
Ellujäämise õpetus 
II 


See raamat on minu vajadus tõestada inimesele, 
et ta saab ise ennast terveks ravida. 


Meediumkuaostnik Zrma llissoni pastellmaalid: 


esikaane siseküljel - Hingevalgus 


“ Võta vastu Jumala tõde - andestus - ja sa näed enese 
Hinge ja Vaimu kokkupuudet - hingevalgust.” 


tagakaanel - Maa-hinge valgustumine 


“Maa-hing vabaneb läbi inimhingede puhastumise 
raskest koormast. Kandes eneses inimeste loodud 
negatiivsuse seletamatut stressi, vajab Maa-hing ab- 
soluutselt täielikku puhastumist, et jätkata kõrgema 
tihedusastme planeedina oma arengut.” 


Need maalid hiilgavad nähtamatu energia kogumina. 


Vaataja näeb, et nad on elavad üksused. Inimene, kes vaatab Zrma tõid, on 
võimeline ise endaga toime tulema, sest sealt tuleb igale inimesele vajalik 
energialiik, mis on vajalik tema jaoks selles maises kehastuses. /rma 
esitab Kosmnilist energiat eksimatult. Mõista on igaühel endal tarvis. 


Kõrvaloleval leheküljel on selle raamatu Kosmiline Kaitsemärk. 


(C Luule Viilma, 1996 
Tehniline teostus: Anne £ Mart Veide 


Pühendatud neile, kes tahavad mõista. 


HINGEÕNNISTUS 


Mõte on energia. 

Energial on teadvus. 

Kellel on teadvus, sellega saab suhelda. 

Negatiivne mõte on õpetaja. Kui õpilane 
mõistab, mida õpetaja õpetab, siis ta saab tar- 
gaks. Kui õpetaja näeb, et õpilane on saanud 
targaks, siis ta on oma töö teinud ja lahkub. 

Nii vabaneb negatiivne mõte. Samuti kaob 
haigus, mis iseenesest on vaid negatiivsete 
mõtete summa. Oskus kuulata oma mõtteid 
võimaldab lahendada ka kõige keerukamaid ja 
ohtlikumaid elu olukordi. 


Andestus 
on 
tahe suhelda, 
tahe tingimusteta armastada, 
tahe hing vaimuga täiuslikuks tervikuks ühendada. 


Andestus on hingepuhtus. 


Võta vastu Jumalik tõde - 
andestus 
ja 
sa näed enese hinge ja vaimu kokkupuudet - 


hingevalgust. 


Sissejuhatuse asemel 


“Ellujäämise õpetuse” I raamatu ilmumisest on möödunud kuid. Rõõm 
edastada Teile uusi saadud tarkusi tiivustab mind ruttu kõike kirja panema. 
Minu töö vaimsel põllul on pidev. Uneajal puhkab mõistus, vaim ja hing 
mitte. 


Iga järgnev rida on selleks, et me saaksime koos edasi minna. 


Elutarkusi on igal pool küllaldaselt, aga need tuleb järjestada pärli- 
keeks, et nad saaksid tervikus ja tervikuna toimida. Püüan seda pärlikeed 
sõlmida ise minnes ja ka Teid minna aidates. 


Ma ei paranda ega täienda teadlikult kirjutatut, sest nii on märgatav 
minu teadmiste taseme areng ja ehk aitab see neid, kes samal teel kõnnivad. 
Niiviisi suunatakse minu samme nii õppimisel kui ka kirjutamisel. Raamatu 
lõpp tuleb kindlasti erinev algusest mitte põhimõtteliselt vaid info sü- 
gavuselt. 


Mõtteid, arvamusi ja küsimusi esimese raamatu kohta on piisavalt. 
Olen neid arvesse võtnud, sest probleem, mis on ühel, on kindlasti ka teisel 
ja nii valmib jälle uus peatükk. Vaatamata püüdmisele, ei ole võimalik 
kõigile kõike üksikasjaliselt anda, sest ei ole ühtegi täpselt samasuguse 
elusaatusega inimest. Üldisest endale isikliku leidmine jääb igaühe rõõmuks. 


Nagu Te isegi märgata võite, et mida üksikasjalisemalt st. sügavuti ja 
peensusteni tahan selgitada inimese hingeelu, seda eluliselt laiem haaratus 
ilmneb. Kes vaevub järjest enam minuga koos sügavuti tulema, selle elu ja 
tervis paranevad kindlasti. 


“See raamal on iseenda otsimiseks ja järjest enam leidmiseks. Iga uus 
lugemine keerab minus lahti ühe uue lehekülje. Hea, et siin ei ole tuima 
akadeemilisust,” oli rahul üks noor mees. 


Mõni haritud härrasmees on kriitiliselt arvanud teisiti, sest tema ei usu, 
et ei ole tsiteeritud kirjandust, vaid et on jäetud sellele viitamata. Tema 
jaoks oli see oluline. Naised tahavad lugeda, et nad on head, aga kannatavad 


ülekohtu käes. Paraku kirjutan mina parandamist vajavatest vigadest, millest 
armastusromaanid vaikivad. See raamat ei ole ajaviitekirjandus. 


Igaühel tema oma arvamus, see ongi normaalne. Ja kui see konkreetne 
põhimõte tagab inimesele tervise, siis on ka elu kindlasti korras ja ei tohiks 
olla kahtlust, et selle inimese põhimõtted on õiged. Eriti kindlalt võib nii 
öelda tervete eakate inimeste kohta. Noorte elu vead avalduvad veidi hiljem. 


Kõik kirjutatu jätab lihvimatu ja rohelise mulje, aga on see-eest tulnud 
armastusega. Sellisena, tunnen, peabki ta tulema. Tugi ülevaltpoolt on 
selgelt tunda. Steriilsed tunded ajavad minul kananaha ihule. Steriilsus 
operatsioonil ja steriilsus elus on ühe terviku kaks vastaspoolust. Kujutage 
praezu ette, et Teid keegi steriilsete tunnetega armastab.. See on rohkem kui 
hirmus, see on õudus. Selles on igavese hävingu hingus. 


Selgituseks niipalju, et kõik elutarkused, mis kusagil on kirjas või 
käibel, tunduvad Teile siin tuttavatena, aga siiamaani neid raamatutest 
tsiteerida pole mul vaja olnud. Siit leiate igapäevase elutarbelise tõe 
kasutamiskõlbulikuks lihtsustatuna sellisena, nagu see minu kaudu antakse. 


Mis on, see juba on, mida pole, seda veel pole. 


Teadke vaid, et need raamatud on kirjutanud naine, ema, perekonna- 
inimene, arst. Ei ole ma erak ega boheemlane. Olen olnud juba 25 aastat 
ainukese (millegipärast or see igal pool väga tähtis) mehega abielus ja mul 


on kaks täiskasvanud tütart. 


Kui kedagi häirib minu tavalisus ja minu sugu, siis olen rahustanud 
küsijaid sellega, et kui kõrgemad vaimsed jõud on läbi minu tunnetuse 
andnud need teadmised, siis nemad on näinud seda vajadust just nimelt 
niimoodi. Kõrgemate vaimolendite kohalolek ja abi on tuntav ning on oma 


sümboolsuses järjest selgem. 


Ometi ei anta teadmisi mitte kunagi valmisproduktina. Loomisprotsess 
ja loogikale põhineva süsteemi loomine on usaldatud minule. Iga kord, kui 
olen astme võrra edasi saanud, tunnen heakskiitu. Kui hakkan kiirustama ja 
tahan ebaküpset juttu paberile panna, siis kuidagi ei tule see välja. Kõikvõi- 
malikud segajad, liivana kraapiva uneni silmas, takistavad mind. Olen seda 
mõistukõnet juba tundma õppinud. 


Ma ei ole meedium. Kogunenud teadmiste süsteem on valminud 


loogilise mõtlemise abil praktilise töö käigus, kontrollitud kõigepealt enda, 
siis haigete peal. Eriti hindan lapsi kui indikaatoreid. Mida selgema 
küsimuse lapsele esitan, seda kiirem ja selgem vastus tuleb. Kusjuures see 

on alati elutark. 

Iseenda tervisest niipalju, et lõputute hädadega inimesest on saanud 
suhteliselt terve, kes loeb enda vaimseks lodevuseks olukorda, kus keha 
peab märguande esitama, et olen valesti mõelnud. Olen ammu minetanud 
arusaama, et keegi on halb ja teeb minule liiga. Tean kindlalt, et iga 
eluraskus on mul endale ise tõmmatud, sest ma pole seda veel ära õppinud. 
Olen haigustega seoses kaotanud organeid, aga olen saanud asemele tarkuse. 
Ma ei nuta kaotatut taga, sest võitnud olen rohkem. Tean nüüd, et võita võib 
ja võitma peaks ilma kaotusteta, aga mul on õnn mõista seda elutarkust ja 
vahendada seda Teile. Kuna olen alati otsinud võimalust ravida inimesi ilma 
valuta, kannatlikult aastakümneid seda ideed hinges kandnud, siis nüüd on 
Jumal minu mõtet kuulda võtnud ja mind selle eesmärgi saavutamise nimel 


õpetama hakanud. 

Minu praegused väikesed terviseprobleemid on nagu teaduslik eksperi- 
ment, mille lahtimõtestamisega saab üldine teooria praktikas konkreetselt 
tõestatud. Minu probleemid ei ole seega ainult minu probleemid. Tunnen ja 
tean oma kohust ning arengusuunda. Tean ka, et piiramatud arenguvõi- 
malused on esialgu piiratud aja ja ruumiga niikaua, kuni aja ja ruumi 
arenguseadused mulle täielikult ja eksimatult selged ei ole. Et nad selged ei 
ole, seda näitab asjaolu, et aegajalt lasen kohusetundel kahjuks kasvada 


ülepiiriliseks, sest mul on krooniline haigus nimega “Ei oska öelda - EI!” 
Seetõttu pean kannatama ise, sest iga inimene peab tunnetama oma suut- 
likkuse piiri ja teadma, et sellest piirist üleastumine viib mõttetusse. 


Olen rõõmus ja kurb ühtaegu. Rõõmus sellepärast, et andestamise 
teooria on end praktikas täielikult õigustanud. Kurb sama asja pärast. Kurb 
inimeste vaimse pimeduse pärast, mida nägemiseks peetakse ja mida 
headuseks nimetatakse. Vahel eksiksin hea meelega, aga mida rohkem 
hingesaladuste katet tõstan, seda enam tuleb tõde päevavalgele ja seda on 


ebameeldiv lagedale tuua. 

Nii mõnigi kord on mõnele väliselt üliheale inimesele, kes iseennast 
heast küljest tahab näha ja näidata, väga raske ausalt tegelikkus välja öelda. 
Mitte sellepärast, et tal oleks tappev haigus, vaid sellepärast, et tema 
enesepettus on masendav. Ennast heaks ja õnnetuks kannatajaks ristinud 
inimene võib siis kokku variseda või vastupidi, tegevvulkaanina oma ilusa 
poole pahupidi pöörata. Mõlemal juhul ei saa seda inimest enam targa jutu 
juurde tagasi tuua. Aga ta vajab ju abi. 


Järjest rohkem peab mul olema julgust ausalt seda välja öelda, enam 

teisiti ei saa. Jätkuvalt teen ma seda ka raamatute kaudu. Kui ma ei ütle 
ausalt välja, siis inimene ei parane. Kui ilusa jutu kokku luiskaksin, siis ka 
ei saaks terveks. Aga end välja keerutada, näiteks põhjendusega, et teda ei 
saa ravida mingi usulise või karmalise ettekäändega, oleks vale. Kõiki on 
võimalik õigesti mõtlema õpetada, et inimene siis ise end terveks ravida 


saaks, kui inimene ise tahab. 

See on iga kord ainukene tingimus - kui inimene ise tahab. Paraku 
mõistetakse tahtmist valesti. Selleks, et tahta, peab teadma, mida tahta. 
Tahan terveks saada, aga ei taha selle nimel midagi teha, eriti ei taha ma 
kuulda, et mina olen midagi valesti teinud — see on tänapäeva inimese 
tavaline lipuloosung. 


Aga peaks olema - ükskõik, mis mind häirib, on minu probleem. Kui 
sellest vabaneda tahan, siis seda ka teen ja tä kindlasti väheneb ning kaob. 


Rõhutan — minu probleem ja minu jaoks kaob, sest me igaüks 
võime ja saame ja tohime muuta ainult enda maailma. Ainult ise 
muutudes mõjutame muutuma ümbritsevat. 

NB! Keda häirib sõna MINA, see teadku, et mina, kui raamatu autor, 
ei rõhuta egoistlikult ennast, vaid püüan sel kombel näidata andeksandmise 
pöördumise vajalikku suunda, püüan sellest arusaamist Teile kergemaks 
teha. Enamik lugejatest tunnetab, kuidas ma temaga räägin ja selline ongi 


mu eesmärk. 
Kallid patsiendid! 


Kui kardate tõde, siis andke juba ette oma hirmule andeks niikaua, 
kuni mõistate, et ma ei taha Teid rabada, et Teile tõestada kui halvad Te 
olete. Ma püüan vaid nii kaugele ja sügavale haiguse olemusse minna kui 
vaja, et Te ise aru saaksite ja halvale andestades endast ta vabastaksite. Et 
hea saaks tulla, peab halva enne vabaks laskma, muidu ei ole heale ruumi. 


Ja siis saab tulla moment, kus Te taipate, et peate seda halba tänama, 
sest tema läbi saite targemaks. Üha enam on inimesi, kes on end avastanud 
ja jõudnud järeldusele, et haigus on tema Õnnistus, mis avas talle tee 
vaimsusesse, Nad imetlevad oma järsku arukuse tõusu ja uut maa- 


ilmanägemist 

Niikaua kuni inimest valitseb hirm, et mind ei armastata, ei saa arukus 
tulla. 

Elu om mäng, kus peab tundma mängureegleid, siis on elu pikk ja 

õnnelik. Eelmises raamatus tutvustasin loodusseadusi, need ei ole sugugi 
võõrad ega ennekuulmatud. Kõik vanasõnad sisaldavad sügavat elumõtet, 
aga inimene ei oska öeldu mõttest aru saada, et seda enda heaks kasutada. 
Nii eelnev kui järgnev jutt on ikka püüd inimese hingeelu avada, et ta ennast 
tundma õpiks ja aitaks. 


Maailma halvim inimene või olukord muutub minu jaoks heaks, kui ma 
vabastan endast eelarvamuse tema suhtes. Inimese suhtumine maailma on 
tema arukuse näitaja, aga enne, kui suure maailmaga suhtlema hakata, 
vaadake oma väikest maailma — oma keha — tema ei eksi. 


Teadke, et hinnang teise kohta on tegelikult alati hinnang enese kohta, 
seega teise suhtes ekslik. Te võite rääkida ja arvata mida tahate, ilustada 
olukorda kuidas tahate, aga Teie keha räägib haiguse näol ainult ühte - Teie 
viga on parandamata. Küll on mul palju vaja seda rõhutada, sest enda 
vigade tunnista jaid on vähevõitu. Aga neid, kes musta valgeks räägivad, et 
oma süütust ja teise süüd tõestada, on ahastamapanevalt pal ju. 


Tahaks karjuda — inimesed, tulge mõistusele, mina ei otsi teie süüd! 
Aidata tahan! Te ju ise tahate ka terveneda, selleks te tulite. 


Enne kui Te ei mõista haiguse põhjusi, ei tohi mina Teile tervenemist 
peale sundida. Mitte keegi ei tohi teise elu õppetükke ära võtta. Teisel on 
õigus ainult õpetada. 


Olen tahtmatult solvanud paljusid naisi — emasid. Nende pahameel on 
suur. Soovitan neil seda raamatut edasi mitte lugeda, muidu ma solvan veel 
enam. See raamat on vabatahtlikuks lugemiseks, mitte sunniviisiliseks. Miks 
Te loete raamatut, mis Teile ei meeldi? 


Aga neile emadele, kes oma vigu tunnistada suudavad ja tahavad ütlen 
toetuseks järgmist — ka mina olen ema oma hea ja halvaga ning ka minul on 
ema, kelle vigu ma järjest enam armastama hakkan, sest ma andestan ja olen 
mõistnud, mida need mulle on õpetanud. Andestamisega oma emale loon ma 
ema lastele tulevikku, sest selle läbi on minu laste hing järjest enam 
armastusest tugev. Aga nende hing olen mina. Oma vigade parandamisega 
õpin ma järjest enam armastama oma meest ja minu laste vaim saab seeläbi 
iugevamaks. Minu laste vaim on nende isa — minu mees. 


Ma olen saanud ka paljude usklike pahameeleobjektiks. Sellest olin ma 
siiralt imestunud, sest mina olin arvamuses, et andestamine ja usk kuuluvad 
kokku. Palun andeks, et olen lõhe usklike leeri löönud. Minu eesmärk on 
aidata inimene mõtlema, et inimene inimeseks olemise varandust - mõistust 

- ajastule vastavalt kasutada võiks. Olen inimene, kes halva taga alati head 
otsib ja mitte kunagi ei väsi ega loobu selgust ootamast ja selle nimel oma 
teel minemast. Eelistan karmi otseütlemist ilukõnelisele viisakale sõna- 
keerutamisele ja Kristust keeldun pidamast kiriku omandiks. Kui keegi seda 


pahaks paneb, siis on see tema probleem. 


Isegi süütute inimeste surmas on mind juba süüdlaseks peetud. Keegi 
luges minu raamatut ja nädala pärast suri ära. Millest muust kui minu 
raamatust! Selle koha pealt tunnen ma end jälle tavalise arstina, kes 
ennastsalgavalt oma tööd teeb, viimse endast annab, et võimatut teha, aga 
kes kaotusvalust veel toibumata tunneb kohtuotsust: “Säüdi!” Rohkem kui 


pimedale keskajale omane mõtteviis, kas pole? 


Põhjusele järgneb tagajärg. Arst on selle tagajärje likvideerija. Ta 
likvideerib seda, mida likvideerida saab. Aga kas ta peab seda tegema? 
Miks ei võiks inimene ise seda teha? Miks ei võiks inimene enda haigusi 
ennetada? Tegelikult on haiguste profülaktika õpetaja töö. Ka arst võib olla 
õpetaja. 

Imestatakse kuidas võib öelda, et kõiki haigusi võib ravida kui 
meditsiin ütleb, et ei või. Sellised küsijad ei saanud raamatust aru. Samuti 
nagu liivateradest kuhjub kokku mägi. nii saab mäe ka terahaaval laiali 
tassida. Halb mõte, mis liivaterana sarnast ligi tõmmates mäesuuruseks 
halvaks haiguseks kogunes võib samamoodi ka terahaaval olematuks saada. 
Aga see ei toimu tööta. Ja seda arst teha ei saa. Seda saate ise teha, kui 


õpetust enda heaks kasutate. 


Mõttemaailma muutmine on raske töö. Kes on harjunud kõike kiirelt ja 
kergelt saama, see pettub. Pettumused on meelekindluse proovikivi. An- 
destamine toob varjatud negatiivsuse pinnale ning siis on tunne, et enne olin 
tark ja hea inimene, aga nüüd olen täiesti rumalaks ja uskumatult halvaks 
muutunud. Süüdi selles on see hirmus raamat! Ärge laske end eksitada - 
Teie töö on hõlpsamaks muutunud, Teie halvad mõtted annavad endast nüüd 
pidevalt märku nagu hasartsed lapsed, kes karjuvad: “Nüüd on minu kord!” 
Vabadusse oskavad tahta isegi halvad mõtted. Kui nad enne magasid Teie 
sees, siis nüüd on nad ärganud ja püüavad vabaneda. Aidake neid ja Teil 
endal saab olema hea. See töö nõuab püsivust. Teie haigus võib oma 
armutuses nähtavale tulla, aga kui Teis on meelekindlus ja usk armastuse 
jõusse, siis on see nagu viimane takistus eesmärgi saavutamise teel. Mina 


püüan Teid sellel teel juhendada. A 


Rõõmustan nende eestimaalaste ja ka välismaalaste pärast, kes an- 

destamise läbi on tervenenud. Nende arv pidevat suureneb ja nende 
armastus teeb maailma paremaks. Jumalik armastus olgu alati Teiega. 


Kes armastab, see andestab ja or terve. 


Kes andestab, see armastab ja or. terve. 


I osa 


JÄÄDA 
VÕI 
MINNA 


Kui vaimsele teele asunud inimene tahab 
saavutada mitte kujuteldavat, 
vaid tõelist edu, siis peab 
edaspidise elu iga minut, 
iga argipäevane toimetus, 
iga üleskerkinud mõte, iga soov 
ja mõistuspärane maine tahteimpulss 
alluma nõutava eluhoiaku 
ku jundavale mõjule — mõttele. 


Kes iganes tahab koguda vilja, mis kasvab 
siin avaldatud õpetuse aias, 
see peab muutma kogu oma elu 
lakkamatuks harjutamiseks. 


(55 in Ra 


Eilsest läbi tänase homsesse 


Loodan, et “Ellujäämise õpetuse” [ raamatu kokkuvõtlik kordamine ei 
tee vaimset täiust otsijale paha. Tuttava tarkuse uus tunnetamine tuleb 
inimesele kasuks. Minule isiklikult on kordamine teadmiste kinnistumiseks 
hädavajalik. 

Inimene on hinge ja kehaga vaim. Keha ja hinge valude lahtimõtes- 
tamine aitab vaimse tõusu teel edasi minna. Aga inimene ei tunne iseennast, 
kuna ei jälgi omi mõtteid ja ei küsi kunagi eneselt: “Miks mulle selline mõte 
üldse tuli? Mida ta mulle öelda tahab?” 


Miski ei ole tähenduseta, midagi ei juhtu põhjuseta ja miski ei ole 
tagajärjeta. 

Pealtnäha õnnelik muretu elu võib ootamatult krahhini jõuda, kui 
inimesel ei ole harjumust ega vajadust mõelda. Inimene ei tohi unustada, et 
ta on mõtlev olend, kelle mõtetest liigub elu edasi. Kes ei mõtle, selle tee 
tõuseb varsti ta ette püsti, et ta mõtlema hakkaks. 


Loodus on kinkinud inimkonnale kõik võimalused õigesti elada. Kuidas 
me igaüks eraldi ja kõik koos seda võimalust kasutame, see on meie enda 
valida. Kes ütleb, et ta ei oska valida, sellel on võimalus valida enne 
tegemist õppimine, st. ta peab end tundma õppima. 


Inimeseks olemine ongi valiku tegemine. 


Inimeseks olemisel on kohustus õigesti liikuda, aga praegu ei saa 
liikuda edasi ilma, et me igaüks endaga seotud inimkonna vigu ei parandaks, 
sest me seisame kuristiku äärel. Kes seda ei usu, see tõmbab enda poole 
karmi õppetunni. Meil on vaja oma Maa päästa. Inimkonnal ilma Maata ja 
Maal ilma inimkonnata ei ole elu. Õppides läbi iseenda vigade peame 
õppima ka läbi inimkonna vigade. Inimkonna vigadest järelduse tegemine 
aitab meil vältida iseenda vigu. 


Ilmas ei ole ruumi juhuslikkusele — eksisteerib vaid põhjuse ja 
tagajärje seadus. 


Elu katkematus tingib selle, et iga tagajärg on järgmisel hetkel millegi 
põhjus. Kõiges, mis Maal on hästi või halvasti, oleme me igaüks isiklikult 


osanikud. 

Kosmilised loodusseadused on igavesed ja õiglased. Neis ei ole ruumi 
eranditele ega priviligeeritutele. Ei aita ei rikkus, kuulsus, aujärg ega 
teenete olemasolu, millega tavaelus harjunud oleme ja mis muidu suurt rolli 
mängivad. 

Rõhutamist vajab tõsiasi, et kõik, mis inimene teeb, seda teeb ta 
endale. 

Kõik tuleb kaarega endale tagasi, aga et seda mõista, on tarvis 
mõtlema hakata. Mõelda on vaja oma mõtete üle ja mõtestada oma elu, siis 
on tehtud vead tarkusteks. 

Kui paljud inimesed ütlevad õnnetult: “Ma pole ju midagi halba teinud, 
miks minule tuli selline õnnetus?” Vaadake, halba pole teinud, aga head pole 
ka teinud, pole parandanud neid vigu, mis selle ja eelmiste elude jooksul 
olete teinud. Lihtsalt inimkonna kannatuste karikas on täis ja voolab üle 
ääre. Ta annab meile igal sammul teada, et igaühel meist on midagi väga 
tähtsat tegemata. 

Sageli on inimene silmitsi oma eelmises elus tehtud parandamata 
veaga, mis nüüd tuli uuesti. Ta siunab seda kõigest hingest, mõistmata, et 
manab praegu iseennast ja oma tegemisi ning sellega aina suurendab viga. 


Küllap on igaüks kogenud, et elulöögid tulevad kui välk selgest taevast. 
Ootamatus on tingitud eitamisest. Kes ütleb. et kõik on hästi ja seda siiralt 
ja pimesi ilma vastupidise võimaluse peale mõtlemata usub, see on eluliselt 
rumal ja kogub eituse taha jaatust. Tulebki välja, et väga hea taga varjab end 
väga halb. Kes seda halba pidevalt heaks teeb, see ei ole naiivne eluvõõrik 
vaid elu edasiviija teoinimene. 

Üsna tihti küsitakse nipsakalt: “Kust mina tean, et see halb oli, ma 
tegin enda meelest õigesti?” Küsija toon määras vastuse. Hea ja halva 
mõõdupuu asub igaühe hinges. 

Kallid inimesed, püüdke mõista, et see, mida te heaks peate, on tihti 
oma olemuses halb. Näitena kasvõi viisakas sõna, mille asemel tahaks 


hoopis karjuda: “/nimesed, tulge mõistusele, ärge peitke pead liiva alla oma 
tahtega väliselt hea olla! Öelge välja oma arvamus, aga tehke seda nii, et 


teisele haiget ei teeks!” 

Kui sageli võib karm sõna head teha — õpetada, järsk keeld surmast 
päästa jne. Mõelge! Kõik ei ole kuld, mis hiilgab! Ja samas võivad täpselt 
samad sõnad tigedast südamest tulles solvata, maha paisata ja tappa. Sõnas 
ei olnud asi, mõte tappis. 

Kui paljud sugereerivad endale, et kõik on hästi, aga ei ole ju, see on 


enesepettus. Panen halvale teise nime ja sunnin end unustama, aga ta on ju 
olemas. Seegi on enesepettus. Aeg on kaheteistkümnendal tuanil ja vajab 


endast kõige halva välja toomist ning selle endale teadvustamist, et siis ta 
endast lahti andestada. 

Palju on inimesi, kes tunnevad õigesti, nad on täiesti selgeltnägijad, 
aga ei usu oma tundeid. Nad teevad kõik vastupidiselt oma tunnetele, sest 
teistele inimestele meeldib nimelt nii. 

Need toredad inimesed on hirmunud armastuse ärateenijad, kes ei 
mõista, et teevad endale halba ja töökollektiiv neid ikka ei armasta — nad on 
liialt erinevad. Nad tahavad head, aga teenivad halba. Nad jätavad endale 
hea tegemata, sest soovivad teiste meele järgi olla, aga see on hingeline 


vangisolek. 

Sellistel inimestel on ka oma kodus halb olla, sest pere ei tarvitse 
taluda teise liigset headust, kõige ette ja taha ärategemist, hoiatamist ja 
kartmist. See võib omamoodi valitsemine olla, mis ei anna pereliikmetele 
võimalust ise enda elukogemusi omandada. 

Kõik, mis inimeses on, seda tõmbab ta endale ligi — nii head kui 


halba. 

Kui inimene tuleb sooviga terveks saada, aga ei usu selliseid terven- 
damismeetodeid, pole nende vastu iial huvi tundnud, siis peab talle jääma 
võimalus mitte uskuda st. ta ei parane. 

Kui inimene tuleb muigel üleolekuga — näis, mida sa siin siis ära teed, 
siis ta tõmbab endale ju samasuguse üleoleva suhtumise. Ta ei teagi, et 
vaimse tervendamisega kellelegi midagi vägisi, ainult tervendaja suutlikkuse 
tõestamiseks, ära teha ei tohigi. Kui ravija on inimene, kes teda läbi näeb, 
ühesõnaga mõistab, siis ta ei lase endasse tulija negatiivsust ega vasta 
samaga. Aga tulijale on see kindlasti, kui teda terveks ei tehta, pettumuse ja 


viha tekitaja. 
Mina isiklikult saan sellest elu õppetunni - ka selliseid inimesi on 
olemas ja neile vägisi head peale pressida ei tohigi, nad peavad olema läbi 


kannatuste õppijad. 

See, kes tuleb selleks, et kõiki oma vigu eitada, parem ärgu tulgu. Ei 
ole minu ülesanne talle prokuröri kombel süüdistust kaela määrida, ma 
tahan siiralt abistada, aga selleks peab ka siiralt minu eesmärki suhtuma. 


Vastasel juhul on see mõlemapoolne tühi töö. 

Kõigepealt ei tee selline inimene endaga tööd, ei vaevu andestamisega 
tegelema niikaua, kuni tal on veel meditsiini näol varuväljapääs. Kuidas 
saab ta paraneda? Teiseks blokeerib ta iga tervendaja soovi teda aidata — 
tervendaja ei tohi oma abi peale suruda kui haige ei taha. See, et ta kohale 
tuli, ei tähenda, et ta sellist abi vastu võtab. 


On neidki, kes väikeste hädade puhul abi otsivad, aga mõttelaiskusest 
ja muigel üleolekuga elegantselt käega lüües ütlevad: “Mis Te nüüd! Ma 
usun Teid küll, aga mina olen nii laisk ja nii rumal, ei minust sellise töö 
tegijat ei saa. Küllap mõni arst mind ikka aitab.” Endast liiga heal 
arvamusel oleva aristokraadi tühi zest on tavaliselt saatuse hoiatava sõrme 
tõstmine. Suuremeelne laisk ja nemal muutub elutõe tasandil kibedaks tõeks, 


mille valguses kätteõpitud peenutsemine olematuks puruneb. 

Tark rumal õpib alati, rumal tark mitte kunagi. 

Tänapäeva inimene mõtleb, mõistab ja vastavalt teeb kõike risti 
vastupidiselt tõelisele vajadusele isegi siis, kui tegutseb siiralt kõige 
paremate kavatsustega. 

Väär tegu väljendub kehas haigusena. Keha läbi peab väär tegu saama 
parandatud ja keha informeerib inimest sellest vajadusest. 

Kordamine on mõtlemisvõime arendamine, seepärast on ka selles 


raamatus palju kordamist. Vastavalt kontekstile on stressidele ja andestamis- 
tele lähenemine erinevate võimalustega, et igaüks saaks leida oma. Töö 
haigetega on sellise lähenemise tinginud. 

Aeglaselt lugedes käivitub inimese loomupärane loogiline mõtlemine. 
Inimesed, kes tunnevad vajadust lugeda “Ellujäämise õpetuse” I raamatut 
korduvalt, tunnetavad selle raamatu ravienergiat ja saavad iga korraga 
järjest enam teadmisi iseenda abistamiseks. Sellest on mul kõige suurem 


heameel. Kes tahab, saab aru oma haiguse põhjustest. Vastupidist olukorda 
on, delikaatselt öeldes, mitte just vähe. See, kes vaimseid tarkusi kriminulli 


kergusega loeb, saab ka samaväärsed kerged teadmised. 


Igaühel on õigus õppida nii, nagu tema tahab. 


Näiteks tuleb vastuvõtule inimene, kes on lugenud käsikirjas sedasama 

peatükki, mida Teiegi praegu loete, aga ei jõua seda lõpetatud, sest ta ei saa 
sellest aru. Kuidas saab sellist inimest vaimselt — sõnaga - õpetada? 


Või teine, kes loeb selle läbi ja ütleb, et ta sai aru. Ma näen, et ei 
saanud aru, sest tema vaim on nii kinni. Kui ma talle ütlen, et see on näha, 
et Te ei saanud aru, siis ta vihastab, sest tema meelest ei ole seda võimalik 
näha. Aga mina näen. Ma püüan talle nii lihtsalt kui üldse võimalik kõike 
lahti seletada, aga ta vaatab mulle otsa ja ütleb: “Ma ei saa aru.” Enne 
ütles, et sai aru, aga nüüd räägib vastupidist. Nüüd ta käest ei küsitud, ta 
ütles ise. Küsimustele on ta õppinud vastama jaatavalt. 


Tõin need näited sihilikult, et lugeja mõtleks, miks ta ei saa aru — on ta 
ainult hirmublokis inimene, kellel momendil on raske asja olemusse tungida 
või ei ole teda tema praeguste teadmiste taseme juures sel viisil võimalik 
aidata — ta peab enne veel õppima. Või peab ta end liiga targaks ja ei tea, et 
kõik liigne osutub järgmisel momendil iseenda samaväärseks vastandiks. 


Võtke teadmiseks, et Te tulete arsti juurde, kes näeb Teie keha sisse - 
seega saab kirjeldada Teie füüsilise haiguse pilti ilma abiaparatuurita, loeb 
Teie mõtteid, vaatab Teie eelmisi elusid, vaatab Teie elu alates Teie 
sigitamisest-sünnitamisest kuni käesoleva momendini, vaatab Teie vane- 
maid, vanavanemaid jne., et Teie haiguse põhjust Teile ära seletada, et Te 
seejärel ise häda likvideeriksite. Kahjuks ei näe ma kõike ega ole ka 
ilmeksimatu. 


Ma ei tee mitte midagi nendest ülalloetletud võimalustest kui see on 
rumal eesmärgitu huvi. See jutt ei olnud enesekiituseks ega reklaamiks, vaid 
selgitus segaduste vältimiseks. See on tagasihoidlik palve suhtuda minusse 
nii, nagu Te tahate, et ma Teisse suhtuksin. Tegelen liialt tõsiste asjadega, 
et selle üle naerda. Nähtamatu reaalsus muutub üha rohkem nähtavaks isegi 
uskumatutele. 


Inimene, kes päevast päeva ainult nürilt tööd teeb ilma mingite 
teadmiste vastu huvi tundmata, midagi muud maailmast teadmata, ei võta 
vaimset ravi vastu. Teda saab aidata tavameditsiin. Inimene, kes olenemata 
oma vähesest kooliharidusest vaevub kaasa mõtlema, võtab kõike vastu. 
Heatahtlikud sooja südamega inimesed võtavad kõike suurepäraselt vastu. 


See inimene, kes on rahutu sellepärast, et ta ei saa aru, miks ilmas 
asjad temaga just nii on ja mitte teisiti, aga väga tahaks teada, see tulgu siia, 
katsume koos keerulisi asju lihtsaks rääkida. Rõõmuga seletan lahti kõiki 
olukordi vaimu ja hinge poole pealt. 

Enne peab Teie tahtmine teada saada hinge rahutuks ja otsivaks 
tegema. Aga pean ka ütlema, et kõiketeadjaks ei maksa mind pidada, 
pealegi veel selliseks, kes Teie võib-olla sajanditevanused haiguste põhjused 
tunni ajaga Teie pähe kühveldab. Aga rohkem ei pea keskmine inimene 
vastu - energia, mille ta saab, teeb pea paksuks. Võib hakata halb. Siis 
tehakse, nagu ikka kombeks, järeldus, et talle tehti halba. 


Liigse hea ja liigse halva vahele võib tõmmata võrdusmärgi - mõlemad 
on rasked taluda kui kiirustades, ilma asja tundmata neid hinnata. Oige 
hindaja ei kiirusta oma järeldustega. Ta mõtleb enne. 


Aga laste ravi? Nemad ei oska ju lugeda? 


Lastega ei ole mingeid probleeme, lapse vaim on nii puhas ja siiras, et 
tema saab poolelt sõnalt jutust aru. Nii arusaajat täiskasvanut kui on 
3-4-aastane laps annab otsida. Kuna laste haigused on vanemate vale 
mõttelaadi tagajärg, siis takistuseks võivad olla vaid vanemad, kes 
paaniliselt kardavad süüdi olla, mõistmata, et ma süüdlaste otsimisega ei 
tegele. Nad parem alustavad ise pealetungi oletatavale süüdlasele. 


Näiteks öine voodimärgamine on lapsel hirmust isa pärast. See on 
tegelikult ema hirm, mis lapses alateadlikult võimendub. Õpetan last 
rääkima ja vabastama oma hirmu, aga ema või isa sees on solvumine, et 
teda süüdistatakse lapse haiguses. Haiguse kadumise asemel läheb see veel 
suuremaks, sest vanemad eitavad haiguse põhjust ja on nüüd veel vihase- 
mad. Aga laps just vanemate viha kardabki. Kuna neer on pehme kude, 
järelikult emapoolse energeetilise mõju all, siis on emal vajalik meelde 
tuletada ja vabastada oma hirmud ning isaga seotud vihad lapse kandmisest 
saadik, siis kaob lapse hirm, et isaga midagi juhtub. Kui ema armastab isa, 
siis isaga ei saa kunagi midagi juhtuda. 


Lapse elu areng ei ole piiritletud vanematega st. pärilikkusega, aga ta 
õpib ikka vaid konkreetseid oma elu õppetunde. Nii nagu kooliski on igas 
elus oma programm. Iga lapse jaoks on selleks programmiks tema vanemad. 


Aeg on väikelapsi õpetama hakata. Nemad võtavad õige tarkuse kohe 
vastu. Opetades last usaldama oma sisetundeid ja andestama hirmudele 
teeme me oma lapse tugevaks ja targaks. Aga veel parem on lapse avatud 
tarkuse läbi ise targemaks saada. 

Inimese tervis on tena elu peegeldaja. 

Ravida inimest ilma tema mõttemaailma ja arusaamu muutmata ei saa. 
Ometi saab teine ainult õpetada, teha tuleb endal. Kes on harjunud ette-taha 

ärategemisega, see jääbki paranemist ootama. 


Kes arvab, et tal pole nii palju aega, et seda mõtlemisele raisata, see on 
haige edasi niikaua, kuni mõistab kumb on esmatähtis, kas õige ja loogiline 
mõte, millele järgneb arukas jõudusäästev tegevus või mõttetu rabelemine, 
millele järgneb tõdemus, et elus pole eesmärke saavutatud ja tervis on ka nii 
läbi, et midagi uuesti alustada on juba hilja. 


Inimese elu on õppimine. Õpetajaks on halb. Kes õpetust ei võta, see 
jääb haigeks. 


Haigus on järelduste tegemise aeg. Mida kiiremini inimene oma 
vigadest aru saab, seda kiiremini ta paraneb. Et mõista, on vajalik mõelda. 
Et mõelda, on vaja rahu ja enesega olemise võimalust. 


Tegelikkuses toimub vastupidine, kui just haige ise oma tuba tülitaja- 
test tühjaks ei löö. On vaja mõista, et haige vajab vaikust või äärmisel juhul 
vaevukuuldavat rahustavat meloodilist taustmuusikat, loodushääli või ravi- 
muusikat. Mida raskem haigus, seda vähem talub haige külastajate lärmi, 
raadiohääli või liikumist televiisori ekraanil. Mõistmata, mis on halb ja mis 
on hea, aetakse segi vajadus ja liialdus ning ei mõisteta, miks haige ei 
parane, miks ta nii tujukas on. Talle on ju niisugune esmaklassiline hoolitsus 
ja komfort võimaldatud! Järjest enam võrdsustatakse arstiabi haigla mu- 
gavustega. Unustatakse, et kõige rohkem ravib abistaja hingesoojus ja haige 
enda õige mõte. 


Teine osa inimestest, kelle hirm, et mind ei armastata on väga suur, ei 
tule selle pealegi, et oma haigestumise üle juurdlema hakata. Nad on juba 
lapseeast alates tundnud, et haige on tähelepanu keskpunktis, tema eest 
hoolitsetakse, teda hellitatakse, talle lubatakse muidu lubamatut, teda halet- 
setakse jne. Esialgsest endahaletsejast kujuneb märkamatult haigustele vas- 
tuvõtlik hädaline, kes täielikku paranemist kardab nii, et isegi enda põdurust 
uskuma hakkab. Nemad paraneda ei taha, seepärast peavad oma mõt- 
temaailma muutma selliste haigete käes kannatajad, et mitte ise enne ära 
kaduda. Tavaliselt on need kodused. 

Ülem kõigest on õpetus 


Kõige alus on mõte, mõttele järgneb vääriline tegu. Õigele mõttele 
järgneb hea tegu. 


Haige inimene on valesti mõelnud, valesti elanud ja kui ta õige 
mõtlemise ära õpib, siis ta paraneb. Elu muutmine on praeguse elu 


esmavajadus. 


See, kes vastu vaielda tahab — ta elu ja tervis olid ju siiamaani head — 
teadku, et see looduse kingitus, mida nimetatakse õnneks ja mis siiani andis 
Teile võimaluse mõttetult kulutada seda kingitust — tervist, on otsa saanud. 
Edasi on vaja elada säästlikult, aga veel õigem on kõigepealt parandada oma 
vead. 


Õpetan seda tegema andestamise abil, sest andestamine on suurim 
vabastav jõud. Andestamine on ka lihtsaim võimalus vabaneda halvast. 


Oleme inimesed planeedilt nimega Maa. Käesoleva tsivilisatsiooni 
ajaarvamisega oleme jõudmas sajandivahetuseni ja kriis, kuhu oleme jõud- 
nud, ütleb selgelt, et järgnema peab suur muutus. Halb, mille me oleme 
kokku kuhjanud, peab heaks muutuma. Selleks peab halva selgroog mur- 
duma. Selgroog on sümboolselt põhimõtted. 


Igaühe enda teha on, kuidas ta selle üle elab. Võib ka pea liiva alla 
peita ja öelda, et inimesi jälle hullutatakse ja midagi ei muutu. Ometi on 
muutused looduses ja ühiskonnas käega katsutavad ja järjest halvenev 
inimkonna tervis on nende muutuste tunnistaja. 


Kas ei ole imelik - kui lihtne maamees ütleb välja mõne suure elutõe, 
siis öeldakse, et ta on rumal. Kui pika aja ning kannatuste pärast see tõde on 
juba seemneid külvanud ja mõni tark nimekas teadlane selle oma dok- 
toritööna paberil avaldab kui teaduse, siis on ta tark. 


Kas ei peaks mitte oma südamega igaüks head tundma ja selle oma 
hinges helisema panema, ootamata selle tarkuse sundkorras koolis 
õpetamist, kus see sundimisest uuesti lapse jaoks mõttetuseks väändub. 


Kõik vägivaldne on halb. Sellele, kes ütleb, et mis siis teha, laps ju 
ilma sundimiseta üldse ei õpi, sellele soovitan — vaadake endasse ja Te 
näete, kust on see lapse tõrksus pärit. Kui Te leiate, et laps pole Teisse ega 
abikaasasse, siis oletegi juba enda vigade ees silmad kinni pannud. Tuleb 

vigade parandust endast alustada, siis muutub kohe ka laps. 


Õpetajad, kes te lastes oma rahu rikkujaid näete ja kurja nõudlikkusega 
oma tööd teete, soovitan teil vestelda nende õpetajatega, kes enda probleeme 
lahti rääkima tulles on hakanud kui vesiroosid oma õielehti lahti ajama, ise 
õnnelikud, et seda kõike saab ju koolis rakendada. Milline õnn! Nad on 
järsku leidnud võtme oma murelastele lähenemiseks. Rõõm on aidata last, 
keda isegi kodus ei mõisteta, kes on kõigile vaid tülinaks. 


Inimkond oma ekslikkuses, uskmatuses uskuda heasse, on muutnud 
Maa südamevalu planeediks. Ometi tuleme siia ikka ja jälle tagasi. Miks? 


Inimene sünnib üks elu teise järel selleks, et õppida. Õpib ta läbi halva. 
Halva õppetund on meid arendanud üha edasi, targemaks, kõrgemale, 
kaugemale mööda arenguspiraali. Selline on kosmiline arengumudel. 


Nii nagu igal asjal on ka õppimisel kaks otsa: 
läbi õpetuse, 
-läbi kannatuse. 
Kristus tuli, et õpetada halba andestamisega vabastama, et avada heale 
tee sissepääsuks. Kuid puudus inimeste vaimne valmisolek — liig vara 
pakuti head! Inimkonna põhiosa valis edaspidiseks kannatuste tee. 


Igaühe valik on vaba ja püha, aga igaüks peab teadma, et teole 
järgneb vääriline tagajärg. 

Enam ei saa ei keha ega ühiskond füüsilisel tasandil terveks, nagu me 
harjunud oleme. Ravimitega haigused enam ei kao, enamik tõbesid jäävad 
kroonilisteks. Mõttelaisku ei kanna varsti enam ka jalad. 


Kes põhimõtteid ei muuda, selle selgroog murdub, sest materia- 
lismi selgroog on rabedaks muutunud. 


Inimkond on teelahkmel — sikud ja lambad peavad minema eri teed. Ja 
kõigil on vabadus valida edasiminek või jäämine. Aga et me saaksime 
targalt minna, peab avanema meie arukus. Tohutu potentsiaaliga abiline 
sellel teel on mõistus, mis siiani oli tihtilugu inimestele hoopis kiusatuseks. 


Andestamine on suurepärane arukuse avaja. Kui veel kümme aastat 
tagasi võis inimene end pöörata umbmäärase Jumala poole, keda ta kujutas 
kasvõi valge vanamehena pilve peal, kes keelas ja käskis ja karistas, siis 
nüüd on vajadus Jumalat õigesti mõista. Aeg on sealmaal. 

Jumal! on Kõiksus 


Jumal koosneb pisiosakestest nii nagu iga tervik. Ja iga pisiosake 
koosneb veel pisematest osakestest. Jumal on pisiosakestest koosnev üks 
suur kindla süsteemiga tervik, mis on pidevalt liikuv ja muutuv. Jumalat ei 
saa üles joonistada, ta on kõik olemasolev, teda võib kujutada kui valgust, 


mis iga pildi servast lõpmatusse edasi läheb. 

Arusaam Jumalast on igaühel oma. Kellel see õige on, selle elu ja 
tervis saavad korda. 

JUMAL on ELU, Jumal on energia, mis peab voolama. Kõik, mis 
seisab, see hävineb. 

Missugune energia? Koolis oleme õppinud elektrienergiat, magnetener- 
giat, valgusenergiat, aatomienergiat, vee cnergiat jne. Aga missugune see 
jumalik energia siis on? 

Jumal on armastusenergia. 


Kõik teiste nimedega energiad on samuti armastusenergia algosakestest 
moodustatud erinevad struktuurid. Ka materiaalsed tahked esemed on 
armastusenergiast ja nende näiline staatilisus on silmapete. 


Ka inimene ja tema tervis on armastusenergia ehk lühidalt — Armastus. 


Elu alus ja looja on Armastus. 


Armastusenergia on kõikjal, teda on piisavalt, aga KÕIK HALB on 
Armastuse puudusest... Ja halba on praegu väga palju. 


Ainult see energia, mis vabalt liikuma pääseb, on armastusenergia. 
Armastuse energia peab voolama, liikuma selleks, et ma tunneksin, et mind 
armastatakse ja ma ise armastaksin nii, et teine seda tunneks. 


Praeguse aja inimesed ütlevad: “Mina armastan, aga mind ei armas- 
tata.” See hingevalu on kõigil - naistel, meestel, lastel. Mida noorem on 
selliselt ütlev inimene, seda suurem on see tunne tal juba algselt, sünni- 
järgselt ja seda kiiremini ta kuhjub. 

Tunne, et armastust ei ole, on põhimõtteliselt õige, aga mitte selle- 
pärast, et rmind ei armastata, vaid sellepärast, et mina ei lase armastust 
endasse ega endast voolata. Mina ei taipa oma hirmuseina vabadusse lasta, 
aga armastus ei saa tulla lähi seina nii, et minul hea oleks. See on kohutav 

tunne, aga ta jätab mingi lootuse. Kõige hullem on tunne, et minu armastust 
ei vajata. Ta viib elu mõttetusse. 


Teadke, et kes on elus, seda elu armastab. Aga elu on Jumal. 


Vastasel juhul Te ei oleks elus. Teie tunne, et ei armastata, on Teie 
arusaam, elu ja teiste inimeste mittemõistmisest tingitud väärpilt. Samuti 
Teie tunne, et minu armasus ei ole kellelegi vajalik. 


Kes ütleb, et temal ei ole hirmu, et teda ei armastata või et ta ei vajagi 
kellegi armastust, ta saab isegi elus hakkama, see peab armastuseks 
intiimsuhteid. Teise füüsilise keha omamine on meeliköitev ja -pettev. Eriti 
kui see keha on noor, sile ja ilus. Nende omaduste kuludes on kadunud ka 
see, mida armastuseks nimetati. 


Me ei mõista, et meie olemasolu määrab nähtamatu reaalsus, et nähtav 
materiaalsus on imepisike osa Kõiksusest, mida teisiti nimetatakse Ju- 
malaks. Ja et meie maailma praeguse kriisi põhjuseks ongi Jumala eitamine, 
Armastuse eitamine, Armastuse asjastamine. 


Jumal on armastusenergia. Hädavajalik on seda mõista. 


Kes eitab Jumalat, see eitab armastust, aga armastuseta lakkab olemine 
üleüldse. Eitamine tähendab seega mitteolemist. 


Inimest, kes eitab iseennast, pole olemas, kuidas saab hea tema juurde 
tulla, ta on ju tühi koht? Hea on ainult armastusenergia kogu oma 
mitmekesi-suses. Kõik teadaolev, olgu see materiaalne või mittemateriaalne, 
on armastusenergia algosakestest moodustatud erinevad struktuurid. 


Eitades Jumalat, eitab inimene ka iseennast — inimkehagi on üks 
armastusenergia struktuur. Õpime ja õpetame tagasihoidlikkust: “Oh, mis 
mina! Ei minule pole midagi tarvis!” on sageli kuulda. See ongi enese 
eitamine. 


Saamahimust pimedaks jäänud inimesed, kes ateismi vaimus elades 
ikka veel ei taha end muuta ja jätkavad kangekaelselt maailma enda meele 
järgi ümbertegemist ning pidades inimest kõikvõimsaks, vihkavad Jumalat. 
Nende keha peab nende viha pärast suuri piinu taluma. Nii annab keha 
inimesele võimaluse elu õigesti mõistma hakata. Need inimesed võivad 
Surma paluda, et piinad lõpeksid, aga see ei aita neid. Ka Surm on Jumal, 
kelle läbi halb heaks saab. 


See on õnn, kui inimene on ükskõik mis põhjusel hakanud huvituma 
Jumalast. 

Aga kahju on sellest, et põhimass huvitu jaist on äärmuslikus hingelises 
kriisis inimesed, kes soovivad vaid oma eluprobleeme lahendada. Suur osa 
neist pettub, kuna Jumalaga ei saa kaubanduslikesse suhetesse astuda. 
Paraku ei ole ka rahustitega nullitud ajul tahet, ta ei suuda mõelda ja tegema 


ta ka midagi ei vaevu. 


Veelkord: Jumal on Armastus. 


Armastus On energia. 


Energia] on teadvus, seetõttu saab temaga suhelda. Nii nagu sõbra või 
vaenlasega saab õigesti suheldes positiivsele kokkuleppele jõuda, nii saab 
mõtteenergiaga rääkida ja ta kehast vabastada. Vabanedes on ta heaks 


saanud. 
Kas mäletate energiate paigutust kehas? See tarkus oleks tarvilik pähe 
õppida. 


Energiate paigutus inimese kehas 


Mõeldes saate selle skeemi alusel leida enda keha haiguse ligilähedase 
põhjuse. 

Vasak kehapool — meesenergia, ehk kõik, mis on seotud isaga, 
mehega, pojaga, meessooga. 

Parem kehapool — naisenergia, ehk kõik, mis on seotud emaga, 
naisega, tütrega, naissooga. 

NB! Idamaade filosoofia õpetab vastupidiselt, ma tean seda. Seepärast 
olen enda teadmisi kontrollinud. Loomulikult olen küsinud oma kõrgete 
vaimsete õpetajate käest. Vaid äärmise vajaduse puhul antakse mulle lühike 
sõnaline vastus. Tavaliselt öeldakse: “Sa tead ise! Kõik!” Sellele küsimusele 
vastati: “See on kõrgem tasand. Miks sa ise seda ei vaata? Kõik!” 


Meedium Hiljale antud vastus minu küsimusele, miks mina energiate 
paigutusi teistest erinevalt näen oli järgmine: 


“Füüsilise keha koopias on meesenergia parempoolne, naisenergia 
vasakpoolne. See on liitenergia vormsus. mille tasand on inimesele juba 

ületarav. Rohkemgi veel, inimkond vajab selle ületamist. 


Luule jaoks avanenud energiavormsus on inimese kõrgem aste, ilma 
milleta ei eksisteeri füüsiline inimene. See on peenmateeria tasandi esitus 
inimesest kui tervikust, kes kunagi ei hääbu, vaid kehastub taas ja taas kui 
selleks or korraldus Kosmilisest Registrist. 


Magnetism on igale elusale ja elutule üksusele vaimsuse vorm. See on 
tema - jüüsilise üksuse — jäävuse kestvuse seos. Ja see laieneb juba 
gravitarsiooniväljade tasandile. 


Magnetenergia olemus muutub nähtavaks läbi andestamise. 


Magnetismi kasutamine tervendamiseks on inimkonna võimalus ellu 
jääda.” 


Alumine kehapool — minevikuga seotud energia, mida allapoole, 
seda kaugem minevik. Mida maalähedasem, seda materiaalsem 


probleem. 


Ülemine kehapool - tulevikuga seotud energia. 


Eesmine kehapool — tundeenergia, mis koguneb tšakratesse ehk 
energiakeskustesse: 

— TI tšakra — elujõud ehk vitaalsus, asukoht - sabaluu eespinnal 

— H tšakra - seksuaalsus, asukoht — häbemeluu kohal 

— HI tšakra — võim ja valitsemine, nn. päikesepõimik — asub 
naba kohal 

— IV tšakra — armastus, asukoht — süda 

— V tšakra - suhtlemine, asukoht — kõri 

— VI tšakra - lootus ehk tunde ja mõttemaailma tasakaal, nn. 
kolmas silm otsmikul 

— Viltšakra - usk, asukoht - pealael. 


NB! Kui inimesel on usk, lootus ja armastus, siis on tal tulevik. 
Tagumine kehapool — tahteenergia ehk tahtejõud. 


Tagumises kehapooles paikneb lülisammas. Lülisamba kanalis asub 
peaenergiakanal, mille kaudu toimub energia voolamine kõrvalkanalitesse ja 
nendest omakorda organitesse, kudedesse ning teistesse keha erinevatesse 
piirkondadesse. Lülisammas on määrava tähtsusega füüsilise keha olemas- 
olus ja töövõimes. Ainuüksi lülisammast kolmanda silmaga tähelepanelikult 
vaadeldes võib kõik keha haigused üles lugeda. 

igast selgroolülist viib energiakanal energia kindlasse organisse. Kui 
lüli on vigastatud, siis temale vastav organ on haige. 


Põhjuseta ei vigastu ükski lüli. Iga haiguse põhjuseks on energia 
blokeering, mille on tekitanud stress. Kui armastusenergia vool aeglustub, 
siis elu võib igakülgselt halvaks minna. Kui armastusenergia vool katkeb, 
siis inimene sureb. Siis on abitu ükskõik kui võimas elustamise aparaat. 
Võib olla maailma parim arst, aga haiget see ei päästa. 

Siinkohal tahan peletada paljude skleroosi käes kannatajate inimeste 
hirmu munakoorte raviks tarvitamise koha pealt. Kaltsium ei suurenda 
skleroosi, vaid vähendab. Kui luustik tugevneb, siis inimese sisemine 
meespool tugevneb. Skleroos on jäik järeleandmatu arusaam. Mu- 
nakoorte söömisega väheneb Teie viha meessoo kui maailma majanduselu 
uputaja vastu isegi siis, kui Te neile andestada ei taha ja oma jäiku arusaamu 
vabastada ei oska. Keha aitab Teid selles. 


Armastuse energia voolu blokeerib hirm. 
Kui hirm tõmbab halba ligi, siis viha hakkab keha hävitama. 


Praegune tsivilisatsioon on paljude elude ja inimpõlvede jooksul kuh- 
janud endasse stresse. 

Teatmeteosed ütlevad, et stress on organismi pingeseisund kaitsereakt- 
sioonina negatiivsete mõjurite vastu. Tegelikult on stress energeetiline 
nähtamatu seos halvaga. 


Kõik, mis on ühele inimesele halb, on temale stress, teisele ei 
tarvitse see stress olla. 


Meditsiiniline arusaam stressist on stressi füüsiline tasand — tekkinud 
haiguse arvestatav põhjus. Nii meditsiin kui ka inimene mõistab stressi all 
tavaliselt psüühilist pinget, millele järgnes haigus. Tegelikult aga toimub 
nähtamatu negatiivse energia kuhjumine pikka aega enne, kui tekib füüsiline 
haigus. 

Kõik on näinud piltidel inimese biovälja, see on kui kiirtepärg. Kiired 
ühendavad inimest tema praeguse elu sündmustega ja ka eelmiste elude 
sündmustega. Iga positiivne — valge kiir on ühendatud hea sündmusega, iga 
negatiivne — must kiir on ühendus halva sündmusega, mis on parandamata 
jäänud. Kõike saab parandada sõltumata sündmuse toimumise ajast ja kõike 
parandab andestamine. Ainult andestamises on imeline võlujõud, mis 


vabastab halva. 


30 


Kõik, mis inimesele on hea, on eelmistes eludes äraõpitud halb. Kõik, 


mis on halb, tuleb selles elus ära õppida. Kui me seda ei tee, siis jätame 
endale karmavõla ja järgmises elus seda lunastada on juba raskem -- 


negatiivsus teeb pidevalt oma tööd. 

Koht, kuhu on kinnitunud must kiir, kaotab pidevalt oma positiivsust ja 
jääb tasapisi haigeks. 

Iga vale mõte tõmbab musta ligi. Kui me tahame, et elu ja tervis 
oleksid head, peame vabastama musta sideme ehk stressi. 


Jumalik seadus — sarnane tõmbab sarnast 


Inimese keha teab oma. kohustusi, tema läbi peab vaim saama targaks. 
Ta teab, et kui temasse on võetud stress, siis on inimesel see elu õppetükk 
õppimata ja järelikult peab ta samasugust uuesti ja uuesti ligi tõmbama 
niikaua, kuni inimene saab suure kannatuse ja mõistab, millest tuli häda. Nii 
on üks võimalus targaks saada. 


Teine võimalus on läbi õpetuse. Kes õpetusest targaks õpib, see talitab 
juba keha esimese märguande peale õigesti -— ta andestab halva endast 
vabaks ja ei pea kannatama. Keha teab, et inimene on targaks saanud. 


Kelle hinges on hirm, seda tullakse hirmutama. 
Kelle südames on süütunne, see ootab süüdistajat. 
Kes on tige, seda tullakse vihastama — ta ju vajab seda, väga vajab! 


See, kes ahastunult karjatab: “Ma ei taha ju!” peab oma tahtmist oma 
kehale stressi vabastamisega tõestama, sest muud juttu tema keha kuulda ei 
võta. Keha ei küsi, miks inimene ei tea võikes on ta õpetamata jätnud, tema 
kohe õpetab ja teeb seda siiralt, lihtsalt ja rangelt. 


Stressidest kõige äkilisema toimega on hirm. Hirm toimib läbi neerude 
ja neerupealiste, blokeerides nende töö. Organ, kuhu hirm kinnitus, tõmbub 
kaitseasendisse — krampi, spasmi, küüru. Hirm siseneb alati läbi neerupea- 
liste ja neerude, neis tekib spasm. Spastilisest koest ei saa veri läbi voolata, 
organ ei saa toitu, ta ei saa enam teha oma tööd. Neerupealiste hormoonid 
on eluliselt väga vajalikud, nende erituse katkemine viib kiirele surmale. 

Kliinilises surmas olijale süstitakse elustamiseks alati neerupealiste hor- 
moone, nii võidetakse inimene elule. 


Selle asemel, et ravida kallite ravimitega nn. lootusetuid neeruhaigeid 
ja seeläbi kuidagi venitada nii kaugele, et saaks implanteerida neeru, peaksid 
need haiged hoopis vabaks andestama oma kroonilised hirmud, mis teki- 
tavad neerude kroonilist spasmi. Siis ei peaks üks inimene enda ellujäämise 
nimel teise surma ootama. Aga hirmud kasvavad välja süütunnetest. 


Armastuse ärateenimine 


Inimkonna suurim hirm on hirm, et MIND EI ARMASTATA. 
MIKS? 


Kui keha sureb, siis vaimule on see nagu elu õppetunni lõpp. Aga kui 
armastus hävib, siis vaim sureb ja seda vaim kardab, sest ta on armastus- 
energia kogum, mida hiljem uuesti luua on võimatu. 


Negatiivsuse positiivne külg on see, et ta õpetab. Hirmuta inimene 
hävineks momentaalselt. 


Hirm õpetab elu hoidma, teda väärtuseks pidama ja edasi arendama. 


Kes on eksinud, aga oma viga pole parandanud ja seega pole teda 
mõistnud, sellesse tuleb hirm. Inimkond on rängalt eksinud Jumalariigi 
seaduste vastu ja niikaua, kuni ei ole oma viga täielikult parandanud, peab 
tundma hirmu, mis aitab meid targaks saada. 


Hirm, et MIND EI ARMASTATA seisab nagu SEIN BIOVÄLJA 
PIIRIL ja sellest saab läbi ainult füüsiliselt. Füüsiline hirmuseina läbimine 
tekitab vägivallatunde ja põhjustab seletamatut rahutust, ärritust, tühjust 
hinges, tahtmist segajat kõrvaldada. 


Lootus hinges lähenete armsale inimesele ja tunnete järsku takistust - 
hingelist külmust, jäikust. Te ei taha enam läheneda, aga kui viisakusest 
lähenete, siis on see ebameeldiv. Vajute pettunult kui mimoos longu või 
ajate end vihast välkuvate silmadega hoopis pulksirgeks -- Te olete haiget 
saanud ja reageerite vastavalt meeleolule. Te tundsite enda ja tema hirmu- 
seinte kokkusulamist ja sellest tulenev negatiivne energia võib olla nii tugev, 

et ta hetkega summeerub vihaks. Hellitlemise asemel puhkeb tüli. 
Kurb tõdemus - /a ei annasta - sai veelkord tõestust. 


Olgu see vastassugupool, vanemad või lapsed, ikka tekkis hirmude 
summeerumisest viha. Valu on mõlemapoolne, aga Teie näete ja tunnete 
vaid enda valu ning teete järelduse — tema ei armasta. 


Mees ilma naise armastuseta ei ela. Kui hirmu ei vabastata, siis mees, 
kes näeb oma naist ainsa armastusobjektina, muutub hüperseksuaalseks. 
Mida sagedamini ta on intiimvahekorras kui rutiinsel tööl, seda suuremaks 
kasvab tema hirm kaotada seda naist. Rahulduse asemel saab see mees 
rahutuse. Teadvustamata paaniline ärritus piitsutab teda tagant. 


Mehe hirmusein kasvab müüriks ja teeb üha enam haiget, aga ta 
tunneb, et see pole ikka see. Ta tunneb üha enam tühjusetunnet ja muutub 
armukadedaks, sest kuhu mujale siis naine ennast kulutab kui mitte teistele 
meestele? Selline mees ei mõista, et viga on temas. Tänu sellele hirmule on 
arenenud kaasaegne seksuoloogia, aga hingearmastust sellega ei toida. 
Füüsiline armastus on vaid hingearmastuse üks väike osa. 


Naise jaoks on selline seks piin, mis võib hävitada tema naiselikkuse 
igaveseks. Üks ennast täielikult tööle pühendanud ilus ja kõigi poolt 
lugupeetud lahutatud naine on öelnud kibedalt naeratades: “Mul oli nii hea 
mees, et ma selles mälestuses elades ei taha ühtegi teist.” Mõlemapoolsest 
hirmust summeerunud viha oli purustanud nende elu. Mehest oli saanud 
krooniline alkohoolik. 


Armukade naine kumab oma mehe samuti ära ja kasvatab armukade- 
dust selle asemel, et see vabaks lasta. 


Armastuse orjamine 


Hirm, et mind ei armastata tõmbab hirmu omajale ligi kannatuse, mis 
peab tõestama, et teda ei armastata. Kuidas saab see inimene muidu tunda, 
et teda ei armastata? 


Kõige armutumal kombel saab alandada inimest, kelle hirm, et mind ei 
armastata, ajab teda alandlikult armastust ära teenima ükskõik kelle juures 

ja ükskõik mis koinbel. Ajaloost on teada. kuidas naisi on alandatud. 
Nüüdisaja feministid on otsustanud selle eest kätte maksta. Viga on 
mõlemapoolne. Sõltumata soost jääb alandatus negatiivsuseks, mille vabas- 
tamine vabastab inimese alandamisest. 


Südamlikud, äärmuslikult head inimesed alandavad ennast abikaasa, 
laste, vanemate, sõprade, sugulaste ees. Suur vajadus head teha teeb neist 


teenijad, orjad, rumalad kannuste teenijad. 


Eneseväärikas inirmene, kes seda pealt peab vaatama, imestab ja püüab 
enesealandajat takistada. Tal võib tekkida käegalöömise tahtmine, aga ka 
ärritus sellist jooksmist vaadates. Samal ajal armastuse ärateenija on kurb ja 
süüdistab, et teine tema armastust ei vaja, sest teine ei võta seda vastu. 
Tema mõttelõnga sasipundar avastab, et ta on inetu, nõrk, ei ole vääriline 
partner, on vana ja rumal ja tuhat muud mõtet, millega ta enda väärikust 
alandab. Ta püüab end maksimaalselt parandada, muutub pealetükkivaks 
oma teenete pakkujaks ja ei näe, et teine 'õmbub kaitsesse — sellist head ei 
vajata. Järgnevad etteheited, sest tema pingutused ei kanna tema meelest 
vilja. 

Eriti näitavad välja oma õnnetust naised, sest naine armastab kõr- 
vadega ja tahab kuulda, et ta on väärtuslik. Mehed armastavad rohkem 
silmadega ja nemad saavad seetõttu hiljem oma stressi kriitilise piiri täis. 


Tänapäeva naine peab väga tähtsaks oma head väljanägemist, ta toidab 
mehe armastusvajadust füüsilise tasandi armastusega ja mehed saavad alles 
vanas eas pettusest aru. Tänapäeva mees ise provotseerib füüsilise armastuse 
äärmuslikkuseks ülistamisega enda petmist. Mida suurem on soov olla 
intelligentne, seda suurem on väline lihv ja seda väiksem on varjatud 
inimlikkus, mille vältimatu osa on seksuaalsus. Loodusinimene ei vaja 
seksuoloogiat. Intelligents vajab selle loomupärase tarkuse kunstlikku kät- 
teõpetamist. Kahjuks on ersats väliselt alati ilusam, aga ta on elutu. 


Niikaua kuni kumbki pool ei mõista, et igaühe enda hirm, et mind ei 
armastata, takistab teisele tõelise armastuse andmist ja teiselt tõelise 
armastuse saamist, on seksuaalsuhted täis hingelist tühjust. 


Hirmu hävitamine 


Elu on mõttetu, kui puudub armastus. Mõtte:us ajab jooma. Nii 
uputatakse armastuse puudumise hingevalu, sest seda vabastada ei osata või 
on juba nii hiljaks jäädud, et enam ei hoolita. 


Kõige käepärasem hingevalu tuimestaja on alkohol. Selline inimene ei 
mõista, etta hirm hävitab eneseväärikuse. Pohmell on hirm ja vastumeelsus 
näha ilu enda ümber, kui endal on kõik halvasti. Pärast joomingut ärganud 
eneseväärikuse langus ajab juba meeleheitest uuesti jooma nii, et kunagi 
enam ei saaks haigettegevatele asjadele mõelda. Keha aitab seda eesmärki 
saavutada ajurakkude hävitamisega. 


Nii on märkamatult saanud hirmust viha teise ja enda vastu. 


Hirm, et mind ei armastata annab väga erinevaid õppetunde. Näiteks 
veel — inimene, kes õhinaga koju ruttab, et oma kallile öelda, et ta teda 
armastab, tunneb lävele jõudes, kuidas sõnad surevad huultel. Või kui 
tulevad sõnad, siis hellus ja armastuse vägi on neist kadunud. Tulija on 
põrganud vastu ootaja hirmu- või vihamüüri. Sagedamini on see tulija mees 
ja ootaja naine. 


Mees ei mäleta, ettaenne kiirustas kodust ära, sest ta ei teadvustanud, 
et teda kodune õhkkond häirib, valitseb, kurnab. Ta vajab armastust ja tuleb 
ikka ja jälle, sest ta on seda armastust vajamas. Ta tahab, et naisel oleks 
hea, sest siis on tal endal hea, aga ka seda ei oska ta lahti mõtestada. 
Kumbki ei oska oma hirmu vabastada. Heal juhul hakkab mees naist 
hurjutama, et mis sa ennast kulutad, mis sa ennast väsitad, saab ju ka teisiti 
elada jne. Või räägib naine mehele sama juttu. 


Selles jutus on hoolitsus, seega armastus - nii arvatakse. Aga see pole 
ikka see — tänapäeva naine ootab suuri ilusaid sõnu ja tunnetab teise 
ebasiiruse kohe ära. Sõnad, mis ei jõua sihile muutuvad võltsiks ja nii ütlejal 
kui kuulajal on ebamugav. Hirmusein on heade mõtete, sõnade ja tegude 
takistaja. Ütleja tunneb enda saamatust ja kuulaja tunneb enda väärtusetust. 
See kogemus tekitas hirmu end sõnaliselt väljendada. On tekkinud uus 
ületamatu hirm - parem ei teegi suud lahti, nagunii ütlen valesti. Aga haiget 
saanud armastus on ikka veel olemas. Selle kadumise peale mõeldes tekib 
õudustunne. Ja käsi sirutub viinapudeli järele. See on enesehävitajalik tee. 
Ja kui seegi ei aita, aga varsti see ei aitagi. siis mirnakse oma hingevalu 
tuimestama rahustite või narkootikumidega. 

Need inimesed räägivad, et elavad teistele, aga et nad enda hävita- 
misega teistele hingevalu valmistavad, seda nad ei näe. Ja kui neile seda 
öelda, siis välgatab neil silmis kättemaksu õel säde. Alkohol annab või- 
maluse siiralt ilma häbi tundmata oma arusaamad välja valada ja hiljem neid 
purjus inimese rumalusega õigustada. Ometi on, tõele au andes, hea meel, 
et nad ilmsiks tulid. Purupurjus inimese jutt väljendab tema tõde. Nii ületab 
selline inimene oma hirmu, et mind ei armastata kui ma aus olen. Hirm, et 
mind ei armastata, takistab inimesel olla siiras. 


Kes sellest enesepettuse võimalusest suudab üle saada või kardab seda, 
sest alkoholismiõud on teda nii palju õpetanud, see muutub esialgu armas- 
tuse ärateenijaks. Selline inimene kardab ennast hävitada. Teise meele järgi 
olla tahtes hakkab ta teenindama, hoolitsema, orjama. 


Valitsemishimuline inimene vaatab sellist rabelemist üleoleva naeruga 
pealt ja laseb aitäh ütlemata ennast ümmardada. Talle meeldib orjalikkus, 
talle meeldib suuremeelselt endale sobival ajal orja pead silitada ja heategi jat 
mängida, aga ta ei saa ka teda põlastamata jätta. Temagi ei mõista, et teeb 
praegu halba. Tema võiks vea parandada kui teine ei oska, aga temagi ei tea 
seda teha. Ta põlgab tegelikult olukorra pahelisust, mitte inimest, aga 
suunab selle enesealandajale. Iseendale teadvustamata tahab peremehetse ja 
vabaneda enesealandusest, sest see teeb ta enda nõrgaks, aga ta teeb seda 
orja eneseväärikust piitsutades. Toimub see mõttelise, sõnalise või füüsilise 
piitsaga, see sõltub teistest asjaoludest. Enne, kui stresse ei vabasta, on 


tulemus kindlasti vastupidine. 

Armastuse ärateenijale, vaatamata sellele, kas ta on naine või mees, ei 
saa mitte kunagi niipalju armastust anda kui ta vajab, sest ta tahab ju tunda, 
et teda ei armastata. 


Armastus on vabadus, mitte omamine. 
Armastus on õnnistus, mitte teenimine. 


Inimene, kelle orjalik hirm, et mind ei armastata, on vaatamata 
teenimisele aina suuremaks kasvanud, kibestub ning muutub kiuslikuks. 
Tema pöördumine teise poole on teist ärritav, sest selles on teatraalne 
alandlikkus kas ma võin sinu kraanist vett juua? -laadis nii, et tahaks 
vastata: “Ei või!” 

Sellise relvaga pannakse vastaspool tihti tuld ja tõrva sülitama, sest 
inimene, kelles on viha alandamise ja enesealandajate vastu, ei suuda end 
sellises olukorras taltsutada. Või näiteks, pakkudes kiuslikule orjale siiras 

heameeles maitsvat pala, võtab ta selle kõrvalt mahakukkunud raasukese oh 
mis minule ikka vaja on -laadis. Ütleb ta need sõnad välja või mitte, aga 
need toimivad ja jälle reageerib teine pahameelega. Pinge aina kasvab. 


Kiuslik inimene saab alati öelda: “Ma ei öelnud midagi paha. aga näed 
-- tema vihastas. Ega minul ei ole õigust midagi kunagi teha ega öelda!” Nii 
saab tasapisi hirmust, et mind ei armastata, relv. 


Viha enesealanduse vastu, kuna selle abil ei ole ikka seda saanud, mida 
on tahetud, sunnib nüüd ennast alandama, minema küür seljas paluma. Te 
lihtsalt ei saa üksi hakkama. Ennast alandades olete normaalsed inimesteva- 
helised suhted hävitanud ja teise tigedaks teinud. Nüüd peate teda paluma 
appi. Kuid parem oleks paluda oma vead andeks. 

Hiljuti, kui loengut pidasin, küsis üks irooniliselt muigav mees: “Mis 
asi see hirm üldse on?” Igale kuulajale pidi kohe selge olema, et maailmas 
on üks mees, kes ei karda midagi. Tema hirm, et keegi kahtleb tema 
julguses, nõudis toonitamist. Tema põlglik suurelisus rääkis enda eest ise. 
Selliste meestega luurele ei minda. 


Alati on välist vaprust tõstetud alkoholiga. Ka see mees ei olnud erand. 


Tige mees on nõrk mees. Temale ei tohi usaldada tähtsat asja. Ta võib 
kõige kriitilisemal momendil oma viha kätte näiteks isegi ära surra ja tähtis 
asi jääb tegemata. See tõde kehtib ka tigedate naiste kohta. 


Kallid armastuse ärateenijad! 


Andke oma hirmule, et mind ei armastata andeks, siis ta saab ära 
minna. Te olete ta kasvatanud vihaleajavalt suureks ja tal on halb teie 
vangistuses olla. Kui ei ole hirmu, et mind ei armastata, siis ei ole ka 
hirmu, et minu armastust ei võeta vastu. 


Õpime õigesti andestama 


Universumi ainuke vabastav jõud on andestamine. 


Õigele põhjusele andestamine vabastab inimese haigusest, eluraskusest 
Jm. halvast. 

Kuidas andestada? See on raskem kui arvata oskasite? Ega midagi, 


õpime veel! 


1. Kui keegi on mulle halba teinud, siis annan talle andeks, et ta 
mulle seda tegi ja annan endale andeks, et ma selle halva 


endasse võtsin. 
2. Kui olen ise kellelegi halba teinud, siis palun temalt andeks, et 
talle seda tegin ja annan endale andeks, et nii tegin. 


3. Kuna ma nii teisele halba tehes kui ka endale halba teha lastes 
olen oma keha kannatama pannud, siis igal juhul palun alati 
oma kehalt andeks, et talle sellega halba tegin. 


Seda kõike võib teha nii sõnades kui ka mõttes. Peamine on, et kõik 
tuleks siirast südamest. Selline on lihtsaim andestamine. 

Sellisest andestamisest saab inimene tavaliselt aru, kuigi endale an- 
destamine on mõzele ületamatu probleem. Oma keha käest andeks palumine 
tundub hoopis veider. Oma asi, kas ma tegin endale haiget või mitte, 
protesteeritakse, kuigi oma kehas on haigusekolle. 

Kui Teile tundub vastuvõetav ainult teisele andestamine ja teise käest 
andeks palumine, siis küsige endalt: “Kes on mina ja kes on tema?” 


Ma olen enda oma samapalju kui Jumaliku Kõiksuse oma. Nii nagu 
teinegi. Seega on minu keha samal ajal mina ja tema. Mul ei ole õigust teda 
hävitada. Minu keha on küll minu, aga ma ei ole tema omanik. 


Püüdke oma vaim oma materialistliku mõistuse käest vabastada. 
Selleks andke oma mõistusele andeks, et ta dogmasid kollektsioneerib. 


Ka teisele andestada on vahel väga raske, mõnele isegi võimatu, sest 
teine on palju haiget teinud. 


Kristuse andestamise õpetus on küll väga vana, aga tema sügavam 
lahtimõtestamine on uudne ja seepärast vajab erilist selgust. 


Andestamise õpetusele tuleb läheneda järgnevate põhimõtete valguses: 

e Kõik, mis minule halba teeb, see on minuga seotud silmale 
nähtamatu energiasideme abil. Kui ma tahan halvast vabaneda. siis 
pean ise sideme mõlemad otsad vabastama. Seda tehakse an- 


destamise ga. 

e Kõike, mis inimeses juba on. seda tõmbab ta endale ligi. 

e Kui on hea, siis peab tulema keegi head tegema. Kui on halb. siis 
peab tulema keegi halba tegema. 


e See, kes tuleb, on minule õppetunni võimaldaja. Ta on nagu 
tellimustöö täitja. Mina tahan ja ta tuleb. 
e Kõik negatiivsus, mis inimeses on ja mida ta ei ole osanud targa 


kombel - andestades - vabastada, on elu õppimata õppetund. 
Järelikult peab see saama õpitud läbi kannatuse. Selleks peab keegi 


tulema kannatust põhjustama. 


e Andestamisega kaasneb teadvustamine. Teadvustamine on tarkus. 


e Inimene on rumal niikaua kuni ta näeb halva põhjustajana teist. 


Lühidalt ja skemaatiliselt on andestanuse valem järgmine: 


1. Ma annan halvale mõttele andeks, et ta on minusse 
tulnud. 
2. Ma palun halvalt mõttelt andeks, et ma ei ole mõist- 


nud, et ta tuli mind targaks õpetama ja et ma pole teda 
taibanud vabastada. Ma olen ta endasse vangitsenud ja 


aina suuremaks kasvatanud. 


3. Ma palun oma kehalt andeks, et olen talle halva mõtte 
kogumisega halba teinud. 


Hirmu sündimine 


Kust on saanud alguse selle tsivilisatsiooni inimese hirm? 
Kunagi ammu tekkis ürgemal tahtmine valitseda meest. 


See oli materialismi algus, naise ülemvõimu algus, mis tegi inime- 
sest asja. 


Inimkonna saatus on Jumalast määratud. Materialism oli vajalik õp- 
petund, kui me oleksime ta ainult veidigi väiksemate valudega ära õppinud. 


Materialism on tahtnud meid targemaks teha, ta on selgelt tõestanud, 
et kogemuslik tarkus on hea asi, aga Jumalikest loodusseadustest inimese aju 


üle ei ole. 


Inimene Jumalat valitseda ei saa ega tohi. Kellelgi ei ole õigust kedagi 
valitseda. Abielusidemed ei tohi olla orjaahelad. Ja kui on, siis tekitavad 


alati protesti st. viha. 


Ainult vabadus annab inimesele võimaluse olla mina ise. Vaba inimene 
on hea. Tänapäeval on inimene iseenda stresside vang, aga peab ise ennast 
teiste inimeste, olukordade, tingimuste jne. vangiks. Ta otsib süõdlasi, leiab 
ja süüdistab neid, aga elu millegipärast muutub sellest üha halvemaks. 


Mees on Jumalast pea ja naine kael. Neil on oma suurepärased õigused 
ja kohustused, mille üle mõlemad peaksid vastastikku õnnelikud olema ja 
teadma, et nende koht on just seal, kus olema peab. Ja et ise oleme endale 
valinud selle elu õppetundide tarbeks just nimelt olemasoleva keha, mille 


vastu nüüd protestime. 


Mehe füüsiline võimutsemine naise üle on suur viga, aga naise 
hingeline võimutsemine on praeguse tsivilisatsiooni veel suurem viga. 
Võimust saab üle ainult veel suurema võimutsemisega, seega vägivallaga. 
Mehe ohutunne sunnib teda vägivallatsema veel enne nähtava ohu teket. 


Tänapäeva meessoo vägivaldsuse põhjuseks on materialism. 


Praeguse inimkonna õppetunniks on kogeda, mis juhtub kui kael on 
pealpool pead. Kui kael tahab olla pea peal, siis see keha ei ole enam terve. 
Keha = perekond = inimkond, sümboolselt on see ikka keha, mis on 
loodud Jumalike seaduste järgi ja mis inimese poolt loodud risti vastupidis- 
tele seadustele alludes puruneb. Aga nii hakkas tahtma naine. See tahe on 

aegade möödudes kasvanud ja ta kasvab aina suuremaks. 
Materialism on naise valitsemine. 


Suur osa nii naisi kui mehi seisab oma kindlas veendumuses — 
vastaspool on süüdi. Tuhat elujuhtumit selle seisukoha tõestamiseks on kohe 
veenvaks süüdistuseks valmis ja pettumus valdab õnnetut kannatajat kui teda 


kuulama ei vaevuta. 


See, kes tahab iga hinna eest valitseda, vihastab kui öelda: “Ei ole 
halba, ei ole head. Igas halvas on head, igas heas on halba. Ainult tuleb see 
üles leida. Kõik, mis inimese kannatama paneb, selle tõmbab ta ise oma vale 
mõtlemisega endale külge. Parandage oma mõtlemist, vabastage viha ja 
abikaasa muutub. Kindlasti muutub.” 


Enamik tigetsejaid ei suuda seda kuidagi uskuda — nad on ju õppinud 
kõike jõuga saama. Paljud neist on pealtnäha nii-nii head inimesed, kõigile 
tunnevad kaasa, igal pool on õigusemõistmise poole peal, aga oma elu ei saa 
kuidagi korraldatud. 


Õigesti mõtlev inimene ei eksperimenteeri teiste peal, ta korraldab 
kõigepealt oma elu ära — see on tema õige-olemise garantii ka teistele, kelles 
ei ole kindlustunnet. 


Osa kardab, et kõik, mis öeldakse, on otsene süüdistamine. Osa 
inimesi hakkab arutult protestima või jookseb minema kui aimab, et jutu 
lõpp võib olla talle ebameeldiv. Suurem osa sunnib end kohale jääma ja 
kasvatatud inimesena laseb end viisakalt piinata, enne kui üllatusega 
avastab, et ta vastas ei olegi kohtumõistja, vaid inimene, kes tahab aidata. 
Ainult see aitamine on erinev tavapärasest, sest mõistetakse ju aitamise all 
tavaliselt millegi peo peale andmist või mingi töö ärategemist. 


Erinevates eludes oleme me nii naised kui ka mehed ja seega on 
materialism kogu inimkonna õppetund. Tahtsime teada saada, mis juhtub 
kui rikkuda loodusseadusi ja panna asjad ennast valitsema. 


Soov võimutseda, olla teisest üle, võtab mõistuse ära ja teeb keha 
haigeks nii sellel. kes võimutseb kui ka sellel, kes enda üle võimutseda 
laseb. Olgu see olukord kodus, koolis, tööl, sõprade keskel või spordi- 
võistlustel, vaenlastest rääkimata — ikka kannatavad mõlemad pooled. Topelt 
kannatab see, kes võimutseb teise üle. 

Ürgemaduse kadu 


Sellest hetkest alates kui ürgema tahtis hakata valitsema meest lakkas 
ürgema instinkt. 


Mida see tähendab? 


Kui ürgema heitis mehega ühte, siis ta sigitas lapse. See oli instinktide 
tasand ja laps, tulles vaimus sümboolselt oma elu ukselävele, võeti armas- 
tusega vastu. Vaim teatavasti on ego. Egol on kaks otsa — eneseväärikus ja 
egoism. Iga vaim vajab, et teda armastataks, seega vastu võetaks, ellu 


kutsutaks. 


Ürgema instinkti lakkamisega algas seks, aga seksiv ema ei tea täpselt, 
millal ta lapse sigitab. Laps, tulles oma elu ukselävele, saab endasse kõik 
eluprobleemid, mis vanematele selleks mumendiks kogunenud on, sest 
negatiivsete emotsioonide jõud on nende kiiruses. Halva jalad on kiiremad. 


Lapse vaim on armastus — siiras, puhas ja igavene. Aga ta on õrn ja 
haavatav ning kohe tekibki talle tunne, et teda ei armastata, sest keegi ei ütle 
talle: “Ma armastan sind. Tule kasva elule rõõmuks.” Enamikel inimestel 
on hirm, et mind ei armastata juba eelmisest elust kaasa võetud. Kes võttis 
kaasa, see tuli seda selles elus vabadusse laskma. 


Kellele rohkem antakse, sellelt rohkem nõutakse. Ürgema mõistus oli 
vähearenenud, kaasaja ema on tunduvalt rohkem arenenud, järelikult peab 
kaasaja ema kõike teadlikumalt tegema. 


Praegune ema teeb terve raseduse vältel vigu, mõistmata, et tema 
kõrval on suur vaim, kes kuuleb, näeb, mõistab kõike. Ja tahab õppida 
selgeks praeguse füüsilise elu õppetunnid. Ta teeb seda ikka veel läbi 
kannatuste, kuigi peaks tegema läbi õpetuse, sest aeg on sealmaal. 


Esimene ja kõige tähtsam õpeta ja on ema. 


Iga õpetaja kohus Jumala ees on õpetada TÕELIST tarkust. 
Tänapäeva materiaalne inimene tõelist tarkust ei valda, seepärast on õpeta- 
jate töö väga raske. Aga seda õigustust kellegi keha ei vaja. 


Vaim, hing ja keha elavad loodusseaduste järgi. Kui meie mõistus elu 
valesti mõistab, siis keha kannatab. Igaüks, kes valesti õpetab, võtab 
endasse süütunde, mis põhjustab närvilisust, ebakindlust, vigade otsimist 
teistes... Ja nii nagu ikka — iga stress seistes ja kuhjudes kasvab üle vihaks. 

Ema, kui õpetaja, vajab õige õpetamise oskust enda ja oma tulevaste 
põlvede nimel. Enda ja oma laste tulevaste elude nimel. Kõigi mõte toimib, 
aga ema mõte on kõige võimsam. Nähtamatu side emaga - eeternabanöör — 
on igavene. Seega kõik emast tulev on momentaalselt lapses niikaua kuni 
ema elab. Kui ema iseenda hingeelu korda seab, siis ei ole lapselt vaja 
midagi nõuda — selle lapse hing on rahul. See laps saab enda elu õigesti ja 


tulemusrikkalt elada. 


Iga ema reeglid: 
— Iga ema peaks oma lapselt andeks paluma, et ta: 


1. Last sigitades teda armastusega ellu ei kutsunud. 
Ei osanud pöörduda oma lapse vaimu poole kui omasuguse 
poole, kellele õrnalt oleks oma armastusest rääkinud. 
Kui teadvustas raseduse olemasolu, siis oma viga ei paran- 
danud, ei osanud ka siis last näha ja temaga suhtlemist 
alustada. Tänapäeva ema sünnitab lapse sageli kellegi 
(näiteks mehe) või millegi (näiteks kuulsaks saamise) jaoks ja 
mingi eesmärgi nimel, agalapsei ole asi ega vahend. See, kes 
lapse vahendiks sünnitab, aga ise on rikkis mõttemaailmaga, 
saab endale rikkis vahendi juba selle sündides. 

2. Last kandes igat negatiivset mõtet, sõna ja tegu ei selgitanud 
ja lapselt andeks ei palunud. 

3. Ei tea, et laps sünnib ise, isa jõududega ja ootab emalt ainult 
armastuse kutset ning kutsuvalt avali sünnitusteid. Laps ootab 


emalt ainult: “Ma armastan sind! Ma ootan sind! Tule, kõik 
on hästi!” Ja laps tuleb, sest kuidas saab ta ema armastuse 


kutsele mitte vastata? 
4. Lapse sündides andis talle armastuse asemel oma hirmud nii, 
et lapses kinnistus hirm, et mind ei armastata. 


— Iga ema peaks endale andestama, et ta seda kõike ei ole teadnud 
ega teinud. Kõik parandamata vead lasuvad ema hinges seleta- 
matu süütundena. 

— Iga ema peaks enda kehalt andeks paluma, et ta oma kehale 
nende vigadega on halba teinud. 


— Igal emal on tarvis lapselt andeks paluda, et ta ei ole osanud 
lapsele selgeks õpetada põhitõdesid: 

e Igatervik koosneb heast ja halvast. Halva pärast oleme me 
siia ilma tulnud, sest ainult halb õpetab. Hea on vaid halva 
tasakaalustaja ja hea on eelmistes eludes äraõpitud halb. 
Hea teeb meid tugevaks, halb võib teha targaks. 


e Hea jaoks on inimesel hing, halva jaoks on mõistus. 
e See, kes head südamega võtab on tugev. 
e See, kes halba mõistusega võtab on tark. 


Andke andeks oma emale, et ta seda Teile õpetanud ei ole ja õppige 
need põhitõed selgeks. 


Andke emale andeks tema oskamatus. Me kõik oleme tulnud 
õppima oskamist. 


Oskamatus ei ole patt. Andestamatus on patt. 


Laps on kodu peegel, tahavad vanemad seda tunnistada või mitte. Ja 
iga tänapäeva laps peaks oma emale selle kõik andestama. Siis ei peaks 
tänapäeva lapsed enam ahastama, et ema (ja ka isa) teda ei armasta. See ei 
ole lihtsalt kurtmine, see on laste tõeline hingevalu, sest tänapäeva vanemate 
omav armastus on valus. Sellest tuleneb tänapäeva lapse automaatne tõrge 
ema vastu nii, et laps isegi imestab. 


Paljud emad raiuvad kui rauda: “Mina olen oma last oodanud ja 
armastanud ja Teie ärge mind solvake! Ma tean, mida ma teen, ma tean 
oma tundeid paremini! Ma olen ta saamiseks nii palju vaeva näinud!” 
Sellistele emadele, harvem isadele, ei ole muud öelda kui: “Andke andeks, 
aga te olete tulnud valesse kohta. me räägime erinevat keelt.” Sellised 
vanemad on harjunud nõudmisega kõike saama ja nende lapsi enne aidata ei 
saa, kui vanemad on targemaks saanud. Igal vanemal on vaja teada, et tema 
on lapsele elu andnud ja tema vigadest on lapse haigused. 


Praeguse aja lapse tüüpiline ütlemine on: “Ma tean, et mu vanemad 
mind armastavad, aga ma ei tunne seda ja ma tunnen hoopis, et mind ei 
armastata. Mind nähakse ainult siis, kui süüd on vaja kellegi kaela ajada. 
Ma tean vaid keeldu, käsku, vajadusi ja mul on nii valus.” 

Kui laps õpib siira ja ausa ema ees siiras ja aus olema, siis ta julgeb 
olla seda kogu maailma ees ilma, et teda eraldi õpetataks enesest lugu 
pidama. 

Avatud suhtlemistšakra on ühendustee armastusest arukusse. 

Mõistuse tasand on füüsiline tasand. Käsu järgi ei armasta keegi. Kõik 
isad-emad oskavad teineteiselt ja lastelt nõuda, et need neid armastaksid 
mõistmata, et nende enda armastus kellegi südant ei soojenda. Kujutage ette 
ema, kellel on hirm, et mind ei armastata. Ta on oma hirmuseina taga, 
armastab, piinleb, ahastab, sest tunneb, et kõik läheb mitte nii nagu tahaks, 
aga kõik tema head soovid kogunevad müüri sisse. Selline armastus ei toida 
hinge ega keha, sest ta ei olegi armastus. 


Kui laps näeb oma ema pirtsutamisi ja solvumisi, siis haarab ta iga 
pisimagi ebameeldivuse peale oma lelu ja kõnnib teise liivakasti, sest teda 
on solvatud. Ta õpib nägema solvamist teistes, mitte solvumist iseendas. 
Eakaaslaste narrimine on elu alateadlik püüd õpetada solvujat elu mõistma, 
aga kui ema tuleb appi kiusajaid karistama, siis jääb see laps hellikuks, kes 
elu käest üha enam nahutada saab. 


Lapse kõige suurem kaitsja on tavaliselt ema, kes ise lapsele kõige 
rohkem oma vale kasvatusega liiga teeb. Neil on siis nii hea maailmavalu 
teineteise rinnal välja nutta. Kumbki neist ei oska elu õigesti mõista, aga 
laps peab rohkem kannatama, sest elu läheb edasi. 


Ema õpetus on tähtsaim õpetus ilmas. Ema on lapse iseloomu kujun- 
daja. 


Kuivanud allikast 


Naise hinges on armastuse allikas, mehe hinges seda ei ole. Mees on 
jõu allikas. 

Naine on andja, ta vajab andmist, kasvõi iseenda andmist, nimetatagu 
seda kinkimiseks, ohverdamiseks, rumalaks enda kulutamiseks või veel 
millekski — kui naine ei saa anda, siis tema energia kuhjub ähvardavaks 
kõuepilveks. Kui naine mõistaks iseenda sisemise kärsituse olemust, vabas- 
taks enda hirmu, et mind ei armastata (kibestumnise, kui teda ei nähta või 
tema arvates ei mõisteta, ei hoolita, ei armastata, ei peeta lugu, ei hinnata 
tema truudust, eneseohverdust jne. — see kõik on hirmust, et mind ei 
armastata), siis ei tormaks ta enesealandusse. 


Naine, kes end alandades loodab, et mees siis armastab, teadku, et 


45 


alandus tõmbab ligi alandamist ja teda alandatakse, isegi kui selline käitu- 
mine ei ole mehe loomuses. Naine loeb suhtumisest välja alandamise — see 
on tema stress. Naine ei peaks tegema lihtsameelse abitu värvukese nägu, 
olles samas ise tark, kes teab, et meestele meeldivad nõrgad naised. Aga kui 
ta seda teeb, siis peab olema valmis ka pettusele vastavaks taga järjeks. 


Julgelt armastav naine ei püüa olla mehelikult üle elulist lahendust 
ootavatest probleemidest - ta on lihtsalt naine, kelle naiselikkuse ees 


kummardab aupaklikult ja taganeb iga eluraskus. 

Kui naisel ei oleks hirmu, siis ei pakuks ta oma hoolitsusega üle, ei 
häiriks meest ega lapsi, ei kulutaks end mõttetult. Klantsitud kodu sära jääb 
mehel nägemata, kui väsimusest kurnatud nutune naine lävele ilmub — ta on 
nagu elav etteheide. Steriilne puhtus ja kord, nii nagu iga liialdus, pinges- 
tavad elu. 

Vaadake reklaampilte, kus ilus naine kaunistab korralagedust. Selle 
naise rõõmus nägu ütleb: “Kohe, kohe saab kõik korda. Ma ainult tahtsin 
sind enne näha ja öelda, et ma sind armastan!” 

Kui naisel ei oleks hirmu, et feda ei armastata, siis teda ju armas- 
tataks, ka elu armastaks teda, sest teist võimalust lihtsalt ei oleks! Tal ei 
oleks enam vajadust tunda hirmu, et ei armastata - temas ei oleks hirmu, 
teda ei oleks vaja enam õpetada läbi kannatuste, ta on ju hirmule andestades 
targaks saanud. 

Mees on looduse poolest võtja. Kui inimkond seda õigesti mõistaks, 
siis lakkaks mõttetu ja tulemusteta nõudmine. Kui mehelt mõuda tundeid, 
siis on see valitsemine, aga iga võim on negatiivsus, mis kutsub esile 
vähemalt protesti. 

Ei saa võtta sealt, kus ei ole. Mehe armastuse olemus on jõud, mida 
armastatule pakkuda. Mees annab oma jõu, aga nõudmise ees sulgub. Ei 
maksa teda süüdistada — see toiming on alateadvuslik. Seepärast ongi 
vajalik, et inimene, nii naine kui mees, õpiksid iseend ja vastassugu sügavuti 
tundma. 

Kui mees andestaks oma hirmule, et mind ei armastata, siis tema 
alateadvus ehk arukus avaneks, ta mõistaks naist, kui see nõuab midagi 
mehe meelest mõttetut või võimatut, ta ei tunneks end süüdi ega vihastaks. 
Siis ei põgeneks mehed enam naiste eest iseenda hävingu teele. 


Mehe mõistuse selgus annaks just nimelt mehele võimaluse esimesena, 
nii nagu mees on loodud, edasi minna. Nii taastaks mees oma jumalikkuse, 

oma kõikevõitva ürgjõu. Sellesama, mille otsingul on nii naise kui mehe 
fantaasia. Inimkond otsib seda kui enneolematut tulevikuunelmat või kunagi 


ammukaotatut mõistmata, et see jõud on vaid vangis. 

Vangitsetud energia on alati negatiivne, sest ta ei voola. 

Naine on andja. Mees on võtja. Eesti keeles öeldaks lihtsalt - mees 
võtab naise ja naine läheb mehele. 

Mees võtab, kui naine tuleb andma. Kooselu algab alati ainult sellisel 
tingimusel, aga seda elutõde ei mõtestata lahti. Kes teadlikult või alatead- 
likult on selle tarkuse ära õppinud, selle abielu on õnnelik. 


Siis oskab mees õigesti võtta ja naine õigesti anda. 


Allikas määrab kõik. 

Kui allikale tulijale ei ole õpetatud allikat puhtana hoidma ja ta 
hoolimatult otse allikasse astub, siis vesi läheb sogaseks ja ei kõlba juua. 
Allikas võib järgmisel korral sellele tulijale ainult porist põhja näidata ja 
tulija sureb kas janusse või läheb uut allikat otsima. Aga oma olemasoluga 
on allikas juba ükskord joojat ligi kutsunud, mitte juhuslikult ei ole januse 


jalad seda rada käinud. 

Loodus on andestaja. 

See ülbe looduse kuningas, kes seal keset allikat seisab, tahab ju juua. 
Ta nägi, mida ta teisele tehes endale tegi. Nüüd on tal kannatust, et vee 
selginemist oodata. 


Kui ta nüüd jooma kummardub ja peegelsiledas vees iseennast vaatab, 
kui ta kuuleb allika mahedat hingekosutavat helinat, siis ta mõistab ja ei 


unusta seda iialgi. 
See allikas on talle andnud midagi rohkemat kui vee. 


Naine, kes joojale täiuslikkust ei oska või ei taha anda, ei jää 
kunagi igavese elu allikaks. Mees, kes kiiruga ainult joomas käib, ei saa 


kunagi puhast vett. 

Kui naise ja ema armastuse allikas toodab armastust, mis kuhugi ei 
voola, siis ta uputab allika enda ja kasvab hirmu müäri taga ajapikku 
tigedaks vulkaaniks, mis ühel heal päeval purskama hakkab. 

Viha, nii nagu igasugune negatiivsus, on purustava jõuga, ta tuleb läbi 
igasuguse seina. 

Mees ja lapsed, vajades armastust, peavad alati müürist haiget saades 
või haiget tehes läbi tulema, aga seda armastust, mis hinge pidevalt toidaks, 
ikke ei saa. Olles teinete:se kaisus, st. teineteise bioväljas, on armastuse 
tunnetus olemas. Kuid kuna seda pidevalt ei saa, siis pettumus aina 


suureneb. 


Mehed (ja ka pojad) on kriisis ning otsivad väljapääsu. Nad: 


pöörduvad pettunult ära, ei tule enam säravi silmi hellitama ja 
hellitusi saama; 

kapselduvad endasse ja kuulevad süüdistusi, et ei armasta, ei 
hooli, on mõistmatud jne.; 

lähevad alkoholisse muret uputama, aga iga korraga hingeline 
kriis vaid suureneb; 

püüvad asja omal kombel head tehes parandada, aga seda ei võeta 
vastu; 

muutuvad narkomaaniks, et oma mõtlemisvõimet täielikult hävi- 
tada; 

jõuavad psühhiaatrite patsientideks ja nüristavad ravimitega sü- 
dame hoiatused: 

löövad mõttetult käega ja kivistuvad elulöökide valu käes; 


sukelduvad kuritegevusse, sest hirm, et mind ei armastata on 
kasvanud tigedaks vihaks; 

tulevad tigeda hoolimatu jõuga oma osa saama; 

lähevad uut armastuse allikat otsima, aga ei leia, sest armastuse 


puuduse põhjus on temas eneses ja mitte keegi teine seda ära võtta 
ei saa. See tunne ajaga kuhjudes nürineb, muutub nõutuks 


kurbuseks, kibestumiseks, vihaks. 


Igale mehele on sellest kriisist temale omane väljapääs, aga ilma stressi 
vabastamata see hingerahu ei paku. See oleks rahulolevat nägu tegev 
näitemäng, mida mehe keha pikalt ei suuda vaadata. Mehed ei armasta halba 


näitemängu. 

Andmisest ja võtmisest 


Mees ilma naise armastuseta elada ei saa. 


Armastuseta d ela keegi. See on loodusseadus ja siin naise piirangud 
ei aita. 

Pettunud naine otsib süüdlast kõigepealt teises. 

Pettunud mees otsib süüdlast kõigepealt endas. 


Mida enam kuhjuvad stressid, seda enam muutub olukord vastupidi- 
seks. Emotsioonidest rabe mees on emotsionaalne nagu naine ja emot- 
sioonidest purunenud naine on emotsioonitu nagu mees. Liigne tegi loomu- 
likust ebaloomuliku. See ongi häving. 


Füüsilisel tasandil tahab mees naist korraks kasutada, aga naine meest 
igavesti omada. Omamisinstinkt on naiselikkuse näita ja. 


Hingelisel tasandil tahab mees naist igavesti armastada, aga naine 
meest korraks kasutada, sest naine vajab emotsioone. Ja peale selle on see 
tänapäeva inimese arusaamade järgi moraalne. 


Põhimõtteliselt on sugudevaheline erinevus alati selline olnud, aga 
tänapäeval on ta äärmuslikuks muutunud. Iga äärmus on häving. Häving on 
uue sünd. 


Moraal on kahe otsaga asi. Kui teisega voodisse ei lähe, siis tee mida 
tahad ja kellelgi ei ole õigust süüdistada, et ma olen vääritu. Aga elu näitab, 
et vägagi moraalsel naisel on väga moraalitu laps. Miks? Ta ju õpetas last 
oma tegude järgi ning mitte kordagi pole oma elus eksinud? Sellepärast, et 
see ema on oma hinges pidev eksija ja otsija. Oskamata oma meest 
armastada ja igatsedes suurt tunnet, on ta oma unistustes palju maganud 
teiste meestega ja tema laps kergitas tõe päevavalgele. Ärge süüdistage last, 
vaid paluge ta käest andeks. 


Endale teadvustarnata otsime me läbi kannatustevalu teed edasi. Tule- 
vik on tunnete, seega hingerahu tasand. Kes õige mineku tarkuse omandab, 
see vabaneb stressidest. 


Siis kaovad võtjad ja jäävad andjad. 


Kui vabaneb valitsemishimu, siis ei ole teise vabadus enam haavaks 
hinges. Materialistlik irimene ei oska mõista, et stressi vabanemisega 

saabub vaimne vabanemine. Kes on vaimselt vaba, seda sotsiaalne abieluline 
seotus enam ei häiri. Ta ei taha ennast abielusidemetest lahti rebida ja 
jooksu pista, sest tema üle ei valitseta. Ta pole omand ja ta ei karda abielu. 
Abielu on tema jaoks ajastu õppetund, mille hästi äraõppimise läbi saab 


vaim kasvada. 


Armukadedus on nii naiste kui meeste stress. Lihtsustatult on see 
pahatahtlik süüdistav viha, mille põhjuseks on hirm, et mind ei armastata. 
Armukadeda abikaasa läheb varem või hiljem süüdistust õigustama, igaüks 
oma mäatiivi ja tõekspidamiste tasandile vastavalt. Isegi kui see toimub 


mõtteis, tunneb teine selle ära. 
Ei aita see kui ma hiljem ennast õigustan, et ma ju nii vähe olen 
etteheiteid teinud. vaata kuidas teised riidlevad. Teie abikaasa kannatuste 


karikas oli juba enne Teid, lapsepõlvekodus oma vanemate tülisid vaadates 
täis saanud, sellepärast ta valiski sellise kaaslase eluteele, kes vähem riidleb. 


Aga ta eksis. 


Iga naine peaks teadma, et ta saab mehelt mida tahab, isegi kui ta seda 
mõttes soovib, seepärast peaks iga naine selgelt ja targalt formuleerima oma 
õiged mõtted. Paraku on mõtlematus tänapäeval moes nii naiste kui ka 


meeste seas. 
Täiuslikus mõttes on naine andes võtja ja mees on võttes andja. 


Inimlikus mõttes tahavad mõlemad näha ja näidata ainult omapoolset 
andmist. 


Kui naine andes mõtleb saamise peale, siis on ta võtjaks saanud. Aga 
võtjalt võetakse ja naine, kesoma keha annab selleks, et midagi saada, jääb 


kõige suuremast varandusest ilma. 


Kui mees võttes mõtleb, et ta on andja, siis ta ei võta naise armastust 
ja talle ei tule suurimat varandust millega minna, et peale võtmist anda. Kui 
mees sellisele andmisele nõuab vastutasu, siis saab ta heal juhul naise keha, 
kõhutäie ja puhta pesu, aga kõige vajalikumat - naise armastust — ta ei saa. 


Naine on armastuse väe andja ja mehe füüsilise jõu võtja. 
Mees on füüsilise jõu andja ja armastuse väe võtja. 


Selliselt on korraldatud looduse tasakaal ja selline ta oli, on ja jääb 
vähemalt selle tsivilisatsiooni lõpuni. 


NÄIDE ELUST. 


50-aastane naine, kes oma kilpnäärme haigusega ravi alustas, tuli 
oma rõõmsast üllatusest rääkima. Haiguse paranemine ei olnud selle 
õnne kõrval nimetamisväärne. 


Ta mees on pidanud 20 aastat tegema korra kuus nädalasi 
tööreise. Iga kord, kui mees lahkus, hakkas naine korterit kraamima. 
Pesi ja puhastas, keetis ja küpsetas ning igatses, et ometi ükskord 
tuleks see hetk, mil mees tuleb koju ja ütleb: “Ma armastan sind. Sa 
oled hea naine. Sa oled üks ilus ja tubli kaasa.” 


Ta igatsus oli juba nii väljakannatamatult suureks kasvanud, et ta 
oli Jumalat paluma hakanud. Aga mees vaikis. Eesti mees juba naljalt 
sõnu ei raiska. Väliselt eeskujulik perekonnaelu oli seesmiselt rabe- 
daks muutunud. Naine ei mõistnud, et tema ootus oli kui mehe 
sundimine, mis sundis meest tegema seda, mida ta niigi tegi. Mehe 
sõnad surid sundolukorda tundes huulil. Naine pidas normaalseks, et 
mees armastab oma tööd armastavat naist ja on armuavaldustes 
esimene. See aeg aga ei tulnud ega tulnud. 


Sel korral hakkas naine oma meeleparandusega tegelema, et 
tervis korda saaks. Andestas päeva ja teise, siis tundis, et tahab 
juuksurisse minna. Läks enda rõõmuks. Tuli koju ning selgus, et üks 
hea inimene oli ukse taha suure õunahunniku toonud. Vaja oli moosi 
keetma hakata. Hakkas sedagi rõõmuga tegema. Eks iga perenaine 
teab, missugune on köök kui moosi keedetakse. Ta keetis ja mõtles ja 
andestas ja palus andeks oma mõtetelt, inimestelt, olukordadelt, 
emalt ja isalt, mehelt ja lastelt. 


Aeg läks märkamatult, meeleparandusest tulev hingerahu oli aja 
tajumatuks teinud. Järsku astus kööki mees, haaras oma moosise 
naise kaissu ja õhkas: “Küll oli täna hea koju tulla!” Selles oli 
rohkem kui naine kunagi lootnud oli. Toon ütles kõik. 


Naine mõistis, et oli märkamatult võimutsevast saajast armasta- 
jaks andjaks muutunud. Ainult 20 aastat võttis aega! 

Andmise rõõm ja valu 


Armastus ei ole ainult meeste ja naiste vaheline tunne. Armastus seob 
meid kõigiga. 

Ema ja tütar on naised. Nende mõlema vajadus on anda. Kui teine 
vastu ei võta, siis on hinges väga valus. 


Elus kibestunud ema hinges on üleliigselt seisvat armastust niigi palju. 
Tütre armastus on sageli talumatu koorem, sest naine vajab kõigepealt mehe 
armastust. Kuna liigset head ja liigset halba tunnetatakse alati halvana, siis 
tütarde suurimad helluse ja õhinaga väljendatud armastusavaldused põrku- 
vad vastu emade kaitsemüüri kildudeks. Mõlemapoolne pettumus kalestab. 


Ei oleks vaja muud, kui et mõlemad annaksid andeks oma hirmule, et 
mind ei armastata ja valmisolekule, et reine teeb halba. Paluksid oma 
hirmult andeks, et ollakse teda endas kasvatanud nii, et üle hirmumüüri 
vaadates kõik kurjategijatena näivad. Paluksid oma lapselt ja emalt andeks, 
et pole osanud teist mõista ja teise armastust vastu võtta. 


Siis ei oleks tütardel vaja oma emast ära pöörduda ja oma armastust 
teiste jalgade alla trampimiseks anda. 


Tütarde vajadus oma ema armastust ära teenida võib olla nii arutult 
suur, et kõike tehakse ema käsu ja keelu järgi. Mitte ilmaasjata ei kurda 
mõni mees, et ta võttis küll naise, aga järjest enam tunneb, et isegi magab 
ämmaga. 

Selline naine võib end tunda oma mehe emana. Ise on ta hakanud 
hoolitse jaks ja ümmardajaks ning nukrutseb sealjuures, et mees on tuim ja 
tundetu. Kallid naised, pange end nüüd mehe asemele ja kujutage ette tema 
emotsioone, te ju saite praegu teada tema segastest tunnetest. 


Naine peab olema mehele ikkagi naine. Orjalik tütar, omades süütun- 
net ema ees, loobub isegi laste sünnitamisest kui ema arvates see nii peab 
olema. On ka neid, kes tulevikus vanemate eest hea hoolitsemise eesmärgil 
ei loo perekonda ja kui vanemad kõrges eas manalateed lähevad, siis leiab 
laps end oma elus vaid tühjusesse nutmas. Tema sõnakuulelikkus ja truudus 


on olnud õiged asjad vale koha peal. 


Ja kõik see kohutav elutraagika on sellest, et inimene ilma armastuseta 
elada ei saa, aga hirmu blokeeringut eemaldada ei oska. Ta ei tea, mis on 

kõige tähtsam ja mis on vähem tähtsam. 


Armastuse allikas on küll ema. naise hinges, aga madalamate elu- 
vormide — loomade ja taimede — armastus voolab ilma takistuseta, nemad 
annavad palumata. Nemad ei karda ja seepärast nemad ei karista süüdlast 
armastusest ilmajätmisega Osake ainult vastu võtta. 


Kui inimene andestab oma hirmule, et mind ei armastata, siis ta avab 
end ka looduse armastusele ja Jumalik armastus voolab pidurdamatult tema 
õnnistatud olemusse. Seda on piisavalt palju, et elada, rahuneda, mõtlema 
hakata. Siis saab inimeste keskel edasi elada. 


See, kes tahab, et kõik teda armastaksid, aga neid inimesi on meeletult 
palju, kes vähesega ei lepi, siis on vaja enne ise kõiki armastama hakata. Et 
seejuures kehalisest võimekusest ei piisa, see peaks olema selge. Ainult 
hingearmastus on kõige tingimusteta armastamiseks valmis. 


Kes tahab, et teda armastatakse, see peab teadma, et armastust tõmbab 
ligi ainult siiras armastus. Ainult samane tõmbab sarnast. 


Vabastage oma armastus hirmuvangist, siis saab Teid armastada. 


EI OLE ÜHTEGI INIMEST TÄNAPÄEVAL, KELLEL EI 
OLEKS HIRMU, ET MIND E! ARMASTATA. MIDA ROHKEM ÜKS 
INIMENE SEDA STRESSI EITAB, SEDA TUGEVAM SEE TEMAL 
ON. AGA IGAÜHE ÕIGUS ON EITADA OMA PROBLEEME JA 


ÕPPIDA LÄBI KIBEDATE KANNATUSTE. 


Noorte suhtlemine on raske, eelarvamuslik. Hirmust, et mind ei 
armastata, on suhtlemine blokis, aga teine nimetab teda nohikuks, igavaks, 
rumalaks, matsiks jne. Pettumused ja kibestumine kuhjuvad, ta üritab oma 
puudujääke likvideerida, aga suust võib tulla selline jutt, et pärast on endal 
ka häbi. Tekib irdumine omavanuselistest, eraklus. 


Mida rohkem laps teisi häbeneb st. kardab, seda rohkem teda hirmu- 
tatakse. Tekib suletud ring. Teda võib teise kooli panna, aga varsti kordub 
kõik, sest see on lapse enda hirm, mis tõmbab teiste agressiivsust ligi. 


NÄIDE ELUST. 


Üks 10-aastane poiss sai iga päev kooliteel peksa, sest tal oli hirm 
peksa saada, kuna tema nähes oli ükskord keegi kellegi vastu kätt 
tõstnud. Tema nn. neuroos oli juha nii raske, et kui nad tulid 

vastuvõtule ja ma käe juuksetuka sättimiseks pea juurde tõstsin, siis 
vallandus kõvahäälne pisaratevool — minu liigutus oli tuttav, nii algas 


ju alati peksmine. 


Ei olnud lihtsamat asja kui selgitada sellele muidu väga targale 
poisile: “Kullakene, sinu hirm tõmbab neid ju ligi nagu magnetiga. 
Nad õpetavad sind sinu sõnatul tahtel, kuidas julgeks saada. Anna 
oma hirmule andeks, et ta sinusse on tulnud ja räägi talle, et sa oled 
nüüd targaks, seega julgeks saanud. Ja palu oma keha käest andeks, 
et sa oled nii kaua teda kannatada lasknud. Ja anna kõigile peks jatele 
andeks, et nad ei taibanud sind teisiti julgeks õpetada.” 


Kui nad kuu aja pärast kontrollile tulid, olid peksmised unustuse- 
hõlmas, neuroosist polnud jälgegi ja poiss sai mulle uhkelt oma 
karatevõtteid demonstreerida. Ta ei saanud mitte jätta ütlemata: 
“Ükskord tulid mulle need peksjad poisid vastu küll. Aga siis ma 
ütlesin: "Ma annan teile juba ette andeks, kui te mind jälle peksta 
tahate.” Ja nad ei tulnudki,” lõpetas ta õnneliku hõiskega. See poiss 
oli mõtte jõu ära tunnetanud. 


Hirm, et mind ei armastata, blokeerib pead, kaela, õlgu, turja, käsi, 


selga kuni III rinnalülini k.a. ja põhjustab: 

1. Kõiki füüsilisi haigusi selles piirkonnas; 
2. Kõiki psühhiaatrilisi haigusi; 
3. Kõiki psühholoogilisi kõrvalekaldeid: 
— tasakaalutus (nii hingeline kui psüühiline), 


— kontrollimatu arutu käitumine, moraali- ja käitumisnormide 
eiramine, 


— mälu häired (nii noortel kui vanadel), 


— madal omandamisvõime nn. puupea lastel või sklerootiline 
mälunõrkus vanadel, 


— ükskõiksus ja hoolimatus enda ning teiste vastu, 
— lootusetus, mõttetus, apaatia, 


— kangekaelsus, 


— usu puudus heasse, 
— kõiges halva otsimine ja nägemine, 
— ülinõudlikkus, ülirangus, 


— enda võimalike vigade absoluutne eitamine jne. — lõputu hulk 
psühholoogilisi kõrvalekaldeid, mis kuhjudes saavad psühhiaat- 
rilisteks haigusteks. 


Selline inimene ei saa aru, mis on tõeliselt hea või halb. Temaga 
rääkimine võib kujuneda vaidlemiseks, targutamiseks, põhjendamiseks, 
õigustamiseks, aga sellel ei ole ju mõtet - tervis sellest ei parane. 


Mida kuulsam on inimene, seda teravam on tema hirm, et mind ei 
armastata. Hirm kaotada kuulsust paneb inimese kiirustama ja rabelema. 
Paneb nõudma, et tema peab saama kõike kohe ja nii nagu tema tahab. Mida 
rohkem saab, seda suuremaks kasvab ego. Ainukene, kes sellisele võimut- 
semisele ei allu, on oma keha. Keha on inimese õpetaja, vaimsete tarkuste 
kinnistaja. Keha peatab sellise rabelemise haigusega, mis enne lõplikult ei 
lahku, kui inimene end muutnud ei ole. 


Samuti käitub nende inimeste keha, kelle hingeigatsuseks on ükskõik 
mis hinnaga kuulsaks saada. Kuulsate või kuulsust igatsevate vanemate lastel 
on sama iseloomujoon tavaliselt võimendatud. Need lapsed, kes oma 
vanemate kuulsuse tõttu on palju kannatanud, põgenevad kuulsuse eest. Neid 
inimesi iseloomustab kärsitus, kannatamatus, nõudlikkus, enesest heal arva- 
musel olemine, teadmine, et neile on kõik lubatud. 


Kannatamatu elu arengu loogikat eirav kiirustamine tekitab pettumuse 
kõiges, mis kohe kätte ei tule, olgu see või tervis, mida õpetan an- 
destamisega ravima. Pettumus tõmbab ligi pettumust ja haigus aina suu- 
reneb. Nende häda peab kasvama nii suureks, et meditsiin enam lootust ei 
anna, siis võib tarbijalik ellusuhtumine muutuda. Kahjuks jätab valdav 
enamus suure egoga inimesi meeleparanduse järgmise elu ülesandeks. 


Elutargaks saamine on vaevanõudev töö. Eelmise elu tarkusele on vaja 
igas elus lisada uut. Eelmise elu tarkus ongi see alateadlik ehk intuitiivne 
tarkus, millele lisandub selle elu kogemuslik tarkus. Elu lõpus oleme alati 
targemad kui alguses, isegi kui oleme nõrgamõistuslikud. Järgmine elu 
algab aste kõrgemalt ja jälle on kõik eelnevad elud saanud alateadlikuks 
tarkuseks, millele hakatakse lisa koguma. 


Tarkuse tarkuseks hindamine on inimlikus mõttes individuaalne. Üks 

peab tarkuseks üht asja, teine teist. Inimese keha elab üldiste elutarkuste 
järgi ja annab eksimuse puhul valusalt märku, isegi kui tema omanik 


praegusele ajastule vastavalt kuulus on. 


Hingeelu keerdsõlmedest 


Mõni inimene tuleb jž hädaldab: “Ma teen küll kõik, mis Te õpetasite, 
aga miks ma terveks ei saa?” Tasu on alati tööle vääriline. Vaadake, see, 
kes enne Teid siit väljus, oli palju haigem kui Teie, aga tema on terve, mis 
sest, et ta kaks kuud tagasi omil jalgel ei suutnud enam seista. Tema 
andestas kogu oma hingejõuga, ta ei teinud seda sundkorras nagu Teie - 
“No olgu peale, ma andesran sulle, sest ma tahan terveks saada, aga sina 
oled selles ikkagi süüdi!” Selles ongi vahe, Teie pole lihtsalt oma vigadest 
aru saanud, Teil käib ikka süüdlaste otsimine. 


Vahel vaatan ja imestan, kui raske on inimestel andestada ja kuidas ei 
mõisteta, mis asi andestamine üldse on. Missugune keerutamine ja väänu- 
tamine, peaasi, et saaks tõestada, et ikka teine on süüdi. Paljud tulevad 
vastuvõtule ja enne jutu algust deklareerivad, et nad seda kõike juba ammu 
teavad ja alati on selliste tõekspidamistega elanud. Küll on sellistele raske 
selgitada, et kulla inimene, Te ju ei teagi, mis õige andestamine on. Teis on 
nii palju leppimatust ja vitkamist, kuidas Te ennast üldse ei tunne! Minule 
pole vaja midagi tõestada, ma näen Teid läbi. Enda keha Te petta ei saa. 
Aga inimene, kes ei kujuta ette. mida see läbinägemine tähendab, saab 
sügavalt solvatud. Ta on siiralt enda meelest ainult head teinud ja veel 


suuremeelselt pahategijale andestanud. 


Risti vastupidiseid üllatajaid on samuti piisavalt. Nende hingesoojus on 
nii suur, et kui ütled, kellele andestada või kellelt andeks paluda, siis nad 
teevad seda kõigest hingest nii, et andestamise toime on kohe näha. Need 
inimesed ei eita oma vigu, nad häbenevad neid ja tõstavad pilgu julgemalt, 
kui ütled, et see on ju Teie elu õppetund ja Te alustasite praegu selle vea 
parandamist nähtavalt ja tuntavalt. See ei saa mitte kaduda. Teile an- 
destatakse kindlasti, 


Nii mõnigi ütleb: “See inimene ei andesta mitte kunagi ega mitte 
kellelegi sõltumata süü suurusest.” Neile olen ikka ja jälle selgitanud: “Arge 

laske end sellest häirida. See on selle inimese probleem. Kui Teie palure 
kõigest hingest andeks, siis Te tunnete endas hingerahu, see Teisse enam ei 
puutu. Te ei märka enam tigetsejat, Te ei tõmba teda endale ligi.” 


Iga inimene peaks teadma, et ainus patt ilmas on, kui inimene ei 
andesta ja patu lunastus on vääriline teenitule. 


Tigedad inimesed, kes kuulutavad, et nad pahategu ei andesta, on kõik 
haiged. Mida suurem viha, seda vihasem haigus on teel selle vihkaja poole. 
Haigus või õnnetus korraldab asja ära. Kui Te nüüd rõõmustasite, et tigedat 
ootab karistus nagunii, siis on Teis kättemaksuhimu ja Te ei ole temast 
parem. 


See, kes vaenlasele head soovib, saab ise heast osa. See, kes vaenlast 
vihkab, peab seda viha ka ise maitsta saama. 


NÄIDE ELUST. 


Vasaku rinna vähiga naise piinad olid nii suured, et ükski ravim 
teda ei aidanud. Kui soovitati tal andeks paluda oma mehelt, et ta 
meest nii hullusti vihkab, siis purskus naisest: “Enne suren!” 


Mõne päeva möödudes hakkas tema vähk kiirelt kogu rindkeret 
läbi sööma. Meeletud valud murdsid vastupanu ja naine palus endale 
õpetada andestamist. Tema valud vaibusid. 


Kes eitab oma põhistresse, see arvab end väljaspool inimkonda 
olevaks. 

Kellel ei ole hirmu, et mind ei armastata, seda armastatakse. Teda 
mõistetakse ja tema mõistab teisi. Temas on eneseväärikus ja ta austab 
teisi. Ta abistab rõõmuga ja talle tullakse appi. 


Sageli paluvad elavate kaudu abi siit ilmast lahkunud, nad on 
midagi väga tähtsat tegemata jätnud ja ei saa enne halva heastamist 
hingerahu. Seda "abi ei tohi mingil juhul keelata ega eitamisega 
olematuks rääkida. 


Eneseväärikas inimene peab endast ja teistest lugu. Ta peab kinni 
kokkulepetest, ta julgeb öelda JA ja EI. Näiteks kui ta registreerib end arsti 
vastuvõtule, siis on ta kohturnise kokku leppinud ja läheb kohale. Aga kui 
inimene on end registreerinud, ent ilma eelnevalt kokkulepet tühistamata ei 

lähe sinna, siis on ta teinud halva teo — arsti aeg läheb tulutult raisku ja keegi 
inimene, kes väga abi vajab, jääb tema hoolimatuse pärast abita. Ei ole 
võimatu, et kaotab tema pärast elu. Võib-olla on see vähihaige, kellel 
elupäevi pika järjekorra ootamiseks on liiga vähe. Sõnamurdja tõmbab 
endale sellega negatiivse tagajärje — karistuse. Millal see jõustub, seda 
näitab elu. Analoogselt toimivad kõik sõnamurdmised. 


Ärgu selline inimene imestagu, kui tema suhtes keegi samamoodi 
käitub ja ta vajadust või ka suurt abipalvet kuulda ei võta ning teda oma 
altvedamisega topelt karistab. Kõik, mis inimene teeb, selle saab ta topelt 
tagasi. Et me seda ei oska tajuda ja kohe otseseid seoseid, nagu on kombeks 
kriminaalsete kuritegude puhul, ei leia, meie keha ei arvesta. Kõik vead 
selleks ongi, et õpetada. Aga kui selleks õppetunniks on elu kibe karistus, 
siis oleme ise selle endale tõmmanud. 


Me ei ela ilmas üksi. Teise omakasupüüdmatu abistamine kindlustab 
meile endale hädas abi. Abi tuleb osata anda õigesti. Auku kukkuja tuleb 
küsimata välja aidata, aga edasise abi puhul tuleb alati mõelda, kas see ongi 
abi, võib-olla on selleks hoopis tuesti auku lükkamine. Kõige õigem abi on 
õpetus, aga seda tuleb anda enne auku kukkumist või pärast august välja 
aitamist ja neile, kes seda ise soovivad. Vägivaldne õpetamine jääb ikka 


vägivallaks. 
Ainult andjale antakse! 
Võtjalt võetakse! 


Kes vabastab endast hirmu, et mind ei armastata, selle vaim 
avaneb. Inimesel läheks andestamisega nagu kaas pealt ära ja jumalik 
tarkus saab hakata temasse voolama. 


Inimene, keda ei blokeeri hirm, et mind ei armastata, hakkab 
nägema elu tõelisust. Ta hakkab nägema head ja halba nende õigetes 
suhetes. Elu muutub sellele inimesele mõistetavaks ja hingerahu pakku- 


vaks. 
Selle inimese ellu juhitakse ARMASTUS. 


M 
00 


Hirm — inimese vang. 
Viha — vangla hävitaja. 


Kokkuvõtlikult veel hirmudest. 


Hirm toimib läbi neerupealiste ja neerude. Ta blokeerib energia- 
kanalid, mis füüsilisel tasandil avaldub spasmina, krambina, sulgumisena, 
pingeseisundina. 


Hirm tõmbab halba ligi. Hirm halvab tahtejõu. 


Inimese selg on tahtejõu sümbol. Hirmu iseärasus määrab selja ja 
lülisamba haigeksjäämise piirkonna. Kuna lülisamba kanalis asub pea- 
energiakanal, millest hargnevad väiksemad kanalid, siis hirmu toime 
mõjutab negatiivselt vastava piirkonna organeid. Vastavalt hirmule on kanal 
kinni ühel või teisel kõrgusel ja vastavad organid haigestuvad. Mida rohkem 
stresse, seda kindlamalt sulguvad energiakanalid. 


Hirmud ja nende jaotus inimkehas: 


1. Hirm, et mind ei armastata - valitseb pead, kaela, õlavöödet, 
käsi ja selga kuni [II rinnalülini. Lisaks eelpool toodule tekitab 
see hirm laste kaasasündinud südameriket - ovaalava avatust - 
juba 25% vastsündinutest (ametliku statistika järgi). Tegelikul: 
märgatavalt rohkem. Selle taga on ka sagedased hingamisteede 
haigused, astma, reuma, nahahaigused k.a. allergia. Südame 
ülaosas paremal pool asub rütmiregulaator — siinussõlm, mille 
energiablokeering tekitab rütmihäireid. 


2. Hirm + armastustunded + süütunded — valitsevad selga 1V-Y 
rinnalüli kõrgusel, keha esiküljel aga südame keskosa, kopsu- 
värateid ja rindu. 


Hirm, et mind süüdistatakse, et ma ei armasta — tekitab südam2 
haigusi: klapirikkeid, infarkti, isheemiatõbe. See on praegu tihti 
nende noorte meeste (naistel vähem) südamevaevuste tekitaja, kes 
on oma lapsepõlvekodus pidanud kuulama oma vanemate süüdis- 
tusi, kardavad seda ise ja peavad nüüd kuulama sama oma naise 
suust. Ei pea olema sõnaline süüdistus, samuti toimib kurb nägu, 
pisar, ohe, kulmukortsutus, eriti kui see on põhjendamatu. Süü- 
tundega inimene on hell, ta näeb süüdistamist isegi seal, kus seda 

ei ole. Sama haigus tabab ka armukadeda abikaasat. Samal 
põhjusel iseenda süücistamine on sama toimega — paljudel, kes 
peale lahutust või peale abikaasa surma kahetsema ja ennast 
süüdistama hakkavad, tekib isheemiatõbi, mis viib infarktini. 


Ise süüdistan, et teine ei armasta mind. Kui naine oma hirmuseina 
taga ei oska mõista, et tema ise ei saada oma armastust mehesse, 
ega võta mehe armastust vastu, nutab, hädaldab ja läheb ar- 
mukadedalt tigedaks, siis tal haigestuvad rinnad. Healoomulisest 
rindade tihenemisest võib areneda rinnavähk. Ainult pahatahtlik 
viha tekitab vähki. Aga viha tekib hirmude kuhjumisest. 


Hirm, et keegi kedagi süüdistab, et ei armasta. See on sageli laste 
probleem, sest nemad on sunnitud vanemate elu kõrvalt vaatama. 
Äge tüli kodus ja laps saab kopsupõletiku. Pidev pinge vanemate 
vahel sõltumata põhjusest ja laps saab kopsutuberkuloosi. 
Täiskasvanutel on sellest stressist samad haigused, ainult neil on 
haiguse algus varjaturi nagu täiskasvanud isegi. 


Tuberkuloos on hädaldamise haigus. Oleme harjunud tuberku- 
loosi kopsuhaiguseks pidama, aga ta võib paiga leida igas organis. 
Vabastage oma hädaldamine ja tuberkuloos kaob. 


Hirm + süütunded — valitsevad VI-XII rinnalülini, keha esi- 
poolel südame tippu, rindkere alaosa ja ülakõhtu. 


Hirm olla süüdi või kui ise süüdistan. Tekivad südamelihase, 
kopsukelme, diafragma, maksa, mao ja põrna haigused. Kuna 
selles piirkonnas on päikesepõimik oma võimu ja valitsemise 
energia laoga (aga võimutsemine on alati negatiivsus), siis siin 
tekib ka kõige kiiremini viha ja soodne pinnas vähi arenguks. 
Vaistlikult teab iga irimene, et vihane võimutsemine on taunitav 
isegi ühiskonnas, siis oma kaugeleulatuvaid eesmärke varjatakse 
ning peidetakse viimse võimaluseni ja vähk arenebki täpselt 
vastavalt soovitule — varjatult ja kaugeleulatuvaks. 


Hirm + süütunded + majandusprobleemid — valitsevad nim- 
melülisid. III ja IV nimmelüli on suguelundite lülid. V nimmelüli 
on põie lüli. Majandus on looduse poolest mehe osa. Naine on 
kodusoojus ja armastus. Kes loodusseadusi rikub, see ise kan- 
natab. 


Hirm, et mind süüdistatakse, et ma ei toida peret, et ma ei saa 


tööga hakkama, et ma ei oska majandada, et ma ei ole õige mees 
jne. tõmbab ligi impotentsuse ja teised suguelundite haigused. 
Sama toime on analoogsetel enesesüüdistusel. 


Kui naine ei oska naise kombel majandusasju ajada, siis tal 
tekivad nn. naistehaigused. Kui naine sekkub mehe tegemistesse 
võimutsevalt, alandavalt, muretsevalt, kiuslikult jne., siis see on 
mehe mitteusaldamine, mehe alandamine. Kui naine peab ennast 
olude sunnil, elu on selline tavatsetakse öelda, tugevamaks = 
majanduspooleks peres, siis see pere on pahupidi pere. Naiselik 


naine ei põe naistehaigusi. 


Majandusega tegelevad naised on sageli lastetud. Ku: naine võtab 
endale liiga suured töökohustused, siis ta vaagen ja alakeha 
peavad kannatama. Laps on armastus ja teda tõmbab ligi ainult 
armastus, ema materiaalsed mõtted peletavad ta eemale. 


. Hirm + majandusprobleemid — valitsevad alakeha ristluust 
varbaotsani. Ristluu on seksuaalenergia = kirg. 


Inimene, kelle kirg on blokeerunud hirmust majandusprobleemide 
ees ehk teisiti öeldes inimene, kes pidevalt muretseb oma rahakoti 
pärast, läheb voodisse rampraskelt magama, mitte seksima. Ja kui 
ta lähebki oma kirge kunstlikult üles ärritades, siis seda kauaks ei 
jätku. Statistika näitab, et noorte ärimeeste kõige hirmutavam 
tervisehäda on impotentsus. Kui mõned aastad tagasi oli see veel 
kõrgeltarenenud läänemaade probleem, siis nüüd on ta meil 
samuti. 


See, kes tunneb rahaasjade pärast hirmu, sellel ei sža need asjad 
korda ja impotentsus kimbutab ka. Kõik alakeha hzigused, olgu 
see puusaliigeste deformeerumine, luumurrud, veenide haigused, 
gangreen või lääpatallatud sussid, on majandusmuredest. Mida 
madalamal — lähemal varvastele — on haigus, seda vanem on 
probleem. 


Eriliselt raske on mõista majandusprobleemide korrastanist. Kuidagi 
ei suuda inimene majandust ja armastust ühte lahtrisse paigutada. Rõhutan 
veel - ilmas on ainult üks energia ja see on armastus. Kõik elu väljen- 
dusvormid on armastusenergiast, ka majandus. Materiaalsed asjad on vaid 
tihedam energiastruktuur. 


Kui inimene ei ole vabastanud endast hirmu majandusprobleemide ees, 

siis tal peavad majandusmured olema. Kuna enamik tänapäeva inimesi 
andestamise tarkust veel ei oska, siis on ju loogiline, et majandus peab 
kriisis olema. Te ju tahate hirmu tunda. 


Kui Te ootate oma majandusprobleemide lahenemist või nõuate teistelt 
nende lahendamist, sest Te olete elus kergelt hinganud ainult siis kui kõik on 
korras, siis Te olete eksiteel. Näiline heaolu periood möödub kiirelt ja 
probleemid tulevad uuesti ning hullemini. Te ei ole elutarkust ära õppinud, 
sellepärast. Ei saa kaduda tagajärg kui põhjus on alles. 


Inimkonna valitseja - HIRM 


Him. ct MIND ei armastatä::: 
Hirm, et ei armastata minu 
kalleid. Tunne, et armastus 
ei ole. 


“Hirm, eCmind süüdis- 

4 tatakse, et ma ei armasta 
Ma hirmutan teist süüdistami- 
“sega, eLta ei armasta. 

Hirm olla süüdi või hirmutän = 
teist või iseermast::: 
süüdistamisega. 
Hirm, et mind süüdistatakse, 
etma ci oska majandada. 
«tööd teha. Või mina süüdistan. 


Hirm majandus- 
probleemide ees. 
Teiste hirmutamine 
majandusprobleemidega. 
Ebaõige suhtumine 
majandusprobleemidesse. 


NÄIDE ELUST. 


Mõni aeg tagasi ütles mulle üks printsipiaalne materialist, kes 
vihast punetama hakkas, kui ma talle ütlesin, et ma teda enne aidata 
ei saa kui ta oma mõttemaailma vaimu avamiseks parandama ei 
hakka: “Eks tõestage, et mu vaim kinni on!” 


Ta tuli teist korda vastuvõtule!!! Miks? Sest ta pidas ülimaks 
solvanguks, et talle öeldi, et ta pole vaimne. Mulle oli üllatus, et ta 
täielikult vaimselt blokeerununa nii väga vairnse nime tahtis omada. 
Ta tuli põhjendama, selgitama, demagoogitsema ja nõudma õigust, 
sest kusagil ei ole kirjas vaimsuse kriteeriume. Ta oli 25 aastat ju 
ainult laua taga tööd teinud! (Justnagu labidatöö vaimu sulge ja oleks.) 
Ta pidas mõistusetööd vaimseks ilma vähimagi soovita oma 
mõtlemist muuta. 


Ei olnud mul muuga tõestada kui et: “Teie ninast tulev mädahais, 
mille põhjuseks on aastatega solvumise vihaks muutunud hirm. et ei 
minust ega minu tööst ei peeta lugu ja Teie kangekaelne süüdis- 
tamine, tõestavad Teie vaimu suletuse. Te olete kogu maailma peale 
ääretult solvunud.” See teda loomulikult ei rahuldanud. 


Kahe kuu pärast istus mu ukse taga täielikult muutunud seesama 
mees. Tema agressiivsusest ei olnud midagi järel. Tekkinud impo- 
tentsus oli mehe täielikust hävingust päästnud. Nüüd oli ta valmis 
vaimsete tarkuste vastuvõtuks. Ei ole halba ilma heata. 


Andestamisega avaneb vaim ja lahenevad probleemid 


Tavaline reageering on, et ega see nii lihtne ka ei ole, kui Te räägite. 
Uskuge, kergem on. kui Te vabastate stressid ja siis järjest kergemini oma 
materiaalset elu elate kui buldooserina eluraskustest teed läbi rajate nii. et 
buldooseril tükid taga. 


Tänapäeva inimene teenib varanduse kogumis:zga, andmisega. 
kinkimisega. silmakirjaliku annetamisega ja lihtsalt jõukas-olemise : 
näitamisega endale armastust, austust, kiitust. Ometi stresse see ei vabasta 
ja terveks ega õnnelikuks ei tee. See on vägisi vastutuult minemine, valest 
otsast alustamine. 

Kui alustada õigest mõtlemisest, stresside lahtiandestamisest, siis tuleb 
õige majandusprobleemide lahenemine justkui iseenesest. Siis annan ilma 
hinges kahetsemata ja ei oota, et teised minu heategu märkaksid. Heategija 
ei oota pisimatki tänu, olgu selleks või tema poolt tehtud heateo märkamine. 


Näiteks kui ma läheksin suviselt valgel ööl kodu poole ja näeksin, et 
üks peremeheta golfiväljak on hooletusse jäetud. Ta ootab minu abi. Ah et 
miks just minu abi? Miks ta muidu minu teele jäi! Kaalumata aega, kohta ja 
muid segavaid faktoreid, käärin käised üles ja asun tööle. Suvine öö on 
kõike võimaldav. Hommikuks on korras väljakut ilus vaadata. Pool linna 
vaatab tehtut ja imetleb, mina koos nendega nagu näeksin seda esimest 
korca. Seetunne on mul siiras. Ja kui nüüd keegi hakkab otsima tegijat, siis 
otsin minagi, olles juba unustanud, et ise selle tegin. Ja kui ma järsku oma 
tegu teadvustan, siis mul ei ole pisimatki vajadust öelda, et mina seda tegin. 
See oleks heategu. 


Materialismi õppetund on inimkonnale andnud majandusprobleemid. 


Kes endast oma hirmu majandusprobleemide ees ei vabasta, sellel 
pearad majandusprobleemid olema. 


Kes oma viha majandusprobleemide pärast ei vabasta, seda peavad 
majandusprobleemid hävitama. 


See toimub võrdväärselt igaühe hirmu ja viha suurusele. 


Viha vihase viha pärast 


Laps elab vanemate stresside sees. Lisanduvad ta enda stressid. 
Seepärast on tõsi, et iga järgnev põlvkond on haigem eelmisest. Kõik 
eelmiste sugupõlvede vead oleme siia ilma sündides ise endale jõukohase 
raskusena võtnud, sest meie vaim teab, milleks me oleme suutelised. 


Hirm, et mind ei armastata vallandab lapsel stresside ahela. 


Sünnil saadud süütunne ema ees, edasi süütunded valedest tegudest, 
aga sellisel lapsel läheb kõik ikka risti vastupidi, tekitavad süütunde kriitilise 


kuhjumise. 


64 


Süütunne kasvab üle hirmuks — mis saab, ma olen ju halba teinud? 
Hirm tõmbab hinnusid ligi. 


Sõltumata east tekitab hirm kuhjudes viha. Igast lapsest saab täiskas- 
vanu, kelles stresside osakaal kasvab võrdeliselt kehakaalule ja aastatele, kui 


inimest õigesti mõtlema ei õpetata. 
Viha põhjustab kuhjudes hävingu. 
Vihal on arengustaadiumid: 


1. Hirmunud viha. 


Selle toime on hästi näha tänapäeva lastel, kes näevad vanemate 
viha, rahulolematust, tülisid jne. Nähes, kuidas hävitatakse 
suurimat väärtust, mis üldse olemas on - armastust, püüavad 
päästa, mis päästa annab. Nad muutuvad rahututeks, närvilis- 
teks, püüavad purustada hirmuseina, et armastus voolama 
pääseks, aga nende eesmärki ei mõisteta. Ja lapsed haigestuvad 
allergilistesse haigustesse. Ükskõik missugune meditsiiniline 
diagnoos ka pannakse, hiljem kujuneb sellest nahahaigus. Neil 
on ühine omadus - terveks ravida neid ei õnnestu enne, kui ei 
ole vabastatud hirmunud viha. Allergia on protestiviha. 


Kui lapsel on väga suur hirm, et mind ei armastata, siis ta suleb 
suu, ei protesteeri — pailapsi armastatakse enam — ja ta saab 
endale lämmatatud hirmu haiguse — astma. 


2. Vihane viha. 

Selle toime on praegusaja maailmas väga hästi näha - kõik 
sõimavad kedagi sõltumata ajast, kohast või eneseväärikusest. 
Kõik otsivad halba ja leiavad. Leidja saab sapikivid. Kibe terav 
kättemaksuhimuline viha on leidnud füüsilise väljenduse. Viha- 
vaenlaste arvule vastab sapikivide arv. Kirurgid võivad oma 
operatsioonitehnikat ja aparatuuri täiustades kogu maailma 
sapipõied välja lõigata, aga viha jääb... 

Kui inimesel on suur hirm, et mind ei armastaia, siis ta suleb suu, 
kannab hinges salaviha ja saab omale neerukivid - märgatavalt 
raskema haiguse. 


3. Pahasoovlik viha. 


Kui inimene vannub, neab ja sajatab vihavaenlase nina all, siis 

tõuseb tüli. Tüli on halb asi, aga tal on väga hea külg — selgub 
tõde, saabub lahendus. Vihkaja saab endale aeglaselt areneva ja 
kergemini avastatava vähi. 

Kui inimeses On suur hirm, et mind ei armastata, siis ta suleb suu 
ja kannab oma pahasoovi vaikides, tehes kõigile püüdlikult head. 
Ta hinges võib olla inimlikult vägagi põhjendatud tigedus, aga 
tema keha põhjendusi ei vaja. Kui ta ära sureb, siis kõik ütlevad: 
“Ilmaelu ei ole õiglane! Halb elab ja õitseb, aga hea inimene 
peab hirmsates piinades lahkuma.” Inimkond oma hirmust blo- 
keerunud arukusega ei saa arugi, mis on halb ja mis on hea. 


Pahasoovlik viha ei rahuldu kättemaksuga. Isegi kui vihavaenlane 
sai rängalt kannatada, tundub, et ikka ei ole talle tasumiseks 
küllalt. Pahasoovijal on alati tunne, et ta on pahategi ja suhtes liiga 
leebe olnud. 


Kisakõri, kes oma meelepaha välja karjub, saab ainult oma 
ebaintelligentsuse pärast elult karistada. 


Sageneb laste vähktõbi. Vähihaiged lapsed on varaküpsed. 
See tähendab, et nende loomulik aja jooksul kogunev stresside 
kogusumma, nende kannatuste karikas on tänu vanematele kiiresti 
täis saanud ja üle ääre hakanud ajama. 


NÄIDE ELUST. 


Aitasin elust lahkuda noorel kopsuvähihaigel naisel, kes sai ilma 
vaevusteta, nii nagu äkksurma läbi, ära minna kolm tundi pärast seda 
kui oli mulle tunnistanud, et nüüd tahab ta oma mehele öelda kui hea 


ta mees on! 


15 aastat, kogu oma abielu jooksul, ei olnud ta seda tundnud. Ta 
oli oma kibestumise ja süüdistamised naerva maski taga pahasoov- 
likuks vihaks kasvatanud. Teised pidid nägema kui eeskujulik pere 
neil on. Ärinaise aktiivset elu elades oli ta hinnatud spetsialist, 
imetletud ja austatud. Ta sai kõike, mida tahtis. 


Tema keha arvas teisiti. Loodusseadused määravad saatuse. Selle 
mehe armastust, keda ta omada tahtis, ei osanud ta saada, sest enne 
ootas ta andmist mehelt. Mõlemapoolne kibestumine suruti pere 
nimel kannatusega tuimaks. Mees leidis väljundi, kuid naine ei 


talunud alandust. 


See naine ja mees olid teineteise jaoks lukus. Mõlema peresisene 
suletus oli lapsepõlvekodust alanud, ka vanemad elasid ühiskonnale. 
Nende suured ideaalid purunesid, sest puudus armastus. 


Naine tegi endaga väga suurt tööd. Ta oleks surma võitnud, kui 
pere oleks kaasa aidanud. Kahjuks seda ei juhtunud. Tema surm 
õpetas mind nägema ilusa elu armutut inetust. Vaimus palus ta minult 
suurt kirevat lillekimpu kaasa ja ma andsin talle selle. See kimp oli 
nii ebamoodne — karikakrad, rukkililled ja suured punased moonid 
sinkjasmusta öö taustal. 


Seni oli ta oma lihtsaid vajadusi eitanud. 


Kes vabastab oma hirmu, et mind ei armastata, see avastab üllatavaid 
asju. Selgub, et halb ei olegi enam nii halb ja hea ei olegi enam nii hea. Ja 
keegi ei tahagi mind enam süüdistada. Teine ei olegi enam tige, nagu ma 
enne temast arvasin. Kõik lihtsalt on oma heas ja halvas, aga see on 
mõistetav, lihtne ja loogiline. Tulemuseks on hingerahu, elurõõrn ja loomu- 
likult tervis. 


Mida kauem üks stress inimeses püsib, seda enam kasvab ta vihaks. 
Näiteks neelab inimene kurbust, sest ta tunneb, et teda ei panda tähele, 
temast ei hoolita, ta pole kellelegi vajalik. See stress on hirm, et mind ei 
armastata. Püsides kasvab see hirmuks, mis on juba tuntavalt hirmutav, sest 
keegi ei taha üksi olla. Ja ühel heal päeval on see inimene juba vihane, sest 
teda ei armastata, vihane, et temast ei peeta lugu jne. Ja see kõik ajab 
vihale. 


Viha vihase viha pärast ajab vihastama. 


Õnn õppida halba heastama 


Inimene sünnib ilma selleks, et õppida. Mitte ühelgi inimvaimul ei 
ole muud eesmärki. 


Vaim teab kõike, mis ta eelmistes eludes on õppinud ja näeb oma 

tulevast elu ette. Vaim teab. mida ta veel peab ära õppima. Õppimine 
toimub läbi halva — meie nimetame seda nii. Vastavalt oma elu eesmärgile 
valib vaim omale suure armastusega vanemad. Ta valib need vanemad. et 
need talle võimaldaksid seda halba, mille läbi ta targaks saaks. 


Kujutage ette, et täiskasvanu saaks valida endale lapse suurest lastehul- 
gast. Kas ta valiks halvema? Kas Te ise valiksite? Aga laps valib oma 
vanemad halva pärast, et seda halba armastama ja mõistma hakata. Küll 
peab see armastus suur ja puhas olema! Me oleme kõik oma vanemad nii 


valinud. 
Me tuleme siia ilma, et heastada oma vanemate halba. et seile läbi 


muutuda heaks. Kui ise selle tehtud saame, siis on elu õppetund täiuslik -- 
vaim on tarkuse omandanud. Seepärast ei tohigi keegi inimese häda ära 


võlta. 
Kallid inimesed! Kas Te mõistate, et vaimuna, enne kui Te lapsena 


sünnite ilma, tulete Te armastama oma vanemaid nende halva pärast. 
Ainult halva pärast! Sest ainult läbi selle halva tuleb tarkus. 


Laps tuleb ilma selleks, et kõik, mis vanemad on valesti teinud, õigeks 
teha. 


Vanemad tahavad, et laps nende vigu ei kordaks, et teeks kõik õigesti. 


Seega nii lapsel kui vanematel on täpselt ühesugune eesmärk. Kui 
mõlemad pooled seda teadvustaksid, kui nad seda mõistaksid, siis ei kakkaks 
vanemad sundima last tegema seda, mida laps juba niigi teeb. Sundimine 
tekitab protesti ja ilus eesmärk on vastupidise suuna saanud. On alanud laste 
ja vanemate vaheline võitlus. Põhjuseks on arukuse blokeering hirmust, et 
mind ei armastata. 


Laps ei teadvusta endale, et mida halvemad vanemad ta endale valis, 
seda rohkem ta plaanis selles elus õppida. Terna jaoks ei ole vanemad 
halvad, tema jaoks on nad kõige paremad. Mida rohkem negatiivsust vaim 
heastab, seda targemaks ta saab. 

Kui Te nüüd arvate, et parem on siis mitte enam õppida, siis olete 
endale surmaotsust määramas. Kui kõik on õpitud, siis tuleb surm. Ja kui 
Teie vaim teisiti oma elu näeb kui Teie mõistus, siis seisavad mõistusel selle 
pärast suured kannatused ees. Paluge oma viga andeks ja võtke teadmiseks. 
et vaim et ole laisk. 

Laps on isa ja ema summa 


Üheski lapses ei ole sündides mitte midagi vähemat ega rohkemat kui 
tema ema ja tema isa. Kõik, mis on lapses, seda hak<ab ta endale ligi 
tõmbama. Nii hakkab ta oma elu õppetükke õppima, kuni selgeks saab. 


Niikaua, kuni me seda ei teadvusta, ei oska me ei vanemaid ega 
iseennast mõista. Seepärast tavaliselt laps oma vanemaid tõeliselt ei tunne. 
Samuti ei tunne ta iseennast. 


Isa on sümboolselt lapse luustik. 


Selline kui on minu isa hingeliselt, selline on minu luustik. Isa on minu 
füüsilise maailma tugi. Luustik on karkass, mis kõike toestab. 


Kui isa on nõrk, siis luustik on nõrk. Kui isa on rabe, siis purunevad 
lapse luud või hävitab mõni haigus nende tugevuse. Kui isa on sisemiselt 
nõrk, aga tahab last jõuga enda sõnade järgi koolutada, siis tekivad kaks 
vastupidiselt toimivat jõuõlga ja lapse luustik deformeerub. Aga lapse vaim 
on valinud endale isa mitte luude murdmiseks ega muul kombel hävita- 
miseks. Isa peab andma vastupidavuse, jõu, mõistuse, tugevuse eluteel 
ainult edasi minna. Isa on minu materiaalse elu alus. 


Isa võib olla deformeerunud luustikuga kääbus, aga kui laps teda 
armastab, austab ja kogu oma elu isa tugevaid külgi armastab, isa nõrku 
külgi teadvustab ning mõistma ja armastama hakkab, siis selle lapse luustik 
ja materiaalne elu on korras. Selline laps armastab oma isa sellisena, nagu 
ta on. Ta ei armasta ainult hea pärast. 


Isa autoriteet tuleb taastada, siis tervenevad luud. Hea on, kui isa seda 
ise teeb. Selleks on isal vaja kõigepealt andestada oma emale ja oma naisele, 
et nad meessugu näha ei oska, et nad meessugu oma vihaga hävitavad. 


Deformeerunud luudega lapsi saavad aidata nende vanemad. See ei ole 
aitamine kui isa tuleb ja püüab tõestada; et tema on erand, kelle kohta 
loodusseadused ei kehti. 


Lapse luustik räägib tõtt ka siis, kui laps oma isa sõnades maailma 
parimaks peab. Tema keha ei küsi mispärast inimene ei julge tõtt tunnistada. 
Sõnades võib petta ja veenmisega mõistust alt vedada, aga lapse keha seda 
ei arvesta. Kelle laps ei parane, see otsigu põhjust enesest, leidku lapsega 
teineteisemõistmise aus tasand. 

Oma olukorda saari ma parandada järgnevalt: 


1. Annan kõigile andeks, kes minu isa minu silmis 5» südames on 
halvustanud, eriti emale, kes mind ilmale kandes ja kasvatades 
minu isa alavääristas, kuna ei mõistnud mehe hinge. See on 
tänapäeva naissoo võimuahnuse õppetund. Ema, kes vajab meest 
ainult lapse sigitamiseks, kuna tal on meessoost oma arvamus ja 
mis loomulikult on mingil põhjusel halb, saab sageli endale haige 
lapse. Ema, kes on küll üksik ja sünnitab lapse, aga ei ole 
meessoo vastu leppimatu, saab terve lapse. 


2. Annan endale andeks, et ma seda teha olen lasknud ja selle 
väärpildi isast endasse olen võtnud. Annan endale andeks, et 
ma oma isa tõeliselt tundmata, teda ainult väliselt tundes ja 
hinnates, ei ole oma isa näinud tavalise inimesena oma heas ja 
halvas. 


3. Palun oma kehalt andeks, et olen oma luustiku sellega haigeks 
teinud. Teisiti öeldes — läbi kannatuste õpinud. 


4. Annan oma isale andeks, et ta oma autoriteeti minu jaoks ise 
ei taastanud, et ennast isegi ei tundnud ja iseend elu negatiivsuse 
käest ei vabastanud, võttes minult ära tõelise isa. 


5. Palun oma isalt andeks, et ma talle haiget olen teinud, et oma 
elu tõelist eesmärki teadmata teda alandanud olen. Et ma teda 
kui inimest tema heas ja veas pole näinud, et ma tema head 
südamega ja halba mõistusega pole osanud võtta jne. Tehke seda 
isegi siis, kui Te isa enam ei ole või Te pole teda kunagi näinudki. 
Vaatamata kõigele on Teie isa Teie vaimuna alati Teis ja Te ei 
saa temast vabaneda, isegi kui väga soovite. Ainult seda isa ja 
tema halba olete Te vajanud! Manalateed läinud isa vaim va- 
baneb, kui Te talle andestate ja sellega saab Teie materiaalne elu 
tiivad. 

Mida rohkem Te andestate, seda enam Te mõistate, mida ma tahan 
Teile selgitada. Luustiku haigus näitab ainult ühte — Te olete oma vaimu 
õppimise oma mõistuse blokeeringu tõttu ära rikkunud ja Teie keha koputab 
nõudlikult uksele. 


Kes peab oma isa halvaks, aga endal on sirge selg ja tugevad luud, see 
ei tea, mis on hea ja mis on halb. Kui Te seda mõistma ei hakka, siis olete 
oma isalt saadud kõige suuremat varandust halvasti hoidnud ja hävitate oma 

luid. 


Sageli annab vale ettekujutuse ema suhtumine, ema pettumused ja, mis 
siin salata, emade suured tahtmised ning hingeelu petlikkus. See teeb isad 
tigedaks. Ema, kes otsib kaastunnet oh mina vaene õnnetu olemisega petab 
tõe nii ära, et ka ise usub seda. 


Materialismiaja naise valitsemise negatiivne toime mehele on tugev ja 
laastav. Püüdke oma isa mõista, mitte hukka mõista. Isade hing on habras. 
Ja kui halvasti emad seda hoiavad! 


Aga kui vastuvõtule tuleb deformeerunud ja pehmenenud äärmusliku 
luukoe hävinguga inimene, kes ütleb, et tal on kõige parem isa maailmas, 
siis on see inimene, kes eitab halba või kardab seda teadvustada. Tema isa 
halb — see on isa nõrkus (aga isalt vajatakse tugevust) — on eriliseks 
headuseks nimetatud. Hea õnnetu inimene, kellele kõik halba tegid, eriti 
ema. Aga võib-olla ema ei teinudki liiga? Lihtsalt isa oli nõrk inimene ja see 
tuli tal juba vanavanematest? 


Sageli on vanemate hästivarjatud saladused lapsel tõesti teadmata ja 
põhjustavad haigusi. Selline laps on ise ka salalik — ta tuli õppima varjamise 
ja valetamise õppetundi. Ehk teisiti öeldes tuli ta tsivilisatsiooni tüüpilisi 
õppetunde õppima. 


Rõhutan — see, kes endale halba ligi tõmbab (teisiti halb tulla ei saa) on 
negatiivse mõttelaadiga ja kui Te oma isale andestate, siis ei ole Te sellega 
oma isa halvaks teinud vaid olete, vastupidi, oma isa hinge koormast 
vabastanud. Te tegite selle ära, mis isal Teie jaoks jäi tegemata, kuna ta ei 
osanud ja seepärast tema hing vaevles siiani. 


Iga laps vajab hingeliselt tugevat isa. Isale tuleb ta nõrkus andestada, 
isa nõrkus on lapsele õppetükiks, mis õpetab kuidas tugevaks saada. Hingelt 
nõrk inimene läheb stresside kuhjudes, ebaõnnestumiste summeerudes kõige 
tigedamaks. Tugev inimene ei lähe kunagi tigedaks — tal pole vaja kedagi 
peletada, temale halb ei lähene. 


Kui isa on hingeliselt nõrk inimene, siis on algpõhjus tema emas ja see 
süveneb temas Teie emaga elades. Iga isa on alati tugev niipalju, kuipalju 
Teie ema teda armastab. 


Nõrk inimene tuleb siia ilma õppima tugevaks saamist. Tugev tuleb 
õppima nõrga mõistmist, toetamist, abistamist ja õpetamist. Elu armastab 
tugevaid. Elu viivad edasi tugevad. Mida rohkem on tugevaid õigesti 
mõtlevaid inimesi, seda vitaalsem on inimkond. Mida rohkem on tugevaid 

valesti mõtlevaid inimesi, seda kiiremini hävineb inimkond. 
Ema on sümboolselt lapse pehmed koed. 


Selline kui on ema loomus, sellised on lapse pehmed koed. Mõelge ja 
otsige analoogiat ema iseloomu ja enda rasvkoe, lihaste, organite ja ka 
erinevate emotsioonide vahel. Andestage oma emale ja temaga seotud 
probleemidele samuti kui isale. 


Emale andestamine on väga raske, aga õnnistav töö. Sellest tuleb 
järgnevas veel palju juttu. 


Isa on lapse vaim, ema on lapse hing 


Igal inimesel on Jumalik algolemuslik igavene vaim ja hing. Vaim 
tahab targemaks saada ja selleks peab ta tulema füüsilisse kehasse, et õppida 
veel õppimata õppetunde. Hing seob vaimu kehaga. Siia ilma tullakse läbi 
vanemate, kes annavad enda energia lapse algolemuslikule vaimule ja 
hingele. Õigem oleks öelda, et vaimu algenergiast ja eelmiste elude isade 
energiatest summeerub lapse vaim ning hinge algenergiast ja eelmiste elude 
emade energiatest summeerub lapse hing. Iga uus elu lisab uut tarkust 
vaimule ja hingele. Meie selle elu ülesanne on õppida tundma oma selle elu 
vaimu ja hinge, et kinnistada see tarkus juba olemasolevale. 


Kujutage ette teed, kus lähevad üksteise järel kolm rändurit - mees, 
naine ja laps. Need on minu vaim, hing ja keha. 


Mees seal teel on mu isa. Tema on valinud mu elutee, tema sillutab mu 
jalgealuse (materiaalsuse) selliseks, nagu mina siin elus õppimiseks vajan. 
Tema on vorminud ka minu taevavõlvi (vaimsuse), olgu see siis kõrge, 
kerge ja kuldne või madal, raske ja tume. Sedagi olen ise tahtnud. Mida 
vanem mees ehk mida vanem vaim, seda häirimatumalt ta läheb, sest ta 
näeb elu terviklikult tema heas ja halvas. Talle on kõik mõistetav, tema 
läheb tarkusi kogudes ainult edasi. 


Minu hing on nagu naine, kes kõnnib mehe kannul. See on mu ema. 
Tänapäeva inimese hing on tavaliselt rahutu. See on tänapäeva naise 
olemus. 

Keha on laps, kes vajab oma teel liikumist edasi. Kes ei liigu, see 
hävib. Liikumise takistajaks võivad olla nii hing kui ka vaim. Põhimõt- 
teliselt siiski hing. Hing on elu õppetundide eriti raskeks ja meeldejäävaks 
tegija, seega potentsiaalse hea võimaldaja. 


Isa on pea, ema on kael, laps on keha. 


Tänapäeva inimese põhiprobleem on see, et vaim ja keha on teinetei- 
sest kaugel. Peame igaüks jõudma nii kaugele, et kael ühendaks pead ja 
keha õigesti, et hing ei lahutaks vaimu kehast. Et ema ei oleks sein isa ja 
lapse vahel. 


Keha haigused on tingitud vaimu ja hinge tasakaalutusest. Kõikvõima- 
likud isa ja ema vahelised ebakõlad, mõistmatus, tülid, lugupidamatus, 
alandus, viha, lahkuminek jm., mis kehas negatiivseid emotsioone esile 
kutsuvad, tekitavad lapses samalaadilisi edasiminekuhäireid. 


Ka kodust põgenemine, end töökohustustega õigustades, on mõttetu. 
Isa, kes sageli komandeeringutes viibib — revideerige oma mõtteid, eriti kui 
Te laps Teie äraolekul luid murrab - need murtud luud on Teie hingeelu 
peegeldus. 


Kahju on vaadata lapsi, kes vanemate enesekaitse monoloogi kurva 
muigega jälgivad — nad teavad, et ta vanem räägib igal juhul musta valgeks, 
isegi kui sellega kõige kallimale haiget teeb. 


Laps on valinud endale vanemad ja reageerib vastavalt pettusele. 
Selleks on oma teest loobumine, vanemate nimel enda ohverdamine, 
ärritumine või viha nende vastu, kurbus, nutulisus, kibestumine, abitus, 
kättemaksuhimu, lahtiütlemine jne. Kõik need stressid ootavad vabanemist. 


KALLID VANEMAD! 


TE VÕITE VÄLISELT OLLA MILLISED TAHES, TE VÕITE 
MAAILMA SILMIS OLLA ÜLEKULLATUD JA AUPAISTES SÄRADA, 
SEST INIMKOND VAJAB KA IIDOLEID, AGA OMA LASTES OLETE 
TE ALASTI TÕES NAGU JUMALA PALGE EES. KUI TE TAHATE 
SIIRALT END HEAKS TEHA, SIIS VAADAKE OMA LAPSI JA ELAGE 
NII, ET NAD OLEKSID TERVED. TERVIS ON ELU PEEGELPILT. 
KUI LAPS ON HAIGE, SIIS ON VANEMAD VALESTI ELANUD. 


Tänapäeva inimene tegeleb enesepettusega ja petab teisi. Oma sisemine 
mina peidetakse näilise headuse taha nii, et ise ka ennast uskuma hakatakse. 


Mõeldakse välja igasuguseid ilusaid kampaaniaid, mis on seestpoolt -- 

oma põhiolemuses - mädad ja tulutud. Reklaamitakse — “Ära löö last!” — 
aga see poolik eesmärk tekitab protesti. Peaks olema — “Ara hävita lapse 
hinge!” — siis saab keha hoitud iseenesest. 


Armastava vanema kasvatav vits on igal maitsjal kord tänusõnadega 
hea õpetuse eest keelel, aga valeliku või vihkava vanema ükskõikne põlglik 
seljapööramine rebib lapse südamest ilma kätt tõstmata tüki välja. Vanem, 
kes vihahoos käratab lapsele — “Sa pole enam minu laps! Mine kus tahad! 
Sul pole enam vanemaid!” - on lapse tapnud. Hilisem tüli naljatoonis 
meenutamine ei paranda asja ja teeb lapsele ikka jälle haiget. 


Igal vaimul on oma tee, mis läheb päikesesse. Sellel teel lähevad mees, 
naine ja laps. [sa kui vaim valib selle tee. Kui mu tee on hele, siis tänu minu 
isale. Kui tee on tume, siis samuti tänu minu isale. Aga seegi on elu 
õppetund, mida ise tahtma tulin. Lapsele on hästi näha eesmine jate selja taga 


olevad varjud. 


Mida kuldsem on päike, seda tugevamad on varjud. Vari on vanemate 
negatiivsus. Laps on tulnud, et seda negatiivsust armastada, et targaks 
saada. Läbi andestamise saab ta seda teha, saab hakata mõistma oma 
vanemaid. Vanema halb muutub risti vastupidiseks heaks — see ongi lapse 


elu õppetund. 


Varjud kaovad ja need kaks - naine ja mees - mahuvad oma eluteed 
kõrvuti käima. Tee on niimoodi kindel ja tasakaalus. Laps saab nende 
vahele tulla, oma peod vanemate pihku poetada, et koos edasi minna. 
Niikaua, kuni lapse kasvades jääb tee kitsaks. Siis läheb ta vanematest ette 
- järgmine põlvkond peab ikka edasi jõudma. Niisugusena ihkab iga vaim 
oma elu õppetükke ära õppida. Nii oleks võimalik, kui inimene õigesti 
mõtlema õpiks. Nii sünteesib laps oma vanematest mina ise olemist. 


Inimese eluteel lähevad need kolm. Igaüks on iseseisev tervik, kes 
peaks ise endale vabaduse kindlustama. Aga tavaliselt nad ei tee seda, nad 
hoopis segavad üksteist. 


Inimene ei oska olla vaba, ta ei teagi, mis on vabadus. Füüsiline 
vabadus ei tee hinge vabaks ent füüsiline vangisolek ei piira hinge vabadust. 


Sümboolselt saaks keha takistustest mööduda nii vasakult (isa poole 
hoides) kui paremalt (ema poole hoides), isegi alt tunnelit rajades või üle 
minnes, kui vaid oskaks. 


See, kes alt läheb, on enesealandaja ja ta andku enesealandusele 
andeks, sest siis saab vanematele andestada, et nad last on alandanud. 

Kes suure kaarega kõrvalt mööda läheb, see peab tavaliselt elus 
ebaausaid teid ja pettust kasutama. See peab enda heaolu nimel valulikult 
olukorralt, mida väga tahaks kõrvaldada, näo kõrvale pöörama, sest laps ei 
saa ju vanemaid õpetada. Kuigi see peaks olema loomulik, et targem õpetab, 
isegi kui targem on laps. Kes lapse otsest õpetust vastu ei võta, need peavad 
kaudselt läbi lapse haiguste õppima. 


Vähesed püüavad halvast õigesti üle olla ja oskamatusest seda õigesti 
teha tuleb see üleolemine raskelt ja stressirikkalt. Ule osatakse olla halva 
eitamisega, tema mittenägemisega, tahtmisega ainult head näha, nagu halba 
ei olekski. 


Õige oleks, et laps läheb sirgelt ja julgelt oma eluteel, andestades 
takistustele, mis vanemad ta teele on pannud. Nii puhastub tee negatiivsusest 
ja laps on ise selle halva heastaja. Nii sünnib väärtus, nii kasvab elutarkus. 


Tavaliselt puuduvad inimestel selleks teadmised. Nii mõnigi inimene 
saab meie juures teada oma vanemate valguskartvatest tegudest, mis on 
tema haiguse põhjustanud. Ta pole neid enne teadnud. Lapse keha ei küsi, 
kas vanemad on ausad või mitte, tema ainult õpetab järjekindlalt. 


Tarvis on mõista, et igas tervikus on hea ja halb. Kui halba ei näe, siis 
on viga vaatajas. Halba tuleb mõista mõistusega, siis ei tundu halb mitte 
halvana, vaid õpetajana, kellest tuleneb oskus elu õigesti hinnata. Vanema 
halba ju laps tahtma tuligi. 


Vanavanemate pärandus 


Vanavanemad annavad lapse vanematele vaimu ja hinge. 


Küllap olete teadlik vanast tarkusest, et vanemate patud nuheldakse 
kolmandat põlve järglastele. Needsamad vanavanemad on need “patused”, 
kelle vead nuheldakse lastelastele. Kõik vanaemad ja vanaisad, kes koera ja 
kassina elavad, võivad lastelastes imetleda oma meistriteost, mitte otsida 
olematuid süüdlasi koolist ja tänavalt. 


Loodus on andnud inimesele nii pika eluea, et ta oma lapselapsi — oma 
kätetööd — nii heas kui halvas näha saaks ja vigu ise parandada võiks. Kes 
seda teeb, see näeb, et lapselaps on käskimata muutunud heaks ja an- 


75 


destavaks, kes vanaisale-vanaemale hea meelega pai teeb. 


Andestades vanaemadele ja vanaisadele hingevalu, r:::s nad minu 
vanematele on teinud, päästan oma vanemate stressiahelad vabaks ja saan 
ise tunda hingerahu saabumist. See on suur ja tänuväärne töö. 


Ärge unustage, et Teie jaoks on Teie vanemad igavesti elavad vaim ja 
hing. Kelle vanemad elavad, selle vaim ja hing on igal ajamomendil oma 
vanemate oleku registreerija. 


Minu hingevalu on seega minu ema valu, minu ema tervis on minu 
tervis jne. 


Minu vaimutugevus on minu isa tugevus. Vaimuhaigus on isa 
hingevalust. 

Kui vanemad on teispoolsuses, siis inimese sisemine heitlikkus 
tavaliselt kaob, ta rahuneb ja põhjendab seda sellega, et enam ei ole muret 
vanemate pärast. Eks seegi ole tõsi, ainult et elu füüsiliselt poolelt vaa- 
datuna. Nüüd hakkab inimene tavaliselt seletamatut süütunnet tundma ja 
ükskõik, kui ilusasti ta end rahustada püüab — enam nagunii midagi teha ei 
saa - tema Süütunne vanemate ees ei kao. 


Kes ei oska või ei taha oma vanematele andestada, selle elu põhitöö 
jääb tegemata. Selle inimese hingele jääb igavesti süütunne. Aga süütunne 
teeb südame haigeks. Verevarustuse häirete käes aga kannatab kogu keha. 


Hea ja halva õige hindamine valmistab enamikule inimestest raskusi. 
Halba, mis valjuhäälselt ja silmatorkavalt tegutseb, on kergem ära tunda. 
Petlik, salakaval headus võib kõiki, isegi selle käes kannatajat ära petta. 
Võtke appi oma tunded, jälgige inimeste silmi — seal on tõde. Siiras vaatab 
silma, tema sõnad ja silmavaade räägivad ühte keelt. Ja kui ei räägi, siis on 


ju loogiline, et varjatakse halba. 


Andke petisele andeks, nii aitate teda julgemaks. Andke andeks 
kõigele, mis Teid häirib. Kui Te ise ei kannata teise silma vaadata, siis 
mõelge miks ja andestage oma stressile. 


Enda tehtud väikeste vigade tagajärg tuleb endale. 


Enda tehtud suurte vigade tagajärg tuleb lastele, et õppetund 
kibedam oleks. 


Kõige suuremate vigade tagajärg tuleb lastelastele, et õppetund 
eriti valulik oleks! 

Ikka ja jälle toonitan - ärge otsige haiguste põhjuseid mujalt kui 
iseendast. Aga iseendaks tuleb lugeda ka need, kes mulle elu on andnud kas 
otseselt (vanemad) või kaudselt (vanavanemad). 


Näiteks järjest sageneva suhkruhaiguse põhjuseks on armastuseta 
abielu. Sellisest abielust sündinud laps on latentne ehk varjatud diabeetik, 
kelle armastuse puudus on juba kriitilisem. Kui see inimene oma pere elu 
ainult tööga püüab parandada, siis ta armastustunded on veel hapramad. 
Tema laps võib ootamatult, ilma mingi nähtava põhjuseta, haigestuda 
diabeeti, sest mitte keegi ei oska aimatagi. et mingi perekonnatüli võiks olla 
rohkem kui lihtsalt tüli. Lapse jaoks on vanemate tüli armastuse hävitamine. 
Väike tüli võib olla viimane tilk karikasse, mis vallandab suhkruhaiguse. 


Seal, kus pere aluseks peetakse jõukust, on ebaedu puhul viha kerge 
tulema. Hävitav viha mehe ebaedu vastu pöördub süüdistades mehe vastu ja 
hakkab hävitama kõhunääret. Mees, kes niigi on võimatut püüdnud teha, 
vastab nüüd alandava süüdistamisega naise aadressil. Nii tekib viha 
teineteise helluse, õrnuse, magusate unelmate vastu. Sellistel hetkedel tekib 
elu mõtte kadumine, sest vastaspool on teise tõeliselt hellale ja intiimsele 


heasoovlikkusele haiget teinud. 
Kõhunääre asub vasakus kehapooles — meespooles. 


Kõhunääre on pehme kude — see on naine. 


Haige kõhunääre on nagu agressiivne naine mehe valitsemispiirkonnas. 
Diabeet on naise hävitav viha mehe vastu ja mehe vastulöögina hävitav viha 
naise vastu, et teine on elu õnne ja ilu ära hävitanud. Diabeet on avaliku või 
salajase alatu ja väiklase ning reeturliku vihavaenu haigus. Diabeet tuleb 
sinna, kus muinasjutulised unistused ei ole teostunud. 


Kõhunääre asub süütunnete piirkonnas. Suhkruhaigus on kõhunäärme 
Langerhansi saarekeste häving. Hävitab ainult viha. Seega — suhkruhaigus 
on Süüdistamistega seotud. Süüdistab see, kes tahab teisest üle olla. 
Armastaja ei taha ja tal ei ole vajadust üle olla. 


Vanas eas tekkinud diabeet näitab, et see inimene on oma töörüh- 
mamisega hakanud vananedes järjest enam vihkama oma abikaasat, sest 
ülemäärane töö on matnud armastuse. Ta ei mäleta, miks ta siia ilma sündis. 
Ta on unustanud, et töö on inimese jaoks, mitte inimene ei ole töö jaoks. Ta 
aina süüdistab ja hävitab teist, aga ise hävineb topelt. Vanas eas tekkinud 
suhkruhaigus on tüüpiline vanade naiste haigus. See on nende soov teistes, 
eriti mehes, vigade otsimisega enda elu magusamaks teha. 

Keskeas diabeeti haigestunu keha räägib, et selle inimese vanemad ei 
ole teineteist armastanud. Nad on elus kõike muud tähtsamaks pidanud ja 
teineteist kõiges süüdistanud. Nende viha on elu nii kibedaks teinud, et lapse 
keha läbi peavad nad elu valesti magusaks tegemisest õppima. Suhkruhaigus 
on inimese keha püüd teha elu magusamaks. 


Lapsena diabeeti haigestunu keha räägib, et tema vanaisad ja vanaemad 
ei ole teineteist armastanud ja pole tema vanematele armastamist õpetanud. 
Ju on neil midagi tähtsamat teha olnud. Kui mõlemad vanaisad-vanaemad 
teineteist vihkavad, siis on lapselapse diabeet eriti raske. 


Kuna kõhunääre on pehme kude, siis algpõhjus on emapoolsetes 
vanemates. Kui suhkruhaige lapse luustik saab kannatada, siis on sama 
probleem ka isapoolsetes vanemates. 


Üldiselt on suhkruhaigus immuunsüsteemi haigus. Immuunsuse tagab 
harknääre. Harknääre paikneb rinnaku taga hirmu, et mind ei armastata, 
valitsemise piirkonnas. 


Diabeet on meditsiiniliselt pärilik haigus. Pärilikkus on lühidalt öeldes 
loodusseadus, mis ütleb et sarnane tõmbab sarnast. Me pärime oma 
vanemate olemuse, isegi kui meil midagi muud pärida ei ole, ja see on 
eluliselt kõige suurem väärtus, sest sealt tulenevad vaimu igavesed tarkused. 


See inimene, kes andestab oma vanematele ja vanavanematele, see 
päästab nende hinged süükoormast ning vabastab samaaegselt kõigi 
nende ja iseenda hinge tuleviku elude jaoks. 


Iga vanem, kes on jätnud oma lapse elu õigesti korraldamata, 
kannab oma hingel seletamatut süükoormat — ta viga on parandamata. 


Iga laps, kes tuleb ellu oma vanemate halba heastama, et ise 
targaks saada, aga pole oma vanematele andestanud, seega pole vaja- 
likku ära õppinud, tunneb samuti seletamatut süütunnet. Andestamise 
jõud on suurem kui ette oskame kujutada. 


NÄIDE ELUST. 


Vastuvõtule tuli naine - hirmudest hullunud vaimuhaige, kes oma 
elu heitlikkust ja psühhiaartrilisi diagnoose ei varjanud. Mida enam 
rääkisin talle tema probleemidest, mis olid ju pärit tema vanematest, 
aga mida tema ise tuli siia ellu tahtma, seda enam selgines tema 

mõistus ja vastuvõtu lõpuks oli ta mõttelaad arukam kui iga teise nn. 
normaalse mõistusega inimese oma. Tema sisemine südamlikkus oli 
soe ja mõistapüüdev, aga oma hirmudes oli ta nagu põgenev mets- 
loom. Ta oli sõnatult õnnelik, kui mõistis oma kombetu ja meeste- 
jahil tormleva ema hingevalu, mis sundis ema lapsi maha jätma. 
Ematu lapse kannatused ei kalestanud teda, sest ta lootis ikka ükskord 
selguvat, et ta ema ei olegi halb. Emast pärit hirm, et mind ei 
armastata, oli ta küll vaimuhaigeks, aga mitte vihkajaks teinud. 


Ta tahtis väga teada, miks ta ema selline oli, sest ka sellel pidi ju 
põhjus olema. Põhjus oli vanaemas, kes oma võimuahnusega oli oma 
mehe hävitanud. Isa oli lapsele armas, aga oma välises olemises ja 
käitumises lapsele eemaletõukav. Laps kartis nii ema kui isa ja lahkus 
kodust laia ilma armastust otsima. Enda hirm ja oskamatus armastada 
tõmbasid ligi sarnaseid mehi. Armumise kires sigitati lapsed, kelle 
juurest põgeneti. Hiljem oli ema süütunne laste ees juba nii suur, et 
ta parem hoidis end võõraste seltsi, kes teda ei tundnud ja näpuga ei 


näidanud. 


Naine kuulas ja mõistis seda juttu. Ta silmad omandasid tasapisi 
sära, tema rahutus kadus. Mingit ohkimist ega hädaldamist ei tulnud 
temast — ta mõtles. Siis ta rääkis, et ka tema on lapsed teistele 
kasvatada jätnud ja et tütar ei anna talle seda mingil juhul andeks. See 
naine tunnistas enda sarnasust oma emaga, aga ohkas, et tema tütar 
oma sarnasust emaga ei tunnista ja emale ei andesta. “Teie paluge 
temalt oma vead andeks nii mõttes kui ka teos. Te ju mõistate, kuidas 
põlvkond põlvkonna järel olete suurendanud vigu. Teie olete kolme 
põlvkonna keskne kuju, kes vea parandama peab,” õpetasin. “Ma 
juba sain aru. Poeg, kes Teie juures käis, lasi mul kuulata kassetti, 
kuhu Te olite tema vanemad ja vanavanemad samamoodi mõiste- 
tavaks rääkinud. Selline ma täpselt olengi, veel hullem. Te ei tahtnud 
mu pojale haiget teha ja ei rääkinud kõike. Poeg on mulle an- 
destanud, ma tunnen. Agatütarei andesta.” Ta ei süüdistanud tütart, 
ta oli valmis enda vigu parandama hakkama. kuigi see on väga raske 


töö. 


Enne teda oli vastuvõtul käinud tema tütar oma lapsega. Selles 
noores naises oli nii palju trotsi ja valmisolekut kohe püsti karata, et 
ära minna, kui öeldakse midagi, mis tema meele järgi ei ole. Mis, 
armastada ja andestada sellisele emale, ei iialgi! Siis ta veel arvab, 
et ta on kõike siin ilmas õigesti teinud. Mina sellist ema endale mingi 


79 


80 


hima eest ei valiks, see ei saa võimalik olla. Ta ei suutnud mõista, 
mida tähendab me peame kõik siin ilmas selgeks saama, kas 
rumala kombel ise valu saamise läbi või targa kombel teiste 
vigadest õppides. Kõik see on tema probleem, millest ainult tema ise 


peab aru saama. 


Kurb on vaadata noort inimest, kes midagi endas muuta ei taha, 
kui selle eest midagi ei saa. Paugupealt uut moodi mõtlema hakata on 
pööraselt raske. Kui ma ütlesin, et temas on teda hävitav saamahimu, 
siis ta protestis ägedalt. Ta oli ju hoopis, vastupidi, mehestki ilma 
jäänud. Tema kasvatajad olid tema maailmapildi risti vastupidiseks 
kasvatanud ja seal ei olnud armuandmist ühelegi süüdlasele ning seda 
arusaaima muuta oli võimatu. Ta pidas end tõesti erandlikuks inime- 
seks, sest oma isa ütles ta armastavat üle kõige maailmas, seega 
mehe äraminek oli mitte tema oskamatus armastada meest. Ta ei 
osanud näha, et tema armastus isa vastu oli rohkem väljakutse emale, 
kes lapse maha jättis. See oli omav armastus - armastan sind, sest sa 
armastad mind. Nii petetakse iseennast ja teisi. See on elu nähtava 
külje ainutõeks hindamine. 

See noor naine oli kui märter. Ilusad õilsad eesmärgid, oma 
tehtud vigadest mõistlik arusaamine, tahtmine teist inimest säästa, 
aga märterlik zninule-on-liiga-tehtud-ja-seda-ei-saa-andestada-poos 
panevad ta üha uuesti kannatama, sest ta arusaamad on jäigad. 
Nooruse tõttu ei ole suured kriisid talle endast veel märku andnud. 
Aga seda, et ta ise on ühes eelmises elus samuti lapsed maha jätnud, 


ta ei mäleta. 


NÄIDE ELUST. 

See on näide vaimu, hinge ja keha tasakaalutusest, mis viis 
haigusele. 

55-aastane naine, kelle vasak puusaliiges on opereeritud ning 
seejärel asendatud kunstliigesega, ei suuda ikka omal jalal käia. Viis 
operatsiooni, aga jalg ei kanna. Kunstliiges murrab end luu küljest 
lahti ja haigel on tekkinud ahastustunne, et tema on arstide praaktöö 
näidiseksemplar. Arstid ise on oma kohatute naljatlemistega seda 
hirmu vaid süvendanud. Hirmunud inimene nalja ei mõista. 


Naise vaim = isaon nagu edasirühkiv vana mees, kes väga vajab 


rõõmu ja mõistmist, aga keda väga range ja nõudlik hing = ema 
kuidagi ei mõista. Tööd on vaja teha, mitte lõbutseda! Vaim astub 
oma teelt seetõttu kõrvale. 


Hing läheb hambad ristis keelates endale elurõõme. aga samal 
ajal endale öeldes, et tal on kõike, mida vajab. 


Keha läheb süda raske, vasak jalg = isapoolne on nagu ära 
rebitud ja kehast eemale hoidev. (Sümboolselt on jalg elus edasiliiku- 
mine.) Ta teab kui raske on hingel, sest vaim on kaugele läinud. 
Kehal on süütunne, et hing tema abi vastu ei võta. (Ema ei oska 
arvatagi, et lapse vaimne tugi oleks talle igakülgselt toeks. Mis laps 
täiskasvanute asjust ka teab, on tavaline arusaam.) Keha igatsus 
vaimuga koos minna on väga suur. Inimese vaim on ja peab olemagi 
ju eesmineja. 


Naise ema vaim ja hing = emapoolne vanaisa ja vanaema olid 
järgmised: vaim oli pehme loomuga aeglaselt maailma jälgiv ja 
mõista püüdev mineja, kes oma teel oleks jõudnud väga kaugele, aga 
hakkas hinge piitsutamisest üha enam väsima. Hing tahtis kiiresti ja 
palju ja enda meele järele. Armu andmata piitsutas ta kõiki hea 
eesmärgi nimel, et haljale oksale jõuda. Mida edasi, seda tigedam ta 
oli ja vaim muudkui väsis. Keha nägi, et jõulisem edasiliikuja oli 
hing, see meeldis talle enam kui aeglane ja mõtlik vaim. Tekkis 
arusaam, et kõik, kes ei tööta ennastunustavalt, on elu valesti elanud. 


Segane stresside kogum pingestas keha. 


Naise isa vaim = isapoolne vanaisa oli rõõmsameelne teelrühki ja, 
kes kui väsis, siis pöördus hinge = oma naise poole ja iga kord 
üllatas naist meeldivalt — üks armastav hing tahab alati vaimu 
armastusega ju toetada. See oli väga positiivne teineteist alati toetav 
rõõmustajapaar, kelle keha oma teed rõõmuga käies teadis, et siiski 
vajab aegajalt suurt rõõmuimpulssi. Ta kartis mitterõõmsaid. 


Mõelge nüüd loogiliselt! 


Naise ema oli inimene, kes nägi elu töös, kõik muu oli halb. 
Naise isa oli rõõmsameelne, aga kartis tigedaid. Kokku oli saanud 
kaks äärmust. Oma stressidele vastavalt tõmbasid nad teineteist ligi, 
aga omaelu õppetundi -- õppida teineteisega tasakaalustuma, mõistma 
teineteist — ära ei Õppinud. Tagajärjeks oli nende lapse haigus. Oleks 
naine olnud tige elus kibestunud süüdistaja, siis oleks selline haigus 
tal juba noorena alanud, aga nüüd algas vanemas eas. 

Seda, kuidas äärmusi tasakaalustada, oligi tulnud see haige jalaga 
naine õppima, aga kahjuks tegi seda siiani läbi kannatuste. Selgus, et 
ta isa oli tõesti rõõmsameelne tore inimene, kes oli teist naist 
armastama hakanud ja uue pere loonud, aga tütrega suhtles õige isa 
kombel elu lõpuni. Tütar pidas oma isast väga lugu, seepärast esialgu 
eitas oma isast tekkinud hingevalu. Püüdis mõistusega asjast üle olla 
ja isa kohta halva ütlemine oleks olnud pühaduse rüvetamine. Aga 
kibestumine isa käitumise pärast oli sügaval olemas. 


Ema oli tubli lugupidamist vääriv töörühmaja, tänu kellele pere 
elas hästi ja laps omandas head töökogemused. Muust emaga ei 
räägitud. Tütar armastas oma ema väga, kuigi seletamatu arusaama- 
tuse pinge oli nende vahel. 


Tütar ise on rõõmsameelne tüse daam, kes tahab kõiges ainult 
head näha. Selleks neelab kõik mõrud pillid alla ja tüseneb. Ta keelab 
endale elus paljut head ja vajalikku, seejuures ennast alavääristades, 
kuid enda piinamisi ei teadvusta. Mul on ju rõõmus elunägemine — on 
ta siiras arvamine. Ta ei olnud mõistnud, et mängis endaga kassi ja 
hiirt. Ta on abielus olnud väga hea rõõmsameelse mehega, aga 
lõpuks tuli ootamatu krahh — mees pettis. Järgnes abielulahutus, mille 
järel enne terve olnud mees ootamatult suri. 


Naine igatses oma isa järele ja armastas oma meest, aga tema 
hing oskas ainult töötegemisega armastust ära teenida. Naine pidas 
end andestajaks, aga andestada ei osanud. Hirm, et mind ei armastata 
oli temas varjul ja tõmbas ligi endasarnast niikaua, kuni ta hoogsa 
rahmeldamisega seda alla surus. Mees armastas ja imetles oma naist, 
aga sellest sai naine teada alles peiedel. Mees ei näinudki elus muud 
peale oma naise — nii suur oli ta armastuse vajadus, aga teineteisega 
suhelda ei osatud. Mees ootas naiselt kasvõi üks kord avanemist ja 
kohustusteta pingestamata armastust, aga naine ei olnud seda mõist- 
nud — hirmublokk ei lubanud seda. 


Mees eksis mujalt armastust saama, aga tal endal oli samuti hirm, 
et mind ei armastata ja rahulolu ei järgnenud. Ta mõistis, et oli 
süüdi, tema eksimist ei andestatud. Enda süüdistamine selles, et ta ise 
põhjustas oma naise armastuse hävingu, seiskas südame. Ta lahkus 
füüsilisest ilmast, aga vaimus käib ta edasi oma naise kõrval, sest 
nüüd ta mõistab kõike. Seletamatu süütunne paneb naise ennast 
süüdistama ja teeb ta talje järjest paksemaks. Ta veenab end, et ei ole 
milleski süüdi -- mees läks ju teise juurde. Aga tema hing teab tõde ja 


hingerahu ei anna. Nüüd võttis selle teadmiseks ka mõistus. 


Naine mõistis kõike õigesti ja lakkas eitamast oma stresse. Jalg 
hakkas paranema. Ta vasak puus tõusis kahe nädalaga tasakaalu, 
valud kadusid. Luukude hakkas tugevnema. Enesetunne nor- 
maliseerus. Ta tunnetas nüüd iga päev enda kõrval oma meest, kelle 
käest ta oli kõik andeks palunud. See rõõmustas teda. Suhted mehega 
olid tagajärg. Suhted vanematega ja nende teineteise mittemõistmine 
olid põhjus. Ta andestas põhjusele ja tagajärg likvideerus. 


Kui ta oma meeleparandusega sügavuti pidevalt edasi läheb, siis 
ta paranemisprotsess ei seisku. 


Rõhutan veelkord — vanemad valime me endale nende halva pärast. 
See laps, kes vanemaid oma hinges austab, isegi kui vanemad on talle 
halvad olnud, on oma elu ja tervise paremaks teinud. Austus on armastus- 
energia. Aga austus ja armastus ei tohi olla pimedad. 


Mida rohkem vabanevad Teie stressid, seda rohkem hakkate Te mind 
mõistma. 


Kolm sammu vihani 


Stressid toimivad süsteemselt, kutsudes esile kindlaid haigusi. Kõik 
haigused saavad alguse stressidest. Kõik stressid saavad alguse hirmust, 
et mind ei armastata. 


Põhistressideks on süütunded, hirmud ja vihad. Kõik ülejäänud 
stressid on põhistresside variatsioonid ja kombinatsioonid oma lõputuses. 


Sarnane tõmbab sarnast, see on stresside haigusteks kasvamise 
loodusseaduslik alus: 


(0) MINU SEES olev stress hakkab 
(CO) MINU JUURDE tõmbama sarnaseid stresse, mis 
G) MINUST VÄLJA murravad, kui neid saab palju. 

Stresside kuhjudes kasvab üks stress üle teiseks: 


O sÜÜTUNDED kasvavad üle hirmuks. 
C HIRM kasvab üle vihaks. 
[3] VIHA hävitab inimese. 


Iga stress kasvab lõpuks vihaks: 

— kelles on süütunded, seda süüdistatakse ja ta hakkab ise süüdis- 
tama — see on juba viha; 

— kelles on hirmud, seda hirmutatakse ja ta hakkab ise hirmutama -— 
seegi on juba viha; 

— kelles on viha, seda vihastatakse ja ta hakkab ise vihkama — see 
on juba viha koondumine ja ülekasv pahasoovlikkuseks ehk 
pahatahtlikuks hävitavaks vihaks. 


Ülaltoodus peitubki stresside toime süsteemsus. Ilmutame selle 
järgmise skeemina (maatriksina): 


Hirm, et mind MINU MINU MINUST 
ei armastata ] SEES JUURDE VÄLJA 
Nm (0) O (E) 
sÜÜ- = | Kelleson | >| — seda > ja ta hakkab ise 
TUNDED süütunded süüdistatakse | süüdistama 
v NI Vv 
HIRM 6 | Keles on ] > seda > | ja ta hakkab ise | 
hirmud | SAMADE hirmutama — ! 
NA NI NA 
VIHA 6 (E Kelles on | > seda | > j ja ta hakkabise 
! viha vihastatakse vihkama J 
7N 


HÄVING 


Stresside maatriksi igas reas (R) ja igas veerus (V) valitsevad kindlat 
laadi haigused: 


RO. Süütunded põhjustavad südame- ja kopsuhaigusi. 
R. Hirmud põhjustavad neerude ja neerupealiste haigusi . 


RO. Viha põhjustab maksahaigusi, mis omakorda väljenduvad naha- 
haigustena, et viha oleks väliselt eriti nähtav ning juhiks inimese 
tähelepanu kiirele vajadusele hakata viha vabastama, sest ta hävitab. 


VÕ. Väikesed süütunded, väikesed hirmud ja väikesed vihad põhjus- 
tavad psüühilisi kõrvalekaldeid. 


VO. Kui inimest süüdistatakse, hirmutatakse, vihastatakse või kui ta 
ise seda kõike endale teeb, siis tekivad psühhiaatrilised haigused. 


VG. Kui inimene kogub endasse järjest suuremat viha teiste või enda 
vastu, siis arenevad kudesid hävitavad haigused. Mida suurem viha, 
seda raskem haigus: 

seroossete + mädaste eritistega haigused - lihtsast nohust 
kuni koldelise mädapõletikuni ja üldise sepsiseni; 


— pehmete kudede terviklikkuse häired — väikestest kriimus- 
tustest kuni suurte haavadeni; 


— luude terviklikkuse häired — mõradest kuni murdudeni; 
— paigutuselt ja iseloomult erinevad kasvajalised haigused - 
healoomulistest kasvajatest kuni vähini; 


— kiirelt surmaga lõppevad uued ja vähetuntud infektsioonhai- 
gused - alustades AIDS'ist ja lõpetades veel nimetutega. 


Kõige lühem tee hirmust, et mind ei armastata, kuni hävinguni, kulgeb 
mööda maatriksi diagonaali ja see tee on ainevahetuse ning immuunpuudu- 
likkusega seotud haiguste päralt. 

Immuunsuse tagab harknääre, mis asub rinnaku taga. Ta peab olema 
inimese peopesa suurune. Tänapäeva täiskasvanud inimestel on ta nagu 
pöidlaotsa suurune rudiment, mis oma funktsiooni täitma ei ole võimeline. 
Sellise spastilise muutuse on põhjustanud hirm, ei rnind ei armastata. 


Lastel on ta sageli suurenenud niivõrd, et sinna tekivad kasvajad. Last. 


85 


kes oma vanemate varjatud viha on endasse võtnud ja juba väiksena on 
jonnakas. = kiuslik, järeleandinatu, võimukas, pahatahtlik, ohustab 
harknäärme kasvajaline suurenemine. 


Kui hirm, et mind ei armastata, kasvab kibestumiseks ja vihaks, et 
mind ei armastata ja kui see tunne on kasvanud tuimuseks ja ükskõiksuseks 
kõigi ja iseenda vastu, tahtmiseks kuidagi võita kellegi armastust, aga 
iseenda blokk on nii suur, et armastust ära ei tunne või on tahtmine 
muutunud ebareaalselt suureks, siis on AIDS'il aeg tulla. 


Seal, kus on alanud AIDS, on lõppenud vajadus hingearmastuse järele. 
Kui armastus on asjaks saanud, siis väärtustatakse varandust. Nii saab 
valitsejaks äärrnusl:k materialism, millega ollakse õnnelikud, kuni vaimu 
areng peetub, sest vaim liigub ainult armastuse jõul. Olgu varanduse 
jumaldamine kas veel mõttes või juba teos, üks on kindel: sellel vaimul 


puudub hinge toit — armastus. 


AIDS on immiuunpuudulikkuse sündroom. 


Sümboolselt: 
— immuunsus on hingearmastus, 


— hing on ema, 
— sündroom on tunnuste kogum. 


Seega — AIDS on emaarmastuse puuduse tunnuste kogum. 


Seal, kus ema on asendunud rahakotiga, kus on arusaam, et raha eest 
võib saada kõike, ka armastust, on soodne pinnas AIDS'i tekkeks. 


AIDS'ihaige võib kurvalt tõdeda, et tal puudub see, mis annab talle 
elujõu — emaarmastus. Kui ta suudab oma emale tema vead andestada, siis 
ta haigus kaob. See on rikkuse jumaldajale väga raske töö. 


Hingeliselt tühi inimene otsib armastust. Järjest suurenev seksuaalkon- 
taktide arv on nagu auasi, aga kahjuks suureneb võrdeliselt ka hingeline 
tühjus. Hingelise tühjuse tunnus on hüperseksuaalsus. Ta teeb kriitilisel 
momendil kannapöörde ja leiab, et vastassugupoolelt seda ei saa, mis 
hingerahu annaks - ju siis homoseksuaalsed suhted selle annavad. Aga seegi 


magus enesepettus ei suuda õnnistada. 
Üha enam ja enam kisendab hing armastuse järele. Ta teeb kõik, et 
hirmu, et mind ei armastada, ära teenida, aga hirm sellest ei vabane. Liialt 


materiaalsed on kaasaegsed rahamaailma arusaamad. Nüüd jääb veel üks 
võimalus -- saada kuulsaks. Hindamine, austus, imetlus, jumaldamine... 

Tuleb see staariks saamise, mõne kaubaartikli reklaamimise või rekordite 
raamatusse sattumise läbi, agz hingelist tühjust see ei korva. 

Seal, kus eitatakse perekonna tähtsust, vanemate ja laste heade suhete 
tähtsust kui praeguse füüsilise eksistentsi alust, saab tulla selline haigus. 
AIDS on äärmusliku hingelise tühjusetunde — armastuse puuduse haigus. 
Väline rabelemine, heategevusiik kaaskannatajate abistamine ja demonstra- 
tiivne teisi toniseeriv vaprus cn näilised. 

Olgu perekond milline tahes, tema olemasolu tagab võimaluse halb 
heastada. Kui ei ole perekonca, kui ei ole vanemaid, keda omaks pidada ja 
kui inimene ei tea neid iseenda seest otsida, kui vanemad on ükskõiksed 
võõrad, kui laps on hingeliselt ihuüksi ilmas, omamata kasvõi mälestust või 
hauakääbast, mida pühaks pidada, siis saab talle tulla päästjaks AIDS, et 
viia ta sinna, kus teda armastatakse. 


Viha äratundmise rõõm 


Inimese tõeline väärtus on tema vaimu tarkuses. Tarkus tuleb läbi 
raskuste. 

Väikese inimese väikesed tarkused tulevad läbi füüsiliste raskuste 
tundmaõppimise. 

Suure inimese suured iarkused tulevad läbi vaimsete raskuste tund- 
maõppimise. 

Järjest targemaks saab see, kes õpib ületama füüsilist raskust vaimsete 


jõupingutustega. Väga tark on see, kes õpib mõttega muutma mateeriat. 
Mida kiiremini ta seda teeb, seda võimekam õpilane ta on. 


Elu peab arenema lihtsamast keerulisema suunas ja see areng ei saa 
kunagi seisma jääda. Praegune inimkond, meie kõik, teeme oma arengu 
keerulisemaks, sest me oleme unustanud loodusseadused. Arvame, et kui 


räägime musta valgeks, siis on kõik korras. 

Me ei tea, et iga väike halb on liikumapanev jõud ja suur halb on - 
vastupidi — hävitaja. Me ei oska loogiliselt edasi mõelda, et väike hea paneb 
meid rahutult suurema hea saamiseks tegutsema, aga teenimatult sülle 
kukkunud suur hea matab enda alla ja hävitab oma heaga. Me ei oska või ei 

pea vajalikuks tasakaalustada oma hingeelu, sest me ei tea, et vaim liigub 
hinge jõul. Me vskame hoopis erineval kombel ennast petta. 


Veelkord põhistressidest. 


Süütunnet me ei häbene tunnistada. Alateadlikult on süütunne kohuse- 
tunde tekitaja. Kohusetunne viib kogu inimkonda edasi. Ilma selle tundeta ei 
oleks liikumist tulevikku. Aga kui süütunne kasvab üle piiri, siis tekib hirm, 
mis teeb mineku ebanormaalselt pingeliseks. Mõõdukas hirm paneb inimese 
saavutuste nimel jooksma, aga üle piiride hirm sunnib ära või kõrvale 


jooksma. Lõpuks tekib viha. 


Me jookseme selle pärast, et me ei jõua muidu teistele nii palju head 
teha kui vaja. Nii öeldakse ja me ei häbene seda välja öelda, sest heateod 
teevad meile au. Vihaks kasvanud hirmu õpime üha enam varjama, sest see 
on kasvatamatuse näitaja. Mida siiram on inimene, seda ausamalt ta 
tunnistab, et kõik teistele tegemine on tegelikult endale tegemine. 


Mida intelligentsem on inimene, seda enam ta kardab näidata oma 
viha. Mida tsiviliseeritum on ühiskond, seda rohkem on viha vangitsejaid, 
kes halva mängu juures teevad hea näo ja näiliselt mängleva kergusega 
hävitavad iseennast, oma lapsi ja inimkonda. Armastuse hingekarjel suru- 
takse suu rahaga lukku. Usk raha võimu hävitab tasapisi ja salalikult 
õnneliku inimese, kelle vajadused piirduvad füüsiliste vajadustega ja iseenda 
õnnega. 

AIDS püüab avada inimese silmad nägemaks maailma kui tervikut. 
AIDS'i suhteliselt aeglane kulg ütleb inimesele: “Sul on veel piisavalt aega 
parandada oma vead. Sinu hirm ja viha, et sind ei armastata, et armastusel 
ei ole väärtust, magavad sinu sees, nad on vaja äratada. Sa pole kunagi 
osanud hingeliselt armastada, nüüd on aeg see ära õppida. Su keha hävineb 
ainult hingearmastuse puudusest.” 

Nii püüab haigus haiget aidata. Küllap tuleb aeg, mil ta õpetab ka peret 
au sees hoidma. 

Arusaamade tasand määrab elukogemuste ulatuse. Arusaamade tasan- 
dit saab inimene ise tõsta. 


Laps õpib kõigepealt kõndima, siis rääkima ja siis mõtlema. Areng 
toimub [ tšakra tasandilt ülespoole. Sümboolselt on inimkonna arengu 
tasandid samad. Üks inimene on arenenud põhiliselt [ tšakra tasemele, teine 
temast kõrgemale, kolmas veel kõrgemale jne. 

Inimese arusaamade tasand ja elukogemuste ulatus 


Arusaamade tasand 


l 


Elu negatiivsus 


Elukogemuste ulatus 


Elu head ja halba võtab iga inimene vastu vastavalt oma 
arengutasandile. Mõni jääb selles elus igavesti lapseks, teine on juba 
sündides vana ja arukas. Nende maailmanägemine on erinev. 


Lapshing näeb enda varba ette ja vajab, et tee oleks sile. Ta vajab, ta 
nõuab, ta sunnib ja kui ei saa, siis on kisa, siis on jalgadega trampimine ja 
rusikatega vehkimine. 


Koolitarkusest pungil inimene teeb ise, aga nõuab veel rohkem teistelt, 
sest tal on enda meelest õigus nõuda — tema ju teab, kuidas peab. 


Elutark inimene puhastab ise oma tee kaugele minekuks. Nii on temal 
kõige kergem minna. Arukus näitab võimaluste suurenemist laiuti ja sü- 
gavuti. Füüsilise tasandiosakaal jääb vaimsele inimesele järjest väiksemaks. 
Ometi ei tohi keha eitada ja teda ebatähtsaks pidada. Keha vajab arendamist, 
tugevdamist, osavamaks ja vastupidavamaks harjutamist. Nii tõestame 
kehale, et teda armastame. Kes seda tarkust ei tea, selle varba ette jääb 
takistus, et ta kõhuli kukuks. Nii tuletab füüsiline tasand ennast meelde ja 
näitab, kui tähtis on terviku mõistmine. 


Kui tark mõistab rumalat, siis on ta tark. Rumal tarka mõista ei suuda, 


tal on enne vaja targemaks saada. Tänapäeva inimene teeb oma targaks 
saamise õppetunnid võimalikult raskeks. Nii saab küll lõpuks suure tarkuse, 
ainult et selleks kulub palju aega ja elusid. Aga aeg kiirustab meid praegu 
tagant, sest me oleme teda kasutult kulutanud. 


Kes kardab näida halb, see on halb. 


Ta peidab halva sügavale, sest kardab seda teistele näidata ja endale 
teadvustada. Inimese suhe teistesse on risti vastupidine kui ta suhtumine 
iseenda negatiivsusesse. See, kes teise silmas näeb pindu, see iseenda silmas 
palki ei näe. 


Iseenda viha on see, mis teiste viha enda juurde tõmbab. See, kes teise 
viha suhtes seisukoha võtab, see on seda tegelikult enda suhtes teinud. 


Iseenda vihal (ja ka hirmul) võib täheldada seitset eri tasandit ja 
vastavalt on seitse erinevat suhtumist ning käitumist nendesse ja nende 


suhtes: 


Viha tasand Suhtumine vas- Käitumine selle viha suhtes 
tavasse vihasse 


Füüsiliselt Sind peab hävitama! | Teen olukorra kätega selgeks. 
aktiivne viha 


Füüsiliselt pas- Avalik Sind peab põlgama! | Sõiman läbi või ütlen mis ma 
'siivne viha viha sinust arvan. 
Valitsev viha Sind peab raamidesse | Hirmutan ja surun su sellega 
nurka. 


Jätan su armastusest ilma. 


Eemalelükatud Ma ei räägi sinuga! Ma ei suhtle sinuga, et sa 
viha näeksid — ma olen sust pareni. 


Uinuv viha Varjatud Ma ei mõtle sinust! | Ma eitaha sinust mõeldagi; 
viha ma tahan rahu. 


Magav viha Minu jaoks sind ei | Minujaoks halba ei ole, sest 
ole! ma olen alati saanud, mida 
olen tahtnud. 


Avalikult vihane tunnistab oma viha, tema vabanemine vihast on 
kergem. Näiliselt tasakaalukas inimene ei saa aru, miks ta peab ennast 
muutma, ta on niigi tasakaalukas. Viha varjaja protestib, sest tema on hea 
inimene, kes kellelegi halba ei tee. Ta vajab viha kasvatamist suureks, et 
selle läbi suurt õppetundi saada. 

Äratage oma magav viba, muidu ta kosub märkamatult ja kui ta üles 
ärkab, siis võib midagi olla lootusetult maha magatud! Viha eitamine on 
viha olematuks tunnistamine. Aga viha tuli Teid õpetama ja ta ei lepi enne 
kui on õppetunni andnud, eitage palju tahate. Eitaja õnnetus on selles, et ta 
ei saa oma eitamisest aru, olgu ta siis lihtsalt lapselikult naiivne või 
mõistusega oma arvamusest kinnihoidja. Eitaja saab kannatada, kuigi on 
enda meelest kõike õigesti teinud. Parem öelge, et see, mida teises näete, on 
kindlasti ka minus olemas ja ma leian ta üles ning lasen vabadusse. 


Eitajad panevad mind muigama oma vastuolulise jutuga, neil on 
vajadus oma õigust tõestada. Mõtlemata minu jutu sisule paiskub eitaja suust 
midagi taolist: “Ei, ma ei aja oma õigust taga, aga mul on ju õigus.” Kui 
ma püüan teda mõtlema ärgitada, siis näen solvumist, ärritust, viha. Aga ka 
seda ta eitab. Sellepärast ütlen sageli: “Halbade inimestega on kerge asju 
ajada, aga heade inimestega on üks igavene häda.” 


Tahtmine vihale vastu panna hävitab vastupanija. Õppige viha endast 
läbi laskma nii, et ta teisse kinni ei jää. Kujutage end selliseks, kellest viha 
läbi voolab. Tunnetage kohta, kust viha läbi voolab - seal on Teil kõige 
suuremad probleemid. Kui alguses ei õnnestu või on raske või tekib seal 
kohal rõhuv halb tunne, siis vabastage oma hirm ja harjutage mõttepildiga 
tööd edasi. Oskus lasta vihal endast läbi voolata nii, et endal hea hakkab, on 


hindamatu abi endale. 


Kogutud näiteid 


NÄIDE ELUST. 


Et Te mõistaksite, kuidas põlvkond põlvkonna järel annab iseenda 
iseloomuomadused järgnevatele põlvkondadele edasi, toon Teile ühe pika ja 
mõtlemisainet pakkuva näite. Tänan naist, kes lubas avada oma elu teistele 
tõelise hea tegemise eesmärgil — õppimise jaoks. Ega see tal kerge ei olnud. 
“Et minu rumalus vähemalt teisigi õpetaks,” ütles ta pisaratega võideldes. 
Selline inimene saab kindlasti ükskõik missugusest haigusest terveks. 


See naine on võitlejatüüpi inimene - tugev oma heas ja halvas. 
Andestamise tarkuse äraõppimine oli talle raske, aga ta püüdis. 


Et Teil oleks kergem orienteeruda, paneme asjaosalistele nimed. 

P — poeg 
N - naine, poja ema 
NE - naise ema, poja emapoolne vanaema 
NEE -— naise ema ema 
NEI -— naise ema isa 
NI - naise isa, poja emapoolne vanaisa 
NIE - naise isa ema 
NII — naise isa isa 
M - naise mees, poja isa 
ME - mehe ema, poja isapoolne vanaema 
MI - mehe isa, poja isapoolne vanaisa 


T - tütar 


Poeg - P — tuli alkoholismi ravima. Tema emal - N - oli elule 
allajäämise kriis. Naine on vaimsel teel otsija ja üle kivide ja kändude 
teerajaja. Võitlejatüüpi inimene. 

See naine — poja ema - oli meestevihkaja, kes samal aja väga ihkas 
mehe armastust. Armastus ja viha on kõigis inimestes koos. ainult kui viha 
liig suureks läheb, siis on ta see, mis armastuse hävitab. Inimese elu on 
raske ja vaevanõudev selleks, et saavutatud väärtused hinnalisemad oleksid. 
Inimene peab oma armastust teadlikult hoidma ja kasvatama. 

Ema ei vaielnud mulle vastu, aga ei andestanud ka. Liig suur tundus 
talle mehe ja poja tehtud ülekohus. Tundsin hädaohu lähenemist ja hoiatasin 
ema, agata ei mõistnud mind. 

Möödus kolm nädalat. Emal oli tekkinud äge silmahaigus - glaukoom. 
Nii palju oli see naine oma elus pidanud vaatama vihaleajavat, et silm 
otsustas teda aidata mitte näha, kuna naine targa inimese kombel teisiti ei 
osanud. Nüüd oli naine nõus, et temas on viha meessoo vastu. 

Inimene elab enda jaoks. Kõik, mis ta teeb, teeb ta endale. See ema ei 
olnud minuga nõus — tema elab lastele. Nii räägivad kõik emad ja proovi 
vastupidist tõestada, siis solvad. Nüüd tuletas see ema mulle minu öeldu ise 
meelde kui tõe, mida ta enne ei olnud suuteline mõistma. 


Inimene teeb teistele head, sest seeläbi on tal endal parem. 

Ema - N — vanemad: 


NI — Ema isa — on valinud suhteliselt heleda tee, aga miu päikeselise. 
Tee on petliku olemusega — ilm nagu naeraks irooniliselt. Mees justkui 
läheks oma teel, aga ei lähe ka. Tema sees on pahatahtlik iroonia. Ta ei 
andesta mitte kellelegi ega mitte kunagi. Ta ei mõista, et oma pideva 
irooniaga ilmaelu üle, oma pideva agressiivsusega näib talle kõik hädaohtlik 
ja tema enesekaitse pinge takistab teda ennastoma teel liikumast. Ta ei tea, 
et vaim, kes ei liigu, hävineb. Ta on üheaegselt edasi astumas ja tagasi 
tõmbumas, sest ei tea kust lööki oodata. Ta näeb kõiges halba ja ei märka, 
et tõmbab sellega halba ligi. Selline mees ei saa mitte jätta tekitamata enda 
suhtes vihkamist. Ta vajab, et teda vihataks, ta provotseerib vägivalda, et 
siis selle vastu võidelda. See on äärmuslikult negatiivselt elusse suhtuv 


inimene. 

NE — Ema ema - tuleb oma teel pingsalt meest jälgides. Pealtnäha on 
naine tugev ja julge, aga hinges on valmisolek, et sellelt mehelt tuleb midagi 
alatut. Ta teab, et ta ei ole ootamatuks alatuseks valmis. Naine peab olema 
pidevas pinges ja väsib ning alandub. 

Nii nad lähevad ja üha enam hakkavad teineteist vihkama, sest mees ei 
salli argu ja alandlikke. Ta taluks ainult endast tugevamaid, et saaks alt üles 
vaadata. 

N — Nende laps e. ema ise — on sellel teel kui pettunud lootuse 
kaotanud inimene, kes näeb, et kummaltki vanemalt ei tule tuge. Ema on 
hingelähedasem, aga ema nõrkus ei meeldi. Tahaks hävitada isa paindu- 
matut jäikust, tahaks hävitada halba. Ta ei mõista, et teeb sellega halva 
suuremaks. Põlgab oma isa. Tuleb ellu mehi põlates ja vihates. 


Ema isa - NI - ehk selle äärmuslikult negatiivse mehe vanemad: 


NII — Ema isaisa — oli heleda teega mees, aga eluliselt väga pehme ja 
selgrootu. Mees, kes tegeles pisikeste asjadega, nokitses, tahtis tunda rõõmu 
sellest, mis tema käte alt tuli. Hea meelega tundis, et naine teda tagant 
tõukab või sunnib. Mees ei olnud ise oma teel liikuja. 


NIE — Tema naine oli auahne inimene, kes vajas teiste heakskiitu ja 
lugupidamist. Ta ei mõistnud, et soov välja paista oli eneseteostuse puudus. 
Ta ei olnud halb inimene, aga täitumatud unistused kibestasid ta elu. 


NI - Nende laps seal teel — teadis, et mees peab elu juhtima ja naine 
seda teha ei tohi. Temas tekkis tülgastus naise vastu, kes meest taga ajab ja 

samas vastikus pehmete meeste vastu. Ta teadis, et ta ise kunagi selliseks 
meheks ei saa. Ta põlgus kasvab pahasoovlikkuseks paigalseisjate vastu. Ta 
muutus risti vastupidiseks oma isale, sest isa oli äärmuslikult pehme 
hingelaadiga mees. 


Ema ema — NE -— ehk selle äärmuslikult negatiivse mehe naise 
vanemad: 


NEI — [sa — on väga rahulik - küll kõik saab korda - mees. Ta lasi elul 
endal voolata ja elu voolas, elu sai korda justkui iseenesest. Kui tema magas 
jalad seina peal, siis elu sai iseenesest korda. Ja kui midagi ei saanud korda, 
siis ei olnud sellest suuremat lugu. Elutee kandis teda edasi nagu imeväel. 
Ta oli laisk ja mugav, aga mitte lohakas. Kui tegi tööd, siis korralikult. Tal 
oli eriline oskus mõelda. Kui ta magas, siis ta ei maganud vaid mõtles, 
selles oligi tema eriline oskus elada. Tema jaoks olid maa ja taevas koos. Ta 
tunnetas elu täiuslikult, mõtles peensusteni ja iialgi liigset liigutust ei teinud. 


NEE — Tema naine - oli kärsitu, aga abitu. Tema enda tegemistest 
suurt ei sündinud. Aga tema ettekujutustes oli, et kui mees oleks nobe 
jooksja, siis saaks kõik heaks. Ta oli kui kepiga kurivaim, kes kogu aeg käis 
ja noomis ja sundis, aga üldse ei märganud oma tegevuse tulutust. Ta oli 
pealtnäha tige, kuid seesmiselt heatahtlik ja tema meest ei häirinud tema 
käratsemine sugugi. Naine demonstreeris külale sellega oma hoolitsust pere 
elu korraldamise eest. 


NE - Nende laps - läks sellist elupilti vaadates tigedaks. Ta nägi, et 
ema kepp ei hirmuta kedagi. Ta nägi oma isa positiivsust. Talle tundus 
vanemate elu nagu võlts näitemäng, mida elati teiste inimeste jaoks. Ta 
vajas äärmuslikku siirust, mis on õige ja arusaadav. 


Need olid ema põlvnemise pildid. Nüüd veel tema poja vaim - ehk isa 
- M, poja hing — ehk ema ise — N ning poeg - P, kes end alkoholismist väl ja 
võitles: 


M - Poja isa — on valinud oma lapsele kuldselt särava tee, aga ise 
tahab sellelt teelt ära minna. Ta tunneb, et on liiga must ja ei kõlba sinna - 
mees alavääristab iseennast. Ta tahab elu väga heaks teha. Ta kõnnib tee 
servas mitte sellepärast, et end häbeneb, vaid et mitte poega segada. See on 
inimene, kes reaalselt tajub enda negatiivsust ja ei taha, et teised sellest 
häiritud saaksid. Tema tee ääred on mustad — teda piirab eluliselt negatiivsus 
(selgus, et mees on politseinik), aga oma teele ta seda ei lase. Ta on 

võitlusvõimeline inimene, kes on puhastanud oma lapse elutee. 


N — Poja ema - ehk käesoleva näite keskne ema saab eespool liikuvast 
mehest, tema kuldsest kiirgusest nagu pimestava päikese näkku, aga ta ei ole 
rahul. Tema hinges on viha oma isast ja nüüd veel see pimestav päike ka 
veel. Ta ei saa selle pärast teha seda, mida siia ilma tegema tuli, mehe 
positiivsus segab. Ta tuli kätte maksma, aga ei näe hästi ja tahaks ka selle 
eest kätte maksta. Ta ei oska aru saada heast ja halvast. Ta ei oska näha 
seda, mis on enda teel, kuid oskab näha seda, mis on tee kõrval — aga need 
on juba mehe tegemised. Ta ei mõista isegi, mille vastu võitleb. See on tema 


isa vägivaldne vaim. 


P — Laps — tahab kõigest üle kasvada nii, et jalad oleks maas ja pea 
taevas, et ta oleks pikk ja ulatuks kõigest sellest üle vaatama nagu kaardus 
pajupuu. Ta tahab üle paindudes vaadata päikese poolt neile kahele inime- 
sele näkku. Kahjuks ei saa inimene olla nii pikk, et ulatuda üle elu vaatama. 
Ta ei usu seda, mida ta selja tagant näeb. Ta ei taha uskuda oma vanemates 
halba, aga näeb, et vanemad on omavahel seletamatult valedes suhetes. 
Haisvad pilved on vanemate vahel. Väga rasked ja segased tunded on poja 


hinges oma vanemate suhetest. 


Lõpuks veel poja isa — M - vanemad ehk kuldse tee valinud mehe 
vanemad: 


ME — Ema - on mehe kaotanud nuttev naine, kes ei oska näha oma 
poega kui meest, kes suudab teda igas hädas aidata. Tema elu on lõputu 
mehe taganutmine märkamata, et poeg ootab, et ema ta toe vastu võtaks. 
Pojal - M — tekib tunne, et naised ei mõista teda ja et ta peab näitama 
midagi kontrastset, mis silma torkaks, et ema teda märkaks. Ta võtab 
endasse idealiseeritud kuldse isa olemuse ja isa eluraskused nagu mustad 
hauad tee ääres. Nii ta tuleb kuldses ja mustas, et pälvida naiste tähelepanu, 
aga kuna ta füüsilise isa õpetust pole saanud, siis on tal hirm, et ta naisega 
ikkagi käituda ei oska. Ta oskab meestega suhelda. Nii elus ka sündis — 
naine ei olnud teda siiani mõistnud. 


MI -- Varakult surnud mees. 


Kui Te teraselt tähelepanuga lugesite, siis nägite, kuidas inimesed 
võtavad endale elu õppetunnid, millede kiire ja targa äraõppimise asemel 
hakkavad stresse kogudes läbi kannatuste õppima. 

Teades hästi oma sugupuud, saame ennast palju aidata. Kes seda ei tea, 
sellel on raskem. 


Nii mõnigi inimene ütleb seda lugedes, et siis peaksid kõik ühe pere 
lapsed ühesugused olema. 


Iga laps tuleb oma endisest elust, kus ta sai hoopis teised elukoge- 
mused. Ta tuleb nendelt vanematelt õppima seda, mis talle vajalik on. 
Vanematel ei ole ju ainult need iseloomujooned, mille läbi eelmine laps 
tahtis õppida. Ja lapsedki ei sünni ühel ajal. 


Et seda paremini mõista toon ära veel selle ema tütre - T — vaimu 
(kuldse tee valinud mees) ja tema hinge - ema enda — olemuse. 


T - Laps - näeb idealiseeritud pilti kuldsest mehest — M, kes läheb ära. 
See nägemus on vennaga sarnane. Ta vaatab järjest kasvava hirmu ja 
kurbusega isa äraminekut. Olukord paneb teda hüsteeriliselt rabelema, 
lõhkuma, vigastama kasvõi iseennast, aga ta ei ulatu isa kinni hoidma. Ta 
näeb, et ainukene, kes isa kinni saaks hoida on ema, aga ema seisab kui 
ükskõikset nägu tegev monument, andeksandmatuse jäikus kehas. Laps ei 
suuda seda mõista. Ta teab, et kui silmapiirilt kaob see mees, siis 
monumendi alus variseb maa sisse. Lapse meeletu hirm kaotada isa — meest 
- kasvab hirmuks kaotada ka ema. Lapsest kasvab järjest suureneva vihaga 
hüsteerik, kes sel kombel olukorda parandada püüab. Ta ei mõista, et 
tõmbab hirmuga ligi oma pere lagunemist. Selles hirmunud vihas ei näe ta, 
et hävitab kõik, isegi oma lapsed, sest hirm kaotada meest on üle tema 
mõistuse piiride. 

Selgus, et tütre pere oligi väga ootamatult ja inetu käraga purunenud. 


Naised ei tea, et mehi alandab ja ärritab, kui nad peavad armastust kui 
hinge seeshoidvat palukest lunimas käima. Mehe meelekibedus kasvab 
vihaks, kandudes üle põlvest põlve isalt pojale. Naine saab sellise mehega 
abielludes kannatada, aga tavaliselt ka mitte ilma asjata, sest tema ema või 
vanaema vigurid ja hirmud on teda vorminud. 


Kui igaüks, nii naine kui ka mees, vabastaks oma stressid, siis lakkaks 
see üksteise piinamine. Kui naine ja mees leiaksid vahete-vahel aega vaadata 
teineteisele silma nii, et tunneksid sellest teineteisele pühendatud hetkest 
hinge voolama hakkava mõistmise soojust, siis nad teadvustaksid, et abielu 
ei saa olla teineteiselt nõudmine vaid teineteisele andmine, mis iseenda 
õnnelikuks teeb. Ja kui nad vahete-vahel ka sõnaga oma tundeid-mõtteid 
kinnitaksid, siis oleks pere tugev. Siis ei öeldaks teineteisele — tõesta, siis 

sun! 


Selles hingeliste asjade materiaalse tõestamise amokijooksus on in- 
imkond jõudnud kuristiku äärele. Edasi on kaks võimalust: kes taevasse - 
vaimsusesse, kes kuristikku - hävinema. Kes otsib viga eneses, see mõistab 
teise käitumist ja rahu peres taastub. Ka laste hing jääb terveks. 


Selle näite ema sai oma teele korraliku proovikivi — tema alkohoolikust 
poeg, kes vaatamata oma veale, oli enne hea ja pealtnäha armastav, hakkas 
nüüd ema süüdistama. Poeg ju teadis asja olemust, aga viinast kahjustunud 
ajurakud ei olnud võimelised nii kiiresti taastuma. Poja viga tuli talle 
koheselt kätte depressioonina. Endine upsakus murdis nüüd vaimu teist- 
pidise õppetunniga. Nii karistab elu. Aga see tagasilöök õpetas neid 
mõlemaid ja ega see viimaseks ei jää. 


Oskamatus oma keha teistsugusena ette kujutada paneb meid endas 
kandma rasket stressikoormat. Kui stress vabaneb, siis keha kergeneb, 
tõuseb, tekib avanemise rõõm. Alles siis tuleb mõistmine, mida ma 
inimesele selgitada püüdsin ja enam ei tõrgu ta andestamast. 


Paljud inimesed imestavad, miks tema keha nii palju kaalub kui samas 
teine inimene samasuguse pikkuse ja riiete numbriga on hoopis kergem? Ja 
miks temal haigused on pikkad ja rasked? Näiteks kasvõi gripp, mis temal 
tüsistub, aga teisel nädalaga kaob? 


Mida suurem on inimese hirm, et mind ei armastata, seda rohkem 
kõikvõimalikke stresse ta endasse kogub ja varjule paneb, kartes oma elule 
õiget nime anda. Hea inimesena ütleb ta endale: “Aga teisel on veel 
raskem!” Ja süda ongi mõneks ajaks rahunenud. See on enesepettus, mis 
ussikesena hinge uuristab. 


Nii mõnigi ütleb: “Ma tean, et mul peabki nii olema. Ma ju ei saa 
endale kõike lubada. Kas Te tahate öelda, et see on halb? Ma olen ju täitsa 
rahulik. Ma olen ju endale kõik selgeks teinud.” 


Ei, see ei ole halb, aga see, mis on sõnade taga, on halb - muidu Te ei 
oleks haige. Oma tõelisi mõtteid ja igatsusi tuleb tunnistada, mitte musta 


valgeks rääkida. 
Selline inimene (aga selliseid on palju) kuhjab endasse stresse, eitab 
neid ja otsib mõistliku õigustuse, et end vaigistada. Ta tahab olla hea - 


vaoshoitud, viisakas, vähenõudlik, aga tema tegemistes ei ole kergust, 
rõõmu ega rahulolu. Temas on loobumine ja enda sundiminc. Ta on 

normaalne tänapäeva inimene. Näen tema tõrksust, kui püüan selgitada, et 
tal on veel hulgaliselt stresse, mis vajavad vabastamist. 


Inimene ei oska ette kujutada, kui palju stresse temasse üldse mahub. 
Kui keegi ütleks endas olevate stresside arvu, siis oleks imehea! Tema 
tõekspidamised on näiliselt kaljukindlad — ma tean, et mul neid stresse ei ole 
või enam ei ole. 


Inimene püüab enda südant rahustada väga erinevalt, oskamata stresse 
vabaks andestada. Ta võrdleb end halva inimesega, kes on rikas ja tige, aga 
ta jätab võrdlemata vaesega, kes on veel tigedam. Esimesel on hirm vaeseks 
jääda, kui edasi ei rabele ja see hirm kuhjub vihaks. Teine on vihane nende 
peale, kes on rikkad ja temale oma varandust ei jaga. Pada sõimab katelt, 
aga selle inimese tigedus ootab endiselt väljapääsemist. Ootab ja kogub 
väge. 


See inimene on ühekülgselt omandanud tõeteri: 
- rahaon kurja juur; 
— rikkus on hirmus asi, mis varem või hiljem hävitab omaniku; 
— väljapaistvus on samuti halb asi, mis siis, et enda hingel on 
eneseteostuse puudus, mis sööb närvid ja õhutab hirmu, et mind 
ei armastata. 


Ta on oma elu seadnud kuldsele keskteele, et mitte halb olla. Ta ei 
suuda teadvustada, et see on hirmust, et mind ei armastata. Mitterikkana 
armastavad teda ju nii rikkad kui ka vaesed. Talle oleks selle stressi 
omamine justkui suur häbiasi ja ta ütleb: “Ma ei mõtle nii!” 


Kulla inimene, alakeha haigused räägivad vastupidist. Mõtlemisest 
võib ju täielikult loobuda, aga stressid Teie sees teevad oma tööd edasi. 
A jud on inimesel ikka mõtlemise tarbeks. 


Iga maksimaalselt kuhjunud stress tekitab lõpuks viha, hoia ja varja ja 
eita palju tahad! 


Iseennast ei saa petta isegi kui tahame. 
Kui hirm tõmbab halba ligi, siis viha hävitab. 


Hävitab ükskõik mis kombel ja ükskõik millises kehaosas - olgu see 
halvasti paranev haav, mädaeritus (köha, nohu, paise), luumurrud, luude 
hõrenemine, reumaatiline luude häving, veresoonte purunemine (verevalum 
kehal või kehaõõntes, insult, infarkt) või vähk. Variatsioone on palju, aga 
põhimõte on üks - viha hävitab. 

NÄIDE ELUST. 


45-aastane mees valuga ja liikumisfunktsiooni häiretega parema käe 
küünarliigeses, mis vaatamata kompressidele ja salvravile ei kao ega kao, 
pigem aina suureneb. Ise põhjendab ta oma häda harjumatu ehitustegevusega 
ja kruvide keeramisega. 


Kui nii oleks, siis peaks lihaste ja kõõluste ülepingutus mööduma 
nädalaga 


Selgitan: käsi + parem kehapool = naissooga seotud hirm, et ei 
armastata, mis sunnib rohke tööga armastust ära teenima. Käsi on hakanud 
sellise töötegemise vastu protestima. Käsi töötaks rõõmuga, kui mees 
stressid vabastaks, aga mehes on hea inimese kangus - ma ju ei kurda, et 
mul selline stress on, järelikult ei ole. 


Ega mina vaidlema ei hakka. Ei taha terveks saada, siis ei taha! Igal 
inimesel on õigus olla terve või haige, ainult haige peaks teadma, et ta 
kiirgab negatiivset energiat oma ümbruskonda - eelkõige oma perele. 
Varem või hiljem viib see konfliktideni peres. Pere tasakaalust oleneb laste 
luustiku :asakaal - nii et oleks nagu mõistlikum mõtlema hakata. 


Mehe vaagen on pöördes vajunud vasakule ja taha. Ta ei osanud 
aimatagi, et poisipõlvest alanud põlvede vaevused on ka sellest. 
Lapsepõlvekodus valitses ema, isa oli alla surutud ning hoidus tahaplaanile. 
Elus puudus edasiminek, nii ema kui isa tahtmised olid suuremad kui 
võimalused igatsetut saavutada. Isa hirm, et mind ei armastata, kuhjus ja 
hakkas vanas eas üha enam kärsituse ja vihahoogudega kõiki üllatama, isegi 
teda ennast. Poeg hakkas kõige selle vastu seesmiselt protestima, aga 
hirmust, et mind ei armastata, ta oma suudei paota. Kogu oma elu käib ta 
vaikiva kannatajana. Õppetunnist targaks ei ole saanud, tõrksus ema 
(naissoo) vastu kasvab, aga armastuse ärateenimine jätkub nii, et nüüd 
lakkab mehe keha tema enda sundimist kuulamast. Et igasugune sundimine 


on viha, seda mees ei tea. 
Protest on viha isegi kui ta mitte kunagi sõnades ega tegudes ei 
väljendu. 


Keha vajab, et mees andestaks vihale ja vastuhakule, mida naiste 
valitsemine temas esile kutsub. Ta vajab, et andestataks naiste ülemvõimule 
ja oma hirmule, et ei armastata. Mehe reaktsioon oli kiire tulema: “Mis sest 
kasu on, kui nagunii iga kord, kui ma ema juurde lähen, on jälle midagi 

PERE 
EMA + ISA 


EMA ISA 
pehmed koed luustik 
HING VAIM 

kodu maja 
tunded mõistus 

armastus jõud 


Tasakaalukas pere 


tasakaalukas vaagen 


tasakaalukas luustik 


tasakaalukas vaim ja hing 


TASAKAALUKAS INIMENE 

juhtunud. Jälle on midagi korrast ära või katki läinud! Jälle pean MINA 
seda parandama. Nagunii jälle, nagunii...” Ta ei pea oma arvamust 
liialduseks. 


Hirm, et nagunii sunnitakse teda jälle kõike vastu tahtmist tegema, 
kutsub ligi olukorra, kus ta saab seda hirmu tunda. Meenutagem - luustik on 
isa, vaagen on pere. Inimese keha luustik on kõige elementaarsem kangisüs- 
teem. Tasakaalus kang töötab kui kellavärk, isegi tugeva ülepinge korral on 
lihaseid raske haigeks teha. Aga kui vaagen vajub viltu, siis ei saa 
lülisammas enam otse üles tõusta, ta kas vingerdab või on vibuna pinges ja 
hakkab ka õlavöödet tasakaalust välja tõmbama. See rikub omakorda käte 
liikumisfunktsioonid. Tasakaalustamata ülepinges ei pane kõõlused ja li- 
hased kaua vastu. Neid lõplikult, ilma luustikku tasakaalustamata, terveks 
ravida ei saa. 


Mees võtab endale tavaliselt oma ema sarnase naise. Ega sellelgi mehel 
teisiti olnud. Isegi kui naine on teistsugune, on mehe hinnang ikkagi juba 
kindlaks kujunenud. Mees, kes lõpuks ometi, 45-aastasena, oli saanud ema 
tegemiste vahel mahti, et oma tööde juurde asuda, et oma naise armastust 
ära teenida, oli nüüd hirmul, et nagunii läheb emal tema abi veelgi rohkem 
tarvis. Rabele palju tahad, jookse nii kiiresti kui suudad, aga jõudu ja aega 
ei jätku. Keegi nagunii temaga ei arvesta. 


Nii ka juhtus — teisiti oleks ju loodusseadustele vastupidiselt olnud. Ja 
mehe töötegemise peamine instrument - käsi — lakkas töötamast. Keha aitas 
nüüd ilma valetamata õigustatult öelda: “Mul on käsi haige, ma ei saa seda 
teha, mida te tahate.” 


See mees oli hea inimene, tööloom, kelle rabelemisest oli vähem kasu 
kui ta ootas. Süütunne sundis teda pidevalt kartma, et temaga ei olda rahul 
ja ega ta isegi ei olnud enam ei enda ega teistega rahul. Hirm nõudmiste ees, 
hirm ebaõnnestumiste ees, hirm end vigastada, tõmbasid ligi ikka seda, 
mida ta kartis. Ta ei tundnud loodusseadust, et samane tõmbab sarnast. 
Ärritumised, kahetsemised ja pahameel süvendasid depressiooni. 


Maks on viha ja raevu keskus. Noorena hirmust tigeduse ees 
tekkinud kollatõbi hakkas tunda andma, aga neid vaevusi põhjendas mees 
vale toitumisega, kuigi ei saanud jätta tunnistamata, et kui on närvilisem 
periood, siis on maks ka nagu nuhtluseks segamas. Eestlase kangekaelsus 
takistas teda haiguse olemust esialgu mõistmast. 


Kangekaelsus teeb sõna otseses mõttes kaela kangeks. Sellise inimese 
lülisamba kaelaosa läheb tasakaalust välja, näpistab närve ja teeb sibeda 

valuga kaela liikumatuks. Pannakse selle nimeks kaela radikuliit või neural- 
gia — mis vahet sel on! Selle põhjuseks on hirm, et ei armastata + viha, et 
ei armastata (st. ei mõisteta, ei hoolita, kiusatakse jne.), mis põhjustavadki 
kangekaelse ehk kange kaelaga oma joone ajamise. 


Kuhjunud süütunded tekitasid viha, mis hea olla tahtmise tõttu aina 
edasi kuhjusid. Lõpuks ei saanud isegi enam aru, et ta juba ise tekitas 
pidevalt üha uusi pingeid sellega, et oli hakanud teisi põhjuseta süüdistama. 
Pealetungi peetakse ju kõige paremaks kaitseks. Perekond, teades tema 
haavatavat hinge, muudkui andestas talle kõik, ent hirmust, et ta jälle 
süüdistama hakkab, tõmbasid tema süüdistamist ligi. Suletud ring töötas. 
Kõigi energia läks tuulde, tööde peale kulutati mitu korda rohkem jõudu. 
Selle asemel, et normaalselt suhelda või kasvõi üks tülitsemine korralikult 
ette võtta, selle asemel kõik aina heade inimestena säästsid ja püüdsid 
üksteist mõista, taipamata, et närviline bioväli juba ammu lämiratas. 
Suhtlemine on suur ja inimesele vajalik oskus, aga eestlane on kammitsetud 
cma hirmust, et mind ei armastata, kardab midagi valesti öelda ja seetõttu 
parem ei ütlegi. 


Mehe headus oli stresside hunniku all kokku vajumas - inimene ei 
olnud osanud oma armastust hoida, oli teda arutult vangitsenud ja lootnud, 
et teised seda hoiavad. Ta ei mõistnud armastuse olemust ja elu õpetas selle 
läbi kannatuste selgeks. Aga hea inimene õpib kõik selgeks, isegi kui ta 
veidi kangekaelne on. Nii juhtuski. Varsti oli ta juba teiste õpetaja. Ta 
veendumus oli mehelikult arukas ja loogiline. 


Kuigi viimane näide oli mehest, kes tahtis olla hea, on elus tüüpilise- 
mad hoopis mehed, kes ei taha olla halvad. Sellised mehed ei mõista, et 
nende hirm olla halb teeb nad tigedaks. 


Selline mees muutub ruttu konfliktseks teiste vigade üle ironiseerijaks, 
resoluutseks oma arvamuse kaitsjaks, nõudlikuks türanniks või allaand- 
matuks targutajaks, kes oma ninast kaugemale ei näe. See naine, k2s on 
sellisele mehele läinud, see on tulnud selles elus suuri raskusi ületama ja 
suurte takistuste ületamist õppima. 


Pean ütlema, et mees läheb tigedaks siis, kui ta ei saa eluteel edasi 
liikuda. Liikumist takistab armastuse puudus, aga armastuse allikas on naise 
südames. Mehel on vaja see armastus endasse lasta. Kui mees ei mõista, et 
tema enda stressid teda selles vangitsevad, siis leiab ta vaenlase, kelle vastu 
võidelda. Selline mees on tavaliselt isegi uhke oma sõjakuse üle. Kui ta 

juhtumisi oma luud murrab ja see juhtum liiga lihtne ning labane on, siis ta 
mõtleb sellele kangelasteo kauniduse juurde. Ta ei taha kuuldagi, et toidab 
mehelikkusest pakatavat hirmu, et mind ei armastata kui ma vägev mees ei 
ole. Mida vägevam mees, seda suurem hirm. 


Selline mees kardab halba ja on pidevas valmisolekus tungida peale, 
sest tema jaoks on teistest tulev negatiivne. Sageli on selline inimene 
eelmises elus olnud kas äärmiselt suur kannataja, kes tuli nüüd kätte 
maksma või on olnud teistele kannatuste valmistaja, kes teist elu järjest 
korjab oma pea peale tuliseid süsi ja näeb kõigis vaenlasi. Eelmises elus ei 
saanud karinatuste karikas täis. 


Kui talle öelda kellegi kohta, et see on hea, siis hakkab ta parinal 
vastu. Tal on tõestus, et see on halb. Aga kui öelda kellegi kohta halba, siis 
ta vihastab enne lause lõppu. Ta läheb või kätega selgeks tegema, et see on 
hea. Ja tal oleks kergem, kui vastane oleks samasugune keele või rusikatega 
võitleja. Hirmust vihane inimene ei suuda mõelda ja rahulikul arukal 
inimesel on võimatu temaga asju ajada. Nad räägivad eri keelt. 


Millegipärast on minu loengutele sellised mehed naiste poolt kohale 
tiritud ja nad kohe kindlasti küsivad midagi taolist: “Alati on olnud sõjad. 
Miks Te tahate öelda, et just nüüd on inimesed nii halvaks läinud?” 
Vaoshoitud ärritus ei ole lasknud ülejäänut räägitust tema mõistusesse. 


Nii küsib inimene, keda vihastab, et üks tark tahab jälle olla targem kui 
teised. Ta mõtleb sellega mind, aga ise ei saa aru, et tema protestiv hing on 
arukuse sulgenud. Ta peab mind targaks, aga teda vihastab, et ma olen 
naine. Ta ei mõista, et seegi on tema stress. Oskamata end oma hirmudest 
vabastada, on ta liialt palju naiste ülemvõimu all elanud ja on nüüd valmis 
igale naisele kallale kargama. See mees ei mõista, et sammub insuldile või 
ipfarktile ja siis on ta sunnitud olema madalam kui maa. sest ei suuda enda 
eest hoolt kanda. Olen hoiatanud selliseid mehi, aga nad lubavad suureliselt, 
et siis nad tõinbavad ennast oksa. Paraku kaob suurelisus koos veresoone 
rebenemisega. Siis on elu järsku nii-nii armsaks saanud. 


Elus on ikka nii, et rumal õpib keretäiest ja ei oska näha, et teised 
muul kombel õpivad. Ta tahab ka teisi oma tõekspidamiste järgi õpetada. 
Kes kardab kisajäid mehi, selle kõrvad peavad saama nende kisa kuulda. 
Kes vihkab sellist elustiili, see peab saama sellist tunda nii läbi hinge kui ka 
läbi ihuvalu. 

Neid endid õpetab kõige sagedamini kannatus, aga selle tõmbavad nad 
endale suure -- nad taotlevad ju oma elus ainult äärmusi. 

Selle tsivilisatsiooni õppetund on materialism. Materialism on 
saamahimu õppetund. 


Ürgajal läks inimene tapma, et süüa hankida. Edaspidi juba selleks, et 
riideid hankida, mustadeks päevadeks varandust koguda jne. Hooratas oli 
käima lükatud ja ei ole enam siiani seisma jäänud. Ammu on möödas need 
ajad, kus suutäie pärast kakeldi. Mida aeg edasi, seda rohkem on sõda olnud 
mitte enese alalhoiu eesmärgiks, vaid teise hävitamise eesmärgiks, et saada 
aina rohkem, et saada nii palju, et pole kuhugi panna. Inimkonna viha 
kasvab võrdväärselt rikkuste kasvuga. 


Kuidas siis on, et inimesed pole halvemaks läinud? Halvad on halve- 
maks läinud. 


Elus on nii, et mida suuremaks läheb halb, seda suuremaks läheb ka 
hea, mis sest, et ta välja ei paista. Äärmuste kasvades lähenetakse kriitilisele 
piirile, kuni kõik muutub vastupidiseks. Halb sünnitab läbi hävingu head. 
Kriisis hävinevad need, kes õigesti mõelda ei oska, kes eluga võitlema 
kipuvad. See, kes loodusseadusi tunneb ja vastavalt vajadusele neid kasutab, 
on alati jääv. 


NÄIDE ELUST. 


Noor abielupaar, kes peale andestamisega mõttemaailma parandamist 
lapse said, tuli koos lapsega vastuvõtule. Ravitulemus, kui nii võib selle 
väga armsa ja eriliselt rahuliku lapse kohta öelda, oli imeõnnestunud. 


Pooleteise tunni jooksul, mil me vanematega andestamise tarkust veel 
sügavuti õppisime, nii nagu ma selleks ajaks olin targemaks saanud, ei 
seganud see väike arukas inimene meid kordagi. Aga ta jõudis ema süles 
istudes üle vaadata kõik energiapildid seintel, ükshaaval igal pildil pikalt 
peatudes, isegi kui selleks pidi pead selja taha pöörama. Vähemalt 10 
minutit jälgis ta sügavalt mõttes olles küünlaleeki ja teist 10 minutit minu 
energiat suunavat kätt, kust ta nägi suurt leeki väljumas. See väike inimene 
oli ainult 3-kuune! Tema ema oli last kandes õigesti lapsega suhelnud, ta 
normaalselt sünnitanud. See laps pidi arukas olema. 


Lapse emal olid mõned hirmud, mis last kasvatades oli talle sisendatud 
ja neid hakkasime lahti selgitama. Otsustasime kõigepealt alustada lapse ema 
vaimu ja hinge lahtirääkimisega, sest seda me ei olnud veel teinud. 

Räägin umbes nii: “Teie vaim-isa on kui kellegi eest ärakiirustav mees, 
kes kardab kaotada oma vabadust, aga tunneb, et ei jõua. Ta teeb viimase 

Jõupingutuse ja rebib end lahti mingi kummalise metsiku jõuga. See ei ole 
mingi tühipaljas rabelemine, vaid eluline vajadus. Ta kaob kaugele.” 


“Mu ema ja isa läksid lahku,” ütles naine. 


“Teie hing-ema on rahutu ja hüplev nagu metsiku hobuse taltsutaja, kes 
istub hobuse seljas, märkamata, et hobust polegi. Tal on pöörane jõud ja 
tahe teha see keegi oma meele järgi taltsaks. Tagant üles löömine on nii 
tugev, et hambad plaksuvad kokku, ei tea, kuidas tal hambad üldse suus 


püsivad?” 
“Ega ei püsigi, aga eks Te ise näete, ta istub ukse taga,” ütles naine 
muiates. 


“Teie keha on kui aiale toetuv pealtvaataja, kes otsustab, et niimoodi 
küll seda kõike teha ei saa. Tänu oma ema äärmuslikule võimukusele olete 
ise, risti vastupidiselt oma emale, leebe, aga hirmunult meest pidevalt 
jälgiv, sest Te ei ole temas kindel. Kuna isa oli Teil äärmuslik, siis mehe 
oisisite omale väga pehme loomusega. Laske oma hirm lahti, muidu see 
kurnab meest. Ta hakkab tundma, et naine ei usalda teda.” Mees oli 
viimaste lausete ajal väga ägedalt peaga noogutama hakanud, temal oligi 
hirm, et teda ei armastata, juba suureks kasvanud. 


Kui naise ema pärast sisse tuli ja suu avas, siis ma olin sunnitud 
tunnistama, et selle 53-aastase naise hambad ei olnud elu võimuka ratsas- 
tamise galopis tõesti suus püsinud. Ja kui ta kaebas, et tal on südame 
rütmihäired, mis aeg-ajalt üsna galoppi ajavad, siis oli pilt täiuslik. Ega ta 
oma vigu tunnistada ei tahtnud, aga küllap süda selle vea parandab. 

Andestamine parandab nii hinge kui ihuhaavad. Proovige alustada oma 
vanematele andestamisest, aga kui ei õnnestu, siis alustage stressidele 
andestamisest. 


NÄIDE ELUST. 


Vastuvõtule tuli alla-aastase lapsega naine lapse kaasasündinud sü- 
damerikke tõttu. See oli harvaesinev vatsakeste-vaheline defekt, mis nägi 
välja kui pussitamisest tekkinud haav. Ovaalava avatus oli väikese poolkuu 
kujuline, ent sellele vaidles ema vastu, sest seda polnud arstid diagnoosinud. 


Eelmises elus oli see laps olnud röövlibande juht, kes tahtis varanduse 
pärast ka omadele liiga teha ja tekkinud tülis pussitati ta surnuks. Siia ellu 
tuli ta kätte maksma. Temas on juba praegu viha. Ta raevunud hääiiisused 

ja hammastega mänguasjade küljest tükkide rebimine on nagu ähvardav 
hoiatus. 


Tema südamerike on positiivsus, mis takistab tal tulevikus kurjategi- 
jaks saamast! Kas teda võib üldse terveks ravida? Võib küll, aga tingimusi 
täites ja need tingimused on kinni vanemates. 


Emal on kaasas veel puberteediealine kõhn hirmust kühmu kasvanud 
tugevate prillidega tütar. Kabinetis läheb nende sisenemisel külmaks, nagu 
oleks jäämägi tuppa tulnud. Niivõrd tugev negatiivne energia on emas. 


Emas on hirmud, aga agressiivsus ja võimukus lööb üle. Võim, mis 
nõuab kõigilt kõike. Võim, mis näeb teiste vigu suuremana, kuid enda 
vigade ees on pime. Kui see ei oleks tema kehast sündinud laps, siis oleksid 
tema süüdistused olnud esiplaanil. Ta on nii blokeerunud peaga ja seetõttu 
inõistmatu, et ta ei saa kuulata vaid peab iga minu lauset enesekaitsega 
puruks rebima. Minu mõte ei jõua temasse. Sellise inimesega võib ainult 
arutule sõnaduellile minna. 


Raevukad enesekaitsjad on alati suure süütundega inimesed, nad ei 
näe, et neid ei süüdistatagi. Kõik, mis inimene valesti teeb, jääb tema hinge 
seletamatu süütundena, mis kaob alles siis, kui süü on lunastatud = kui viga 
on parandatud. Kuhjunud süütunnetest kasvab välja viha ja nii tormab selline 
inimene kallale isegi sellele, kes talle appi ruttas. Nii see oligi. 


See ema ei mõistnud oma vigu, ta ei tahtnud neid mitte kuulatagi. 
Põhiolemuselt on temagi ju hea ja tahab lapse tervenemist. Ehk hakkab ta 
mõtlema, siis saab ka aidata. 


Sarnane tõmbab sarnast - sellise karmaga laps ei saanudki teistsugusele 
emale tulla. 


Teine tütar oli kui hirmunud värvuke. Ta kartis igasugust võimu ja 
valitsemist, igasugust kisa ja karjumist, nüüdseks juba nõudlikku sõnagi. 
Tema silmad olid juba enne kooli lakanud tahtmast näha halba, mis kodus 
oli. Ema süüdistas arste, et need ei kontrollinud silmi. Nagu kontrollimine 
oleks silmad paremaks teinud ja nagu arstid peaksid mööda maad ringi 
sõitma ning kogu aeg midagi kontrollima. Selleks on laps valinud omale 
ema, kes leiab aega ta silma vaadata. Koolis läks nägemine veel halvemaks, 
sest õpetajate tigeda nõudlikkuse oli ta endale tõmmanud tõesti. Tema ema 
oma käitumisega õpetajate suhtes on seda veelgi suurendanud. Kui nii edasi 
jätkub, siis selle lapse kõrvakuulmine hakkab ka varsti langema. 


Eelmises elus on ta ise oma lastele sellisel kombel halba teinud, mida 

ta nüüd omal nahal läbi elab. Sellised ongi elu õppetunnid. Laste ema on 
eelmises elus väga pahasoovlik olnud, tema tugev energia on nii mõnigi 
kord pärale jõudnud. Praeguses elus on ta mässumeelsus sihipärase paha- 
soovlikkuse sassi ajanud. 

Need ongi need kannatused, mida protestijad tahavad eitada. Nad 
noomivad — miks peab inimene kannatama? Miks ta elu ei või hea olla! Mis 
need New Age jutlustajad ajavad inimeste päid sassi, ei lase rahus elada! 


Küllap olete kuulnud selliseid sõnavõtte. 


Hirmunuid, tigedaid ja mõistuseta olendeid on olnud alati, ka enne 
New Age uuekuuelist, kuid põhimõtteliselt igaveste elu põhiprintsiipide 
lahtimõtestamist. Aga nii palju kui praegu, pole vist pikka aega tõesti olnud. 
Kui ainult inimesed seda head kuulda võtaksid... Kui nad mõistaksid, et see 
halb, mida nad näevad, on suure terviku nähtav osa. Varjus on suur hea. 
Kui nad mõistaksid, et kui nad näevad head, siis suur halb on nende eest 
tegelikult varjul. Selline on elu tõde. 

Näiteks sellele emale jäi kõik see asja põhiolemus selgitamata. Ma 
pidin ta saatma koju järele mõtlema. Ei ole võimalik ravida tagajärge kui 
põhjus on likvideerimata. 


Eilsest tuleme ja homsesse läheme. 
Täna saame oma vigu parandada. 
Täna on see veel võimalik. 


Siis saab tulla homme. 


108 


II osa 


KALLIS VIHA 


Tänu ühe raamatu õigele lugemisele 
võid hingeliselt isegi rikkamaks saada 
autorist, kes on kirjutanud selle. 


Seega on lugemine väga vastutusrikas tegevus. 


(5 in Ka 


Kannatuste kool 


Inimene hindab teisi enda iseloomule ja tõekspidamistele vastavalt. 
Sellega, mis teise kohta öeldakse, paljastatakse enda olemus. Iseloom on 
elukogemuste summa. See summa sisaldab kõikide eelmiste elude ja 
käesoleva elu kogemusi. Väikseimadki emotsioonid on pärit möödunust ja 
nad üha korduvad, kuni inimene selle konkreetse elu õppetunni ära õpib. 
Tavaliselt annab ainult äärmuslik kannatus kindla elutarkuse, mis selles 
vaimus igavesti talletub. See on elutarkus, mis annab hingerahu. See 
inimene ei pea selle probleemiga enam kunagi haiget saama. Möödunu elab 
sel kombel meie praeguses ajas ja tulevikus edasi. Miski ei kao kuhugi. 


Igaüks teab, et mõni eluraskus kordub liiga sageli. See tähendab, et Te 
ei ole teinud järeldust, ei ole oma viga parandanud. Eluraskus tuleb Teid 
ikka ja jälle õpetama. Te ei ole mõistnud, et elu paratamatus ongi Teie 
vabadus õppida ja halb heastada. Küsige raskes olukorras: “Miks mulle tuli 
see katsumus, mida ta mulle õpetada tahab?” Küllap tunnetate keha vastust. 


Õnneks oleme jõudnud inimkonna arengustaadiumi, kus ei pea enam 
õppima läbi suurte kannatuste, nüüd on võimalik õppida halvast vabanema 
oma mõttemaailma muutes. Kes läbi kannatuste on õppinud, see on saanud 
igast kannatusest elukogemuse. Kogemused on kui õppetükid, mis igas 
järgmises klassis sügavuti minnes jõuavad lõpuks täiuslikkuseni. See aine on 
nii selgeks õpitud, et edaspidises elus on ta Teie jaoks elav õpetus, mida 
saab vastavalt vajadusele kasutada ilma, et häda korral oleks tarvidust 
õpperaamatu järele joosta. Kes elutarkust ära ei ole õppinud, see peab üha 
uuesti elu käest peksa saama. Sarnane tõmbab niikaua sarnast ligi, kuni 


tarkus tuleb. 


Küsitakse - mis on kannatus? Meid on õpetatud kannatama ja 
õpetatakse veel praegugi. Vastus - kannatus on rumalate õppetund. Kes 
tahab tark olla, see peab mõtlemise selgeks õppima, siis vabaneb kannatuse 
õppetundidest. Ta ei pea ennast laskma käskida, suunata, keelata, karistada, 
ähvardustega hirmutada. Vaba inimene teeb ise kõike õigesti. Ta jõuab, 
saab ja tahab. 

Olen vaadanud, kuidas mõni inimene õpib ühte elutarkust palju elusid 
järjest. Näiteks on tal vaja ära õppida eneseväärikas-olemine. Ühes elus on 
ta olnud rikas, teises vaene, kolmandas elanud mägedes, neljandas orus. 
Kord on ta olnud naine, kord mees, kord haritud, kord harimatu. Kuid ikka 
on ta end teiste ees landanud ega ole mõistnud, miks teised teda alandavad. 
Tal on praegugi hirm olla eneseväärikas, sest ta on upsakuse ja egoismi 
eneseväärikusega segi ajanud. Nüüd on see stress tal nii suureks kasvanud, 
et on teda hävitamas. Siia ellu tulles on ta otsinud endale sarnased vanemad, 
et niinimetatud pärilike haiguste kaudu kannatuste karikas täita ja õppetund 


lõpetada. 


Niipalju on inimestel tarkust küll, et sarnaste eluraskuste kohta mitte 
öelda, et need on pärilikud eluraskused. Ometi on tervis eluraskuse 
peegelpilt. 

Kui inimene otsib väljapääsu, siis vaimsed õpetajad juhatavad ta 
andestamise tarkuse õpetaja juurde. Ja kui see olen mina, siis õpetan teda 
andestama oma hirmule, et mind ei armastata, sest see stress on teiste 
stresside allikas, õpetan andestama hirmule olla egoist, õpetan andestamist 
hirmule, et mind ei mõisteta õigesti, eluisu puudusele, mõttetuse tundele, 
alaväärsuskompleksile, hirmule, et nagunii enam midagi parandada ei saa 
jne. 

Paljud inimesed ohkavad: “Miks mulle enne selliseid tarkusi ei ole 
õpetatud!?” 

Esiteks sellepärast, et inimkond ei olnud enne valmis selliste tarkuste 
vastuvõtuks. Teiseks sellepärast, et ega Te ise ka nende tarkuste juurde 
jõudmiseks midagi teinud ei ole. Aga sunniviisiline andmine, isegi kui 
antakse andja meelest maailma parimat asja, on vägivald ja seda vastu ei 
võeta. Teie, kes Te praegu nii ohkasite, olete juba nende tarkuste vastuvõ- 
tuks valmis. Aga Te ju teate kui paljud ei ole veel valmis. Kui Te nüüd oma 
mõttemaailma parandama hakkate, siis aitate järgi ka mahajääjaid. 


Endale head tehes teete head kogu inimkonnale. 


Niisiis, vastavalt eelmiste elude kogemustele, vajame me täielikult 
targaks saamise eesmärgil veelgi rohkem kogemusi, mille tõttu otsime ja 
leiame endale neid katsumusi võimaldavad vanemad. Aga ka abikaasa, 


sõbrad, elusündmused. 


Me ei oska endale teadvustada oma vaimu vajadusi, me ei tunne 
iseennast. Meie vaim on täiuslike tarkuste poole liikuv enereiakogum. 

Vaimul on vajadus täiuslikuks saada, aga täiuslikkus ei ole ainult hea. 
Täiuslikkus on hea ja halva pidevalt sinusoidina vahelduv liikumine. Vaimul 
on soov saada nimelt neid teadmisi, mis eelmistes eludes jäid saamata ja see 


on iga vaimu kõigutamatu vajadus. 


Ärge küsige: “Miks ma pean nii palju vaeva nägema?” Teie ise, ehk 
vaim, on selle õppetunni valinud, kuid Teie mõistus ei mäleta seda. Oppige 
soigumise asemel andestamine ära. 


Ärge küsige: “Miks temal on hea elu?” Tema ise valis sellise ja on ise 
seda vanematelt saadud pinnast harinud ja ennast tugeva taimena edasi 
kasvatanud. Ta on seda ise määranud, sellist elu vajanud. Ja ka tema elul on 
negatiivne pool, aga Teie seda ei näe või ei oska oma pisarate loori tagant 
märgata. 


Isegi lähedaste ringis nähakse teise head, mis ärritab, kui endal on 
halb. Ärritunud inimene ei mõtle oma mõtetele, ta näeb teist. Teine näiteks 
tuleb pisiasja küsima: “Mida ma sulle lõunaks teen?” Majandusasjadest sõge 
inimene näeb vaid esimese murelikku nägu. Temale tundub see etteheitvana 
ja ta hakkab karjuma: “Mis sa seda minu käest küsid? (Nii tahaks ta karjuda 
oma alluvale.) Kas sa ei näe, et mul on muret isegi küll! Ise sa ei tea elust 
midagi (keegi on teda ennast nii solvanud), aina tahad saada, mina pean 
kõike tegema!” Jne. Täielikku arukuse hajumist iseloomustav kisa ei taha 
lõppeda. Nii lahendab see inimene oma kuhjunud negatiivsust. Aga lahen- 
datud ta seda ei saa, sest ta valab vajaliku viha vales kohas välja. See, kes 
kodused probleemid tööle kaasa võtab ja kolleegidele oma kibestumised 
välja valab ning see, kes tööprobleemid koju kaasa võtab, et kodused, eriti 
lapsed, kannatama panna, see oma pingetest sel kombel ei vabane. Ta 
hoopis suurendab oma viga. 


“Pea nüüd pea, kullakene,” peaks küsija ütlema, “sinu süütunne on 
ohtlikuks kasvanud. Sa ei näinud minu küsimuses soovi sulle täna lõunaks 
midagi eriti maitsvat teha, et su muremõtteid hajutada. Lase enda süütunded 
vabadusse. Nad tulid sulle õpetama, et ei ole süüd, on vead. Oled endale 
võtnud liiga suure kohustuste koorma, liiga suure vastutuse. See on ju hirm 
olla süüdi kui midagi ei õnnestu. Nii aina kulud ja väsid. 


Ma annan sulle andeks, et sa minu peale oma süüdistamisega tormasid. 
Anna sina minule andeks, et olen liiga palju liigset tahtnud. Ma annan 
endale andeks, et su süüdistamised endasse tõmbasin. Olen minagi endasse 
võtnud liigseid muremõtteid, kohustusi ja vastutustunnet, seega hirme ja 
süütundeid, mis nüüd süüdistamist ligi tõmbab. Mu silm on igatsenud 

kullasära, anna andeks. 


Süütunne ja süüdistamine! Aitäh, et minu praegu mõrlema panite, enne 
kui me mõlemad infarkti saaksime.” 


Nii oleks vaja, aga nii ei osata mõelda. Konflikt lõpeb solvumisega, 
millele ühelt poolt järgneb nutt ja teiselt poolt vihane hammaste huulde 
surumine. Või tõuseb mõttetu vihane üksteise vigu valulikult osatav tüli, 
mille järgselt on süütunded veelgi suuremad. Kumb enne selliselt elu 
jätkates infarkti saab, sõltub kumma kannatuste karikas enne täis saab. Alles 
siis võib vastaspool kahetseda (end süüdistada), et on nii mõndagi valesti 


teinud. 


Teine osa inimesi pöördub isegi siis ükskõikselt ära, jätab kannatanu 
ise endaga hakkama saama ja otsib uued jahimaad. Nii toimivad need, kellel 
varandus inimhingesid üles kaalub. Elus ainult naudingute otsijate tasumise 
tund tuleb kunagi hiljem läbi selle, mida ta peab kõige suuremaks väärtuseks 
- läbi varanduse. Tulemata ei saa see jääda. 


See, kes andekspalumist häbiväärseks ja endale alandavaks peab, ei tea 
veel, et andeksand õilistab inimest. See tähendab, et teisele andestaja tõstab 


andestamise läbi enda väärikust. 


Isegi. kui hinges on alles värske ja valulik haav juhtunust, on inimese 
vaim andeksandmiseks valmis. Vaim on õppetunni saanud, aga andekspalu- 
misega ja andeksandmisega saab olukord mõistuspäraselt teadvustatud ja 


seda vajab inimeseks olemine. 


Pinnapealne vabandamine on sügava andekspalumise noorem õde. Aga 
ka teadlik hingest tulnud vabandamine võib olla enda vea teadvustamine ja 


sel juhul ta toimib vabastavalt. 


Vabandamine on lapsena sisse õpetatud komme ja lipsab tavaliselt 
suust kergelt ning mitte midagi kohustavalt, seega ka mõttetult välja. 
Andestamine on kaalukas ja tõsine töö, milles on pühadus, mida igaüks 
alateadvuse tasandil tunneb. Mida sügavam austus on inimesel elu ees, seda 
tõsisemalt ta ka andestamisse suhtub. Andestamine on püha töö. Sageli 
hakkab kombekas kõikjal ette ja taha vabandav inimene andestamise vastu 
tõrkuma. See tõrge võib olla nii suur, et näiteks haige, kes on end 
vastuvõtule kirja pannud ja tõesti vajab abi, on parem haige edasi, kui enda 
vea andekspalumisega parandab. 


Andekspalumine ja andeksandmine on ravim hingehaavale. Aga sun- 
niviisiline andekspalumine, isegi kui inimene ise ennast selleks s::»nib, on 

vägivald, mis tekitab veel suuremat viha ja kasvatab kättemaksu. Kui 
tunnete, et Te ei ole veel vaimus valmis andestama, siis teadke, et Te peate 
veel kannatama, sest õpite esialgu veel sellisel kombel. Püüdke kannatusse 
suhtuda kui õpetajasse, kes õpetab nii, nagu Teie talle võimaldate. Kui olete 
oma häda tekke lahti mõtestanud, olete avanenud ka andestamisele. 


Reaalsuse taju 


Kõik, mis on olemas, on reaalne. See tähendab, et Jumal on reaalne 
sellele, kes teda mõistab ja tunnetab. Paljud arvavad, et tunnetavad, aga ise 
alles otsivad teed. Kõiksuse äratundmine on lõputu ja sügavuti arenev 
protsess. Mitte keegi ei tunne Jumalat täiuslikult, ka kõige suuremal teadjal 


on palju õppida. 

Niikaua, kuni inimene oma füüsilises kehas elades ainult füüsilist 
materiaalsust näeb, kuuleb, kombib, maitseb ja kella vaadates selle kulgu 
kontrollib, peab ta reaalsuseks seda, mida ta tundma õppis. Ometi on 
tavainimene rääkinud aegadest aega tunnetest, hingeelust, vaimsusest, emot- 
sioonidest, mõistmata nende sõnade olemust. Sest nad pole nähtavad. 


“Mina armastan sind rohkem kui sina mind,” süüdistatakse. Millega 
Te seda kaalusite ja mõõtsite? 


Üks liiga tark inimene ütles peale esimese raamatu lugemist: “Ainu!! 
see, kes armastusest midagi ei tea, võib armastusest nii rääkida!” See o'i 
lõplik otsus ja mina vastupidist tõestama ei tõtanud. Elu tõestab temale tema 
väite. Minule on see asi juba märgatavalt selgem. 


Mitte väga ammu reageeris minu mõistus samuti. Kuuldes ühte 
filosoofi mainimas, et see tšivilisatsioon ci teagi, mis on armastus, mõtlesin 
pahandatult: “Mida see inimene endale lubab! Kuidas ta võib nii rääkida!” 
Erinevalt eelpool nimetatud kritiseerijast hakkas minu alateadvus vajama 
selle väite tagamaa teadvustamist. Hakkasin endalt küsima: “Mida ta selie 
all mõtles?” Välja mõtlesin. Püüdke Teiegi iga kord, kui tahaks öelda 
kindlalt - “Ei!” -— mõelda, mis on selle taga ja Te saate aina targemaks. 
Targalt tegutseja on edukas. See ei tähenda, et targa elu on kerge. 
Vastupidi. Elu esitab targale suuremad nõudmised. Mõistuse arenguga 
suureneb vaimu tarkus. 

Vaimuinimesele on nähtamatu maailm reaalne, mis on nähtav, tun- 
netatav ja mõistetav. Mida enam vabaneb vaim, seda enam on võimalik 
rahulikult ja erapooletult maailma head ja halba teadvustada ilma, et 
kellelegi pzaks näpuga näitama. Et selleni jõuda. peab stressid vabastama - 
nad segavad maailma nägemist. 


Me eksisteerime veel füüsilise keha kujul ja suurem osa inimesi on veel 
vaimses pimeduses. Jumalast juhitud kõrgemad maailmad aitavad meid 
vaimus kergemini tõusta, aga me peame endale aru andma, et materiaalsete 
asjade korraldamiseks, saamiseks, hankimiseks, ehitamiseks on seni veel 
vaja materiaalseid vahendeid või nende vahendajat -- raha. Kes terviku ühte 
osasse naiivselt, kui mittevajalikku, suhtuma on hakanud, see ei õpi 
materialismi õppetundi lõpuni. Rahaga tuleb õppida tasakaalukalt ümber 
käima, teda ei pea eitama. 


See, kes raha eitab, peab rahata elama, sest ta eitab raha. Aga eks 
proovige seda teha. 


Iga päev pean ma kuulama, kuidas ebamajanduslik inimene on hinge- 
lisse kriisi sattunud, on selle pärast väga haige, aga räägib mulle tulise 
paatosega oma tulevikust, kus kõik nagu imeväel korda saab. Raha ei ole 
probleem - deklareeritakse. 

“Kaliis inimene, selle raha pärast Te ju haige oletegi! Tehke silmad 
lahti! Vaadake, kogu inimkond — ka Teie — on praegu üheskvos lõpetamas 
õppetundi, mida lihtsamas keeles võiks ehk nimetada — raha hukutav mõju 
vaimus rumalatele. Kui me olente tulnud seda õppima, siis õppige. Raha 
lummus on vaimu tugevuse mõõdupuu. Kes on õppinud raha õigel teel - 
õigesti mõeldes ja hästi töötades — saama ja seda õigel eesmärgil on 
kasutanud see on halva heastanud ja on tark. Palju neid inimesi on, see on 


iseasi.” 

Rahast ei tohi teha probleemi st. rahast ei tohi teha Jumalat. aga teda 
ei tohi ka 2itada. 

Raha eitamise probleem on vaimsel teel liikujate suur komistuskivi. 
Kes eitab ühte ebameeldivust, see eitab ka teist ja kolmandat. Soov olla 
ideaalinimene röövib reaalsustaju., 


Jumzlikus Kõiksuses on iga asjal oma koht. Mättest algab tegu. Kes 
neid kahte tähtsuse järgi hindama hakkab, see läheb teisega tülli. Niimoodi 


algab võitlus. 


Kes naiivselt arvab, et maja saab praegu ehitada ilma rahata. sec peab 

niikaua kuuse all elama, kuni mõistab — saab või ei saa. Kes arukas on, see 
istub seal ja mõtiskleb, mis teda eluaseme saamisel takistab. Kõigepealt 
annab ta andeks kõigile negatiivsetele mõtetele, siis vaim avaneb ja näitab, 
millal tõusta ja kus suunas astuma hakata. Et inimene vajab maja, seda vaim 
teab. 


Kes on lühinägelik, see kardab kaugele vaadata. Tal on hirm 
tuleviku ees, mis ärritab ja vihastab. See on sagedamini noorte häda. Laske 
oma hirm vabaks, siis areneb teie ettenägelikkus, intuitsioon. 


Kes on kaugelenägelik, see on oma hea sooviga üle pingutanud. See 
on tahtmine näha kaugele ehk tahtmine saada kohe palju ja suurt, aga ei taha 
näha vähest ja väikest. Elus peab õppima kõigepealt pisiasjadest rõõmu 
tundma, siis võib elu sellele inimesele suured asjad usaldada. Teistelt, 
sealhulgas riigilt, oma tuleviku kindlustamise nõudmine hävitab nägemise, 
kui see inimene ei näe, et kõigepealt peab igaüks ise oma elu heaks tegema. 
Kõik algab mõttelaadist, siis tuleb jalgade ette vaadata, alles siis kaugemale. 
Tulevikuga seotud hirm ja pahameel ootavad vabanemist, et tulevik saaks 
ligemale tulla. Nii vaimselt kui füüsiliselt tuleb ikka endast alustada, et siis 
kaugemale minna. Kes õpib oma käitumist tõlgendama ja halbu mõtteid 
vabastama, see saab soovitu ja ühtlasi ka silmanägemise tagasi. Et seda on 
raske teha, seda näitab prillikandjate ja päris pimedate arvu tõus kogu 


maailmas. 


Vananemisega seotud nägemise kaotus on seotud tahtmatusega näha 
elu häirivaid pisiasju. Vananedes tahab inimene näha, et on midagi suurt ja 
asjalikku elus teinud või saavutanud. Kui ta ei mõista, et elu algab 
pisiasjadest, mis on sama tähtsad kui suured, sest ilma üheta ei ole teist, ja 
hakkab vihkama pisisegajaid, siis need pisiasjad takistavad teda üha enam. 
Nägemine küll väheneb, et pisiasju vastavalt soovile mitte näha, aga ka see 
ei meeldi inimesele. Ei taha näha pisiasju, aga millegipärast paneb prillid 
ette, et neid näha saaks. Vihastamine aitab nägemist järjest väheneda. See, 
kes ennast pisiasjadele vananemise ajapuuduses enam ei raiska, võib 
aastakümneid ühe tugevusega prille kanda. Aga kui väga vana inimene on 
juba elu pisiasjadele käega lööma hakanud, sest tunneb, et need pole tema 
jaoks enam tähtsad, siis ta nägemine hakkab paranema. Mis on pisiasi? Eks 
ikka see, mis Teie jaoks vähetähtis on. 

NÄIDE ELUST. 


Ravisin kori ühte 7 aasta vanuses silma limaskestade põletiku 
tagajärjel nägeriise kaotanud 25-aastast noormeest. Alguses jättis ta 
aruka mulje. Raadiost saadud info oli temasse talletunud. An- 
destamise õpetust võttis ta vastu, filosoofiline mõttelaad ei olnud talle 
võõras. Raviefekt tuli ruttu. Ta hakkas nägema valgust, siis varjusid, 
siis hakkas eristama kuju ja liikumise järgi isegi naisi ja mehi, läks 
tööle. Siis edasiminek takerdus. 


Püüdsin ta mõttelaadi vigu talle võimalikult hästi selgitada, aga 
avastasin iseenda jahmatuseks temas täieliku vastuseisu. Ta ei taht- 
nudki rohkem näha! Ta kartis maailma halba näha, kartis, et kui 
nägema hakkab, siis peab ise enda eest hoolitsema hakkama, siiani 
tegid seda ju teised. Nad olid selleks kohustatud. See, et temast 
noorem õde end venna nimel täielikult ohverdas, tema hinge ei 
liigutanud. Isa oli tal pensionärist joodik, ema oli surnud. Temale oli 
tema haigus kui pääsemine maailma halvast. 


Mina oma nägija loogikaga ei suutnud nähtut uskuda. Ütlesin 
talle: “Kui Te ama halbade mõtete vabastamisega tegelda ei taha, 
siis ärge enam tulge.” Järgmine kord ta enam ei tulnudki. Ta nägi 
juba piisavalt hästi. Ülejäänu pidid teised tema heaks tegema. 
Vanemate omavaheline elu oli ta niiviisi kalestanud. 


Kes halvaga kohtudes siira huviga küsib — “Mida ta mulle õpetada 
tahab?” — see ei kaota kunagi nägemist. Kes armastab nalja ja valdab enda 
üle naljatamise oskust, selle halb on alati parem. 


Kes maailmas ainult halba näeb ja kõike oma silmaveega niisutab, 
soovides seda hirmsat elu mitte näha, see peab ükskord pimedaks 
jääma, sest nii on ta ju soovinud. Seepärast ärge loopige saatuslikke sõnu 
tuulde — iseenda needmine on ainult pealtnäha sõnademäng. 


Kogu inimkonna põhihuvi on majandusliku jõukuse kasvule pööratud. 
Murranguline sajandilõpu kriis seevastu aina murrab inimesi, sest ilma 
filosoofilise mõtlemisvõime arenemiseta soovitud tulemusteni jõuda on 


võimatu. 


Näiteks vaesest kodust väljakasvanud laps pingutab end igakülgselt ja 
jõuab haljale oksale. "ema hirm vaeseks jääda on teda tiivustanud ja tahe 
rikkaks saada on siira unistuse täitumiseks jõu.andnud. Aga hirm vaeseks 

jääda elab temas edasi ja kasvab märkamatult üle vihaks vaesuse vastu. 
Inimene tunneb, et ta ei taha enam rõivaid parandada, isegi nööbi õmble- 
mine on vastumeelne. Ta maksab selle töö tegijale või viskab hea rõiva 
minema oskamata mõista, et kõnnib juba vaikselt rikkusest kaugemale. 
Vähehaaval tekib põlgus vaesuse ees. Siit omakorda on samm ahnitsemiseni. 
Koonerdamine aitab sellele kaasa. Edasiminek aina aeglustub. Ühel päeval 
tuleb pankrotiteade. Hirm vaesuse ees on oma töö auga lõpetanud. 


Seal, kus elu aluseks arvatakse rikkus olevat, peab elu õppetund 
rikkuse läbi tulema. 


Kuhu kiirustad, inimene? 


Kõiksuse arenguseaduste kohaselt areneme me vaimse avanemise 
suunas. Igaühel eraldi on õigus ja võimalus minna kiiremini teistest. Sellel 
tee! ei ole selliseid takistusi nagu on üksteisest sõltuvas materiaalses 
maailmas. 


Siinkohal tekib paljudes edasipüüdlikes inimestes pahameel. Nad ei 
mõista, et nende hirm hiljaks jääda sunnib kiirustama. Kes liigselt kiirustab, 
jääb pinnapealseks ja hakkab tegema vigu. Hirm suleb arukuse. 


Tuleb teada, et mahajääja kriitiline hindamine on viha. Viha nende 
vastu, kes minu head usku vastu ei võta ja ummisjalu kaasa ei torma. Viha, 
et kõik ei toimu nii, nagu mina tahan — ma tahan ju head — on vihane stress. 
Mida rohkem sellise stressiga inimene teisi oma usku pöörata püüab (kasvõi 
omas mõttes), seda enam kohtab ta vastupanu. 


Isegi siis, kui tullakse abi saama ja ma ülimalt heatahtliku entusiastliku 
pealetungiga püüan teist heale teele aidata, võin saada pettumise osaliseks, 
sest teine ei tule kaasa. Ta pole veel küps vaimselt tõusma. Selliste 
inimestega on suur häda. Kui nad ei tuleks abi saama, siis ei oleks 
probleemi, aga nad tulevad. Selline inimene hakkab vastavalt oma haridus- 
tasemele ja kõneosavusele eitama, kahtlema, keerutama, väitlema, dema- 
googitsema jne. Ta ei suuda nii kiiresti kaasa tulla, aga tunnistada seda ei 
taha, sest mine tea, mis ma temast mõelda võin... Aga kui selline inimene 
saab kuuldu üle järele mõelda, siis edaspidi aina imesta ja rõõmusta tema üle 
ning temaga koos. 

Nii et mõelge, kallid kiirustajad, ükskõik mis usku või usulahku te 
olete. Kui Te olete vabastanud oma viha uskmatute (armutumas kõnepruugis 
rumalate) vastu, siis see, kes Teie lähedust ja tarkust vajab, saab vabataht- 
likult tulla Teie juurde. 


Kui Te ütlete, et Teis ei ole sellist viha, siis miks Te end teistele 
inimestele peale surute? Vägivald jääb vägivallaks isegi siis, kui seda ainult 
mõttes tehakse. Kõik saab alguse mõttest. 


Jälgin ennast ja teisi, kes püüavad soovijatele head õpetust jagada. Ega 
see kerge ei ole. Aga kui juba on endale õpetaja au võetud, siis tuleb seda 
ka õigesti teha, sest õpetuse jagamise viis määrab ära vastuvõtu. Kui vajalik 
õpetus jääb saamata ainult väära õpetamise tõttu, siis on kahju suur. Kõige 
tähtsam ja esmavajalikum amet on õpetajal. 


Vanasõnad ütlevad õpetamise kohta väga tabavalt ja teravalt. Õige 
õpetus on - jaga tarkust tahtjale, kes seda tarkust vajab ja ise selle 
saamiseks palju vaeva näeb. Filosoofilises kirjanduses on iga sõna taga teine 
sõna ja iga lause taga mõte. Kes vaevub ajusid pingutama, see saab pärli 
kätte ja see on igavene varandus, see on elutarkus. 


Ja kui ta ei oskagi sealt varandust leida, ometi jääb mõttetarga jutust 
meeldiv ja seletamatult erutav tunne. Mäletan varast koolipõlve, kui ülikooli 
professorid käisid koolides lastele elutarkust õpetamas. Oli selline aeg. Meid 
aeti kohustuslikus korras kuulama, kuigi meie vanus nende tarka juttu 
mõista ei võimaldanud. Aga magnetiseeritud tunne on mul püsinud siiani, 
see on tarkuse äratundmise tunne. 


Nad rääkisid vaimustunult, ei vürtsitanud asjakohast juttu ebavaja- 
likuga. Ei kritiseerinud olusid ja inimesi, vaid arendasid oma mõtet nii, et 
kes tahtis ja suutis, see läks kaasa. Räägitu oli osa neist endist ja seda nad ei 
koonerdanud välja andmast. Mina sain sealt imelise huvi. Nüüd vast oskan 
ma seda sõnastada — see on olemise huvi. 


Õpetuse väärtuse määrab õpetuse jagamise viis. Õpetamise viis sõltub 
õpetaja hingelaadist, olgu siis tegemist kooliõpetajaga või eluliste õpetuste 
jagajaga. Kiirustav õpetaja nõuab, käsib, hindab, aga sellest on teadmiste 
saamiseks vähe. 

Näiteks kui taimetoitu propageeriv lektor räägib heatahtlikult 
taimedest, nende kooslusest ja ühtsusest kõigega, ka inimesega, räägib 
igaühe valikuvõimalusest, menüü lõputust varieerimisrõõmust, siis tema 
õpetus on kaasakiskuv ja toit saab maitsev. 

Aga kui lektor esitab oma resoluutsed nõudmised, nõuab taime tükel- 
damist just nii ja mitte teisiti, siis on ta kuulajatele juba seina ette ehitanud. 
Kui ta jutu sekka manab veel halbu tingimusi, pahatahtlikke inimesi, 
majanduskriisi ja poliitikat — kõik need faktorid on ju olemas — siis need 
retseptid, mis iseenesest on ju suurepärased, jäävad kasutamiskõlbmatuteks. 


Halbade mõtetega maitsestatult kaob ideaalsest looduse kingitusest — 
taimetoidust — õnnistatud olek ära. Taim muutub maitsetuks. Tema ener- 
geetika ei toida. Koos taimega tuleb minusse tegija tigedus ja rahulolematus. 


Paar aastat tagasi ühel suurüritusel olles sain aega jälgida toitlus- 
tamisega seotut. Toit oli nagu toit ikka, vast taimset rohkem tavalisest. Kõht 
sai alati täis. Ma jälgisin peakokkasid ja nende toimet kohvikule, perso- 
nalile, toidule ja külastajaile. 


Ülepäeviti oli tööl tõsine ja nõudlik korrektne peakokk. Personal töötas 
vaikides ja hoolega. Kõik sujus normaalselt. Toit oli kvaliteetne, aga see 
midagi, mis oleks ta maitsvaks teinud, oli puudu. 


Teisel päeval oli peakokk nagu särav värten. Ta nautis iseennast, oma 
tööd, ilusat ilma ja tundis rõõmu, et tema saab sellele rahvamassile anda osa 
iseendast. Ta ei vabandanud end kitsaste oludega ja väheste rahadega Ja 
tuhande muu põhjusega, nagu tihti tavaliselt kombeks on. Ta oli pidevalt 
olemas, kuid mitte pealetükkiv oma headusega, vaid nagu ema, kes heldinult 
naeratades vaatab söövat last ja mõtleb: “Söö, kullake, oma kõht täis ja ole 
õnnelik!” 

Armastus tuli temast läbi toidu meisse. 


Selle koka tööpäevadel liikus järjekord aeglasemalt. Mitte sellepärast, 
et teenindatud oleks aeglasemalt, vaid sellepärast, et kõik istusid 
rahumeelselt lauas ja mälusid hoolega oma toitu peeneks. Inimesed nautisid 
eneselegi märkamata ennast, toitu, seltskonda ja unistasid. Need, kes 
järjekorras ootasid, ei kibelenud välja päikese kätte, vaid vestlesid elavalt 
omavahel. Võõrad inimesed leidsid üksteist lihtsa kohviku tüütus järjekorras 
just nimelt sellel päeval. 


Kõik see sündis tänu koka armastusele. Kokk ise, küpses keskeas 
täidlane naine, oli õhtul samasugune imetlusväärselt säravsilmne, ainul! 
jalad ütles olevat päris korralikult väsinud. 


Tänapäeva inimese vajadus on aina kiiremini, aina rohkem. Elu 08 
nagu võiduajamine ükskõik kellega või ükskõik millega. Kiirustaja €1 saa 
aru, miks ta soovitut ei saavuta. Pahameel teeb kiiresti oma töö. Saamahimu 

hävitab nii väärikuse kui ka väärtused. 


Kiirustamine tuleb hirmust. Hirm hiljaks jääda paneb jooksma ja ikkagi 
hilinema. Hirm ilma jääda paneb trügima ja ikkagi ilma jääma. Aga hirm 
midagi tähtsat maha magada võtab une ära. Aga lõpuks see inimene magab 
ärkvel olles ikkagi midagi tähtsat maha. Nii juba kord toimib hirm. 


Vabastage oma kiirustamine ja saamahimu, ahnus, kadedus, rahul- 
olematus, oskamatus takistusest rõõmu tunda ja hirm, et olete lootusetu 
saamatu. Varuge selleks tööks püsivust ja sihikindlust. 


Elu väärtusi peab otsima 


Igas tervikus on hea ja halb. Ühekülgse hinnangu andmine on rumalus. 
Rumal peab läbi kannatuste õppima. 


Teistele positiivse hinnangu andja, kes tõeliselt hindab teise saavutust, 
aga ei ole pime ka puudujääkide suhtes, tõstab enda väärtust, sest kes teist 
tõstab, saab ise tõstetud. Teisele ainult negatiivse hinnangu andja alandub 
ise. Selle taga varjab end eneseteostuse puudus, hirm, et tema on parem kui 


mina. 

Palun, ärge ajage segamini tõde ja valet. Mett mokale määrivaid 
ilukõnelejaid, kes tühjade sõnadega üksteist aina ülistavad, on maailm täis. 
Enda väärtuste esiletõstjaid on samuti järjest enam. Tõeline väärtus on 
äratuntav ilma reklaamita. 


Füüsilise maailma vajadus — olla parem - ei ole vaimses maailmas 
mingi väärtus. Seal ei ole võimuvõitlust. Seal on igaühel oma tee, mis on 


vajalik talle ja samaaegselt kõigile. 


Ka füüsilises maailmas on see nii, aga me ei saa sellest aru. /kka mina 
olen õigem kui tema. Siis ilmub välja õigemast veel õigem ja võitlus aina 
kestab. 


Kõiges moodustavad hea ja halb terviku. 


Näiteks vaimse kirjanduse hea kättesaadavus on halb selle poolest, et 
suur lugemus võib blokeerida mõtlemisvõime. Eriti siis, kuilugeja peab üht 
autorit õigemaks kui teist, oskamata endale vajalikku välja selekteerida. 

Iga raamat annab midagi, kui see oma hinges helisema panna, et leida 
see iva, mis nimelt minu tarbeks sinna poetatud oli. Selleks peab mõtlema. 


Lugemine ilma mõtlemiseta on mõttetus. 


Dogmaatiline usutarkuste päheõppimine ja jutlustamine on mõttetus, 
mais teeb inimese tigedaks, kui keegi temalt kasvõi selgitust palub. See oleks 
nagu uskmatus ja uskmatu vastu peab olema karm. Ususõdade ajalugu peaks 
olem: juba palju õpetanud, aga ikka pole veel küllalt. Oma tarkuse kõige 
targemaks pidaja on pime, ta pole leidnud iva. Andke talle andeks, siis ta ei 
häiri Teid. 

Nimekate autorite teoste tsiteerimine jätab küll targa inimese mulje, 
aga kas selle tarkusega on midagi peale hakata? Piibli tsiteerija ei ole veel 
usklik. 

Olen küsinud haigete käest: “Kuidas saab Teie mees (või naine) Teie 
emaga läbi?” — “Hästi, minu ema on usklik!” - tuleb vastus, mis justnagu 
enam selgitust ei vajaks. Usk on saanud kilbiks ja poeg või tütar suleb oma 
ema vigade ees silmad ning laseb oma kaitsetule perele liiga teha. Kõige 
enam kannatavad lapsed. Praegusel ajal on vastupidinegi olukord tavaline - 
ateistidest vanemate lapsed sukelduvad kaitset lootes ususektide dog- 
maatilistesse sügavustesse ja nende pääsemine dogma köidikutest on raske. 


Inimene, kellesse on Sisendatud dogmaatilised arusaamad, muutub 
julmaks ja armutuks teisitimõtlejate suhtes. Ei teata, et usk ei tule kirikust, 
vaid enda südamest. Usklik, kes pärast jumalateenistust teistega keelt 
peksma või kaklema läheb, ei ole sugugi mõistnud ei ennast ega usku. 


Elu tõelised väärtused on varjatud. Kes on võtnud endale ilmeksima- 
tuse oreooli ja oma tarkusi teistele kohustuslikus korras serveerib, maitses- 
tades antut enda aunimetustega, see peab kunagi kindlasti eksima. 


Elu tõeline olemus avaneb läbi ha!va vabanemise. Seepärast ärge eitage 
ei enda ega endale kallite inimeste halba, vaid õppige selle halva õpetavat 
väärtust mõistma ja halba andestamisega vabastama. 


Vabanenud halb on nagu läikima löönud kalliskivi. 

Põhjalikkus ja pinnapealsus 


Pean sageli inimesi kurvastama kui ütlen, et kõiketeadjad on tavaliselt 
pinnapealsed. Enamik neist teab oma iseloomu ja on tavaelus: seda laia- 
haardelisuseks pidanud. Need inimesed on andestamise abil elu ja tervise 
parandamisega hädas, sest neil ei jätku kannatust midagi põhjalikult teha. 
“Minusuguseid on ka tarvis!” - õigustatakse. Ega mina ei vaidle vastu — on 
küll, ainult et tulemus on tööle vastav. 


“Ma nii tahaksin, aga vist ei oska,” ütleb hea inimene, ise ärritust alla 
surudes. Kui enda olemuse endale hästi teadvustate, siis ehk oskate, kui 
harjutate. Elu on kool, aga koolis saab halva hinde, kui ei oska ja enne edasi 
ei saa, kuni oskama hakkate. 


Põhjalik inimene ei tarvitsegi ise teada, et ta põhjalik on, aga mida ta 
ette võtab, selle viib lõpuni. Ja kui ühe korraga ei õnnestu, siis aina 
harjutab, kuni õnnestub. Ta ei torma kohe uusi võimalusi otsima. Tema 
olemuses on teadmine, et ainult püsivus viib sihile. 


Pinnapealne inimene hakib omi mõtteid. Ühte mõtet lõpetamata 
alustab teist. Vestluses ei oska kuulata, seevastu oskab rääkida. Tule- 
must tahab näha enne tööle asumist. Oma tundeid kuulata ei malda, 
seepärast ei ole usku oma töö tulemusse. Loogilisest mõtte arendamisest 
ei tule midagi välja — arutlemine ei ole talle loomuomane, sest ta oskab 
enda positiivsust jaatada ja negatiivsust eitada. Ta oskab näha teiste 
vigu, aga enda omadele vaatamine ei tule talle mõttessegi — fa on ju hea 


inimene. 


Need nimetatud nõrkused olid põhilised pinnapealsete inimeste stres- 
sid, mis ootavad vabastamist. Siis Te ei pea kahtlema andestamise jõus. 
Pinnapealsus on naiselik joon, aga ka nende emotsionaalsete inimeste 
iseloomujoon, kes tahavad elus kergelt hakkama saada. 


Kuna olen oma raamatus vahendanud mitte ainult inimese hingeelu 
loogika vaid ka Kristuse Andestamise Õpetuse, siis teadke, et teadmine on 
õige teadmine siis, kui ta praktiliselt toimib. Aga praktiliselt toimib ta 
selle käes, kes on aru saanud. Aru saab see, kelle arukus ei ole blokeeritud. 
Arukuse blokeerib hirm, et mind ei armastata. Armastust ei maksa segi 
ajada seksimisega. Kellel seda hirmu ei ole, selle hirm on juba üle kasvanud 
vihaks, et kõik ei ole nii, nagu mina tahan. 

Andestamine peab võrduma läbielamisega, siis on ta andnud elukoge- 
muse ehk tarkuse. Vaimset tööd peab tegema kõigest hingest. Kohusetund- 
likult mõistusega seda tööd tehes ei teki kehas andestamisest energia 
füüsiliselt tunnetatavat läbilööki, ei teki vabanemist, kergendust, vaevuse 


vähenemist ega kadumist. 


“ Usk peab tulema südamest, mitte mõistusest, siis on ta usk ja alles siis 
ta toimib,” ütlesin kunagi ammu ühele välismaalasele, kes pidevalt toonitas 
oma usku ja vaimsust, aga ise oli vähihaige. Tol korral olin ma alles oma tee 
alguses ja sattusin tupikusse veenva argumenteeritud jutu puhul, kuna minu 
eneseusaldus käis alles hanejalgadel. Ma olin selle lühikese tõe oma suust 
välja öelnud nii, et kohe taipasin — minu vaimsed õpetajad aitasid mind. 


See inimene ei olnud mõistnud lihtsat tõde, aga tal ei olnud enam aega 
oodata. Ta vääris kiiret abi juba selles elus. Tal oli väga suur lugemus, ta oli 
kümnetel kursustel oma teadmisi täiendanud, aga tema teadmiste keerukus 
ei sobinud inimkeha ja elu lihtsasse struktuuri. 


See inimene jäigastus mind üksisilmi vaatama. Siis valgusid ta silmad 
vett täis. Kaua istus see kössivajunud vaikiv kuju mõttes ja siis ajas järsult 
selja sirgu. “Sul on õigus,” ütles ta lühidalt. Nii lihtsat asja polnud talle enne 
õpetatud. Aga tark inimene võtab uue tarkuse alati vastu isegi siis, kui see 
on tulnud rumalamalt kui ta ise. 


Mõistus on füüsilise aju omadus. Teadvustades usu mõtet, tõstab ta 
inimolemuse uuele kõrgemale tasandile. 


Õigest andestamisest ja valest andestamisest 


“Vaadake, kas ma olen andestanud õigesti,” küsitakse. “Ei ole,” pean 
sageli ütlema. “Te olete oma emale ja isale andestanud selleks, et ise terveks 
saada. Kui Te andestate neile selleks, et neil hea hakkaks, siis olete õigesti 
teinud. Siis saate ka ise terveks.” 


Elus on nii, et ainult andjale antakse, saaja jääb ilma. Te olete siia ilma 
tulnud, et oma vanemate halb heastada. Andestades vanematele olete oma 
puudujäägi likvideerinud, olete neile head teinud ja Teile saab hea tulla 
topelt. 

Samuti on vaja andestada stressidele, õigemini neilt vangitsemise 
pärast andeks paluda, et nad vabaneda saaksid. Kui soovite halvale mõttele 
head teed, siis ta läheb head teed. Aga kui sunnite end hambad ristis tema 
käest andeks paluma, siis tulemust ei ole. Puudub Teie vaba tahe. 


On vaja mõista, et me kõik tuleme siia ellu selleks, et õppida. 
Oppimine on takistuste teadvustamine ja vabastamine. 


See inimene, kes tahab kerget elu, ei teagi tegelikult, mida ta igatseb. 
Niinimetatud kerge elu on takistusteta tee. Takistusteta ja rõõmus elu on 


ainult idioodil. Kas soovite sellist elu? 


Mida rohkem inimene head elu õhkab ja hüüab, seda rohkem ta 
soovitut enda ligi tõmbab, kuni tema arukus idioodistub. Vaadake vanu 
naisi, kellel on mälu häired, aju ateroskleroos, lõpuks nn. vanaduse 
nõdrameelsus — nemad on igatsetu saanud. Elu on neile andnud palju 
takistusi, et nad oma tegemistest ja saavutustest rõõmu tundma õpiksid, aga 
nemad aina õhkavad oma kuldset eluteed taga kuni keha neile igatsetu 
annab. Nüüd ei ole enam hädasid, sest ei ole mälu, mida mõistuseks 


nimetame. Meestel on sellist häda vähem. 


Kes ootab homset päeva, vaatamata tema raskustele ja eriti tema 
raskuste pärast, selle mõistus on kõrge vanuseni selge. Ei tohi ei endalt ega 
teistelt proovilepanevaid ja õpetlikke raskusi ära võtta. See inimene, kes 
teistele väga hea tahab olla, kõik ette-taha ära teeb ja teisele ise pingutamist 
ei võimalda, on halba teinud, sest ta on teise elukogemuse ära võtnud. Tänu 
talle ei öelda. Kui teine, näiteks laps, tahab targaks saada, siis ta saab oma 
liigselt hoolitseva ema või isa peale vihaseks, sest ta ei taha elus idioodiks 
jääda. Vanematel on tarvis seda mõista, mitte last tänamatuks pidada. 


On muidugi laisku ja mugavaid inimesi, kes jäävad nautima teenimist 
ja ümmardamist ning arukuse arengu pidurdusest väljagi ei tee. See, kes 
sellisele rumalaks jäämisele hea inimese sildi all kaasa aitab, peab saama 
elult karistada, sest elu on tarkuse suurendamise koht. Elu ei küsi, et kas Te 
teate, mis on hea ja mis on halb, tema aina õpetab. 


On ka üliaktiivseid inimesi, kes elu edasiviimise nimel alati kõigeks 
valmis on. Kuulan, vaatan ja imestan kuidas sellised inimesed an- 
destamisega tegelevad. Andestamine peab olema püha nagu elugi, seda 
joostes ei omanda. Suusoojaks andestamine on nagu viisakas lubamine, mis 
kohe ära unustatakse, kui oma iseloomu näidata tahetakse. Andestamine 
kogu oma pühaduses lendab vihase võimutsemise eest tuulde. Jumal näeb, et 
see inimene ei taha muutuda. Milleks talle hingerahu kui ta vajab sateria- 

lismi võiduajamise tõkkejooksu! Ta tahab näidata oma võimu, et saavutuste 
aupaistes särada saaks. Siinsamas räägib ta hardunult armastusest ja an- 
destamisest nii õiget juttu, et imesta, aga hetk hiljem sõimab seda, kes tema 
käsust ei olnud kas aru saanud või ei tahtnud aru saada. On see tema laps või 
alluv tööl — nad ei saa õigesti teha, sest siis ei saaks võimutseja oma võimu 


välja röökida. 


Võimutsetakse väga erinevalt nii enda kui teiste üle. 


NÄIDE ELUST. 


Ravisin ühte neerupuudulikkusega meest, kes imeilusasti rääkis 
andestamisest ja sellest, kuidas tema enesetunne on tänu an- 
destamisele paranenud. Muutused tema kehas, eriti maksas, olid 
suured, aga mitte nii piisavad, et tema neerude haigus oleks oluliselt 
vähenenud. 


Üdesin, et tema usk andestamise jõusse on väike ja liiga 
pealiskaudne, tema eitas seda, sest tema meelest on see väga õige 
teooria ja tema on elu hoopis teisiti mõistma hakanud. Tore ja 
viisakas mees oli. Hetk hiljem rääkis ta neeru implanteerimisest. Ma 
ei suutnud talle selgeks teha, et tema neerud saaksid terveks, kui ta 
oma elu hirmud, millest vihaga üle on tahtnud olla, meelde tuletaks 
ja vabastaks, samuti oma vihase eluvõitluse endast lahti andestaks. 


Ta ei mõistnud, et selleks, et halvast üle olla, peab veel halvem 
olema, seega et hirmudest üle olla, peab vihaseks muutuma. Ta 
oli nagu püssirohutünn reageerimas igale ülekohtule, mis vähegi tema 
informatsioonivälja ulatus. 


Ühel päeval tuli ta koos oma 10-aastase pojaga. Poiss oli sõna- 
kuulelikult jäiga olemisega, istus ja kuulas, mida isale räägitakse. See 
oli käsudressuuriga ärahirmutatud laps. Muide, kõige rohkem kar- 
davad lapsed, et ta vanemad ära surevad. Vaatasin, kui pinnapealselt 
isa mu juttu, mis oli ju temale tema tervenemiseks määratud, kuulas 
ja tundsin, et teen tühja tööd. Järsku tuli ehmumapaneva kärgatusena 
isa suust: “Poiss, kuula tarka juttu ja õpi ära, et sina samasuguseid 
vigu oma elus ei teeks!” Ta ei näinud, kuidas poja arukus samal 
momendil sulgus - tõre toon hirmutas ja vihastas last, ta ei saanud isa 
head nõuannet vastu võtta. Teda oli pidevalt hirmutamisega kas- 


vatatud. 

Isa oli mõistnud, et tema enda neerude haigus oli lapseeas alanud 
üleelatud hirmude vili. Aga seda ta ei mõistnud, et oma last hävitas 
ta samamoodi. kui teda ennastki oli hävitatud. Ta ei mõistnud, et 
tema paranemine oleks olnud lapsele kõige parem vaimsete tarkuste 
omastamise õppetund. Tema käskis last õppida oma sõnade järgi, aga 
mitte tegude järgi ja ei mõistnud, et sai vastupidise tulemuse. 


Ta armastas last, aga mitte iseennast. Aga see, kes ei oska ennast 
armastada ja endast lugu pidada, see ei oska ka teist armastada. 


Elu peab olema liikumine sirgel teel. Elu põhimõtted peavad olema 
sirged ja puhtad — selged, ausad, siirad ja tagamõtteta. Sirge lülisammas 
näitab välja inimese arusaamad, mis omakorda pärinevad tema isast. 


Takistusi eluteel kohtab igaüks erinevalt. 


Kujutage ette, kuidas inimene läheb oma teel ja ootamatult on takistus 
— mägi — tema teel. Reaktsioon on individuaalne ja iseloomustab inimese 


tõekspidamisi. 
Esimene inimene ehmub, jääb seisma, vajub ahastusse ja kardab edasi 


minna. Tema elu on seiskunud. Varem või hiljem ta hukkub, sest eluenergia 
peab liikuma. Paigalseis on häving. Tema eluküünla kustutas hirm. 


Teine inimene tormab pikalt aru pidamata takistust ületama. Ennast 
maksimaalselt pingutades ronib ta mäe tippu ja laskub uuesti alla, et eluteel 
aina edasi tormata. Aga kui see inimene oma saavutusest järeldust tegema 
hakkab ja märkab, et ta ei ole oma pingutusele vastavalt teel edasi jõudnud, 
siis võib loota, et ta mõtlema hakkab. 


Kolmas inimene näeb takistuses vaenlast. Ta tormab võitlusse, et 
takistust hävitada ja ci mõista, miks mägi suuremaks kasvab, sest ta ei tea, . 
et viha kasvatab. Ta võib küll takistuse hävitada, aga veel rohkem hävineb 
ise. Tema enda häving ei tarvitse kohe näha olla. 


Neljas inimene peab end targemaks ja leidlikumaks või abitumaks ja 
õnnetumaks teistest. Ta hiilib takistusest mööda ja kiirustab oma teele 
tagasi. Kohe avastab ta uue takistuse ja seal peab leidma teistsuguse 
väljapääsu. Ta hakkab jooksma ümber takistuste ja tal pole aega kunagi 
tagasi vaadata, et saavutatust järeldust teha. Tema kiirustamine on 
omamoodi au ja uhkus ja ta ei märkagi, et eluteel jõuab ta aeglaselt edasi. 
Et kiiremini ja teistest ette jõuda hakkab see inimene üha rohkem kombi- 

neerima, ebaausaid ja kõveraid teid kasutama. Tema elutee hakkab vinger- 
dama, mõttetu energiakulu aina kasvab ja lülisamba kõverdumine peegeldab 
tema elu põhimõtteid. 


Viies inimene jõuab takistuseni ja ütleb endale: “Vaat kus lugu! See on 
Ju minu rumaluse näitaja. Olen märkamatult oma elu õppetüki kasvatanud 
nii suureks, et nüüd ei pääse ise enam edasi. Oma vead tuleb endal 
parandada.” 


Ta pöördub takistuse poole: “Kallis õpetaja, ükskõik mis su nimi on ja 
ükskõik, kas sa oled välja kasvanud süütundest, hirmust või vihast!. Ma 
annan sulle andeks, et sa mu teele tulid. Ma mõistan, et sa tulid mind 
õpetama. Kallis õpetaja, anna mulle andeks, et ma ei ole su õpetust siiani 
vastu võtnud. Selle asemel, et sinu pakutu vastu võtta ja targaks saada, olen 
ma su hoopis endasse vangistanud ja aina suuremaks kasvatanud nii, et sa 
haigusena mulle minu vigadest märku pead andma. Olid kui liivatera, mille 
olen teisi samasuguseid liivaterasid juurde kandes mäeks kasvatanud. Anna 
andeks, et alles nüüd oma viga mõistan. Kallis keha! Anna mulle andeks, et 
oma teadmatusega olen sind kannatama pannud.” Nii vabaneb stress ja kaob 
haigus. Mägi tema teel haihtub olematuks. Ta võib edasi astuda. 


See inimene läheb oma eluteel aeglaselt, tegelikult rahulikult ja 
arukalt. Peatub, kui on vaja mõttega midagi väga tähtsat ära teha, sest oskab 
elutarkusi tööle rakendada. Kiirustaja ja rabeleja meelest on ta laisk 
õnneseen, kellel alati veab. See ajab kiirustaja vihale. 


Ometi on igal inimesel võimalik ise vabalt valida liikumise viis oma 
eluteel. Samuti saab igaüks oma andestamise väe ise ära tunnetada ja see 
võib olla uskumatult suur. 


Toon kaks näidet, mis ka kõige materialistlikumale inimesele midagi 
ütlevad. 


KAKS NÄIDET ELUST. 


Peale ühte loengut tuli mu juurde naine, kes näitas mulle sideme- 
riba sees ühte väikest kivikest, milles ma momentaalselt sapikivi ei 
taibanud näha ja küsis: “Mis viha see veel on?” Veidi väsinud 
inimese hämmelduses vaatasin talle otsa ja ta taipas, et ma teda ei 
mäleta. 


Ta Oli käinud vastuvõtul peale sapipõie operatsiooni ja tegelenud 

stresside vabastamisega nii, nagu olin õpetanud. Paar nädalat hiljem 
oli ta juhuslikult avanud karbikese, kus hoidis oma väärtuslikke kive 
ja avastas üllatusega, et kivid olid lagunenud olematuks. Oli jäänud 
ainult see kõige väiksem. Naine taipas kohe, et ta oli ise oma 
vihadele andestamisega kehavälised kivid olematuks muutnud. Tema 
soov vabaneda viinasest kivikõvast vihast oli hasartne — ta oli 
mõttejõu vägevuse iseendas ära tundnud. Kui ta kuulis selle viha 
nime, siis ta hüüatas: “Kuidas ma ise ei taibanud! Mäletan seda ju 


küll.” 


Nädal hiljem tul: abi saama teine naine, kelle sapipõis oli kivide 
tõttu lõhkenud. Talle tehti tüsistuste tõttu kaks operatsiooni. Naine oli 
oksendamise tõttu kiirelt kõhnunud ja kurnatusest vaevu jalgel püsiv. 
Ta õppis andestamise ruttu ära ja kui ta nädala möödudes uuesti tuli 
ning kui ma talle eelmise naise kogemusi rääkisin, siis ta ütles 
iseenesestmõistetava häälega: “Sellepärast siis minu suur ümmargune 
kivi oli nii imelikult väikesteks ümarateks kivikesteks muutunud.” 
Olin tema suurt 2x3 cm kivi näinud - kivikõva kivi, mille purus- 
tamiseks oleks suurt haamrit tarvis olnud. See naine oli andestamisest 
palju kuulnud ja ka ennast aidanud, aga kahjuks iga kord ainult jälle 
vaid selleks korraks. et hiljem saaks veel armutumalt oma eluvõitlust 
pidada. Tema komistuskiviks oli alati tema ülivõimukas, teiste 
inimeste, ka oma tütre, hädadesse külmalt ja nõudlikult suhtuv ema. 
Nende kahe kõva kivi omavaheline võitlus tegi mõlemad naised väga 


haigeks. 


Vigadeta imeinimestest 


Liialt sageli räägin pika, selgitava ja valikuvõimalust pakkuva jutu 
haigele, kes on ideaalne. 
Miks ja kelle kohta ma nii ütlen? 


Ma ütlen seda sellise inimese kohta, kes istub oma energeetilise seina 
taga nagu ootaks pealetungi ja minu mõtetega kaasa ei tule vaid ootab hoopis 
minu jutu lõppu, et siis ärritatult öelda: “Minul neid stresse ei ole! Mina ei 
süüdista kunagi kedagi ja ma pole kunagi tige. Ja minu vanemad ei puutu 
minusse, ma pole neid ammu näinud. Niipalju. kui mina mäletan, on mul 

alati kena ema olnud.” Selline resoluutne lõplikkus on tahtmatus tunnistada 
oma vigu. See on andestamatuse teine nägu. Andestada ei ole ju vaja kui ma 


ei ole teinud vigu! 
Ärge unustage, et ainukene patt siin ilmas on andestamatus! 


Üha sagedamini tekib olukord, kus sõnu ei jätku, aga toonist ei saada 
aru. Otse sellisele inimesele öelda ei tohi - solvub. Aga solvumist vihaks ta 
ei nimeta. Tema hirm, et tema vigu otsitakse, muutub vihaks, aga ka seda ta 
eitab. Istub trotslikult oma seina taga, silmad vihaselt pilukil ja ei oska 
endale teadvustada, et haiguse pärast ta ju ise tuli, mina pole kutsunud. 


Ma ei räägi praegu materialistidest, kes pole veel vaimsete tarkuste 
juurde jõudnud. Räägin inimestest, kes nimetavad ennast vaimseteks. 
Vaimsed küll, sest suuna on ära tunnetanud, aga vaimsetest nägemishäire:est 
tuleb lahti saada, muidu ei näe varsti enam suundagi. 


Nooruse eufooria vaimsel teel liikumisest on mind sageli tõsiselt 
murelikuks teinud. Kuna vanema põlvkonna igihaljas hinnang on — noorus 
on hukka läinud, siis noortel on pidevalt vastupandamatu tahtmine vanacele 
vastupidist tõestada. Aga kuna vanad peavad end alati targemateks, siis ei 
vaevu nad oma otsust kriitiliselt hindama. Noorte tegutsemine muutub 
kiirustavaks eesmärgi tagaajamiseks nagu silmaklappidega hobuste ki- 
hutamiseks, milles emotsioonid pimestavad niigi ahta vaatevälja. Ja kui selle 
vaimse tee veerel seisab hoiatavalt keegi tõeliselt head sooviv vanem 
inimene, et nooruse pinnapealset tormakust pidurdada, siis heal juhul ta 
lihtsalt naerdakse välja, halvemal juhul lüüakse jalust maha. 


Kui noor ei taha tunnistada, et elu kogemuslik pagas on väärtus ja 
ninatarka mängib, siis ta tõmbab endale kannatuste õppetunni kaela. 
Kahjuks teab ainult tark, et igast rumalastki võib õppida. 


Ega tormakus nooruse tunnus ole. Tormakus on hirm hiljaks jääda, 
sest siis võib ilma jääda. Tormakaid kohtame eluteel kõikjal, ka vaimses 
liikumises ja neid tunneme ära võltspaatose ja rahulolematuse, kõikjal 
kiirustamise ja liialdamise, suurustamise ja üliemotsionaalsuse järgi. 


Mõnel vaimsel liikujal tekib enda näilisest edust nii suur eufooria. et 
tormab oma teel kiirendusega, mis ei lase mõista, et ta on ammu kurvist 
välja lennanud ja valel teel. See, kes teistest näeb endasse negatiivsust 
voolamas, on eksiteel kuni ta ei mõista, et ise oma halbade mõtetega tõmbab 
halba endasse. Iseendast vaimustusse sattumine on ohtlik hälve, millest 
võrsub kadedus edukamate vastu, rahulolematus kaasinimeste vastu, kes 

tema erilisi võimeid ei hinda ja arusaamatus suunas juuri ajav kättemak- 
suhimu. Keegi peab ju süüdi olema! 


Mõne inimese ülevoolav energia kisub teda nii elu karusselli, et ei ole 
asja, millele ta oma tarka sõna ütlemata jätaks. Emotsionaalne auahnus 
pimestab silmad. Tasakaalukas liikumine sügavate teadmiste poole jääb 
sellisele inimesele tundmatuks. Ta ei vaevu lahti mõtestama ei iseenda ega 
pere haigusi ja õnnetusi, et läbi nende targemaks saada. Hinge tuliratsu 
kannab teda emotsioonide tuisu libedal teel, aga vaim vaatab kurvalt pealt ja 


ootab. 
Liikumine on vaimu olemasolu alus, paigalseis on häving. Tavaelus 
nimetame seda paigalseisu inimese tõekspidamiseks, eesmärgikindluseks, 


printsipiaalsuseks. 


Vaimu õppimise eesmärk määrab ära meie liikumise eluteel. Selle- 
pärast ongi inimese tõekspidamiste muutmine väga raske. Seda ei saa teha 
teised inimesed ega riigikorra muutumine, seda saab teha ainult inimene ise, 
kui ta on iseennast ja oma kohta maailmas tundma õppinud. 


Pealtnäha võidakse olla tuulelipp, oma eesmärke võidakse mõne 
materiaalse kasusaamise eesmärgi nimel näiliselt varjata, aga vaimul on oma 
õppimise eesmärk olemas ja kui elu õppetund on omandamata, siis avanevad 
vanade tõekspidamiste salauksed kunagi sobival momendil uuesti. 


Siis on hinnanguid mitmesuguseid. Ühed ütlevad: “Ta oli ju nii kena 
inimene juba. Võitis kõigi usalduse.” Teised ütlevad: “Ometi muutus jälle 
normaalseks. Ta oli nii võlts, olgu parem tõeline.” Esimesed ütlejad on 
inimesed, kes välisest end petta lasevad ja läbi pettuste oma elu õppetunnid 
saavad. Teised on reaalsuse tunnetajad ja siiruse hindajad. Nemad õpivad 
oma tarkused paremini ära. Kui nemad oma tõekspidamiste karmi õppetüki 
kibedad viljad on kätte saanud, siis muutuvad nad risti vastupidiseks 
esialgsele, aga erinevalt tuulelippudest, on nad kindlad oma tee valikus. 


Nii võib kurjategijast saada pühamees, karmist prokurörist tulla leebe 
õpetaja. Need inimesed on läbi hingelise põlemise jõudnud emotsioonide 
tasandilt tunnete tasandile. Enam nad ei ütle: “Ma olen..., ma oman..., mul 


on...” Nad ütlevad: “Ma iean.” 

Mis on emotsioon ja mis on tunne? 


“Mis vahet neil on?” näen imestavaid-üllatunud silmi, kes tahaksid 
vaidlema ja tõestama hakata, et sec on üks ja seesama. Harjumus neid sõnu 
samastada on sellest, et meil ei ole oma mõtete üle mõtlemise ehk 
mõtisklemise harjumust. Meie, XX sajandi nn. tsiviliseeritud inimesed, 
oleme selle unustanud. 


Kas Te suudaksite ette kujutada, kuidas oleksid meie endi vanavana- 
emad ja -isad saanud elada ilma ilmaelu tundmata ja tema üle mõtisklemata? 
Nad on meile pärandanud püsiva väärtusega elutarkused, aga meie neid 
kasutada ei taha. Me vajame uut! Nende tarkused on meie jaoks väikeseks 
jäänud. Tõsi on. et inimkond saab aina vanemaks, aga oluliselt targemaks 
mitte — me teeme elu vaid keerulisemaks ja peame seda tarkuseks. Ajame 
mõistuse ja elutarkuse segi. Kiire tehnilise progressi taha on takerdunud 
vaimne areng, sest oleme vaimu eitanud. Usust on saanud masside mood ja 
kõik on õnnelikud selle pettuse üle. Ka kirik. 


Mis kasu on arutust usust? Otsime pidevalt uut ja kaasakiskuvat, vanad 
tarkused heidame prügikasti. 


Arvame. et idamaadest üle maailma levinud mediteerimine on uus. 
Tegelikult on mediteerimine mõtisklemise võõrapärane nimetus. See on 
idamaadest meilegi tulnud uus vana. Kuna soojade maade kombed ja :avad 
on meist erinevad, siis mediteeriminegi on salapärane ja põnev. 

Arvan, et aastatuhandete jooksul kujunenud, igale maale ja rahvusele 
omane mõtisklemise kogemus peaks olema kõige hingelähedasem ja toimi- 
vam. Meie ju kasvame sellest pinnasest välja, ainult see pind saab meid 
jõuliselt õitsema panna. Kui me mõtlematult võõrapärase omastame, siis ei 
saa ta meid õpetada. Poolik õpetus võib halba teha. 

XX sajandi lõpp vajab mäistuse avanemist ja aju suurte võimaluste 
kasutuselevõttu. 

Põhjamaade inimene on külmas, pimedas ja eraldatud. 

Need tingimused an soodsad mõistuse arenguks. 

Andestamise tarkus on läbi mõistuse ja mõistuse abil tunnete 
tasandile jõudmine. 


Tunne on hingerahu, aga emotsioon on tundepuhang. See on kui 

laine, mis tuulehoost tõuseb. Tunne ja emotsioon on tundemaailma kaks 


otsa. 


Inimkond elab emotsioonide tasandil. Endale teadvustamata igatseme 
sügavale tunnete tasandile. Aga vahel hoopis vastupidi räägime tunnetest, 
kuid tegelikult igatseme suuri ja ilusaid emotsioone. Mõni igatseb ja mõni 
kardab neid. Mõni peab oma suurt tunnet emotsiooniks, mõni emotsiooni 


tundeks. Nad on ühe terviku kaks vastandlikku otsa. 


Kes õpib põhimõttelist vahet tundma, sellel on iseennast ja teisi hea 
mõista. Inimestena oleme üleüldiselt vaadates väga sarnased, aga lähedalt 
uurides väga erinevad. Meie puudujääk on teadmistes, olgugi, et peame end 


tarkadeks. 
Laps ütleb: “Ma tean.” 
Noor inimene ütleb: “Ma tean.” 
Vana inimene ütleb: “Ma tean.” 
Alghariduse omandanu ütleb: “Ma tean.” 
Kõrghariduse omandanu ütleb: “Ma rean.” 
Intelligent ütleb: “Afa tean.” 
Teadlane ütleb: “Ma tean.” 


Sensitiiv ütleb: “Ma tean.” 


Ja missuguse tooniga seda võib öelda! Mõne teadmine on nii selge ja 
sõbralik, et kutsub kaasa minema. Mõne teadmine paiskub suust välja ja 
tuhastab su täielikult. Tunned, et ei taha enam sõnagi öelda. 


Elutark ehk vaimuinimene ei ütle midagi — ta teab. 

Kõik teavad, aga igaühe teadmine, isegi kui nad näevad ühte asja, on 
erinev. Tõeline tark oma tarkust ei tconita, see on nägijale niigi näha, aga 
pimeda nägemisest ei ole lugu. 

Kujutage ette, kuidas saalitäis rahvas jälgib esinejat. Nad ei saa näha 
täpselt ühtemoodi. Igaüks näeb teda zri nurga alt, oma tasandilt. Aga kui 
veel igaühe arvamust kuulata, siis on erinevus veelgi suurem, sest hinnangut 
mõjutab iga hindaja iseloom, elukogemused, emotsioonid ja tunded. 


Samuti kutsub raamat igas inimeses esile erinevaid emotsioone. 
Näiteks see raamat, mida Te käes hoiate. Mõni naerab, mõni nutab, mõni 

vihastab, mõni rõõmustab, sest leidis tuge edasiminekuks. Mõni ahastab, 
sest leiab, et on elus liiga palju vigu teinud. Mõni nördib, sest tema luges 
välja, et teda süüdistatakse ja tembeldatakse halvaks. Aga paljud ei võta 
sellist raamatut kättegi. Enne lugema hakkamist on juba hinnang olemas ja 
sageli on selle hinnangu andjaks teine. Väga paljudel lugenutest on tekkinud 
hirm, et ta ei saa andestamisega hakkama, et ta võib valesti teha, mis siis 
kõik juhtub... 

Hirmud, hirmud, hirmud! Enne, kui oma mõttes andestust voolima 
jõuan hakata, on hirm kohal ja nullib kõik ilusa ära. 

Näete, kui palju emotsioone. Elame emotsioonide tasandil, vehkleme 
ja võitleme olematute vaenlastega mõistmata, et oleme ise endale vaenlased 
kujundanud. 

Paljud inimesed on mulle öelnud: “Aitäh raamatu eest! Ma tean nüüd, 
millest mul kõik need hädad on. Ma varem aimasin, aga nüüd tean.” Selles 
viimases lauses on meid kõiki iseloomustav tõetera selgelt väljendatud — 
tunnete tasand annab aimamisi märku, aga teda ei olz enne usutud. “Kui 
raamatut lugesin, süs hakkasin uskuma,” öeldakse. 

Usu puudus on praegusaja inimese probleem. Koolitarkust omav 
inimene vajab kindlaid teadmisi, see on käesoleva aja iseloomulik tunnus. 
Kui teadmine on nii konkreetne, et veenab teda kasutama, siis on hetk 
hiljem ta omaks võetud. See inimene on eneselegi ootamatult hakanud head 


uskuma. Mõne kuuga on nende inimeste elu ja tervis kiirelt paranenud. 
Järjest kindlamaks saab nende usk, et teadmised võimaldavad mõtetega 


iseennast ravida. 


Teadmine on oskus, millega õiges suunas minna. 
Teadmine annab hingerahu. 


Hingerahu on tunne. 


Hingerahust algab tundemaailma areng üha suuremate vaimumaailma 
tarkuste poole. Sinnamaani on inimene emotsioonide kütkes olev elamuste 
otsija, kes naudib materiaalse heaolu välist sära ja atraktiivsust, nimetades 


ennast sealjuures tundeinimeseks. 


Mida rohkem rikkust, seda rohkem emotsioone ja seda vähem tundeid. 
Mida rohkem igatseme varandust, seda kaugemale taganeb meist tunde- 


maailm. 
Me nimetarine emotsioone tunneteks ja see on suur viga. Mida vaimsem 

st. elutargem on inimene, seda vähem on temas emotsioone, seda sügavam 
on tema tundemaailm. Aga emotsioonide pinnavirvenduses elav inimene 


võib panna mõttetargalez oma hinnasildi külge ja ta ei suuda mõista, et tema 
hinnang on tema enda taseme väljendus. Ainult emotsionaalne inimene 
hindab, võrdleb, võistleb, igatseb au ja kuulsust. Mõttetark tundub tava- 


inimesele igav ja tundetu. 

Mõtisklege ühe emotsiooni üle. Võtke näiicks hirm emotsioonina. 

Kujutlege end mõnesse õudsesse kohta, kust kuidagi välja ei pääse ja jätke 
see tundeelamus meelde. 
A Nüüd kujutage tundetasandi hirmu. Te olete samas kohas targana, teate 
sellest õudsest kohast kõik ja olete seal täielikus hingerahus. Kas tunnete 
teistsugust tunnet? On see rahulik teadmine sellest, mis on hirm? On see 
elutarga inimese hingerahu pakkuv teadmine? See ongi tunne. 


Kui Teil kujutlusvõime ei töötanud, siis kujutage end kannatajaks 
tulekahjus. Siis olge tuletõrjuja, kes tuld tunneb ja tulekoldes arukalt käitub. 
Kui ta seal oma hirmudega võidu rabeleks, siis ta suurendaks tuld. 


Emotsiooni ja tunde selge erinevuse tundmaõppimiseks võrrelge sel- 
liselt näiteks süütunnet, viha, kahtlust ja igat lihtsamalt või keerulisemalt - 
sõnastatud mõtet. 

Ja nüüd mõtleme armastusest. Kujutlege endale emotsioonide armas- 
tust ja siis tundetasandi armastust. Esimesest saite erutuse ja erootilised 
kujutlused, millele järgnevad füüsilise aktiivsuse tõus, minemine, tegemine, 
veel palju muud ja lõpuks tühi kurbus. Teisest täitub hing sõnulseletamatu 
sooja õnnetundega ja teadmisega, et ma armastan ja mind armastatakse. 
Midagi paremat sinna kõrvale enam ei mahu. 


Kui oskame emotsiooni ja tunde vahel vahet teha, siis oskame ka oma 
eluprobleeme lahti mõtestada. Kui ei oska vahet teha, siis tuleb õppida. Nii 
kaua tuleb korrata oma mõttetööd, kuni on selge vahe tunda. 


Inimkond on nagu meri. Meri on täiuslikkus. Ta on pidevalt muutuv, 
ilus ja hirmutav üheaegselt. Ta võib olla peegelsile, aga tarvitseb tulla üks 
tuulehoog ja lained tõusevad. Lühikese ajaga võib tõusta torm. 


Meri on nagu inimkond, kus kõik pinnapealne asub pinna peal ja kõik 
põhjalik asub põhjas. Vahepealsed kihid on samuti loomulikult olemas. 


Tuul on eluraskus, elu õppetund. Ainult tuul teeb emotsioonist stressi. 
Stress tekib ainult emotsioonist. 

See, kes hirmust on üle saanud, on ujuma õppinud. 
See, kes hirmust on vabaks saanud, on sukelduma õppinud. 


Aga süvasukeldujaid on vähe... Merepõhi on unistus. Kõik ei julge 
sellest mitte unistadagi, nad parem ütlevad, et see neid ei huvita, neil on 
maalgi tegemist küllalt. Emotsioonide ja tunnete tasandi vahel on hirmubar- 
jäär. 

Kes sukelduda julgeb ja oskab, seda torm ei ulatu purustama. Mida 
sügavamale sukelduda, seda vähem häirib torm. Ka kõige suurem laine ei 
ulatu iialgi põhjani. 

Mere pind on emotsioonide tasand, mida iga tuulehoog kaasa tormlema 
paneb. Mida tugevam tuul, seda suuremad emotsioonid, mille toime võib 
olla purustav. Mida viletsam ujuja, seda enam ta kardab nii enda kui ka 
teiste pärast. Hirmunud inimesel kaob mõtlemisvõime, arukus lendab 
tuulde. Ta hindab kõike enda seisukohast ja näeb igas sukeldujas uppujat, 
keda on vaja päästa. Ja ta ei suuda mõista, miks päästetav ta käest lahti 
tahab rebida ja lõpuks veel tigedaks saab, kui päästmine õnnestub. Nii 
küsimata, kas tema abi vajatakse, püüavad teisi aidata inimesed, kes end 
heaks peavad, mõistmata, et neid valitseb tegelikult hirm olla halb. Ehk 
hirm, et mind ei armastata. See hirm tekitab vajaduse olla hea, mis 
iseenesest oleks hea, aga hirmuvalitsemise surve all hea olemine on näiline, 
see on vale. 


Merepõhi on tunnete tasand. See, kes hirmust on vabaks saanud, saab 
sukelduda. Mida julgemalt ta enda tehnikat täiustab, seda oskuslikum ta on. 
Mida enam tahab ta sügavusi tundma õppida, mida kannatlikumalt ta oma 
eesmärgi poole püüdleb, seda suurem edu tal on. Nii on elus iga asjaga. 


Püüdke nüüd leida enda koht selles meres. Püüdke arutleda, miks Te 
just sellel tasandil olete, missugused probleemid sellest on tulenenud. 


Olge enda ees ausad, siis oskate ka teistest inimestest aru saada. 

Naiselikkus ja mehelikkus kui trump või relv 


Valdav osa naisi elab emotsioonide tasandil oskamata mõista mehi. 
Valdav osa mehi elab tunnete tasandil oskamata mõista naisi. 


Aina süüdistatakse vastastikku teineteist ja püütakse teist enda sar- 
naseks teha. Igatsedes suuri tundeid, tiritakse teineteist emotsioonide lain- 
temöllu hukkuma. Esimesed süüdistajad on tavaliselt naised, kes leiavad, et 
mees on tundetu, südametu, paksunahaline, hoolimatu, mühakas, ei armasta 
jne. Esialgne naljatlev toon muutub teravamaks kuni ongi kibestunud, sest 
vaatamata märguannetele mees ei parandanud ennast ja ei hakanud naist nii 
armastama, nagu naine tahab. Varsti mees leiab, millega vastata. Ja 
tavaliselt ei oska kumbki näha, et iga inimese suust voolab välja vaid ütleja 
elutarkus. Seda, et me siia ilma oleme tulnud üksteiselt ainult õppima, ei 
oska vaenupooled hoopiski näha. 


Kui naised teaksid oma tasandit, teadvustaksid, et nad on meestest 
vaimselt maas, aga elu seaduse järgi saab mahajääjast varsti ettejõudja, siis 
nad õpiksid meeste elutarkust hoolega, selle asemel, et mehi alla suruda, 
neid süüdistustega hävitada. Tänapäeva naiste eriline aktiivsus on selle väite 
tõestuseks. 


Ei maksa ennatlikku järeldust tehz, nagu naistel poleks üldse tundeid 
ega meestel emotsioone. Iga naise sees on tema isa, tema vaim, seega ka 
tundetasand. Ja igas mehes on tema ema, tema hing, seega emotsioonide 
tasand. Iga naine on tänu oma vaimule edasipüüdlik ja elu sügavuti vaatav. 
Iga mees on tänu oma hingele rahutu ja elu laiuti nägev. 


Meil on kõik looduse kingitusena olemas - kui me ainult elu mõista 
oskaksime! 


See mees, kes vaatab naist kui lainemängu merel, saab sellest positiiv- 
se emotsiooni. Tark mees teab, et ei olz merd, millel ei mängi lained ja ei 
ole naist. kellel ei ole emotsioone. Tar< mees õpetab naist jõudma tunnete 
tasandile, ta teeb seda targa kombel — ilma alandamata, ilma vägivallata, 
ilma teiste naistega võrdlemata, ilma teise rumalust toonitamata, ühesõnaga 
ilma haiget tegemata. Aga kui rumal haiget teeb, siis tark ei vasta samaga. 
Sellisel juhul on targal olemas eneseväärikus, et ilma viha hinge kogumata 
õigesti käituda. 

See mees, kelle süütunded ja hirm, et ei armastata kui raiz: meele 

Järgi ei tee, annab naisele võimaluse end päästa ja blokeerib sellega enda 
liikumise eluteel. Nüüd on mehel kaks võimalust — võidelda või alla anda. 


Võitleja tüüp muutub ruttu vihaseks, sest tema minek on takistatud. Ta 
ei tea, et viha tekib ainult selles, kelle minek on pärsitud. Mehe viha- 
pursked, mis kujunevad naise peksmiseks, piinamiseks, mõnitamiseks, on 
oma viha väljaelamine, et ellu jääda. Tihti on saatjaks sõnad: “Sa ei ole 
mingi naine!” Mõlema hirm, et ei armastata, ei lase naisel meest armastada 
ja mehel armastust vastu võtta. 


Allaandja kogub viha aeglasemalt, sest alguses on naine sõnakuuleliku 
mehega rahul, aga emotsionaalne mees muutub naiselikuks ja naise armastus 
kustub. Liiga hea mees lakkab olemast õige mees. Kui tige mees on veel 
mineja, kes vägivallaga oma teed puhastab, siis tuhvlialune on hävineja, kes 
ka oma laste saatust hävitab. Tema haigused on raskemad ja eluohtlikumad, 
sest nad kulgevad varjatult. 

Liigne sõnakuulelikkus ja allaheitlikkus on ohtlik, eriti kui selline on 
mees. Selline inimene on ühiskonnas ja peres korralikult töötav masin 
niikaua, kuni olukord muutub. Uuega kohaneda ta ei suuda, ta hävineb. 
Tema him, et teda ei armastata - ta ei suuda ju enam teiste meele järgi teha 
- blokeerib tema arukuse nii, et tekib psüühiline kõrvalekalle või psühhiaat- 
riline haigus. Siis ei ole keegi võimeline talle tema vajalikkust tõestama. Kui 
inimene on äärmuslikult ja jäigalt omandanud teadmise, et armastus on 
ainult materiaalsete väärtuste tootmine ja tarbimine, siis ta hing puruneb 
juba esimese ebaõnnestumise puhul. Sellise inimese elumõte on kadunud. 
Selline inimene ei tea, mis on armastus. 

Materialismi sügav kriis toob praegu selle inimtüübi väga armutult 


esile, 

Sellise inimese kohta öeldakse: “Ta on alati nii hea ja pehme loomuga 
olnud. Temale ei oleks küll tohtinud midagi paha juhtuda. Ta ei tee 
kärbselegi liiga. Alati nii täpne ja töökas.” — “Aga ta on Teid kodus alati 
häirinud, Te olete talle juba pikki aastaid püüdnud elu sisse puhuda. Olete 
teda inimeseks tahtnud teha, sest ta seisab oma eluteel,” olen küsinud. Nii 
on see tõepoolest olnud. Märkamatult on mõnusast sõnakuulelikust masinast 
saanud inimvare, kes peret oma kiire silmnähtavalt toimuva ärahaihtumisega 
paanikasse viib. Keegi ei ole mõistnud, et nii rabe on ainult see inimene, 
kellel on suur hirm, et mind ei armastata ja kes orjaliku kuulekusega 


armastust ära teenib. 


Rõhutan siinjuures, et orjalikkus ei ole riigikorraga seotud. Ei ole 

süüdi ei sotsialism ega kapitalism. See on sotsialismiaja ja kapitalismiaja 
orjalikkus, mida me praegu õpime tundma. Kes oma eelnevates eludes on 
orjaks olemise kibeda õppetunni ära õppinud, see ei ole alandlik ori ei 
sotsialismi lukus ukse taga ega kapitalismi rahakoti luku vahel. 


Andke sellele inimesele andeks ta rabedus, mis on tingitud ta hirmu- 
dest, et elu teda ei armasta ja paluge ta käest andeks, et olete teda ära 
kasutanud taipamata, mida teete. See on suur töö! Rabedusele on iseloomu- 
lik, et teda mitu korda edasi-tagasi painutada ei saa, ta puruneb. Seepärast 
ärge minge oma andekspalumisega teda häirima, vaid tehke see enda 
südames ära. Ohverdajad tahavad kannatada, nad vajavad oma kannatuste 
tunnustamist, see on nende ustavuse näitaja. Kui olete endast vabastanud 
piisavalt stresse, mis Teid tema juures häirivad, kui olete juba ise olukorda 
rahulikult hindav, siis on ta selleks ajaks juba kindlasti muutunud. Nüüd 
saab rääkida juba avalikult ja siiralt. Ta on paindlikuks muutunud. 


Teadke ikka, et kui selline inimene on Teie peres, siis olete seda elu 
õppetükki kõik vajanud. Mõelge, mida ta Teile õpetab, vabastage oma 


stressid ja parandage oma vead. 


Sõltumata soost, on ohverdamine alati negatiivsus. Kes seda ei mõista, 
see kannatab alguses otseselt ise, siis paneb teised kannatama koos endaga. 
Ja see, kes alguses enda meele järgi sõnakuulelikku painutas ja oma 
kätetööst rõõmu tundis, saab pärast oi kui valusad vitsad. Aga pealtnäha 
oleks nagu jälle elu ebaõiglane. 


Mitte ühegi inimese, ka kõige agressiivsema, vaim ei vaja, et keegi 
tema ees end alandab, sest alandaja alandab oma alandatusega automaatselt 
teist. Teise alandaja ei mõista ennast ja enese alandaja ei mõista samuti 
ennast, teineteist nad loomulikult ei mõista ning siis imestatakse, miks nii 
hea inimene nii hirmsasti teise käe läbi kannatas. Selgemalt öeldes - 
kannuseid teeniv ori alandas orjapidaja väärikust ja sai selle eest karistada. 


Kui naine mõistab, et mehed on jõudnud sinna, kuhu nainegi igatseb, 
siis hakkab ta oma hirme vabastades tõelisse tundemaailma sukelduma. Ise 
takistust vabastades on saavutatu väärtuslik. Naissoo suhtes eelarvamustega 
mees tahab naist tavaliselt enda sarnaseks teha. See on nagu sügavusest 
kerkiv sukelduja, kes ujuvast naisest kinni haarab ja ta sügavusse kaasa viib 
ning pärast kuidagi ei taha mõista, miks teine nii emotsioonitu, nii mitte- 
naiselik ja külm välja näeb, et teda kohe kuidagi armastada ei saa. 
Vägivaldne mees hävitab naise füüsiliselt. 


Vaimselt hävinevad alandatud naised, isegi kui nad tavade ja harju- 

muste pärast end alandatuks ei pea. Väga palju naisi on oma mehe kõrval 
kui ilusad nukud, kes kõiges mehe meele ja maitse järgi püüavad olla. 
Kaasaegne moenaine on mehelik, hoolitsetud ja teatraalne. Inimest temas 
hävitab mood. 

Kellele selline naine on südamelähedane, see on õnnega koos. Vähe- 
malt alguses... 

Naiselik mees ja mehelik naine on ühtviisi õnnetud, nende eneseteostus 
on vaevarikas. 

Vanemad valime me siia ilma tulles endale ise, abikaasad samuti. 
Vaim valib vastavalt õppimise vajadusele. Armumise ajal on armastatu 
veadki meile armsad. See on piisavalt pikk aeg, et teineteist tundma õppida. 
See on aeg, mil vaim meile selgelt avab elutarkuse, et me tuleme armastama 
temas seda halba, mille heastamise kaudu vaimselt kasvame. Vaim annab 
meile ka võimaluse muuta valikut, kui mõistuspäraselt teist õppetundi 
vajame. Meie vaim ei eksi. Eksitakse siis, kui armastus vahetatakse 
majandusliku kasulikkuse vastu. 


Argielu alates hakkab meie üle valitsema materiaalne hirmudest blo- 
keerunud mõistus ja järsku on abikaasa neist armsatest vigadest, mille läbi 
me targaks saama tulime, saanud hirmsad takistused eluteel. On alanud 


võitlus, kus ei valita vahendeid. 


Elu on liikumine. Kes halba heastab, see liigub edasi. Ainult see, kes 
ise eluraskustega jõudu katsudes õpib väärtusi hindama, see oskab ka 
teiste tehtut hinnata. See inimene saab loojaks, mitte hävitajaks. 


Mida varasemast lapsepõlvest usaldatakse last midagi tegema kartmata, 
et ta asja ära rikub, seda rutem õpib ta läbi väikeste raskuste. Seda paremini 


õpib laps tunnetama hea ja halva piiri. 

See vanem, kes mulle praegu vastu vaidleb, sest teab, et tema last ei 
või küll nii usaldada, ta lõhub midagi kindlasti ära, on ise samasugune. 
Ainult see, mis on vanemas, kasvab lapses veel suuremaks. Tuletage meelde 
oma vanemaid ja nende õpetuse vigu ja parandage enda omad ruttu. 


Mõni ema peab loomulikuks, et tema 2-aastane laps lauda katab ja 
toidunõusid peseb. Ta ostab odavamad nõud, et poleks hirmu nõude 
purunemise ees. Erna ei karda ja laps ei lõhu. See laps saab kõigega ka 
edaspidi osavalt hakkama, sest teda on usaldatud. 


Teine ema väriseb hirmust juba mõtte ees usaldada oma 10-aastasele 


141 


lapsele laua katmist. Kuidas saab see laps eluks vajalikud kogemused? 
Kahjuks peab selline ema end väga heaks ja võtab endale õiguse kritiseerida 


seda ema, kes kõik tööd lapse teha jätab. 


On vanemaid, kes lapse kasvatamisel kasutavad hirmutamist: “Kui sa 
paha oled, siis ma saan tigedaks!” Varsti käib see laps kulm kortsus ringi ja 
ütleb häbenemata, et ta on kuri. Ja see on tõesti nii. Laps ei tohi olla tähtsam 
ega tähtsusetum teistest. Laps vajab väärikas olemist. Aga väärikas inimene 
tunneb elu seadusi ja kombeid, sest seda on talle varasest lapseeast tema 
väärikasolemise nimel õpetatud. On lapsi, kes üksi suure seltskonna 
koosolemise põrguks teevad ja keegi ei julge piiksatadagi, sest teised 
inimesed peavad teda siis lastevihkajaks. On lapsi, kes suures seltskonnas 
juba 1-2-aasta vanuselt oma koha leiavad ja erilist tähelepanu nõudmata end 
ülimalt mugavalt tunnevad. Nad leiavad endale mängukaaslase või 
vestluskaaslase täiskasvanute hulgast ja tema vanemate ees tuleb tänukum- 
mardus teha. Sellest lapsest kasvab tasakaalukas inimene. 


Kui lapsel takistatakse elu tundmaõppimist, siis halb kuhjub suureks. 
Nii suureks, et tõmbab enda ligi suure ja valusa õppetunni. 


Hea halvaks tegemine saab samuti alguse kodust siis, kui lapse igal 
ettevõtmist takistatakse või halvaks põlatakse. Riidlemine, pirtsutamine, 
põlgamine, alavääristamine, mahalaitmine, kasu kaalumine, rahasse ümber- 
arvestamine, väljanaermine, erilise väärikaks-olemise toonitamine jne., mis 
kodus kombeks on ja mis kõik hingelise tegemise ja andmisrõõmu üles 
kaaluvad, võimutsevad lapse elu üle. Kõik see kandub kindlasti üle lapsele, 
tema ettevõtmiste hindamisele ja kutsub võitlejatüübiga lapses esile protesti. 


Allaandjad hävinevad ilma protestitagi. 


Sageli tekib kuulsate vanemate lastes trots, sest alateadlikult on neil 
hirm, et ei suuda oma vanemaid ületada, et ei ole jõudu kaugemale minna. 
Iga vaim tuleb ju ellu selleks, et järgmise põlvkonnana kaugemale jõuda. 
Teadlikult sunnitakse end pingutama, aga ometi on alateadvus üle. Kui nüüd 
veel vanemad lapse tuleviku nimel üle pingutavad, lapse üheaegselt nii 
sportima, muusikat õppima kui ka maalikunstnikuks ette valmistama sun- 
nivad ja aina õhutavad igal alal maksimaalset saavutama, siis laps murdub. 
Toimub see hingelise tahtejõu hävinemise näol või haigestub laps füüsiliselt, 
ikka on liigne hea muutunud halvaks. 


Emad tulevad otsima abi laste protesti pärast. Kellel kaotab laps 
nägemist, kellel kuulmist, kellel on ta puupea ja kellel jookseb kodust ära. 
Vaatan ja kuulan seda arutut sõnadelaviini, mis lubatud paari sõna asemel on 

võimeline lõputult ja kontrollimatult voolama, ise siiralt oma õigsuses 
kindel, sest ema eesmärk on hea. Lapse hirm sellise ema ees röövib lapse 
keha tahtejõu. Organid ei saa töötada. Kes ei taha jääda pimedaks, kurdiks 
või ei taha kaotada mõistust, see jookseb kodust ära. Kaasaegses maailmas 
sünnivad lapsed isegi juba pimedate kurttummadena. Need on äärmiselt 
võimukate vanavanemate äärmiselt allaandlike laste lapsed. Nüüd neil ei ole 
põhjust oma kallite vanemate juurest pakku joosta. Nende eelmiste elude 
ränk karmavõlg vajab lunastust selliste vanemate armastuse käes kan- 
natades. 


Protest on viha. Alguses on protest kaitsereaktsioonina kui sein ees, 
hiljem kasvab pealetungiks. Eriti suureks kasvab protest nende poiste sees, 
kelle ema suhtub alandavalt isasse. See ema ei mõista, et tema poeg on ka 
mees ja ema, endale teadvustamata, kasvatab omale murelast, kes need 
alandused talle kunagi kätte tasub. Alandatud mehe lapsed on vaimult ja 
arukuselt kinni. 


Vaadake laste hambaid. Alaväärsuskompleksiga isa laste hambad on 
puseriti. Ülemised hambad väljendavad isa alaväärsustunnet oma ülakeha, 
tuleviku ja tarkuse suhtes. Alumised hambad väljendavad isa alaväärsustun- 
net alakeha, sugulise võimekuse, mineviku ja pere majandusliku kindlus- 
tamise koha pealt. Kui isa peab kannatades hambad risti suruma, siis lapse 
hambad on ka risti. Hambad iseloomustavad isa kõige tugevamat külge. 
Ema viha isa mehelikkuse vastu purustab lapse hambad. Kui laps oma ema 
arusaamu õigeks peab ja isa vastu tige on, siis on ta varsti hammastest ilma. 
Sellised lapsed ei oska mõista meessugu, nad näevad meestes kurja juurt. 
Nad provotseerivad meeste vägivalda. Ahelreaktsioon jätkub põlvkonniti nii 
kaua, kuni ühel põlvkonnal on kannatuste karikas äärmuslikult täis ja lapse 
silmad avanevad. Ta on targaks saanud. 


Tütarlaps, kelle isa on ema vastu vägivaldne, vihkab mehi, sest ta näeb 
ainult välist. Edaspidises elus jätab ta isa ja mehe armastusest ilma. Aga 
mees ilma armastuseta elus olla ei saa. Alateadlikult ei saa ka naine meheta 
elada. Nii toimubki armastades vihkamine ja vihates armastamine, mida on 
valus taluda. 


Paljud vanemad imestavad oma lapse iseloomu üle ja mul ei ole muud 
kui jälle öelda järgmist. 


Kallid vanemad! Laps on isa ja ema summa. Vaadake oma last ja 
õppige iseennast tundma, kui enne ei ole õppinud. Ta on teile tulnud teie 
halba heastama, aga teie eitate ise oma halba ja tahate last väevõimuga 

sellest pahast eemale hoida, mille pärast tema siia tulnud on. Kui tahate last 
aidata, siis tunnistage oma vigu ja vabastage nad endast. Nii, nagu töötate, 
nii teenite. Ja pidage meeles — aega on nii vähe, et teda mõttetult raisata ja 
nii palju. et elu õppetükid õigesti ära õppida. 

Laps on tulnud õppima elu, ta teeb seda läbi teie, aga teie ise pole veel 
teineteistki mõistma õppinud. Olete hoopis kangekaelse inimesena abikaasat 
oma tahtmise järgi väänanud ja teie omavahelise suhtlemise tunnistus on teie 
laps. Te võite ükskõik keda süüdistada nende suhete riknemises, aga sellega 
ajate asja veel segasemaks. Ja kui teie teine või kolmas laps on parem, siis 
tema on kas allaandja tüüp või see, kelle halb saab hinge sügavusse 
peidetud, et kunagi hiljem, aga siis hoopis valusamal kombel, sedasama teile 


tõestada. 


Lapse sigitamise moment on selle füüsilise elu algenergia olemus. Iga 
laps sünnib erineval ajamomendil. Tuletage meelde, kas te olite selle lapse 
sigitamise ajal teineteist rohkem armastama hakanud või hoopis vihkama 
hakanud. Võibolla rasedus kohustas teid. Aga võibolla tundsite kuidas 


rasedus lahendas pinged... 


Olen juba korduvalt näinud, kuidas laps nähes, et vanemate suhted 
muutusid halvaks, ennast energiast tühjaks annab. Vanemad ei mõista seda, 
nad ei muuda ennast. nad lihtsalt naudivad head, mille väärtust ei oska 
hinnata. Nad ei tee järeldust, sest ei tea. Aga elu seadused on karmid -- kui 
ei tea, siis peab õpetama ja laps, kes sünnib, on haige. Ta ei ole suutnud 
kolme inimest oma väeti armastusega ära toita. Lapse vaim õppis juba 
emaihus ära elutõe, et ohverdamine on vale ja igaüks peab kõigepealt ennast 
tugevaks tegema enne, kui teisi abistama asub. Ta õppis ka selle ära, et 
teisele kõik ette-taha ärategemine on viga ja maksab endale kätte. Aga 
vanemad peavad invaliidist lapse põetamise kaudu ära õppima, mis juhtub, 
kui eluõnne eest ise arukalt ei oska hoolitseda. 


Kõik vead vajavad teadvustamist. Alles siis saab andestamisega haavu 
parandzda. Kui vanemad oma vigu eitavad, siis on see sama, mis halva 
tegemine. 


Kes head ükskõik mis põhjusel või eesmärgil halvaks teeb ehk liht- 
samalt öeldes halba teeb, see liigub tagasi. Liigub niikaua, kuni saab suure 
valusa õppetunni, mille läbi järelduse teeb. Kui ei tee selles elus, siis 
järgmises peab selle ometi veel suuremate kannatuste läbi saama. Nii 


õpitakse halba heastades elutarkusi. 

Ohtlik hellitamine 


Eriti halb olukord on neil, kellele eluhüved kätte tuuakse. kelle eest 
head vanemad kõik ära teevad ja kes ei tea märgata elu negatiivset külge. 
Need inimesed kõnnivad pahaaimamatult nagu päikesepaistest pimestatud ja 
ei märka, et astuvad kuristikku. Nii saavad nad elu õppetunni, e: liiga hea 
on halb. 


Laps, keda ülistatakse, kelle lastele omast puhast vaimu peetakse 
enneolematuks geniaalsuseks ainult tänu sellele, et ta on vanemate unistuste 
saavutamise vahend, kaotab tasapisi soovi end arendada. Ta on niigi ju 
kõigist parem. Alati ja kõikjal oma vanemate poolt tähelepanu keskmesse 
tõstetud teotahteline laps võib ahviarmastuse ahelatest väga järsult ja 
mõlemale poolele valulikult lahti rebida. Ta pidi vabanema sellest, mis teda 
hävitas. Olukord muutub halvaks, kui ta kiituste päikesepaistest end pimes- 
tada laseb. 


Selline õnnetus tabab sagedamini vanade vanemate või eriliselt ambit- 
sioonikate vanavanemate ja nende allaheitlike laste lapsi. Laps valib vane- 
mad endale kü'l ise, aga vanemate kohustus on aidata laps õigesti tugevatele 
jalgadele. Vastasel juhul on Teie laps eakaaslastest põlatud abitu eluvõõrik, 
kes juba esimesest takistusest nii haiget saab, et koos enda ja oma vanemate 
unistustega põrmu variseb. 


Lapsed peavad täiskasvanuks saama, mitte igavesteks lasteks jääma. Ja 
ei maksa unustada, et me kõik õpime ajastu õppetunde, mille hulka kuulub 
ka kasvatamatus, saamahimu, alatus. autus, võimuvõitlus, vägivald ja palju 
muud. Eluvõõrale inimesele peab elu end oma negatiivsuses teadvustama. 


Laps peab halba teadma, et end halva vastu kindlana tunda. 


Paljude vanemate põhimõte on - ma tahan, er minu laps ei peaks nii 
palju kannatama, kui mina omal ajal. Heast soovist saab märkamatult liigne 
hea ja vanemad elavad lapse elu ära - õppetükid õpitakse ära, abistatakse 
riietumisel, söömisel, pesemisel, koristamisel jne. Armastavatel vanematel 
võivad enneolematud hoolitsusehaigused välja lüüa nii, et lapsel kaob elu 
mõte. Siis tulevad vanemad arstile kurtma, et ta laps on nii abitu ja 
otsustusvõimetu. et temast küll õiget inimest ei saa. 


See on liigne hellitatus, mis kasvatab inimesest eluliselt naiivse ja abitu 
inimese. Kasvatades last ainult hea-usus, eitades halba, määratakse laps 

hävingule. Igale lapsele on vajalik teada anda elu olemust, momendi 
situatsiooni, õpetada lapsele kohanemist. On tarvis õpetada mõistma halva 
kasvatuslikku olemust — toonitada, et halb on ja jääb olema, sest ilma 
halvata ei ole head, aga see halb ootab pidevalt heastamist. 


Laps vajab tõkkeid ja pingutusi, vajab enda proovile panemist ja ise 
enda väärtuse hindamist. Vastasel juhul on ületamatu juba esimene raskem 
takistus. Tekib nullseis — kõige ohtlikum olukord, sest see on apaatia, 
depressioon, elutahte kadumine. Ja kui need inimesed veel teavad, et nende 
eest hoolitsetakse ja seaduste järgi lausa peavad hoolitsema, siis ei vaevu 
nad enda heaks midagi tegema. Teiste raskust ei märka nad hoopis, sest 
nende kodune kasvatus on välistanud selle — nende eest on alati kõik ära 
tehtud. Ja kui keegi püüab neid end aitama ärgitada, siis on neil õigustus — 
haigus. Neil puudub peamine elu tunnus - liikumine. 


Tahtejõuetu inimene ei vaevu isegi mõtlema. Ta käib, kuni jalad 
kannavad mööda maailma ja elab teiste armust. Heal juhul süüdistab ta teisi 
oma hädades, hävitades oma keha üha enam. Sellele väikesele heale järgneb 
halb - täielik kustumine, kokkuvarisemine, hävinemine. 


Kui ma esimest korda nägin sellist olukorda, siis ei suutnud uskuda. 
See oli suurt kasvu endine tegevsportlane ja nüüd abitu ning kibestunud 
mees. Sport oli temale au ja hiilguse teenimise võimalus. See on kõige 
tavalisem armastuse ärateenimise moodus, aga kui sellise hirmuga inimene 
spordib, siis tema kaugele ei jõua ja sellepärast saab ühel heal momendil 
temast võitu hirm, et mind enam ei armastata. Nüüd ta tunneb, et on kõik 
kaotanud. Masendus hakkab seilist inimest hävitama. Masendus on hirmust 
allasurutud viha. Tema imetlusväärne tahtejõud oli vaid hirmu käest 
pagemise vahend, mida ta endale teadvustanud ei olnud. 


Kui sportlane treenib armastades oma keha ja pakub naudingulist 
vaatemängu pealtvaatajatele, siis ta sportlasetee on pikk ja tulemusrikas. Ta 
tõmbab teisi kaasa keha arendama. Aga kui sportlane läheb stardi eel närvi 
st. tunneb hirmu, siis on ta energia juba blokeeritud ja tulemus vastav. Kui 
ta nüüd veel vihastab enda peale või süüdistab teisi, siis on ta endale trauma 
või mõne haigestumise kindlustanud. 


Sport on võiduajamine, kus püütakse teistest parem olla. Tugev ja 
pidevalt edasiarenev on see sportlane, kes arendab keha enda jaoks, võistleb 
iseendaga, võrdleb oma taset enda eilse päevaga ja naudib inimkeha 
võimalusi enda näol. Õigete põhimõtetega keha arendades saavutatakse 


maksimum. 

See sportlane, kes ainult selleks. et ise võita, soovib konkurendile 
halba. näiteks traumat, tõmbab teisele soovitu enda kaela. Trauma saab 
inimene, kes kannab oma hinges viha. Ma ei taha siinkohal väita, et kõik 
sporditraumad on pahasoovist konkurendile, keda sageli nimetatakse isegi 
sõbraks. Viha iseärasus iseloomustab saadud traumat või muud ebaedu. 
Kõik vihased süüdistused treenerite, võimaluste, tingimuste, tasustamise 
jne., aadressil! Jätame selle sportlastele endile mõtlemiseks. 


Inimesele on omane vihastada mõttes isegi kõige kallima ja väetima 
peale, isegi imiku peale, kui see takistab teda saamast midagi vajalikku, 
kasvõi puhkehetke. Hetk hiljem ei oska mõtte saatja enam järeldada, et tema 
mõte võis õnnetuse põhjustada. Siis ollakse üheskoos õnnetud ja otsitakse 


süüdlast. 
Tüüpiline nullseisu haigus on SCtlerosis multiplex. 


Lühidalt iseloomustades võiks öelda - iseendale käegalöömise haigus. 
See on sügavale peidetud tõsimeelse kurbuse ja mõttetuse haigus. Aastate- 
pikkune füüsiline ülepingutamine, et midagi väga väärtuslikku saada, on 
inimese elu mõtte hävitanud. Töörügajad, kes ei endale ega teistele armu ei 
anna ja aina vihasemaks muutuvad, kui plaanid ei teostu ja sportlased, kelle 
eesmärgid on vaatamata ülitreenitusele ning iseenda täielikult spordile 
andmisele käeulatusest ära libisenud, haigestuvad. 


See on saamahimust tekkinud saamata jäämise pettumuste tigedus. mis 
tekitab selle raske ja meditsiiniliselt ravimatu haiguse. Niikaua, kuni sellisel 
haigel ei ilmne soovi ennast ise aidata, soovi oma mõttemaailma muuta, ei 
saa ta kunagi terveks. Mida pikemalt ta elu üle naerda lõmpsib ja sellega 
oma viha elu ebaõigluse üle varjab, seda lootusetumaks muutub tema lihaste 
häving. Need, kes veel ise midagi teha tahavad, neid saab aidata. 


Füüsiliselt kõige tugevamad on hingeliselt kõige nõrgemad. Füüsilise 
jõu suurendamine toimub tavaliselt juba lapseeas alanud vastutustunde = 
kohusetunde = süütunde kasvatamisega. Millegi või kellegi nimel lapse 
südametunnistusele koputamine avaldab mõju ja laps püüab kõigest väest. 
Enesepiitsutamine muutub harjumuseks, sest ikka ei ole veel saavutatud 
eesmärki. Ülepinges olemine kuulsuse, tähelepanu, rikkuse, kõikvõimalike 
tagajärgede nimel on tegelikult inimliku armastuse ärateenimine. Vaikselt, 
iga ebaõnnestumisega, kasvab hirm. et ei armastata ja ühel momendil on 


tekkinud mõttetus. 


Ülemääraselt suureks kasvanud vastutustunne on hävitanud elu mõtte — 
armastuse -- ja tema keskse organi -- südame. Verevarustus kudedes, ka 

südame kudedes, väheneb. Südame tööjõudluse langemisega algab ülepinges 
elanud koe - lihaskoe — kõhetumine. Endisest kirglikust elu valitse jast on 
saanud abitu hädaline, sest inimene ei ole pingutanud muu kui suurte 
tulemuste saamise nimel. Näiline andmine on ainult saamise eesmärgil 
to:munud ja loogilise lõpu saanud. 


Meeldetuletuseks — seksuaalenergia on kirg. Kirg tugevdab lihaseid. 
Seksuaalenergia keskus on ristluus. Ristluu asub majandusprobleemide 
mõjupiirkonnas. Majanduse alla kuulub igasugune materiaalse tegevuse 
valdkond, ka sport. Viha hävitab lihaskoe ja tema funktsiooni. Järelikult on 
selle haiguse põhjuseks kõikide nende stresside kuhjumine ja enda sisse 
peitmine. Rõhutan - eriliselt sügavale peitmine ja nende olemasolu eita- 


mine. 

Kui haigus on algstaadiumis, siis nad ei usu, et neid terveks ei tehta. 
Kiretu inimese lihtsameelne naerev imestus nende näol ütleb, et ega minuga 
ikka nii ei lähe, ma olen ju hea inimene. Neis inimestes ei ole hea ja halva 
mõistmist, kontrastid on neile tundmatud. Tahe elu mõista puudub. 


See on noorte inimeste haigus. Eriti lootusetult suhtuvad abisse mehed, 
sest impotentsuse tekkega on nendest kadunud elu mõte. Tüüpiliselt on nad 
enne haigestumist olnud hüperseksuaalsed. Täielik võitlusvõime puudus, 
ükskõiksus teiste vastu, tahtejõu ja huvi puudus elu vastu on vitaalsele 
inimesele õudust tekitavad. Ja kui neil ongi huvi elu vastu, siis on see 
ebaterve huvi. Enda mõistusel ei arva nad midagi puudu olevat ja targemaks 
saamise vastu huvi ei tunne. 


Tihti on nende tervenemisest huvitatud rohkem nende lähedased, kuna 
nende jõuvarud on otsas. Abistajate kannatus katkeb, eriti kui abistajad on 
võitlejatüüpi inimesed. Neile on mõistetamatu, kuidas inimene ei vaevu isegi 
kaasa mõtlema heale soovitusele, rääkimata tegutsemisest enda huvides. 
Sellepärast ei vaevu, et nendel ei ole tagantkiirustamise imevahendit — valu. 


Valu on imevahend, mis koputab mõistusele. 


Igal medalil on kaks külge. Hea on, kui inimesed on abivalmid ja head, 
aga kui hoolitsuse ja haletsemisega üle pakutakse, siis muutub abisaaja 
laisaks. Iga abiandja peaks seda teadma, et kui ta oma heaga liiale läheb, siis 
on halba teinud. Abista ja saab tagajärje näiteks enda haiguse näol kätte. Aga 
ka sellisel äpardusel on hea külg. Kui abistaja peaks haige kõrvalt ära 
kaduma, siis võib ootamatus panna haige ehmatuse läbi oma tulevikule 
õigesti mõtlema. Hakates elu targalt hindama saabubki tervenemine. Imeter- 


venemistest olete kõik kuulnud. 

Aga kui mugavaks tehtud haigel on varuväljapääs uue põetaja näol 
olemas, siis eelmise kaotus teda eriti ei häiri. Neid inimesi iseloomustab 
järjest süvenev emotsioonitus. Kõige kauem püsib viha - süüdistamine, et 
keegi ei hooli vaesest õnnetust, hirmutamine oma surmaga, ähvardamine 
tasuda teises ilmas (imelik on, et seda räägivad just need, kes ise hauatagust 
elu ei usu), oma reaalsuse piiridest väljuvate soovide täitmise nõudmine jae. 
Kokkuvõtlikult öeldes need haiged muutuvad despootideks. Ja nende ko- 
dused oma süütunnete ja hirmude tõttu muutuvad neurasteenikuteks, kelle 
mõistus arukat nõu vastu võtta ei suuda. 


Selline lihaskoe häving on tavaliselt väga sõjaka ema lastel. Ema 
sõjakas viha ja tahtmine olla teistest üle, surub pere ema tahtmise alla ja 
hävitab lapse lihased, aga ema ise otsib hiljem süüd oma minias või 
väimehes. Selle asemel, et ühendada jõud haige päästmiseks, kakeldakse 
tema voodi ääres. 


Kui keegi abistajatest oleks nii julge, et teadlikult provotseeriks haige 
väga suurt hirmu ja viha, siis võiks saada tulemuseks kiire tervenemise, aga 
surm pole ka võimatu. Kui abistaja andestab endast lahti hirmu, et hzige 
tema ütlemise pärast ära sureb, siis haige ei sure ka ükskõik kui suure 
psühhotrauma puhul. Terveneda võib aga küll. 


Nende inimeste tõeline olemus, mis sellise haiguse põhjustas - viha — 
pöördub väljapoole, kui neilt kategooriliselt enda pingutamist nõuda. Pidev 
äärmuslik hingeline või sundolukorra füüsiline ülepinge kodus, koolis ja 
tööl, mille vastu ei ole juletud protestida, mis on sundinud viha vaikides 
endasse koguma, on andnud sellele inimesele nüüd hea inimese kombel 
väljapääsu end mitte enam pingutada, kuna ta on ju haige. Tal on alateadlik 
hirm terveks saada ja hirm oma südamevalu välja karjuda. Ta on püüdnud 
oma väärtust tõestada, aga kellelegi pole tema saavu:used küllalt head olrud. 


Üks lihasatroofiaga noormees kirjutas mulle, et alles nüüd on ta aru 
saanud, missugune ülbe üleolek teiste ees oli temas ja see aina kasvas. Tä oli 
parem teistest ja oli valmis ükskõik missuguste kaotustega edasi minema. Ta 
ei hinnanud inimesi, ta ihaldas kuulsust ja võimu. Haigus tuli teda aitama, et 
hingeline ülbus väliseks vägivallaks ei muutuks. Ta oli oma haigusele 
tänulik, ta oli tervenemise teele asunud. Väga sageli tuleb haigus inimese 
veel suurema vea tegemist takistama. 


Kõik haigused saavad alguse kodust. Lapse armastus vanemate vastu 
on vahel nii arutu, et ta mingi hinna eest oma vanematele ühtegi etteheidet 
teha ei saa ega luba. Ja kui ütleb, siis ikka nii, et ühte mõtleb, aga teist 

ütleb. Samasugune käitumisjoon on kindlasti ka sellise haige vanematel. 
Tänapäeval õpetatakse lapsi niiviisi viisakas olema. Selline eitamine on eriti 
iseloomulik noortele meestele, kelle ema on lapsele elanud ja kõik lapse 
tuleviku heaks teinud, samal ajal varjates oma muresid, meeleheidet, viha 
joe. Kui ema ei mõista elu seadusi, siis ei mõista seda ka laps. Kannatus 


peab õpetama tulema. 


Halva mängu juures head nägu tegema, et viisakas näida, on küllap vist 
meid kõiki õpetatud. Harjumus viisaka naeratuse saatel petta, on suur 
eluliselt vajalik pettus, ilma milleta mõni aeg tagasi veel kuidagi elus läbi ei 
saanud. Siis oli selline õigustus. Nüüd teeme veel rohkem halva mängu 
juures head nägu. et head muljet jätta. Nüüd ei saa seda enam riigikorraga 
põhjendada. Riigikorras ei olegi asi. Raha võim ja kuulsuse sära on see, mis 
inimesed enda meele järgi kõveraks koolutab. 


Mida sirgjoonelisem inimene, seda raskem on tal pettes aus olla. 
Vihastav vajadus kõigele käega lüüa, alla anda, koguneb üha enam... 
Noorem põlvkond on vanemate stressid endale saanud ja Sclerosis multiplex 
on neid aitama tulnud. Nüüd on vanematel võimalik oma vale mõttelaadi 
tulemust näha ja põetamise kannatustega oma vigu lunastada. Ainult õige 
mõttelaadiga inimene saab tõeliselt tugev olla. Elu õpetab, et tugevate päralt 
on tulevik, allaandjad peavad läbi kannatuste õppima, et siis tugevaks 
muutuda. See võimalus on kohe olemas, aga kui kohe ei vaevu õppima, siis 
järgmises elus tuleb karmim katsumus vastu võtta. 


Ülehellitatus, mis on tekkinud lastel, kelle ema kardab, et lapsega võib 
midagi juhtuda, kuna ta süütunne teise, haige lapse ees on suur ja võib olla 
varjatud niikaua, kuni tekib esimene katsumus. Näiteks koolis juhitakse selle 
üleoleva lapse tähelepanu tema käitumise vigadele. Ühest pisikesest märku- 
sest võib vallanduda tema kättemaksuhimu, millega ta hakkab terroriseerima 
kooli, perekonda, hiljem ühiskonda. Tüdrukute kättemaksuhimu on alandusi 
tekitav, poisid lasevad rusikad käiku. Poisi viha vaibub kui teisel on ninast 
veri väljas. Tüdruku viha nii lihtsalt ei rahune, sest tema vajadus teisi 
alandada aina kasvab. 


Mida targem, st. paremate hinnetega on laps, seda rohkem arvab ta 
end teistest paremaks. Mida rohkem privileege ja vanust lisandub, seda 
raskem on selle lapse agressiivsust vabastada. 


Aitamine on kõigepealt ema töö, kuigi elu näitab, et suuremat hoolt 
näitavad üles õpetajad. Lugupeetud õpetajad! Vabastage endast kõik halvad 
mõtted, mis teil sellise lapse ja tema ema vastu on ja teie pingutusi hakkab 

kroonima edu. Ja teadke, et laps on alati oma ema iseloomu võimendaja, 
aga ta on ka teile õpetaja. Tema kaudu õpite te mõistma ja suhtlema 
sedalaadi inimestega. Kui suudate teda tema vigade tõttu armastama hakata, 
siis olete ühe õppetunni ka ise selgeks saanud. 


Laps, kes tahab väga head elu, muutub nõudlikuks. Kui ei saa, siis 
solvub, sest mittesaamine võrdsustub sellega, et minust ei hoolita, mind ei 
armastata jne. Ta võtab eeskuju endast paremal materiaalsel järjel olevatest 
eakaaslastest, hingelisi väärtusi ta ei hinda. Kuidas neile on kõik lubatud, 
miks minule ei anta, kas ma olen neist halvem? Esialgne imetletud geniaalne 
pea muutub tuupuri peaks, mis minetab loogilise mõtlemise, sest ta pea) 
oma hinnetega armastust ja materiaalseid väärtusi ära teenima. Aga elus on 
loogiline mõtlemine toimetuleku põhialus, raamatutarkuste tsiteerimine siin 
ei aita, neid peab kasutama. 


Liigset head nõudva lapse mõistus hakkab tasapisi nürinema, pet- 
tumused murravad egosse väljapääsutee - tüdrukud tormavad elumöllu 
eesmärgiga hankida endale rikas, tark, ilus, positsioonikas, edukas mees. 
Poisid otsivad samasugust naist, aga kui enda küündimatust tunnetavad, 
hakkavad hingevalu matma — sigaretid, alkohol, narkootikumid jm. elume- 
helikud vägitükid kuritegevuseni välja. Või õigustavad end haigusega, mis 
nõuab rahustite ja muude psühhoterapeutikumide neelamist. Ka see on 
narkomaania. Kombinatsioon, kus ema on alkohoolik ja laps elab rahustite 
najal või vastupidi, ema on rahustitest naudingu saaja ja laps on alkohoolik, 
on ju tavaline. Mõlemal juhul on neurasteenik see, kes alkohoolikule näpuga 
näitab. Ometi on mõlemad hullunud hirmust ja vihast, et kõik ei ole nii, 


nagu mina tahan. 


Aga ka nn. korralikud vanemad, kes oma liigse delikaatsusega püüavad 
lapsele mitte haiget teha, võivad üllatusega ühel päeval avastada, et on üles 
kasvatanud eluvõõra pirtsaka ja nõudliku lapse. Nad ei ole tahtnud lapselt 
nõuda siirust, ausust, teistega arvestamist. On küll märganud ebasiirust, 
kavaldamist, omakasupüüdlikkust, varjamist, aga lootnud, et laps ise 
mõistab, on pidanud seda mööduvaks kõrvalekaldeks. Sellised vanemad on 
kartnud suud lapse süüdistamiseks avada, sest alateadlikult või teadlikult on 
neil hirm, et laps paiskab seepeale vanematele nende endi puudused näkku. 
Tänapäeva inimene tahab ju, et kõik oleks kõige paremini korras. Enese 
proovilepanek ja kangelaslikkus oleks nagu ajalooline vanamoodsus. Enda 
puudustele viitamine võib hävitada, seepärast elatakse parem pimeduses. 


Väga head taotlejate inimeste hirm, et mind ei armastata, et minu 
armastust ei vajata, on suurem kui vähesega leppijal. Hea eesmärgi nimel 


151 


vangitseb hea inimene looduse. loomad ja iseenda, aga pahategijat näeb ikka 
teises. Vanemad haigestuvad laste luhtaläinud elu vaadates, aga et ise selle 
põhjustajaks on, seda ei oska näha. Nad on ju oma lapsi suure armastusega 


kasvatanud. 


Laps on oma vanemate varjatud vigade nähtavale tooja. Me ju usume 
veel ainult seda, mida näeme. Kes õpib tunnistama oma varjatud negatiiv- 
sust, see ei pea näiliselt hea olema. 


Inimeste headus 


Kuidas me küll tahame kõik head clla, mõistmata, et oleme parasjagu 
head! Isegi need, kes tunnevad, et neist keegi ei hooli ja protestiks paiskavad 
vihase: “Ma tahangi halb olla! Ma tahangi halba teha!” 


“Suurepärane, sinus on vähemasti tuld. Halba heaks tegema oleme me 
kõik tulnud, aga et sina selle otse välja karjud näitab, et oled aus. Mis siis, 
et sa seda ise ei teadnud ja sedaviisi protestida tahtsid,” olen ma agres- 
siivsetele lastele öelnud. 


Et halvast head teha, on vaja ainult natuke teadmisi ja vigade parandus 
ongi tehtud. Aga proovi sellest petlikust 1east midagi teha... 


Heade inimest: soov hea olla on nad pimedaks teinud. Oma töös pean 
tihti imestama, kuidas inimesed end headeks kiirustavad nimetama enne, kui 
üldse asjakohast juttu alustame. Hirm, et mind peetakse halvaks, on 
paaniline, ta nõuab ja palub hea arvestamist. Tavapärane arusaam heast ja 
halvast on haigettegev sellele, kes vastavalt oma hetke meeleolule ise teisi 
headeks ja halbadeks jagavad. Isegi paljud need, kes “Ellujäämise õpetuse” 
[ raaamatu on läbi lugenud, ei ole veel suutelised vastandite ühtsuse seadust 
mõistma. Olen raamatu alguses rõhutanud, et kui ei saanud aru, siis lugege 
uuesti. Aga või siis heal inimesel on aega uuesti lugeda, tal on vaja 
kiirustada head tegema. 


Olen toonitanud, et ei ole süüd, on vead, mille läbi olemegi siia ilma 
tulnud õppima. Aga seegi jutt on nagu hane selga vesi. Seepärast ma aina 
kordan ühte ja sedasama. 


Kõige raskem ongi elu filosoofiat selgeks teha inimesele, kelle kate- 


gooriline lõppotsus, mis edasisele arutlemisele ei kuulu, on: “Mina olen hea 
inimene. Ma pole kunagi kellelegi halba teinud ega halba öelnud. Ma olen 
kõike alati kannarlikult talunud, kuigi mulle on palju liiga tehtud.” — Mina 
olen hea ja kõik!!! 


Õpime siis veelkord. Kordamine on tarkuse ema. 
Ei ole head, ei ole halba. 


Kõik lihtsalt on oma heas ja halvas. 


Igal asjal on kaks otsa - hea ja halb. Iga tervik eksisteerib ainult 
selliselt, teist võimalust ei ole. Kes sellega ei lepi, see on eluliselt pime ja 
peab veel läbi kannatuste õppima. 


Inimenegi on samasugune tervik. 
Igas inimeses on 49% halba ja 51% head. 
Kõigis ja eranditeta, muidu me poleks inimesed. 


Kes on haige, aga sellel on ka elu ilmtingimata korrast ära, selle 49 on 
kümnendike võrra suurem ja 51 sama arvu kümnendike võrra väiksem. Kui 
halb suureneb 50%-ni, siis saabub surm ja nii on halb heaks saanud. 
Vaimule on keha surm vabadusse pääsemine. 


Surmahirmuga inimestele võib tunduda see jutt irvitamisena elu 
pühaduse üle. Andke mulle andeks ja püüdke õppida elu olemust paremini 
mõistma. See inimene, kes on oma käesoleva elu kõik õppetunnid ära 
õppinud, see tahab ära minna st. surra. Kõrvalolijad ei suuda seda enne 
mõista, kui endal on sama hetk käes. 


Mul on õnn olnud vaadata mitme sellise inimese suremist, kes olid 
eluga oma lõpparved rahulikult ära teinud, ka oma viimase varanatukese ära 
pärandanud, kui surma käsi tema poole sirutus. Ta küsis kellaaega, mõtles 
mõned minutid ja ütles: “Jumal kutsub mind nüüd ära.” Ta kohendas käed 
rinna peale risti ja hingas pikalt ning kuuldavalt välja. Läinud ta oligi. 
Selline oli siira kristlase surm. 


Aga ma olen ka siira kommunisti samasuguse lahkumise juures olnud. 
Ta mõtles veel minut enne surma homse peale. Temagi uskus heasse, uskus 
armastuse jõusse. Ta ei teadvustanud oma ütlemist, aga tema kavalat viimset 
jõudu vaevaliselt kokkuvõtvat naeratust saatsid sõnad: “Ega ma siis 
igaveseks ei lähe.” Viie minuti pärast oli ta juba ära. See oli mu isa. 


Tänapäeval sureb enamik inimesi suurte vaevadega SI. lähevad ära 

viimase minutini läbi kannatuste õppides. Nende vabanemata viha teeb 
põrgupiinu. 

Need inimesed, kes on andestamise ära õppinud, on viimaste elutundi- 
deni täiuslikult elavad tulevikust huvitunud inimesed, sest nad teavad, et nad 


sillutavad oma järgnevate elude teed iga hingetõmbega, mis veel jäänud on. 
Nad lahkuvad vaid minuteid kestva füüsilisest kehast vabanemise 


jõupingutuste järgselt. Ilusamat surma ei saa tahta. 

See, kes surmahirmule andeks annab ja hirmult andeks palub, vabastab 
ennast hirmust ja hirmu endast. Me oleme hirmuga teineteisele võrdväärsed 
vangivalvurid ja vangikongid. 

Meie elu on mäng selle 2% ulatuses, mis jääb 49 ja 51 vahele. 

Kellele on elu mängureeglid selged, selle mäng on pikk ja õnnelik. Kes 
reegleid ei tunne või ei kasuta, selle elunatuke võib olla väga napp või siis 
hoopis pikk, aga piinarikas. 

Te teate, et kõik liikuv on armastusenergia — igavene — kõik seisev on 
negatiivne energia — hävinev. Meie füüsiline keha on hävinev, järelikult on 
ta negatiivse energia kogumik. 

Loogika ütleb, et kõhnades inimestes on seega vähem negatiivsust ja 
paksudes rohkem...??? 


Nii see on. Ainult et kõhnades on ka positiivsust vähem, paksudes 
seevastu rohkem. 49:51 suhe jääb säilima, kuni me elame. Elu ongi 
liikumine selle halva heastamise teel. Kes liigub aeglasemalt, kes kiiremini, 
aga niikaua kuni liigume, niikaua elame. Paigalseis on häving. 


Järelikult oleme kõik ühesugused inimesed, kuigi oleme harjunud 
ühtesid headeks ja teisi halbadeks nimetama. 

Oleme harjunud hindama välise järgi. Petame ennast ja teisi ning 
oleme pärast õnnetud. 


Mina jagan inimkonna kaheks äärmuseks: 
— head halvad = näilised head, võltshead, 
— halvad head = näilised halvad, võltshalvad. 


Ülejäänud on rohkem või vähem tasakaalukad, aga nende hulk järjest 
väheneb. Maa kriisi suurenedes kasvab äärmuste hulk. 


Mida enam me jätkame materiaalsete hüvede suurendamist, ise pai 
poisina endal pead silitades ja teistelt kiidusõnu oodates, seda enam kasvab 

võltsheaduse hulk. Ainult kiire vaimsete väärtuste suurendamine ja ausse- 
tõstmine võib veel midagi aidata. 


Võltsheaduse tasakaalustamiseks on maailmas võltshalvad, keda võlts- 
headel on tavaks nimetada kurjategijateks. 


Heategijatest 


Head halvad ehk võltshead on inimesed, kel:e hea on väljapoole. Nad 
on nn. hearegijad, kelle hea on sageli ilus, delikaatne, kombekas, aga sageli 
ebakohane, eluliselt kasutamiskõlbmatu, vastuvõetamatu, tülikas, peale 
surutud, mitte õigeaegne, ärritav, mõttetu jne. Tavaliselt soovivad need 
inimesed teistele ja maailmale siiralt head, ainult nad ei mõista, et nende hea 
ei ole teiste jaoks hea. Teisele võibolla on sel momendil vajalik hoopis halb, 
sest see õpetab teda just praegu. 


Näiteks võib heategija pahaaimamatult heast südamest teise kõhu, 
küsimata kas teine soovib, ka trehtliga täis sööta ja õnnelik olla. Ta ei oska 
märgata teise hea inimese piinatud nägu selle kugistamise ajal. Teine 
pingutab viimseni, et esimese õnne mitte rikkuda, aga tema seedesüsteem 
arvab kindlasti teisiti. 


Iga inimene, kes tahab olla hea, peab meeles pidama, et minu hea ei 
tarvitse teisele ei suupärane ega südamelähedane olla. Siis ei pea ta hiljem 


pettunud olema. 
Heategija ei oska tavaliselt märgata, et ta ei pea teisi inimesi enda 


kõrval inimeseks. Kuulsat ja nimekat ja oma nähakse. aga nn. kasutut mitte. 
Uhe eest hoolitsedes tallatakse teine maatasa ja prcovigu see häält tõsta. 


Heategija peab ennast heaks, aga teised tavaliselt mitte. Niikaua, kuni 
teised talle sõnagi ei lausu, sest ka nemad tahavad head olla, see inimene ei 
aimagi oma vigu. Kui talle tõde näkku paisatakse, siis paneb see heategija 
arukuse liikuma ja võib juhtuda. et tast saab tõeline hea, kes paraki väliselt 


veidi karune on. Aga see on hea asja halb külg. 

Heategija hea kulub, lendab tulutult tuulde ja oodatud tulemust ta ei 
näe. Aga heategija ei lohuta end kunagi sellega, et üks asi ikkagi õnnestus. 
Heategija jookseb end või tükkideks, aga kõik peab õnnestuma. Paraku pole 

155 


elu ainult hea. Pettumus kuhjub hinge ja tekitab elukibestumisi. Vihast nägu 
nad tavaliselt ei näita, aga aja kuludes elurõõmu ka enam oluliselt mitte. 
Varjatud viha võib olla nii peidetud, et parimgi provokaator jääb naudingust 
ilma. Ta ise oma siiras soovis head teha on meeleheites kui talle tema vigu 
avalikustatakse. Olen näinud sellise inimese viha avaldumist alles tema 
lapselapsel, sest ka last oli õpetatud end maksimaalselt talitsema. Kahe 


põlvkonna viha murdis kolmandal põlvkonnal välja langetõvena. 


Heategijat iseloomustavad vastutuse enda peale võtmine, ükskõik mis 
hinnaga eesmärgile jõudmine, patriotism, enda süüdi tunnistamine, kui 
miski ei õnnestu ja alati edasimineku nimel oma jõu mobiliseerimine. 
Ülisuurtele pingutustele järgneb tavaliselt masendus, sest teised ei ole tehtut 
vääriliselt hinnanud. Söömine ja joomine aitavad meelepaha maandada. 
Kalorid omakorda aitavad raskerelvastust suurendada, et järgmine pealetung 


õnnestuks. 


Heategija hea võib küll olla väga suur, aga ta on tuulde laiali pillutatud 
ja ei teeni eesmärki sihipäraselt. Ainult see hea, mis vastu võeti, on tõeline 
hea. Niikaua, kuni head sooviv ja tegev inimene oma vägivaldset 
heategemist ei lõpeta, kaob tema hea mõttetult ja tulutult. Temast väljunud 
head koguneb tasakaalustama järjest suurenev negatiivsuse mass, eriti viha 


näol. 


Viha teeb inimese paksuks. 


Viha ladu on rasvkude. 


Inimese negatiivsus koguneb märkamatult. Kõik on harjunud heategija 
heategudega nii, el halva varjatud hävitustöö avaldub siis, kui on hilja. Nii 
vaimne kui füüsiline kokkuvarisemine areneb salalikult ja lööb seda 
valusamalt. Need inimesed nutavad, miks saatus neid nii karistab, nad pole 
Ju midagi halba teinud. Ja kõik see sünnib ainult seepärast, et inimesed ei 
teadvusta endale, et ei ole head ilma halvata. See, kes teab, see ei nimeta 


ennast heaks ja ei näita teise peale näpuga. 
Olen kindel, et kui seda lehekülge loeb heategija, siis ta libistab silmad 
kiiresti üle, sest need read teda ei puuduta. 


Tüüpilised selle äärmuse esindajad on naised ja paksud inimesed. 
Kahjuks kasvab nende hulk meeste ja kõhnade arvel. 


Ravimitega rasvtõve probleemi lahendada on mõttetu. Suure pingutuse 
ja enese piinamisega, isu pärssimisega võib kaalu languse küll mõneks ajaks 
saavutada, aga sel juhul see inimene muutub keha orjaks. Vabanedes kaalust 

vabaneb inimene häbist näidata end teistele, aga teised stressid, ka need, mis 
adippoossust tekitasid, ju jäid. 


Paljud paksud inimesed kardavad kõhnumisvahendeid kasutada, sest 
alateadvuses on hirm kaotada vastupanuvõimet. Viha ju toidab 
võitlusvõimet. Kes jõuga hirmu alla surub ja hea väljanägemise nimel keha 
üle võimutseb. oskamata hirmu ja viha vabastada, see hiljem kahetseb. 


Seetõttu haigestutakse sageli peale kõhnumiskuuri, kahetsetakse ja 
ollakse pigem nõus veel suurema kaaluga, peaasi. et ei oleks väevusi, mis 
elamist segavad. Paraku haigus seda enam ei võimalda- Ennz2 olid nad 
suutelised halba enda sisse peitma, alla neelama ja rõõmustama, et suudavad 
vaatamata raskustele ikka kõigile head olla. Nüüd kisub haigus näo nutu- 
võrusse ja rõõm on kadunud. Kui enne suutsid need inimesed >eret toita, 


teistele head teha, siis nüüd on hirm tuleviku suhtes. 


Negatiivne energia, mis kogunes rasvkoesse, peab nüüd kontsent- 
reeruma kuhugi veel tihedamana, et ära mahtuda. Nii võivad tekkida näiteks 
kasvajad. Kes oma veast aru saab, see ei süüdista ravimit ega nende tootjat. 
vaid andestab vabadusse oma vihad ja kasvaja saab kaduda. Kõige kiiremini 
ja kõige suurem kasvaja, mis sellise mõttetööga on olematuks muutunud, oli 
ühe proua munasarja tsüst. See oli vastsündinu pea suurune ja kadus vähem 


kui nelja nädalaga. 
Hirm teeb inimese kõhnaks. 


Endine tüse aina kõhnub, isegi kui keegi midagi haiguslikku ei leia. 
Nüüd tekib juba oletatava varjatud haiguse tõttu surmahirm. Tegelikult pole 
veel tõsist midagi, kui mitte arvestada, et kui inimene mõelda ei oska, siis 
on asi juba tõesti tõsine. On tekkinud psühhiaatriline haigus. 


Rasvtõve probleem on kõike muud kui naljaasi. Paljud suurepärased 
inimesed on tema pärast depressioonis, nende väärikus on haige. 


Ülekaalulised võivad rasvuda väga erinevalt. 


Kael, turi ja käed rasvuvad neil, kellel on viha, et mind ei armastata. 
viha, et minu tehtu ei õnnestu, minu järgi ei tulda jne. — kokkuvõtlikult - 
viha, et kõik ei ole nii, nagu mina tahan. Selle piirkonna piiratud rasvumine 
on harvaesinev. Tavaliselt kaasneb see kogu keha rasvumisele 


Kellel on kehatüvi rasvunud, selle rasvkoesse on pidanud ära mahtuma 
kõik tema vihased süütunded ja süüdistamised, ükskõik kelle või mille vastu 
ja pärast. Loomulikult ka iseenda vastu ja pärast. 

Osa inimesi on täiesti ebaproportsionaalsed — pisike nägu ja pea, 
pehmed hõredad juuksed, isegi peen kael, aga õlgadest allapoole rasva 
ladestused, mille vähendamine on võimatu. Nende inimeste hirm, et mind ei 
armastata, kui... on suur ja nad püüavad elu negatiivsusele vastu seista kui 
müür, mis kõike halba enda sisse võtta ja jätta oskab. Soliidne paksus 
väljendab nende mõttelaadi. Paljud naisülemused on sellised. 


Rasvunud inimene on võitleja ja halva elu põhjuste otsija st. süüdistaja, 
aga väga hell, kui teda süüdistatakse. Mida rohkem ta ise kartusest süüdi 
olla teisi süüdistab ja seda viha endasse kogub, seda paksemaks läheb talje. 
Nende nõudlik tahe näha elu heana on endile märkamatult vihaks muutunud 
olgugi, et nad tahavad elu väga heaks teha või organiseerivad teisi seda 
tegema. Valitsemine. käskimine, keelamine on alati seotud vihaga. Need 
inimesed on väga õnnetud, kui neis nähakse halba. Aja möödudes kasvab 


seegi vihaseks korra majja löömiseks. 


Maksimalistlik soov saavutada midagi, et teistest parem olla, ei täitu. 
Pettumusest kasvab välja hulgaliselt vihasid — viha tegemata tegude pärast, 
viha rääkimata juttude, nutmata nuttude ja tülitsemata tülide pärast. Selline 
nii teisi kui ennast süüdistav viha kogub stabiilse rahuga taljele kilogrammi 
kilogrammi järel. Kui selline inimene ülemuse ametisse tõuseb ja oma 
valitsemishimust rahulduse saab, siis ta liigsed kilogrammid kaovad. Eriti 
kiiresti haihtuvad nad aga siis, kui ta konkurentsi hirmus oma kõrgest 


ametipostist ilma jääda kardab. 


Rasvunud inimesed on tüüpilised heategijad, sest nad ei vihka tavaliselt 
teisi inimesi, nende viha onelu ja elu korraldamatuse vastu, takistuste vastu 
eluteel. Neid ärritavad rumalus, mõttetus, raiskamine, laiskus, elukallidus, 
lekkivad torud, looduse reostatus, poliitikute küündimatus, majanduse al- 
lakäik, enda rahakoti kõhnus ja kõik, kes seda põhjustavad jne. 


Heategija ei lähe oma meelekibedust võõrale näkku paiskama. Mine 
tea, mis sellest võib tulla! Tavaliselt kannatavad süütud perekonnaliikmed. 
Eriti lapsed, sest neil pole õigust vastugi ütelda — nad elavad ju vanemate 
armust. 


Riieldes lapsega tahame ta muuta pisikeseks tundetuks ja manipuleeri- 
tavaks asjaks. Ei anta endale aru, et laps muutub masinaks, mis kulub läbi. 
Kui laps nutab, siis vanem ärritub — see on vanema süütunne, mis märku 
annab. Aga vanem ei taha süüdi olla. See kõik teeb veelgi tigedamaks. Nii 
laps kui ka ema võtavad kaalus juurde. 


Riieldes lapsega riidleme me iseendaga lapses. 

Üha sagedamini küsitakse, miks laps palub: “Anna mulle peksa, aga 
ära riidle.” Puhas vaim teab, et füüsiline valu on väike valu. Hingevalu on 
suur valu. Kui ema riidleb lapsega, siis tema enda hingel kasvab süütunne. 
Ema ise seda ei mõista, aga laps näeb ja ta ei taha, et ta emal oleks halb. 


Kui ühelaadse viha kuhjumine mingisse organisse põhjustab selle 
organi haigestumise, siis rasvunud inimese eluvõitluse viha on piirideta, 
nagu elu isegi ja saab väga pikka aega üle kogu keha koguneda enne, kui 
mõnes organis välja murrab. Siis peab olema tekkinud elus mingi 
konkreetne lahendamatu probleem. 


Rasvunud alakehaga inimest vihastab majandus, töö, rahamure ükskõik 
kelle või millega seoses. Alakeha on minevik. Kes ei vabasta endast 
mineviku viha, selle alakeha peab rasvunud olema. Seal elavad vihad 
lapsepõlve ning noorusaja vastu ja pärast. Seal on ema viha isa vastu, et 
mees ei tee seda, mida naine on tahtnud ja naiste vihad meeste vastu 
üleüldse. 


Ülakeha on tulevik. Kes vihaga tulevikku trügib, selle ülakeha peab 
suur olema. Ta tahab kõigi takistuste kiuste tulevikku minna. 


Vöökoht on olevik, see on tänane päev. See, kes möödunut endast ei 
vabasta, sellel on tulevikku minemine kui võitlus ja selle talje on tüse. Kes 
eilse päeva pahandused alati mängleva kergusega peast välja viskab, selle 
talje on ka väga volüümika alakeha puhul peenikene. 


Inimene, kes tahab väga oma häid eesmärke teistele näidata ja 
tõestada, st. nähtavalt õige inimene olla, see läheb paksuks. Ta võib isegi 
häbeneda oma headust ja tunda end ebamugavalt, kui keegi tema headust 
tähele paneb, aga sisemine igatsus on tugevam. Tavaliselt sellised inimesed 
ei tunnista endalegi oma viha, kuna nad siiralt ei tea, mis on viha. Teised 
ajavad ta vihaseks - see on küll selge. Neil võib olla isegi viha vihaste 
vastu. Selline omapärane hea eest võitlemise moodus on levinud. Sellist 
inimest häirib, kui keegi viriseb, otsib vigu või süüdistab otseselt. 


“Mis te virisete, kas sellest läheb midagi paremaks! Ma lihtsalt ei talu 
sellist süüdistamist ja mõttetut ajaraiskamist,” purskub temast ägestunult. 
Hea kui selline protest kuuldavalt kehast väljus ja stressi vabastas — SIIS Sali 
vähemalt asja eest vihastatud. Tavaliselt selline inimene kahjuks ei mõtle, et 
võttis endasse kahekordse viha -- teise süüdistamise ja enda viha. Veidi aega 
hiljem tunneb ta enesetunde halvenemist, põhjendab seda näiteks vererõhu 
tõusuga ja seostab mõttetu vahejuhtumiga, mistõttu hakkab endaga sõitlema, 
et asjasse sekkus. Jälle ei saanud pidama! See on juba otsene enesesüüdis- 

tus, mida ka ei teadvustata. Hirm oma halva enesetunde tõttu veel 
pealekauba, sest ei tea, mis see täpselt on. Akki on midagi rohkemat kui 


vererõhu kõrgenemine? 


“Nii ei salli virisejaid, et see ajab mu marru! Ma tunnen, et lähen 
vihast lõhki, nad ei saa ju nagunii millestki aru! Aina kordavad ühte ja sama 
juttu ning käivad elus nagu silmaklappidega hobused!” 


Nii-nii! Näete, see ongi Teie enda stress. Sellega Te tõmbate selliseid 
inimesi enda ligi ja nad tulevad Teid vihastama. Kui nad ei tuleks, siis Te ei 
saaks seda viha tunda. Te ju nii väga tahate! 


Te tõmbate enda külge vihast lõhkiminekut. Jz kui seda stressi on 
insuldi tekkeks veel liiga vähe, siis mõne verevalumi Te peate ikka saama. 
Kasvõi lööte end kusagilt siniseks. Teie keha andis Teile sel kombel 
eelmärguande hetkeseisundist. Hetkeseisund on üldolemuse peegeldaja. 


Need, kelle hirm, et ei armastata, on väiksem, on teiste arvamuse 
suhtes ükskõiksemad. Oma suust väljalipsanud sõnade pärast nad ei 
muretse, sest pidasid oma arvamust õigeks. Stressi nad sellest ei saanud. 
Nerde kehakaal on loomulikult väiksem. 


Meditsiiniliselt on rasvunutel aeglane ainevahetus, millega tema 
rasvkoe vohamist ka põhjendatakse. Põhiainevahetuse kliinilised näitajad 
määratakse kilpnäärme töövõime uuringutega. 


Nüüd mõtleme uutmoodi ja lihtsustatult, nagu ma Teile pidevalt püüan 
õpetada. Kilpnääre asub V tšakra keskel. See on suhtlemise tšakra. Järe- 
likult on suhtlemine maailmaga, st. inimeste, loomade ja loodusega korrast 
ära. Ei aita minu arvamisest, et ma olen alati kõigiga hästi läbi saanud ja 
loomi armastan ülekõige. Kilpnäärmel on alatalitlus, järelikult minu 
suhtlemine maailmaga on raske, ülepingutatud, minule ülejõukäiv, liiga 
headtaotlev, pettumusi täis, käegalöömisest ja mõttetust pingutamisest 
pungil. Pidev hirm elule alla anda viib kilpnäärme alatalitlusse. Need kõik 


on minu vihase eluvõitluse märguandjad. 
V tšakra paikneb hirmu, et mind ei armastata, toimepiirkonna keskel. 
Temast üleval asub pea oma kõigi elutähtsate keskustega, ka ainevahetuse 


juhtimise keskustega. Hirm, et mind ei artmastata, minust ei hoolita, 
vaatamata püüdlustele ei õnnestu kõik nii, kuidas vaja jne., on blokeerinud 


suhtlemise. 


Suhtlemiskramp ei lase keskustel keha raskusi näha. Keda ei ole 
õpetatud või kes ei ole õppinud suhtlema, selle pea e: tea, mida keha teeb. 

Ja keha ei oska mõista, mida see pea ometi mõtleb! Oskus õigesti suhelda 
ühendab inimese tervikuks. Aga oskus õigesti suhelda ühendab tervikuks ka 
pere, kollektiivi, riigi. inimkonna. Niikaua, kuni me ei ole omandanud 
mõtete lugemise võimet, vajame me sõna abil suhtlemist. Aga ebasiiruse 
tunneb inimene alateadlikult alati ära, isegi kui teda keegi kunagi suhtlema 


ei ole õpetanud. 


Väikesi lapsi õpetatakse ütlema tere. Rõõmus tere lapse suust paneb 
iga inimese naeratades talle vastama, sest temast tuleb siirast rõõmu. See on 
lapse puhas armastus, mis ei küsi vastutulijalt midagi vastu. Kui me 
säilitaksime täiskasvanuna kasvõi selle ilusa suhtlemise alustamise sõna, kui 
me lastele samuti vastaksime, siis ei hakkaks lapsed kasvades nina maas 
käima ja täiskasvanutele protestiks hambaid risti suruma. Südamlik hir- 
mudeta ja vihadeta: “Tere!” avab südame uksed. Leidkem aega selle sõna 
tarbeks lävel hetkeks peatuda ja vastust oodata, et tunnetada suhtlemise 


algust. Tühi kombetäitmine ei anna midagi. 


Vaatamata oma tunnetuse piisavalt kõrgele arengutasemele, laseb 
inimene enda arusaamad hirmul, et mind ei armastata, risti vastupidiseks 
pöörata, sest ta ei lasku arutlemisse oma tunnete üle. Kes eelistab hirmu eest 
ära joosta, sellel on aktiivsem füüsiline tasand ja tal tekib kilpnäärme 
ületalitlus. Kes eelistab teistsugust väljapääsu leida, see hakkab jooksmise 
asemel teist materiaalset väljapääsu otsima. Mõlemad jõudsid erinevaid teid 
pidi ikka vihasohu. Vahe on ainult selles, et üks jooksis end kõhnaks ja teine 
mõtles end rahulikuks sundides paigale ja läks paksuks. 


Rasvumine tähendab, et inimene tahab elult rohkem saada kui anda. 
Kõhnumine tähendab, et inimene tahab elule rohkem anda. 


Sale, normaalsete proportsioonidega keha näitab saamise ja andmise 
tasakaalu. 

Aga mida saada ja mida anda? Sellele küsimusele vastake igaüks ise, 
sest elu eesmärgid on igaühel omad. Üks tahab saada rikkaks, aga teistele 
räägib paatosega, et ta rahast ei hooli. Teine tahab saada hingerahu, aga 
teistele ei anna minutitki rahu. Kolmas tahab maailma näha ja põhjendas 
oma kodus istumist raha puudusega, aga kui raha saab, siis kulutab selle 
tühja-tähjale. Neljas tahab kodurahu. aga esimese tunni jooksul tormab 
külapeale, nagu kurjast vaimust vaevatud. 


Elu eesmärgid on igaühel erinevad. Kas Te annaksite kõik ära, mis Te 
oma elus olete saanud? Kas oleksite siis tuleviku suhtes julge? 

Rašvkude on Teie võitlusvõime ladu, inille Te olete varunud, et eluga 
täna ja (mida vanem olete, seda rohkem) homme võidelda ning vastu panna. 
Arutlete inimlikult loogiliselt: “Miks ma pean oma ära andma? Igaüks peab 
oma elu ise korda tegema! Ma olen niigi rohkem andnud kui teised.” Olete 
palju varuks kogunud ja tunnete end niimoodi kindlalt. Samamoodi tunneb 


end Teie rasvkude. 


Teisele on elu vähem andnud ja temagi peab vähem andma. Niisugune 
on tema elusaatus. Igaühelt tema võimete kohaselt. Teile on rohkem antud, 
et Teiegi rohkem annaksite. Ja ega Te teise andmisi ei oska näha. Üks annab 
asja ja peab seda suureks andmiseks, teine annab kogu oma hingejõu — 
midagi suuremat ei olegi ju inimesel anda, aga see ei ole teistele nähtav. 
Ometi võrreldakse andmisi ühise mõõdupuuga. 


Tahtmatus omast loobuda on kaval stress. Ka rasv on sümboolselt see 
oma, mille eluga võitlust pidades olete varuks kogunud. Vabastage stress ja 
Teie kokkuhoiu sarnane müürina seisev rasvkude saab hakata ära liikuma. 
Rääkige oma rasvkoega, rääkige rasvarakuga. Kui palju hirme homse päeva 
ees olete temasse kogunud. Ja võitlevat viha' Üks võitleb nii kui sõdur 
lahingus, teine nii ku: sõduri lahingusse saatja. Kolmas võitleb suuga, neljas 
sulega. Viies võitleb teoga, kuues mõttega. Missugune Teie olete? Mõelge 
ja vabastage oma vihad ja tahtmatus omast loobuda. 


Kõik, mis meil justkui on, on ju tulnud Maast. Meie planeet ei ole 
minu oma, järelikult ka kogu materiaalne rikkus on mitte minu. Läbi selle 
rikkuse loomise tuleb mulle elutarkus ja see on minu ainuke varandus, 
millega ma elust elusse kõnnin. Ja kui ma õigesti lähen, siis antakse mulle 
üha rohkem materiaalseid rikkusi, mille kaudu ma aina õpin ja õpin. Need 
õppevahendid, ei saa jätta ütlemata, on üsna meeldivad kasutada. Aga me ei 
tohi unustada, et nad on vaid õppevahendid. Neid ei tohi omaks pidada, aga 
neid ei tohi ka hävitada, sest nad on Jumalast. Hävitades neid hävitame 


iseennast. 

Hingehädadele füüsilise väljapääsu leidmine lõpeb alati tupikus. Taga- 
järjeks on elu eest võitlemine, mis kunagi ilma võitluseta, seega vihata, ei 
kulge. Ja viha hävitab. Aga kes võitluseta alla annab. see hävineb samuti. 
Võitma on suuteline ainult see, kes õigesti mõtleb. 

On rasvunud inimesi, eriti naisi, kes mitte kunagi häältki ei tõsta ja 
teisi väliselt enda tahte alla ei suru. Perekonda. kus oma võimu näidata. ka 


ei ole ja sõprade seas on nad ülimalt armastusväärsed. Kõik oma viha on nad 
endasse peitnud ja nende stressitaluvus on imetlust vääriv. Neid aitab see, et 

nende heasoovlikkus on siiras ja nad püüavad teisi mõista. 


Arutust näilise headuse suurendamise vajadusest on välja kasvanud 
enesereklaam. On see siis iseenda teistest paremaks kiitmisest kuni suurte 
reklaamitrikkideni välja või konkurentide mahategemine - see on varjatud 
negatiivsuse suurendamine. Tagasihoidlik inimene, kes tunneb, et teeb ja 
tõepoolest teeb tööd sama hästi kui teine, hea make up'iga ja osav suhtleja, 
neelab kibeduspisaraid kui näeb, et teisel läheb hästi, aga temal ei jätku 
tööd. Teise kliendid on tuntud inimesed, aga tema juurde hea kui üldse 


tullakse. 


Tagasihoidlik ei oska suhelda või on ta nii tundlik vale vastu, et tema 
olemus tõrgub end ebaloomulikuna serveerimast. Kui ta peab olema eriti 
sädeleva inimese kõrval, siis ta võib nii kapselduda, et on oma morni karuse 
käitumisega endalegi üllatuseks. Sellises hingeseisundis ei saa töö õnnes- 
tuda. Järeldus tehakse ikka välise järgi — ta on nii halva käitumisega, teeks 
siis töödki hästi, aga selle rikkus ka ära. Ja tõsi ta on — töö on ju rikutud. 


Kallis inimene, kes Sa ei tunne end selles võltsis keskkonnas hästi! Ole 
selline kui oled — siiras, soe ja ümar. Aga lase vabaks oma hirm. et mind ei 
armastata, kõik teised haiget tegevad ja vihale ajavad stressid, siis avastad 
ühel heal päeval, et Sinu juurde on. tee leidnud just selline mõnus siiras 
klient, keda Sa kogu aeg oled oodanud. Aga see sooja südant otsiv inimene 
tunneb, et ometi leidsin selle, keda vajasin, kuidas ma teda enne küll ei 


märganud. 


Kui lähete teenindusasutusse, näiteks juuksuri juurde ja näete juuksurit 
rõhutud meeleolus, siis teadke — ta vajab armastust. Ta võib oma meeleolu 
varjata kuitahes hästi, aga Teie ju tunnete, et Teil on ebamugav. Andke 
endast vabaks vastumeelsus minna tujutu inimesega suhtlema või pahameel 
kasvatamatute vastu või see stress, mis on Teis Teie elulaadist ja kommetest 
tulenevalt. Ärge unustage, et Teie lähete tema juurde, järelikult on Teil 
vajalik juustelõikuse kõrval ära õppida üks eluliselt vajalik õppetund. See 
võib olla nii väga vajalik, et Te sellest alles mõni aeg hiljem aru saate. 


Laske vabaks ka oma hirm, et juuksur teeb Teile samasuguse soengu 
kui on tema tuju, siis ei pea Te pärast enam sama asja pärast vihane olema. 
Võtke oma südamest mõttes suur soe peotäis armastust — Teil on ju seda 
palju - ja pange mõttes sinna, kus peaks asuma tema süda. 


Kui Teil nüüd üllatavalt meeldiv soeng peas on, siis teadke - see on 
tänu Teie enda targale headusele. Ja kui Te olete ära läinud, siis juuksur 
mõtleb: “Kui meeldiv inimene, tusatujugi viis ära.” 

Analoogne on olukord igal pool, kuhu Teid jalad viivad. Andestage 
vabaks enda stressid, siis on Teil igal pool hea olla. Ja kui oletegi kusagil 
võõral maal harjumatute tavadega inimeste keskel, siis Te oskate neid 
mõista ja Te ei hakka neid pidama: 

— ei endast halvemateks - see tekitab Teisse upsakuse, mis ajab 
upakile; 

— ega endast paremateks - see teeb Teile alandliku küüru selga, nii 
kutsutegi alandust enda ligi. 


Enda mõtetega tõmmatakse endale kuri kaela. 


Jätkame veel näite varal samasuguse olukorra erinevate võimaluste 
lahtimõtestamist. Te nägite, et juuksuril oli halb tuju. Hea, õigem oleks 
öelda liiga hea inimesena, lähete kohe pärima: “Oi, kallis, mis Teil viga on, 
äkki ma saan aidata? Teil on nii halb väljanägemine?” Selline pärimine võib 
teist hoopis ärritada — ta nii püüdis enda olukorda varjata. Ta ei taha seda 
muret jagada, ta vajab sellest vabanemist. Aga selles saab teine aidata teist 
vaid sellega, et laseb vabaks enda hirmu näida halva ja südametuna, kui ma 
teise muret enda mureks ei võta. 


Kui palju üldse teist inimest hädas aidata püütakse? Enamuses on see 
vaid retooriline küsimus, suusoojaks jutt, mis juba enne vastuse kuulmist on 
tuulde lennanud. See on kaasaja peen kombeõpetuse stiil. Kes sellega 
naiivselt kaasa läheb, saab petta ja peab selle läbi õppima. Tõeline abistaja 
ontuntav oma vähese jutu ja tõsise suhtumisega. 


Võib ka juhtuda, et Teie jaoks on teenindaja liiga jutukas ja pealetükkiv 
oma headusega. Teie ju ei salli liigset ei suhtlemises ega saamises. Andke 
oma Sallimatusele - vihale — andeks, siis Teid ei häirita isegi kui häirija 


käitumisstiil samasuguseks jääb. 


Parem viha ja halvem viha 


Viha on kaval stress. Näiteks viha konkreetse inimese vastu on kõigile 
selgelt mõistetav viha. Aga viha olukorra vastu, probleemi vastu, takistuse 
vastu, tekitab segaduse hinges. Kui ütlen, et see on ka viha, siis mõni 
inimene vajub mõtlikult longu — ta poleks selle peale kunagi tulnud. Heal 
juhul küsib ta: “Kellele ma selle vihaga siis halba tegin, et ise kannatama 

pean?” 


Teistele hea tegemise olemuse lahtimõtestamine tekitab mõnikord 
inimeses niisuguse mõttekrambi, et on lausa ohtlik edasi vestelda. “Ma olen 
siis eluaeg kõike valesti teinud! Kas ma olen siis eluaeg kõike valesti 
teinud,” ahastatakse ja selgitust, et vigadest õpivad kõik ja et seda on alati 
tehtud, selline inimene enam pole suuteline vastu võtma. Mõttekrambi 
kordamine viib hoopis ärritumisele — keegi julges öelda, et mina olen 


eksinud. 


Ja nii võib mõni väga depressiivne ja allaheitlik muutuda üllatavalt 
agressiivseks: “Ah Te tulete minule ütlema, et ma olen kogu elu valesti 
elanud!” Ta on nii sõnakuulelik ja riigitruu olnud ja nüüd tuleb keegi tema 
põhimõtteid pea peale keerama. Seda ei saa lubada. Enne kannatan. Elu 
õppetundide ümberhindamine on ennegi sõdu valla päästnud. 


Õigem on, kui inimene andestab enda stressid vabaks, mitte ei püüa 
end ohverdades teisi mõista, et siis teiste heaks midagi ära teha. Teiste 
mõistmine on vaevanõudvam ja võib eksitada, aga enda stressi vabas- 
tamisega anname sellele heale, mida ise vajame, võimaluse tulla. Näiteks 
vabastades viha, et seda head, mis mul on anda, teised nagunii ei taha, tuleb 
mu juurde keegi, kes just nimelt seda head vajab. 


Stress on stress siis, kui ta on minu sees kinni. Kui ma ta andes- 
tamisega vabaks lasen, siis saab ta muutuda armastusenergiaks. Vabalt 
liikuv energia on armastusenergia. Mina saan seda muutust oma kehas tunda 
minu jaoks hea nime kandva tundena. 


Hea viha on vabadusse lastud viha. 

Halb viha on minu sees vangis olev viha. 

Kui keegi kellegi vangistab, siis sellel ei saa hea olla. 
Vihal on kõige raskem erikaal negatiivsete stresside hulgas. 


Kellel on punnis ülakõht, see on vihane edasipüüdleja. Iseenda 
sundimine ajab kõhu punni. Tema kõht peab murdma elust läbi nagu 
jäälõhkuja nina. Kõigi kiuste, hambad risti vihasest ülepingest, lähen ja 
tõestan neile enda paremust. Ja kui seekord ei õnnestu, siis joon ennast täis, 
praalin valjuhäälselt oma ebaedu välja (ikkagi parem võimalus kui 
seesmiselt lõhki minna) ja üritan uuesti. Hea nimel ei valita vahendeid. Ja 
kui seegi katse on möödas, kuid hea ikka tulemata, siis viha kasvab ja 
purustab. 

Audke andeks oma vihasele edasitrügimisele läbi takistuste, siis 
avanevad Teie ees väravad. Hea saab tulla Teie juurde ise. Siis pole Teile 


enam suurt kõhtu tarvis. 


Reaalsuse piire ületav soov, mis oma täitumatuse pärast vihale ajab ja 
mis oma kiirustamise tõttu on kui vihapurse, tekitab songa. Enamik 
ebareaalseid soove on majanduslikud, seepärast tekivad songad sagedamini 
alakõhule ja haavaarmidele. Alakeha on minevik, ülakeha on tulevik. Kui 
elus pettunud inimese saamahimu järsult tulevikku purskub, siis tekib 
vahelihase song. Lihtsamalt öeldes: kui inimene tahab tulevikku vihaga 
nagunii ma seda ei saa — tormijooksuga vallutada, siis keha piirab ta 
hingamist, et inimene valusas õhupuuduses tagasi tõmbuks ja veel suuremat 
viga ei teeks. 

Kes hakkab elu nähtamatut poolt tunnistama, oma loomulikku negatiiv- 
sust teadvustama, sellelt hakkavad kilogrammid kahanema. Siis on jalgadel 
kergem joosta ja seda head teha, mis õigel ajal õigesse kohta jõuab. Tuulde 
pole ju mõtet head kulutada. 

Kes suudab vabaneda oma tahte teistele pealesurumisest, sellel hakkab 
rasvkude kahanema keha selgmiselt poolelt. Kes suudab vabaneda tundest, 
et ilma minuta ei ole edasiminekut, et ilma minu sekkumiseta nad nagunii ei 
tee, selle kõhult ja rinnalt saab rasv vähenema hakata. 


Kes ütleb tigedalt, et nääd võin ma istuda rahulikult maas ja minu 
jaoks pole midagi tarvis, mina enam ennast teiste jaoks ei liiguta, selle 
taguots vajub laiaks. Meeste seas on sellist stressi karva, kuid järjest 
sagedasemaks ta muutub. Mehelikkus on edasiminek ja mees tahab minna, 


kui vähegi jõudu jätkub. 

Kelles on viha, et fema nagu teised ainult mugavalt istuda ja elu 
nautida ei saa — tema majanduslik olukord ei luba, selle tagumik läheb veel 
laiemaks. 

Kelles on viha, et ta peab end ikka üles ajama, sest ilma minuta ei tee 
nad midagi, selle liigne rasvkude tõuseb tagumiku pealt taljele. Meestel on 
selle stressiga talje hingematvalt pingul. 

Naise siiras soov meest armastusega peibutada, et saaks elus edasi 
minna - rind kasvab suuremaks. Kes armastab meest tagamõtteta, selle rind 
ei kasva ebanormaalselt suureks. 


Trots meest armastama peibutada, kui mees ise esimesena armastada ei 
taipa - rind jääb väikeseks. Kes endast selle trotsi vabastab, selle väikesed 

rinnad hakkavad elueast hoolimata kasvama. 


Teadmine ja käega löömine, et ma nagunii seda ei saa, mida igatsenud 
olen — rasvkude vajub lodevaks. Lodev hing on lodev ihu. 


Nagunii te minu head ei märka - 'alje vajub lõdvaks. 
Ma ei ole armastust ära teeninud — nägu, kael, rind vajuvad lõdvaks. 
Marnagunii rikkaks ei saa - tuharad ja reied vajuvad lõdvaks. 


Vihane ma teile alles näitan, mida ma suudan - tekib tselhliit. Siis on 
kõik tõesti hästi näha. Algus on seal, kus oli kõige põletavam viha. Sageli 
on see reitel ja tuharatel, sest töö on tänapäeva inimese eneseteostuse 


vahend. Tööga tõestatakse enda väärtust. 


Headust saab vihaga mõõta ja kaaluda 


Viha on kõige energiakulukam stress. 


Kui keha nõuab toitu, siis mõelge, mis Teid vihastas, millele Te ei taha 
mõelda, mida ei taha meenutada — parem sööte. Kui tunnete, kuidas kõht on 
täis, aga isu ei kavatsegi täis saada, siis hakake andeks andma oma vihale 
nende vastu, kes Teie head vastu ei võta. Andestage vajadusele vihaga neist 
kõigist üle olla, üle astuda. Andestage vihale nende vastu, kes Teid paksuse 
pärast halvemaks peavad, sest nad ei saa muuga üle olla. 


Mida kirglikumalt Te neid stresse vabastate, seda kiiremini kaob isu. 
Need on ju Teie stressid, mis iialgi söönuks ei saa. Nad on tulnud Teile 
õpetama, et Teie hea võetakse vastu, kui Teis ei ole vihaga valitsemist. Kui 
Te need stressid vabastate, siis korraldub kõik justkui iseenesest ära. Õige 
on stresse vabastada pidevalt, mitte hädaabi korras, aga võib ka nii nagu äsja 


soovitatud. 


Mina ise põlvnen naisliini pidi paksude inimeste suguvõsast. Ainult üks 
tädi oli veidi saledam, ta jooksis ööd ja päevad tööd tehes, sest teda ajas taga 
hirm, et naabritel on äkki midagi paremini kui temal. Lihtsamaks taandades 
hirm, et mind ei armastata, kui ma viletsam olen. Ta oli kõigi jaoks väga 
hea inimene, abivalmis, helde ja rõõmsameelne. Olles ise lastetu, kasvatas 
ta üles palju sugulaste lapsi ja sõja ajal vanemateta jäänud lapsi. Ainult et 

need lapsed ei kogunenud hiljem enam tema ümber. Ta ei süüdistanud neid, 
isegi tagantselja ei tuletanud tänuvõlga meelde. Tema tegeles enesepiitsu- 
tamisega, et olla teistest parem. Tema tunnustuseva jadus ja jõukaks saamise 
soov olid nii äärmuslikud, et viisid ta 54-aastaselt maovähiga hauda. Ta 
isegi häbenes oma võidujooksu nii, et käis öösel, siis kui küla magas, tööd 
tegemas. Maovähk, kui Te mäletate, on inimese pahasoovlik viha enda 
vastu, et ei ole vaatamata maksimaalsetele jõupingutustele nii võimekas kui 
vaja. Nii sai liigsest heast liigne halb. Nii sai paksusest häving. 


Ma tahtsin väga tulla nimelt selle suguvõsa karmat lunastama. Ega ma 
ilmaasjata siia ilma tulnud. Lisaks suguvõsa ja perekonna karmale olen ma 
võtnud endale loomulikult ka isiklikud stressid. 


Näiteks veel vähe aega tagasi tundsin, kui töökoormus oli üle mõistuse 
suureks kasvanud, et ei taha enam tegelda inimestega, kes ei taha mõista, 
kes korjavad endasse viha nii, et enam ei näe ega kuule ja raiuvad aina oma 
õigust. Tundsin ärritust suurenemas ja tõmbasin just nimelt selliseid inimesi 
järjest enam ligi. Kaalus võtsin stabiilselt aina juurde. 


Petsin end tööga. Pikad tööpäevad ei lasknud ju süüa. Ega toiduta olek 
mind kõhnemaks ei teinud. Vastupidi, kui õhtul koju läksin ja huvi pärast 
kaalule astusin, siis olin ikka jälle raskem. Tülpinuna ja enda närvilisust alla 
surudes, et perele mitte haiget teha, istusin lössis nagu jahukott laua taha ja 
märkamatult kadus päevaseks korrapäraseks toitumiseks piisav toidukogus 
minu kõhtu. Ja seda kõigest veerand tunniga. 


Ma tean, et halvasti mälutud toit on rasva koguja. Tean ka seda, et 
paksude inimeste tüüpiline jutt — ma ei söö palju - on vale. Paksud inimesed 
hävitavad lühikese hetkega väga palju toitu. Ka vastupidist suudavad nad 
kõigile tõestada, nende rasvkude võimaldab seda, aga tavaliselt ainult 
lühiajaliselt. Nende keha omastab jäägitult kõik kalorid, sest kuidas muidu 
see inimene saaks helge tuleviku nimel võidelda. 


Pealtnäha olen ma hea inimene — rahulik, tasakaalukas, heasoovlik ja 
ennastohverdavalt aitan hädalisi. Liigne ülekoormatus teeb igaühe tigedaks. 
Liigne töötegemine on armastuse ärateenimine füüsilisel tasandil. Isegi 
teadmine, et viha teeb paksuks, ei aidanud, kuigi vabastasin viha iga päev. 
Mida rohkem vabastasin, seda rohkem suurendasin töökoormust. Hirm, et 
mind ei armastata, kui ma kõiki soovijaid ei aita, ajas mind taga. “Ma ei 
mõelnud nii...” ütlevad inimesed kui ma nende valedele mõtetele viitan. 
Mina ka ei mõelnud ja valesti tegin. Oma mõtete peale tuleb mõelda, et 


ilusast mõttest inetu tegu ei sünniks. 

Ühel hommikul ärkasin tugeva valuga turjas. Vaatan -- viha nende 
vastu, kes ei taha vastu võtta seda suurepärast Jumalikku tarkust, mida mul 
on õnn vahendada ja mida ma kogu oma hinge õhinaga teen. See võrdsustus 
samaga, et nad ei hooli ja ei arvesta minuga, järelikult ei armasta. Tahtmine 
neist ära pöörduda, soov mööda vaadata, üle astuda, üle olla, kui ainult neist 
rahu saaks, oli mu äratanud, et öelda: “Täna tuleb sul raske päev, kui sa 
midagi ette ei võta. Kui sa mind ei vabasta, siis juhtub midagi hullemat kui 
kaalu tõus.” 


Ma teadsin, et see on tõsi. Kogu oma kirega andsin andeks sellele 
stressile ja palusin ta käest andeks, et olin teda pikki aastaid kasvatanud. Ta 
on minus ju lapsest saadik olnud hirmu ja põlgusena inimliku rumaluse 
vastu. Nüüdseks on ta lihtsalt kasvanud keerulisemaks ja momendile 
iseloomulikumaks, aga tema olemus on sama. Seesama viha on mind 
tiivustanud õppima kõike, mis maailmas on — see on tema hea külg. Pool 
tundi, mil tööle kõndisin, rääkisin oma stressiga kui sõbraga, kellelt on mida 
õppida, mida andeks paluda ja kes mulle mingil juhul halba ei soovi, vaid 
püüab enda võimaluste piires minule abi anda, aga kelle märguandeid ma ei 
ole kuulda võtnud. 


Inimlik rumalus on ju põlastusväärne asi. Me kõik mõtleme nii. Või 
vaidlete Te mulle vastu? Hirmus oleks, kui rumalus oleks auasi! Mina 
mõtlesin ka varem nii. 


Nüüd ma enam nii ei mõtle. Kui keegi tahab rumal olla, siis on tal 
selleks püha õigus. Ma andestasin oma valed mõtted endast lahti ja valu 
kadus. Ma nägin, et minu viha oli mõttetarga suursuguse rahuna minu ees. 
Tänasin teda, ma olin jälle targemaks saanud. 


Järgnes raskeim päev minu alternatiivraviga tegelemise ajaloos. Nii 
tigedaid materialiste, apaatseid eluisuta haigeid, mitte millessegi uskujaid ja 
Jumala ning oma vanemate vihkajaid pole tavaliselt ühele päevale kontsent- 
reerunud. 


Rahuliku tähelepanuga vaatasin ma neist läbi ja mind ei häirinud 
sugugi, et nad seda kõike uskuda ei tahtnud. Ma lihtsalt teadsin, et nemad 
peavad veel õppima läbi kannatuste ja mul ei olnud kahju seda neile ausalt 
välja öelda. Hulk rahulolematuid inimesi, kelle tige nõudlikkus maailma 
vastu oli nad rängalt haigeks teinud ja pöördus nüüd automaatselt minu 
vastu, kuna ma neid kohe ja tingimusteta terveks ei teinud, et nad saaksid 
oma halba edasi minna tegema. Ma teadsin — kõik, mis neile ei meeldinud, 
on nende probleem. 

Tean, et tänu minu hingerahule suutsid pooled neist vastuvõtu lõpuks 
olla arukad ja asjalikud. Jää oli murdunud. 


Olin õnnelik, et mitte kordagi päeva jooksul ei olnud minus tõusnud 
vähimatki vastumeelsust ja õhtul olin ma reibas. Ma nautisin oma vaimu- 
jõudu, aga seda naudingut võiks sõnades väljendada ehk sõnaga “olemine”. 
Kuude jooksul hirmutavalt suurenenud väsimustunne oli kadunud. Ma olin 
vabanenud oma vihast rumalate vastu, kes ei taha õppida. Sellest päevast 
kadus õhtune pidurdamatu söögiisu. 


Kui Te nüüd küsite, et miks ma siis vihastun, peaksin ju küll teadma, 
kuidas tohib ja kuidas mitte, siis saladuskatte all ütlen - ma olen ikkagi 
inimene, sellepärast. Ühendväli, milles me tahes-tahtmata viibime, on meid 
kõiki mõjutav. Enda vabastamine negatiivsusest on suur ja tõsine töö, eriti 
kui olete end rakendanud teiste hüvanguks tööle. 


Kes suudab vabaneda absoluutselt kõigist stressidest, seega ka emot- 
sioonidest, sellel lakkab olemast füüsiline keha. Ja see ei pea mitte surm 
olema. Aga sellel teemal selles raamatus ei räägi. 


Inimene ei pea olema negatiivsuseta, tema negatiivsus ja positiivsus 
peavad olema tasakaalus nii, et toimub pidev halva heaks tegemine. 


Ei tasu häbeneda oma negatiivsust, aga ei pea ka teda kui auasja 
väljakutsena maailmale näkku paiskama. Oma negatiivsust tuleb tunnistada 
ja endast vabastada, sest ta on Teie elu õppetund, mis vaatamata kümnetele 
eelmistele eludele, ei ole veel ära õpitud. 


Meenutan ja kordan veelkord, et iga inimene on oma isa ja ema 
summa. Rasvumine on pehmete kudede probleem. Rasvuvad kergesti 
inimesed, kelle ema on endasse kuhjanud palju stresse ja kes peab armutut 
eluvõitlust. Elu seaduste järgi on alati keegi eespool ja keegi on mahajääja. 
Maha jääja tahab kirglikult ette jõuda, seepärast naissugu selliselt - segajaid 
teel tuhastades — tormabki. 


Kuna oleme oma ema ise valinud, siis kõigi muude probleemide seas 
tuleme õppima ka normaalse kehakaalu saavutamist. Kui pole ära õppinud, 
siis tehke kohe algust. Alguseks hakake andestama endast lahti viha, et kõik 
ei ole siinelus nii, nagu mina tahan. 


Mõtetega ravimine on materialistile raske mõista, sest seda pole koolis 
õpetatud. Me oleme veel kõik, kes rohkem, kes vähem, materialismi küüsis. 
Aga materialistil on üks suurepärane omadus - kõik, mis on asjalik ja 
loogiline, saab eesmärgi nimel tõsiselt ära õpitud. 

“Tore raamat, kõik õigesti kirja pandud, loed ja mõnuled. Viis 
lehekülge loed ja juba magad. Teeb hinge nii rahulikuks, tervis paraneb 
tõesti, aga mis puutub majandusprobleemidesse, siis seda ei saa ju olla. et 
minu rahakott sellest paksemaks läheb, kui ma hirmu raha pärast lahti 
lasen. Ah et viha, et meie riigi allakäigu pärast ei jõua ma omale traktorit 
osta, võiks ka lahti lasta,” muheles mulle üks maamees. Tema meelest ei 
olnud kahel kenal inimesel (temal ja minul) mõtet vaidlema minna. Kui kõik 
see ilus jutt ja mõtete mõlgutamine tervisegi paremaks teeks. 


Kirglik materialist hakkab alati mõtlema, ta kahtleb, aga ei eita. Tema 
eesmärgikindel tahtejõud on imeteldav. Kuna selle mehe tervis paranes, siis 
arvas ta, et poleks paha ka rahaasju korda teha. Võib ju nalja teha. Tervis 
paranes, mine tea ehk... Mismoodi ta iseendaga sisemiselt võitluse maha 
pidas on tema saladus. Järgmisel korral ütles ta mulle: “Ei ma poleks metrte 
uskunud, et magavale kassile hiir suhu jookseb, aga nüüd usun. Peaasi, et 
kassi ajud ei magaks.” Tänu enda negatiivsete mõtete vabaks laskmisele 
võitis ta majanduslikult soliidse summa. 


Muide, elus ei ole midagi igavest. Kõik muutub — hea halvaks, halb 
heaks. Kes enne oli suur materialist, sellel on nüüd võimalus saada suureks 
vaimuinimeseks. Kes on liikuja füüsilisel teel. see on liikuja ka vaimsel teel. 
Peaasi kui on kannatlikkust oma mõtete üle mõtlema õppida, sest ainult nii 


saab edasi minna. 
Vihasest ja uskmatust ei tule peale hävingu mitte midagi. 


Iga päev on mul vaja korduvalt rõhutada — kui lasete stressi tõeliselt 
lahti, siis võib Teile tõesti kasvõi magamise ajal tulla soodne pakkumine. 
Inimesed, kes on vabastanud konkreetse majandusmure, näiteks hirmu + 
viha, et za ei saa seda ostu teha. mis talle eluliselt väga vajalik on. saavad 
selle ostu sooritada imekombel nii, et kogutud rahast jääb veel ülegi. 


Mina ise olen viimasel ajal teinud ühe suurema ostu 60% odavamalt, 
sest ma usun andestamise jõusse, usun oma vaimu, kes, kui ma ta 
andestamisega enda jaoks avan. mulle õige tee jalgade alla juhib. 


Andestamisega avan ma ju iseennast iseendale. Minu vaim, kes mind 
pidevalt tahab aidata, aga keda ma stressidega vangi panen, ongi mina ise. 

Pahategijatest 


Halvad head ehk võltshalvad on inimesed, kelle halb on väljapoole, 
kõigile nähtav. Tüüpilisteks selle äärmuse esinda jateks on mehed ja kurjate- 
gijad. Küllap igaüks tzab, kuidas lärmakat protestijat halvaks tembeldades 


teda ainult tigedamaks kasvatatakse. 


Selline pahategija on inimene, kelle hirm, et teda ei armastata, on 
vihaks üle kasvanud. Mida suurem on see hirm, seda rohkem on tarvis oma 
olemasolu eest võidelda ja seda kogukam on viha. Muuseas — need halvad 
inimesed on kõik sündinud emast. 


Kõige arem inimene läheb kõige agressiivsemaks. Kuna ei teata, et 
kõige suurem hirm cn hirm, et maailm mind ei armasta, siis võitluses 
kasvab see vihaseks enesekaitse pealetungiks “ärge siis armastage!” ja tekib 
kättemaksuhimu. Tasumise soov võib vihastamise momendil nii teravalt 
välja lüüa, et röövib igasuguse enesekontrolli. Järgneb vägivallatsemine 
selle kallal, kes vihastas. Sellega viha suurenes veelgi ja iga järgmine kord 
on juba kergem tulema. Vägivald muutub üha verejanulisemaks, kuni tekib 


juba tahtlik kuritegevus. 


Tasakaalutut inimest võib vihastada tige arvamuse avaldaja või leebe 
etteheitev pilk, priiskaja ülbus või abitu nutune nägu. Kõik sõltub sellest, 
mille läbi see tasakaalitu on pidanud elus kannatama. 


Põhimõtteliselt saab kõik alguse süüdistamisest. Süüdistamise all kan- 
natada saanud inimene on nii tundlik süüdistamise suhtes, et talle ei ole alati 
sõna vajagi, ta tunnetab ka sõnatu jutu ära. Seepärast oleks targem igaühel 
oma mõtteid revideerida, et kurja mitte kaela tõmmata. 


Kes kardab kurjztegijat, seda peab kurjategija hirmutama. 
Kes vihkab kurjategijat, see peab tema läbi kannatama. 


Kui halb hea mõistaks, et mida rohkem ta oma halba laiali külvab, seda 
suuremaks läheb tema var jatud hea, siis ta oleks eneseväärikas ja suudaks ka 
kõige äärmuslikumast olukorrast välja tulla, sest tema seesmine hea-reserv 
on väga suur. Suur kurjategija on, nagu röövlifilmidest teate, tavaliselt 
kõige suurem armastaja. Kui keegi teda ainult tõeliselt armastaks! Kahjuks 
tulevad kurjategijad üriskonnale kasulikena vaid siis meelde, kui on äärmus: 
lik hädaoht, kuhu normaalset inimest ohverdada on kahju. Armutu inimkond 
kasvatab ise kurjategija, et siis temaga kui asjaga ümber käia. 

Olen saanud hurjutada, et ma pidavat kuritegevust soosima. Olgu selle 
arvamusega kuidas on, eks see ole igaühe enda asi. Aga nendel vanematel, 
kes oma lapsi mõista ei ole suutnud, olen küll aidanud vältida laste 
kurjategijaks kasvatamist. Läbi minu on võimalik vaadata kuritegevuse 
olemusse. Küllap inimesed, kelle perekonnaliikmed, sugulased või tuttavad 
on selle õnnetuse sisse sattunud, mõistavad. Oleks hea, kui asjaosalised ise 
võtaksid kätte ja end teadlikult parandama hakkaksid. 


Kurjategijal ei oleks muud vaja, kui oma energia õiges suunas liikuma 
panna, siis saaks hävitajast looja. Selle tegemiseks on vaja teadmisi. Tahan 
loota, et selles raamatus pakutu on abiks Teile, keda head inimesed kuidagi 


mõista ei taha. 


Kui kurjategija andestaks oma vihale, et keegi teda ei armasta ja oma 
hirmule, et keegi teda ei armasta, siis ta tõmbaks enda ligi tõelise 
armastuse, mis ei hooliks maailma arvamusest ja näpuga näitamisest. Ta 
leiaks armastatu, kes armastaks läbi tema — põlatu — maailma. 


Iga inimene, kes täielikult andestab endast lahti hirmu, et mind ei 
armastata, saab tunda, et teda armastatakse. See võib tunduda uskumatu, 


aga see on tõsi. 


Hiljuti ei suutnud ma ühele liiga heale väga rasket haigust põdevale 
patsiendile kuidagi seda hea ja halva probleemi muidu lahti seletada kui tõin 


lihtsa näite. 


Kui ma kukuksin auku, mille ligi mitte millegagi ei saa, ainult jalgsi, 
siis ma paluksin Jumalat: “Kallis Jumal, palun saada mulle siia üks 
kurjategija, saada kõige suurem retsidivist! Ükskõik kui morn ja must ja 
hirmuäratav ta on. Ainult tema suudab mind surmast päästa, sest ainult 
temal on enda armastus tuulde lennutamata. Ära saada heategijat, sest ma 
tahan elada!” Kui ta siis tuleb ja mind august välja tirib ning mina, 
tänamatu, hakkan virisema, et ta mu kleidi katki sikutas, siis ta virutab mu 
silma siniseks ja kõnnib vandudes minema. Ja õigesti teeb! Kui ma enne aru 
ei saanud, miks ma auku kukkusin, siis nüüd ma pidin ometi mõistma, miks 
mu silm siniseks läks. Nii õpetavad kurjategijad maailma, aga maailm ei saa 
isegi ühe jalaga kuristikus seistes ikka veel aru. 


Mida vähemaks jääb tasakaalukate inimest hulk, seda rohkem saab 
olema tasakaalutuid. Mida enam on näilist head, seda enam on näilist halba. 


Heade inimeste hulk aina kasvab, aga Maa olukord aina halveneb. 
Nüüd on halbade aeg kätte tulnud Maa päästa. Ainult vastandite ühtsus tagab 

tasakaalu. 

Kurjatezija, keda maailm vajab, ei hävine. Äärmuslikult negatiivne 
kurjategija kutsub endale hävingu ise külge. On sec seadusesilm või teise 
omasuguse kävitav relv, aga lõpu ta leiab. 


Kui kurjategijal on eluvaim sees, siis elu armastab teda samavõrd, 
kuivõrd ta armastab meid, korralikke inimesi. Meie kohus on neid ainult 
mõista ja oma vigadele mõelda, mis kuritegevust vallandavad. 


Mis on kuritegu? 


Käratsev ja märatsev talitsematu mees on tige inimene. See on nii 
ilmselge, et vastupidist keegi tõestama ei hakkagi. Piltlikult on see nagu 
kapatäis viha, mis teisele kaela valatakse. Sellises olukorras ei näe keegi, et 
tigetseja käe all kannatanu selle kannatuse ise endale kaela tõmbas. Ei teata, 
et juhuslikkust ei ole. 


Aga kas Te olete kunagi püüdnud kokku lugeda, kui mitusada korda 
võib üks hea inimene päevas rahulolematult viriseda, nuriseda, süüdistada, 
hinnata, tigedalt aru pärida: “Miks on see nii? Miks on too naa? Miks sa ei 
teinud nii? Miks tema ei teinud naa? Miks on see rumal? Miks too ei ole 


tark?” Jne. 


Ja vaadake, kui erinevalt seda kõike võib küsida. Olgu see nõudlikult, 
tigedalt, rahulikult, ägedalt, paaniliselt, hädaldavalt, ärritunult, kadetsevalt, 
nutuga, masendunult, vihaga, mürgiselt, irooniliselt — kõigi nende küsimuste 
taga on süüdistamine. Need lugematud süüdistused kukuvad kui viha tilgad 
ja kasvavad mereks, mis kõik uputab — aga seda hea inimene ei vaata. Tema 
vaatab selle halva kapatäit ja tema hinnang on kõigutamatu. 


Sõjard tapab vaenlase püssiga. Surm on kiire ja piinadeta. Süüdistaja 
tapab oma kalleid süüdistamistega, piinates neid aastakümneid. 


On veel üks kategooria häid (vihaseid) inimesi, kes pidevalt maailma 
trotslikult, umbusklikult ja arvustavalt põrnitsedes on nagu vaikselt kaljult 
nõrguv niiskus, mis sügavas kaljulõhes, nagu ei tea millest, on järveks 
kogunenud - rahulik, ilus, salapärane, aga ohtlik. Nii ise kui ka teised 
näevad teda tasakaalukana, ometi on nende läheduses kõike muud kui hea 

olla. Nende pidev hüppevalmis olev pinge teeb haigeks nii tema enda kui ka 
ümbritsevaid, eriti koduseid. Millal igaühe kannatuste karikas täis saab, see 
on iseasi. 


Selliste inimeste nii enesehinnang kui ka teiste hindamine on 
kaljukindel. Neil on sageli türeotoksikoos — nende suhe maailmasse, mille 
vältimatuks osaks on ka inimesed, on toksiline. Lihtsamalt öeldes mürgine. 
Suured ilusad silmad — nägemissuhtlemise tunnistajad - võivad sellise viha 
kuhjudes märkamatult üle minna pungissilmsuseks. See on pealetung. Nende 
pilku on raske taluda. 


Üks süüdistamise alaliik on hindamine. “Mis seal siis halba on, kui ma 
oma arvamuse ütlen,” imestatakse. “Ma ei tahtnud ju halba! Ta peab ennast 
muutma.” Hinnangu andja peaks alati mõtlema, et tema hinnang on 
subjektiivne, mitte objektiivne. Negatiivne hinnang ilma õpetliku pooleta on 
labane süüdistamine. 


Näiteks kui õpetaja hindab õpilast teadmiste alusel, siis on see tead- 
miste objektiivne hindamine. Väga vähesed ja liiga harva suudavad õpeta jad 
jääda objektiivseteks, seepärast on nüüdisaegne kool eriliselt tundlikuks 
muutunud lastele raske takistus teel, tihti ületamatugi. Seda mitte õppe- 
programmi, vaid ülekohtu tõttu. 


Lapsed protestivad kodus kooli vastu ja koolis kodu vastu — tõe 
väljaütlemine on keeruline ja jätaks lapsed kaitsetuks. Ilma õpetajateta saaks 
veel kuidagi hakkama, aga kuidas ilma vanemateta saada? Seepärast ei julge 
õpeta jad oma suud laste kaitseks avada — vanemate armee on suurem ja 
õpetaja jääb kindlalt alla. Vanemad aga materdavad suure lustiga kooli 
mõistmata, et ilma koolita, ilma õppimiseta, muutuvad lapsed tühjaks 
kohaks elus. Mõistmisest jääb mõlemapoolselt puudu ja vigadeta ei ole ükski 
asjaosaline. 


Niikaua, kuni eksisteerib suurema ja tugevama õigus, jääb kannata jaks 
pooleks väiksem. Aga ta kasvab tasapisi ja ühel heal päeval on temast 
saanud kas otsene või kaudne kättemaksja kannatuste põhjusta jale. Missu- 
gusele kannatuste põhjustajale? Elu näitab, et õpetajatele makstakse kätte 
harva. Koolipoiste pisikesed vingerpussid on muutunud tänapäeval küll 
julmemateks, aga põhiliselt tuletatakse kooli hiljem ikka hea sõnaga meelde. 
Suhetes vanematega toimub vastupidine tendents. 


Laste kooliea valude ja vaevade põhjus on kodu. Koel on nende 
vaevade võimendajaks. 


Üks väga lööv hinnangu vorm on võrdlev hinnang. “Tema on parem 
kui sina! Kuidas tema saab hea olla, miks sina ei saa?” öeldakse lapsele. 
Lapsel on võimalik seejärel kas depressiooni vajuda või vihaselt protestima 
hakata. Sageli algab selline võrdlemine kohe peale teise lapse sündi. 
Vastsündinu on parem kui suurem laps! Poiss on parem kui tüdruk! Selle 
mehe laps on parem kui eelmise mehe laps! Meeletult suurt ülekohut ja 
alandust tuleb vanematelt lastele. Ja lapsed peavad seda taluma ainult 
sellepärast, et on tulnud neid vanemaid armastama ja nende tehtud vigu 
parandama. Lapse tõrjutus võib vallandada armukadeduse, mis hiljem rikub 
õdede ja vendade vahelised suhted. Laps tunneb, et tema sugu on 
alaväärsem ja tema suhtumine vastassoosse hakkab vihaga väärpildiks 
muutuma. Temast tuleb vastassoo alandaja. 


Sageli otsib tõrjutud laps surma. Mu vastuvõtul on isegi 3-4-aastased 
noogutanud kui ma olen öelnud, et sa, kullake, tahad ju ära surra, sest sa 
tunned, et sa pole kellelegi vajalik, et sind ei armastata, sest sulle öeldakse, 
et sa oled halb laps isegi siis, kui sa väga-väga tahad teistele head teha, aga 
sinu hea teistele ei meeldi. Lapsed lohutavad end kujutlusega, kus nad 
kirstus lamavad, et tunda, et vanemate nutt on nende armastuse väljendus. 


Kui vanemaid seob armastus, siis sellist olukorda tekkida ei saa. Ärge 
otsige viga lapses, vaid iseendas. Pange end lapse olukorda ja alles siis 
öelge, kas tal on kerge. Hukkamõistuks ei ole mõistust tarvis, aga püüdke 
mõista. Kõige kohutavam on tunda, et sinu armastust ei vajata, et sind 
ennast ei vajata. Lapsed peavad seda igal sammul tundma. Vanemad näevad 
ja mäletavad oma heldimushetki, aga siis, kui lapse eemale tõukasid, seda ei 
mäletata. Ja lapse käest andekspalumine tundub mittevajalik, isegi alandav. 


Ka kõige parem stressis inimene ei mõista ei ennast ega teisi. Ta 
kõrval võib elada arusaaja abikaasa, kes ise õigesti mõtleb ja oma stresse 
vabastab, kuid stressis teinepool aina kogub oma süütundeid ning kriitilise 
piiri saabudes hakkab talle rahumeelse abikaasa rahu ka vastu. 


Kui teine tahab üles näidata huvi ja armastavat tähelepanelikkust ning 
küsib: “Kuhu lähed?” siis esimene küsib vastuseks: “4h tahad aruannet 
või ?” Ta hakkab kõrgendatud hääletooniga demonstratiivselt loetlema oma 
tegemisi ja minekuid. Ta saab küll ise aru, et provotseerib praegu tüli, aga 
tüli ta soovib ja ei soovi üheaegselt. 


Viril naeratus märgib tema püüdu asja heaks teha, aga esimesel on juba 
pisarad kurgus. Esimese suureks kasvanud süütunded otsivad süüdlasi ja 
näevad igas sõnas süüdistamist. Teise hirm, et ei armastata, on omakorda 

teise süütunded teinud nii hellaks, et ta kardab ükskõik kellele süüdistavat 
muljet jätta. Kumbki ei oska juhtunut mõista, aga sein nende vahel 
pakseneb. 

Enne, kui nad mõlemad oma süütundeid ei vabasta, ei kao neist 
ettevaatlikkus teineteisega suhtlemisel. Ettevaatlikkus on hirm, mis tõmbab 
hirmutavat aina ligi. Mõistusega sunnitakse endale peale teadmine, et ta on 
ju hea, aga hing saab järjest enam haiget. Ka süüdistava tooniga öeldud head 
sõnad on süüdistus. 

Andekspalu:nine ja teineteisega olukorra selgeksrääkimine parandab 
haigetsaanud koha. 

Ja kui seda ei tehta, siis ühel heal momendil peab see, kes enne oli 
süüdistaja, oma nahal tunda saama, mis tunne on, kui sind asjatult süüdis- 
tatakse. 

Kui mehele ja naisele öelda, et nad on vea teinud, siis on reageeringus 
selge vahe. Mees mõtleb: “Mida ma olen teinud?” Naine mõtleb: “Mida sa 
oled teinud?” 

Kui mees vabastab endast süütunded, siis teda ei süüdistata. Tal ei ole 
vaja otsida õigustusi, mis süüdistamisteks kasvaksid. Kui naine vabastab 
endast süütunded, siis lakkab tema süüdistav loomus mehest ja maailmast 
vigu otsimast. Rahu saab tulla mõlema hinge. 


Iga inimese tähelepanelikkus, hellus ja õrnus nüristuvad kui ta pideval! 
tunneb teise rahulolematust. Ta tunneb end süüdi, et ei oska nii, nagu teine 
tahab. Lõpuks tekib enesekaitse trots, vastuhakk, pealetung. Sageli öel- 
dakse: “Mina olin temale küll hea, aga tema...” Andke andeks, see on Teie 
arvamus. Kas mitte Teie ei olnud selleks talle hea, et tema Teile hea oleks. 
See oli armastuse väljakauplemine, et siis vastutasu nõuda. Mõelge ja 
parandage oma vead kasvõi iseenda jaoks, et enda hingevalu arukalt, mitte 
ainult ajaga, paraneks ja taastuks. 


Vanasõna ütleb, et küll aeg kõik haavad parandab, ainult sõnade tagant 
tuleb igaühel endal välja lugeda, et aeg annab selleks vaid aja. Aeg ei saa ise 
midagi muud teha. Tegijaks peame olema ise. Unustamisega hingevalu 
tuimaks tegemine ei ole parandamine, see on enesepettus. 


Inimeseks olemise üks osa on stress! 


Kõigel on kaks otsa, ka mõttel. Süütunne on hea niikaua, kuni ta on elu 
edasiviiv kohusetunne. Hirm on hea niikaua, kuni ta paneb inimese enda 
alalhoiu nimel liikuma. Viha on hea niikaua, kuni temast tuleb elu kaitsmise 


jõud. Neid nimetatakse positiivseteks stressideks. 
Igapäevases elus oleme harjunud stressiks pidama negatiivsust. 
Hirm, et mind ei armastata blokeerib arukuse. Inimene ei oska enam 


mõelda ja temas saab vallanduda stressiahela laviin — süütunded kasvavad 
himudeks ja need omakorda vihaks, kuni saabub häving. 


Süütunded teevad inimese nõrgaks ja halvale vastuvõtlikuks. 


Hirm tõmbab halva ligi. 


Viha hävitab. 

Süütunne on südame stress. Kui inimene on elus midagi valesti teinud 
või ei ole õiget tegu teinud või kui on oma vea parandamata jätnud, siis on 
ta hingel seletamatu süütunne. Kui ta ei vabasta endast süütunnet, siis 
tõmbab ta süüdistajat ligi. 

“Hing on haige, süda on raske, ohkama võtab, hingata ei ole,” ütleb 
selline inimene. See on juba märk, et süütunne koormab südant ja vere 
ringvool on aeglustunud. 


Mis ülesanne on verel? 

Veri toidab rakke ja viib rakkude elutegevuse jääkprodukte keha 
eritusorganitesse. Kui verevool aeglustub, siis väheneb nii toitmine kui 
puhastamine. Kui rakk ei saa toitu, siis ta sureb ja peab saama kehast välja 
viidud. Kuna verevool on aeglane, siis on see protsess vaevaline. Keha 
hakkab üha enam saastuma. Võib ravitseda end maailma parimate 
ravimitega ja organismi puhastavate loodusproduktidega või olla taimetoit- 


lane, aga kui süütunne kasvab, siis ei aita miski. 
Toon ilmestamiseks ühe labase näite - kui solk voolab torustikus 


kiiresti, siis torud läigivad. Kui voolab aeglaselt, siis torud ummistuvad. 
Seiline on lihtne tõde südame ja veresoonkonna haigustest ning nende arvu 


kiirest tõusust kogu maailmas. 
Süükoorma all inimene tunneb kiiret väsimist, nõrkust, töövõime 

vähenemist, ükskõiksust töö ja elu vastu. Väheneb vastupanuvõime 
pingetele, ülekoormusele, haigustele. Kaob eluisu ja elumõte, tekib depres- 
sioon. Nüüd on hirmul õige aeg tulla. Hirm on inimesele kõige paremini 
tunnetatav stress. Ta tuleb kui sõber hoiatama: “Veel on võimalik midagi 
muuta. Veel on võimalik hävingust pääseda.” 


Kui sedagi kuulda ei võeta, siis tuleb viha ja hävitab. Viha on juba, 
nagu eespool räägitud, kaval stress. Näilise hea eesmärgi saavutamise 
abinõuks on tavaliselt viha, mida vihaks ei nimetata. 


“Ma vihkan seda elu, sest ta annab mulle ainult kannatusi. Kõik mu 
ilusad plaanid on hävinenud,” ütles üks ennast kramplikult vaoshoidev 
naine. Ta luges enda õiguseks saada kõike, mida ta tahtis. Ta mees, noor 
inimene, oli ootamatult infarkti surnud. Nüüd oli ta väike laps leukoosiga 
ära minemas. Laps oli ainus mälestus mehest, kellele naine oli ehitanud 


suuri lootusi. 


Kui inimene tahab palju saada, aga ei taha midagi anda, siis jääb ta 
kõigest ilma. Kui naine süüdistab, et mees ei toida peret ja ei armasta oma 
peret, siis kaob toitja koos oma armastusega. Kui kelleltki tahetakse ainult 
saada, siis jääb saamata - ta hoopis lahkub perest, tihti ka elust. Nüüd võib 
saaja oma saamise mõtet kogudes elult õppida. 


Pidev võimuvõitlus — vajadus teisest üle olla, ka vajadus teisest parem 
olla — algab tavaliselt süüdistamisega. Nägite, et ka elu süüdistatakse ja seda 
ei mõisteta nimetada valeks mõtlemiseks. 


Kasvab enesesüüdistamine. See tabab kõige täpsemini, lausa snaiper- 
likult, sest mitte keegi ei tea täpsemini nõrku kohti kui inimene ise. See on 
rohkem meeste probleem, kelle alaväärsuskompleks kutsub ligi enese- 
teostuse puudust. Muret alkoholi uputades doseeritakse üle ja märkamatult 
on püüd eneseväärikust säilitada kasvanud egoismiks. Selline inimene 
taandab elu majanduslikuks edukuseks varanduslikust seisust sõltumata. Nii 
võivad ühe joomalaua taga vaene ja rikas mees ühesuguseid muresid uputada 
ja siis nagu ühel nõul minna kumbki oma koju naist ja lapsi nuhtlema. Keegi 
peab ju süüdi olema! Nii ajab ühesugune stress ka erineva haridustasemega 
ja varandusastmega inimesi ühesuguselt käituma. Elutarkuse puudus tekitab 
tahtmise hävitada. Mida kõrgem on eelnevalt olnud inimese positsioon, seda 
sügavamasse alandusse ta langeb. | 

Eestis on 80% enesetapjatest mehed. Kohtumõistjaiks neile oli enese- 


süüdistus. Nad süüdistasid end selles, et nad ei suutnud elule seda anda, mis 
elu neilt nõudis. Kellegi saamahimu sundis nende eluküünla kustuma. Kui 


179 


nad oleksid osanud süütunnet vabadusse lasta, siis sellist õnnetust ei oleks 
juhtunud. 


Süüdistamine on alateadlik võimas taktikaline relv. Sellele saab rahu- 
likult ilma haiget saamata vastu seista ainult inimene, kelle süütunded on 
vabaduses, kelles on hingerahu. Ainult selline inimene võib vaadata süüdis- 
tajat rahulikult otse silma sisse ja jälgida tema mõtteid. Sageli püütakse 
mulle tõestada, et see ei lähe hinge, et ei teki süütunnet, sest ma tean, et ma 
ei ole ju süüdi. 

Kui Teil tuli pisar silma või vihastasite, kui küsisite masendunult: 
“Kuidas nii võib,” kui hirmuvärin jäigastas või tuli tahtmine lüüa või muul 
kombel tasuda, siis ongi süüdistamine pärale jõudnud. Tunnistage seda 
endale, et saaksite andestada hirmule ja vihale süüdistajate vastu. Te ise 
tõmbate seda ligi. Teie süda palub abi. Kui Te ei tunnista, siis olete 
kannatuse õppetundi juba alustanud. 


Ärge eitage oma stresse. Ärge öelge, et olete piisavalt terve ja tugev, 
et kõigile eluraskustele vastu seista. Teie süda võib olla juba viimaste 
jõuvarude piiril ja siis piisab ühest järsust vihastamisest, et teispoolsusesse 
rännata. 


Teadlik teise süüdistaja on kui täpsuslaskur, kes otse südamesse tabab 
ja rõõmustab, kui vaenlane põlvili vajub. Alusetu süüdistus on hävitava 
toimega. Ta võib kohusetundliku nn. südamliku inimese tappa. Igas 
perekonnatülis on süüdistus tavaline tapariist. 


Mitte kunagi ei süüdista teist see, kellel endal ei ole süütunnet. Kõige 
suuremal süüdistajal on kõige suuremad süütunded. Hirm süüdistamise ees 
sunnib teisele peale tungima. Ega süüdistaja ei tea, et kõik, mis ta teeb, saab 


ta topelt tagasi. 


Riiklik kohtusüsteemgi on üles ehitatud hästi läbimõeldud ja löövale 
süüdistusele. Kui inimeses on juba eelmistest eludest väga tugev süütunne, 
siis on teda kohtus kerge ka süütult süüdi mõista. Kes on selles õnnetuses 
süüdi? Kannatanu tõmbas oma süütunnetega omale (enda teadmata) õnnetuse 
kaela ja kohtunik võimaldas talle elu õppetunni (ka ise seda teadmata). 
Seepärast vabastage endast süütunded, siis ei süüdistata Teid ja Teie ise ei 
hakka kedagi süüdistama. Mitte kunagi, ega mitte kusagil. 


Riiklikust õigeksmõistmise süsteemist niipalju, et nagu nimigi ütleb on 
ta ikkagi õigeks mõistmise süsteemi. Süüdistajal on seal kõige raskem amet. 
Kui süüdistaja erapooletu objektiivsus emotsioonidele alla annab, siis on 

kohtuprotsess õigelt teelt väljas. Kannatavad nii kurjategija kui ka koh- 
tumõistjad. Kes enda vigu tunnistab, saab kergema karistuse. Kes sealjuures 
enese ees aus on, saab kõige kergema karistuse, mis väliselt võib olla 
märkamatu, sest meil on vaja mõista, et me elame kõigepealt endale. 


Süüdistamine võib olla ka sootuks teiselaadiline. Näiteks keegi kukkus 
ja vigastas ennast või hammustas teda koer. Haledameelne kaasatundja ei 
tea, et ainult viha tõmbab selliseid õnnetusi ligi. Ta läheb haletsema: “Oh sa 
vaene õnnetu, mis nad on sinuga teinud! Miks nad neid teid ära ei paranda 
ja miks nad neid koeri kinni ei pane. Keegi ei hooli vanadest inimestest. 


Näe, minul on ka nii raske...” 


Selline tundidepikkune nutmine on samuti süüdlaste otsimine ja leid- 
mine. Kõik on süüdi, ainult mitte kannataja ise. 


Niikaua, kuni kõik teised on süüdi, ollakse ühel nõul. Aga nagu 
kaasatundlik peaks ettevaatamatult poetama: “Mis sa siis ise ka ette ei 
vaadanud,” tekib kohe tõrge ja esialgne sõbrannatsemine võib lõppeda 
tüliga. Või kui otseselt sõnasõjaks ei lähegi, siis seljataga vannutakse 
teineteist taga küll tänamatuteks, küll mõistmatuteks ja õelateks. 


Erutatud inimene ärritub pisimast häälest või tuulehoos liikuvast 
paberitükist, kärbse pirinast või mittemeeldivast muusikapalast, mõne eseme 
paiknemisest antud kohal või vastupidi — mittepaiknemisest. Võimalusi on 
lõputult. Stressidel on omadus laviinina kasvada ja pärast ei saa isegi aru, 


mis seal kõik oli. 


Mis kasu on kompleksetest südameuuringutest ja inimese terveks 
tunnistamisest, kui ta mõne päeva, nädala või kuu möödudes saab infarkti? 
Hirm süüdi olla tõmbas haiguse ligi. Suuremas osas enda sisse peidetud 
enesekaitse, süüdlaste leidmine ja põlgamine, hirmunud väljapääsu otsimine 
ja tulevikuõuduste ettekujutamine tekitasid hävingu. 


Süütunded teevad südame vähemal või rohkemal määral, aeglasemalt 
või kiiremini haigeks. Alguses on ainult väsimus, soov rohkem puhata, aga 
tööd nagu kiusuks pressivad eriliselt peale. Siis lisandub survetunne rinnus, 
aga ka see jääb märkamata, hoopis tehakse aken lahti, et värsket õhku saada 
ja süüdistatakse saastusallikaid. Survetundega harjutakse -- see pole ju valu. 
Keegi ei näe, et selline süda töötab juba väiksema jõudlusega. 


Selline inimene ei saa enam nii palju head teha kui tahab. Ta on 


enesega rahulolematu, sest ei suuda enam peret ega ühiskonda nii teenida 
kui tarvis. On lisandunud märkamatult süüdistamine, mis hakkab ligi 

tõmbama võimalusi teisi süüdistada. Jõud kaob veelgi. 


Inimene hakkab end piitsutama, toniseerima, rabelema, kiirustama, 
ületunde tegema. Esialgu justkui olukord paranes, aga see on näiline. 


Elu eesmärk on tulevikku minemine. See, kes kardab tuleviku pärast, 
hakkab tahtma ruttu ja rohkem. Hirm, et ei jõua, kasvab, süütunne, et ei 
jõua, kasvab samuti ja ühel kriitilisel momendil tekib enesekaitse - trots, 


vastuhakk, selge viha. 

Inimestel on tarvis endale teadvustada, et vajadus edasi minna on 
kõigepealt vaimu vajadus. Füüsiline vajadus on vaid vaimu liikumise 
peegeldus. Kui me elu olemust mõistes oma keha füüsilisi vajadusi arves- 


tame ja neid vajadusi arukalt rahuldame, siis on elu tasakaalus ja edasiliiku- 
mine kiire ning kerge. Saavutused on suuremad ja optimaalsemad. Siis 


oleme ka terved. 


Kui me aga materiaalse heaolu võidujooksus haigestume, siis on see 
keha selge märguanne, et oleme valesti teinud. Ta ei kuula, kui me räägime, 
et teised tahavad, vajavad, nõuavad, et ma teen ju head. Kui keha haigestus, 


siis olen halba teinud. 


Me ei oska õigesti mõelda, me ei oska õigesti tööd teha, me ei oska 
õigesti eesmärke püstitada, me ei oska õigesti elada, sest ei tunne 


iseennast. 


Maailma tõelise hea eest on iga vaim pidevalt töös. Kui inimene oma 
vale mõtlemisega ei tea, mida vaim teeb, ei tea, et pidev abi on olemas, 
tarvis on ainult seda kasutada, siis ta võtab endasse süütunded, mis otsivad 


väljapääsu kuni kasvavad vihaseks võitluseks hea eest. 

Aga vaim aina ootab ja pakub lahkel käel lihtsaimat lahendust. 

Kes õige mõtlemise ära õpib, see ei ole enam kui karjus piitsaga 
karja järel. 


Arukas inimene on kui juhtloom karja ees. 

Söömisest ja söötmisest 


Toit on keha positiivse energia kao kompenseerija ehk kehasse tulnud 
negatiivse energia tasakaalustaja, et keha ei hävineks. Tuletame uuesti 
meelde, et negatiivseks energiaks on süütunded, hirmud ja vihad. 


Alateadlikult tekib isu erinevate toitude ja toitainete järele. et kom- 
penseerida energia puudujääki. 


Kui Te arukus ei ole veel avanenud, siis pange keha märguandeid 
tähele ja õppige nende abil mõtlema ning stresse ära tundma. 


Söögiisu poolt antav informatsioon Teis toimuvast on lihtne: 


Kui Teil on hapu toidu isu, siis küsivad süütunded toitu. Kui Te 
süütundeid ei vabasta ja aina haput edasi sööte, siis ühel heal 
momendil olete süütunded kasvatanud äärmuslikuks, surmaoh:- 
likuks ja teist on saanud süüdistaja. Nüüd enam haput süüa ei 
taha, ei saa või ei või. Nüüd tahate magusat. 


Kui Teil on vastupandamatu soov saada magusat, siis on Teil 
suur hirm. Ta nõuab toitu. Magusa söömine tekitab meeldiva rahu 
ja nii muutub magus tasapisi eneserahustamise vahendiks. Kes 
harjub liigselt magusat sööma, see kasvatab oma hirme suure- 
maks. Kelle hirm sunnib teda halva eest ära jooksma, see sööb 
küll meelsasti magusat, aga veel meelsamini pistab jooksu. Ta 
jookseb kalorid tuulde. Kes mõttetut rabelemist ajaraiskamiseks 
peab, see istub ja hakkab mõtlema, et tegutsemine tulus oleks. 
Hirm võimaliku ebaõnnestumise pärast toitub sel ajal magusate 
kookide, kohvi, jookide jms. näol. Hirm sai selleks korraks 
toidetud, hea plaan valmis tehtud ja töösse rakendatud. Kalorid, 
mida mõttetöö oluliselt ei kulutanud, lähevad igaks juhuks lattu - 
rasvkoesse. Vangistatud hirm kasvab üle vihaks ja liigsed kalor:d 
adipoussuseks. 


Soov liha saada on märk, et olete läinud vihaseks ja viha saab 
toita ainult liha. Kui vihane inimene liha ei saa, siis ta läheb veel 
vihasemaks. Aga lihasöömise harjumus kasvatab viha. Mida 
vihasem on inimene, seda rohkem ta liha sööb. Mida soolasem, 
piprasem, vürtsikam on viha, seda soolasem, piprasem ja vürt- 
sikam peab olema liha selle inimese laual. Kui vihast toita 

sundkorras ainult taimetoiduga, siis ta taltub, kõhnub ja muutub 
üha enam inimeseks. 


Alateadlikult üritavad inimkonda päästa dietoloogid ja taimetoitlased, 
aga vihane inimene läheb sellest veel vihasemaks. Seepärast ei oska ja ei 
tahagi lihasööja ja taimetoitlane teineteist mõista ning mõlemad hakkavad 
teineteisele oma õigust peale suruma. Võitjaks jääb viha ja nii läheb 
taimetoitlane vahel liha sööma, sest tekkis tunne, et muidu kukun kokku. 
Hirm elule alla jääda nõudis kaasaegse inimkonna kombe kohaselt 
võitlusvõime tõstmist. Meditsiin on tõestanud liigse loomse toidu kahju- 
likkuse, aga tige materialist sööb ennast ikka lihast surnuks. 


Taimetoidu propageerimine on suurepärane, aga alustada oleks õigem 
viha vabastamisest, sest siis tekib vastumeelsus liha vastu iseenesest ja see 
oleks tõeline tunne, mitte iseenda vägistamine. Hirmu vabanemisega kaob 
liigne magusa isu. Ja omakorda süütunnete vabanemisega kaob hapu va- 


jadus. Süda on niigi tugev. 


On kaalu alandavaid dieete, mis keelavad magusa ja nisutooted. 
Taimset ja liha söö nii palju kui vajad. Kuna raske füüsilise töö tegemiseks 
vajalikke kaloreid saab paremini lihast kätte ent vajalikul hulgal taimset 
magu lihtsalt ei suuda mahutada, siis inimene sööbki liha ja naerab nende 
üle, kes ütlevad, et liha teeb paksuks. See inimene muutub julgemaks. Võib 
nii julgeks muutuda, et alavääristab argasid ja hakkab neid kas füüsiliselt või 
moraalselt hävitama, sest tema viha on kasvanud hirmu hoiatavat sõrme 
märkamata suureks. Varsti on käes ka tema enesehäving. Järjekordselt 


tõestab elu, et kõik äärmuslik on halb. 


Iga inimene igatseb täiuslikkust. See, kes alustab sööki hapust, tunneb 
varsti magusa isu ja kui magus on söödud, siis tahaks soolast. Stressis 
inimene sööb ilmtingimata rohkem kui vaja. Ta sööb tasakaalu segamini ja 
peale soolast tahaks uuesti magusat ja haput jooki jne. Sõgedalt toiduga 
stresse tasakaalustades ei kao isu, magu lihtsalt ei mahuta enam. aga isu 
jääb. 

Kui süütunded, hirmud ja vihad möllavad inimese sees võrdselt, siis 
see inimene tahab kindlat söömise kellaaega, valitud toite ja isegi pideva 
rohke söögi puhul ei muutu adippoosseks. Nende kolme stressirühma 
erinevast osakaalust kehas sõltub momendi isu. Väljakujunenud arusaamade 
kohaselt tagab kindel päevakava hea seedimise ja töövõime. Tegelikult ei ole 
õige mõtlemise puhul kellaajal mingit tähtsust. Tarvitseb vaid tühja kõhu 
märguande puhul armastusega pöörduda oma seedetrakti ja toidu poole. 

Võiks pikalt rääkida isu ja konkreetse haiguse omavahelisest seosest. 
Võiks haiguse alusel öelda, missuguseid toite see haige on harjunud sööma, 
mida ta ei või süüa ja ilma milleta ta kuidagi elada ei saa, aga see ei ole selle 
raamatu eesmärk. Kui põhimõte Teile selgeks sai, siis saate ise edasi 
mõelda. 


Näiteks süütunnete kasvades, pidevalt mõnuga haput süües, ei saa 
enam ühel päeval haput suhugi võtta. Kõhuvalu näitab, et on tekkinud 
haavandtõbi. Süütunded on üle kasvanud süüdistamiseks. Nüüd aitab sage 
liha ja piima söömine ja kui ei söö, siis hakkab magu iseennast sööma. 
Süüdistamistest tekkinud ülihappesus tungib olemasolevale lihale vihaselt 
kallale küsimata, kas see on oma (enda magu) või võõras (toit). Nii käitub 
ka haavandtõvega inimene. Kui haavand veritsema hakkab, siis on viha juba 
õige veriseks muutunud. 


Tasakaalus hingeeluga inimene ei liialda toidu ega maitseainetega. Ta 
ei vaja dieeti. 

Vaim ei vaja füüsilist toitu. Söögilaud on vajalik kehale. Aga ilma 
vaimuta keha ei ole. Vaimutoidu vajaduste järgi toitub ka keha. Igal stressil 
on oma võnge ja igal toiduainel või toidul on oma. Kui need ühtivad, siis 
keha vajadus saab rahuldatud. 


Mõelgem nüüd koos. 


Me ütleme: 
- Maei taha haput. 
— Maei talu hapui. 


Seda võib öelda lausa tõrjuvalt või nõudlikult või toidu peale nina 
kirtsutades, teda halvaks, vastikuks tembeldades. 


Mida see tähendab? See tähendab: 
— Maeitaha süüdi olla. 
— Maeitalu süüdi olemist! 


Te tahate vältida süütunnete suurenemist. Alateadlikult soovite vältida 
ise süüdistajaks saamist. Teie süütunnete taluvus on kriitilisel piiril. Kui Te 
oma süütundeid ei vabasta ja kasvõi olude sunnil peate sööma haput toitu, 
siis muutute süüdistajaks. 

Me ütleme: 
- Maeitaha magusat. 
- Maei talu magusat. 
- Masuren ära magusast. 


Mida see tähendab? See tähendab: 
- Maei taha hirmu tunda. 
- Maei talu enam hirmu tundmist. 
- Masurenära, kui mu hirm veel suureneb. 


Nzed inimesed püüavad alateadlikult vältida hirmu suurenemist, et 
mitte hirmuta jateks muutuda. 


Me ütleme: 
-— Maeitaha liha. 
— Maei talu liha. 
— Maolen taimetoitlane. 


Mida see tähendab? See tähendab: 
— Maeitaha viha suurenemist. 
— Maeitalu viha suurenemist. 
— Maolen vihast vabanenud. 
NB! Sellised taimetoitlased, kes üldse liha ei söö, on haruldased. Ka 
lihapuljong on liha. 


Keha on inimkonna ühe arenguetapi koostisosa. Kui õpime füüsilise 
maailmaga ümber käima, teda õnnistama ja mitte hävitama, nagu siiani 
oleme teinud, siis oleme väärilised tõusma vaimus. Samaaegselt vabaneme 
sellisest füüsilisest kehast, kes tahab süüa ja kannatab. 


Küllap nii mõnigi otsib selgitust piima ja kala söömise kohta. Piimava- 
jadus an sümboolselt tahtmine ja teadmine, et keegi teeb elu korda. Liigne 
piimakogus soodustab elulist passiivsust. 


— Kes armastab piima, see tahab eitada oma vigu. See-eest näeb ta 
teiste vigu. 


— Kesei taha piima, see tahab teada tõde, olgu see või kohutav. Ta 
on parema meelega nõus kibeda tõe kui magusa valega. 


— Kes piimaei talu, need ei talu valet. 

— Kes piimaga liialdavad. neilt tõde ära oota. 


Kes armastab kala, see ootab imet, mille kõige parema meelega ise 
korda saadab. Kala isu tähendab inimese igatsust, et kõik saaks korda. Kala 
söömine tähendab alateadlikku hingerahu otsimist. 


— Kes armastab kala, see armastab hingerahu, mille nimel ise on 
pingutanud. 


— Kes kala ei taha, see ei taha apaatiat ega hingerahu. Ta kardab 
loidust, tegevusetust, laiskust. 


— Kes kalaei talu, see ei talu ükskõiksust, laiskust, tegevusetust ja 
isegi hingerahu. See tahab, et elu keeks ta ümber. 


— Kes armastab mageda! kala, see tahab maailmas vaikselt-vaikselt 
ära elada nii, et keegi temasse ei puutu ja tema ise teisi ei häiri. 


— Kes armastab soolast kala, see taob rusikaga endale rinnale ja 
ütleb: “Mina olen see õige hea inimene!” Sool tõstab kindlameel- 
sust, eneseusaldust. Liialdamine hävitab selle. 


Vee joomisest: 


— Kui inimene joob vähe vett. siis on tal teravdatud maailmanäge- 
mine ja terav tunnetus. 


— Kui inimene joob palju vett, siis on maailm tema jaoks ähmane ja 
ebaselge, aga leebe ja heatahtlik. 


Viimastel aastatel läänemaailmast tulnud suurmood juua päevas liitrite 
viisi vett nüristab tunnetuse. Ta vähendab, st. lahjendab küll agressiivsust, 
hirme, hingeahastust, aga niikaua, kuni probleemide lahendust otsitakse 
ainult füüsiliselt tasandilt, ei saa nad lõplikult laheneda. Nii nagu kõik 
füüsiline on hävinev, nii on hävinev ka niisugusel kombel saavutatud 
hingerahu. Selliselt toimivad kõik füüsilise tasandi alateadlikud katsed elu 
paremaks muuta. 


Veel mõnede toiduainete energeetikast. 


Tailiha - aus avalik viha, rasvane liha - salalik alatu viha, teravili -- 
vastutus maailma ees, rukis - elu süvatarkuste omandamise huvi, nisu -- elu 
pindmiste tarkuste omandamise huvi, riis - teravdatud tasakaalus täiuslik 

maailmanägemine, mais — elu kergelt võtmine, oder — enesekindlus, kaer — 
teadmistejanu, uudishimu, kartul — tõsimeelsus, porgand — naeruhimu, 
kapsas - südamlikkus, kaalikas — teadmistejanu, punapeet -- oskus 
keerulisi asju lihtsaks rääkida, kurk — igatsus, unistus, tomat — eneseusk, 
hernes - loogiline mõtlemine, sibul — enda vigade tunnistamine, küüslauk 
— enesekindel järeleandmatus, õun — arukus, till — kannatlikkus ja vastupi- 
davus, sidrun -— kriitiline meel, banaan - kergemeelsus, viinamari — 


rahulolu, jne. 
Iga liialdamine tingib vastaspoolsuse, nii saab ka heast toidust liial- 
damise läbi halb. 


Näiteks munas on täiuslikkuse igatsuse võnge. Kes muna palju sööb, 
aga mõelda ei oska, selle vajadus täiuslikkuse järele kasvab. Aga kuna keegi 
talle täiuslikku elu kuldkandikul kätte ei too, siis ta vihastab. Füüsilisel 
tasandil väljendub see vere kolesteroolisisalduse tõusuga. 


Looduse ime mesi annab täiuslikku emalikku armastust ja sooja nagu 
ema süli. Seepärast ravitakse meega kõikihaigusi. Kui inimene ei ole sellist 
armastust kunagi tunda saanud, kui ta oma ema haigettegevat armastust 
kardab ja sellest hirmust vihaga üle püüab olla, siis ei talu ta ka mett. 


Toiduallergia on nii laialt levinud, et vaevalt enam on mingit toidu- 
ainet, mis allergiat ei tekitaks. Kõrgeltarenenud riikides sageneb tsöliaakia - 
haigus, mille puhul laps ei talu teravilja. Pidev kõhulahtisus kurnab lapsest 
eluks vajalikud ained välja ja see takistab nii vaimset kui füüsilist arengut. 


See on ainevahetushaigus. 
Allergia on protestiviha. 


Ainevahetus tähendab oskust elu pidevas liikumises elu seadusi enda 
jaoks kasutada, oskust elutarkustega enda elu õigesti korraldada. Lühidalt 
öeldes on ainevahetus mõtete vahetus. Ükski aine ei ole ainult halb, ükski 
mõte ei ole ainult halb. Kes ei talu rukist, see tahab elus kergelt läbi saada, 
ta vihkab eluraskusi. Kes ei talu nisu, see ei lepi elus vähesega ehk ta on 
maksimalist, ta vihkab vaesust. Kes ei talu otra, see ei talu vabaduse 
puudus! ehk ta vihkab karme piiranguid ja elu kõrvalekaldumatut ette- 
määratust. Kokkuvõtlikult on tsöliaakia oskamatus mõista eluseadusi. Nende 


laste vanematel oleks vajalik end palju muuta. 


Ainevahetus näitab, kuidas inimene ostab, müüb ja vahetab. Kui ta 
teeb neid operatsioone kaubandusliku äri ausate seaduste järgi, siis aine va- 
hetus on korras. Aga kui ta elu põhiväärtusi - armastust, ausus! ja 

põhimõtteid — tahab rahaga kinni maksta, siis tekivad ainevahetuse häired. 
Mida rohkem ta eksib, seda rohkem ja raskemalt kandub tagajärg üle lastele 
ja lastelastele. Kõik ainevahetusorganid on pehmekoelised, aga nende 
energia tuleb lülisamba kanalis asuvast peaenergiakanalist. Lühidalt öeldes 
— ainevahetuse häired väljendavad andmise ja saamise tasakaalu või tasa- 


kaalutust. 


Inimene sünnib teatud piirkonda Maal, sest tahab selle paikkonna ja 
iseenda suhteid ära õppida. Söök on üks võimalus seda teha. Seepärast on 
inimesele tervislikud need toiduained, mis ta elukoha lähedal kasvavad. 


Kes õpib õigesti mõtlema, selle füüsiline keha õpib järjest väiksema 
toidukogusega otstarbekalt elama. Õigesti mõtleval inimesel on isu 
tasakaalus toidu järele. Stresside koorma all ägajale tundub selline toit 
maitsetu ja napp. Tema peab ju ka stresse toitma. Selle toidu kalorid jäävad 
kaunistama tema keha volüüme. 


Kes otsustab alustada dieediga, aga stresside vabastamisest midagi ei 
tea, selle dieedipidamine on raske või võimatu. Tema süütunded teevad ta 
õõnsaks. Hirm igatseb süüa, sest muidu ei jõua eest ära joosta ja vika tahab 
suureks kasvada, et vaenlasele vastu jõuaks hakata. 


Kes kaunist figuurist unistades igal toidukorral ühest liigsest suutäiest 
loobub, selle keha reageerib kõige valutumalt, aga aeglaselt. Keha hakkab 
järjest enam mõistma, et ühe suutäie suuruse negatiivsuse peab ta nüüd 
jätma endasse võtmata. Nii kujundatakse läbi toitumisharjumuste arusaamu. 


Sellise mõttelaadiga kujuneb kokkuhoidlikkus. Aga kes kokkuhoid- 
likkusega liialdama hakkab ja koonerdajaks muutub, selle heast on saanud 
halb. Koonerdaja tüüpiline tunnus on kõhukinnisus. Koonerdaja kõhukin- 
nisus näitab, mida teeb koonerdamine eluliselt. Koonerdaja tahab kõike 
saada, aga mitte millestki ei taha loobuda. Koonerdaja on ka see, kes ise 
teab, aga oma teadmisi jagada ei taha, sest kardab, et teine tema tarkust 
kasutades hiljem temast targem on. Kiivalt hoiab ta oma tarkust ja on 
haavunud või avalikult vihane kui mõne teise leiutatuna tema tarkus 
maailmasse jõuab. Sellisel inimesel on muude hingehaavade kõrval kindlasti 
kõhukinnisus. Andestage endast lahti koonerdamine ja kõhukinnisus kaob. 


Ülejäänud variandid tasuvad hiljem kuhjaga kätte, sest me toidame 
oma stresse, mitte keha. 


189 


NÄIDE ELUST: 


Turismireisil olles kurtis üks hea sõber mulle, et kõhukinnisus 
ähvardab lõhkiminekuga. On kodus kuidas on, aga reisidel on see 
talumatu häda. Imestasin: “Kulla inimene, lase oma koonerdamine 
lahti, mis sa vaevled!” — “Kuidas ma kooner olen, ma olen juba kogu 
raha ära kulutanud. Sina pole veel midagi ostnud!” ahastas ta. 
“ Ainult kooner räägib sellist juttu ja ainult koonerdajal pudeneb raha 
märkamatult sõrmede vahelt välja. Minul seda muret ei ole. Mina 
kulutan raha lustiga ja pärast ei kahetse,” selgitasin. 


Terve päev kulus tal koonerdamise vabastamise peale, aga õhtuks 
oli mure murtud. Sellest ajast alates tühjeneb ta soolestik regulaarselt 
kolm korda päevas. Naerutame vahel hädalisi tema näitega. Eriti 
sellega, et ta oli pidanud end eriliselt heldeks inimeseks ja ei olnud 
mõistnud, et hirmust kooner olla oli ta mõtlematult oma raha teiste 
peale kulutanud. Kingitused, mis ta enne teistele tegi, ei olnud 
teistele nii armsad võrreldes nendega, mis ta sama raha eest nüüd 
teeb. Enne nad tekitasid võlatunde, nüüd on nad armastuse väljendus. 


Koonerdamine on üks paremini vabanevaid stresse. 


Tsivilisatsiooni õppetund 


Miks on inimkond jõudnud kriisi? Mida me oleme põhimõtteliselt 
valesti teinud? Kas on seda võimalik parandada? 
Sellelaadilisi küsimusi esitatakse sageli. Hirm tuleviku ees on väga 


suur. L.ühidalt vastates — minevikku tuleb ja saab parandada, et tulevikku 
minna. Ainult tuleb teada ja tunnistada Jumalikke loodusseadusi ning elada 


nende järgi. 
* Eelmises raamatus oli sama teema lahti räägitud. Küsimusi ja vastu- 


väiteid tuli palju, sest ei usuta oma mõtteid ja ei mõisteta, Mis ON armastus. 
Otsitakse definitsioone tunnetamata raamatu mõtet. Läheme siis selle 


teemaga koos sügavuti. 


Inimkond on olemas, kui on olemas naine ja mees. Kui palju me ka 
eriskummalist ja enneolematut tahaksime korda saata, ilma naise ja mehe 

moodustatud tervikuta lakkab olemast inimkond. 


Selles tervikus peab olema kord. Endast lugupidav inimene teab enda 
kohta ja peab lugu teise kohast ja ülesannetest perekonnas. Samas on see 
tervik paindlik ja vastupidav väärtus, mida ka kõige suuremad katsumused 


ei purusta. 

Kui pole perekonda, siis lakkab olemast inimkond. See on selle 
tsivilisatsiooni tasand. 

Praegune inimkonna kriis on materialismi kriis. Materialism on naise 
valitsemine ja naiselik valitsemine. Meie kõik, olles erinevates eludes kord 


naised kord mehed, oleme ise tulnud sellist õppetundi vajama. Oleme 
tahtnud näha, mis saab, kui asjad ehk rikkus valitseb inimest. 


Läbi kannatuste oleme nii mõndagi ära õppinud, aga varandusest 
loobumise märke ilmutavad ainult haiged, kellel vaevuste pärast varandus 
enam kallis ei ole. Ülejäänud inimkond pingutab hullumise äärel järjest 
enam jõudmaks unistatud rikkuseni. 

Jumalik loodus on kõigutamatu, aga hea isa annab lapsele valikuvõi- 
maluse õppida nii valulikult nagu laps tahab, sest ta teab, et lõpuks jäävad 
kehtima ikkagi loodusseadused. 


Mis on mehe ülesanne looduses, perekonnas? 


Mis on naise ülesanne looduses, perekonnas? 


Mehe ülesanne on minna, ainult minna ja mitte kunagi peatuda, 
sest see, kes elu takistuste taha seisma jääb, see hävineb. Kui mees on 
mineja, siis tema minekus on mehelikkus loomupäraselt olemas ja ta teeb 
ilma käskimata ning sundimata kõike, mis on mehelik. 


Mehelik on: 
— mõistuse töö, 
— majanduslik elu korraldamine, 
-- laste sigitamine. 


Mees peab olema kui mastipuu, mille järgi joondutakse. Mastipuu ei 
räägi, aga temast võetakse mõõtu. Ilma mastita ei ole laeva, aga paadiga 


suurele elumerele ei minda. 
Mees on oma laste vaim. Vaim on edasiviiv jõud. Isal on kohustus 
minna. 
Mees saab minna, kui temas on jõud, millega minna — tahtejõud. 

Kust tuleb see jõud? 
See tuleb naise südamest. 
Mõistke õigesti! Jutt on hingearmastusest, mida nimetatakse ligimese- 


armastuseks. See on sootu inimestevaheline arinastus, mille jagamisega 
järjest enam koonerdatakse ja millest aina enam ise ilma jäädakse. 


Naise ülesanne on armastada oma meest. Kõigepealt oma meest. 
Keegi ei peaolema enne meest, ka laps mitte. Jumalariigis on kõigutamatud 
seadused, mida muuta ei saa ega tohi. Mees ei ole tähtsam kui laps, aga 
mees on esimene, keda naine peab armastama ja kui ta teisiti õigeks peab, 
siis kannatab ise ja paneb kannatama oma lapsed. 

Naine peab oma hinges olema kõiges ja pidevalt oma armastusega 
mehe toetaja. Naine saab, kui teab ja tahab, ka kõige kriitilisemal momendil 
oma mehe kuju vaimusilmas hinges kanda ja toetada. Ja kui endal on abi 
vaja, siis ei jää mehe tugi tulemata. Vastu vaielda võib ainult see, kes ise nii 


ei oska, sest pole kunagi sellise asja peale tulnud ega pole kogenud 
armastuse kõikevõitvat jõudu. Niikaua, kuni naine omab meest, ei saagi 


seda tunda. 

Kui naine armastab oma meest, siis ta toidab oma armastusega mehe 
tahtejõudu. Mehe selg on tahte jõu sümbol. 

Naised! Vaadake oma mehe selga ja jälgige oma tundeid. 


Kui mehe selg on aina sirgem, tugevam, ilusam ja erutavam, siis on 
see Teie armastusest. Kühmus, kõver, lõtv ja haige selg näitab naise 
armastuse puudust. Silitage ja peske seda selga ning paluge andeks, et olete 
talle elus palju haiget teinud. Armastage teda. 

Naine, kes armastab oma meest, ei pea kunagi end kulutama mehe 
töödele. 

Naine, kes armastab oma meest, näeb maailma tema õigetes värvides, 
mitte nendes luitunud toonides, nagu harjunud oleme. 


Naine, kes armastab oma meest, ei pea kunagi puudust kannatama, ta 
saab kõike mida tahab. 


Armastaval naisel on üks omapära — ta ei vaja kunagi midagi liigset. 
Sellel naisel on maailma suurim varandus — armastus. 


Naine, kes armastab oma meest, seob mehe endaga niisuguseks 
täiuslikuks tervikuks, mis ei purune iial. Olete ju kuulnud abielupaaridest, 

kus naine sureb ja paari päeva või nädala möödudes kaob meeski manala 
teed. See naine armastas oma meest jäägitult. See mees ei pidanud kunagi 
oma jõudu hankima mujalt. Kui kuivas armastuse allikas, siis suri janusse ka 
jooja. 

Kui naine armastab oma meest, siis see täiuslik tervik tõmbab enda 
külge samasugust — ainult täiuslikku. Need on täiuslikud terved lapsed ja 
täiuslik terve elu. Täiuslikkus teatavasti ei ole ainult hea, vaid hea ja halva 
pidevalt liikuv ning täiustuv tasakaal. 


Laps ei tule süa ilma armastama oma isa või ema, vaid isa ja ema. 


Kui naine armastab meest, süs mees arrnastab naist ja kokku on 
nad täius. Nüüd saab laps tulla, et neid armastada, et nemad saaksid 


teda armastada. 


See lapsevanem, kes lapse käest küsib: “Kumb on sulle kallim, kas 
mina või tema?” on lapse hingele juba haiget teinud. Kui ma esmakordselt 
seda tarkust tundma sain, siis ma küsisin kohe, ilma eeljututa, ühe 4-aastase 
haige poisi käest: “Ürle mulle, kumb on sinu arvates õigem - kas see kui 
ema armastab sind või kui ema armastab isa?” 


“Isa,” tuli kiireim vastus ja ta silmad vaatasid mind siira imestusega: 
“Tädi, kuidas sa nii tähtsat asja ei tea!” Aga enda haiguse põhjuseks oli tal 
hirm, et teda ei armastata. Laps on tõeline heategija. 


Olen sama küsinud erinevas vanuses lastelt. Väikestel on üks kindel 
vastus - isa. Vanemad lapsed, kes juba omakasu peale mõtlema on õppinud, 
vaikivad, aga hinges käib neil võitlus. Kui ma nende eest vastuse ära ütlen, 
siis nad ohkavad kergendatult. Täiseas lapsed, kes vanematega heas 
läbisaamises on, vastavad sageli: “Mulle meeldiks kui ema armastaks 
kõigepealt isa.” 

Tänapäeva naine ei armasta kõigepealt meest, sest ta ei tea kui hea on 
armastada meest. Ei tea niikaua, kuni peab armastuseks seksi, hoolitsemist, 
muretsemist, truudust, kohusetundlikkust jne. Tänapäeva naine elab saamise 
tuhinas ja teenib ära maailma armastust. Hirm, et mind ei armastata, ajab 
teda taga võimalikult palju ja paljudele head tegema ning viimane, kellele ta 
märkab hea olla, on sageli tema mees... 


Alles siis, kui mees lakkab olemast 
- eluliselt -- sureb ära, 
— perekondlikult - läheb pere juurest ära, 
- seksuaalselt - jääb impotentseks, 

alles siis märkab naine, et asi, mida ta enne omas, on puudu. 


Kui naine siiski oma vigu mõistaks! Tavaliselt tekib siis hoopis hullem 
viha, süüdistamine, kahetsemine, kättemaksuhimu ja mis kõik veel. Oma 
vigu tunnistab naine harva. Tänapäeva naine võitleb oma koha eest elus. 
Võitleb vahendeid valimata. Võib küll võita, aga hingetutel varemetel pole 
võidurõõmuga midagi peale hakata. Meest endale võita pole võimalik. 


Reaktsioone sellele väitele on igasuguseid. Enamik naisi on kategoo- 
rilised — mees on täiskasvanud inimene, tema saab oma osa nagunii ja kui ei 
saa, siis on ise süüdi. Veenda ma teid, naised, ei saa. Aga kui te olete hästi 
mõelnud ja teis tekib tõeline soov loodusinimese siirast armastust tunda, siis 
teie soov täitub. Alles siis te ütlete, et ma rääkisin tõtt. Kui naine armastab 
kõigepealt meest, oma laste isa, siis nende lapsed ei saa haiged olla. 


Proovige oma tundeid arendada järgmiselt — kujutage ette oma meest ja 
pange ta oma hinge niisugusena, nagu ise tahate ja jätke ta sinna igavesti. 
Kui Teile meeldib teda tunda elusuuruses enda kõrval, siis olgu ta seal 
nähtamatuna, aga Teile tuntavalt. Iga kord, kui mees Teile meelde tuleb, 
siis teadke, et ta vajab praegu Teie armastust, sest tal on raske. Tunnetage 
sooja armastust voolamas enda südamest oma mehe südamesse ja Te 
tunnete, et ka endal hakkas hea. Mees meenutab samal momendil armas- 
tusega oma naist. Nüüd mõistate, miks just sel ajal. 


Kord tuli mu kabinetti ahastuses naine krampides teadvuseta laps kätel. 
Meditsiin ei suutnud ta last enam aidata. Ka minul oli vaja vaid äärmuslikku 
vahendit kasutada. Ütlesin: “Teie laps on haige, sest Te ei armasta ta isa, 
Te vihkate seda meest. Kui praegu siinsamas mõistate oma viga ja õpite 
annastama kõigepealt oma lapse isa, mis siis, et te lahus olete, siis Te laps 
Jääb ellu. Kui Te seda ei suuda, siis homset laps ei näe.” Mida Teie tema 
koha peal olles oleksite teinud? Tema ei olnud raamatut lugenud, eeltead- 
misi tal ei olnud, aga ta õppis ära. Mõne tunni möödudes lakkasid lapsel 
krambid ja hommikul jätkasime juba haiguse põhjalikumat ja üksikasjalise- 
mat tundmaõppimist, mis samaaegselt oligi ravi. Tubli ema oli, ei eitanud 
enda negatiivsust. 


Kui mehed leiavad siinkohal paraja paiga oma nõrkusi, pahesid ja 
ebaõnne ainult naiste kaela ajada, siis eksite, kulla mehed! Üks naine võib 
meest väga armastada, aga kui mees oma emast on saanud kasvatamatuse, 
seega ka hirmu, et ei armastata, mis on kasvanud vihaseks suhtumiseks 
naissoosse, siis ei mõista ta Oma Õnne ära tunda ja vastu võtta. 


Korratu ja kombelõdva naise poeg ei oska oma naist mõista. Ta näeb 


194 


oma naises ema, kelle vigu ta vihkab. Elu parandamise nime all tahab ta 
oma korda maksma panna. Tavaliselt ei usalda selline mees oma naist 
milleski. Ta sekkub pisiasjadesse, laskmata naisel naine olla ja, isegi kui 
naine seda laseb, hakkab ajapikku tema tegemisi ja suhtumist varjutama 
armukadedus. 


Armukadedus on truudusetu osapoole truudusetuse mõõdupuu. Mida 
suurem on truudusetus, seda suurem on armukadedus. See tunne on alati 
vastastikune, kuigi tavaliselt vähemalt üks pooltest seda ei tunnista. Vaikne 
teineteise piinamine lõpeb ikka ägeda lahinguga ja perekonna purunemisega, 
kui vägikaika vedajad oma egost vabaneda ei oska. 


Ometi, nagu on teada, ei saa mees ilma naiseta ja naine ilma meheta 
normaalselt elada. Nii hävineb ühe naise ilus armastus - ta kas suunatakse 
mujale või muutub vihaks. Kindel on, et see mees seda ei saa. Sellises 
olukorras naine saab oma perekonnaelu heastada ainult õigesti mõtlema 
õppides ja neid teadmisi kogu oma hingejõuga rakendades. Kui mõlemad 
peavad perekonda väärtuseks ja õpivad end parandama, siis on tagajärg 
kiire. Mida väiksem on kriis, seda kergem on vigu parandada. 


On ka neid mehi, kes naise töökust ja truudust ära kasutavad. Mees, 
kelle ema on olnud pere suhtes ükskõikne ja kelle armusuhted vaheldusid 
joomingute taktis, on saanud suhtumise naistesse kui alanduse otsijatesse. 
Sellise mehe ema ei ole armastanud meest, ta pole armastanud ka lapsi, ta 
pole õpetanud last olema väärikas. See inimene, kellel puudub väärikus- 
tunne, hakkab enda hingevalu alkoholiga tuimestama ja parasiidina eksis- 
teerima. Naine, kes sellise mehe armastusega ümber kasvatab, peab olema 
eriliselt tugev. Paraku otsivad sellised mehed omale naise, keda saab 
alandada. Ja siis tuleb see naine ja küsib: “Aga miks mina pean kan- 
natama?” — “Kallis inimene, Te ju ise võtsite ta omale meheks?” küsin ma 
sellisel juhul vastu. Ja tavaliselt ei ole sellel naisel see esimene abielu. 


See, kes teise kangust murda tahab, võib enda tahtmise küll saada, aga 
ta on ennast sellega topelt murdnud. Aga need kaks olid ju teineteist 
leidnud, nende vaimud olid nad kokku viinud, sest need kaks vajasid läbi 
teineteise elu õppimist. Olid rumalad, ei õppinud ära, nüüd peab elu neid 
karmimalt õpetama. Kes niimoodi partnereid vahetab, see kindlasti tuletab 
lõpuks esimest kui enda rumalust kahetsedes meelde. Niisugune on elu 
õppetund. Kuna igaüks tuleb sellesse ellu just nimelt sellist tarkust saama, 
siis iga järgnev partner võimaldab tal oma elu õppetunni ära õppida järjest 
enam ja kibedamat kooliraha makstes. Niikaua, kuni ringijooksmise jõud 
raugeb ja kannatuste üle järeldusi tegema hakkab. Niikaua, kuni tunnistab 

endale oma vigu. Või hävineb. 


Õnnejaht on välise sära ja hetkenaudingute järele jooksmine ning 
pinnapealsete elukogemuste omandamine, mis hiljem valusasti kätte 
maksab. Aga eks inimkond ole ikka tagantjärele tark olnud. See, kes rahaga 
abiellub, see saab ka raha läbi kannatada. Aga kui rikas inimene abiellub 
armastuse pärast ja jääb ka edaspidi elu aluseks armastust pidama, siis saab 
ta veel rikkamaks. Varandus tuleb tema juurde säiluma, sest see rikas teab 


varanduse tähendust. 


Paljud inimesed ei ole enam üldse võimelised sügavaks armastustun- 
deks, sest nende vanemad ja vanavanemad ei ole osanud armastada. Nad on 
osanud peret hoida rikastumise ja rikkuse säilitamise eesmärgil. 


Ma olen viimasel ajal vaadanud läbi vastuvõtule tulnud haigete nende 
vanemaid, nende vanavanemaid ja vahel ka vanavanavanavanemaid, et 
kontrollida mulle antud kurba tõde. Pean tunnistama, et kui ma 1000 
inimese seas leian ühe vanavanaema, kes veel loodusinimese puhta armas- 
tusega oma meest täiuslikult armastab, siis olen õnnelik. Ma rõõmustan, sest 
ma olen seda näinud! 


Kallid naised ja mehed! Tean, kuidas tunnete end solvatuna, kuna olete 
pidanud end armastajaks, aga kui usute mind, siis pühendage end oma 
siseolemuse uurimisele ja leidke vead, mis ootavad parandamist. Kui Teie 
keha reageerib tervenemisega, siis olete vigade paranduse õigesti teinud. 
Andke vabadus sellele stressile, millega Te teist süüdistate ja paluge andeks 
oma kehalt, et olete talle stressi kasvatamisega vaevusi põhjustanud. 


Ema, kes ei ole oma armastusega suutnud isat pere juurde liita, on oma 
lastega konfliktis, sest eneselegi teadvustamata süüdistavad lapsed ema. Nad 
ei saa seda väljendada, aga nende närvilisus ja kapriissus ema vastu räägib 
enda eest. Kuni veel perekond on olemas ja perekonnatülides on isa 
vandumine kõvem, nähakse süüdlasena isa. Kui isa on liiga pehme ja 
allaandlik, siis nähakse süüdlasena jälle isa. Laps, kes oma isa ei teagi, võib 
vihata oma isa, aga vihkab tavaliselt ka ema. Kui laps on agressiivne. siis on 
vanem selle ära teeninud. Et vanemad seda tunnistada ei taha, see on iseasi. 


Kui vanem, kes last peale pere purunemist kasvatama jääb, võtab 
nõuks teha lapsest sõjariista teise vanema vastu, siis ta võib enda jaoks selle 
eesmärgi esialgu saavutada, aga ta on kurjategija. Isa on lapse vaim, ema on 
lapse hing. Vaadake end kõrvalt ja kujutage ette, kuidas Teist endist vaimu 
või hinge välja rebitakse ja siis karistuse hirmus lahus hoitakse. Need on 
Teie vaim ja hing, keda Te nii väga armastate ja kelle pärast siia ilma üldse 

tulite. Ainult neid Te vajate ja ainult neid mõlemaid omades saate olla elus. 
Vaim on mineja, ainult vaim on igavene elu. 
Hing on vaimu toitja. Hingeta on elu piin. 
Kallid vanemad! Kumma Teendastära annaksite? 


Ja nüüd mõelge, mida Te olete oma lapsele teinud. Isa või ema, kes on 
siitilmast lahkunud, käib oma lapse juures nii sageli kui tahab. Vaim tuleb 
siis, kui on vaja abi. Aga elav inimene peab seisma suletud ukse taga. 
Niisugune, kui tema seal seisab, on ka Teie lapse vaim või hing... Aga kui 
ütlete, et ta ise ei taha tulla, siis mõelge oma osa peale selles eemalehoid- 
mises ja parandage oma viga. Mitte kunagi ei ole süüdlane üks osapool. 


NÄIDE ELUST. 


Üks 19-aastane imeilus neiu, kes oma isa üle kümne aasta polnud 
näinud ja oma isa kui viimast peletist ette kujutas, sest nii oli talle 
räägitud, tundis pärast hoolsat stresside vabastamist, et peab oma isa 
üles otsima. Ta leidis oma isa üles. 


“Ma astusin oma isa tuppa ja teate, ta oli täitsa tavaline mees, 
ainult oma vanusest vanem, hallim ja väsinum. Me rääkisime kaua. 
Kujutage ette, minu isaga saab rääkida armastusest, ma pole seda 
isegi emaga saanud teha. Kui ma ära hakkasin minema, siis ma 
tundsin, et ma tahan oma isa kallistada. Ma kallistasin ja ta hakkas 
nutma... Minu isa!” Nii rääkis see neiu ja oma õnnes ta ei märganud, 
kui sageli ja kui ilusti ta kordas: “Minu isa!” 


See neiu paranes ruttu oma haigusest. Aga kõige suuremaks 
õnneks pidas ta seda, et mehed olid tema jaoks inimesteks saanud. Ta 
mõistis, et ei oska küll nii hästi mehega suhelda kui see tüdruk, kellel 
on olnud normaalsed perekondliku elu kogemused, aga ta lubas 
hoolikalt õppida. Kui peres ei ole isa, siis ei oska tüdruk oma elus 
mehele naine olla ja poiss muutub ainult ema kasvatusest naiselikuks. 
Neil ei ole perekonnaelu kogemusi. 


Meeste hingeelu on hapram. Poeg, kes isast vägivaldselt lahutatakse, 
on lahutatud vaimuga. Mees peab elus olema eesmineja. Kuidas saab see 
poiss kasvada minejaks. Tema teadvus ei suuda koonduda, tal ei ole 
eesmärke. Tema kurbus, kui teda pidevalt hurjutatakse, kasvab tasapisi 

vihaks ja vajaduseks ennast kuidagi teostada, olgu siis kasvõi halvast küljest. 


Kui last õpetatakse vihkama oma isa, siis õpetatakse teda vihkama oma 
vaimu. 

Kui last õpetatakse vihkama oma ema, siis õpetatakse teda vihkama 
oma hinge. 


See, kes vihkab oma isa, vihkab meessugu. 

See, kes vihkab oma ema, vihkab naissugu. 

Tütar, kes armastab oma isa, õpib armastama meest. 

Poeg, kes armastab oma ema, õpib armastama naist. 

Kui tütar vihastab oma ema peale, siis ta vihastab samaaegselt enda 
peale. Kui tütar vihkab oma ema, siis vihkab ta automaatselt nii ennast kui 
ka naissugu, sest ema on naine. 

Kui poeg vihastab isa peale, siis vihastab ta samaaegselt enda peale. 
Kui poeg vihkab isa, siis vihkab ta automaatselt ka ennast ja meessugu, sest 
isa ON mees. 

Naised! Kõige paremini aitab see, kui palute oma mehelt andeks, 
palute oma lastelt andeks ja vaatamata kibestumistele hakkate meest uuesti 
armastama, isegi kui teda enam ei näe. Teie laste isa vajab Teilt hinge- 


armastust kasvõi teie laste elu nimel. Ei saa taastada purunenud abielu, vaja 
on mõista oma vigu. Läbi vea tunnistamise ja teadvustamise tuleb arusaam 


kui õpitud õppetükk. 
Mehed! Andke oma emale ja naisele andeks, et nad pole osanud täita 
naise kõige tähtsamat ülesannet elus — armastada oma meest. Andke andeks, 


et naine ootab enne mehe armastust ja ei mõista, et enne kui mees saab 
anda, peab ta saama. Füüsilist jõudu annab mees niigi küsimata. 


Lapsed! Andke oma emale ja vanaemadele andeks nende vead. Andke 
ka isale andeks tema vead. Kui Te seda ei tee, siis kannatate ise, sest Teie 
isa on Teie vaim ja ema on Teie hing. Kui need kaks on Teis tülis, siis ei ole 
Teil elus edasiminekut ega hingerahu. 

Naine, kes oskab õigesti mõelda, parandab oma ema ja ämma tehtud 
vead. 


Mees, kes oskab õigesti mõelda, oskab selle ära oodata ja omalt poolt 
andestada nii emale, ämmale kui naisele. 

Mees läheb vihaseks ainult siis, kui ta ei saa elus edasi minna. Edasi 


minna ei saa ta siis, kui tal ei ole jõudu. Jõuallikas asub naise südames. 


Kui naine ja mees abielluvad ning mees oma koduse kasvatuse kohaselt 


hakkab kohe oma naise üle võimutsema, siis sulgub naise süda talle 
igaveseks. Need inimesed ei saa teineteist enam kunagi armastuse tasandil 
mõista. Kui nad koos elavad, siis jääb nende osaks töö. Kas see neid 
rahuldab, see on iseasi. Nendega armastusest rääkida on üsna tulutu töö. 
Eraldi olles võib see õnnestuda. 


Kes eitab haiguste energeetilist, seega stressidest põhjustatud olemust, 


see paraneda ei saa. 


NÄIDE ELUST. 


50-ringis mees tõi ravile oma lõputute peavalude käes vaevleva 
naise. Naine oli minu raamatut lugenud, aga mees oli lehitsenud. 
Temale oli see vastuvõetamatu, kuna tema luges sealt välja, et haige 
on inimene ainult sellepärast, et ta on halb. Ta kuulas nagu tige 
buldooser minu vestlust oma naisega ja läks aina näost punasemaks. 
Seda, et ma tema mõtteid näen, tema loomulikult ei teadnud ja kui 
olekski teadnud, ta poleks seda uskunud. 


Naine soostus räägituga, aga ta kehahoiak oli kui maadligi 
surutud pantril. Tema vastumeelsus mehe suhtes oli silmatorkav. Ma 
teadsin küll, et mehe poolt plahvatus tuleb, aga et selline kärarikas, 
seda ma ei tahtnud endast lugupidava inimese poolt uskuda. Mees 
karjus nii, et naise silmist purskusid pisarad ja minu kõrvad oleksid 
vajanud klappe: “Mis hirm! Mis viha! Mul on kõige parem naine 
maailmas. Tehke ise ka nii palju tööd, kui tema teeb! Halvad 
inimesed on kõik terved, head peavad haiged olema! Neile veel 
pannakse halva silt külge ka!” 


Selle mehe suur armastus oma naise vastu oli nii haigettegev, et 
naine oleks tahtnud parema meelega surnud olla. Aga ta ise oli selle 
mehe ju enda abikaasaks võtnud ja elu õppetükid õppimata jätnud. 


Mees toitus selle ärahirmutatud naise energiast - mida heaga ei 
antud, seda halvaga võttis. Ta oli enese teadmata vampiir. Kui naine 
oleks enne osanud vabastada endast hirmu, et mirid ei annastata, siis 
oleks ta olnud tugev ja mehe soov võimutseda oleks nende peres 
olnud olemata. Ta poleks oma armastust lukku pannud ja ta mees 

oleks siis olnud tõeliselt tugev. Nüüd oli see mees oma taltsutama- 
tuses ja mõtlematuses ohtlik, aga hinges nõrk ja haavatav. Uks 
ärritav sõna ja juba ta plahvatas. 


Kui see mees oleks näinud kui kergendatult ohkas tema naine ja 
kui ilusti ta selja sirgeks lõi, kui mees ukse paukudes lahkus! 
Armastuseks nimetatud tunne oli neile mõlemale väga-väga haiget 
teinud, sest nad ei osanud ei ennast ega teist mõista, abistamisest 
rääkimata. Nad tahtsid saada, oskamata anda. Hea, et naises oli 
säilinud soov andestada, soov armastada. 


Kui see mees teaks, kuidas ta oma agressiivsusega tahab varjata 
oma süütundeid ja hirme ning palju ohtlikumat viha kui see, mis tal 
suust välja paiskub, siis ta räägiks teist juttu. 


Kui abielulahutusest õpetuse saanud inimene oskab näha ka enda vigu, 
mis teise poole halba provotseerinud on, siis oskab ta loogiliselt hinnata 
olukorra kõiki külgi. Selline inimene ei vihka abikaasat ja uude abiellu 
astudes on ta märgatavalt targem. Eelmisi vigu ta enam ei korda. 


Kes oma lahutatud abikaasat vihkama jääb, sellel ei saa enne õnne olla, 
kuni ta oma vigadest aru ei saa. Ta võib kõige rahuarmastavama inimesega 
abielluda ja temaga kohe tülli minna, sest ta oskab kannatusi fabritseerida. 
Eneseõigustuseks ütleb ta, et miks teised siis seda endaga teha lasevad. 
Selles on tõetera sees. sest tõesti ei ole vaja lasta endale haiget teha, aga 
kahjuks on tema ütlemises jälle teisele suunatud süüdistus. Märkamatult 
koguneb selle inimese viha ja hävitab ta enda ning lapsed. 


Tean naist, kellel on eriline oskus muuta kõik mehed, kes temaga oma 
elusaatuse seovad, alkohoolikuteks. Ta on nagu nõrkade armastusest ilma- 
jäetud meeste tugevuse eriline proovikivi. Meestest tal puudu ei ole, aga 
enesest lugupidavad mehed teda ei leia. Väliselt on ta väga hea ja lahke 
naine, jutu järgi lausa ingel, aga ühtki alkohoolikut ta siiani karsklaseks 
armastanud ei ole. Tema enda hirm, et mind ei armastata, on ammu juba 
vihaks kasvanud ja ta enda hingeliselt nõrgaks teinud. Emast alguse saanud 
viha on pöördunud meeste armastamise välise petlikkuse näol meeste vastu, 
et mehi hävitada. Kõigepealt hävineb mehe rahakott, siis mees ise, naise 
vastupidavus on märgatavalt suurem. Ei naine ega tema mehed ei mõtle nii. 
Õigem oleks öelda, et nad ei mõtle üldse. 


Ämmad ja äiad 


Siinkohal peaks rääkima ämmadest ja äiadest. 


Nagu juba teate, ema -- naine on see, kelle hingeallikas toidab meest ja 
poega. Ükski mees muidu ei elaks. Kui poeg abiellub, siis valib ta endale 
naise oma ema järgi ja hindab teda emalt võetud malli järgi. Naine võetakse 
ema sarnane. Nii on see sel juhul, kui poeg emast saadud õppetunde ära ei 
õppinud ja edasi õppida tahab. Kui ema on äärmuslikult negatiivne mõne 
iseloomujoone koha pealt, siis võetakse naine risti vastupidine emale. Aga 


hinnatakse ema järgi. 


Kui ema ei ole armastanud oma meest, kui ta on meessoo halvustaja ja 
arvustaja, siis on armastusest ilma jäänud ka poeg. Ema rahutus poja abielu 
pärast on tema enda süütunne poja ees. Kuna ema enda vigu ei näe, sest tal 
on endal süütunne, siis ta hakkab süüdistama. Nii leiavadki ämmad minias 
selle süüdlase, kes tema pojale hea ei ole, kes tema poega ei armasta ja tuhat 
muud põhjust mõistmata, et minia on tema enda noorendatud väljaanne. 


Kui minia on nutikas, siis ta aimab selle põhjuse ära, aga kui ta oskab 
õigesti mõelda, siis ta andestab ämmale, et see ei osanud oma poega nii 
armastada, et enda süda rahul oleks. Annab endale andeks, et ämma 
süüdistused endasse on lasknud ja palub oma kehalt andeks, et oma kehale 
sellega haiget on teinud. 


Targal minial on tarvis teada, et kui ta oma meest tõeliselt armastab, 
siis kõik eelnevad puudujäägid, sealhulgas ämma omad, saavad korvatud. 
Ühe naise armastus kaalub üles teiste naiste viha. Minia, kes mäletab kasvõi 
üht ämma head külge ja seda siiralt armastab ning sellepärast ämmast lugu 
peab, saab läbi ämma omale rahuliku mehe. 


Ämma süütunne sellise minia puhul võib muidugi väga hellalt puudu- 
tatud saada ja oskamata end mõista, hakkab ämm miniat kadestama, sest 
minia armastab tema poega nii, et poeg ei näe peale oma naise kedagi. Isegi 
ema mitte! Armukade inimene ei tunne teiste õnnest rõõmu. Andke talle 
andeks. Kallis ämm! Laske lahti oma armukadedus, sest see on pahasoovlik 
viha, mis tõmbab vähki ligi. Tundke rõõmu, et Teie pojal on vedanud - ta 
on hea naise saanud. Aga naine valitakse ema järgi... 


Kui ämm ja minia on tülis ning kuna ämm on poja hing, siis on poeg ju 
tahtmatult oma naise peale tige. Sellest tuleneb naiste arvamus, et mees 

hoiab oma ema poole ja ei hooli naisest. Tegelikult püüab poeg vaistlikult 
rahustada oma ema, oma hinge, et naisega jälle normaalselt elama saaks 
hakata. Kuna tavaliselt tahavad mõlemad naised seda meest omada, siis 
jäävad nad tast mõlemad ilma - mees lahkub rahulikumat paika otsima. 
Tihti jääbki otsima ja siis on iga järgmine nn. minia ämmale nii võõras, et 
ei jõua enne tülitsema hakatagi, kui uus minia lagedale ilmub. 


Kallid ämmad! Laske vabaks oma süüdistused ja kadetsemised kui Te 
armastate tõeliselt oma poega - Te hävitate oma poja peret. Kui õpite 
armastama oma miniat kui tütart, siis olete oma poja õnnelikuks teinud. Aga 
selleks on vaja muutuda ise, mitte muuta miniat. Ei tohi põhjust ja tagajärge 
segi ajada. 


Andestage vastastikku, kui te mõlemad seda meest tahate tugevamaks, 
mehelikumaks ja tervemaks teha. 


Naine, kes ei armasta oma tuhvlialust meest, suunab tavaliselt oma 
armastuse pojasse. Poeg on tema jaoks kõik, eriti veel siis, kui ta on ainuke 
laps peres. Poeg on emale kogu meessugu, kelle armastust ta ei ole tunda 
saanud. Poja armastus annab emale tiivad. Ja siis ühel päeval selgub 
ootamatult, et poeg on täiskasvanuks saanud ja ämm näeb tütarlast, kes tema 
armastuse omale võtab. Kas suudab ta seda taluda? Vaevalt, sest ämm on 
ammu lakanud olemast ema, ta on sõbratar ja kambajõmm. Isa on suhtlus- 
ringist väljas, ka tema ei ole poega meheks õpetanud, sageli on ta poja 
meelest isegi halb isa — ta ju ei hellita oma kukupaid. Ema, kes ei ole osanud 
emaks jääda, teeb lapse õnnetuks ja siis süüdistab miniat. 


Eriline pähkel on ämmade omavahelised suhted. Mõlemad ämmad on 
oma laste hinged. Isegi siis, kui ema oma lapsele ühegi kuuldava sõnaga ta 
ämma ei kritiseeri, aga hinges teda halvustab, on lastel omavaheline suhe 
juba takistatud. Arusaamatul põhjusel ärritutakse. Stresse koguneb ruttu 
kriitilise pirini ja siis on ämmal hea öelda: “Ma ju ütlesin, et ära sellega 
abiellu! Vaata missugusest kodust ta on.” Nii on ikka pada katelt tõrvanud. 


NÄIDE ELUST. 


10-aastasel poisil on paremal ajus pahaloomuline kasvaja. Kiiritus 
vaheldub keemiaraviga, aga et vanemad ennast oleksid parandama 
hakanud, seda näha ei ole. Neis on tüdimus ja ükskõiksus. Nad 
peavad loomulikuks, et meditsiin nende poja terveks ravib. See on ju 
arstide töö. Ja see arvamus on imestamapanevalt sinisilmne. 

Küsin isalt kuidas ta ema oma miniaga läbi saab, sest näen, et 
kahe naise omavaheline pahatahtlik viha on summeerunud vähiks ja 
seda katab ning varjab mees - poisi isa, kes ei taha näha tõde. Nii 
oligi. Isa ütles, et tema ema ja naine saavad väga hästi läbi. Aga 
poiss oli need vanemad endale ise valinud. Mulle tundus, et ainult 
mina püüdsin olukorda muuta ja saladuskatet tõsta. 


Äiade probleem on tagasihoidlikum, sest tõelistel meeste! ei ole 


kombeks teiste ellu sekkuda. Kahjuks on üha rohkem mehi, kes on 
emotsioonide tasandile takerdunud. Kuna mehe elu mõte on minemine, siis 
kui äi oma elu eesmärke ei ole saavutanud, kuigi võib olla väga püüdnud, 
siis ta hakkab seda eriti rangelt nõudma väimehelt, teadvustamata, et ta tütar 
on mehe võtnud isa järgi. Oma tütre pärast võib isa oma väimehe vastu 
armukadedaks muutuda ja ühe väimehe teise järel ära peletada. 


Äia ja minia suhetest toon näite. 


NÄIDE ELUST. 


20 aastat raskelt haige olnud äi võttis kõigi ees oma noore minia 
põlve peale, hüpitas jõudumööda, kallistas häbenemata ja ütles: “Küll 
mul on vedanud! Poeg kinkis minule tütre!” Minia tänu oli armastus 
oma äia vastu. Ka temal oli hea oma kahe isaga. Ta kutsus äia isaks 
ja ämma emaks. Keel ei paindunud neid teisiti kutsuma. Iseenesele 
teadmata oli ta avastanud võlusõnad, mis olid kui võti suhtlemise 


salalukule. 

Aga äi paranes seletamatul kombel. Tema töökus ja suutlikkus 
olid imetlusväärsed. Teda toitis nüüd ka minia = naise hingearmas- 
tus. 


Armastus ja austus ämma vastu said alguse momendil kui ämm 
miniat elu raskel momendil lohutas: “Kes teab, mille jaoks see hea 
oli. Hea, et hullem ei olnud.” Need sõnad aitasid miniat alati ämmast 
aru saada. Kellel ei oleks kriise, kus vägisi kipub peale tahtmine 
teistes süüd leida... 


Oma ema riidlemist peetakse normaalseks nähtuseks, aga ämma 
väikesele märkusele reageeritakse kui ussist nõelatult. Kes eelarva- 
mused endast vabastab, see tunneb end ka ämma ja äiaga koduselt. 

Ämma ja väimehe probleemid on samuti mõnevõrra tagasihoidliku- 
mad. Tänapäeva tüüpiline ämm näeb väimehe väärtust esmalt varanduses, 
siis töökuses. Aga kui esimene konflikt on puhkenud, siis seda vaest õnnetut 
ämma ei jõua enam keegi ära lohutada. Ämm on naise hing. Ämma viha 
väimehe vastu on :ütre sees isegi siis, kui tütar konfliktist midagi ei tea. 


Pingetunne raise ja mehe vahel peegeldab seega mõlema vanemaid. 
Kes andestab oma stressid vabaks, see ei tõmba endale ei äia ega ämma 
viha, ei väimehe ega minia viha. Sellel ei ole ka vajadust ennast teiste elu 
vahele segada. Kes vabaneb omanditundest oma lapse vastu, selle last ei 
solvata ega alandita. Seega mõlemapoolne enda vigade otsimine ja enda 


vigadele andestamine teeb kõik heaks. 


Ükskõik, millised on suhted kahe põlvkonna vahel, teadke - kui teises 
näete viga, siis on see oma viga. See, kes teisele peale tungib, on ise viha 
küüsis. Teist süüdistades tehakse teisele küll halba, aga ise saadakse topelt 
tagasi. Iga halva parandamine peab algama iseendast, enda halbade mõtete 
vabastamisest, miite teise vigade otsimisest. 


Nii mõnigi ärritub sellest jutust ja pahvatab: “Kas ma pean siis 
rõõmustama, kui teine mind kiusab ja sõimab, taga räägib ning alandab!” 
Ei pea rõõmustama. Ainult idioot rõõmustab igas olukorras. Aga andestage 
oma hirmule ja vihale kiuslike, sõimajate, tagarääkijate ja sihilike halvategi- 
jJate ees. Andestage vihale, et kõik ei ole nii, nagu mina tahan. Teadke, et 
see on Teie elu õgpetund, mille ise olete endale tõmmanud. Kui olete tulnud 
elama, siis olete tulnud õppima. Võtsite omale abikaasa, siis samaaegselt 
abiellusite tema vaimu ja hingega — oma äia ja ämmaga. 


Eelmisi elusid vaadates on selgunud, et nüüdses elus kannataja on 
teistele samal viisil kannatusi valmistanud, kui ta praegu ise kannatab. Siis 
ei õppinud ta targaks, nüüd tuli kannataja poolena õppima. Enda vaim, see 
mina ise, valib need õppetükid. Kui ära õpite, siis saab kannatus kaduda. 


NÄIDE ELUST. 


Ema on tulnud oma poja järjest süveneva kõhnumise pärast. Poeg 
on armunud ja kulutab kõik oma aja, jõu ning raha neiu peale, aga 
abiellumisest ei taha neiu kuuldagi. Tema tahab vaba olla. Tema on 
ju normaalne tänapäeva inimene! Tema tahab elult võtta kõik, mis 
võita anna). Ema toidab poega ja hoolitseb ta rõivaste puhtuse eest, 
aga midag: öelda ei julge. Poeg on niigi kurnatud. 

Kallis ema, Te olete alati pidanud kõige tähtsamaks majandus- 
likku kindlustatust. Te olete armastanud raha ja ilusaid asju. Ka Teie 
ei ole armastanud oma meest nii, et mees mehisemaks saaks. Teie 
mees on Teie jaoks masin, kes Teid kindlustab, aga Te kahetsete, et 
varakamale mehele ei läinud. Teie poeg on isa elu jätkaja, ta ei oska 
paremat tahtagi. Naine võetakse ema järgi. Teie poja neiu on Teie 
enda suurendatud väljaanne. Tänapäeva moe järgi deklareerib ta 
vabadusevajadust mõistmata, mida see tähendab. Kui Te enda vi- 
gadest olete aru saanud, siis pääseb Teie poeg painajast. 


Olete unustanud pojaga elust ja inimestest rääkida, sest Teil oli 
palju tähtsat teha. Kui nüüd puudujääki likvideerida tahaksite, siis 
oleks sellel süüdistamise maik juures ja Teie poeg enam ei kuulaks - 
õige õpetamise aeg on möödas. Nüüd peab ta haiget saama, et 
järeldusi teha oskaks. 

Teie hingevalu viitab Teie vigadele. Aidata saate teda sellega, et 
palute temalt oma hinges andeks, et olete emaõpetused andmata 
jätnud ja sellega oma poja praegusi raskusi põhjustanud. Andke 
endale andeks ja paluge oma kehalt andeks, et süütunnetega oma 
pojale halba olete teinud. 


Kui olete siirast südamest andestanud, siis muutub poeg ise või 


tunnete, et Teil on õigus teda sõnadega õpetada. Siis selline neiu, kes 
on tulnud siia ellu ainult tarbima või teenuseid oma kehaga kinni 


maksma, kaob Teie poja elust. Ta teeb seda nii, et kumbki ei 
kannata, sest Teie poeg on Teie muutumise läbi muutunud, ta ei vaja 
enam hingepiina. Aga kui poeg Teie juttu ei kuula, siis ei ole Te enda 
vigu veel parandanud, Teile ainult tundus nii. 


Pidage ikka meeles - selline, kui on Teie laps, olete Te ise või 
olete lapse selliseks painutanud ja nüüd tahate teda uuesti väevõimuga 
teistsuguseks väänata. Ja ikka oma hetkevajaduse järgi, et oma vead 
nii teravalt haiget ei teeks. Ja selleks, et maailm Teie peale näpuga ei 


näitaks. 

Mõttetuse mõttest 


Elu on liikumine tulevikku. Kuiinimene ei oska elada, siis ta jääb oma 
teel seisma. Kuni inimkond liikus kiirelt materiaalsete rikkuste kasvu teel, 
võis tahtejõuga end raskustest läbi murda. Tugevam oli see, kes oma 
füüsilist jõudu suurendas. Emotsionaalsed kunstiinimesed pidasid selles 


võidujooksus vähem vastu. Aga ajad muutuvad. 
Elu teeb järjest tuntavamat kannapööret. Hirm teadmatuse ees jagab 


inimkonna kahte leeri — need, kes otsivad väljapääsu vaimsusest ja need, kes 
hävinevad. Enne hävingut toimub pikaajaline vanade heade aegade taganut- 


mine. Ja uute aegade sajatamine. 

Pisiasjade pärast virisetakse, suurte asjade pärast vihastatakse. 
Väikesed virinad kasvavad alati suureks. 

Kui naine viriseb, siis takerdub pisiasjade tegemine. 

Kui mees viriseb, siis jääb elu seisma. 


Praegusel kriisiajal on meeste virisemine eluliselt ohtlik nii mehele 
endale kui ka tema lastele, kelle vaimuks ta on. Virisemine viib alati 
mõttetusse. Kui valesti mõtlev inimene satub tupikusse, siis ta hakkab kas 

mõtetes või sõnades virisema, süüdlasi otsima, käega lööma ja enam pidama 
ei saa. Kui sajandi keskel oli selline olukord harvaesinev, siis nüüd on see 
juba massiline. Sellele mõttetuse, apaatia ja depressiooni seisundile on leitud 
väljendusrikas nimi: 

Läbipõlemise sündroom. 

See on inimest hingeliselt hävitav viha, et ma ei ole saavutanud seda, 
mida olen tahtnud ehk viha, et kõik ei ole nii, nagu mina tahan. See on 
käezalöömine kõigele. 

Eriti masendav on juba lapsena läbipõlenud olla ja ilma elu ilu 


nägemata surmale elada. Aga ka see on üks elu õppetund. Kes sündimiseks 
kriisiolukorra valis, see vajas kriitilist õppetundi. Ta valis vanemad, kes 


talle seda võimaldavad. 

Kes tunneb, et mõttetus talle ligi hiilib, see teadku, et on vaja leida 
mõttetuse mõte. 

Iga olukord õpetab, äärmused teevad seda eriti valusalt, seega hästi 

õpetlikult. Mõttetus oleks nagu täielik tühjusetunne. Kallis inimene, Teie 
eksitus on suurim võimalikest. 


Mõttetus on tulnud Teile õpetama, et mõttetuse näilise mõttelage- 
duse ja väljapääsmatuse taga on varjul suurimad mõtted. 


Mõttetus on tulnud Teisse andmaks Teile võimalust avada enda elu 
suurimad võimalused. 


Igal tervikul on kaks otsa. Selle terviku negatiivne ots on mõttetus. 
Aga Teie nimetate selle takistuse tavataseme mõttetuseks ning istute nagu 
eesriide taga ja ei oska riiet avada, et leida oma elu suurimate võimalustega 


lava. 


Te leiate ta, kui annate andeks oma mõttetusele, et ta on Teisse tulnud. 
Paluge temalt andeks, et olete ta oskamatusest mõelda nii suureks kas- 
vatanud, et ta ähvardab Teid hävitada. Te ei ole teadvustanud, et ta tuli 
Teisse tooma Teie elu suurimat mõtet. 


Mõttetus on keerukaim stress, ta ei vasta Teile kohe, ta ei vasta Teile 
emotsioonide laviiniga, nagu teised stressid, Mm on vait, sest ta on ju 
mõttetus. Paluge kõigest südamest ta käest andeks, et olete teda vangis 
hoidnud ja siis Te avastate oma mõttetuse sügava mõtte. Mõttetuse taga on 
tegelikult süütundest alguse saanud rahulolematus, mida ennast alandades 


ära pole tundnud. 


Teie ükskõiksus asendub rõõmuga minna, teha, olla. Te tunnete, et 
olete vajalik. Teisse tuleb õhin, mis ei sunni enam mõttetult tormama, vaid 
arukalt mõtlema. Tunnete, et olete vajalik kõigepealt üleüldse st. endale ja 
läbi enda kõigile. Te võite tunda oma keha piirjoonte kadumist -- nii toimub 
Kõiksusega kokkusulamine. See on eriline tunne, see on suureks ja 
väärikaks saamise tunne, see on olemise tunne. 


Andke endale andeks, et olete mõttetuse tunde endasse võinud. Paluge 
oma kehalt andeks, et olete mõttetuse kuhjamisega tekitanud endale 
läbipõlemise sündroomi, mis keha jaoks tähendab surma enne, kui elu 
vajalikud õppetunnid on õpitud. Paluge kehalt andeks, et ei ole mõistnud, et 
kui keha elab, siis Teid ikka veel armastatakse, aga Te ise ei ole seda 
mõistnud. Otsige üles, kes Teid armastab, ta on olemas. 


Kallis inimene, Te ei ole mõistnud, et kui armastust ei ole. siis ka keha 
ei ole. Teil ju on keha, ülejäänu on arukusega korraldatav. Teie mõistus - 
kiusaja - teeb Teie hinge haigeks, blokeerib Teid armastusest, et Te halba 
heastades väärikaks saaksite. 

Mõistus teeb inimkonna haigeks. Mõistusel on kaks otsa -- vaimne ja 
füüsiline. Nende tasakaal on arukus, elutarkus. Materialism kasvatas 
füüsilist mõistust maksimaalselt ja tahtis eitada vaimu. Tagajärjeks on 
mõttetus. Mõttetus on elada rikkuste keskel ja surra mõttetuse kätte. 


Kõhn kerjus kõnnib mööda tänavat, käsi pikal ja vihkab luksuslikku 
villat, mille väravast ta ei saa sisse minna. Priske rikas tuleb oma villast ja 
kadestab kerjust, kes on vaba. Tema peab oma rikkuse pärast värisema. 
Kumbki ei oska näha välise halva taga head. Mõlemal on elu õppetunnid 
õppimata. Kumbki ei ole otsinud oma elu mõtet, nad on otsinud vara. 
Kerjusel oleks kergem. Tema peab vabanema oma stressidest. Rikkal on 
raskem. Temal on vaja vabaneda oma rikkuse koormast ja teha seda õigesti. 


Universumi üldolemuse seisukohalt ongi vaimuta elu mõttetus, paigal- 
seis ja füüsilise tasandi häving. Ometi ei jää elu seisma, sest igale surmale 
järgneb taassünd. 

Kes mõistab pržeguse inimkonna kriisi olemust, see elab edasi. Ta 
läheb tulevikku, teades, et suurele halvale järgneb alati suur hea. See on elu 
Jumalik seadus. Kes oma mõttetusest ei suuc'a vabaneda, see läheb uude 
galaktikasse läbi surma väravate. Inimkeha on ju surelik, aga enneaegset 
surma saab igaüks ise vältida. 

Kes leiab mõttetuse mõtte, seda füüsiline surm niipea ei ähvarda. Uues 
galaktikas on inimelu tunduvalt pikem. Seega tasub oma mõttetäöd 
pingutada. 

Kes arvab, et siis on vaevad ka tunduvalt suuremad, see eksib. 
Füüsilisi vaevusi seal enam ei tule, kuna meie füüsiline keha muutub tänu 
meie arukuse suurenemisele mõtetega juhitavaks. Me hakkame vastavalt 
vajadusele mateeriat mõtetega muutma. 


Aga selleks peab enne, kasutades praegusi võimalusi, targaks saama. 


Meeletu ja arutu viha 


Olen palju rääkinud vihast, kuidas ta kasvab ja kuidas hävitab. Aga 
järjest enam tuleb abi saama inimesi, kes vajavad üha sügavamat viha Jah- 
timõtestamist. 

Ühtviisi on hämmingus nii hirmude valitsemise all! elav inimene, kes 
end halvaks peab ja arvab, et temas on hirmus palju viha, ent ise ei julge 
hirmust vihastadagi kui ka see, kes vihkab argust, ka enda argust. Ainult ta 
ei pea seda vihaks. Ta tahab ju nii ennast kui ka teisi julgeks kasvatada. 


“Ma ei vihka kedagi, aga nemad vihkavad mind,” ütleb pidev teiste 
inimeste ellu segaja. Ta teeb seda nii tegudes, sõnades kui mõtetes. Ta ei 
taha mõista, et juba selles öeldud lauses on sees nii süüdistamine — mis on 
viha — kui ka tige toon - mis on mitmekordne viha. Eitada võib, aga egaasja 
sisu sellest ei muutu. 


Elu põhjus ja tagajärg on armastus. Kui inimesel on hirm, et teda ei 
armastata, siis armastusenergia voolul on sein ees. Ilma armastuseta elu 
lakkab. Hirmu suurenedes ebaõnnestumised suurenevad, sest inimene tõm- 
bab oma hirmuga neid ligi. Et elu saaks jätkuda, hakkab kannataja takistuse 
kõrvaldamise eesmärgil võitlema. Võitlus on alati viha. Inimene lõhub 
hirmuseina, aga sein aina pakseneb, sest nii ei saa lõhkuda hirmu. Viha vaid 
suureneb. 


Viha on teadvustamata reaktsioon armastuse puudumisele sõltumata 
sellest, mida see inimene armastuseks peab. 


Viha saab alati alguse hirmust, et mind ei armastata. Väga paljud 
eitavad oma hirmu, sest: 


— neid on liigselt hellitatud juba lapsepõlvest alates, edasi juba 
abikaasa poolt. Välise suure heaga on ta oma negatiivsed stressid 
matnud. See inimene ei mõista, mida ta elus otsib, mida vajab, 
mis ta pea uimaseks teeb, miks ta pea valutab. Ta on harjunud, et 
talle kõik korda tehakse. Ta ei mõista, et kui inimene ise ei pea 
pingutama, siis tema vaim on kui seisja teel ja see teeb rahutuks 
tuleviku suhtes. Tulevik on kindel neil, kes ise on palju saavu- 
tanud, olenemata nende soost. Naine, kes armastab oma meest. ei 
jää üksi ilmasse. 

neil on nii suur hirm seda hirmu teadvustada, parem kannatan, 
kui teadvustan. Selline hirm on sagedasem meeste puhul. Meeste 
elu sõltuvus naistest on tundlikud mehed arutult hellaks teinud 
kõige suhtes, mis puudutab nende naisi. Nad ei suuda rahulikult 
isegi põhimõttelist üldjuttu kuulata, nad nii kardavad, et keegi 
nende naise väärtust kahandab. Nende hirmud on ammu kasvanud 
pidevaks ärritusseisundiks, mida nad keelduvad vihaks nimeta- 
mast. Nernad on nõrgemate kaitsiad ja parem kui keegi nende 

arvamust vanas eas ei hakka muutma. Nad ei mõista. et seda 
imida nad kardavad, seda tõmbavad endale ligi. 


— neil on hirm, et mind ei armastata, juba amnu vihaks üle läinud 
ja õiged tunded matnud. See hirm võis juba tema emal või isal 
olla nii suur, et kasvas ükskõiksuse varjus armastuse eitamiseks. 
“Mul polegi armastust vaja, peaasi, et ma rahulikult elada saan. 
Peaasi. et töö on tehtud ja inimesed minust lugu peavad,” ütlevad 
sellised inimesed uhkelt. Nad on omale saanud samasuguse 
elukaaslase ja aina saadavad oma tuima elu surma poole, oska- 
mata teadvustada, mida nende elus keha siiski tahab. 


Nende inimeste siseolemust avada on väga raske. Nad on äärmuslikud 
armastuse ärateenijad. Nad on elus nii palju head teinud, et neid kõik 
armastavad, sest nad on nii palju head teinud. Või armastab teda tema 
abikaasa, sest ta on talle nii palju head teinud ja teine ei saa teda mitte 
armastuseta jätta. Need inimesed zi suuda mõista, et töö ei ole armastus. 


Armastus on jõud, millega tööd tehakse. Töö on inimese õppimis- 
moodus. 


Armastus on kõik. armastus on Jumal. Töö on ainult töö. 


Selline inimene ei saa oma hädadest lahti, enne kui mõistma hakkab. 
Aga selle asjaga see hea inimene nõus ei ole - selle peab teine ära tegema. 
Millegipärast see, kellele ta ei ole head teinud. Näiteks mina. 


Selline inimene võib tunduda isegi tasakaalukas, aga kes temaga peab 
päev päeva kõrval koos elama, see saab kurnatud. Oma heaga ta juhib, 
suunab, määrab, võttes teistelt ära võimaluse olla mina ise. Ülihoolitsevad 
mees ja naine, kes teineteise tegemistesse pidevalt sekkuvad võivad lühi- 
ajaliselt jälgituna küll imearmsad tunduda, aga juba mõnetunniline 
koosolemine nendega võib teoinimesele olla talumatu. Nad väsitavad iseen- 
nast ja teisi. Inimene, kes ükskõik mis ilusa nime all minetab oma soorolli, 


saab kannatada. 
Elus peab teadma, et kõigel on kaks otsa, isegi armastusel. 


Pime armastus, ahviarmastus, on heaga hävitamine. Liigne päike 
kõrvetab, liigne hoolitsus kurnab, liigne tähelepanu väsitab. Liigne tarkus 
muutub rumaluseks. Meeldiv on ainult see, mida inimene vajab, millel on 
otstarve ja eesmärk. Ülepingutamine väsitab ja peletab. 


Elu võib juhtida inimene, kes oskab mõelda, mitte see, kes kõrgema 

kooli cum laude on lõpetanud ja kogu elu ainult seda rõhutades elab. 
Teadusemees või majandusmees, kes ei mõista, et materiaalne elu on 
vaimse elu üks väike osa, võib pikki aastaid vastutuules võidelda, nimetades 
end ausaks ja põhimõtteliseks, töökaks ja targaks, aga ühel heal momendil 
ta jalad ei kõnni enam seda teed, mida materialisti aju sunnib käima. Tee on 
küll õige, aga vahendid on valed — vihaga eluraskuste vastu võideldes jääb 
kaotajaks keha. Ei aita seda inimest arstirohud ega skalpell. Elus peab kõike 
tegema õigesti, ka takistusi ületama ja kui seda ei tee, siis kannatad kõige 


rohkem ise. 


NÄIDE ELUST. 


Vastuvõtule tuli mees, kelle eesnääre oli juba lootusetult haige. 
Urineerimise takistuse pärast otsis ta abi, mida meditsiin ei suutnud 
enam anda. Püüdsin näha tema haiguse vallandajat, seega seda 
viimast tilka karikasse. Nägin vanu katkisi ja tolmunud hobuserange. 
Pilt oli lisaks sümboolsusele nii selge, et tundus ebausutav. Küsisin: 
“Mida see Teie jaoks tähendab?” 


Mees läks näost punaseks ja hakkas ägedalt selgitama, et need 
rangid on juba 20 aastat ta töötoa seinal tolmunud ja iga päev, kui ta 
tööle läheb, on need teda järjest enam vihastanud, aga ära visata ei 
ole ta neid raatsinud. 


Eesnääre on isaduse organ. Kõik isaks saamise ja isaks olemise 
probleemid kuhjuvad eesnäärmesse. Isaks saamine toimub suguelu 
teel. Hirm sugufunktsiooni kaotada maalib meestele kõikvõimalikke 
piiranguid. Nii toimub ka eesnäärme haigestumine, mis alati laieneb 
kõrvalasuvatele organitele, mis sümboliseerivad pere alust. Vaagen 
= pere. Vaagnapõhi = pere alus. Kaasaegsed inimesed peavad 
selleks materiaalset kindlustatust, varandust. Kes armastust pere 
aluseks peab, selle vaagnapõhi ei haigestu. 


Mees tuli paari nädala pärast uuesti, siis juba heas meeleolus, sest 
paranemistendents oli imekiire. “Aga ma tegin kodus puhta töö. Pool 
varandust viisin prügimäele nii, et kahju ka ei olnud,” rõõmustas ta, 
sest oli mõistnud, mida teeb rumal ihnsus. 

Unistuste vanemad 


Enda probleeme lahti mõtestades ärge unustage, et koosnete oma isast 
ja emast. Mõlema arusaamad on Teid kujundanud. Teie keha näitab nende 
mõttelaadi summat. Teie keha haigused näitavad nende halbu külgi, mille 
heastamiseks Te siia ilma tulite, aga mida Te pole osanud veel oma 
tarkusega parandada. 


Isa on liikumine. 
Ema on takistus teel. 
Kallid emad ja kallid iapsed! 


Niikaua, kuni kestab eksliku inimese õppimine läbi kannatuste, peabki 
ema olema takistus teel. Takistus on see, mis sunnib pingutama, teeb meist 
mõtleva inimese. Ainult ise õigesti takistust ületades saavutatakse tulemus, 
mis on vaimule igavene väärtus. Mida rohkem Teie ema Teile hingevalu on 
valmistanud, seda suurema potentsiaalse võimaluse vaimus tõusta on ema 
Teile enda teadmata andnud. Sellest saavad aru ainult need, kes oma emale 
on palju andestanud. 


Kelle meelest ema ikka see süüdlane ja halb on, see pidagu meeles, et 
ise oleme sellise ema omal: valinud. Ise oleme nii suure eesmärgi oma elus 
püstitanud, aga nüüd keeldume seda saavutamast. 


Igas inimeses elab unistuste ema ja isa. Nad on nii head ja ilusad 
võrreldes tõeliste vanematega. Nendele oma enesehaletsuse pisaraid valades 
on kontrast eriti suur, nii suur, et tahaks surra. Soov surra on paljude laste 
pelgupaik, mis pisaraid eriti välja voolama kisub. Nii aitab keha pisikese 
inimese hinge kergendada. Näete, siin oli jälle mõiste “hing”. Hing on ju 
ema. 

Näen viimasel ajal paljude juba eakate inimeste rõõmu. Nad tulevad 
mulle ütlema, et peale suuri andestamisi oma emale on nad ootamatult 
avastanud, et see unistuste ema on nende tõeline ema. “Seesama, minu ema, 
ma tunnen, ma ei saa eksida!” hõiskavad nad ja nende rõõm on siiras. Neile 
on uus elu alanud. 


Lapse armastus ema vastu on suurim armastus ilmas. See laps, kes 
oma emale andestades on enda hinges selle armastuse ära tundnud, on 
tundnud suurimat õnne ilmas. 

Läbi oma ema tuleb lapsesse Jumal. 


Nii väga vajab iga laps omale vanemaid, keda armastada. Mitte kunagi 
ei ütle ükski laps oma ema või isa kohta nii valusaid sõnu kui ema oma lapse 
kohta. Põhjuseks on ikka seesama kurja juur — saamine. Vanemad sigitavad 
lapsi üha enam eesmärgi nimel. Aga lapsed tahavad tulla armastuse pärast. 
Tänapäeva laps on tulnud ise endale läbi suurte raskuste teed tegema. Kui 
andestate oma vanematele nende isiklikud ja praegusaja inimkonna vead, siis 
muutuvad vanemad ja Teie ise ei korda enam samu vigu. 


See oma vanemate äratundmisrõõm on minulegi osasaamisrõõm. Tean 
seda tunnet omast käest. Tegelikult on see iseenda leidmise rõõm. See on 
hingerahu tasandile jõudmise võimalus. 


Kallid inimesed! Me kõik kanname oma hinges oma tõelist ema, ainult 
me pole iseenda põhiülesannet, mille pärast üldse maailma tulime, täitnud ja 
seepärast me pole oma ema ära tundnud. Me tulime oma vanemate halba 
heastama, aga pole seda teinud. Meie ema headus on välise halva all peidus 
nagu kõik väärtuslik siin ilmas. Otsige ta üles. 


Õppige mõistma, mis on hea ja mis on halb. Kust algab hea ja kus 
lõpeb halb? 


Emast tuleb lapse õppetund. Kas laps selle vastu võtab, see on lapse 
teha. Oskamatus elu head ja halba mõista tekitab mõlemale poolele 
raskused. Vaatame kahte äärmust. 


— Ema on väliselt halb: närviline, hirmunud, riiakas, valitsev, 
Joodik, moraalitu, lapsehülgaja jne. Vaimule on ka varane elust 
lahkumine negatiivsus - ema jättis lapse emata ja õpetuseta. Ema 
halb on väliselt hästi näha — see on aus halb ja laps saab hõlpsasti 
seda teha, milleks ta siia ilma tuli. 


Laps tuleb heastama vanemate halba ehk lihtsamalt väljen- 
dades — muutuma ema iseloomule vastavalt vastupidiseks. 
Alateadlikult on inimkond aastatuhandeid nii õppinud - võtnud 
ema headuse enda tugevuseks ja ema halva endale targaks 
saamiseks. Sellised inimesed, valdavas enamuses on need mehed, 
ütlevad vanaduses rõõmsalt: “Kui minu vanemad ei oleks mulle 
nii palju kere peale andnud, küll ma oleksin praegu rumal olnud.” 
Selline laps on mõistnud, et tema tegu nõudis nahatäit, mis õpetas 
ja hing vajas armastust, millega see nahatäis anti. Kui laps oma 
emale andestab, sest mõistab ema halva õpetlikkust, siis on ta 

arukus avanenud ja ta hing on rahul. 


- Ema on väliselt hea: hoolitsev, muretsev, tähelepanelik, 
kombekas, kannatlik, abivalmis, kõikjale jõudev ja kõike ära 
tegev nii, et ta lapsel ei ole teha midagi peale isiklike huvide 
rahuldamise. Selline laps käib nägu mööda kuldset eluteed, mis 
on Sirge ja sile. Mine ja rõõmusta! 

Laps võib eduka ja õnnelikuna minna lühemat või pikemat 
aega, aga varem või hiljem on ta ees esimene kuristik ja ta astub 
sinna pahaaimamatult, et läbi ränga katsumuse mõista, milleks ta 
siia ilma üldse tuli. Sünnitakse ju õppima, aga õpitakse läbi halva. 
Järelikult ei ole ta ema negatiivsuseta sel lihtsal põhjusel, et ta on 
inimene, kelles on nagu kõigis inimestes 49% halba ja 51% head. 


See laps tuli õppima raskeimat varianti, mille puhul tuleb 
kõigepeal vabastada ema liigse headuse tõde varjav loor. See 
ülesanne on ületamatu raskus oma ema jumaldavatele lastele. 


Küsitakse: “Miks ma pean oma ema nägema halvas val- 
guses?” — “Ei pea, aga kui valgeimast valgeimaks on ema saanud 
ainult tänu sellele, et isa on musteimast mustem (või on seda 
teised inimesed), siis võiks Teie enda huvides lihtsalt tõele näkku 
vaadata. sest Teie isa on Teie vaim, kellest sõltub Teie füüsiline 
maailm,” olen olnud sunnitud ütlema. “Ja peale selle on väliselt 
äärmuslikult heade emade lastel kõige raskemad haigused. Lapse 


keha teab tõde ja haigus on selle märguanne.” 


Andestage oma emale tema liigne headus, millega ta varjas oma 
negatiivsust, tahtes olla parem kui on ja jättis seetõttu Teile vajalike 
eluraskuste tõe avamata. Andke emadele ja isadele andeks halva varjamine, 
mille läbi peate seda halba raskemal kombel tundma õppima. Kõik, mida 
nad on häbenenud rääkida, kartnud rääkida, pole õigeks pidanud rääkida, on 
ebasündsaks pidanud või ebaintelligentseks arvanud rääkida, on tundnud end 
rumalana seda õpetama, on Teil raskemad õppetunnid kui need, mille pärast 


peres alailma tüli oli. 


Kui laps kasvõi poole kõrvaga halvast kuuleb, siis ta on õppimisega 
algust teinud. Seega ema, kes palju räägib ja oma südani puistab, on elama 
õpetamise suhtes parem kui kannatlik ja delikaatne ema, kes kodurahu nimel 
vaikides kannatab. Küsite: “Kust ma tean, mida emale andestada, kui ta 
seda mu eest varjas?” Vastan: “Teil on paiju probleeme, millest Teie kodus 
kunagi ei räägitud, aga Teid see huvitas. Olete selle mitteteadmise pärast nii 

mõnigi kord olnud rumalas olukorras. Elu kõige keerukamad kitsaskohad on 
ju oskarnatusest neid mõista, et nad lahendatud saaksid. Need ongi prob- 
leemid, mida vanemad lapsele kasvõi oma vähese tarkusega ei valgus- 
tanud.” 


Emal on palju iseloomujooni. See halb joon, mis on välja näha, saab 
ruttu läbi väikeste haiguste ära õpitud ja laps muutub selles osas emale risti 
vastupidiseks, nagu ta on tulnudki muutuma. Aga ema varjatud halba peab 
laps enne kaua korjama ja nagu pime minema mõistmata, miks ema talle 
ütleb: “Kust sa küll selline oled tulnud! Olin mina mis olin, sina oled minust 
palju halvem.” Laps näeb ka ise, et emal on õigus ja on õnnetu, et tema on 
emast tõesti halvem. Ja kui ema seda sageli ette heidab, siis võib laps 
vihaseks saada ja ema süüdistama hakata. Selliselt koguneb raske haiguse 
negatiivne energia. Tuleb teada, et niikaua, kuni inimesed ei oska mõttetööd 
õigesti teha, peabki iga järgmine põlvkond eelmisest negatiivsem olema, et 
siis kriisi järgselt targemaks ehk paremaks muutuda. Kui nii ema kui laps 
oma vea parandavad, siis kaob häda ruttu. Kui üks pool end parandab, siis 
võtab rohkem aega. 


Iga laps tuleb õppima erinevaid õppetükke. Ema iseloomuomadused 
annavad piisavalt palju varieerimisvõimalusi, et ühelgi lapsel elu igavaks ei 
muutuks. 


Parema arusaamise eesmärgil võtame näiteks kolme erineva ema 
paremini nähtavad iseloomujooned - heldus, järeleandmatus ja valelikkus — 
ning püüame lapse õppetundide omapära mõista. Mis on hea ja mis on halb? 
Helduse nimetate kindlasti heaks, järeleandmatuse hindamisel hakkate 
kaaluma tema häid ja halbu külgi, aga valelikkuse nimetate kohe halvaks, 
sest ei mõista, miks ta valetab. 


Esimene ema on nähtavalt helde ja südamlik inimene, seega valdavalt, 
kui mitte päriselt, on ta hea. Haruharva avaldub temas kummaline ahnus, 
mis aga on pere hüveks ja seepärast see ei häiri kedagi. Võhivõõrastele on 
ta küll hoopis teistsugune, aga nendega saadakse elus kokku üksainus kord 
ja nende hinnang pole seega oluline. Laps on valinud omale selle ema ja 
õpib tema antud õppetunde. Ema ja pere kurvastuseks hakkavad lapsel 
ilmnema ahnitsemise tunnused, mis aina kasvavad nii, et tekitavad suuri 
kannatusi. Miks? Mispärast kasvas nii heal emal nii vääritu ja rahamaias 
laps, kes kõik muud väärtused raha vastu vahetab? 


Vaatame õppetunni olemust, ema nähtamatut poolt, sest nähtamatus 
määrab tegelikkuse. Vaatame ema iseloomu graafiliselt: 

Erna väline külg: HELDE AE 
Emamähamau tõe eine | AE 


Lapse = õppetunni = suurus 


Näete, kui suur on nähtamatuses lapse ahnuse selgeksõppimise õp- 
petund. Ta peab pikka aega ahnuse energiat nähtamatuses koguma enne, kui 
ahnus nähtavaks muutub ja siis veel seda kannatuste piirini kasvatama. Siis 
saab ta läbi ahnitsemise kannatuse, millest saab teha järelduse, et ahnitse- 
mine teeb halba. Tavaliselt korratakse ühelaadset õppetundi mitmeid kordi 
ehk aste astmelt kasvatatakse kannatust, kuni on saavutatud piir. Vaid 
üksikud vaimud on nii targad, et ühest kõrvetamisest arukaks saavad. 


Selle lapse ema nähtavalt suur headus ehk nähtamatult suur halb andis 
lapsele tarkuse läbi suure haiguse. 

Teine ema on nähtavalt järeleandmatu ja riiakas. Ta iseloom põhjustab 
pidevalt tülisid ja perel on raske seda taluda. Pidevalt on keegi haige, aga 
paraneb ja läheb jälle oma rada. Aeg-ajalt on ema väga hea ja järeleandlik, 
eriti kui keegi haigestub. Siis imestatakse, et see polegi nagu minu ema. 


Laps isegi hakkab tahtma haige olla, et seda headust nautida. See laps saab 
paljude kiirelt läbipõetud haiguste näol. millest ta ikka ja jälle end jalgele 


ajab, elu õppetunnid. 


Ema väline| JÄRELE- JÄRELEANDMATU 

külg: | = ANDLIK 
Ema nähta- JÄRELEANDLIK JÄRELE- 
matu külg: ANDMATU 


Lapse õppt- 
tunni SUUTUS 


Tema ema nähtavalt suur halb ehk nähtamatult suur hea andis tarkuse 
läbi väikese haiguse. 
Kolmas ema on nähtavalt äärmuslikult valelik. Ta räägib nii, et suu 


suitseb ja teeb kõike vastupidi vajadusele. Valelikkuse nähtamatu pool - 
ausus -- võib kõigile, isegi talle endale, tundmatu olla. Ta võib iseennastki 

vihata selle pärast, et iga kord, kui ausa jutu rääkimiseks suu lahti teeb, siis 
tuleb sealt risti vastupidine jutt. Ta ei teadvusta, et vihkab välist klantsi, sest 
selle taga tunnetab valet ja tema jutt on protest sellisele kahelimängule. Ta 
oskab vaid võidelda valega, mõistmata, et võitlemine suurendab valelikkust. 


Aga laps valis omale selle ema koos tema keeruliste õppetundidega. 
Laps sündis ja sai kohe selle läbi targaks, sest tema ema äärmuslikult 
negatiivne iseloomujoon ei vaja enam suurendamist - kriitiline piir on täis. 
Ema on pool lapsest. Kuigi kõik ütlevad, et see ema on halb, siiski lapsele 
on ta hea, sest laps oskab halvas tunda head. Ta tunnetab oma ema protesti 
võltsaususe vastu, mis sunnib olema risti vastupidine, peaasi, et ise oleks 
aus. Nii tulebki välja, et ema, vihates ebaausust, on muutunud ise demonst- 
ratiivselt valelikuks. Laps armastab oma ema. Ja isegi, kui kõik head 
inimesed on tema ema vastu ja lapse sealt halvast kodust heasse lastekodusse 
viivad, siis laps põgeneb oma ema juurde tagasi. Lapse jaoks on tema ema 
hea niikaua, kuni ühiskondlik arvamus seda tunnet maha ei materda. 


Vanemateta lastel on elu segane, sest õppetükid on tal mitte need, mida 
ta tuli õppima. Kui laps leiab kasuvanemad, siis need on väikeste erine- 
vustega samasugused kui tõelised vanemad. Kasuvanematel on vaja mõista, 
et nad on väliselt samasugused head kui tõelised vanemad on olnud 
sisemiselt. Kasuvanemad peaksid eriti püüdlikult oma silmale nähtamatut 
halba heastama ehk seda endast vabastama, sest haiget saanud laps on eriti 
tundlik. Iga vaim hindab ausust, siirust, tõde. Kasuvanemate ahviarmastust 
on lapsel raskem taluda kui enda vanemate oma. Tuleb mõista, et täis kõht, 
puhas riie ja katus pea kohal on head asjad küll, aga vabadus õppida oma elu 
õppetükke on veel parem. Selleta ei ole elul mõtet. 


Ema väline külg: VALELIKKUS 
Ema nähtamatu külg: AUSUS 


Selle lapse väliselt äärmuslikult halb ema andis lapsele ilma kanna- 
tusteta äärmusliku hea. Kuna äärmused on alati halvad, sest äärmuse energia 
on igal järgmisel hetkel vastupidiseks pöörduv, siis sellisel lapsel on raske 
elu. Kui ta valetab, siis teda ei usuta ja kui ta räägib tõtt, siis teda ka ei 
usuta. Probleem laheneks, kui ühiskondlik arvamus muutuks või inimesed 
õpiksid mõtlema ja mõistma, et hea ja halb on suhtelised suurused. 


Kui Te nüüd arvate, et küll on hea, et äärmuseid on vähe, siis eksite. 
Praegu on inimkonna kriis, mille puhul hea muutub paremaks ja halb 

muutub halvemaks. Kes mõistab, et iseenda meeleparanduse kaudu saab 
igaüks oma maailma parandada ja seda tegema hakkab, see leiab iseendast 
tasakaalu. See ongi praeguse aja suurim õpetus ehk kriisi väärtus. 


Kokkuvõtlikult võib öelda, et laps on vanemate sarnane, kuid kuna ta 
tahab õppida ja õpetajaks on halb, siis hakkab ta vanemate negatiivsust 
suurendama niikaua, kuni saab suure kannatuse, mille läbi mõistab ehk saab 
targaks. Seepärast on aegadest aega öeldud, et noorus on hukka läinud. 
Harva on õppetund kahe põlvkonna pikkune. Tavaliselt on ta vähemalt 
kolme põlvkonna pikkune ehk, kui vanematest antud seeme on lapses hästi 
juurdunud, siis vilja kannab ta lastelastes. Seega, kallid vanemad ja 
vanavanemad! Vabastage põhjus endast ja lapsed ning lapselapsed muutu- 
vad. Teistsugune nende muutmine ei anna tulemusi. Selline on juba kord 


kannatuste rajal käija karm elureegel. 


Iga sündmus eluteel jätab märgi. Aga armi jätab ainult haiget saanud 
koht. Arm on andestamatuse märk. Kes andestab, sellelt kaovad armid. Kui 
ei kao, siis olete liiga lihtsalt, liiga vähese tööga tahtnud tulemust saada. 


Lihtne keeruline viha 


Kordame lühidalt stresside toimet: 


Hirm, et mind ei armastata, suleb arukuse ja inimene näeb kõike 
risti vastupidiselt. 


— Süütunne teeb inimese nõrgaks, ta vallandab stresside laviini. 
— Hirm tõmbab halva ligi. 
-— Viha hävitab. 


Kõik need on iga inimese stressid, ilma nendeta inimest ei eksisteeri. 
Ainult häid või halbu inimesi Maal ei ole. Täiuslik inimene on tasakaalukas 
nii väliselt kui seesmiselt. Kõik väliselt väga head on oma halva sissepoole 


peitu pannud oma ideaalse headuse igatsuse tõttu. 


Mis on viha? 
Viha on see negatiivne emotsioon, mis hävitab. Viha] on viis tunnust, 

mille järgi viha ära tunda: 
1. Valu. 
2. Palavik. 
3. Punetus. 
4. Suurenemine. 
5. Häving. 


Need on meditsiiniliselt klassikalised põletiku tunnused. Kui nad koos 
esinevad, siis keha teatab inimesele, et tuli on lahti. Et midagi on vaja 
kiiremas korras parandada, sest tuli on hullem vargast. Kui tuld ei kustutata, 
siis midagi võib hävineda alatiseks Teie elust. 


Need tunnused võivad esineda ühekaupa, mitmekaupa või korraga. 


Laste haigused on alati vanemate hingeelu peegelpilt. Kui iga inimene 
tõmbab kasvades endasse järjest rohkem enda elust pärit stresse, siis 
väikelaste haigused on puhtalt ainult oma vanemate stressidest. 


Valu 


Valu on parim informaator, kes hävingu häirekella tiristab. 


Valu omapära iseloomustab viha: 
Terav valu — terav viha. Alles keegi vihastas. 


Tuim valu - tuim viha. Abituse tunne oma viha realisee- 
rimise pärast. 


Puuriv valu - puuriv viha. Tahaks kätte maksta, aga ei saa. 


Krooniline valu — kauakestnud viha. Selle suurenemine või vaibumine 
näitab viha tõusu ja mõõna. 


Äkkvalu - äkkviha. 


Jne. 


Hirmude tabeli abiga saate oma valu veel täpsemalt lokaliseerida ja 
õige nimega nimetada. 

Peavalu - viha, et mind ei armastata, et minust ei hoolita. Viha, 
et kõik eiole nii, nagu mina tahan. 


Kõhuvalu — viha, mis on seotud enda või teiste üle valitsemisega. 
See on süütunnete piirkond. Süüdistamine on viha. 


Jalgade valu — viha, mis on seotud töö tegemisega, raha saamise või 
kulutamisega, ühesõnaga majandusprobleemidega. 


Põlvede valu - elus edasiminekut takistav viha. 


Üle keha valu - viha kõige vastu, sest miski ei ole nii, nagu mina tahan. 


Palavik 


Palavik näitab, kui energiliselt püüab keha aidata põletada ehk 
olematuks muuta inimese negatiivsust, mida inimene oma oskamatusega, 
oma rumalusega on endasse võtnud. 


Kõrge palavik — suur ja äge viha. 


Krooniline palavik - vana ja kauakestev viha. (NB! Ärge unustage oma 
vanemaid!) 


Septiline palavik - eriti mürgine viha, mida keha inimese ellujäämise 


eesmärgil korraga ei saa põletada. Teatavasti ini- 
mene ju üldiselt üle 41° ei talu, sureb ära. 


Kui inimene külmetas ja enda olukorda külmetamisega halvendas, siis 
tema stresside massile on külm nagu viimane tilk karikasse. Kui põhjus 
oleks külmas, siis jääksid külmetamisest kõik haigeks. 


See, kes külma kui vastupidavust tõstvat faktorit hindab, see saab kül- 
mast karastuse. Kes temas ainult halba näeb, sellel võtab külm nina ära, et 
ta külma vihata saaks. 


Punetus 


Punetus näitab, kuidas viha on koondunud väljapurskumiseks. Vere- 
sooned on viha mahutantiseks laienenud. Keha teab, et viha peab vabadusse 

laskma. Me näeme välist punetust, aga samasugune pais on kõikjal, kuhu 
viha kuhjub niikaua, kuni mõni veresoon rebeneb. 


Tigedalt karjuvad inimesed on vihast punased. Nemad ei oska targa 
inimese kombel oma viha vabaks lasta, nad valavad selle kellegi peale 
välja. Kui teine seda vältida ei oska, siis saab ta õppetunni, mis ütleb: 
“Lase oma hirm kisaköride ees lahti!” See, kes ei karda ja ei vihka viha- 
seid, sellele teise karjumine hinge ei lähe ja haiget ei tee. 


Aga vaadake seda, kes karjuja kisa kuulab - ka tema on punane. See 
on juba ohtlikum olukord. Tema ei lase oma viha vabadusse, tema kogub 
selle enda sisse ja hävitab iseennast. Kui karjuja andis teada, mis teda vi- 
haseks teeb ja see okas, mis teda torkas, sai välja otsitud, siis vaikiv vihas- 
taja aina kannatab ja kogub endasse. 


Loodan, et ka põletikuline punetus on sellega selgeks räägitud. Ka 
kõikvõimalikud nahahaigused on punetava lööbega. Halvasti paranevad 
haavad punetavad. 


Aga näiteks putuka hammustusest jäänud ja järjest suurenev punetus, 
mis järjest sagedamini isegi niisuguseks läheb, et kirurgi skalpelli abi 
ootab. Teadke, et mitte kunagi ei hammusta ükski putukas ega roomaja 
kedagi, kes ei ole vihane. 


NÄIDE MINU ELUST. 


Olin ühel päeval marjapõõsast marju noppimas. Lahendamata 
jäänud pisiprobleem tuli meelde ja süüdlane samuti. Oskan juba elu 
lahti mõtestada, aga minule on kõrgemad nõudmised. Ega mulle 
ilmaasjata tarkust pole antud — minu jaoks on suur viga see, mis 
teisele, kes veel andestamise tarkust ei tunne, väike on. 


Mesilane tuli vihase suminaga mind õpetama. Jooksin eest ära, 
siis läksin tagasi ja hakkasin ikka edasi sama mõtet mõtlema. Seekord 
ei olnud suminat, vaid terav torge just sinna, kus elab vastav hirm, 
mis oli lahendamata olukorra pärast vihaseks kasvanud. Momen- 
taalselt teadvustasin ma olukorra, oma vale suhtumise, iseenda 
oskamatuse seda lahendada ja loomulikult õige lahendamise tee. 
Palusin kõigilt oma vastavatelt vihadelt andeks, et olin neid endas 
kasvatanud nii, et mesilane pidi minu pärast oma elu jätma. Palusin 
andeks ka mesilinnult. Valu kadus sama kiirelt kui oli tekkinud. Ei 
punetust, ei turset, ei üldreaktsioone mesilase mürgile. See mesilane 

eli mulle isegi oma mürgiga head teinud. 


Punastamnine -- see on allasunitud viha nähtavale paiskumine igasuguse 
ebamugava, häbistava, alandava olukorra puhul. 


Päikesekiirgusest tulnud punetus — päike on valgus, mis valgustab 
armutult Teie olemuse nähtavaks. Kes väikesest päevitamisest ebanor- 
maalselt punetama hakkab, see peab oma vihasid, mida varjul hoiab, 
vabastama hakkama ja järgmisel aastal pruunistub ta keha ilma vaevata. Aga 
kes päikese ja praepanni segi ajab, see on enda keha peale vihane ja kõrbeb 


samuti ära. 


Igasugune kuumus toob viha nähtavale. 


Suurenemine 


Suurenemise ilminguteks on: 
1. Turse. 
2. Vedeliku kogunemine õõntesse, organitesse. 
3. Kudede liigne paksenemine organites, õõntes ja liigestes. Liited. 
4 


Kasvaja. 
5. Vähk. 
6. Kivitõbi. 
7. Rasvumine. 


Sõltumata kohast ja suurenemise astmest suurenemine on suurenemine. 
Iga liialdamine tekitab suurenemise. Ükskõik missugune ebanormaalne 
suurenemine on seotud viha kogunemisega. 


Väike viha — väike suurenemine. 
Suur viha - suur suurenemine. 
Salaviha -- silmale varajatud suurenemine. 


Avalik viha - silmale nähtav suurenemine. 


Mida mürgisem viha, seda mürgisem haigus. 


Mida pähasoovlikum viha, seda pahasoovlikum haigus. 

Mida konkreetsem viha, seda selgepiirilisem haigus. 
Mida kangekaelsem viha, seda kõvem on haiguskolle - näiteks kivi. 


Kui inimest ärritab kõik, nii isiklik kui üleüldine ja ta ei saa seda 
lahendatud või ei korralda teised seda ära, siis tekib rasvumine. 


Häving 


1. Haavad: 

— Lõikehaavad. 

— Torkehaavad. 
Lömastushaavad. 


Põletushaavad. 


Olgu see lõikeheinast, klaasikillust, kööginoast, kirurgi skalpellist või 
kurjategija terariistast - see on minu viha, mis seda ligi tõmbas. 


Marrastustest suurte traumaaliliste lömastusteni -- mida laiem äge viha, 
seda suurem haav. 


Põletav kättemaksuhimuline viha tekitab põletushaavu. 


2. Kudede paranemise häired: 


— Halvasti paranevad haavad. 
Kui inimene oma õrvnetusest järeldust ei teinud, aina tigetseb 
edasi, siis ta haavad ei parane. Kui laps ei parane, siis vanemate 
viha ei lase seda teha. Naha haav on sümboolne keha värav 
inimese viha väljavoolamiseks. Haava eritis iseloomustab v:ha 
iseloomu. 


Nahahaigused. 

Naha defektid on avad, mis võimaldavad pidevat viha väl- 
javoolamist. Kui elu on närvilisem, siis avab nahk vihale suurema 
väljapääsu võimaluse, muidu keha hävineks. 


-- Troofilised haavandid sõltumata põhihaigusest. 


- - Seedetrakti haavandiõbi. 

3. Luude vigastused: 


Luude purunermnised. 


- Luude hõrenemine, pehmenemine jm. haiguslikud hävinemised. 


Luude kõverdumised. 


Liigeste nihestused, venitused. 


Luu on isa ja meessugu. Luu puruneb ainult äkkvihast. Mida suurem 


viha, seda suurem purustus. Isa vihad enda, teiste ja ema vastu, ema viha isa 
vastu, lapse viha isa vastu, vihastamine meessoo peale — see kõik jääb 
luudesse. Kõik vihad, mida saab taandada vihaks, et rnees ei ole toeks, et 
mees võib vedada alt, reeta. Kõige paremini murrab luid mehe viha mehe 
vastu. Mida konkreetsem viha, seda puhtam murd. Killustunud luu on 
killustunud mõttemaailmaga inimese laialivalguva viha tunnus. Ja ikka 
kehtib reegel, et kannatavad selle luud, kes vihastab teise peale. 


Äkkviha - traumaatiline luu vigastus. 


Pikaajaline varjatud viha - luude haiguslik hävinemine - osteoporoos, 


osteomalaaisia. 

NÄIDE ELUST. 


Isa on eksinud oma naise juurest teise naise juurde armastust 
otsima. Naine ei tea, et mees läheb ainult siis, kui oma naise 
armastus teda ei toida. Vale tuleb välja ja on häbistav mõlemale. 
Häbi, mille tõttu seda kunagi kellelegi ei räägita, kasvab naise hinges 
pidevaks luuravaks ja põlastavaks vihaks mehe vastu, vaatamata 
mehe alandlikule süü tunnistamisele, mis mehe küüru vajutab. Välise 
vaoshoituse ja teistele näha oleva ilusa elu varjus on andestamatus. 


Nende vanemate laps saab endale hulgiliigeste deformeeruva 
polüartriidi järjest süveneva luukoe hävinemisega. Laps sellist var- 
Jatud fakti ei oska teada. Vanemate omavahelised suhted olid väliselt 
eeskujulikud. Oma lapsegi kasvatasid nad eeskujulikuks, aga lapse 
keha valet ei talu ja toob tõe nähtavale. 


Enne, kui laps oma emale tema hävitavat viha isa vastu ei 
andesta, ta luud ei saa paraneda. Mitteteadmine, tahtmatus oma 
vanemate eksimusi päevavalgele tuua või nende eksimuste eitamine 
olukorda ei paranda. Delikaatne viisakas kannatamine ei jää kunagi 


ainult selle inimese isiklikuks asjaks. Esiteks - inimene, omades 
lapsi, on oma lastele ja lastelastele tervise tagaja. Teiseks - 
vananedes jääb selline inimene teistele aidata ja teeb teiste, kõige 
sagedamini oma laste elu raskeks ise aina hea inimese abitut naeratust 


naeratades. 


Räägin inimestele nii delikaatselt kui vähegi saab, et inimene oma 
hädade põhjusena mitte ainult oma vanemaid ei näeks, vaid et ta ise 
samade vigade jätkaja on, aga mul ei ole õigust neid oma vigu 
tunnistama sundida. Mõne inimese tahtmatus tunnistada on nii suur, 
et ta ei saa oma mõttemaailma parandada juba üksi sellepärast, et siis 
üks inimene saaks ikkagi öelda, et ta on mõelnud siiski valesti. See 
üks olen mina. Aga kui ta ei parane, siis järelikult ei olnud haiguse 


põhjuseks see häbiväärne fakt. 
Mehe viha naise vastu toimib mehe füüsilise jõu kaudu. Mehe hinge- 
jõud on väeti. 
Kui isa on viha endassekoguja ja selle aegajalt plahvatuslikult väl- 
japaiskaja, siis laps kukub ja murrab oma luid. 


Vanade inimeste luumurrud tulenevad vanematelt saadud foonile oma 
elu jooksul lisandunud viha kuhjumisest. Ja ikka viha meessoo pärast ja 


vastu. 


Kõik traumad, ka autoavariid jms. on eranditult vihast. Kes vihasena 
auto rooli istub, see on juba potentsiaalne avariitekitaja. Kes perekonna 
lahkarvamuste klaarimise kohaks valib aja otstarbeka ärakasutamise 
eesmärgil autosõidu, sellele võib see sõit viimaseks jääda. 


Kui olete sunnitud istuma autosse või bussi, aga märkate, et juht on 
vihane, siis andke talle andeks ja saatke talle võlujõudu, mis kõik halva 
heaks teeb - oma inimliku südame armastust. Te võite kindel olla, et jõuate 


õnnelikult sihtpunkti. 
Kelles viha ei ole. see autoavariis kannatada ei saa. 


Kes enne oma mõttemaailma parandama ei ole hakanud, aga koheselt 
peale avariid oma vigadele mõtlema hakkab ja oma kehalt oma vead andeks 
palub, selle keha paraneb imekombel ruttu. Isegi nihkunud luud või 
luukillud liiguvad aeglaselt oma kohale. Verevalumid imenduvad üllatavalt 
kiiresti, haavad paranevad hästi. Aga kui avariis kannatanu ja tema 
lähedased, eriti vanemad, süüdlast teistes otsivad ja kättemaksu hauvad, siis 
venib paranemine pikaks ja jääknähud võivad jääda kogu eluks. Kõik, mis 

ühe täiskasvanud inimesega juhtub, on ikkagi kõigepealt tema enda viga. 
Tema kehaootab tema õiget arusaamist. 

Kui avariis kannatanu on teadvuseta ja ei saa mõelda, siis on tema 
lähedaste aeg oma armastuse jõud kalli inimese hüvanguks koondada. 
Armastage, ärge otsige süüdlasi. Hoolitsege, ärge muretsege. Rõõmustage 
kasvõi ainult sellest, et ta on veel elus ja Teie saate ta oma armastusega 
täisväärtuslikule elule tagasi võita. Ülejäänu jätke arstide teha ja ärge segage 
neid selles, nad tunnevad oma tööd. Ja pidage meeles, haige vajab vaikust ja 
üksiolemise aega, et mõte töötada saaks. Teie pisarad röövivad tema 


paranemise väe. 


NÄIDE ELUST. 


Mõni aeg tagasi toimus paaripäevase vahega kaks avariid. Mõle- 
mas autos istus minu patsient. Esimeses autos istusid isa, ema, poeg 
ja tütar. Isal olid näokolju ja ülakeha luude hulgimurrud ja pehmete 
kudede haavad. Tütrel olid näol suured haavad. Emal vaagnaluude 
murd. Pojal oli süütunne, et temal polnud kriimustustki. Tema oli 


hea õpilane olnud. 


Teises avariis osalesid ema ja kaks tütart. Terased tüdrukud olid 
andestamise ära õppinud, nende hirm libeda tee pärast oli vabaks 
lastud. Vihad samuti. Emal oli lülisamba V rinnalüli murd, tütardel 
mõned pisikesed sinised laigud. 


Mõlema pere emasid olin eelnevalt keelitanud endaga tegelema, 
et laps rutem terveneks. Mõlemad emad eitasid stresse. Ei saa 
märkimata jätta. et mõlemad olid haritlaste pered. 


4. Eritised: 
— Pisarad. 
-— Higi. 

— Sülg. 
-— Tatt. 
— Röga. 
-— Okse. 
— Mäda. 

— Voolus. 
- Veri 

— Uriin. 
— Roe. 


Eritised, kui nad juba on tekkinud, peavad oma loomulikke teid pidi 
kehast väljuma. Kui nad ei tule või ei tule nii massiivselt, kui viha 
väljutamiseks vaja on, siis jääb keha haigeks. 


Mõelge iga eritise peale, tunnetage missugust emotsiooni ta Teis esile 
kutsub ja Te mõistate teda esilekutsuva viha eripära. 


Mida värskem ja verisem viha, seda verisem eritis. 


Mida kauem kestnud ja rohkem settinud viha, seda puhtam eritis — 
pisar. Kurbuse viha pisar tuleb sellest, et inimene ei saa elult seda, mida ta 
tahab. Tahetakse asju ja tahetakse inimesi ning mida kõike veel ei taheta. 
Tahetakse terve olla, aga ei taheta tunnistada. et tervis on enda teha. 


Äärmuslik on tahta, et surnu üles ärkaks. Aga sellise sooviga, õigemini 
nõudmisega, on minu juurde tuldud, sest mina kui arst olin nõudja jaoks 
kohustatud teiste arstide vea, mis ei olnudki viga, parandama. See nõudja ei 
olnud. muide, tavamõistes sugugi rumal inimene. 


Sureb see, kelle vaim otsib äärmuslikku hingerahu, mida ta elavana ei 
saanud. Taganutetav inimene ei saa surres ka rahu. Aga kui taganutmise 
taga on varjul tahtmatus lahkunu tööd ja kohustusi jätkata, siis on nutjal 
tõesti raske. Enne oli tal ju see, kes kõik ära tegi. 


Oskamatus nutta ja tahtmatus nutta on tõsised stressid, mis vajavad 
vabastamist. Kui inimeses ei ole veel oskust õigete mõtetega oma elu 
juhtida, siis peab tal olema võimalus kuhjunud viha pisaratena väljutada. 
Vastasel juhul kogunevad tenia pisarad keha kudedesse ja õõntesse vedelike 
kogumitena. 


Higi on pisara sarnane ja toob kehast välja kõige massilisemalt väga 
erinevat viha. Higi lõhna järgi võib inimese iseloomu ära tunda. Higivasta- 
seid vahendeid ei tohiks üldse kasutada. Viha peaks hoopis vabastama, siis 
higi ei eritugi. Aga kuna pole täiesti ilma vihata inimest, siis täielikult ilma 
higita inimest pole samuti. Tasakaal on normaalsus. 


Sülg näitab. kuidas inimene oma eesmärke saavutab. Kes õigesti 
mõtleb ja ise teeb, see sait hea tulemuse. Üheltpoolt vastumeelsus tegemise 

ees en teiseltpoolt tahtmine saada ning kui seda hinnatakse sundolukorraks, 
siis ahelreaktsioonina saadakse negatiivsed tulemused. 


Hirm eluliste ettevõtmiste ees teeb suu kuivaks ja paneb maigutama 
nagu kala kuival. Isegi rääkida on raske. Aga kui inimene tahab ajast ette 
jõudes oma probleemidest lahti saada, siis võib, vastavalt tema 
ebaloogilisele kiirustamisele, ebanormaalselt palju sülge erituda nii, et 
voolab suust välja. Sülje erituse kiirus ja inimese ebaloogiline tahtmine on 
omavahel vastavuses. Aga et vahetevahel tahtmised, saamised, tegemised ja 
olemised niisuguse pahameele tekitavad, et sülitama võtab, seda on kogenud 


igaüks. 


Tatt on solvumise viha. Inimene, kes püüab hea olla ja head teha, aga 
kelle tegemistes keegi ikka mingi puudujäägi leiab, solvub kui sellest teada 
saab. Kes nähtavalt solvatuna ringi käib, et solvaja märkaks, mis ta tegi, 
selle solviimine on eritisena ninast näha. Aga kes uhkelt oma solvumist 
tahab varjata, sest tahab end solvajast paremaks pidada või tahab, et teda 
paremaks peetaks, selle tatt läheb põskkoobastesse varjule ja tekitab 


põskkoobaste põletiku. 


Kui solvumine ja tahtmine seda varjata juba igasuguse inimliku 
loogilisuse piirid ületab, siis tekib otsmikukoopa põletik, mis näitab, et 
inimlik rumalus ohustab mõistust. Lastel on nina kõrvalkoopad väljaarene- 
mata. Kui last ei mõisteta, kui tema muresid ei kuulata ära, kui laps oma 
kurbusepisaraid peab pidevalt alla neelama, siis tekivad tal adenoidid. Neid 
võib eemaldada, aga nad kasvavad uuesti. 


Pidev solvumisaldis olek tekitab kroonilise nohu, mille kõige häirivam 
osa on turse, mis eriti pikali heites kohe avaldub. Inimene, kelle nina ja 
silmade vahe on raske tursest, ei saa mõelda, sest tema energiakanalid on 
kinni. Juhm ja nüri tunne peas teevad õppimise ja üldarengu vaevaliseks. 


Aevastamine on keha püüd solvumisi kehast järsult välja paisata. 
Samasugused ettearvamatused on Teie solvumised. Aevastavad nn. lühikese 
vihaga inimesed. Pikk viha tõmbab endale ligi pika haiguse. Ärge kunagi 
hoidke viisakusest aevastust tagasi. Kui solvumisenergia tahab välja 
paiskuda, siis laske tal seda teha. Vastasel juhul saate nohu. 


Röga on viha hädaldamise ja hädaldajate ning nendega seotud eluprob- 
leemide vastu. See on ka viha süüdistamise ja süüdistajate vastu, seega ka 
enda, kui süüdistaja, vastu. Paljudel on krooniline rögaeritus niikaua, kuni 
tavamiljööst välja ei saa. Tervisevetele sõitmine on alati aidanud, aga koju 
tagasi tulles vallandub rögaeritus uuesti, sest inimene ei saanud aru, millest 

ta haigus oli tekkinud. 


Okse on tülgastuse viha, viha võimutsemise vastu, sageli iseenda 
võimutsemise vastu. Okse on tülgastus elu vastu. Kui inimene tunneb, et ta 
oma tupikust välja ei saa, et ta ahistavast olukorrast üle ei ole, kuna tal ei 
ole ei jõudu ega võimalusi oma tahtmist saada, siis ta hakkab oksele. Ta 
öögib välja selle maailma öökimaajava solgi, olgu see siis toit või vaimselt 
vastuvõetamatu olukord. Vanade aegade taganutmine ja tagasitahtmine, 
protest millegi vastu. tahtmatus edasi minna — nende taga on hirm tuleviku 
ees, mis tekitab mao krampliku kokkutõmbe, mis mao sisu tagasi paiskab. 
On inimesi, kes kuidagi oksendada ei saa, isegi kui see vajalik oleks. Need 
on allaandmatud edasiminejad, kellele tulevik on elu. 


Mäda on abituse ja võimetuse ehk alandatu viha. Kui hingelt, vaimult 
või kehalt väike inimene tunneb enda abitust ja võimetust olukorda lahen- 
dada või enda kasuks lahendada, siis tema viha on ettearvamatu. Mäda on 
nagu tasumise soovis ajapikku kogunenud tigeduse kogumik allaandmise 
vihast kuni tahteni kõik hävitada, ka need, kes asjasse üldse ei puutu. 
Seepärast on teise alandamine alandajale, aga ka alandamise kaasaaitajale 
ohtlik, olgu ta või osavõtmatult mööduja. 


Nii kogunevad ka rahvaste- ja riikidevaheline vaen, mis võib sajandeid 
hõõguda kui tuli tuha all, enne kui lahvatab. Aga ka naissoo sajandeid 
kestnud alandatus, naiste teisejärguliseks pidamine ja nende ärakasutamine 
(sest maailmas kehtib ikka veel suurema ja tugevama õigus) võib ettearva- 
matu ja arutu vihana ükskõik mis olukorras lõkkele lüüa. 


Mäda on vaenulik viha, mis tuleneb rahulolematusest elu vastu üldse. 
Inimene, kellele ei meeldi ei hea ega halb, aga kes ometi peab elama ja suu 
kinni hoidma ning kellel ei ole mingit selgust ega arusaamist, mida edasi 
teha, sellel võib pidevalt üks paise alles paraneda kui teine juba kerkib. 
Väike viha - väike paise, suur viha - suur paise. Samasugune on tema 
iseloom — üks väike vaenlane või halb olukord alles kadus silmapiirilt kui 
suurem ilmub juba nähtavale. Arulage vaenulikkus elu vastu, mis hea olla 
tahtmise tõttu välja ei pääse, murrab mädana pinnale. Ka näo mädavistrikud 
on pidevalt korduva alandatu viha kuhjamine. Vistrik ise juba kutsub esile 
järgmise alanduse, isegi kui keegi teine seda tähelegi ei pane. 


Voolusega erituvad suguelunditest sugueluga seotud kibestumised. 
Sõltumata meditsiinilisest diagnoosist, ükskõik missugune mikroob sugu- 
elundite haigestumise tekitab, põhjuseks on seksuaalne rahulolematus ja 
kihestumised. Kõik kroonilised ravimitele mittealluvad genitaalinfektsioonid 

kaovad sugueluga seotud vihade vabanemisega ja raviefekt on kergelt 
laboratoorselt diagnoositav. Mida rohkem süüdistate partnerit oma haiguses, 
seda halvemini paraneb enda haigus, sest Te olete oma mõtetega lihtsalt 
provokaator, kes tahtis selle elu õppetunni sellisel kombel ära õppida. Kes 
ei oska teisele kannatusi välja mõelda, see ei saa ka sugunakkuste kaudu 


kannatada. 
Seksuaaleluga seotud viha iseärasus määrab sugunakkuse iseärasuse: 
trihhomonoos - kergemeelse meeleheite viha, 


— gonorröa -alandatu raskemeelne viha, 
— klamüdioos - võimukuse viha, 
süüfilis — elu ees vastutustunde kadumise viha. 


Veri on sümboolselt võitlemise viha, kättemaksuhimuline viha. Kui 
lõikate noaga sõrme või juhtub muu verine trauma, siis Teie kättemaksu- 
himu otsib väljapääsu, et Te hullemat ei teeks. Ta teab, et nii verejanuline 
Te ei ole kui mõttes mõtlete. Aga et hetke ootamatuses mitte vallanduda ja 
seeläbi hullemat kurja — teisele inimesele teenimatult haiget mitte teha, siis 


ta voolab sel kombel välja. 


Naiste menses on looduse kingitus naisele aitamaks teda igakuuliselt 
oma vihastamistest puhastuda. Emakas on seksuaaltšakra organ ja kogub 
endasse seksuaalprobleeme, mida inimene kuidagi majandusest eraldi hoida 
ei oska. Kui naise rahulolematus mehega kasvab selliseks, et naine hakkab 
kättemaksuhimus enda meest teisega võrreldes mehele kõige hullemat 
karistust välja mõtlema ja selleks on teise mehega voodisseminek, siis ta 
vererohke menses rikub patumõtte ära. Kuhu sa vaenekene ikka lähed, kui 
verd jookseb... Selliselt aidatakse naisi, kellele truudus ei ole juhuse puudus 
vaid pühadus. Aga need, kelle jaoks truudus ja seksualmoraal on rumalus, 
saavad rängema õppetunni. Mida suurem on mensese vereeritus, seda 
rohkem on kogunenud stresse. Mensese-eelne närvilisus voolab koos verega 
välja. Mida närvilisem on ema, seda vererohkem võib olla tema tütre 
menses juba menseste algusest peale. Aga äärmuslikult enese sisse peidetud 
seksuaalprobleemid tekitavad amenorröa -- menseste ära jäämise. 


Mida haisvam on eritis, seda haisvam on viha. Ka uriin ja roe on viha 
väljatoojad. Mida vanemaks ja tigedamaks saab inimene, seda saastarikkam 
ning haisvam on uriin ja roe. Mida tumedam on roe, seda enam eritub 
temaga sappi. Sapipöide koguneb kõige labasem viha. Kui inimene tahab 
vihast vabaneda ja kui ta ei häbene end vihasenz näidata, siis ta roe on tume. 
Kui inimene tahab näida intelligentne ja oma viha maksimaalselt enda sisse 

kontsentreerib, siis tuleb kehale appi kollatõbi, et viha ikkagi väljutada. Nii 
püüab keha aidata inimesel ellu jääda. Et inimene ei taha normaalsel viisil 
vihast loobuda, seda näitab ta hele roe ja ebanormaalselt tume uriin ning 
sapipigmentidest kollaseks muutunud nahk. 


Uriiniga erituvad tundeelu kibestumised. Kui inimene ei suuda enam 
süüdistamisi taluda, siis muutub uriin happeliseks. Aga kui uriiniga hakkab 
erituma valke, siis on avanenud juba kehale suurem ventiil, mille kaudu 
süütundeid ja süüdistamisi välja nõrutada. See näitab, et keha on jõudnud 
füüsilisse kriisi. Inimese elukibestumised on kuhjunud eluohtlikuks. Valk on 
keha põhiline ehitusmaterjal. Valk on süütunde energeetika sünonüüm. Kui 
süütunded on kasvanud kriitiliseks, siis keha hävineb kohe kiiresti või 
kaudselt läbi valkude asendumise rasvkoega. 


Roojaga erituvad tahteelu kibestumised. Inimene, kes on end üle 
pingutanud, endast eesmärgi nimel viimse andnud, aga tema vihane elu- 
võitlus talle soovitud tulemust ei too, siis tema roe on haigusele iseloomu- 
likku mürgisust täis ja see teeb ka sigmasoolz ja pärasoole haigeks. Kui ta 
oma pettumistes nii vihastab, et endisest heldest liigkasuvõtjaks koonerda- 
jaks muutub, siis jääb kõik kibestumiste mürk kehasse ja võib tekitada 
jämesoole või pärasoole vähi. 

Kui inimene loodab ehk nõuab oma kehalt liiga palju, siis keha püüab 
teda vastavalt mõttelaadile ka liiga palju aidata. Tulemuseks on uriini ja 
rooja pidamatus. Lastel on see vanemate probleem. Ema hirm mehe pärast 
on lapse hirm isa pärast ja hirmust blokeerunud neerud saavad vabaneda 
ning oma tööd teha une ajal, mistõttu lapsel tekib öine voodimärgamine. 
Aga kui lapsel on hirm isa vastu, sest isa on liiga karm või lausa tige, siis 
lapsel tekib juba päevane uriini pidamatus. Alguses isaga seotud hirm hiljem 
süveneb ja võib tekkida ka pärasoole pidamatus. Nii vabaneb alandlikku 
inimesesse kogunenud viha. 


5. Ärajäämanähud: 
— Silmad on, agaei näe. 
— Kõrvad on, aga ei kuule. 
— Peaon, aga mõistust on vähe. 
-- Häälepaelad on, aga ei räägi. 
— Suguelundid on, aga ei suguta ega sigita. 
— Käed-jalad on, aga ei liigu. 

— Organid on, aga ei tee oma õiget tööd. 
— Peanahk on, aga juukseid ei ole. 


-— Jne. 


Kiilaspäisusest. Üldiselt peetakse kiilaspäiseid mehi tarkadeks. Hirm 
ja pettumused, et mind ei armastata, hävitavad juuksekasvu nii naistel kui 
meestel. Äge kiilaspäisus tekib hingelise kriisi järgselt. Võitlejatüüpi ini- 
mesed ilma armastuseta elu edasi viia ei saa, aga tahavad. Elu edasiviimise 
eesmärgil on kiilaspäine alateadlikult otsinud kontakti kõrgemate jõududega 
ja selle ka leidnud. Nende vaim on rohkem avatud kui hea juuksekasvuga 
inimesel. Niiet pole halba ilma heata. 


Tänapäeva mood on lühikesi siilisoenguid või päris juusteta päid 
hakanud soosima, sest me otsime igaüks alateadlikult kontakti Jumalaga ja 
üks lähenemismoodus on selline. 


Teate kindlasti ka kiirituse või mõne mürgistusseisundi järgi tekkinud 
kiilaspäisust. Pange end nüüd enda keha olukorda ja püüdke tunda mida 
keha pidi tundma, kui teda teadlikult kah justati selle asemel, et märguandest 
õppust võtta. Loomulikult ta tunneb, et teda ei armastata, et teda vihatakse, 
aga ta püüab edasi õpetada. Need, kes seda on mõistnud, on kiilaspäisusest 
vabanenud. 


Kui keha liikumisvõime mõne haiguse tõttu väheneb, siis see tähendab, 
et keha juhib tähelepanu sellele, et selle inimese viha on muutumas 
ühiskonnaohtlikuks. Keha annab meeleparanduse võimaluse. Vastasel juhul 
murraks viha välja ja inimene teeks kuritöö. Aga vaim teab, et selles elus 
pole kurjategijaks olemise õppetund vajalik. 


6. Kõhnumine, kõhetumine, kuivamine, kärbumine. 


Inimene kuivab kokku, öeldakse. See tähendab hävingut. Esialgu 
silmale nähtamatult võivad kärbuda kõik organid. Näiteks maksa tsirroosi 
puhul maks. See on alati pikaajalise kahjustuse tagajärg, mille hoiatavatest 
märkidest inimene ei ole enne järeldust teinud. Midagi ei juhtu juhuslikult 
või ootamatult. Meie keha juhib tähelepanu olukorrale nii silmatorkavalt, et 
möödavaatamine ei tule kõne allagi. 


Meditsiiniliselt on maksa tsirroos kas alkohoolne või keemiline kahjus- 
tus. Mõni mees on rohkem õnnetu diagnoosist kui haigusest, sest need on 
ainult mõned pitsid viina, mis tema teistega võrreldes oma elu jooksul ära 

on joonud ja selline diagnoos tundub talle ülekohtune. See mees on om: 
kinnise iseloomu ohver. Ta on oma eluvõitluse vihad enda sisse nii tihedaks 
ja hävitavaks kogunud, et maks kärbub. Tema on oma vaikiva viha ja 
halvustava suhtumisega vihaste vastu oma meelest võib-olla ainult protes- 
tinud, kuid tegelikult on kokku kogunud suurema viha kui nii mõnigi 


riiukukk. 
Maks on viha ja raevu keskus. 
Esimesena annab märku inimese nahk. Nahk on hingeelu varjaja. 
Nahk on inimese hingeelu geograafiline kaart. 
Naha pigment on temperament. 
Rasvkude on viha ladu. 
Sügelemine annab märku energia liikumise muutustest. 


Tuletage praegu meelde, mis mõte Teil seda lugedes tuli. Oli see enda 
olemuse teadvustamine? Kui oli hoopis ahastus parfümeeriatoodetele kulu- 
tatud raha pärast, siis vabastage oma ahastus. Inimkonna õppetunnid käivad 


ikka läbi rahakoti. 

Kuiv nahk -- inimene ei taha oma viha välja näidata. Mida kuivem on 
nahk, seda enam on varjatud viha. Uks sagedamini esinev ketendus on 
peanaha kõõm. Kõõm on tahtmine vabaneda vihastavast arulagedusest. 

Kuiva naha ketendamine — vajadus, kärsitus ja kiirustamine, et oma 
vihast vabaneda, aga ei oska. 


Kuiva naha punetus — viha on muutunud plahvatusohtlikuks. 


Kuiva naha laiguline ketendus ja punetus on iseloomulik psoriaasile. 
Psoriaas on hingeline masohhism - kangelaslik hingeline kannatlikkus, mille 


ulatuse üle inimene ise õnnelik on. 
Rasvane nahk - see inimene ei häbene oma viha välja valamast. 


Rasvane nahk püsib kauem nootem, sest inimene laseb viha enda vangistu- 
sest lahti, väljavoolav rasv tänab keha selle eest. Noortele on andestamine 


omasem kui vanadele. 

Mida rasvasem on nahk, seda enam on see inimene halva väljaütleja, 
kes oma vihaga head teeb. 

Aga see, kes vihastades oma viha üles kütab, valib kellele oma viha 
välja valada, kellele mitte ja oma veast järeldust ei tee, sellel hakkavad 

sissekogunenud vihad koldeid mocodustamama. Mädavistrikud näitavad, et 
inimesel on juba konkreetsem viha või vihavaenlane, aga seda viha hoiab ta 
eneses. Iga õiges kohas ja õigel eesmärgil väljavalatud viha toidab nahka 


rasuga. 
Normaalne nahk - tasakaalus inimene. 


5 Pigment on elu vürts, temperament. Kes oma temperamenti alla surub, 
selle väljanäitamist inetuks ja ebaintelligentseks peab, on valge nahaga. Aga 
kui selline vaoshoitus hakkab ärritama, sest teisel, kes ei ole sugugi nii 
kombekas kui mina, hästi läheb, siis murrab pigment just selle koha pealt 
väikese vulkaanina — pigmentlaiguna — välja, kus probleem pesitseb. Ega 
valgenahalistel pigment olematu ole, ta lihtsalt on ära peidetud. 


Pigmentlaigud - tunnustuse puudus, eneseteostuse puudus, haiget 
saanud eneseväärikus. Kaasasündinud nn. sünnimärgid on ema samasugused 
stressid. Elupidiselt juurdetulnud suuremad või väiksemad pigmentlaigud on 


endas suurenenud vastavad stressid. 
Depigmentlaigud — teadvustamata süütunne, mille tõttu keelatakse 


endale eneseteostus, mida väga vajatakse ja mille peaks kindlasti ära 
tegema. Ennast surutakse alla teiste inimeste arvamust kartes. Sageli on 


depigmentlaigud eelmiste elude karmavõla märk. 


Punaselaiguline nahk — tekib erutuse puhul ja näitab, et hirm ja viha 
võitlevad teineteisega. 


Andestamise raskest tööst 


Minult küsitakse: “Miks sa teed nii rasket tööd?” 


Minu jaoks ei ole see raske, see on minu elu mõte, sest seeläbi näen 
ma seda, mida ainult läbi andestamise on võimalik näha. Minule on raske 
näha kui raskeks tööks peetakse andestamist. Raske on vaadata, kuidas 
inimkond kangekaelselt oma huku poole tüürib, sest ei taha elu mõista. 
[Inimene keeldub oma vigu tunnistamast ja see ta hävitab. 


Mida rohkem vabastab inimene oma stresse, seda rohkem näeb ta 
maailma, inimeste ja enda tõelist palet nende alasti tões. See ei tarvitse alla 
ilus, aga andesta ja saab vaadata seda rahulikult, sest temasse tuleb seesmine 

tasakaal. Ta vaatab ja teab, kuidas neid inimesi aidata saab. Ta aitab, kui abi 
vastu võetakse ja ei aita, kui seda ei soovita. Emotsioone seejuures ei teki. 
Ta ei tunne ei kurbust ega rõõmu, ei viha ega armastust. 


Ta tunneb ja näeb kõike olemises. Olemine on emotsioonitu. 


Ta on ise oma olemises. See on hingerahu. See inimene on justkui ilma 
midagi juurde õppimata saanud targemaks. Ta teab, mida teha. Tema vaimu 
vabanedes avaneb talle Kõiksuse tarkus. 


Esimene kord sellisele tasandile jõudes võib ehmuda - see on niisugune 
harjumatu tühjusetunne, et peletab. See tunne võib kaduda kohe, aga ka 
püsida, kui mõistus hulluksminemisega hirmutama ei hakka. 


Mõni aeg hiljem tekib uuesti vajadus lihtsalt olla, laskmata end 
millestki maailmas häirida. See tunne on nullseisu apaatiast ja igapäevasest 
suhtelise tasakaalu rahust erinev. 


Nullseis on väljapääsmatus. 

Hingerahu tunne on avaliolek kõigele. 

Mida rohkem inimesi selle tundeni vabaneb, seda kiiremini saab 
maailm heaks. 


Igaüks jõuab selleni erinevalt. Paljud tunnevad enda sisemist rebene- 
mist ja ehmuvad, sest ei mõista olukorda. Keha nagu rebeneks tükkideks ja 
kokku seda panna ei osata. See on vanade arusaamade purunemine, mida ei 
olegi enam uuesti kokku vaja panna. Laske lahti hirm selle tunde ees ja 
kahtlused millegi hullema suhtes. See on hingepiin. Sel ajal on vaja 
korrastada oma suhteid oma emaga, et endal kõik valutumalt sujuks. 


Inimese elutee läheb tulevikku. Inimeseks olemine on valiku tegemine. 
On küsitud: “Mis see sulle annab? Kõiki ikka terveks teha ei saa.” 
Olen vastanud: “ Vähemalt suren targemana.” 


Oluline ei ole selgeltnägemine. Oluline on siiralt oma elu elada ja 
väärikalt uinuda, sest me oleme teinud häid tegusid. Iga uus päev, nagu iga 
uus elugi, saab siis mulle näidata oma tõelist ilu, saab mulle anda parima, 
mida mina vajan. Tähtis on leida oma elu mõte. 


Kelles ei ole hingerahu, see võib kõige paremale asjale reageerida 
halvasti. Näiteks kui ülistatakse, siis võib õnnest särada, aga võib ka 
rahulikult imestada: “Mis erilist siin on?” Võib vihastada, sest kiidetav teab 

ise paremini, kui vähe ta saavutus väärt oli. Tark inimene vaatab kiitjat 
rahulikult ja teab: “See on sinu meelest kiitmist väärt, aga mina lähen 
edasi.” Tark vaatab ka kritiseerijat rahuga: “See on sinu meelest vale, aga 
küllap sa õpid. Aga mind õpetasid sa pisiasjadele, mis mulle enne tähtsuse- 
tud tundusid, tähelepanu pöörama. Aitäh! Ma lähen nüüd edasi.” 


Siiras tunnustus ei vaja sõnu. Rumal vajab võltsi kiitust. Tark vajab 
ausat kriitikat. Paraku on võltsi kiitust maailmas liiga palju ja ausat kriitikat 
liiga vähe. Aga eks seegi ole aja märk. 


“Ma andestan ja andestan, aga kergem hakkab ainult korraks. Varsti 
on kõik uuesti tagasi. Milles ma vea teen? Akki ma teen valesti?” — 


ahastatakse. 


Nii, nagu merelaine kandub edasi, nii ka emotsioonid on kergelt 
ületulevad, kui Te neid endasse tõmbate. Andestate, aga jääte loorberitele 
puhkama — hakkas ju kergem, milleks pingutada — ja siis tuleb keegi oma 


muret kurtma... 


Kaastundliku südamega ehk süütunnetega, nagu Te hea inimene olete, 
võtate kohe osa koormat enda kanda mõistmata, et nüüd pole abistamiseks 
enam jõudu. Pärast tunnete end süüdi, et abi ei pakkunud, ehkki tundsite, et 
teine ootas. Siis mõtlete hirmuga: “Aga mis ma siis ise teen, kui mul nii 
juhtub?” Nüüd Teil pidi ju halb hakkama. Või arvate vastupidiselt? Kellel 
on hirm, et teised tulevad oma muret kurtma või viha hädaldajate vastu, siis 
nad tulevad Teile kindlasti kasvõi möödaminnes uudist teatama. 


Hea tütar võtab oma hea era kurtmised väga sügavalt endasse ja 
kasvatab endale sellega müoomi või mõne muu kasvaja. Emal ei hakanud 
sellest sugugi kergem, hoopis raskem, kui kuulis tütre haigusest. Järelikult 
on vaja vabastada endast hirmud ja haigekstegev kaastunne, mis tegelikult 
on süütunne, sest tütar pole seda teinud, mille pärast ta ilma tuli. Ta tuli 
oma ema vigasid parandama. Ka ema pole oma vigasid parandanud ja nutab 
neid välja. “Mul peab siis küll kalk süda sees olema, kui ma oma tütre 
pärast ka ei muretse,” ütleb selline ema. 


Nii tehakse vastastikku teineteisele head, mis hauda viib. Surm peab 
nüüd halva heastamise töö enda kanda võtma. Aga me tulime seda ju ise 
tegema, kallid inimesed! Süütunded, hirmud ja vihad matavad meid kõiki 


enda alla, kui me ei õpi neid vabastama. 


Mida kiiremini õpite andestamise tarkuse ära, seda kergemaks läheb 
elu, uskuge mind. 

Ka hirm eksida on hirm. Iga mõte vajab teadvustamist, siis ei tule 
teiste halvad mõtted minu puhastatud mõtteid reostama. Kui näete kedagi 
endale lähenemas ja Teis ei tekita see rõõmu, siis küsige endalt kohe: “Mida 
ma tunnen? Mida see inimene tuleb praegu mulle õpetama?” 


“Ahaa! Ta tuleb mulle meelde tuletama, et ma vihkan tülinorijaid. Ma 
vihkan keelepeksu. Või hoopis armastan ise keelt peksta, märkamata. et iga 
kord toob see kaasa ebameeldivusi kas suhtlemises või enesetundes. Kohe 
haigeks teeb, kui mõelda, kui hirmsad on inimesed!” Nii tuleks mõelda ja 
kohe oma stressid vabastada, et ebameeldiv jutt juba eos olematuks saaks. 


Andestamine on püba töö. Ilma oma vigu teadvustamata ta tule- 
musi ei anna. 


Monotoonsest kordamisest on alguses kasu, aga siis peab targemaks 
kasvama. Lihtsamad haigused kaovad kergemini. Keerulised haigused va- 
javad kordkorralt sügavamale minekut. 


Nii ma Teiega koos lähen. 


Aga kujutage nüüd ette - me oleme last ravides vanavanematele 
andestanud, möödunud elust pärit põhjustele samuti, palju ema-isa stresse 
vabastanud. Laps aina paraneb, aga täielikuks tervenemiseks vajab, et ema 
armastaks ennekõike isa. Ema vastab selle peale leebelt naeratades: “Aga 
mis teha. kui seda armastust ei ole?” 


Vaadata rahulikult ja mõistvalt tema mehe ja lapse näkku — see on 
raske. Suudan seda üha paremini, kuna tean, et need kolm on üksteisele elu 
karm õppetund ja kõik nad vajavad haigetsaamist. Nemad väärivad sellist 
elu. Sageli on nende rollid eelmistes eludes olnud risti vastupidised. 


“Olen eksinud. See mees pole minu maitse. see pole armastus,” 
ütlevad naised, kellel on 1, 2 või 3, isegi 5 last. Ma pole kuulnud ühtegi 
meest nii rääkimas. Tean, et ega mina kõike kuulda ei saagi. On kindlasti ka 
teistsuguseid mehi. Aga minu poolt nähtu osas on naissoo hävitav mõistma 
tusest tulenev kangekaelne andestamatus kohutav. See näitab vastutustunde 
puudumist elu ees. Kas sellise ema tervis saab olla korras? Ei saa. Ta 
vaevad on võrdelised tema poolt mehele ja lastele tehtud vaevadega. 


Nii mõnigi kord olen pidanud pettunult tõdema, et emad ei taha ei enda 
ega lapse heaks midagi teha, kui nad selle nimel peaksid oma egot 
vähendama. Vanematel on häbi laste ees oma vigu tunnistada. Vanemad ei 
usu, et laps võiks tõde tunnetada. Tegelikult, mida väiksem on laps, seda 
ausameelsem ja tundlikum ta on. Olen vaadanud, kuidas lapse silmad löövad 

heldimusest särama ja selg lugupidavalt sirutub, kui vanemad mu juttu 
kuulates ütlevad: “Jah, ma olen teinud valesti. Ma ei teadnud. Kas on 
võimalik seda parandada?” Lapse austus oma ema või isa vastu tõuseb 
silmnähtavalt. Kodune õhkkond paraneb, sest pere liikmed on üksteisele 
ekslikeks inimesteks saanud. Vajadus üksteist armastades toetada seob pere 
pereks. Aga pere, kus ema on tähtsam kui isa või isa on tähtsam kui ema, 
kus valitsetakse üksteise üle, on katkine pere, isegi kui väliselt veel kõik 
korras on. 


“ Vaata, kui hirrnus ema sul on,” üteb kangekaelsust ja kiusu täis ema 
oma lapsele, sest tema egoism ei lase mõista perekonnaelu probleemide 
selgitust. Selline armastuse nime all kasvanud viha mehe vastu hävitab last, 
kesoma ema õnnetu elu pärast kirglikult isa vihkab. Laps ei mõista, et tema 
viha isa vastu kutsub esile isa viha ka lapse vastu. Pealtnäha ja eriti ema 
kurtmiste järgi otsustades, on ema aastakümneid ennast ohverdanud ja isa 
eest hoolitsenud, aga isa on aina vihasemaks muutunud ja seda isegi laste 
vastu. Ema, olles lapse hing, toimib mehesse läbi lapse. Ükski neist ei taha 
seda mõista. 


Hoolitsus on instinkt. Ka loomad hoolitsevad. 

Inimlik armastus on hingearmastus. mis meid inimeseks teeb. 

Kumb tunne Teid intiimsuhteni viib? Kumma tundega Te lapsed olete 
sigitanud? 

Ja nüüd vastake iseendale — kas Te üldse teate, mis on hingearmastus? 


Tavaliselt naine teab, et abielu eesmärk on tal juba enne abiellumist 
olnud — siis saan pere, hea eluaseme, auto, jõukuse, siis on hea elu. Mees 
on naisele seda kõike püüdnud anda ja andnudki, aga ülekoormatuse 
väsimuses ei jätkunud tal ei aega ega tahtmist naist hellitada. Hea, kui ta 
suzuelundki funktsioneerib, et sellisel kombel käia naise bioväljast armastust 


animutamas. 


Mehed näevad nähtamatut, aga enda õnnetuseks ei teadvusta seda ja 
seepärast ei usu ennast. Nad tunnetavad sõnadeta naise saamahimu müüri ja 


hellad sõnad, mida naised nii väga ootavad, surevad suus. 
Öeldakse, et naised armastavad kõrvadega, mehed silmadega. 


Ei! Naise kirg köetakse üles sõnadega ja mehe kirg lahvatab 
silmahimust. 


Amastatakse südamega. 


Seepärast ei vaja hingearmastus sõnu ega kehakaunistusi. Armastav 
süda tunneb teise armastava südame ära. Asjatundjad, keda ei saa petta, on 
selles asjas tõsised ja sõnakehvad mehed, ainult nad ei teadvusta seda ja ei 
oska sõnadesse panna. 


Armastuses pettunud inimene piitsutab üles kirge. Selles on mehel 
kergem — ta piilub naise keha varjatud kohtadesse. Aga kuna naissugu 
paljastab ise ennast üha enam, siis meeste erootilised tunded nüristuvad. 
Normaalne alasti naisekeha erutab üha vähem. Keha moonutavad vahele- 
segamised piitsutavad üles küll kire, aga hävitavad hingearmastuse. Keha 
muutub üha enam kaubaks. 


Naiste kirge üles piitsutada on aina raskem, sest võltssõnu on mehe 
suust üha raskem välja pigistada. Mees teab, mille järgi tema naine teda 
hindab! Kui abielunaised kaunistaksid lõbutüdrukute kombel oma keha 
sekspesu ja ehetega, siis oleksid mehe keelepaelad valla — kiita ilusat asja on 
kerge. Aga kuna abielunaised nõuavad kogu oma olemusega, et mees 
täidaks ka voodis oma kohust, siis mees teeb seda, mida ta naine nõuab - 
tööd — ka intiimsuhetes. Erootiline atribuutika siin ei aitakski. Oma tõelisi 
vajadusi ei oska kumbki iseendalegi ära seletada, mis siin veel abikaasast 
rääkida. 

Mängule vastab mees mänguga. Armastusele vastab armastusega. 
Kohustusele vastab kohustusega. Teeb voodis “töö” ära ja keerab selja, et 
ruttu magama jääda, sest homme on vaja palju tööd teha, et rahakott 
paksemaks muutuks. Sellest on tekkinud arusaam, et suguelu kumab, 
väsitab, on haigetele ohtlik jne. 


Ainult siis, kui mees tunneb end süüdlasena naise ees, sest ta pole 
suutnud oma tegemiste kaudu naisele ära tõestada, et ta naist armastab, võib 
talle suguakti ajal tulla infarkt. See mees on isegi coituse ajal iseenda peale 
oma suutmatuse pärast vihane. Südamehaigused tekivad süütunnetest. Kõige 


täpsemalt jõuab pärale enesesüüdistus. 
Siinkohal tahan jälle rõhutada põhjuse ja tagajärje seadust. 


Maailm näeb rohkem meeste vigu ja süüdistab mehi. Naine on 
kannataja pool? 


Mehe tegu on naise mõtete peegelpilt. Meestest algselt negatiivsust 
ei tule. 


Naise hea mõte väljendub mehe heas teos. 

Naise halb mõte väljendub mehe halvas teos. 


Ku: naine oskab armastada kõigepealt meest, siis mees ei tee halba. 
Aga kui naine omab meest, siis hakkab mees arutult vangisolija surmahir- 
muga elu eest võitlema. Nii tekib viha. Arukuse ja õnne allikaks on 
armastus, mille liikumise käivitab naine. 


Inimlik ligimesearmastus inimese vastu ei saa muutuda hävitavaks 
vihaks. Selline muutus võib toimuda ainult omava armastusega, kus kasu- 
tatud asi visatakse nurka, sest ta on rämpsuks muutunud. Pere loonud 
hingearmastus kasvab aastatega. Aga emotsioon, mida armastuseks peeti ja 
mis oli pere loomise aluseks, hävineb. Emotsioonid, mis inimlikult on küll 
vajalikud, on stresside tekitajad ja armastuse hävitajad. 


Naine, vabasta oma egoism, siis saad elust õigesti aru! Lase vabaks 
oma arvamus, et naisel on alati õigus! Su laps tahab elada ja olla 


õnnelik... 


Kõige raskem on praegu lastel, sest nende puhas hing on hävita- 
misel. Inimkeha tarbijalik kultus on saanud noortele tüdrukutele ja 
poistele inimese väärtustamise mõõdupuuks. Ainult seal kodus, kus 
vanemad teineteist armastavad, tunnevad lapsed alateadlikult, mis on 
hingearmastus ja nad oskavad alati seda tunnet kõige tähtsamaks 
pidada isegi kui on korraks kiusatuse valusasse kaisutusse õppetundi 
saama eksinud. 


Hinga terviseks 


Kõige esmase tähtsusega on mõtteenergia. 
Järgmine on hingamise energia. 


Kui tuuakse näiteks suurte valudega vana inimene, kes andestamise 
väesl midagi ei ole kuulnud, siis on ütlematagi selge. et sel momendil on 
andestamist talle õpetada mõttetu. Enne tuleb vaev kõrvaldada. Olen 
õpetanud järgmiselt. 


Mõelge minuga kaasa. Te hingate iga sissehingamisega head sisse ja 
väljahingamisega halba välja. Haige koht hingab ka, kuigi Te seda enne ei 

teadnud. Ma hingan nüüd koos Teiega Teie haigesse kohta hecd sisse ja 
haigesi kohast halba välja. Nüüd hingame veel rohkem head sisse ja halba 
välja. Ei, selleks ei pea väga sügavalt hingamist pingutama. Mõitega 
anname heale võimaluse rohkem minusse tulla, et halb saaks välja pääseda. 
Tühja kohta ei saa jääda. Tore. hingame edasi. Mõtlemist ärge unustage. 
Me hingame halba välja ja head sisse, halba välja ja head sisse, veel hästi 
palju halba välja ja head sisse. Juba on parem... Halba välja ja head 
sisse... 


Haigushoog - valu, südame rütmihäire hoog, astmahoog - möödub 
mõne minutiga. Südame vaevuse ja astma puhul hingame välja veel 
süütunnet. mis inimest painab ja efekt on veelgi kiirem. 


Hingamisel saadav energia on puhas jumalik energia. Meie positiivne 
mõttelaad suurendab saabuva energia puhtust ja hulka. 


Tihti küsitakse, millest alustada, kui ei osata teadvustada oma stresse. 
Mõnele inimesele tundub see ületamatu takistusena. Nii ületamatu, et ta 
parem laseb oma organi ära lõigata. Nii kiire on tal. Kiirustamisest sünnib 
alati mõttetus. Ta peab kaotuseks ainult seda, mida oma silmaga näeb. Oleks 
käsi või jalg. siis küll ei lõikaks, aga mõni siseorgan - sellest pole küll 
suuremat lugu. Kuid see kaotus annab hiljem märku. 

Haiguse puhul aitavad “Ellujäämise õpetuse” 1 raamatu tabelid ja 


skeemid leida haigust põhjustavad üldstressid. Iseenda jaoks aitab need lahti 
mõtestada oma mälu ja mõistus. 


Haiguste kaudu põhjuste tundmaõppimine on siiski tagajärje likvidee- 
rimine. Oigem oleks halba ennetada. Selleks on meil oma mõtete näol 
suurepärased võimalused. 


Inimene hingab keskmiselt 15 korda minutis. Iga hingetõmbega siseneb 
meie teadvusesse üks mõte. Pooled mõtetest on negatiivsed. 
Mida see tähendab? See tähendab järgmist. 


Iga hingetõmhega saadab meie oma vaim meile teadvustamiseks 
ühe mõtte. Rõhutan -- minu vaim annab mulle teada, mis on tulemas. 


Kui ma kuulan oma vaimu ja tean, et hea on teadmiseks ning halb 
on vabastamiseks, siis ma annan kohe andeks halvale mõttele, mis halba 
sündmust minusse tõmbab. 


Palun andeks oma halvalt mõttelt, et ma ta nii Suureks olen 
kasvatanud, sest ei ole mõistnud, et ta tuli mind õpetama ja et ta juba 

seepärast haiget peab tegema. 


Palun andeks oma vaimult, et ma teda enne ei ole osanud kuulata 
ja tänan teda kõigest südamest abi eest. Vabanemise tunne ou minu 
vaimu järjekordne abi minule, et ma teaksin, et olen selle asja korda 


teinud. 

Palun andeks oma kehalt, et ma talle oma oskamatusega mõelda nii 
palju haiget olen teinud. 

Kui tuli kahtlus, siis ütles vaim, et kahtlus on hirm uskuda 
iseennast ja see stress ootab samuti vabanemist. 


Iga mõte, mis tuleb, on minu vaimu poolt saadetud, et õpetada 
minu mõistust. 
Iga negatiivne mõte tuleb mind õpetama risti vastupidise saamist. 


Kui ma ta teadvustan ja vabastan, siis samasugust kannatust mulle ei 
tule. Ma olen ilma kannatuseta, aruka inimese kombel, targemaks 


saanud. 
Iga mõte on mõtlemist ja järelduse tegemist väärt. 


Iga mõte on korduvat mõtlemist ja korduvat järelduse tegemist 
väärt. 

Ütlete, et see on vaid hetkenägemus, millest on vähe kasu? Kes oma 
mõtteid kuulama ja nende järgi oma elu parandama hakkab, sellele annab 
vaim võimaluse üha edasi minna. Pisiasjade parandamine läheb märkamatult 
üle suurte asjade muutmisele. Kes minevikku parandab, selle olevik 
paraneb. Kes olevikku parandab, selle tulevik paraneb. Ka järgmine elu on 
tulevik. 

Inimesele, kes hommikut alustab sellise mõttetööga, on see nagu 
hommikupalve. Andestamine ongi palve, see on teadlikult suunatud palve, 
mille täitumine tuleb väärilisena tehtule. Jumal annab inimesele alati selle, 
mida inimene väärib. Kes rohkem nõuab, see peab pettuma. 

Stress — sõber või vaenlane? 


Küsin vahel inimestelt: “Miks on Teisse tulnud süütunne? Hirm? Viha: 
Miks see nii on? On see Teie sõber või vaenlane?” 


Enamikule on selgemast selgem, et vaenlane. 
Kõige paremini saavad aru lapsed. Õpetan neid järgmiselt. 


Vaata, kallis laps! Süütunne on sinu sõber, kes tuleb sulle ütlema — ei 
ole olemas süüd, on vead, aga vigadest õpitakse! Me kõik tuleme siia ilma. 
et õppida halvast head tegema. Sest ainult see hea on tõeline, mille ma ise 
teen. Süütunne tuleb sulle ütlema, et lase mind lahti, siis saad targaks ja 
tugevaks, siis ei süüdista sind enam keegi. Aga kui sa mind lahti ei lase, siiy 
ma pean suuremaks kasvama, et teha sind nõrgaks, siis sa ei saa rumalast 
peast halba teha. Nii räägib süütunne. 


Aga miks tuleb hirnn? Sõber hirm on üks vigurvänt, ta tuleb selleks, et 
sulle öelda - kallis, sa oled arg. Ma tahan sind aidata julgeks saada. Ainuli 
julge inimene on tugev ja tark ja miski paha ei tule talle ligi. Arg on ala 
nõrk ja tõmbab halva endasse. 


Hirm iuleb — kulla sõber, kui sa mind vabaks, ei lage. siis ma kasvan 
aina suuremaks ja tulen sulle ikka uuesti ja uuesti märku andma, et $5 
ükskord mõistaksid, et ainult mina võin sind takistada hävinemast. See, kev 
vihaseks läheb, saab haiget. Sõber hirm ütleb — lase mind lahti! Ma tahan 
sulle head. Ütle mulle, et sa said aru, et hirmuga tõmmatakse halb endasse 
halba tegema. Kas said? Aga kui sa mu lahti lased, siis ei saa ükski halb 


enam sinu juurde tulla. 


Hirmupoisse on palju ja neil on erinevad nimed, aga nad kõik on 
tulnud sind julgeks õpetama. Lase nad kõik oma koju, nad tahavad oma 
mängumaal mängida. Ütle neile seda ise, nad usuvad kõige paremini sinu 
juttu. Minu hirmud usuvad jälle minu juttu. Ja palu oma keha käest andeks. 
et sa hirmude enda sees hoidmisega ja suuremaks kasvatamisega oma kehale 
oled halba teinud. Sinu kõige suurem sõber on sinu keha, ta armastab sind 
väga ja tahab sind targaks õpetada. Sa ju tahad tark olla. Tark on julge ja 
tugev, temasse haigused ei tule. Kui su kehal on halb, siis sa oled hirmug: 
temasse halvad mõtred tõmmanud ja keha palub sinult abi, 


Sa pole seda kõike teadnud ja oled endasse ka viha võinud. Aga mida 
tuleb viha rääkima? Viha tuleb ütlema, et lase mind ruttu lahti, sest muidu 

saad sa haiget. Praegu on viimane võimalus halba heaks muuta. Viha, mis 
ei saa vabadusse, hävitab. Ainult viha teeb valu. Viha tõstab palavikku. 
Viha teeb haige koha punaseks. Viha tekitab turse, murrab luid ja paneb 
vere jooksma. Ja kõik sellepärast, et sa ei ole ka viha teadnud tema koju 


lasta. 


Viha tuli sind kunagi ammu ainult korraks õpetama, et ainult armastus 
on hea, aga et armastus saaks tulla ja sind õnnelikuks teha, pead viha 
vabadusse laskma, aga sina seda enne ei teadnud ja oled pidanud haige 
olema. Laseme ta nüüd koos oma koju. Küll ta on õnnelik, tal on ju oma 
kodus nii hea olla. On ju omas kodus kõige parem olla, eks? 


Kallis laps! Kui keegi ütleb sulle, et sa oled halb, siis see tähendab, et 
sul on vaja ka oma viha vabadusse lasta, muidu jääd haigeks. Tema ei 
tulnud muud ütlema kui et sinu sisse on halb kinni jäänud ja tahab välja 
saada. Ta ei osanud muud moodi öelda kui et sina oled halb. Anna talle see 


eksimus andeks. 


Lapse stressidest vabanemine oleneb emast. Niikaua, kuni ema ei usu, 
et mõtetest tuleb haigus, ei saa ka laps selles kindel olla. Ja niikaua, kuni 
ema ei usu, et tema mõtetest tuleb lapse haigus, ei saa laps mitte kunagi 
täielikult paraneda. isegi kui kirurg lapse haige organi välja lõikab. 


Erakorraline eluohtlik olukord on valede mõtete tagajärg. Paraku ei saa 
selles seisundis õigesti mõtlema hakata, siin peab arst kiiresti abistama 
niisuguste vahendite ja võimalustega, mis olemas on. Ja arst teeb seda. Arst 
teeb selle, mis haige võimaldab. Haige on oma haiguse ise tekitanud, 
seepärast on tulemus haige mõttelaadile vastav. 


Emad räägivad kõik, kuidas nad laste nimel elavad, aga kui lapse heaks 
on vaja oma vaimu arendada, siis nad hakkavad kõikvõimalikke õigustusi 
välja mõeldes end nagu köidikutest lahti vingerdama. Ega ma vist ikka ei 
oska nii hästi, ega kõik niisugust as ja ära ei õpi, ega... Vaatan sellist ema 
ja häbi on talle öelda, et ma ju näen tema tegelikke mõtteid. 

Keha eest kannate hoolt, aga lapse hinge olete üksi jätnud, kallid 
vanemad! 

Teadmine, et meditsiin aitab, on veel tugevate juurtega -- milleks 
ennast pingutada? Aga seda, et teda segab usu puudus, et hirm suleb 
mõtlemisvõime — seda ei saa tunnistada. Ja siis läheb kirurg ja eemaldab 


kehast selle, mille loodus on pidanud vajalikuks inimese kehasse panna. 
Looduse taibukusest ja otstarbekusest ei ole inimene kunagi targem. 

Kes süüdistamise siit välja luges, see teadku, et Teie süütunne vajab 
ruttu vabastamist. 


Me nuriseme noorsoo harjumuse üle kuulata kõrvulukustavat muusikat. 
See hävitab kuulmist, põhjendame. Aga noored ei kuule tõesti. Nende 
vanemate virin või karjumine ja kogu vanema põlvkonna pidev süüdistamine 
on tekitanud nende kehale sellise kaitsereaktsiooni - mitte kuulda ebameel- 
divat. Vaid harva on noorte kõrvad veel nii paindlikud, et sulguvad 
valikuliselt ainult halva ees. 


Ka nägemisega võib olla analoogne olukord. Ühte asja silmad näevad, 
aga teist samasuurt ei näe, sest teine sisaldab stressi, mis on nägemisele 
valus vaadata. Silmanägemine võib pikka aega siia-sinna kõikuda enne kui 
hävineb. Pingevabal perioodil nägemine normaliseerub, vihastamiste ajal 
halveneb, kuni lõpuks kaob. Nägemispuudega lapsi on liigagi palju, sest 
lapsed ei taha oma vanemate, siis juba ka maailma viha näha. 


Mäletan ühe psühhiaatri võimetust noore mehe äärmuslikku jõupuudust 
välja ravida. See mees oli aktiivne tegevsportlane, kes jõudehetkel ei 
suutnud ajalehtegi käes hoida. Sport oli eneseteostus, mille alusel teda 
hinnati. Muus osas aga alandati. Tema jõud oli säilunud vaid valikuliselt. 


Laps tuleb ja elab vanematele hea tegemise nimel. Kui vanemad selle 
alateadlikult või teadlikult vastu võtavad, on kõik korras. Kui vanemad 
võtavad laste kuulekust ja ustavust enesestmäistetavalt kui omanikud, kelle 
nõudlikkusele ja ambitsioonidele peab alluma, siis laps, kas võitleb end 
vanemate ahelatest vabaks või sureb - seegi on vabadusse minek. Kui suurt 
vabadust keegi vajab, seda näitab ta võitluse tagajärg. 


Järjest rohkem ohverdavad lapsed end perekonna nimel. Järjest 
sagedamaks muutub laste vaikne äkksurm, mille puhul laps õhtul lihtsalt 
uinub, aga hommikul enam ei tõuse. Või kustutab ebaselge diagnoosiga 


ravile allumatu haigus tema eluküünla. 


Haiguse nimeks on hingearmastuse lõppemine. 


Meditsiin on sellisel puhul võimetu. Võib panna öödeks ja päevadeks 
hoidjad või monitorid last valvama, aga lapse hingelist tühjust nad täita ei 
suuda. Süda seiskub, sest vanemate tarbijalik ellusuhtumine on armastuse 
allika kuivatanud. Emad ei mõista seda - nad on ju nii väga hoolitsenud oma 
pärija pärast. Nad ei tea. et laps ei ole varandus ega vahend, mille toel 
poliitilisel karjääriredelil tõusta. Laps ei ole asi, millega uhkeldades vane 
mad enda väärtust arvavad tõstvat. Laps on armastus, mida need, keda ta 

armastama tuli, ei vaja kui hingearmastust. Nad vajavad ilmtingimata 
midagi = käegakatsutavat . materiaalset. Selliseks kujuneb — näilise 
heaoluühiskonna laste saatus. Neil lastel ei ole millegi muuga kui surmaga 
võimalik tõestada, et neil midagi puudub. Neil puudub see, et nende 
armastust ei võeta vastu. Nad ei oska veel oma armastust võõrastesse 
inimestesse, loodusesse või loomadesse saata. Või ei ole tal kodus looma, 
keda armastada. Aga võibolla ei taha ta armastada vanemate aseaineid, 


parem sureb. 


Aga kui haige lapse voodi ääres on ema, kes mõistab, et lapse haiguse 
algpõhjuseks on ema oskamatus armastada isa, et siis last armastada saaks, 
siis paraneks laps kindlasti. Tema haigus on ju vaid vanemate õppetund, 


mille nad ära õppisid. 
Kõik haigused saavad alguse oskamatusest mõista elu. Hukkamõist 
võib väga kurvalt lõppeda nii endale kui ka lapsele. 


Järjest sagedamini tulevad vanemad oma esimestel elupäevadel haiges- 
tunud lapsega, kellel on ajukahjustus. Nad on õnnetud ja mures. Raske on 
nende muret veel suurendada, aga teisiti ma ei saa aidata. Milles on asi? 
Selles, et naised oma mehi rumalaks peavad. Naine, kes mehe ja meeste 
mõistust pilab, alavääristab, vihkab, tõmbab endale õnnetust kaela. Naised 
tahavad, et mees igat nende mõtet aimaks ja elumeheliku suurejoonelisusega 
teised mehed üle trumpaks, et tema naine saaks end teistest naistest 
paremana tunda. Kui mees seda ei tee, siis naine vihastab, aga halb on see, 
kui ta oma viha kohe viisakas olemise nime all välja ei kära. Teiste ees 
kisakõriks olemine viitab rumalusele, seepärast paneb hea inimene suu kinni 
ja kasvatab oma pettumuste ja solvumiste kibedat viha edasi. Kui selline asi 
juhtub kohe peale lapse sündi, mil nii ema kui laps on väga vastuvõtlikud, 
siis võib tervena sündinud laps haigestuda ka kõige paremate 
hooldustingimustega sünnitusmajas. Kuhugi peab see viha kinnituma. Kuna 
ema vihastas isa mõistuse peale, mille aluseks on aju, siis viha energia 
sukeldub lapse ajusse ja lapse mõistus hävineb. Kui ema ruttu oma vea 
parandab ja seda siiralt teeb, siis võib lapse ajugi paraneda täielikult, 


Naine, kes pühas lihtsameelsuses oma ntehe mõistust armastab, paneb 
mehe mõistuse arenema. Nii võib lihtsast ja saamatust külapoisist geenius 
saada. Kõik võivad imestada, kuidas nii targal mehel nii tagasihoidlik ja 
lihtne naine on ning miks ta omale teist naist ei võta. Aga see mees teab, 
missugune pesa ta kotkaks kasvatas. Niikaua, kuni see mees tunneb, et vaid 
selle naise armastus on talle armas, kannavad teda tiivad. 

Hingevalu planeet Maa 


Hing on ema. 

Näen iga päev emasid, kes oma elus on palju vigu teinud. See on 
loomulik, muidu me poleks inimesed. Emade süütunne parandamata vi- 
gadest on väga suur, aga vähesed tunnistavad oma vigu. Emad tahavad, et 
laste elu oleks parem. See soov on küll siiras, aga emad ei tea, mis on hea. 
Emad peavad heaks seda, mis nende arvates on hea. 


Emad on enda vigade suhtes väga hellad. Hoidku Jumal, kui laps 
poetab kellelegi elutarkuse — tänu sellele, et vanemad palju tülitsesid, olen 
nüüd targem ja olen osanud selliseid mõttetuid tülisid, mis nende vahel olid, 
ise ära hoida. Lapse vaimus säilivad ka vanemate sõnatud tülid. ärge seda 
unustage. 

Ema, kes sellist juttu kuuleb, võiks mõelda — /aps õppis minu veast. 
See oli järelikult minu halva hea külg. Anna andeks, lapseke, et just nii - 
valu saades -- pidid õppima, aga ma ei osanud teisiti. Ei teadnud seda 
tarkust varem. Nüüd, läbi sinu häda sain targemaks, anna andeks. 


Selle asemel haarab tavaliselt ema süütunnetest hell kõrv ainult fraasi 
“vanemad tülitsesid palju” ja ta oleks nagu ussist nõelatud. “Sa oled oled 
mind teiste inimeste ees häbistanud. Sa oled tänamatu. Kas sul häbi ei ole!” 
- sorisevad pisaratega koos süüdistused. 

Kallid emad, te olete samasugused ekslikud inimesed, nagu teie mehed 
ja lapsedki. Kogu inimkond õpib läbi vigade. 

Kes ei oska rõõmu hinges kanda, see saab sinna süütunde. 

Süüdistaja (nii naine kui mees) on väga õrn iga sõna suhtes, mis on 
temast või temale. Ta loeb iseendale suunatuks ka kõige erapooletuma sõna 
ja vihastab. Kohe on südames halb, kohe hakkab suremine. Ja sina oled 
süüdi, sest sina vihastasid mind! 

Need, keda ei ole lähedal või ei ole siinilmas, on nii armsad, vigadeta, 
et peab kohe taga nutma. Aga need, kes veel elavad, saavad süüdistamistega 
hävitatud. 


Paradoks, kas pole? Aga aina kogub jõudu. 


Kui iga inimene vabastaks endast süütunde, siis ta ei muutuks süüdista- 

jaks ja ei tõmbaks süüdistamist ligi. Siis ei juhtuks, et ütleme: “Ma ei taha 
koju minna. Mind ootavad seal ainult etteheited. Mul ükspuha, kus ma olen 
ja mida ma teen. Minust nagunii ei hoolita.” Nii teeb hirm, ei mind ei 
armastata, oma tööd. Ka tema ootab vabanemist. 


Andke oma süütunnetele andeks, et nad on tulnud Teid õpetama, aga 
pole seda suutnud. Paluge süütunnetelt andeks, et olete nad nii suureks 
kasvatanud, et nad on tigedaks süüdistamiseks kasvanud. Paluge oma kehalt 
andeks, et süüdistamistega endale ja teistele halba teete. Alati, kui olete 
Teist süüdistanud, on endal rinnus halb. See halb võib laieneda kogu kehale, 
kui Te südame märguannet ei kuulanud. 


Isa on lapse vaim, ema on lapse hing - oleme seda palju korranud. 
Süüdistades last, süüdistate Te iseennast. Laps saab alati rohkem aru, sest 
tema armastus on puhtam ja ta on Teid ise valinud. Teie sajatavad sõnad 
ütlevad ju selgesti, et Teie armastus teeb haiget. Teie süüdistamisega käib 
kaasas ka hirmutamine, mida Te ise nimetate hoiatamiseks, sooviks halba 
ära hoida. Teie kangekaelne enda arvamuse õigeks pidamine on suur 


eksitus. 

Õpetlik noomimine, hoiatamine, isegi riidlemine ja kategoorilise nõud- 
mise esitamine, millest laps üle ei julge astuda ja isegi vihane võib olla, ei 
löö hinge haavi. Samal ajal võivad sõnad olla täpselt samad, aga toon 
määrab öeldu olemuse. 


Avage oma silmad ja vaadake - Te hävitate oma lapsi, oma abikaasat, 
oma elu ja ennast. Iga süütundest koormatud inimene näeb vaid iseennast, 
aga süüdistab teist. 


Vaatan vastuvõtul alkohoolikut, kelle süütunne elu ees on väga suur. 
Tema emal olexss nagu õigus pidevalt materdada oma last, kelle ta on ise 
selliseks kasvatanud. Ikkagi häbiväärne olukord. See ema hoolib maailma 
arvamusest, mitte oma lapse hingevalust, mille ta ise on põhjustanud. Ükski 
laps ei sünni alkohoolikuna. Ta on läinud oma süütunnet uputama. See laps 
on ema õppetund ja ema on lapse õppetund. Teineteisele andestades õpivad 
nad selle ära. Aga kui üks andestab ja teine ei, siis andestaja hingevalu 
kaob, mitteandestajal jääb. 


Vaatan südamehaiget noort, kelle õpingud on tervise pärast toppama 
jäänud ja kes seetõttu on õnnetu. Tema ema süüdistab, et laps oma 
haigusega teeb emale muret. Miks sa küll ei või olla nii nagu teised. Sellel 
emal on vaja lapse saavutusi näha, sest need on ju tema saavutused. Ema ei 
vaata lapse antvat nägu — ära tee haige!r! -- tema egoistlik süüdistamine on 

teda kalestanud. Aga laps tunneb sel momendil. kuidas ema tahaks temast 
lahti saada. Laps tunnetas ütlemata sõnad ära. Sellise - oh mina vaene 
õnnetu - ohkimistega jääb lapse süda veel haigemaks. 


Murelik ema ohib: “Miks mu vanemad mind siia ilma vaevale sünni- 
tasid? Sõja olen ma pidanud üle elama, nüüd on veel hullem. Varsti pole 
leibagi suhu panna. Omad lapsed viskavad ka juba vanemaid tänavale (ta on 
sellisest asjast ajalehest lugenud). ” Selles heietuses on nii palju sa jatamist, 
süüdistamist, hirme ja viha kõigi vastu, mis temale ja kogu kannatajate 
armeele halba teeb, et laps tunneb veel suuremana oma süüd. Lõputud hädad 
üksteise järgi leiavad selle naise üles ja ta ei mõista, et ta ise tõmbab neid 
endale ligi. 

Selle ema ja lapse elu ei saa paremaks enne, kuni nad ei oska näha, et: 
vanemad sigitasid küll keha, aga laps tuleb ja vajab just neid 
vanemaid. Oleks ju võinud rikaste lapseks minna. Rikaste lapsed 
kannavad hinges rikkuse raskusega seotud valu. 
oleksite võinud tulla ju eelmisel sajandil või järgmisel. Kui tulite 
nüüd, siis oli Teil sõja õppetund õppimata. Inimene peab kõik 
oma elude jooksul teada saama. 
jutt, mis algas lapsest, laienes maailmale -- Te vajate veel 
suuremat koormat. kui enne ühe probleemi lahendamist teise enda 
hingele võtate. 

— hirm, et varsti pole leibagi suhu panna, on Teil niisuguse vihaga 
öeldud, et isegi see leib. mis Teil praegu veel olemas on, on halva 
maitsega - Teie viha teeb ta kibedaks. Teil peavad kindlasti 
maitsetundlikuse häired olema. Nii tõmbate halba igal sammul 


ligi ja hävitate oma elu. 


Ja selline on Teie lapse hing! 


Vaatan kõrgele ametipostile jõudnud tarku ja lugupeetud inimesi, kes 
tulevad oma vaevustega, mille ema on oma etteheidetega tekitanud. Ka 
nende emad lejavad, et neist ei hoolita, neid ei armastata, et neist tahetakse 
lahti saada, et nad on tüliks, et nad kulutavad ilmaasjata jne. Emadel on nii 
sarnane repertuaar. Mõte sõnade taga võib olla erinev ent nende kiuslikus 
jutus peitub vajadus lapsele haiget teha, kätte maksta olematu süü eest. 


Inimeste kadedus edukamate ja kuulsamate vastu võib märkamatult üle 
kasvada kadeduseks oma lapse vastu. Vanemad, kes ise ei ole oma elu 
eesmärke saavutanud. tahavad. et lapsed õnnelikud oleksid. Nad ei tea. et 

kuulsuse koorem on raske kanda ja endale teadvustamata hakkavad 
kadestama last. Mõni ema on olnud sunnitud mulle tunnistama, et ta 
kadedus lapse edukuse vastu on selgeks vihaks kasvanud, sest teina omal 
ajal pidi sellest ilma jääma. Aga ta oli ju andekam! 


Elu on edasiliikumine. Iga vaimu vajadus on minna. Mida suurem on 
auahnus, seda suuremaks läheb kadedus nende vastu, kes suudavad rohkem. 
Kade ei oska mõista, et kadedus on nagu kammtts jalus — rabele palju tahad, 
edasi ei saa. Jääb üle ainult teise minekut pidurdada ja selleks otstarbeks 
ongi süüdistamine kõige löövam. Eesmineja jõud saab sel kombel halvatud. 


Kadedus on salakaval stress ja ilma kadeduseta inimest ei ole. Kadedus 
võib olla varjul ja plahvatada iseendalegi üllatusena kõige võimatuma asjaga 
seoses — vanemate ja laste vahel, sõprade ja tuttavate vahel, sugulaste ja 
võhivõõrastega seotult, saamiste ja andmistega seotult ning samuti armuka- 
dedusena. Kadedus on pahasoovlik viha, mis tekitab vähki. 


Kallid inimesed! Teadke, et etteheitva tooniga öeldud teelemineku 
õhutus on minejal kui kivi rinnus. Ja minek on raske, rõõmutu, edutu. 
Vabastage igaüks oma stressid ja Te saate mida vajate. Hea tuleb Teie 


juurde ise. 


Emad tulevad väga erinevate murede pärast nõu küsima. Üks ema 
tuleb hirmust oma lapse pärast, kes isa õhutusel juba 3-, 4- või 5-aastaselt 
isaga koos ehitab, parandab autot ja palju muud ohtlikku teeb. Ema kardab, 
et laps võib viga saada. Tema hirm ei luba näha, et isa ja lapse tööjaotus on 
iseenesestmõistetavusega optimaalselt korraldatud. Iga väike kriimustus on 
tragöödia, milles loomulikult on isa süüdi. Selline ema ei mõista, et ta 
peletab isa lapsest ja lapse isast ja kunagi hiljem tasub oskamatus 
mehhanisme valitseda lapsele rängalt kätte. Parem laske lahti oma hirm ja 
kui näete, et isa on hulljulge, siis öelge seda isale, küllap ta mõistab, kui 
õigesti öeldakse. Mehed on ära piinatud naiste virinast ja hirmudest. Nende 
trots laieneb ka lastele. 


Ema, kes on lapse väikelapseeas ohtlikust ja raskest eemale suutnud 
peletada, e: mõista, miks laps arvutisse kiindub. Laps ei suuda ema 
hädaldamist mõista. Arvuti ju ei harnmusta, ei kuku varbale, ei meelita 
kuritegelikku kampa. Arvuti ei süüdista, ei hirmuta, ei vihasta, temaga on 
hea olla. Aga ema on rahulolematu. Ema ütleb, et arvuti rikub lapse silmi ja 
ei mõista, et rohkem hävitab nägemist viha, milleta peres elada ei mõisteta. 


Ema, kes lapsele õigel ajal kombeid, korda ja tööd ei õpetanud, aina 
aja kokkuhoiu või hellitamise mõttes ise ära tegi, et laps saaks teha seda, 

mis talle meeldib. peabki jääma lapse orjaks. Lapsest on kasvanud laisk 
passiivne elunautija, kes ema vead emale peab välja näitama. 


Magamatusest ja liigsest koormatusest haigestunud emad kurdavad 
kuidas nad mehele ja lastele orjaks peavad olema. Homnik algab äratamise 
tseremooniaga. Kuulates jääb mulje, et kella keegi ei tunne ja voodit keegi 
peale vaevatud ema üles teha ei oska. Hommikusöök on vaja unistele 
õnnetukestele, kes kooli ja tööle peavad minema, kätte tassida. Pärast 
pikemat tööpäeva, kui on lastel koolis ja mehel tööl, tuleb kiiruga poodi ja 
siis kööki joosta. Päeva jooksul kogunenud mustad toidunõud saab õnneks 
puhtaks pesta söögi valmistamise ajal. Siis tuleb järjest laisemaks ja 
nürimeelsemaks muutuva pere kõhukene täis sööta ja imestada, miks kõik 
nii rahulolematud on. 


Kulla naised! Peatuge hetkeks ja mõelge miks kõik pereliikmed 
rõõmsaks muutuvad, kui kodust välja lähevad. Kohustus kodus olla ja end 
kasutuna tunda kruvib pinged tülini, mis on kui plahvatus, mis õigustab pere 
laialipaiskumist eri suundadesse, kus kõik oma eneseteostuse leiavad või 
meeleheite nüristavad. 


Alguses ei oska keegi olukorda heastada, hiljem ei tahetagi enam. 
Mehel ja lastel ei ole kodus kohta. Nad on tarbetud. Nende töö ei kõlba, 
nende nõuanne ei ole vastuvõetav. Ema oskab kõike paremini, las ta siis 
teeb. Te pole kunagi võimaldanud mehel või lapsel tunda rõõmu, et tema 
tehtud söök on maitsev, tema koristatud toad on ilusad, tema triigitud pesu 
on kena vaadata jne. Rõõm tegemisest jääb inimesse kogu eluajaks ja annab 
tiivad järgnevatele tegemistele. Lastel ja mehel tekib tahe teha, mis oma: 
korda tõstab nende eneseväärikust. 


Ema peaks olema pere armastuse allikas ja õpztaja, kes rõomsa 
rahuloluga pere tegevust jälgib, suunab, vajadusel nõu znnab, kes mehe ja 
laste omaalgatust, leidlikkust. osavust. loogikat, arukust, tarkust imetleb ja 
hindab ning sihiliku vea puhul õige mõõduga karistab. Ema peab oskama 
äparduse puhul küsida: “Mida see õnnetus sulle õpetas? Kas see jäi sulle 
nüüd kogu eluks meelde?” 


Ema ei tohi olla kui ori, kes töödesse uppununa midagi muud, eriti 
oma peret, ei näe. Naine. kes oma stressid vabastab, võimaldab iga! 
pereliikmel leida oma koha nii peres kui elus. Ta on õmnelik naine, kes ei 
pea ohverdama, loovutama, kahetsema. haletsema, muretsema, sundima, 
nõudma, võimutsema, ähvardama, karistama jne. Rõõm saadab tema 
tegemisi. Selline ema ei ole kunagi üksi ja tema tublid lapsed leiavad kiiresti 

oma koha elus. 


Need emad ei nurise, et täiskasvanud lapsed vanemaid nii harva 
vaatamas käivad. Nad tunnetavad, et vastastikused süütunded tõmbavad 
teineteist ligi. Vanemad, kes on lapsi kasvatanud eeskujuga, ei märkagi, et 
laps nii harva tuleb. Lapsel on ju oma elu elada, milleks teda segada. Kui 
vanemal on häda, küllap siis laps tuleb. Ta süda ütleb, millal tulla. 


Aga need emad, kes laste ees süüdlased on ja oma süütundeid ei 
vabasta, jooksevad kui kurjast vaimust vaevatud, häirides ennast ja teisi. 


Kui naisel ei ole hirmu, et mind ei armastata, siis ta on eneseväärikas, 
siis ta on õigesti elanud. Kui tal on huviala, siis ka väga kõrges vanuses on 
tal tegevust, tal pole kunagi igav. 


Tänapäeva naisi vaevab eneseteostuse puudus ja nii muutub nende 
põhitegevuseks teiste ellu vahelesegamine. Zgav on, ei ole mõtet midagi ette 
võtta, tööd ei ole — põhjendustest ei tuie puudust. Tööpuudus. muide, pole 
mitte majanduskriisiga tekkinud. 


Aga kallis laps, isegi kui Sa oled juba vana inimene! Sa oled ise 
valinud omale selle ema, kelle halba oled tulnud heastama. Anna andeks 
oma süütunnetele, oma hirmudele, oma vihadele, siis saad andestada ka oma 
emale. Siis Sa ei tõmba enam ema süüdistusi enda ligi. Ta ei tee enam Sulle 
haiget, aga ta ei tee <a enam endale haiget. Ta süda rahuneb. Ja siis ühel 
ilusal päeval leiad Sa oma südamest unistuste hea ema, kelles tunned ära 
selle, kellega alles mõni aeg tagasi lahingut pidasid. Siis võid Sa õelda, et 
oled tundnud suurimat õnne ilmas. Uskuge mind! 


Hoiatuseks ütlen — see on pikk ja raske, aga tänuväärt töö. Ärge olge 
naiivne, tagasilööke võib ikka tulla, sest vana inimene ei võta uut käitumis- 
laadi kergelt vastu. Ärge tormake kohe kõike kuuldut või enda mõttest 
läbijooksnut emale nina peale viskama, Te ärritate sellega süütunde haava ja 
vulkaan plahvatab otsekohe uuesti. Siis olete õnnetu ja pettunud. Vana tülide 
laviin sai sel kombel hoopis uut jõudu juurde. Pange ennast sellesse 
olukorda ja tehke järeldus. Et selliseid asju mõista, peab raamatus räägitu 
olema enne selge. Vastasel juhul kujuneb sellest jutuajamisest üks suur ja 
solvav süüdistamine. 


Kibestumine, mille Te sellisel kombel endasse võtsite. võib olla nii 
tugev, et tekitab Teil ägeda verevarustuse häire kogu kehas. Minestate, 
oksendate, kõht läheb lahti ja põis täitub imelikult kiiresti. iga liigutusega 
jookseb higi - Te olete omadega päris läbi. Nii püüab Teie keha Teie 

kibestumise viha välja aidata. Ta nägi, mida Te oria rumala heareoga kokku 
keerasite. 


Üks näide minu mõttetööst, mis läbi enda aitamise saab teiste aita- 
miseks. 


NÄIDE MINU ELUST. 


Ärkasin veidi enne tavalist aega kibedustundest põies. Tean, et 
põiepõletik on elukibestumiste endasse võitmine ja endas hoidmine. 
Uriini pidamatus on, vastupidi, soov elukibestumistest vihaselt va- 
baneda, sest miks mina kõike kannatama pean! Kes oma prob- 
leemidest aru ei saa ja õigel kombel neid vabastada ei oska, sellele 
tuleb põis oma võimaluste kohaselt appi. Laseb nagu ülevoolutoru 
pidevalt liigsed elukibestumised välja, muidu tuleks põievähk. 


Tegin järelduse, et minu põis annab märku, et ma pean oma 
elukibestumised, oma “ebaõnnestumised vabastama. 


Hingasin paar korda sügavalt sisse ja välja ning avastan endas 
üllatusega stressi — vastumeelsus tunnistada oma elu kibestumisi. 
Tean, et läbi hingamise saatis minu vaim mulle selle tähtsa teate. 
Praegu on saabunud õige aeg ta vabastada, muidu ma pean täna jälle 
kibestuma. 


Ma ei ole oma emotsioonide teiste peale välja valaja, seepärast 
olen ikka kannatanud. Intelligentse ja hea inimese kombel oskan ma 
oma suud pidada. Selle peale, et ma just niisugune olen, ma ei 
kibestu. Olen, vastupidi, rõõmus ja uhke olnud, et suudan kasvõi 
väliselt tasakaalukas olla. See on minu tugev külg. Tasakaalu säilita- 
mist ilma halba endasse võtmata ma alles õpin. 


No kui mul on selline stress, siis tule) see vabastada. Hakkan 
andestama oma vastumeelsusele tunnistada oma elu kibestumisi. 
Võtan ta enda ette kui inimese, kellega räägin ja avastan, et see olen 
mina ise. Vaatan nüüd ennast kõrvalt. Ta näitab, et tegelikult on see 
vastumeelsus sulaselge viha süüdiolemise vastu. Ma ei talu süüdis- 
tamist tõepoolest ja kui mõelda, siis vahel vihastan tõsiselt, kui keegi 
kedagi süüdistab, sest ma näen, kui vale see on. Ma isegi sekkun teist 
kaitsma ja tõmban süüdistaja viha endale. Ennast ma kaitsma ei lähe. 
Kui lähen, siis peab eluohtlik olukord olema. Ootan, et teine mind 
kaitseks -- mina ju teda kaitsesin. Aga ma tean, et ta seda ei tee ja ta 

ei tee tõepoolest. See tekitab pettumusi ja kibestumusi. Nüüd tean, el 
minu enda stress - teised mind nagunii kaiisma ei tule — ei lase teisi 
mulle appi tulla. Kui tuleksid, siis ma ei saaks enam läbi sei:e stressi 


kannatuste õppida. 
Teist on hea näha, ennast peab vaatama. 


Tunnen, et minu kohta käib see tõde väga hästi. Oskan teiste 
mõtteid lugeda, aga enda hingerägastikku tungimiseks peab ka aega 
leidma. Õnneks oskan juba õigemini mõelca ja ei eita oma negatiiv- 
sust. Hea meelega õngitsen vähke oma hinge jõe kivi alt, sest tean, et 
siis saan üha enam iseendaks - julgeks, tugevaks, targaks. Mine tea 
ehk ilusakski. 


Näen ennast järsku oma emana. Täpselt! Ma olen ju selle koha 
pealt täpselt oma ema. Ja kuidas ma oma ema sedasama iseloomu- 
omadust taunin! Märkamatult olen läinud üle andestama vabaks 
vastumeelsust tunnistada oma ema elu kibestumisi. Tunnen, kuidas 
vabastan oma emana oma ema sama stressi. Palun andeks stressilt, et 
olen teda nii pikalt endas kasvatanud. 


Vahepeal kordan lihtsalt: “Vastumeelsus tunnistada oma ema elu 
kibestumisi. Vastumeelsus tunnistada oma elu kibestumisi.” Kordan 
ja kordan nii, kuidas mõte tuleb. 


Ei ole halba ilma heata ja head ilma halvata. 


Minu kangekaelsus, mis on ju oma hea poolega mind elu 
habrastest olukordadest üle aidanud, on oma liiga suureks kasvatatud 
halva poolega tekitanud mulle vastumeelsuse tunnistada oma elu 
kibestumisi. Oh hoidku! Aga see on ju tõsi. Kuidas ma ei ole tahtnud 
näidata, et olen nõrk ja annan alla. Hirm olla süüdi, sest siis ei peeta 
minust lugu, kasvas hinges vihaseks vastuhakuks. Küllap see oli 
sõnadetagi näost näha. Mees ja lapsed on seda kindlasti näinud, aga 
võõraste ees emotsioone taltsutatakse. Hirm. et ei armastata, surub 
raamidesse. 


Räägin ikka edasi oma vastumeelsusega. Iga süüdistamine on 
hinge läinud. Ma ei ole otsinud teiste vig, olen neile alati põhjen- 
duse ja õigustuse leidnud, aga enda süüdistamine on mul kähku 
käinud. Samuti lähedaste süüdistamine. Lapsest saadik olen endale 
rääkinud: “Võõrad ei tea, mis mulle meeldib. Aga miks omad haiget 
teevad?” 


Alles nüüd tean, et omade kaudu tulevad elu suuremad ja 
kibedamad õppetunnid. Kes rohkem armastab, see ka rohkem 
õpetab... 


Me oleme omad endale ise valinud, et me lakkamatult õpiksime 
halba heastama. Et õppetunnid tulevad halva kaudu, seda ma lapsena 
ei teadnud. 


Nüüd ajab olukord mind juba naerma. Inimene on ikka rumal. 
Elu kohe peab talle keretäisi andma. Kust muidu tulevad talle 
tarkused. Palun andeks oma vihaselt mittetahtmiselt tunnistada oma 
pettumusi, et olen ta nii suureks kasvatanud. Kui on valu, siis on ju 
viha - selles peab aus olema. Palun oma kehalt andeks. 


Põie valu on ammu kadunud, aga mina räägin oma vastumeel- 
susega tunnistada oma elu möödalaskmisi, mis on hinge kibestanud. 
Sellel päeval tulid mu juurde haiged, kelle olemus süüdistas: “Sa 


” 


ravisid mind küll, aga näed, terve ma ei ole!” Kui ma veel eile 
oleksin pettunud ja kibestunud olnud, sest nemad polnud Jumalikku 
tarkust, mis läbi minu tuli, vastu võtnud ja piisavalt endaga tööd 
teinud, siis nüüd ma ütlesin: “Kullakene, Te tahate, et tuba oleks soe, 
aga endal on puu langetamata. Need nürid saagimise jäljed puutüvel 
ajasid puu veel kiiremini kasvama, et jälge kinni kasvatada.” 


Nende inimeste reaktsioon oli rahulik: “Ma mõtlesin ise ka, et 
ega see nii lihtsalt ei lähe.” 


Minu pettumustel ei olnudki põhjust kasvada. 


Valetamisest 


Me tahame näha ja kuulda head, aga oma hirmudega tõmbame ligi 
vastupidist. Et süüdistamisest ja karistamisest pääseda, räägime asja ilusaks. 
See ongi valetamine. On väikesi valesid, on suuri ja väga suuri. Neil on 
omadus laviinina kasvada. 


Praeguses maailmas käib igal sammul valetamine, see on elustiil. 


Mida paremini oskab inimene valetada, seda vähem ta endale oma vigu 

tunnistab. Kui ta alguses nimetab oma tegevust hädavaleks, sest wii om 
parem kõigil, seda rohkem muutub see elustiiliks ja siis on seesama valetaja 


teistele kõige suurem näpuga näita ja. 


Näiteks näeb inimene teiste viga, aga isegi kui teine oma segaduses 
kõrvaltvaataja arvamust küsib, siis nägija ei ütle. Head ei ole ütelda, aga 
halba ei taha, tegelikult ei julge ütelda. Nii ta, hea inimene, siis soovita) 
pöörduda kellegi poole põhjendusega, et see on tark ja teab väljapääsu. 
Kolmas, kellelt pikema sissejuhatuseta arvamust küsitakse, ütleb selle 
otsekoheselt välja. Kolmanda siirus on alateadlikult provotseeritud teise 
ebaausast soovist ebameeldiv vastutus enda kaelast kolmandale veeretada. 
Tagajärjeks on esimese ja teise ahastus: “Küll on see kolmas halb inimene!” 


Siis otsib esimene kolmandaga kohtumist, et ennast õigustades põhjen- 
dada: “Näed, ta on selline rumal. Ammu oleks pidanud talle tõtt näkku 
ütlema!” Esimene ei mõista, et soovides olla hea inimene, kes kunagi 
kellelegi halba ei tee, on ta tegelikult kõige rohkem halba teinud. Teine on 
vaid koolipoiss, kes oma oskamatuse pärast kannatab. 


Tõdz on valus kuulata. Hirm tõde näha ja kuulda sunnib inimesed 
valetama. See hirm sunnib isegi endale valetama nii, et inimene ei märka 
kui ebasiiras, teatraalne ehk valelik ta on. Loomad ja loodusinimesed näevad 
tõde hästi, nn. kõrgelt-tsiviliseeritud inimesed väga halvasti. 


Näiteks tuleb oma südame ja liigestevaevustega ning lülisamba vž- 
ludega ja kümne muu tõvega naine, kes kõigepealt kiirustab teatama, et tal 
on heatahtlikud vanemad olnud, et tal on tubli mees ja suurepärased lapsed 
ning eriliselt andekad lapselapsed. Hoian end tagasi. et mitte kohe öelda: 
“ Kallis inimene, tehke silmad lahti! Elu oma heas ja halvas tahab etamist ja 
õiget lähenemist, enesepettus Teid selles ei aita.” Tema hirmud sunnivad 
teda kõike halba üle kuldama peaasi, et ei öeldaks halba. 


Püha Jumal, õpeta kuidas ma sellele liiga heale inimesele tema 
eksitused selgeks teen! Aga hea Jumal ei anna mulle muud võimalust -- ta 
armastab tõde. Ta teab, et kui ma tõe avaldan, siis selle naise tervis lähel 
korraks märgatavalt halvemaks, et siis tunduvalt paremaks muutuda ja ei 
luba mul valetada. 


Aga patsient on nähtavalt pettunud ja pettub kodus veelgi. Tema 
süütunded, hirmud ja vihad ärkavad üles ja hakkavad vabadust nõudma. Ta 
näeb, et kodus peab ta end palju muutma, et tööl on tal tema enda päras! 
halb, aga seda tunnistada on vastumeelne. Ta on ennast nii heaks pidanud. 
Kurjale on lihtne tõtt öelda, aga heale inimesele tema vigu näkku öelda nii, 

et ta öeldu ees kurdiks ei muutu, on suur kunst. 


Nii arutlen mina, aga tema esialgu veel räägib ja räägib ja räägib ja 
mõelda ei oska. Kurdab rahapuudust, aga teeb end kurtmistega järjest 
haigemaks, et kallite ravimite peale raha kulutades veel suuremasse raha- 
puudusesse sattuda. Ja nüüd pean mina talle kõik selle välja ütlema. Kallis 


Jumal, aita mind! 


Varjamine on valetamine, ükskõik, kas see on kellegi kaitsmiseks või 
kannatuste vältimiseks. Varjamise õigustusi on samapalju kui varjajaid. 
Kunagi üht välismaalast ravides leidsin tema haiguse algpõhjuse 50 aastat 
tagasi juhtunud konfliktis. Oma liigses pühas lihtsameelsuses, arvestamata, 
et minu arusaamad ei ole tema arusaamad, ütlesin ma põhjuse välja ja 
kutsusin esile tema vihapurske: “Kuidas Te julgete! Ma pole sellest isegi 
oma peres rääkinud ja Teil pole häbi seda mulle näkku öelda!” Olin 
hämmastuses rahamaailma aumõiste pärast. 


Häbi mul oli, aga ainult sellepärast, et ma delikaatsuse sildi all pidin 
oma Suu kinni panema ja teda lohutama valega, et küllap nüüd läheb tervis 
paremaks. Mul oli häbi Jumala ees. 


Täiskasvanu vale oleks nagu teistsugune laste omast. Täiskasvanu ei 
näe, et laps teda selgeltnägija terasel pilgul vaatab ja õpib sel momendil 
valetamist, kuna nii teeb tema ema või isa, kelle sarnane laps olla tahab, sest 
siis ehk armastatakse rohkem. Käbi ei kuku kännust kaugele. Kui Te vastu 
vaidlete, siis teadke ikka, et ka Teie mõte on tegu. See näiliselt aus inimene, 
kes kunagi hirmu pärast varastada ei ole saanud, on mõttes oma saamatust 
kahetsenud ja see ongi lapsele tema käitumisharjumuse kujundanud. Ta tu!i 
õppima, kuidas sõnu teoks teha. 


Mida rohkem on valetajaid, seda rohkem peab olema äärmuslikult 
ausaid. Aärmuslikkus on alati ohtlik. 


Kui vanemad kasvatavad last nii ausaks, et see midagi valetamisest ja 
varastamisest ei tea, siis see kogenematu noor inimene saab nii Suure 
hingelise löögi, et mitte kunagi elus sellest üle ei suuda saada. Ta ei usu 
enam kedagi, ka vanemaid mitte, sest nemad on ju teda eluvõõraks 
kasvatanud. Tema vanemad on valet vihanud ja vale käes kannatanud. Nad 
on väljakutsena maailma pahelisuse vastu olnud nii ausad, et laps ei tohi 
kuuldagi valest. Laps on kasvatatud naiivseks. Oma hinges ja vaimus kannab 
ta hirmu ja viha vale ees ning esimesel võimalusel tõmbabki selle endale 


ligi. 


Nii toimis tema vanemate vale. Ausate inimeste vale oli see, et nad 
lapsele ei õpetanud elu pahupoolt selgeks. Nad ei teadnud, et vale ja tõde on 
elutõe kaks otsa. 


Seevastu äärmusliku valetaja vanema laps enam äärmuslikum olla ei 
saa ja tema tuleb ausalt elu elama. Tal on sellelt vanemalt õppida teised 
õppetükid. 

Ainult see, kes kõike teab ja elu seadusi õigesti kasutab, on tark, tugev, 
terve ja edukas. 


Kas Te armastate valetajaid? Ei armasta? Järelikult kardate või 
vihkate. Viha vale vastu on viha ka valetajate vastu, valelikkuse vastu, 
ebaaususe vastu, varastamise vastu, kombineerimise, mahhineerimise, alt- 
käemaksude vastu, kõigi valgustkartvate tegude vastu. Aga ka vaikimise, 
varjamise, hädavale vastu. Ka viha alandamise vastu võib varast ligi 
tõmmata, kui Teid, tarka inimest, rumal varas sellise näotu alttõmbamisega 
alandab. 


Mida rohkem mõtet arendate, seda rohkem mõistate, et ühest mõttest 
hargneb mõtete näol 10 - 100 - 1000 uut seost. Enda imestuseks avastate, 
et Teie viha valetamise vastu on tegelikult viha iseenda vastu, sest oma hea 
olla tahtmises ehk hirmust, et mind avameelsena ei armastata, olete oma suu 
kinni pannud seal, kus peaks lahti tegema, olete viisaka inimesena kasvõi 
tühist ebaausat mängu kaasa mänginud ja ei ole märganudki, kuidas selline 
käitumine loomulikuks ja õigeks on muutunud. Nii teevad kõik — põhjendate. 


Olete ebaaususe tõeks nimetanud, usute seda, aga tunnete selgelt kui 
Teile valetatakse ja saate vihaseks, et Teid rumalaks peetakse. Tõestada 
teise valet ei saa Te millegagi. Saate alandusest endale peavalu või veel 
midagi hullemat, oleneb kui kaua Te oma viha vaos olete suutnud hoida ja 
koguda ning kui rängalt Te viimasel hetkel vihastusite. 


Sellised õnnetused juhtuvad inimestega, kes iseennast paremaks peavad 
kui nad on. Tõeline varas ja petis pead ei valuta, sest ta on iseendale oma 
pahelisuses aus. Ja tõeliselt ausat inimest ei vihka valelik kunagi ja tõeliselt 
ausalt inimeselt varas varastama ei lähe. 


Andke andeks oma hirmule ja vihale vale ees ning neile, et nad on 
Teisse tulnud. Andke endale andeks, et Te olete nad endasse võtnud. Paluge 
kehalt andeks, et olete keha selle pärast kannatama pannud. Paluge valelt 
andeks, et Te teda kardate ja vihkate ning aina suuremaks kasvatate, 
oskamata teda vabaks lasta. 

Oma imestuseks avastate, et suudate ärritumata mõelda valetajatele ja 
varastajatele, oskate neid isegi mõista, seega olete õppinud end valetajate ja 
varastajate eest kaitsma. Et Te sellega pole maailma valet ja ebaõiglust 
kaotanud, see on ka selge. Kuidas saab ta kaduda, kui inimesed selle abil 
veel õppida tahavad! 


Hädasolija aitamisest 


On inimesi, kellel enda vaoshoidmine on kohutavalt raske. Kui nad on 
seda kohustatud tegema, siis, olles neid veidikenegi tundma õppinud, võite 
juba aimata, missugune plahvatus võib neist vallanduda. Kui see moment on 
möödas, siis on ta siiraim ja meeldivaim inimene. 


Andke juba ette andeks vihale süüdistamise ees ja tehke talle head - 
öelge välja need tema jaoks provokatsioonilised sõnad, et ta saaks end 
tühjaks karjuda. Nii on tema vabanenud oma kuhjunud vihast ja Te olete 
teinud head. Häiriv pingetunne kaob ja te võite mõlemad rõõmsasti edasi 


elada. 


Selline probleem on sagedasem vanade inimestega koos elades. Vana 
nooreks ei tee, aga uue mõttelaadiga inimese jaoks on vana tugevuse 
proovikiviks. Kui olukorra õigesti lahendate, siis olete kõik rahul ja Te olete 


vaimus kasvanud. 


Kui ikka vana inimene ütleb, et tema ärritus ja viha tulevad sellest, et 
tema haigeks jäi, siis nii peab see tema jaoks olema ja on. Andke talle 
andeks, et ta Teid oma mõistmatuse, oskamatuse, suutmatuse või tahtma- 
tusega ärritab ja laske tal elada nagu inimene tahab. Vabastage endast 
stressid, mis temaga seoses on ja tundke rõõmu, et olete nendest tülidest 
prii. Ta võib Teie kõrva ääres ükskõik mida ja ükskõik kui sageli karjuda, 
aga Teie olete kui kurt. Vahe tõeliste kurtidega on ainult selles, et Teil 
jookeb kuuldu kõrvust mööda, sest Te olete selle õppetüki ära õppinud. Aga 
kui Te hakkate vihaselt tatma kisa mitte kuulda, siis ükskord tuleb kurtus 
ja näitab sel kombel Teie mõtteviisi vigasust. Laste kurtus tekib samuti 
hirmust ja tahtmatusest alandavat ja hävitavat kisa kuulata. 


Vasturääkivus vanurite jutu ja tegude vahel võib olla karjuv, aga 
nemad ise seda ei näe nii, nagu Teie ei näe oma vigu. Andestamine ja 

andeks palumine võib näida alandusena, tegelikult nad ülendavad Teid. 
Küllap tunnete kohe enda hingerahu taastumist, kui olete siiralt andeks 
palunud. Aga kui andekspalumine toimub sündkorras, isegi kui kodurahu 
nimel end ise sunnite, siis olete end ise alandanud ja tekitanud vanas 
inimeses võidurõõmu. mis sunnib teda Teid veel alandama. Võidurõõm on 
tegelikult süüdlase leidmise viha. Teie enda alandus tõmbab ligi alandamist. 


Kui Teil on tast väga kahju, sest ta on Teie ema, isa, õde või vend, siis 
andke kahjutundele niikaua andeks, kuni ta kaob ja Te rahunete. Teisse tuleb 
rahulik mõistmine, etta ei taha Teie head, ta tahab oma halba. See on tema 
elu õppetunni äraõppimise moodus -— läbi kannatuste. 


Vanade inimeste hirm, et mind ei armastata, on aastate jooksul 
kasvanud vihaseks etteheitmiseks, et temast ei hoolita, oodatakse tema 
surma, tahetakse temale halba, keegi midagi ei tee jne. Vanade enesehalet- 
sus ja soov tähelepanu järele võib olla ääretult suur ja egoistlik — nad näevad 
ainult enda häda, aga teiste valude suhtes on armutud. 


Halastamatu teistes süüdlaste otsimine tekitab valusid üle kogu 
keha. 


Selline on nende inimeste vigade lunastus, aga tavaliselt nad nõuan- 
netest õpetust ei võta, nad neelavad parem valuvaigisteid või rahusteid. 
Õppige Teie tema vigadest, et ise vanas eas niimoodi kannatama ei peaks ja 
teadke, et selline vana inimene on Teie ellu tulnud kui hoiatustuli, mis püüab 
Teid õpetada samu vigu vältima. Ärge pidage teda halvaks. pidage tema 
tegu halvaks. Halbu tegusid teeb rumal inimene, kes on siia ilma tulnud 
õppima, aga ei ole ära õppinud ja nüüd vaevleb. Vanus on suhteline mõiste. 
Selline oskamatus elu mõista on meil kõigil, vanadel on vigade koorem 
lihtsalt väga suur. 


Lue mõttelaadiga inimestel on sageli oma äratundmise õhinas raske 
näha, kuidas tema kallid lähedased hinge või ihuhädas vaevlevad ja ei taha 
kuuldagi head õpetust. Hoopis tigedaks saavad. See teeb omakorda potent- 
siaalse abistaja vihaseks. Valus on vaadata kui minu abi vastu ei võeta. 
Olukorra lahendusi on mitmeid. 


Tänapäeva inimene kasutab kergema vastupanu teed -- ta läheb eemale. 
[.apsed lähevad vanematekodust kaugele elama, et sõltuvusest vaba olla. 
Hea on enesele öelca: “Ma saan ise hakkama!” Petlik rahu võib kesta 


aastaid. Aja möödudes tekivad probleemid. 


Vanemad peaksid hoidma ja õpetama lapselapsi ning lapsed peaksid 

aitama vanemaid, aga kaugus takistab. Õigustus on veenev. Raskuste 
suurenedes hakkavad kasvama vastastikused süüdistamised ja näiline õigus 
jääb alati rääkijale. Kumbki pool ei mõista, et kaotavad mõlemad. 


Tegelik elutõde on, et ei vanemad ega lapsed ei ole õppinud ära 
üksteise mõistmist. Nende elu õppetükid on õppimata ja selle tagajärg tuleb 
neile nende oma laste kasvades kätte. ; 

Tänapäeva keeles öeldakse: “Laps on iseseisvaks kasvatatud!”-See on 
suurepärane näitaja, sellega uhkustatakse. Aga iga hea muutub liigselt 
suureks kasvades halvaks. Kui iseseisvus kasvab lahtirebimiseks juurtest, 


siis võib puu taeva alla tõusta, aga see pole enam puu. Puu, kes enda 
juurtest ei hooli on elutu. Ta ütleb: “Milleks mulle need juured, ma saan ise 


hakkama!” Ta ei märkagi, kuidas toitva pinnase vägi temast kaduma läks ja 
kuidas saatuslik uue ajastu haigus ta maise keha, mis ainult juurtest pärit 
toidust elab, olematuks muudab. 

Tänapäeva vanemad võiksid end vabastada sellest inimkonna seksuaal- 
maniakaalsest hullumeelsusest, mis on hävitamas neid endid ja tulevast 


põlvkonda. 
Tänage Jumalat, kui Teil on kodus või lähedal ükskõik kuidas häälitsev 
ema või isa, vanaema või vanaisa. See tähendab, et kõik on veel parandatav. 


Te pole juurteta puu. 
Jumal on loonud inimesed sündima ja surema pideva vooluna, et oma 
elu jooksul õpiks igaüks lisaks enda kogemustele võimalikult palju teiste 
kogemustest. Aga me jookseme elu õppetükkide eest ära, et kunagi hiljem 
teisi süüdistades tunda, et halva jalad jõudsid mulle järele, kuid seda mitte 


tunnistada. 
Sünd ja surm on elu kaks otsa. Tänapäeva tark inimene on nii kaugele 


jõudnud, et mida targem ta enda arvates on, seda vähem oskab ta surra. 
Sündida ta nagunii ei osanud. Hirm sünnitada ja hirm surra on sageli 


samastunud. 

Iga aeg saab kunagi otsa. See, kes on kedagi surra aidanud, see oskab 
ka ise surra. Aga kes hirmust poolsurnuna teise äramineku raskemaks tegi, 
selle suremise kunst on selgeks õppimata. Kui sageli peaks elus hoidmise 
asemel aitama inimest võimalikult väikeste vaevadega siit ilmasr ära minna. 
Oskus sõnadega lahkujale uks avada nn. tsiviliseeritud inimestel praktiliselt 
puudub. See oleks igaühel vaja ära õppida. 


Vabastage oma hirmud ja leidke endas nii palju jõudu, et oma isa ja 

ema rahulikult ära saata suudaksite. Olles surija kõrval, või:e oma hinges 
temalt oma vead andeks paluda ja temale tema vead andeks anda. 
Arusaamine õppetundidest hajutab Teie paanika. Tunnete end imelikult 
rahunemas ja temagi rahuneb. Tunnete, et ema halb on heaks saanud ja 
temagi muutub imelikult helgeks. Teadke, et Teil on hing rahul, kui Teie 
emal on hea, ja Teie emal on hing rahul, kui lapsel on hea. Rahul hing saab 
vabaneda kehast, sest ta on selle elu kohustused täitnud. 


Olles oma isa surivoodil andestanud ja andeks palunud, mõistate, mida 
ta Teile on õpetanud ja mida Teie olete ära õppinud. Teie vaimu selginemine 
väljendub arukuse suurenemisega. Kaob kahjutunne, jääb elutarkus. Surm ei 
kohuta enam Teid. Temast on õpetaja saanud. 


Elu pakub lõputult õppimisvõimalusi, aga lasteaiad, lastekodud, 
vanadekodud ja vanglad on väikesi erinevusi omades inimeste rumaluse ja 
rumalaks jäämise soovi suurimaks tunnistajaks. Nad on inimkonna vaimse 


vangisoleku tunnistajad. 


Iga inimene on iseenda halbade mõtete käes vangis. 
Ainult vaimne vabadus tagab füüsilise vabaduse. 


Aruka inimese jaoks ei ole vanadus haigus ega noorus haiguse puudu- 
mine. Haigus on halbade mõtete kuhjumise tagajärg. 


Inimeste mõistuse tase on väga erinev. Samuti on see ka vaimse 
tasemega. Vanasõna — targem annab järele — tähendab, et vaimselt targem 
ja avatum peab laskuma madalamale tasemele, kui ta teisega suhtlema peab. 
Tavaliselt on iga järgnev põlvkond eelmisest targem, isegi kui väliselt on 
vastupidi. Seepärast on vaja lastel oma kaela painutada. Kes painduda ei 
taha või ei oska, seda hakatakse alandama, olgu ta nii kangekaelne kui 
tahab. Alandamisega saab murda ka kõige kangema kaela. 


Selline põlvkondade vaheline võitlus käib kodudes, kus lapsed, vane- 
mad ja vanavanemad koos elavad. Kõige rohkem kannatab keskmine 
põlvkond, sest tema on ründeobjektiks mõlemalt poolt. Süüdistused teki- 
tavad olukorra, kus vanaema õitseb oma õeluses, tütar hävineb ja tütretütar 
lahkub enne täisealiseks saamist kodust. Kõik tunnevad, et talle tehakse liiga 
ja kõik tahaksid, et teised ennast muudaksid. Kodurahu huvidzs salatsemine, 
varjamine, peitmine, valetamine muutuvad elustiiliks ja kogunevad vaikselt 
vihkamiseks. Mehed lasevad sellisest kodust jalga või surevad. 


Harjumuslik nõudmine, et elu korda tehtaks, on sageli ületamatu 
takistus. Isegi need, kes andestamisega juba tegelevad, avastavad tihti enda 

pahameeleks, et on uuesti vanade harjumuste püünisesse sattunud. Märka: 
mata enda pinnapealsust ja vähest tööd, tehakse pettunult kiire otsus, e! 
andestamine ei aidanudki. Oma viga taibatakse alles siis, kui uus elukat- 
sumus jälle selget märku annab. 


Ja ega andestamisega ainuüksi ka ei saa. Kui oskate nii mõelda, et 
halba enam oma ligi ei tõmba, siis on kõik korras. Seniks aga peab asjade 
selgeksrääkimiseks, enese ja teiste kaitseks ikka suu lahti tegema. Ülbusele 
tuleb teada anda, et ta mitte märkamata ei jäänud. Kurja tegijale tuleb tema 
viga näkku öelda, muidu ta arvab end kõikvõimsaks oma tegemistes. 
Vaikides kannataja suurendab halba, sest kui ta juba kannatab, siis ta kogub 
enesele märkamata endasse vaikset viha. 


Kes teistele halba teeb ja sõnalisest õpetamisest aru ei saa, seda on 
aegadest aega vitsaga karistatud, et tarkus alt üles -- pähe — tõuseks. Kui 
inimene vajab sellist õpetust, aga talle pakutakse kõrgema taseme õpetust. 
mida ta vastu võtta ei oska, siis tal jääb nagu üks õppimise etapp läbimata ja 
ta võib isegi püüda, aga targaks ta ei saa. Püüdke seda mõista ja mitte 
liialdustesse laskuda. Iga inimene peab omama kasvõi üht kehalise karistuse 
kogemust, et osata seda enda jaoks lahti mõtestada. 


Soovist olla väga tugev 


“Mina tahan tugev olla!” ütlevad naised rõhutades iga sõna eraldi. 
Need on võitlejatüüpi tugevad naised tõepoolest. Nende lipukiri on mehelik: 
“Ma tahan ja ma saan!” 


Selline naine ei tea, et sellises rõhutatud mehelikus tahtmises on soov 
üle olla sellest, mis ei ole minu osa elus. Feministid vaidlevad siinkohal 


mulle kindlasti vastu. 


Mehelikud, rohke karvakasvuga naised, on oma emade meheks 
olemise soovi realiseerijad. Miks tekib naises selline soov? Kui ema nõuab 
väga kärarikkalt oma õigusi ja teeb lastele selgeks kui raske ja trööstitu on 
naiste elu, siis tütar võib kodurahu huvides hakata meheks olemist paremaks 
pidama. Selles on tahtmine paremat elu saada --- saamahimu. Need tüdrukud 
on segaduses, sest ema mõtted ja teod ei kattu. 

Aga kui ema on vabatahtlikult, ilma soovita enda väärikust taastada, 
olnud isale orjaks, kes kõik välja kannatab ja isegi tütre protestile ei 
reageeri, siis on see äärmuslik orjalikkus, millest tütar kasvab risti vastu- 
pidiseks. Ta muutub võrdväärseks oma isale. Ta ei oskagi naiseks olla, sest 
ta ei oska painduda. Ta võib olla abivalmis ja südamlik, aga kogu tema 
olemus on mehelik ja seda ta ise kõrvalt vaadata ei oska. Ta valib omale 
mehelikku jõudu nõudva elukutse ja on ülimalt löödud, kui mõnda meest 
eelistatakse temale. Ta ei hooli naiselikest pisiasjadest, puhtusest ja korrast, 
tal on suured mehelikud eesmärgid. 


Olen nii mõnelegi naisele öelnud: “Naine võib olla isegi peaminister, 
aga ainult ühel tingimusel — kui ta kõigepealt armastab oma meest, isegi kui 
ta on lihtne käsitööline. Sellest hetkest alates, kui ta ennekõike hakkab 
armastama oma peaministri tooli, lakkab ta olemast tõeline peaminister, sest 
ta pole enam naine.” Soo rolli minetamine on suur viga, mis teeb inimese 
tasakaalutuks, lõpuks tigedaks. 


Kulla naised, kes te tahate olla nii tugevad, et elus ilma meesteta 
hakkama saate! Andke oma emale andeks tema vale ellusuhtumine. Selle 
asemel, et olla sama tugev kui mees ja teha mehe töid, et meest ei peaks 
paluma ja oma eneseuhkust sellega alandama, vajaks iga naine oma stresside 
vabastamist ja mehe armastamist. Siis on mees mehelikum ja naine naise- 
likum. 


Jõuga raskusi ületav meeski saab vihaseks, mis siis naisest veel 
rääkida. Intelligentne vaoshoitus või väliselt malbe alandlikkus saab 
tasakaalustatud vaoshoitud vihaga sisemiselt, kui mees lakkab naises inimest 


nägemast. 


Kui selline naine saavutabki oma eesmärgi, siis peab ta varem või 
hiljem midagi tasakaalustamiseks kaotama. Näiteks naissuguorganid, emaks 
olemise õnne... Muide, lapsed võivad olla, aga emaõnn kaob seda enam, 
mida rohkem naine mehe rollis rabeleb. Selliste naiste tütred on õnnetud, 
sest ema pole neile naiseks olemist õpetanud. Ta on olnud üht või teistpidi 
äärmuslik. Nõuda oskavad need emad väga palju, aga paraku võib nõudmisi 
kokku võtta üheselt — ole selline kui mina õigeks pean. See on käsk. Tütred 
ei tea, mida see tähendab, sest ema pole kunagi rääkimiseks aega või julgust 


leidnud. 


Neil naistel on tavaliselt korduvad naissuguorganite operatsioonid. Iga 
korraga kaotab naine midagi jäädavalt ja iga kord aitab keha tal säilitada 
veel võimaluse parandada vigu, st. midagi säilub. Kui naine ei võta õpetust 

ja kui enam naisorganeid ei ole, siis püüab keha teda veel ikkagi takistada. 
Näiteks saab ta nimmermristluu radikuliidi. mis ta kõveraks väänab, et 
suunata naine kõrvale meheksolemise teelt. Kui see haigus arstide abiga 
kõrvaldatakse, siis lõpuks kaob jalgade võime käia vale teed ja siis arstid ei 
saa aidata. 


Siis ütleb see inimene: “Miks mulle enne pole räägitud!” Räägiti ju — 
keha rääkis pikki aastaid, aga Te ei kuulanud. Keha rääkis, et viha mehe 
vastu. kes ainult seksida tahab ja muud ei näe, on võimuka naise arvamus 
asjast. Keha näitas lõikusega, et kui ei taha seksida, siis võib mõnest 
vastavast organist loobuda, aga Te ei saanud aru. Vihkasite üha enam mehi, 
nüüd juba võõraid ka ja ikka juhtusid Teie teele need, kelles Te vigu 
leidsite. Keha juhtis samm sammu järel Te mõtteid õigele teele, aga Te ei 
leidnud kunagi aega teda kuulata. Aina süüdistasite mehi ja kui Teil oleks 
õigus olnud, siis oleksite sellest üha tugevamaks ja tervemaks saanud. Kuna 
olete järjest haigem, siis järelikult olete valesti teinud. Paluge keha käest 


kõik andeks. 


Naise jäik ja kõigutamatu põhimõttekindel tahtmine olla mehest 
tugevam tekitab naisele arterioskleroosi. Kui mees naise tahtmise pärast 
naise peale vihaseks läheb ja jääb, siis tema võtab endale sama haiguse. 


Naise jõud on armastus. Naise armastus on nii ülivõimas, et ta kaitseb 
isegi surma eest. 


NÄIDE ELUST. 


Reibas ja aktiivne vana mees tuli vastuvõtule, sest oli end 
füüsilise tööga üle pingutanud ja vasakus käes oli valu. Käsi oli lõtv. 
Tema paigalt nihkunud kaelalüli vajas paigaldamist. Valu oli kaelast 
pärit. Rääkisin talle ta stressidest. Rääkisin, et ta haigus ei ole mitte 
sellest pärit, et ta liigset raskust tõstis, vaid sellest, et ta enne töö 
algust naise ja poja peale vihastas. Mees mõistis kõike, noogutamine 
märkis nõusolekut. Mina rääkisin ja selgitasin tema mõttelaadi vigu 
kuni veerandtunni möödudes kostis hele plaksakas, mehe kael nõksa- 
tas nähtavalt ja ta ütles: “Noh see häda sai nüüd mööda.” Sai tõesti. 
Olin imestunud tema erilisest tundlikkusest ja imepärasest hinge- 
soojusest. Vaatasin teda -- ta oli üleni armastus. Soojust tuli temast 
minusse - ta armastas mind ka. Mitte kui naist, vaid kui inimest. 
Selline on ligimesearmastus, millest viimasel ajal nii palju räägitakse, 
aga mida variserliku kombeka käitumisega segi aetakse. Vaatasin ta 

vaimu ja hinge ning ütlesin: “Zeil on imeline ema olnud. Nii suuri 
hingearmastust mehe vastu näen harva. Teie isa käis vist küll elus 
tulest ja veest läbi ja ikka tuli koju tagasi?” 


“Oli küll nii,” ütles mees. “/sa käis sõja läbi. Ükski kuul teda ei 
võtnud. Ükski haigus teda ei tahtnud. Ta ise imestas ka. Aga iga kord 
kui meie kodus sööma istusime, olid ka isale toidunõud laual ja isa 
kohale ei istunud kunagi keegi. Ja meil ei nutetud, et isa ei tule koju 
tagasi. Meie ema teadis, et tuleb, ja tuligi. Nad elasid 90-aastaseks 
ja nädal peale ema surma läks ka isa järgi.” 


Paljude naiste silmad on avanenud “Ellujäämise õpetust” lugedes, 
nende suluseis on haigettegev. Tulevad kirjad — mis teha, mu lapsed 
vihkavad mind, kuidas edasi elada, mu mees ei tule enam tagasi, aga mul on 
vaja lapsed üles kasvatada, ma pean mehe eest tööd tegema? Või on neil 
analoogne olukord seetõttu, et mees on padujoodik ja on seega nagu veel ühe 
lapseeest, pealegi on ta veel kõige kapriissem. Või on kõik emast ja naisest 
lahti öelnud, kuna ta ise on ainult asjade jaoks elanud. 


Lahutatud mehe ja laste hirmutamine enesetapuga on paljude naiste 
valitsemise moodus. Enamikul jääb see küll kõigi psüühikat hävitavaks 
lubaduseks. Püüdke mõista, naised, et see on teie saamahimu, mis te elu 
raskeks teeb. Kogu teie eelnev elu on olnud saamine, omamine. nüüd tuleb 
õppida armastama. Mehe ja laste, raha ja asjade omamise kirg on kasvanud 
üle piiride ja ei saa täituda enne, kui te oma vigu ei paranda. 


Probleem on tõesti raskesti lahendatav. Külvatud vili on kasvanud 
vilets. Alustage oma esimese mõtte, mis vaim hingetõmbega saadab, 
vabastamisest ehk mõtisklemisest. Tunnistage oma vigu enesele. Olge ausad 
enese vastu ja paluge mehelt oma hinges andeks, et Te pole oma ämma viga 
parandanud, et olete oma ämma viga oskamatusest suurendanud. Kui olete 
iseerdas tasakaalu leidnud, siis rääkige lastega ja paluge neilt oma vead 
andeks. Pidage meeles, et kui Te hakkate laste ees end enesesüüdistusega 
alandama, siis vihastavad lapsed veel enam. Laps tahab näha oma vanemate 
ülendust, mitte alandust. Lapsed saavad palju paremini aru, et elu on 
õppetund, kus kõik eksivad. 

Mõtisklemine ehk enda mõtetega rääkimine 


Kui Te iseendaga rääkimise tarkuse olete avastanud, siis Te ei ütle 
enam, et Teil pole selleks aega. Iga tühi hetk saab kasutatud maailma uuesti 
avastamiseks, nägemiseks ja imetlemiseks. Te õpite iseendas õnnelik olema. 


Igaühe hingeelu on küll ainuomane, aga need konkreetsed juhud olgu 
Teile abiks. 


ESIMENE MÕTISKLUS. 


Hingan korra, veel korra, kuulan enda mõtteid ja avastan endas viha, et 
kõik ei ole nii, nagu mina tahan. Võtan ta enda ette kui sõbra, kes tuli mind 
õpetama. Ma olen küll üllatunud sellisest halvast mõttest, aga kust mujalt, 
kui minust ta tuli. Ma hakkan temaga rääkima ja püüan mitte .asta ennast 
kõrvalisest häirida. 


Viha, et kõik ei sünni nii, nagu mina tahan, ma annan sulle andeks, et 
sa minusse oled tulnud. Anna mulle andeks, et ma olen su endasse võtnud, 
olen sind endas kinni hoides kasvatanud ja pole mõistnud, et hääletu 
jonnimine, hüsteeritsemine, kangekaelne vaikimine ja kibestumistz enda sisse 
kogumine, nutuga tüli provotseerimine, teistele samasuguste kannatuste 
igatsemine ja viha, kui teised ikka ei mõista seda teha, mida mina tahan ja 
nii palju kui mina tahan — see oled sina —- viha, et kõik ei sünni nii, nagu mina 
tahan. 


Anna andeks, et mulle ei tule korrapealt meelde kõik sellelaadsed 
kibestunud mõtted, millega ma olen nii sõnades kui südames teisi süüdistanud 
ja sind aina suuremaks kuhjanud, oskamata vabastada sind — viha, et kõik ei 
Sünni nii, nagu mina tahan. 


Selle asemel, et sind mõistma hakata ja vabastada, olen hoopis tahtnud 
mitte näha ja kuulda seda, mis mind ärritab ja marru ajab. Olen oodanud, 
kibestumine hinges, millal ometi ükskord mind märgatakse ja olen, viha- 
pisarad hinges. trotsinud tegutsemast, kui hea võimalus kutsus, sest ootasin 
millal vihavaenlane end alandab ja mind tulla palub. 


Anna andeks viha, et kõik ei sünni nii, nagu mina tahan, et olen 
vastumeelselt kõndinud oma igapäevast rada, sest mulle tundts, et minu 
jaoks on elu halb ja ülekohtune, kuid teiste jaoks mitte. Anna andeks, et olen 

hinnanud elu välist külge, oskamata mõista, et tõelised väärtused on varjul ja 
neid on minu sees terve meri. Tead, viha, ct kõik ei sünni nii, nagu mina 
tahan — neid väärtusi on minu sees terve ookean ja kui ma oskaksin halva 
head külge kohe ära tunda, siis oleks minu õnn ei tea kui suur. 


Kallis viha, et kõik ei sünni nii, nagu mina tahan, anna andeks, et olen 
sind kasvatanud nii suureks. ct sa ei ole saanud teha muud, kui mind 
hävitama hakata, sest ma pole osanud varem ei näha ega kuulda, ei tunda ega 
mõista vaid arvasin targalt seda kõike teadvat. 


Ma annan endale andeks, et selle suure viha, et kõik ei sünni nii, nagu 
mina tahan, olen tilgakaupa endasse kogunud, oskamata tähele panna, et 
neist tilkadest, mida ma vihaks ei ole nimetanud, koguneb palju suurem 
anumatäis viha kui üks kapatäis ja mida teisiti kui vihaks nimetada ei saa. 


Enne ma panin talle teised nimed. Anna andeks, ma valetasin sulle 
praegu. Õigemini öeldes ka enne ei pannud ma talle nime, ma citasin oma 
viha, sest ma nägin vigu teistes. Ma petsin ennastki, sest ma tahan nii hea 
olla ja ma ei mõistnud, miks keegi mu head ei näe. Ma ei olnud halvem kui 
teised. Mia ei osanud teiste rõõmuga koos rõõmustada, pidasin seda vul- 
gaarseks, kuigi oleksin ise nii väga tahtnud veel hullemaid tempe teha. Niiüd 
mõistan, et selles ei olnud midagi halba peale selle, et ma olen oma hinges 


kahetsenud tegemata tegemisi. 


Kallis keha! Anna andeks, et olen sind kogu oma eluaja kahjustanud 
vihaga siis, kui kõik ei ole olnud nii, nagu mina tahtsin. Anna andeks, et pole 
osanud rõõmuga vaadata takistustele oma teel ja pole aru saanud, et nad on 
seal alati millegi hoiatuseks. Olen küll tundnud hirmu edasimineku ees, aga 
ei ole teadrud, et sa tol korral olid nagu takistaja teel ning sellega aitasid 
mind. Polc järeldust teinud ja seepärast olen veel kahetsemistega sind, kallis 


keha, kahjustanud. 

Anna andeks, kallis keha, et ma ei ole mõisinud. et iga haigus oli küll 
minu viha :agajärg, aga samal ajal ka hoiatus tuleviku suhtes, mis ütles, et 
kui ma õigesti mõtlema ei hakka, siis tuleb veel suurem häda. Nüüd tean, et 
iga takistus on õppetund, mis on seotud minevikuga. aga toimib ka tulevikku. 


Kallis keha, minusse tahab vägisi tulla süütunne sinu ees, mis ajab 
nutma. Nüüd tean, et pisarad on kõige kauein kehas vangis seisnud viha, mis 
vabaneda tahab. Tean ka, et pisaratega tulevad nad küll korraks välja, aga 
see ei tee mind targemaks ja ma hakkan samu stresse jälle endasse kuhjama. 
Mul on hea meel, et ma oskan nad nüüd vabastada andestamisega vihale, et 


kõik ei ole nii, nagu mina tahan. 

Kogu oma hingest, olles avatud ühenduskanaliks Jumaliku energia ja 
haige inimese vahel, vahendan rääkides neid õpetussõnu nii, et ooteruumis 
ootaja, kes midagi ei tea, ütleb pärast, et temast oleks nagu kuum kiirgus läbi 
läinud ja pea läks suureks ning keha hakkas kaotama piirjooni, aga minu 
vastasistuja ütleb: “Mina olen kõik endast oleneva teinud, ma olen end ära 
kulutanud teistele hea tegemisega!” 


“Kuidas Teie enesetunne praegu on?” küsin. Sageli pean naeru kinni 
hoidma, kui selline inimene järsku ehmatab sellest, et tal ei ole ühtegi muret 
kohe välja pakkuda. Ta on nii roosa ja rõõmsa näoga, et on iseendalegi 
võõras. Midagi on temast nii kadunud, et pärast lahkudes öeldakse: “Justkui 
midagi oleks maha jäänud...” 


Oh, see on kõigest üks suur stressikoorem, millega Te harjunud olite. 
Kui edaspidi leiate enda jaoks aega, et samamoodi oma halbu mõtteid 
vabastada, siis ta ei tulegi enam tagasi. 


TEINE MÕTISKLUS. 


Ärkasite hommikul peavaluga. Oleks Te enda mõtetele hetkeks 
tähelepanu pööranud, siis Te oleksite mõistnud, et Teis on solvumine, et laps 
ei hooli minust. See on ju hirm, et mind ei armastata. 


“Nojaa, me tülitsesime eile. Ta teeb kõike nii, nagu ise tahab, ega ta 
minust ei hooli.” Räägin talle, tema mõistusele, ise tema vaimuga kontaktis 
olles: “Teis on solvtumine, et laps ei hooli Teist. Olgem ausad, see on viha, 
et laps mind ei armasta, et laps ei hooli ega arvesta, ei usalda ega ava 
ennast.” 


Räägime selle viha vabadusse. 


Kallis viha, et laps mind ei armasta, ma annan sulle andeks, et sa 
minusse oled tulnud. Tean, et oled tulnud mind õpetama mõistma, et ta 
hoolib ja armastab, aga suleb oma õiged tunded enda sisse, sest tal on 
süütunne minu ees. Anna andeks, kallis viha, et laps mind ei armasta, et ma 
olen sind pikki aastaid kasvatanud mõistmata, et lapse süütunne minu ees on 
sellest ajast, kui ma olin sundolukorras - kas sünnitada teda või teha aborti. 
Mulle meenub, et abordile sundijate ees olin resoluutne, aga tegelikult olin 
hirmul, et kui katkestan raseduse, siis ei saa enam lapsi. 


Ma olin õnnetu, vihane ja kibestunud maailma ja inimeste pärast ning 

soovisin, et kõike seda, mis oli, poleks olemas. Se kõik läks lapsesse 
süüdistusena — tema ju tahtis nii väga läbi minu tulla siia ilma just sel raskel 
ajal. Ma ju, olgem ausad, soovisin, et teda poleks, aga kartsin valu ja 
lastetust. Kartsin olla poolik naine, keda mees pärast ei armasta. 


Ma mõtlesin enda peale mõistmata, et laps oli kui vahend, millega mehe 
armastus ja tulevaste laste sünd sai tagatud. Sealt sai alguse tema hirm, et 
mind ei armastata, tema vajadus olla sõnakuulelik ja teha kõik nii nagu 
vanematele meeldib, sest siis armastatakse. Tema hirmus on ju osaliselt ka 
surmahirm. 


Kallis laps, ma annaksin kõik, mida sa sooviksid, kui sa ainult ei 
mõtleks, et ma olen kunagi su surma soovinud. Ma armastan sind, aga ma 
olen nii rumal olnud ja pole teadnud. et sa olid millimeetri pikkusena juba 
täiuslikuna ning kõike teadvana minus. Kallis laps, ma ei oska veel praegugi 
õigesti mõelda — näed, ma tahtsin sinu armastust praegugi kogu maailma 
rikkuse eest ära osta, aga sa ei vaja seda. Sa vajad armastuse vabadust. Küll 
mul on raske olnud seda mõista. Me oleme ju harjunud pidama peret enda 
omaks. Kallis laps anna mulle mu vead andeks. 


Tean ka, et tema süütunne miru ees on sellest, et tema ellutulemise 
vajaduse tõttu sain mina kannatada — minu lahklihale tehti pilustuslõige. Nii 
oli sel ajal kombeks, kuigi ta sündis kergesti ja kiiresti. Ma oleksin võinud 
takistada selle lõike tegemist, kui oleksin osanud hirmudeta sünnitada, aga ei 
osanud. Olen kahelnud, kas laps ikka on süüdi mu emaka allavajes, aga kuna 
seda seostatakse sünnitustega, siis olen minagi seda teinud. 


Olen tähele pannud, et laps sellist juttu kuulates ärritub, aga et ta end 
puudutatuna võib tunda, seda poleks ma iialgi arvanud. Alles praegu 
plahvatab mulle see pähe. Püha Jumal, ma olen ka sellega teda kaudselt 
süüdistanud ja tema on, küllap isegi mõistmata, selle süü teiste süüde otsa 
võtnud. Ta on öelnud, et ei taha niisugustest hirmsatest asjadest midagi 
kuulda. Võib-olla on ta tundnud hirmu. Ma pole küll selle peale tulnud, et 
minu jutt teda hirmutada võib. Niisugune tunne on, et ma ei tohiks oma suud 
üldse lahti teha. Ei, mõelda ka ei tohi, kõik läheb valesti. No nüüd hakkasin 
teatraalselt ahastama iseenda ees! Rahu, ainult rahu! Mul on vaja endale 
tunnistada, et pean olema enda ees aus ja teadma, et mina, ainult mina saan 
ja pean oma vead parandama. 


Mu laps on minu vastu ausam, kui mina tema vastu. Ma olen teda 
võinud süüdistada ja ta pole vastu vaielnud. Tema ei ole mind süüdistanud, et 
mina teda ei armasta. Nüüd tean, et ma olen pidanud õigustatuks, et ta just 

nii mõtleb, aga tal ei ole õigust nii arvata, ma ju armastan teda. Hirm sellist 
süüdistust kuulda, nüüd tean seda, on selle mõtte arendamise juures mu 
mõttelõnga sassi ajanud. Ma olen oma lapsele haiget teinud, ta on aina 
kannatantd ja vaikides pea ära pööranud, aga mulle see ei meeldi —- see 
ärritab üles mu süütunded. 


Oler. tahtnud, et kõik selgelt alati välja öeldakse, olen nõudnud ausust 
nii tegudes kui ka tunnetes, aga ise alen kõige suurem varjaja. Olen uhke 
oma aususe üle. aga halva väljaütlemise asemel surun hambad risti, et 
kodurahu hoida. Nõuan teistelt seda, mida ise ei tee, sest häbenen oma 
soove. Temal on kurb olnud, aga mina olen seda kangekaelsuseks ja 
kinnisuseks pidanud. Ta on hoidunud mulle haiget tegemast, sest kunagi, kui 
ma väga haige olin. oli lastes niisugune ema kaotamise hirm, et see hirmutas 
mind ennast terveks, aga hiljem olen ma selle unustanud. Ma olen lapsele 
palju rohkem haiget teinud oma suurema ja tugevama õigusega. 


Kallis viha. et laps minust ei hooli, anna andeks, et ma sind varem ei 
ole vabastanud. 


Olen aina käskinud, et laps küüru sirgeks lööks, sest endast lugupidav 
inimene peab minu meelest sirge olema. Jälle valetan. Tegelikult ma vihkan 
alandlikkust. Ma pole märganud, et minu lapse küür on süütunnetest ja see 
langetatud pilk ei taha varjata muud, kui pisaraid minu lapse silmis, mis 
ütleksid: “Ema, sa ei armasta mind. Sa teed mulle pidevalt haiget oma 
valusate sõnadega, oma ohkamiste, oma rõhutatud uste sulgemisega ja 
lõpetamata jutuga, mis ütleb, et minusugusega pole üldse mõtet inimese 
moodi rääkida. Ma ei saa kõike rääkida, ma ei mõista isegi ennast, ma alles 
õpin. Ja kui ma midagi ütlen, siis ilmtingimata solvan sind. Sa teed küll näo, 
et — pole midagi, see oli ju tõsi - aga solvud ikka. Sa arvad end teiste 
meeleolusid ja mõtteid mõistvat, aga et teised sinu varjatud mõtteid samuti 
tunnetavad, seda sa ei tunnista. Ma ei taha, et mu emal oleks halb. Ma teen 
tegelikult nagu sinagi - kodurahu huvides teen imestunud näo, et sellega 
öelda: kallikene, sa mõistsid mind valesti. Ma vihkan valet. Kui varas 
varastab asja, siis on see minu meelest parem, kui tundeid varjatakse ja teise 
nimega nimetatakse. Siis on mul nii halb. Ma armastan sind üle köige 
maailmas, aga sina tahad tõestust ja seda ei oska ma sulle anda.” 


Kallis viha, et minu laps minust ei hooli, sa oled mind õpetanud 
vaatama, 2t minu solvumised on temasse läinud, aga ma ei ole seda varem 
mõistnud. Ma olen olnud solvunud, kui olen teada saanud, et minu laps küsib 
nõu kelleltki teiselt, julgemata minu juurde tulla. Olen olnud nii kurb ja 
nutnud õnnetu ema pisaraid, kes on lapse jaoks kõik teinud, aga kelle hea 

tasutakse halvaga. Nüüd tean, et need on vihapisarad. Olen tauninud emasid, 
kes on lapse üleskasvatamise eest nõudnud lapselt sõnakuulelikkust. Nüüd 
mõistan, et olen ise sama teinud. Olen süüdistanud last usaldamatuses, ise 
hinges tundes, et olen selle ise põhjustanud, aga siiani ei ole ma seda lapselt 
andeks palunud. Olen ennast ja oma tegemisi õigeks pidades kuhjanud enda 
hinge kibestumist. 


Kallis viha, et /aps minust ei hooli, anna andeks, et sind endasse 
kogudes ei ole ma üldse aru saanud, et olen tahtma hakanud seda, et laps 
tuleks esimesena ja isegi ei tea missugust süüd üles tunnistades end minu ees 


alandaks. 


Anna andeks, et ma olen andeks palumist pidanud alanduseks. Nüüd 
mõistan, miks inimesed vahel andestamise asemel ütlevad: “nne suren!” 
Ma ei ole mõistnud, et mina olen see, kes oma lapse ees lugupidamisest 
kummardama ja andeks paluma peab, sest ta on mind õpetanud minu vigu 
mõistma. Ma oleksin pidanud juba ammu ennast temast kui peeglist vaatama. 


Minu hirm, et mind ei armastata, on kasvanud pettepiltidena vihaks, et 
ma eisaa seda, mida ma tahan — lapse armastust. Ma annan endale andeks, 
et ma olen sellise viha endasse võtnud. Praegu tunnen, kui vastik ma endale 
olen ja veel andestan! Tunnen hoopis, et olen keretäit väärt. Ma olen ikka 
hirmus inimene, kes on väljastpoolt nii kena ja klantsitud olnud. Tule taevas 
appi, nüüd ma ju hakkasin iseennast sõimama. Solvumistest kasvanud viha 
pöördub kui vulkaan ükskõik kelle vastu, hea et praegu oma mõtet jälgisin ja 
aru sain, et see oli viha iseenda vastu. Oleks keegi praegu silmapiiril olnud, 
siis ma oleksin kindlasti temas vihastajat näinud — ma ei arutle ju tavaliselt 
oma mõtete üle. Kallis viha, et /aps mind ei armasta, sa näed, kui palju ma 
olen vigu teinud ja sa näed, et ma olen nii mõndagi mõistma hakanud. Sa 
saad nüüd vähenema ja minust lahkuma hakata. 


Kallis keha, anna andeks, et vihaga, et iaps mind ei armasta, olen sulle 
palju halba teinud. Olen olnud ärritunud ja ei ole enne mõistnud, et niikaua, 
kuni minus on viha, ei saa minu laps minu juurde vabalt ja julgelt tulla. Ma 
olen tema jaoks olnud kui vaenlane, kelle relvaks on viha. Kui ta oleks julge 
ja tuleks, siis kuidas ma oleksin saanud vihane olla? Ma pole osanud sind 
enne vabadusse lasta, sest ma olen vajanud viha õppetundi. 


Küll on mul praegu raske seda viimast endale tunnistada. Kogu mu 
olemus protesteerib ja teeb mind kurvaks. Tunnen, kuidas keha tahab lössi 
vajuda ja käega lüüa. Küll oleks hea, kui keegi minu eest sellised asjad ära 
teeks, aga ma tunnen, kallis keha, et sina arvad teisiti, kui minu rumal 

mõistus. Näe't, nüüd läks mu süda mõistuse peale mõeldes täis. Varem ma 
oleksin hakanud vene valitsust ja raskeid aegu oma vähese koolihariduse 
pärast süüdistama, aga nüüd ma tean, et sina, kallis keha, õpetad mulle 
pidevalt hingeharidust ja ma ei ole seda, nagu koolis käimistki, tõsiselt 


võtnud. 


Kallis viha, tänan sind õppetunni eest! 


KOLMAS MÕTISKLUS. 


Teie jalad valutavad ja aeg-ajalt on nad turses. Vahel kõnnite pika maa 
maha või keerlete koduste tööde ringis minutitki istumata, aga jalad ei tule 
meeldegi. Vahel on juba lühikest teed käies tallad tulised ja varbad villis. 
Loogikat mitte mingisugust! 


Läheme Teie eilsesse päeva tagasi ja püüame koos end uuesti sinna 
mõelda. 


Lähete, hinges viha, et kõik ei ole nii, nagu mina tahan. Anname talle 
andeks. 


Kallis viha, et kõik ei ole nii, nagu mina tahan, ma olen sind aina 
suuremaks kasvatades nii palju vihaseid miksisid endasse kogunud ja pole 
taibanud, et see ongi viha. Kui tulen mööda teed ja jalad jäävad valusaks, siis 
ei ole ma mõelnud sellele eelnenud halbadele mõtetele ja nende taga- 
järgedele, vaid olen hakanud pahaselt otsima vigu. 


Miks see tee on nii konarlik? Miks kingad tehakse nii halvad, et 
hõõruvad? Seda, et kõik kingad minu jalas aeg-ajalt hõõruvad, ma ei mõtlz, 
järelduse tegemisest rääkimata. Siis nuhtlen ennast, et ma bussiga ei võinud 
sõita. Näe, nemad sõidavad autoga minust mööda, mis neil viga! Selle peale 
ma ei mõtle, et mul seisab auto ukse ees, aga ma ise pole küllalt kind- 
lameelne juht, et rahvarohkes kohas kitsastel linnatänavatel rallida. Selle 
peale, et käimine on tervislik, ei mõtle ma praegu hoopiski. 


Ma ju otsin süüdlasi oma paha tuju õigustamiseks. Leian, et mees võtab 
iga kord, kui just mina tahan autosõitu harjutada, auto omale kasutada. =t 
tema tegemine on sel momendil hädapärasem, seda ma ei mõtle. Ma mõtlen, 
et mees peab naist austama. Et naine peab meest ka austama, seda ma ei 
mõtle. Minu pähe ei mahu praegu midagi peale pahameele. 


Ma olen ju heategija, mu eesmärk on hea. Ma olen täna nii palju 
plaaninud, see kõik on pere jaoks, aga selgemast selgem on, et ei jõua. Et ma 

mõitetult rabelen, seda ma ei mõtle. Ma ju tahan, et kõik oleks hästi, et teed 
olexs siledad, et kingsepad teeksid ainult häid jalanõusid. Et kõik, kellel on 
vaja autojuhtimine ära õppida, peaksid seda kohe, kui pähe tuleb, saama. 
Mul on nii palju häid soove. 


Mäletatakse sündmusi, mitte mõtteid, need on ju vähetähtsad, peaaegu 
mittemidagi. Ma saan sellest aru ainult praegu tänu sinule, viha, et kõik ei ole 
nii, nagu mina tahan. Tänu kibedale valule, millega sa mind mõtlema panid, 
saan ma tunnistada, et ma oleksin hommikul parema meelega tahtnud hoopis 
armastusromaani lugeda, aga pidin minema asju ajama. Need asjad on mulle 
endale väga vajalikud ja rõõmustavad meelt, kui nad on korras, aga mulle 
oleks meeldinud, kui nad oleksid ise korda saanud. Lapsed või mees oleksid 
sellega küll hakkama saanud, aga ma ju tean, mismoodi nad seda teevad. 
Neil ei ole ju maitset ega loogilist mõtlemist. Kuidas küll inimesed nii 
saamatud hädavaresed võivad olla! Andke andeks, kallid, et ma enda 
pahameeles teid alandama hakkasin. 


Ärritun, kui väsinud meest koju tulemas näen. Ma vihkan nõrku mehi. 
Olen küll püüdnud mõista, mis talseal tööl nii rasket on, aga eiole mõistnud. 
Hingematvalt raske on irooniat hammaste taha jätta. Köhatan hääle puhtaks 
ja olen oma võltsi jutuga iseendale vastik. Miks ma ei ütle oma arvamust 
välja? Kardan tüli, aga tegelikult ma ju tean, et teeksin ülekohut. Ega ma 
talle haiget teha ei taha, aga hinges keerab. Järjest sagedamini imestan õhtuti 
jalgu pestes, et nad on turses. 


Ma pole teadnud, et nii kõri häda kui ka jalgade tursed on mehele 
väl jaütlemata süüdistused majandusprobleemide pärast, mis minu meelest on 
lihtsad lahendada. Oi kuidas ma oma kiirustamisega ei oska näha, et majale 
katuse tegemine võtab rohkem aega kui sokikanna parandamine. Siinsamas 
ma kiirustan kärsitult, siinsamas raiskan aega, aga vigu näen teistes. “ 


Panin jalga kõpskingad selle asemel, et panna mugavad sportkingad, 
sest tahtsin ilus välja näha. Tahan, et minust lugu peetaks. Ma ei teadvusta 
endale, et niimoodi mõtlematult jooksma sunnib mind hirm, et mind ei 
annastata. Nüüd need kingad hõõruvad, sest ilm on just minu vastu. Miks ei 
võiks täna olla rohkem tuulisem, miks see päike just täna nii lõõskab? Eile 
sai ta tuuline olla, aga täna pahameel aina kasvab. See, et eile nurisesin, et 
tuul ajab soengu sassi, mulle täna ei meenu. Ja kui meenubki, siis minu 
meelest ei ole see torin viha. Mina tahan, et eile oleks olnud päikesepaisteline 


ja täna tuuline. 


Et ma ennast üles kruvides varsti kõige paremas asjas ainult halba näen, 

seda ma ei mõtle. Ja kui keegi targemaks saanu ütleb: “Mis sa teed endale ise 
halba. Mõtle õigesti! Sinu viha majandusprobleemide vastu mullitab villidena 
sinust välja, et sa vähemalt kõndimisega seotud erinevate vihade sasipundart 
ei suurendaks. Keha aitab sind oma võimaluste piirides olukorda lahendada 
— ta ei lase sul katkihõõrutud jalgadega mitu päeva käia. Ta annab sulle 
võimaluse endaga aru pidada ja järeldusi teha. Aga kui sa paned teised 
kingad ja sama viha kogumist jätkad, siis keha aitab sind nii, et väänad jala 
välja. Nüüd on sul ometi aega mõelda.” 


Targa inimese mõistlik jutt tundub see küll olevat, aga ma pole sellist 
enne kuulnud. Miks mulle ei ole õpetatud? Miks meie ajal seda koolis ei 
õpetatud? No küll ajab vihale. Kas ma nüüd vanas eas pean hakkama kõike 
uuesti otsast peale? Kas on suuremat ülekohut!? Kõike tehakse valesti, ma 


olen seda alati öelnud. 


Kallis viha, et kõik ei sünni nii, nagu mina tahan, anna mulle andeks, et 
ma varem pole osanud, suutnud ega tahtnud õigesti mõelda ja olen kas- 
vatanud sind nii suureks, et näen maailmas ainult halba. Ja kui näengi head, 
siis tänu minu vihale ei ole see kunagi nii hea, kui ta tegelikult on. Nüüd 
tean, et see, kes siira puhta lapseliku rõõmuga maailma vaatab, näeb teda 
ilusana. 


Nii mõtiskledes ja arutledes olen jõudnud koduni. Järsku märkan, et 
jalad ei valuta, kingad ei hõõru ja käe otsas olev toidukott on kerge. Mul on 
hea meel oma käigust, oma ostudest ja jätkuvast päevast. 


Järsku tunnen, et sama palju, kui ma enne kiuslikult tahtsin toriseda, 
mõistmata, et ma endale aru andmata provotseerisin olukorda, kus saaksin 
kasvõi kellelegi oma süüdistuste viha välja valada, siis nüüd ma tahan uuesti 
jalga panna need kingad ja kasvõi sama raske kotiga kõndida veelkord selle 
tee läbi. Ma tahan veenduda, et mu andestamine vihale, et kõik ei ole nii, 
nagu mina tahan, on tõelisus. Minu jalad ju tõestavad selle. Ja mul on hea 
meel, et samapalju kui ma enne olin vägivaldne oma tahtmistes, samapalju 
olen ma nüüd rõõmus. 


Rääkisin seda naisele, kes istus pea longus ja kuulas. Kui ma lõpetasin, 
siis tõstis ta oma pilgu. Küll olid need silmad kirkaks muutunud. Vaikselt ja 
siiralt ütles ta: “Aitäh!” Ta oli minuga nii kaasa läinud, et ei märganudki, et 
olime eilsest tänasesse jõudnud. 


Mõtisklemise ajal, kui märkasite, muutus Teie enesetunne kergemaks, 
vabamaks ja rõõmsamaks. Nüüd võtke näiteks ajaleht ja lugege kriitika 
rubriiki. Jälgige enda mõtteid ja reaktsiooni. Te avastate, et suhtute elusse 

märgatavalt mõistvamalt — seega rahulikumalt ja arukamalt. Te olete asunud 
elu tõeliste väärtuste äratundmise teele. Püüdke seda teed aina edasi minna. 


Igaüks, kes kuhugi läheb, võib minekuaja kulutada sellisele 


mõtisklusele. 


Saamisest ja saamatusest 


On lämmatav suvi. Raskejalgsed inimesed käivad turses jalgadega ning 
põhjendavad seda kuumusega ja vähese liikumisega. Käte ja näo turse on 
vähem silmatorkav. Jalgade turse on hommiku ja õhtu vahelduvas rütmis 
nähtav. 

Turse on keha vedelike liikumise peetumine. Turse näitab. et liigne ja 
kasutu vedelik seisab ning tahab midagi öelda, aga temast ei saada aru. 


Vastsündinutel on kehas 70% vett. 
Täiskasvanutel 62% vett. 


Veres on 84% vett. 

Mimese keha püsib niikaua terve, kuni emotsioonid ja tunded on 
tasakaalus. Kui stressid kuhjuvad, siis koguneb saast ja vabalt voolava vee 
hulk väheneb. See on keha puhastumisvõime vähenemine. Nii toimub 
vananemine. Vananeb see, kes kogub endasse stresse. Mõni laps on nii 
vaevatud olemisega, et näeb välja kui muldvana. 

vesi liigub vere ja lümfi koostises. Et keha elaks ja terve oleks, peab 
vere ja lümfi koostis olema vähemuutuv. Saasta kuhjumine teeb vere ja lümfi 
paksemaks. Lisakogus vett päästab inimese surmast. Vesi lahjendas saasta ja 
nüüd on jälle võimalik stresse koguda, sest vett saasta lahjendamiseks ikka 
leidub. Nii lisandub kehale mittevajalik koormus ja mass. See on esialgne 
abinõu, millega keha annab märku, et vajab abi. 


Kui inimene ei mõistnud, et stressid tuleb vabastada, et saast saaks 
väljuda, siis tuleb valusam õppetund. Järjest suurenev saast tihendatakse ning 
veres ja lümfis tekivad mittevajalike ainete tihendatud sültjad kämbukesed. 


Veres nimetatakse neid trombideks. Lümfisõlmede suurenemise avas: 
tamise õnn on meil igaühel endal. 

Kui tromb suleb veresoone. siis jääb rakk toiduta ja sureb See on 
eluohtlik. 


Kui lümfisoon sulgub, siis raku elutegevuse jääkained ei pääse kehast 
välja, vaid kogunevad lümfiteedesse ja lümfisõlmedesse, mis oma suurene- 
misega ja valuga märku annavad, et viha on vaja vabastada. See on märk, et 
veel on võimalik aidata. 


Veri toidab, lümf puhastab ja mõlemad on eluks vältimatud. 
Veri on sümboolselt naine. 

Lümf on mees. 

Tervis on armastus. 


Tänapäeva inimene peab armastuseks materiaalseid väärtusi ja kuhjab 
endasse viha, sest rikkused ei korva tema armastuse hingelist puudujääki. Kui 
varandust oleks piisavalt, siis stresse ei oleks. Kahjuks kasvab süües isu ja 
ahnitseja tahtmised ei saa kunagi täis. Aitaks kui vabastaksite endast ahnuse. 


Elu materiaalse poole kindlustaja on mees. Üks mees jõuaks palju 
rohkem, kui tal oleks tahtejõudu. Mehe tahtejõu ehk elumõtte andja — 
armastus - asub naise südames. 


Aga Jumala poolt andjaks loodud tänapäeva naine tahab järjest rohkem 
saada. 


Elu loogiline ring on täis. 


Tursed näitavad, et lümf on haige. Selle põhjuseks on naise viha mehe 
saamatuse pärast. See on palju sügavam ja ohtlikum olukord kui Teile 
praegu tundus. Me oleme inimkond ja kanname endas ka inimkonna stresse. 
Naissoo viha meessoo saamatuse vastu on alguse saanud majandusest. Aga ta 
hävitab ka mehe seksuaalsust. Ta kutsub esile mehe naise võimu alla 
surumist, mehe väljanaermist. tema mõistuse pilkamist. kokkuvõtlikult — 
alandamist. Mees kannatab, veel rohkem kannatab naine ning kõige rohkem 
kannatab laps. 


Tursed algavad tavaliselt jalgadest. See on liialdatud viha mehe majan- 
dusliku ja seksuaalse saamatuse pärast. Kui naine peab seksi ja armastust eri 
asjadeks ning võtab endasse viha, et mees on nii saamatu, et ei oska 
armastada ka, siis lähevad ta nägu ja käed tursesse. Kui ta meest selles 
süüdistama hakkab, siis lähet kehatüvi tursesse. Liialdused, aina liialdused, 
aga enda tursed muudkui suurenevad. 


Naised! Kui Te endal seda stressi vabastama hakkate, siis mõistate kui 
palju Te meest sellega ahistate, tükeldate, suurte ja asjalike mehelike 
tegemiste asemel sunnite teda pisiasjadega tegelema ja pärast olete veel 
kriitiline ka. Sellest ei ole kasu, et Te pärast tema pead emalikult lohutades 
silitate ja suurema haigettegemise vältimiseks suu kinni hoiate. Kui Te oma 
pettumusi üha alla neelate, siis ahistate meest aina rohkem. 


Oma halbade mõtetega provotseerib naine mehe järjest suurenevaid 
ebaõnnestumisi ja iga uue ebaõnnestumise puhul mõtleb: “/ssand, missu- 
gused äbarikud need mehed on.” Naine hävitab mehe enesekindlust, mees ei 
julge enam suuri asju ette võttagi, aga naise põlastus kasvab. Naine paneb 
oma mehe kogu meessooga ühte patta ja kui õhtul oma valusate liigestega ja 
turses jalgadega ringi tatsab, siis toriseb mehele: “Mis sul viga. Sul tervis 
hea. Mina jookseksin ka - ega töö ei väsita - aga ma olen haige.” 


Vaadake vanu inimesi, nii naisi kui mehi, kes tatsuvad ringi pidevalt 
vandudes elu ja olusid. Nad vannuvad iseennast ja oma haigeksjäänud jalgu 
ka ega mõista, et nende viha oma haige koha vastu aina suurendab haigust. 
Neil kõigil on rasked turses valutavad jalad. 


Kui noor mees iseennast oma saamatuse pärast nuhtlema hakkab ja 
seeläbi lisab naissoo vihale meessoo saamatuse pärast, mis on tal juba emast, 
oma viha iseenda saamatuse pärast, sest ta ei ole nii palju saavutanud kui 
temalt oodatakse, siis ei jõua tal tursed hakata tekkimagi. Eriti kui ta end 
vanduma, naiste keeles on see sajatama, hakkab. Tal tekib kohe lümfiteede 
vähk. See, kes iseenda peale vihane on, see soovib ju iseendale halba. Noore 
mehe põlgus iseenda vastu oma suutmatuse pärast on sama toimega. — 


Aga inimene, kes üleoleva põlgusega suhtub meeste rumalusse ja 
erialalisse saamatusse, saab endale lümfisõlmede kroonilise suurenemise pea 
ja kaela piirkonnas. Eriti veel siis, kui ta tunneb, et teda ennast ei ole 
piisavalt hinnatud või tema geniaalsus on tähelepanuta jäänud. 


Tursed on rohkem naissoole iseloomulik häda. Mehed ei ole võimelised 
pikalt koguma, nemad purunevad. Kakskümmend aastat tagasi ütles mulle 
üks lugupeetud kõrges vanuses ja suure praktilise töö kogemusega professor: 
“Ma tean palju tarkusi, aga ma ei tea, miks naistel valutab ilma põhjuseta 
pea ja tursuvad jalad. Kui Teie, lugupeetud kolleeg, selle ükskord teada 
saate, siis öelge mulle ka.” Nüüd ma ütleksin talle, aga teda ei ole enam. 


Analoogne on olukord veresoonte haigestumisega. 


Arterid on naine. 

Veenid on mees. 
Arterid on sagedamini haiged meestel, veenid naistel. 


Kui mees on vihane, et naised oma nina majandusse topivad, ise ei tea 
midagi, aga aina käsutavad ja korraldavad, segavad ja kõik ära rikuvad, siis 
temale peavad naised pidevalt tüli tegema. Kuidas saaks ta muidu naiste peale 
vihane olla. See mees teenib endale arterite haigused. Aga kui ta veel 
iseennast oma rumaluse, arguse ja saamatuse pärast sõimama hakkab, siis ta 
saab gangreeni. 


Kui mees peab siiralt elu majanduspoolt enda kohustuseks, aga hirme 
vabastada ei oska, aina muretseb oma pere rahakoti pärast, siis tekivad tal 
veenilaiendid. Kui mehes on sõjakas soov purustada, rusikaga olukord korda 
teha, oma meheks olemist näidata ja naistele nende koht kätte näidata, siis 
haavandub ka nahk. 


Troofiline haavand on nagu vihalao ülevoolutoru. Naha haava kaudu 
voolab välja purustav viha, mis elu ohustab. Kui inimene viha ei vabasta, siis 
haavand ei parane. Taimetoidule üle minnes võib korraks paraneda. Aga kui 
inimene oma majanduselu üle õigesti mõtlema ei hakka, siis viha on igast 
heast taimetoidust kiirem. 


Kui naine kogub endasse vihaleajavaid majandusprobleeme, siis texivad 
ka temal veenilaiendid. Kui ta nüüd vihastab mehe või meeste majandusarob- 
leemide peale, siis tal tekib veenipõletik. Kui ta järeldust ei tee ja probleem 
süveneb, siis tekib süvaveenide põletik. Mida suurem viha, seda suurem 
põletik. 


Kui naine on majandusprobleemide pärast siiralt iseenda ja naissoo 
peale vihane, siis tekivad tal arterite põletikud. Gangreeni on naistel harva, 
sest naised peavad majandusprobleemides süüdlasteks ikka mehi. Tänapäeva 
naine tahab valitseda mehi ja majandust. Naine majandusjuhina kutsub 
alluvates alati esile viha. See on alateadlik reageerimine loodusseaduste 
rikkumisele. Kui tema alluvad ei õpi õigesti mõtlema, siis nad saavad endale 
arterite haigused. 


Andke andeks oma majandusprobleemidega seotud vihadele. Nad on 
tulnud Teid õpetama, et ainult armastus ja hingerahu saavad anda Teile 
unistuste täitumise. Viha mitte kunagi. 


Kui siiralt, kogu hingest, palub naine andeks oma vihalt meessoo 
saamatuse vastu, et on ta endasse kuhjanud, siis võib ta tunnetada, kuidas 
jalgadest algav sipelgate jooksmist meenutav energialiikumine valgub 

lainetena tasapisi üles pealaeni. Süda hakkab kloppima. Neerude töö kiirene- 
mine sunnib jooksma põit tühjendama. Siis hakkab samasugune laine tulema 
mööda luid üles. Luudes on see valulik. Nii liigub vabanemise suunas viha 


mees300 saamatuse pärast. 


Kui mees palub oma vihalt naissoo majandussaamatuse pärast andeks, 
siis keha vastab talle arterite tuiklemisega üle kogu keha. Soe kergus on 


vabanemise märk. 


Ainult saamahimuline võib süüdistada teist saamatuses. Helde ini- 
mene ei tule selle pealegi. 


Isegi kui saamahimuline oma vigadele ei mõtle, on temas oma 
saamahimu tõttu seletamatu süütunne. Süütunded ja süüdistamised, mis 
südames elavad, tekitavad verevarustuse aeglustumise ja tursed vastavalt 


stresside paiknemise piirkonnale. 


Saamahimu on kaval stress. Aegadest aega on teda küll üldinimlikult 
häbiväärseks loetud, aga sedavõrd on ta oma salalikku olemust keeruliseks 
kasvatanud, et me ta olemuse ära õpiksime. Peitmine ja eitamine on teinud 
asja hullemaks. Kõige malbem inimene võib sosinal omaette end õigustada: 
“Kas mul ei ole siis õigust seda vähest saada, teistel on nii palju.” Kui ta ei 
oska enne anda, siis ta ei saa. Saamise ja andmise suurus on suhteline mõiste, 
aga andmine peab käima enne saamist. Nii saab inimene rikkamaks kõige- 
pealt hingelt, siis jõukuselt. 


Iga inimene näeb teises iseennast. Mida suurem on enda viga, seda 
teravamalt torkab silma teise negatiivsus. Sarnases ei nähta vigu või nähakse 
neid väiksemana, sest sarnast mõistetakse. 


Kurjategija ei tõtta teist kurjategijat süüdi mõistma. 


Heategija püüab teist heategijat puhtaks pesta isegi siis, kui teine on end 
selgeebaaususega määrinud. 


Vabastage endast iga halb mõte, mis teise kohta tuleb — ta on Teie oma. 
Vabastage ka tahtmatus näha välise hea varjus halba. Välise hea keskkonnas 
elades peab meeletu olema, et mitte tunnetada nähtamatut pinge kasvamist 
plahvatusohtlikuks. Kas plahvatus tuleb paisena keha pinnale või plahva- 
tusena, mis hävitab keha, see sõltub viha kuhjumise nüanssidest. 


Kui suure rahvamassi samasugune allasurutud protest vallandub, siis on 
see nagu Maa paise loodusõnnetuse näol või sõjakolle, mis enne viha 
vabanemist ei rahune. Nähtava halvaga ei harjuta. Aga nähtava heaga 

harjutakse nii, et enam ei osata halba aimatagi. Kui siis miski või keegi 
otsustab vabadusse murda, siis on see nagu välk selgest taevast. Või 
vastupidine olukord, kus keegi tungib kasusaamise eesmärgil teisele kallale ja 
see teine vaatab nii kui naiivne laps, kes pole ohtu aimanudki, sest ta on end 
soojendanud näilise hea päikesepaistes. Kõiges tuleb näha tervikut. 


Luu on mees. 
Pehme kude on naine. 


Maks, põrn ja luuüdi on vereloome organid. Looduse poolest on luud 
seest õõnsad, et seal saaks kaitstult olla õrn luuüdi ja toota verd - keha 
toitjat. Maks ja põrn on roietest kaitstud. Nii on mees loodud kaitsma 
armastust. Nii on mees loodud hoidma naist. 


Kui mees on vihane, siis viha murrab mehe luud ja jätab naise kaitseta. 


Naise soov valitseda meest piitsutab üles vereloome ja mida suurem on 
valitsemise soov, seda vihasem vereloomehaigus tekib. 


Punaste vereliblede liigne paljunemine on ema ja naise vihane peale- 
tungisoov meestele. 


Valgete vereliblede liigne paljunemine on ema ja naise vihane allaand- 
mine meestele, kes pealetungile on asunud. Veri on sümboolselt küll naine, 
aga ka temal on kaks poolt — vere naispool on punaverelibled, vere meespool 
on valgeverelibled. Täpsemalt selles raaamatus verest ei räägi, sest verehai- 
guste mõtetega ravi on eraldi raamatut väärt. 


Kehvwveresus on sellel, kes toitjat kehvaks peab. Kui ema oma meest kui 
pere toitjat, kehvaks peab, siis on lapsel kehvveresus. Kui naine, kes ilma 
meheta last kasvatab ja mehe asemel elu, mis teda toitma peab, kehvaks 
nimetab, siis peab lapsel kehvveresus olema. Ka siis, kui ema end viletsaks 
ja saamatuks peab ja last oma sellelaadsete nuttudega kurnab, jääb lapse veri 
nõrgaks ehk viletsaks. 


Veelkord -- tüüpiline ja iseloomulik saamahimulise inimese käitumine 
on, et ta süüdistab teist saamatuses. Ise tahab väga saada, ise teisele ei anna, 
aga süüdistab küll. 


Hirm, et mind ei armastata, on saamahimulise inimkonna põhihirm. 
Mida saada? Eks ikka seda, ilma milleta mitte keegi, mitte kusagil ega mitte 
kunagi elada ei saa -- armastust. 


Saamahimust pime ei näe selle taga inimese olemasolu põh:vajadust - 

vajadust anda. Hirm, et minu arrnastust ei vajata, ei võeta vastu, on suurim 
hirm, aga seda saamahimuline enne ei tunne, kui ta on varandusest ilma 
jäänud. Tavaliselt alles siis avastatakse tõeline väärtus — teine inimene. 


Hirm, et minu armastust ei vajata, on andjate stress. Keegi ei ole ainult 
andja või ainult saaja. Aga kui saamahimul kasvada lasete, siis ta võib Teid 
nii valitsema hakata, et Te midagi peale raha ja temast saadaoleva ei näe. 
Võite end isegi õnnelikuna tunda; sest olete oma armastuse ju rahale andnud, 
aga liigse kuhjudes saab heast halb. 


Kui nüüd enda peale mõtlete ja tunnete, et Teis on mõlemad hirmud, 
siis Teie saamahimu ja heldus võistlevad või juba võitlevad teineteisega. 
Kumb parasjagu peale jääb, seda hirmu Te ka tunnete. 


Andmine ja saamine võivad pealiskaudsel hindamisel isegi segi minna. 
Kui annate või kingite, aga pärast ootate tänu ja hoiate oma kingituse 
käekäigul silma peal ja kutsute korrale, kui temaga Teie meelest valesti 
ümber käiakse, siis on seegi saamahimu töö. Te ju andsite selleks, et Teid 
armastataks, hoolitaks, tähele pandaks. Tahate aina rohkem anda, aga et 
rohkem anda peab rohkem saama. Vihastate selle peale, kes ei anna, ei 
võimalda, ei luba, kes tundub takistusena Teie plaanide elluviimise teel. 


Aga tahtmine armastust saada võib sundida käe sirutama võõra vara 
järele. Kes vahele jääb on varas, kes ei jää on aus inimene. Aga oma vaim 
näeb ja teab ka mõtteid ja näitab keha kaudu selle välja. Igapäevasemas 
kõnepruugis öeldakse: “Jumal näeb ja karistab.” Patune inimkond näeb ju 
igal pool karistajat. 


Saamahimu teeb koonerdajaks ja ahneks. Vajadus armastust ära teenida 
sunnib kogutu maha laristama. Keha püüab õpetada tasakaalukaks. Kui 
kaebate oma mured saamahimule ja hirmule, palute nende käest andeks, et 
olete nad endasse vangi pannud ja pole suutnud mõista, mida nad õpetada on 
tahtnud, siis nad saavad ära minema hakata. Kui iga päev räägite nendega ja 
palute ka iseenda kehalt oma eksituse andeks, siis olete ühel päeval hinge 
kergeks saanud. Siis avastate, et imelikul kombel ei ole sellest häda, kui ma 
annan imevähe või ei anna üldse. Roosikimbu asemel viin põllulillede pundi 
ja kingituse asemel annan hingearmastusega hella musi. Ei tunnegi süüme- 
piina, ei tunne ennast viletsa ja väetina, keda kellelegi vaja ei ole. Hoopis 
naerma ajab. Ja tunnete, et Teie seltsis on teistel hea olla. 


Andmise ja saamise kaalumine toimub kõiges, ka töös, peresuhetes jm. 
Kes tööd armastab ja end tööle annab, sellele ka töö annab. Aga kes töö eest 
suuremat tasu nõuab kui töö väärib, siis ta hing saab saamahimu käes 

kindlasti kannatada. Tema viha rikkaks saamise teel oleva takistuse vastu 
teeb kõige rohkem ta alakeha haigeks. Kes unustab, et raha ei ole meid 
saanud vaid meie saame raha, see on ka tööga kui saamisvahendiga liiale 


läinud ja kannatab. 


Teie, kes Te veel ei ole enda abielu lahutanud! Kujutage ette, et peate 
praegu lahku minema. Mis tunne Teil on? Kui tunnete hinges kohutavat 
rebivat ängi sellest, et Te ei tohi siis enam oma abikaasat armastada, sest ta 
saab varem või hiljem teise omaks, siis olete ikka veel andja. Laske oma 
hirmud vabadusse, siis ka viha kaob ja perekond jääb püsima, sest armastus 
ärkas uuesti Teis ellu. Siis alles käib igast andmisest eespool armastus, mis 
teeb kingituse selle saajale armsaks. 


Olgu abiellutud noorelt või vanalt, esimest, teist või mitmendat korda - 
kui liit sõlmitakse selleks, et teine õnnelikuks teha ehk abi anda, siis saadakse 
ka ise õnnelikuks. Aga kui selleks, et abi saada, siis kannatab saamahimuline 
just nimelt selle kaotamise läbi, mida ta lootis saada. Kes lootis armastust 
saada, see jääb armastusest ilma. Kes lootis tuge saada, see jääb toest ilma. 
Kes lootis raha saada, see jääb rahast ilma. Kes lootis kõike seda saada, see 
jääb kõigest ilma. 

Ka tervist tullakse saama. Paraku ei saa seda keegi peale iseenda anda. 
Inimese tervis on tema vaimsuse mõõdupuu. Ka lapsed sigitatakse, et neist 
saaksid korralikud inimesed, aga unustatakse, et ainult elu andmisest on 
vähe. 


Armastuse andmine on elu alus. Andmine peab pidevalt toimuma, 
siis on pidevalt mida saada. 


Aga tänapäeva korralikud vanemad ei tea seda, nad peavad andmiseks 
kõike materiaalset ja siis ei mõisteta, miks nende lapsed seda hävitama 
hakkavad, mida nemad nii hoolega loonud on. Vanemad koguvad raha, 
lapsed laristavad. Vanemad ostavad auto, lapsed sõidavad selle puruks. 


Head vanemad on unustanud, kuidas nad ise on esmajärjekorras oma 
vanemate armastust ja hellust vajanud ja kui seda ei ole olnud, siis on 
protestinud kõige muu hea ja parema suhtes. Protest kasvab vastuhakuks. 
Laps ei pea autot kalliks, ta võib isegi tunda, et tahab selle hävitada, sest ta 
näeb, et vanemate jaoks on see kalleim vara. Aga mõte kasvab teoks ja 
tegelikkuseks saanud mõte ta hävitabki. Hea, kui lapski ellu jääb. Kui 
vanemad siis lapse haigevoodi eeski oma viga mõistaksid, siis oleks 
saamahimu õppetund lõppenud. Aga kui näiteks avariis nähakse ainult lapse 
või nn. avarii tekitaja süüd, nutetakse oma autot taga, siis ei ole õppetund 

lõppenud. 


Materiaalne kaotus sunnib kaotust taga tegema. Saamahimu sunnib üha 
kiirustama, et aina enam saada. Kiirustaja ei tee kunagi midagi põhjalikult ja 
rahulolu temas ei ole. Ta ei näe teiste tegemisi, ta näeb teiste saamist. 
Kadedus ajab hulluks. Enda valude käes vaeveldes vannub selline inimene 
ikka teist taga ja ikka leiab ta mahti teiste tegemisi aasida ja nendes 
kasuahnust näha. Mina olen rohkem teinud, aga sain ainult haiguse — on 
sageli vana inimese kibestunud kokkuvõte oma elust. Ta ei näe, et teine 
töötas rõõmuga, tema vihaga. Teine andis kõigest südamest, tema silmapet- 


teks. 


Armastuse ja armastusega andmine on õnn, armastuse ja armas- 
tuseta saamine on õnnetus. 


Ka kuulsusejanu on saamahimu väljendus. Tema toimet tunnevad ja 
mõistavad ainult kuulsuse käes kannatanud. Kes eelmises elus on kuulsuse 
tõttu hävinenud, need suhtuvad alateadlikult kuulsaks saamisse ettevaatlikult. 
Nad ei satu kuulsusest eufooriasse ja nende väärtushinnangutes on kuulsus 


tagasihoidlikul kohal. 


Iga inimene vajab tähelepanu, aga kui see vajadus kasvab liigselt 
suureks, siis ta võib tappa. Näiteks suurtel rahvakogunemistel surnute üks 
täitumatu igatsus on olnud olla tähelepanu keskpunktis, mille nad läbi 


suremise ka said. 


Mida suurem on kuulsus, seda suuremaks kasvab hirm seda kaotada. 
Kuulsad on sageli tundlikud ja solvumisaldid iga sõna suhtes, mis nende 
kohta võib käia. Nii võib kuulus inirene kriitikat kuuldes langeda sügavasse 
masendusse, aga sõpradest jumaldatud nooruk võib oma raske rusika tõsta 
oma nime määrija vastu ja määrida seeläbi ise oma nime kuriteoga. 


Kuulsus, mis pidevalt ei kasva, tekitab inimesele rahulolematuse 
iseendaga ja teistega. Jumalast geniaalsed ei hooli teiste arvamusest, nad on 
oma tegevusse sukeldunud, seepärast on nende looming vaba ja igavene. Aga 
need, keda kuulsus koormab, ei julge oma kuulsusest vabaneda, sest see 
oleks nagu kõige kaotamine. Oma töö väärtuses ollakse ebakindlad. An- 
destage oma kuulsusejanu vabadusse, mõtestage ta enda jaoks lahti ja Te 
tunnete vabanemist. Teie tööd jääb kuulsus pärjama, aga Te ise pääsete 
austajate piiramisrõngast. 


Vaatamata eelmises raamatus kirjutatule küsitakse: “Miks on sensitiivid 
üksteisega tülis?” Eks ikka sellesarra pärast, mis üleüldse inimesed üks- 

teisega tülli ajab. See on tahtmine kas teist enda sarnaseks teha või veel enam 
- tahtmine teisest parem olla. Maailma elu on kahjuks üks suur tülitsemine 
üleüldse. Nimetagem seda piitsa, mis meid kaklema ajab kuulsusejanuks või 
hirmuks, et mind ei armastata - põhimõte on saamahimu, millest kasvab 
välja kadedus. Lapsed ütlevad ilusti teise alandajale: “Kes teisele nime 
annab, see ise seda kannab.” 


Tsivilisatsiooni probleem - saamahimu teeb haiget. Olgu ta Teil suur 
või väike — ta kasvab, kui Te teda ei vabasta. Hakake temaga rääkima. Ta on 
Teid andjaks õpetama tulnud, aga Teie ei ole seda ära õppinud. Paluge ta 
käest oma eksitus andeks. Paluge kehalt oma vead andeks. 


Üks saamahimu väljendusvorm on usuhullus. Missuguse usu? Ükskõik 
missuguse. Kui inimene peast segi läheb, siis ainukene, mis hulluks ei aja, on 
avatud usk Jumalasse. Muud jumalad aga ajavad varem või hiljem, rohkem 
või vähem hulluks. Kui inimene tahab teisest üle olla ja arvab seda saavat 
rahaga, siis kiusab teda pidevalt rahahimu. Kui inimene arvab teistest 
paremaks saavat valitsemisega, siis piitsutab teda võimuahnus, mille väline 
nägu on poliitika. Kas poliitik jääb maapealse võimalikkuse piiridesse või 
tahab maailma vallutada, sellest sõltub, kas ta ajab asju tasakaalukalt ja 
südamehäält kuulates või hõljub pilvedes, pidades end jumala saadikuks maa 
peal niikaua, kuni potsatab hävingusse. 


Aga kui inimesel ei ole osavust majandada ega sõnu seada, siis läheb ta 
ususektidesse, kus rõhutatakse pidevalt, et kui sa oled siin, siis oled teistest 
parem. Kui see saamahimu - tahtmine saada teistest üle — ei ole suur, siis 
inimene rahuldub oma dogmaga ja sektiga ning on rahul, et tema sekti 
liikmed on kõik paremad teistest. Kui ta pereliikmed sellesse sekti ei kuulu, 
siis ta läheb pere üle võimutsema ja tema täispuhutus hakkab järjest rohkem 
pead tõstma. Ta ei lepi sellega, et temast ei peeta lugu. Ta nõuab, et teised 
end muudaksid. Kui tema tahtmine võimutseda kasvab tahtmiseks saada 
kõigist üle, siis ta võtab endale õiguse esineda Jumala nimel. Igas maailma- 
nurgas on psühhiaatriakliinikutes Napoleonid ja Hitlerid oma taltsutamatuses 
ning maailmaparanduse ideedes kõigeks valmis ühiskonnaohtlikud inim ju- 
malad, kelle saamahimu on nad nii kaugele viinud. Kes oma saamahimu 
kasvule tähelepanu ei osuta, teda endas ei vähenda, see võib märkamatult 
samasugusesse kriisi jõuda. Siis on teda juba raske aidata, sest ta ei kontrolli 
oma mõtteid. Kogu selle meeltesegaduse tekitab hirm, et mind ei armastata, 
mis ei taha meid hulluks ajada, vaid julgeks, targaks ja tugevaks õpetada, aga 
kelle õpetust me eirame. 


Eluvõõrad ideed võivad küll olla ilusad, aga kui nende teostajaks peavad 

olema teised, siis on idee looja eksiteel. Geeniused, kes on mõistnud, kui 
hullumeelsed ta ideed maailmale tunduvad, aga ometi talle endale reaalsed 
näivad, on ise oma ideede elluviijad ja see ongi nende geniaalsus. Nende 
eesminek on maailma areng. 


Aga neile, kes kuulevad hääli ja käske, sundimist ja karistuse ähvardusi, 
ütlen järgmist. 


Teadke, kallid inimesed, et Jumal ei käsi ega keela ja ei ähvarda 
hoopiski mitte. Jumal on nagu hea isa, kes annab pojale võimaluse õppida ja 
vabaduse seda võimalust õigesti kasutada. Aga kui poeg tahab haiget saamise 
läbi õppida, siis annab isa pojale sellegi võimaluse. Kui Teis on halvad 
mõtted, siis Te olete nagu paha poeg, kes tõmbab ligi nn. musti jõude, keda 
isegi praegu veel kuradiks nimetatakse. Igapäevaelu füüsilisel tasandil on 
need nagu halvad sõbrad, kellega nõrk inimene kaasa läheb ja ise küll 
kardab, ent ka loodab oma mõjuvõimsuse kasvu, kui ise halba tahab teha. 
Tugev inimene halbu sõpru enda ligi ei tõmba. 


Nähtamatuse halvad sõbrad panevad Teid enam-vähem samamoodi 
proovile. Hakake neile vastu rääkima. Öelge, et Te mõistate oma viga, et 
parandate end, vabastades endast halvad mõtted. Vabastage endast ka hirm 
igasuguste seletamatute jõudude ees ja hirm, et Jumal mind ei armasta. Siis 
öelge enda segajale, et ta enamei segaks, sest Te olete nüüd julgem, targem 
ja tugevam ning teate. et hingelt puhtale inimesele nähtamatus halvasti ei 
toimi. Tänage oma kiusajat, sest tema abil saite oma negatiivse energia 
kuhjumisest teada. Muidu poleks Te ju midagi aimanud. Ja ärge pidage neid 
pimedateks ja rumalateks. Samuti, kui nad on näinud Teie halba olemust, mis 
neid magnetina külge on tõmmanud, samuti näevad nad Teie meeleparandust. 
Nad võivad end Jumalaks nimetada vaid niikaua, kuni Teis on liiale läinud 
auahnus, kuulsusejanu, võimuiha, saamahimu jms. 


Masendus inimeste pärast 


Kui me suudaksime endast vabastada masenduse inimeste mõistmatuse 
pärast, kui me tema tähendust teadvustaksime, siis vabaneks meist kogu meie 
elu tragikomöödia. 

Inimese ego kasvab koos haridustaseme tõusuga. Märkamatult on 
eneseväärikaks olemine egoismiks üle kasvanud. Aga seda teadvustavad 
vähesed. 


Teravdatud valmisolek kaitsta end kõikvõimalike arvamuste ja hin- 
nangute vastu, võitlus inimväärikuse eest, eriline agarus tõestamaks enda 
head tahet ja teiste halba eesmärki, oskus kõige paremas olukorras leida 
enese jaoks solvav, märgivad ego kasvu. Mina, ainult mina olen see õige! 
Samaaegselt on sama inimene masenduses teiste inimeste mõistmatuse 
pärast, lihtsate inimlike suhete puuduse pärast, sõpruse ja abielusidemete 
kiire purunemise pärast jne. 


Eluga ummikusse jooksnud ja elu üle siiralt arutlev inimene, kes tahaks 
oma vigu parandada, ei märka tihti, kuidas ta valitseb abikaasa ihu ja hinge 
üle. Rääkimata pärisorjaks tegemisest, väsitab ta teist tähelepaneliku 
arupärimisega iga oletatava mõttekese, iga sügavama sissehingamise pärast. 
Enda süütunne sunnib niimoodi teist silmas pidama, aga seda arupärija ei 
mõista. Ei teata, et füüsiliselt pidevalt üleväsinud inimese vaim muutub 
nüriks. Ta vajab kõigepealt puhkust. 


Inimesed on nii halvaks muutunud, kurdetakse. Ütleja ei mõista, et ta 
ütleb seda ka enda kohta. 


Masendus on hirmust allasurutud viha. 


Masendusega suhtume teistesse ja me ei mõista, miks me peame end 
sundima suhtlema. Me ei märka, et lahke inimese võltsnaerul näoga näitame 
ekslejale kätte vale teeotsa, sest seletamatu kadedus sunnib meid selleks. 
Kelle hirm, et vale välja tuleb, on suurem, see näitab õiget teed, aga ise 
tahaks väga kasvõi kiusu pärast teisiti teha. 


Ei tea, miks ülaselg on raske ja valus ning miks viirushaigused nii 
kerged on tulema? Sellepärast, et hirmust allasurutud viha suleb suhtlemise 
tšakra tagumise — tahte poole. Masendus sulgeb armastusenergia tahte 
armastada. 


Masendusest tekib gripp. 


Peenemad kombed nõuavad head suhtlemisoskust, sest sellel põhineb 
äri. Väline lihvitus, särav naeratus ja peened maneerid on petlikud, aga seda 
peetakse intelligentsuse tunnuseks. Vabastage masendus, siis on Teie 
suhtlemine sisukas ja tulemuslik. Siis ei lase Te välisel viisakuse! end petta ja 
Teid ei häiri peenutsemine. Teise käitumine võib jääda samaks, aga Teie 
kaine kaalutlev mõistus käib oma rada. Teie soe süda ja teise äriline 

saamahirnu paaris käia ei saa. Igaühel on vabadus valida. 


Kes valib armastuse, sellele tuleb hiljem ka jõukus. Kes valib 
saamahimu, see jääb armastusest ilma. 


Kelles on masendus, sellel tekib ka lootusetus ja ta ei usu millessegi. 
Või ta hakkab vihastama masenduses lootusetute inimeste peale. Tagajärg on 
ühene — nende inimeste pea vaevused on gripi puhul esiplaanil. Neid häirib 
tühjust täis jutt, nad muutuvad rahutuks, kui ei saa oma arvamust väl ja öelda. 
Kes välja ütleb, selle kurk ja kõri ei jää haigeks. Aga kes välja karjub, selle 
viha tekitab talle angiini. Gripi palavik aitab kehal masenduse vihal ära 
põleda. Palavikuhaigus on keha parim puhastustuli. 


Viirused muutuvad aasta-aastalt järjest toksilisemaks, üha enam on 
nende füüsist hävitav toime silmale nähtav, sest inimkonna masendus muutub 
aina masendavamaks. Kui 10 aastat tagasi vihastas poliitika inimesi üht- 
moodi, siis praegu teeb ta seda hoopis teistmoodi. Kui 10 aastat tagasi 
valmistasime jõulukingitusi oma kallitele ise ja tundsime tehtust rõõmu, siis 
nüüd tahame nende armastust ära osta kauplustest pärit kalli klantskaubaga, 
aga raha ei jätku. Tagajärjeks on jõuludeaegne gripipuhang. 


Mida sügavam ja lootusetum on masendus, seda raskem on gripp. Tuleb 
mõista, et maailm paraneb alles siis, kui ise võtame enda meeleparanduse 
ette. Kes vabastab endast masenduse, seda ei hulluta puudus ega gripp. 


Tegelikult maalib hirm, et mind ei armastata, meile kõiki neid hirmu ja 
õuduse pilte ette, et õpetada meid julgeks. Tema eesmärgiks ei ole meid 
hulluks ajada. See, et me maailmaõigesti näha ei oska ja hulluks läheme, on 
meie viga. Aga meie, selle asemel, et julgeks saada, saame vihaseks ja teeme 
keha haigeks oskamata temalt oma oskamatust andeks paluda. Me aina 
nõuame, et elu heaks tehtaks, aga ei näe, et ise oleme selle tegijad. 

Puhastustulest 


Haigus on alati millestki põhjustatud. Ja kui mõelda. siis on selle 
millegi taga alati keegi. Niisugune on tavamõtlemise loogika. Aga 
tavamõtle jale tuleb palavikuhaigus oma valu, punetuse, palaviku, turse ja 
eritistega. 


Valu on kui teeviit, mis mõtlemist õigesti suunata tahab. Kuna enamikul 
gripi ja külmetuskatarridega haigetel valutab pea, siis tahab keha sellega 
öelda: “Peas asub sinu arukus ja seal on praegu ka valu. Otsi põhjust 
iseendast. Pähe ei mahu muud kui mõtted. Järelikult sa mõtled valesti, kui 
otsid valu põhjustajat väljastpoolt iseennast. Valu, punetus, palavik, turse ja 
eritised on põhjuse leidmise tunnusteks.” 


Sümboolselt on: 
laup — arukus, 
silmad -- selgus, 
kõrvad - tähtsus, 
nina — ninakus, 
lõug - isekus. 

Valu neis kohtades viitab selle iseloomujoone kriitilisele kasvule. Liigne 
muutub alati vihaks. Mida kaugemale arukusest, seda suuremaks muutub 
egoism. 

Kukal ja kael valutavad, kui inimene oma valest arusaamast 
kangekaelselt kinni hoiab. Kuni ainult teist süüdlaseks peetakse, peab kukal 
haiget tegema. Kangekaelsus on väga ohtlik iseloomujoon - liigselt kuhjudes 
kasvab ta märkamatult julmuseks. 


Inimese stressiahel saab alguse süütundest. 
Haigus saab alguse süüdistamisest. 


Iga märk kehas omab tähendust: 
valu -- süüdlase otsimise viha, 
punetus - süüdlase leidmise viha, 

palavik - süüdlase süüdimõistmise viha, 
turse — liialdamise viha, 
eritis — kannatamise viha. 


Kui Te kõik need viis viha ükshaaval endale arusaadavaks räägite ja 
meeltülendava siirusega endast lahti andestate, siis vallandub Teist higi ja 
teiste eritiste vool. Eriti tähtis on higi, sest naha pind on väga suur ja higiga 
väljavoolav viha hulk on tohutu. Palavik langeb minutitega ja Te tervenete 
ebaharilikult ruttu. Tänage oma keha appitulemise eest ja tänage iseennast, et 
mõttetööd ülearuseks ei pidanud. 


Veel nendest viiest tunnusest. 


Valu on häirekell, mis teatab, et ära otsi teisest või teistest süüd, kui 
enda keha valutab. Kui see valu temal valutaks, siis oleks tõesti temas süü. 
Valu püüab Teid takistada valel teel minemast. 


Näiteks: kui Te otsite oma halva enesetunde põhjust ja pea valutab, siis 
ta ütleb selgelt: “Siin on põhjus — sinu vale mõtlemine.” 


Punetus on nagu ohutuli, mis keelab edasi minemast. Uljas edasiminek 
on kui võidurõõm, mis pimestab ja õnnetusse juhib. Võidurõõm kasvab kiirelt 
pimestavaks, kui temas on halvaga halvast jagu saamine. Ainult heaga 
saavutatud edu toob tõelist õnne, aga seda ei nimetata võiduks, kuna seal on 
mõlemad pooled õnnelikud. 


Näiteks: kui avastasite, et kindlasti tegi külm Teile halba, siis punetus 
näitab tõelise koha kätte. Punetavad kõrvad räägivad, et inimene kuuleb 
valesti. Punetavad silmad räägivad, et inimene näeb elu valesti. Jne. 


Palavik ütleb, et ükskõik, kui leebelt sa kasvõi kõige kallima suhtes 
otsustad, et tema sulle haiget tegi, sa oled ikkagi halastamatu süüdistusotsuse 
teinud, mille ainult palavikulõõm saab tuhastada, kui keha sind aidata tahab. 
Aga keha tahab alati aidata, kui sa vaid talle võimaluse annad. Õige 
mõtlemine on nagu abile ukse avamine. Tuli jätab maha tühjuse, et inimene 
saaks uuesti ja õigesti otsast alata. Läbi põrguliku puhastustule läbimise peab 
kannatuste teel käija Jumala juurde jõudma, kui ta muidu ei oska. 


Näiteks: kui olete teinud kindla otsuse, et Teie haigus on külmast, siis 
tõuseb palavik. Aga võib ka muu vihavaenlane olla. 


Turse ütleb, et sa liialdad, kui tuletad meelde kõiki neid kordi, kus ta 
sulle haiget on teinud ja mida ta nagunii jätkab. Turse ütleb, et läbi enese 
liialduste jõuad sa lootusetusse nii, et lakkad tema head nägemast. 

Näiteks: kui olete kindel, et külm on Teid alati haigeks teinud ja 
üleüldse on külm alati halb ja tekitab nagunii inimestele haigusi, siis tekib 
tõelises põhjuse kohas turse. See, kes korrutab nagunii'd, sellel peab turse 
tekkima. 


Eritis näitab, kuidas sa enesehaletsuses ennast kannatajaks pead mõist- 
mata, et tekitad ise oma kehale kannatusi. Kõik, mis välja peaks voolama, 
selle kogud iseendasse niikaua, kuni haigus peab tulema sind sinu rumaluse 
küüsist päästma. 

Näiteks: kui nina tilgub, siis ta ütleb, et siin on su haiguse põhjus -— 
solvumine. Kui külm oleks põhjustajaks, siis tilguks külma nina. 


Väikesed vihad on väikesed vaevad. Niikaua, kuni keha tunneb, et on 
suuteline palavikuhaiguse abil abi andma, ta teeb seda. Vihasema viha 
kuhjudes peaks kuumus suurenema, aga see ületaks inimkeha taluvuse 
piirid. Niikaua, kuni inimeses on säilunud veel lapseea siirust ja ausust 
iseenda ees ning alzteadlikku iseenda vigade tunnistamist, saab palavikuhai- 
gus appi tulla. Aga kes kangekaelselt oma õigust taga ajab, sellele peab 
raskem haigus õppetunni andma. 


Ärge vihake kaigust! Armatage teda - ta tuli ju aitama. Ta on Teie 
õpetaja. Oige mõtlemise juures võib gripp olla läbi põetud paari tunniga nii, 
et olemasolevale viirusele on isegi immuunsus tekkinud. 


Aga miks tavaliselt kestab iga põletik, olgu see või nohu, vähemalt ühe 
nädala, ehk seitse päeva? Sellepärast, et ta annab inimesele iga tšakra 
tasandi vigade lahtimõtestamiseks ühe päeva. 


Sõltumata haiguskolde asupaigast on põletik alati keha üldhaigus. Mõni 
põletik algab organist ja levib kogu kehale, mõni algab üdhaigestumisest ja 
koondub organisse. Siis ütlevad arstid, et tekkis tüsistus. Näiteks gripp lõi 
neerudesse või ajusse. Tegelikult ei osatud esimesel juhul isegi haiguse ajal 
oma hirmudest tingitud masendusest lahti saada ja teisel juhul ei osatud 
vabaneda oma masendusest, mis plaanide luhtumisest tekkis. Mõlemal juhul 
haigus annab lisaaja mõistmaks, et haigus ei tee halba, vaid inimene oma 
oskamatusega mõelda teeb end ise haigeks. 


On hetki, mil me lööme kõigele käega ja tahame nurka pugeda, et üksi 
olla. Selle taga varjab end vajadus mõtiskleda. Palavikuhaigus on sel juhul 
kui õigustus teiste inimeste ees. Ta on aitaja. Vahel kuhjub erinevate 
stresside hunnik laviiniks, kust ei oska väljapääsu leida. Siis aitab palavik 
nagu puhastustuli anda inimesele tagasi puhta mängumaa. Selle taga on 

võimalus uuesti ja õigesti alustada. 


Õigem oleks: 
— mitte puhastada, vaid puhastuda ehk 
— mitte muuta, vaid muutuda. 


Sõltumata objektist on muutmine alati sundolukord, muutumine aga 
vabadus. 


Mu juurde tulevad inimesed rääkima, et abikaasa on õppust võtnud, et 
nüüd on temaga juba hea olla. “Mida ma peaksin veel tegema,” küsivad nad. 
“Nüüd tuleb Teil endal muutuda. See, mis temas muutus, on tema tehtud, 
ärge pidage seda enda saavutuseks. Alles siis võite loota püsivat tulemust,” 
olen pidanud emotsioonide õhinat vaigistama. Vastasel juhul taastuks esi- 


algne uuesti ja hullemini. 


Sundolukord on stress, mida me ei oska stressiks pidada. Me vajame 
vabadust, aga oleme ennast sundides iseennast iseenda orjaks muutnud. Me 
sunnime end hommikul äratuskellaga ärkama, sunnime tõusma, sunnime 
tööle minema, töötama, koju tulema... Me sunnime end isegi magama 
minema, et hommikul jälle tõusma sundida. Sunnime ennast, sunnime teisi. 
Ma ei taha, aga ma pean, nii on vaja, teisiti ei või, nii on kombeks, kuidas 
muidu, on tarvis, olen sunnitud jne. Õigustusi on palju. Ühesõnaga - me 
sunnime end elama. Me sunnime teisi enda järgi elama. Aga ise oleme siia 
ilma tulnud oma vaimu vaba tahtega. 


Kui elule natukene lõbusamalt vaadata, siis võib öelda, et sundolukord 
or meie sees vangis sellepärast, et tuli vabanemist õpetama. Paluge ta käest 
oma teadmatus andeks. Paluge ka oma kehalt andeks, et selle asemel, et vaba 
inimesena elada ja töötada olete kui ori iseennast sundides aina rohkem 


rõõmutut maadligi elu elanud. 


Tarvitseb vaid sundolukord endast vabastada, kui tunneme täpselt sama 
tööd tehes rõõmu ja kergust. Enam ei ole väsimust, tülpimust, mõttetust, 
lootusetust, maailm muutub aina ilusamaks ja töö tulemused suuremaks. Siis 
vast mõistame kui palju me oma energiat tulutult erese sundimise peale 
raiskame. Kui palju vaevleme selle asemel, et õnnelikud olla. 


Kui hakkate oma sundolukorda vabaks laskma, siis jälgige päeva 
jooksul oma mõtteid. Nagu tabate end jälle sundimast, nii koheselt parandage 
oma viga. Toime on juba esimese päeva lõpuks tunda. Olete lakanud 
piitsutamast oma selga, ta saab kergelt sirutuda. Ei tunne end nii süüdlasena 
kui enne ja Teie süda lubab vabamalt hingata. Jalad kõnnivad kergemalt, sest 

majandusprobleemid ei vajuta maadligi. Tahe tööd jätkata annab tiivad. 
Ohtul ei sunni end selleks magama minema, et homme jälle alustada, vaid 
lähete rõõmuga unest jõudu ammutama, et hommikul kena päeva tervitada. 


Sundolukord elab meie alumiste rinnalülide ehk alumiste roiete kõrgusel 
lülisambas. Kui teda vabastama hakkate, siis võite tunda väga erinevaid 
valusid, murdumistunnet, vabanemistunnet, millele kaasneb sügav sisse- 
hingamine. Teie lülisammas on muutunud selles kohas paindlikuks. Aga kui 
Te eitate seda stressi, siis blokeering kasvab, endine mõnus töö on aina 
raskem ja vastumeelsem niikaua, kuni tunnete, et ei taha enam kõike seda. 
“Ei taha” on alati väga tõsine stress, ta suleb energiatšakra tahtepoole. 
Sundolukord suleb päikesepõimiku tahtepoole, mis tähendab, et see inimene 
ei taha enam ennast valitseda, nüüd ta hakkab seda nõudma teistelt ehk 
muutub võimutsejaks. Kui ta teiste üle võimutseda ei taha, siis võimutseb 
enda üle võ; hukkub. Vabastamata sundolukord teeb inimese nüriks masi- 
naks. 


Ühel hommikul ärgates ja akna juures suure ringutuse saatel päeva ja 
oma keha tervitades nägin talvises pimedas taevas tohutult suurt päikest, mis 
on minule vabaduse sümboliks. Olin päikese ja vabadusega sel hetkel üks ja 
tundsin end õnnelikuna. Ma ei mõelnud midagi, aga mulle kangastus 
sümboolne pilt inimestest, kes ka minuga ühel ajal ärkasid. Nägin neid pea 
maas midagi vaatamas. Üks vaatas tööasju, teine kodust korralagedust, 
kolmas vaatas, kust midagi saada, neljas haudus kättemaksu, viies varas- 
tamist, kuues kannatas ja kaebles, seitsmes... Neid oli palju. Nad kasutasid 
päikest kui valgusallikat, mis võimaldas neil seda teha, milleks elu, st nad ise 
end sundisid. Keegi ei tundnud end vabalt. Ometi on see iseenda teha. See oli 
kurb vaatepilt. 


Pean sageli loenguid ja alati kostab kuulajates ohe: “See 50 aastat on 
meid pimeduses hoidnud!” Ei, kallid inimesed. Päike paistis ka siis. Sotsia- 
lism ei ole hullem kapitalismist, ainult tema halb on väljapoole ja sellepärast 
oleme ta halvaks ristinud. Tema varjatud head õpime me tasapisi tundma. 
Inimkond vajas seda õppetundi. Kes seda ainult halvaks peab, sellel on halb 
elada. Kes sotsialismia ja saavutusi maatasa tahab teha, see tahab hävitada 
ajalugu, aga see pole võimalik. 


Ajalugu säilub kosmilistes andmepankades igavesti ja kõik, mis meis 
on, isegi mõtted, on seal kirjas. Kõik meie vead ja vigade parandused kui 
tunnistus meie meeleparandusest. Mälestusmärgi võib hävitada, aga kui ta 
seisaks ja iga päev temast möödudes meile meelde tuletaks: “Kallis inimene, 
sa ei ole siiani mõistnud, mida ma sulle õpetada tahan,” siis võib-olla isegi 

saaksime aru. Aga nüüd on ta maatasa tehtud. Ta on nagu eitamine, mis 
märkamatult varjus kasvades ja kosudes lööb kõige valusamini. Varjatud 
viha on kõige valusam viha. Ootamatusteks ei ole meist keegi valmis, 
ükskõik kui julgeks me end peame. Ootamatuse omapäraks on ettearvama- 
tus. Varjatud viha on temale magnetiks. 


Täiuslikkuse igatsus 


Inimmeri õpib laintemöllu purustava stiihia käes haiget saades igatsema 
hingerahu. Mida suurem on olnud torm, seda suuremad on õppetunnid ja 
seda sügavamale see inimene igatseb sukelduda. 


Tarkus tuleb tasapisi tänu emotsioonide ja tunnete üheaegsele arengule. 


Emotsioonide inimene õpib nagu lapski, füüsilise haigetsaamise 
kaudu. Lapse varbalöömisvalu on kogemus, mis teeb teda targemaks. Ta 
õppis jalgu kõrgemale tõstma, et nüüd istuli kukkuda. Õpib ka selle ära ja 
lõpuks ei löö enam otsaette muhku. Selline on kannatuste kaudu õppimine. 
Me nimetame neid kogemusteks. 

Inimesel on seitse tšakrat. Inimese keskmine eluiga on 70 aastat. 
Keskmiselt õpib inimene 10 aastat iga tšakra tasandi tarkust. 


l — 10 eluaastani on füüsilise elujõu 10 -- 20 eluaastani on seksuaalsuse 
võimaluste äraõppimine ja avastamine, tundmaõppimine ja 
proovilepanek. kasutuselevõtt. 


20 - 30 eluaastani on valitsemis- 30 - 40 eluaastani on armastuses 
võitnete tunnidmaõppimine ja arusaainisele jõudmine. 
kasutuselevõtt. 

ks a Kõva Trt M 
40 — 50 eluaastani on maailmaga suhtlemise väljakujunemine. 


50 — 60 eluaastani on omandatud elukogemustest elutarkuse kujundamine. 
Oma õigetest ja valedest tegemistest järelduste tegemine. 


60 - 70 eluaastani on usu avanemine ja usu vajaduse mõistmine. 
See on kahetsemiste ja vigade parandamise vajaduse periood. 

Tundeinimese esmane vajadus on tuntavalt armastus. 


Pubertecet 


AN T 
Kui tal on armastus, siis saab Tundes oma armastuse väge, 
ta seda ka teistele kiirata. hakkab see inimene suhtlema 


ja valitsema. 


Täiskasvanu 


Edasi lootma ja seksima. Kõige lõpuks uskuma heasse ja 
seda oma elujõu rakendamisel 
arvestama. 

Paraku on ka tänapäeva tundeinimese tarkus niikaua füüsilisel tasandil 
arenev, kuni ta ei teadvusta oma olemist. 

Vaadake neid skeeme ja Te näete, et mõlemal puhtal inimtüübil on 
puudused. Kumbki ei oska iseennast ja teisi mõista, ta oskab ainult tegutseda. 
Arukus areneb viimasena. Aga nii me õpime. Igas inimeses on nii emot- 
sioonid kui ka tunded, mis on meie emast ja isast. 


Rääkimine on emotsioonide väljendamine. 


Vaikimine on tunnete väljendamine. 

Täiuslikus tervikus — peres - peab nende kahe poole vahel olema 
täiuslik tasakaal. 

Niikaua, kuni inimene ei ole õppinud mõtteid lugema, peab suhtlemis- 
vahendiks olema sõna. Tundevarjundite edastajaks on toon. 

Emotsioonide inimene kasutab ja usub sõna ning laseb end sõnadest 
petta. 

Tunnete inimene tunnetab vaikust, teeb oma tunde järgi ja ei lase end 
sõnadest petta. 

Kui naine nõuab, et mees oleks jutukas ja kui ta oma tahtmise saab, siis 


pere hävineb. Sarnasuse summeerumine andis vastupidise tulemuse. 


Kui mees nõuab, et naine mõttetust lobisemisest loobuks ja kui ta oma 
tahtmise saab, siis on sel väline petlik efekt. Nõrk naine kogub endasse viha 
ja sisemine pinge hävitab pere. Selles peres omatakse ja valitsetakse 
teineteist. 


Kui rollid on vahetunud - naine on sõnakehv ja mees on jutukas, siis on 
loodusseadused pea peale keeratud ja praeguse arengutaseme juures hakkab 
kannatama vaikija. Kui ta õigesti mõtlema õpib, siis ta ei kannata - ta 
mõistab. Ja teine pool rnuutub. 


Igal juhul on liigselt jutukal hirm, et mind mõistetakse valesti või ei 
mõisteta üldse. See on hirm, et mind ei armastata, sest minu väärtust ei 
teata. Oma jutukuses püüab ta selgitada, põhjendada, õigustada jms., märka- 
mata, et taon arukale kuulajale tüütav ja nõme. 

Kui väga erinevad inimesed - eriti jutukas üks pool ja eriti vaikiv teine 
pool - abielluvad, siis on neil potentsiaalne võimalus saavutada oma elus 


palju. Ainukene tingimus on, et neil on vaja teineteist mõistma hakata, siis 
säilub armastus. Kes tahavad omada ja valitseda, need lahutavad ruttu. “Me 

olime nii erinevad, et igast asjast tõusis tüli. Me olime risti vastupidistel 
arvamustel, ” põhjendatakse. Need inimesed on vaimu valitud suure väärtuse 
kaotanud. 


Sarnased abikaasad, kes mõlemad oskavad nii rääkida kui ka vaikida ja 
teineteist kõiges toetada, on nagu sõudjad siledal elumerel, kes jõuavad 
kaugele. Peaasi, et nad seda rahu liigselt ei taotle. Liiga rahulik elu on 
üksluine, ta õpetab vähe ja sellised inimesed hakkavad otsima teravaid 
emotsioone. Oleme ju vaid inimesed! Nii saab liigsest rahust torm. “Meil oli 
niisugune üksteisemõistmine, me ei tülitsenud kunagi. Ma ei mõista, miks ta 
ära läks. Ma ei oska isegi vihane olla. Ma tean, et tal ei ole teisega hea, aga 
ma ei taha teda tagasi ka,” kurdetakse. Ja see inimene on arvanud end 
armastavat. Järelikult, emotsioonidki on vajalikud. Nad tekitavad tülisid, mis 
puhastavad õhku nagu äike. Ainult, et liiga sage äike kurnab ka ära. 


Kes oskab tülitseda, see oskab ka armastada. Tüliga ei solvata ega 
alandata vastaspoolt. Kes seda ei oska, sellel tõuseb tülist riid ja kaugel see 
kiskleminegi on. Ei maksa karta tüli, riidu peab kartma. Neid kahte eristab 
oskus või oskmatus valitseda oma viha. Kes vabastab viha. selle tüli ei kasva 
kunagi riiuks. Kes ei oska andestada, selle riid kasvab laviinina ja seda on 
peatada raske. 


Igas asjas on seega hea ja halb koos ja kes liisa heast unistab, see 
tegelikult saab varem või hiljem halva. Hea ja halb ei tohi nagu puder potis 
põhja kõrbedes üheks saada. Nad peavad olema kui puder ja pott, mis 
teineteist täiendavad. 


Tasakaalukus, mis on saavutatud õige mõtlemisega, teeb tundemaailma 
rikkaks. Sellised inimesed õpivad ka teise inimese kogemust nähes head ja 
halba õigesti hindama. Nad ei põgene raskuste eest, sest nad vajavad elu 
mitmekesisust tundemaailma arendamiseks. Nad otsivad raskusi, et enda 
suutlikkust proovile panna. Ja perekonnaelu on neil kõike muud kui igav. 
Nad annavad teineteisele vabaduse, mis seob nad tugevaks tervikuks ka 
pikkade vahemaade tagant. See on tugevate inimeste oskus, mille vastandiks 
on kaasaegne vabaarmastus. 


Selliseid täiuslikke inimesi on vähe. Praeguse halva aja hea külg on see, 
et ta paratamatuse olukorras kasvatab arukate inimeste hulka, kes tõelisi 
tarkusi maiste tarkuste ja varanduste vastu ei vaheta. Need inimesed õpivad 
kõiki rikkusi enda ligi tõmbama. 


Kui naine armastab kõigepealt oma meesi, siis ta õpib elu vaatama 
mehe silmadega. Naiselik pisiasjade nägemine rikastub meheliku suurte 

asjade nägemisega. See naine on õppinud maailma täiuslikkust vaatama. 


Kui mees omab jõudu armastada oma naist, siis ta õpib elu vaatama ka 
naise silmadega. Mehelik suurte asjade nägemine rikastub naiselike pisi- 
asjade nägemisega. See mees on õppinud clu täiuslikkust nägema. 


Naine näeb maailma pindmiselt ja laialt, mees näeb sügavalt ja kitsalt. 
Naine on aeglus, mees on kiirus. Naine on paindlikkus, mees on jäikus. 
Naine õpib teiste vigadest, mees õpib enda vigadest. Armastuses ühinenutena 


on nad täius. 


Ometi peab naine jääma naise rolli ja mees mehe rolli. Naiselikud ja 
mehelikud iseärasused võivad suureneda või väheneda rolli piires, aga kui 
nad rolli vahetavad, siis võib kiirelt tekkida haigus. Näiteks mees võib oma 
jäikust kangekaelsusena suurendada ja seda nimetatakse kindlameelsuseks. 
Aga naise kangekaelsus läheb ruttu jonnakuseks ja kiusuks, sest naine on 
loodud paindlikuks. Mehe kindlameelsus võib kriitiliseks kasvades muutuda 
julmuseks. Naise paindlikkus võib kasvades muutuda orjalikkuseks. Hoopis 
hull on olukord, kus mees on muutunud pajuna paindlikuks tuhvlialuseks või 
on mees muutunud jonnakaks, kiuslikuks ja kadedaks provokaatoriks, kes 
intriige põimib ja naiseliku kavalusega teisi alandada püüab. 


Mees on loodud valitsejaks. Valitseja on eeskuju, kelle vaimusuurusest 
sõltub ta autoriteet. Suure sisemise väärikusega valitseja ei muutu võimutse- 
jaks. Aga kui naine tahab valitseda, siis muutub see ruttu võimutsemiseks. 


Armastavad naine ja mees käivad oma elurada paindlikult ja 
tasakaalukalt. Kui elu nõuab suurt mehelikku pingutust, siis astub mehe 
kõrvale võrdväärsena naine ja teeb rõõmuga mehelikult rasket tööd, jäädes 
ise ikka naiseks. Ja kui mehel on vähe mehelikku tööd, aga naine on oma 
töödesse uppumas, siis tuleb ta kõrvale mees, kes kõige naiselikuma tööga 
osavalt hakkama saab. Talle ei ole see alandav - ta aitab oma armastatut. 
Alles siis kui teine vajab. tuleb abi pakkuda, ennatlikkus tekitab rahulolema- 


tust. 


Kui üks abikaasadest oskab öelda: “Küll on hea, et ral sellised 
puudujäägid on. Kui neid ei oleks, kuhu mina oma ülejäägid paneksin,” siis 
teine on samal arvamusel. Nemad on tugev pere. 

Uks inimkonna eksisteerimise vorme — üksindus 


Inimkond igatseb täiuslikkust, aga ei oska seda õigesti saavutada. 


Elus on nii, et alati on keegi eespool ja keegi tagapool, kes tahab ette 
jõuda. Arukalt mineja teab, et ta nagunii jõuab ette, sest eesmineja inimlik 
käitumisjoon on, et ta jääb loorberitele puhkama. 


Ettekiirustajad ongi need üksikud. 


On nad vallalised, lahutatud või lesed, nad kiirustavad täiuslikkuse 
järele enne, kui on materiaalse elu õppetükid ära õppinud. 


Üksinduse imeline igatsus on igaühes, aga kui vaadata üksikuid, siis 
vähesed on oma üksinduses õnnelikud. Isegi need, kes abielusidemete 
valusast raskusest väga vabaneda on tahtnud ja väga üksindust on otsinud, ei 
oska oma väljavõideldud vabadusega midagi peale hakata. Tegelikult tahak- 
sid nad ikka veel perekonda omada ja maist õppetundi jätkata. Kui ainult 
keegi hea abikaasa annaks. 


Miks me soovime ja kardame üksindust? 


Soovime sellepärast, et üksindus on tundeinimese täiuslikkuse ideaal. 
Meis kõigis on olemas tunded ja igatsus head suurendada. 


Kardame sellepärast, et me pole veel vabanenud oma hirmust, et mind 
ei armastata ja seepärast ei oska mõista üksinduse seesmist sügavat väärtust. 
Hindame välist. 


Igas naises on mees ja igas mehes on naine. Kes suudab tasakaalustada 
oma sisemise mina oma välise minaga, see on praeguse inimkonna täius- 
likkuse saavutanud. Selleks peab hakkama täiuslikult mõistma oma vane- 
maid. Mõistmise eelduseks on andestamine. Ükskõik, kuidas Te seda teete, 
kas nii, nagu mina õpetan või leiate igaüks oma meetodi. Kes arvab, et 
tundidepikkune mediteerimine on etem ja kui Te selle kaudu teadvustate oma 
vead ning need parandate, siis on kõik korras. Kui Te keha arendamise kaudu 
saavutate meeleparanduse, siis seegi on suurepärane. Kui Te taimetoidu ja 
ravimtaimede tundmaõppimise kaudu elu mõistma hakkate, siis on seegi väga 
hea. Ärge ainult unustage, et mõtteenergia on kõige esmane ja kõige tugevam 
energia, mis sest, et teda silmaga näha ja käega katsuda ei anna. 


Meil on vaja mõista, et meie sisemine olemus on vastassugupool, keda 
me vägisi endast alamaks tahame pidada. See on igaühe vanemate probleem 

ja kogu inimkonna probleem. 


Tõelisi üksinduses minevaid vaimuhiiglasi on vähe ja nad ei anna 
kaeblemisega endast märku. Nende tervis on korras. Nad lähevad oma teel, 
otsides võimalusi oma tarkust suurendada, et neid teadmisi elu hüvanguks 
kasutada. Nende tegemised ei helise suure kella küljes ja me pezme neid 
veidrikeks. Vaid meie vaim teab sellise inimese tegemisi hinnata ja teda 
suureks pidada. Mõista oma vaimu me veel ei oska. Kes vabastab endast 
stressid, see on õppinud ning saab samasuguseks minejaks ja kõik ta hinge- 
ning ihuvaevad kaovad. 


On kombeks rääkida missioonitundest. Kui Te tulite sellesse ellu ära 
õppima üksi täiuslikuks saamist, siis see ongi Teie missioon. Ei ole vajalik 
teiste tahtmiste järgi elada. On vajalik endale head tehes teistele head teha. 
Kas Teil on selline eesmärk? Kui ei ole, siis andke vabaks oma stressid, et 
vastassugupool saaks täiuslikkust moodustama tulla. Nii teete endale head 
tehes seda ka teisele. 


Erakud ja pühakud on üksinduse etalonid. Oleme harjunud neid ette 
kujutama üksi mäekoopas mediteerimas. Märgatavalt raskem on olla rahutus 
rahvahulgas ja kuulata vaikuse linnulaulu. Nii on võimalik, aga nii suudab 
ainult see, kes vabaneb emotsioonide poolt tekitatud stressidest. 


Mina pean sellist inimest vaimselt küpseks ja tugevaks. Selline inimene 
on kõigiga üks olles samaaegselt üksinda. Olemisest algab tegemine. 


On üksikuid tõsiseid elutarku noori inimesi, kes oma olemist ei 
teadvusta ja tunnevad kurbust, et teiste pinnapealsuse pärast ei leia omasu- 
gust vastassoolist. Põhiliselt on need noored mehed, aga on ka naisi. Nad ei 
tea, et neis on nõudlikkus enda ja teiste vastu, et nad on suurepärased 
tulevikuinimesed, aga nad hävitavad stressidega oma väärtust. Vabastage 
enda vastumeelsus tühiste sõnade ja mõttetuse vastu, hirm ilmasse üksi 
jääda, lootusetus, kahtlused, ebakindlus, eneseusu puudus, tüdimus, pet- 
tumus inimestes, maailma tühisus. tahtmine ära minna, oskamatus leida 
südamelähedast, ettevõtlikkuse puudus, eitamine, jne. 


Aga kujutage nüüd ette noort vallalist naist, kes küsib: “Milleks neid 
mehi üldse tarvis on?” See on tema ema elutarkus, mille võimu all tütar elab 
ja ei oska seda ise märgatagi. Tema ema on ju nii tark inimene, et on lausa 
oma tarkuse pärast elus kannatama pidanud. 


Ema dogmaatilised arusaamad ei sisalda elutarkust: 
— naisele on mees vajalik selleks, et naine oleks naine; 

- mehele on naine vajalik selleks, et mees oleks mees; 
— peitunud inimese tarkus ei saa iialgi üle olla looduse tarkusest. 


Tõde on valus kuulata. Hirm tõde näha ja kuulda sunnib inimesed 
valetama. See hirm sunnib isegi endale valetama nii, et inimene ei märka kui 
ebasiiras ja teatraalne ehk valelik ta on. Loomad ja loodusinimesed näevad 
tõde hästi, nn. kõrgelt tsiviliseeritud inimesed väga halvasti. 


Mida Te räägiksite ja kuidas aitaksite keskeas vallalist naist, kes kõike 
teab, kõike on lugenud, kellel sapipõis koos kividega on ammu eemaldatud ja 
kelle lapsest saadik ekseemiga kirjatud punetavat nägu ei ole terveks ravitud, 
aga kellel tema enda kõigutamatu arvamuse järgi ei ole ei hirmu, et mind ei 
armastata ega vihasid, kes on üdini hea inimene? Mina oskan talle kirjutada 
ravimi retsepti. Vaimsele tasandile ta, vaatamata suurele soovile, veel ei 
küündi. Enne on tarvis hakata oma vigu tunnistama. 


Haigekstegev üksindustunne on heaoluühiskonna privileeg. Mõelgem. 
mis on hea ja mis on halb. Tunnistagem, et hindame tegelikuks elu välist 
külge. Teist inimest tõeliselt armastav inimene ei ole kunagi üksi. Rikkust 
armastav inimene on alati üksi. sest rikkusel ei ole armastavat hinge. 


Teie arusaamad ja elu-olu hindamine on Teid haigeks või esialgu ainult 
abituks teinud - järelikult olete valesti mõelnud ja mõistnud. Tunnistage seda 
ja hinnake oma arusaamad ümber. Õppige armastust endast teistesse saatma 
ja tundke sellest ise rõõmu, siis olete õnnelik. Eitada ja elu trotsida on kerge, 


pärast hingehaavu parandada väga raske. 


Küsige endalt: “Kes ma tahan olla?” Kui leiate, et tahate inimene olla, 
siis on vaja teha valik loomuliku inimliku ja ebardliku soovunelma vahel. 
Õppige ära tarkus, et vabadus on tunnetatud paratamatus. Elu seadusi ja 
kulgu inimene muuta ei saa, nende seaduste järgi tuleb elada. 


Teadke, et tegelikult inimene ongi üksi ja seda tuleb võtta elu tõsias- 
jana. Igapäevaelus üks tahab üksi olla, teine kardab üksiolekut ja kolmas 
vihkab üksindust. Suhtumine määrab olemise. Vabastage oma negatiivne 
suhtumine ja Teil on hea olla. Kui armastate elu ja inimesi, siis ei ole 
füüsilise keha üksiolekul tähtsust - ta ei tunne end üksi, sest ta on koos oma 
armastusega, mis teistesse voolates kasvab aina suuremaks. 


Teate nii noori kui vanu, kes pidevalt soiuvad, et neil on igav, keegi 
midagi ei korralda, ei kutsu, ei tee, ei tule, ei räägi, ei hooli, on unustanud... 
Maailma parim sotsiaalhooldussüsteem ei suuda neile rahulalu tagada. Nende 
egoistlik hirm, et mind ei arimastata, on arukuse sulgenud. Rahulolematuse 

viha hävitab ükshaaval kõik nende meeled - nägemise, <uulmise, maitsmise, 
haistmise, kompimise, mälu ja mõistuse. Neis kõigis on ühesugune viga -- 


nad ei ole tahtnud anda, nad on tahtnud saada. 


Küllap teate ka mõnd veidrikku, kellel iseendaga kunagi igav ei ole ja 
kes rõõmsal meelel üksi ebaharilikke asju ette võtavad. On ikka inimesel 
tahtmist! Kuulsin hiljuti raadiost 100-aastaseks saavast memmest, kes endale 
kingituseks Hispaania ajaloo raamatut soovis. See memm elab igavesele 
elule. Tema silmad ei ole lõpututest nutmistest nägemist kaotanud. Tema 
istub hea meelega üksi oma toas ja loeb unistustemaast Hispaaniast. Tema 
õpib niikaua, kuni Jumal talle aega annab ja Jumal annab talle palju — ta 
väärib seda. Ja kui mõni tema elutarkust kuulata tahab, siis paneb ta oma 
raamatu hellalt kõrvale, silub seeliku sirgeks nagu viks preili kunagi ja räägib 
kuidas elu teda hästi õpetanud on. Rumal on see, kes s2da tarkust kuulata ei 


malda 


Elu kui vahelduvvool 


Elu on lainetav liikumine spiraalil. Spiraali ring on eluiga, mis algab ja 
lõpeb küll ühe koha peal, aga lõpp on alati kõrgemal algusest. See tähendab, 
et elukäigust olenemata on inimvaim iga eluga targemaks saanud. Pidev hea 
vaheldumine halvaga annab elule sinusoidina lainetava liikumise sellel spi- 
raalil 

Tervikinimene koosneb vaimsest ja füüsilisest kehast. 

Kosmiliselt on inimesele omane 7-süsteem. Ka kehas on seitse tšakrat. 
Me elame ja saame vanemaks. Eilne päev ei ole kunagi sarnane homsega, 
sest elu muutub. Olenemata soost, vahetab meie elusinusoidi võnge suunda 
iga seitsme aasta tagant. 

Naine ja mees on tervikut moodustavad vastandid, seepärast on üheeal- 
istel poistel ja tüdrukutel, noormeestel ja neidude., meestel ja naistel 


erinevad huvid ning arengu omapärad. 

Vaadake seda skeemi ja Te näete, et kui 3,5-aastane tüdrukutirts on 
vaimselt väga lahti ja teda peetakse poistest targemaks, siis oma kehalise 
arengu eest ta oluliselt muret ei tunne. Samavanune poiss aga igatseb oma 
rassimistega rammumeheks saamist. Salmide lugemine on temale liigne. 


T-aastaselt tekib esimene tasakaalustumine, huvi elu nii vaimse kui ka 
materiaalse poole vastu. Seepärast on koolimineku kõige sobivam aeg just 
selles vanuses. 

Kui 10,5-aastane tüdruk hakkab eriliselt huvituma oma kehast ja tema 


kaunistamisest, siis samavanune poiss pöördub sellisest tüdrukust põlglikult 
ära. Tema maailmas on nii palju huvitavat... Ta läheb parema meelega 


kasvõi raamatukokku. 


14-aastaselt on poiss ja tüdruk üsna ühesuguste huvide ja tegemistega. 


Kui 17,5-aastane tüdruk avastab, et peab elutarkusi tundma õppima, siis 
samaealist poissi huvitavad enam tehnika ja sport. 


21-selt on nad normaalsed noored inimesed, kes saavad ühel nõul olles 
abielludagi. Naisel hakkab siit materiaalsete probleemide tundmaõppimine, 
ia sünnitab ja kasvatab lapsi ning nõuab, et meeski samaga tegeleks, aga 
21-28 aasta vanusel mehel on vaimse arengu periood. Lahkhelid on kerged 
tulema. 

28-selt on käes tasakaaluka eluväärtuste ümberhindamise ja kan- 
napöörde tegemise vanus. Nüüd sukeldub mees töösse ja naudib oma võimeid 
ning võimalusi. Töötab ja ei oska mõista naist, kes tahab vaimu harida, 
kultuuri nautida, tahab midagi kerget ja emotsionaalset. Jälle vastuolud! 


35-aastaselt mõeldakse tõsiselt elule, saadakse teineteisest isegi aru. 

Edasi on naisel vajadus elu materiaalne pool ometi ükskord korda teha. 
Tal hakkab kiire. Ta töövõime on suur. Mees tunneb selles vanuses, et veel 
on viimane aeg õppida. 

42. eluaasta on rahunemine ja katse enne vanaks saamist aeg maha võtta 
ning elu üle järele mõelda. 

Peale 42. eluaastat on naisel uuesti püüdlemine vaimsete väärtuste 
poole, seekord on need küpse inimese nõudlikud vajadused. 42-49 aasta 


vanune mees tahab kõik tööd enne ära teha kui jõud raugeb. Mõlemad 
tahavad elult maksimaalset võtta, ainult vajadused on vastassuunalised. Kui 


nad oskavad teineteist mõista, siis on saavutused suured. 

42-49 aastastel naistel on tarvis teada. et nende füüsiline keha on suurte 
ümberkõlastuste vanuses ja seepärast on töötegemise võime madalseisus. See 
vanus On vaimse eneseteostuse aeg, hinge harimise aeg. Kui hing on rahul, 
siis läheb töö ka paremini. Selles vanuses mehed on tööhullud. 


49. eluaastale järgneb uus lapseiga. See on kõrgema tasandi lapseiga, 
mille võnge on risti vastupidine eelnenud 49 aastaga. Mehed elavad selle üle 
rahulikumalt, aga naised lähevad arust ära. Seda vanust naised kardavad. Kes 
elu üle kunagi ei mõtle, sellele on see vaimse taseme langus, mälu ja 
mõistuse madalaim seis kogu elueal. Selles vanuses jäädakse juba ainuüksi 
hirmust vananeda raskelt haigeks. 


See naine, kes vanaks saamise pärast ei karda, tunneb, et nagu lapseea 
selge mõistus oleks tagasi tulnud. Sellised asjad on huvitama hakanud, mida 
kunagi ei ole märganud. Kes elufilosoofiat teab, see ei mõtle surmale, ei 
tõmba surmahirmuga haigusi ligi, ei tööta masenduses. Tema töövõime on 
ebaharilikult kõrge nii, et teeb noortele silmad ette. Kui naised mõistaksid, et 
stressid võtavad jõu ära ning suruvad inimese maadligi ja kui nad laseksid 
oma stressid vabadusse, siis nad oleksid terved. 


Mehed, vastupidi, tunnevad end selles vanuses hästi. Vaimsuse tõus ja 
oskus elule tagasi vaadata võimaldavad mõista, et töö ja varandus pole kõige 
tähtsamad elus. Soovi vaimselt endale varem lubamatut lubada peaks täitma, 


siis ei tekiks haigusi. 


Elu õhtupoolikul on inimene võimeline päevale järele mõtlema ja vead 
oma hinges parandama. Kes teab ja oskab, selle elu õhtu on rahulik ja 
õnnelik nagu vanasti oli hingamise päeva õhtu. Tänapäeval on enamikul 
inimestest see nagu laupäeva õhtu, kus leilis viimast võeti. Vahe on ainult 
selles, et vanasti tehti seda rõõmuga vana kõntsa maha jättes, et hingamise 
päeva puhta kehaga minna. 


Tänapäeval vanadust kardetakse ja vihatakse. Kes kardab, seda vanadus 
peab hirmutama. Kes vihkab, sellel on vanaduses väga valusad katsumused. 


Vanadusel on suur väärtus, mille üle rõõmu tundjaid ootab selge rõõm, 
see on elutarkus. Aga sellest ei peeta tänapäeval eriti lugu, sest need, kes 
praegu vanad on, ei ole juba ise nooruses vanadest ja elutarkusest lugu 
pidanud. Koolitarkus on olnud tähtsam. Nüüd tuleb tunnistada kõigil, et 
mõlemad tarkused on väga vajalikud ja ei ole üks tähtsam teisest. Neil 
mõlemal on oma koht. 


Uue lapseea ukselävi on nimetatud kliimaksiks. 


Naiste kliimaks on vaevusterohkem, sest naistel toimub vaimsuse 
langus, aga füüsilise võimekuse tõusu nad oma hirmude sees ei näe. Mensese 
ärajäämine on paljudele märk, et nüüd on elu läbi. Sellest räägitakse, selle 
üle isegi naerdakse, aga süda nutab. Tihti on see naisele nagu naiseks olemise 
tunnuse kadumine. 


See naine, kes enne 49. eluaastat loodusseadusi tundma ei ole õppinud, 
et targana edasi sammuda, seda nüüd loodus mensese näol stressidest 
vabastada ei aita. Loodus on nagu hoolitsevad vanemad, kes on hoolitsenud 
küll, aga teavad, et igavesti ei tohi kõike ära teha, sest laps peab olema 
suuteline omil jalgel minema. Klassikaliselt on menopausi algus keskmiselt 
umbes 50-aastaselt. Tänapäeval ei ole ime, kui 3S-aastane naine tuleb 
patoloogilisele kliimaksile iseloomulike vaevustega. Stresside kuhjumine on 
põhjustanud mensese ärajäämise, närvilisuse ja kuumad hood. 


Siinkohal peab selgituseks rääkima jälle põhistressidest. 


1. Süütunne - teeb südame jõuetuks, põhjustab vere ringvoolu 
aeglustumise ja jätab kogu keha õigest verevarustusest ilma. 
Südame kloppimine, mis tekib hoo ajal, on keha reageerimine 
surmahirmust vabanemisele. Kuhjunud süütunded suruvad südame 
enda raskusega nõrgaks, lõdvaks, laisaks. 


2. Hirm — tekitab energiakanalites ja kõikides kudedes spasmi. Kui 
veresooned tõmbuvad kokku, siis läheb nahk külmaks ja kah- 
vatuks, isegi sinakaks. 

Kui verevarustus aeglustub liigselt, siis tekib surmahirm, mis 
tõmbab veresooned järsult kokku. Sellele järgneb keha rakkudes 
tugev hapniku ja toitainete puudus. Vaim teab, et surra on veel 
vara, aga oma rumaluses me oleksime sinna jõudnud. Ta andis 
meile surmahirmuga sellest olukorrast teada. 

Et kompenseerida puudujääki, hakkab süda hirmuga kiirelt 
pumpama. Inimene tunneb südame kloppimist ja teadvustab, et 
midagi on halvasti. Kes oma stresse vabastama õpib, sellel ei teki 
enam kunagi südame rütmihäireid. 

Vastasel juhul, so. neil, kellel on kombeks halva eest ära 
joosta, teistele loota, teistes oma häda põhjust otsida, võib nende 
rütmihäire hoog väga pikaks kujuneda. Kes on harjunud igast 
olukorrast mõistlikku väljapääsu otsima, selle südame kloppimine 
kaob iseenesest ja ruttu. Eespool on nendest häiretest kirjutatud. 

3. Viha -- tekitab nii energia kui ka kõikide kudede ja organite 
laialipaiskumise. Viha laiendab veresooni maksimaalselt, nahk 
hakkab punetama. Kehas tekib kuumus ja higi paiskub välja. 


Klimakteerilised kuumad hood on põhjustatud kolme põhistressi oma- 
vahelisest kiirest vaheldumisest. Ka noortel inimestel esineb ühekordselt 
selliseid hooge, mis aitavad keha negatiivsusel välja paiskuda ja takistavad 
oma hirmutava efektiga inimesel vähemalt seekord halba edasi teha. Piltlikult 
öeldes on vanuse tõustes stressihunnikutest kasvanud vulkaanid, mis aegajalt 
eraldi või koos purskama hakkavad. 


Meditsiiniliselt kestab kliimaks mõned aastad. Mina olen näinud kli- 
makteerilise neuroosi vaevustega naisi 35-st kuni 80-nda eluaastani. 


Vanasti olid suure vanuselise vahega abielud. Praegu viib armastus 
kokku üheealised. Miks? See näitab inimkonna arengutaseme tõusu, 
pürgimist täiuslikkusele. 


Üheealistel abielupaaridel on kodurahu hoida väga raske. Samuti on 
raske koos töötada ja (või) sõbrustada ühevanustel vastassoolistel inimestel. 
Seevastu on üheealistel naistel või meestel kollektiivis meeskonnatunne, mis 
tagab edukuse. Neil on ühesugused momendihuvid. Tavaliselt eelistab 
töökollektiivi juhtkond endast nooremaid töötajaid. Parim oleks 7 aastat 
noorem vastassooline, hoiduda tuleks 7 aastat nooremast omasoolisest. 14 
aastat noorema omasoolisega on jälle ühesuunalised soovid. 


Juhtkond võib end sellise kollektiivi ees tunda teerajajana — ta on 
ettevõtlikum, targem ja hakkajam. See tõstab juhi eneseväärikust. Aga ükski 
hea ei ole liiga heana enam hea, nii ka eneseväärikus, mis kasvab üle 
eneseimetluseks ja egoismiks. See viib eneseülistamisele, teiste väljanaer- 
misele, alandamisele jne. Hea kollektiiv puruneb. 


Targemini talitab juht, kes valib omale kollektiivi ka vanemaid tööta- 
jaid. 7 ja 21 aastat vanemad vastassoolised ning 14 ja 28 aastat vanemad 
samasoolised töötajad on antud ajamomendil samasuunaliste eesmärkidega. 
Kui juhil ei ole hirmu, et teda ei armastata, siis ei tunne ta ka hirmu, etkeegi 
oleks temast targem. Ta võtab teadlikult endale vanad ja kogenud töölised, 
sest nendelt on mida õppida. 

Et vanem on targem, see onelutõde, aga igal targal ei ole juhiomadusi. 
Kes teadvustab selle tähtsa tõe, see arendab enda võimekust teise omadusi 
kadestamata. Siis ei teki hingelist konflikti töölise ja juhi vahel. Siis ei ole 
tarvidust kummalgi teise oskusi ja suutlikkust välja naerda, et enda suurust 

kuulajate silmis suurendada. 


Eneseväärikas inimene tõstab enda väärikust, tal pole teiste enese- 
väärikuse alandamisega aega tegelda. Elu on rumalustele kulutamiseks liiga 
lühike ja vääruslik. Selliste inimestega on nauding koos töötada. 


Põhimass inimkonnast on vanusega targaks saajad. Kui sellisel inimesel 
on eneseteostuse puudus, aga see on hirmust, et mind ei märgata, siis ei ole 
ta kunagi rahul ega rõõmus. Nüüd hakkab ta rõhutama oma vanust kui 
tarkust, sest alateadlikult on tarkus kõige suurem väärtus. Selline inimene 
lubab endale kriitikat, irooniat, sarkasmi või lausa sõimu oma haritusele 
vastavalt. Tema piiratus ja teadvustamata elutarkusenatukene hakkas pe- 
rutama. Kui ta vallandatakse, siis ta peab enda õiguseks öelda, et ega 
vanemaid ja endast targemaid enda kõrval näha ei taheta. 


Elu õpetab, et juht peab oskama valida meeskonda ja tööline peab 
oskama valida juhti. Kes enda stressid vabastab, selle vaim juhib ta soodsasse 
olukorda. Kui ei vabasta, siis ta avab kannatusterohke õppeklassi ukse ja 


sinna ta astub sisse juba ise. 


Põhimõtteliselt samasugune suhtlemisraskus ootab ühevanuseid 
abikaasasid. Nende eluvõnke kriitiline teineteisest kaugenemine võib abielu 
purustada, kui nad ei oska teineteist mõista. Eluvõnke maksimaalsele äär- 
musele järgneb elu paranemine, aga seda pettunud stressis inimene ei jõua 
ära oodata, sest ta eitea, mida oodata. Ka tahtmine teist enda samaseks teha 
ei õnnestu, sest loodusseadused määravad elu kulgemise. Eriti kriitiline on 
olukord, kui naine on parasjagu vaimsuse kõrgpunktis ja mehel on suur 


füüsiline eneseteostuse periood. 


Sama reegel kehtib ka vanemate ja laste vahelisel suhtlemisel. Kui 
21-aastane ema sünnitab tütre, siis emal algab füüsilise tasandi arengu 
periood, aga tütrel areneb vaimne pool. Nende teineteise mõistmine on 
raskendatud, aga ometi naistena nad seda suudavad, kui tahavad. Seevastu 
21-aastane isa ja tema sündinud tütar on ühesuunalise tegutsemisega, seega 
mõistavad teineteist paremini niipalju, kui mees ja naine teineteist mõistma 
õpivad. 

Kui 21-aastane ema sünnitab poja, siis ta suudab poega paremini 
mõista, võrreldes sellega, kui ta oleks sünnitanud 28-aastaselt. Joonistage 
parema arusaamise jaoks igaüks endale eluvõnke graafik, kuhu lisage oma 
pere võnkekõverad, siis on suhtlemise abivahend olemas. Võnkekõverate 
lõikumiskohad on hea suhtlemise aja märgid. Ja kui veel kogu perel peaks 
ükskord võnkekõverad ühes punktis lõikuma, siis on see suur õnn. 

Aga miks sünnib 21-aastasel emal tütar ja 28-aastasel emal poeg? Miks 
ei võinud nad tulla risti vastupidisel ajal? Sellepärast, et Teie lapse vaim 
tahtis raskemat suhtlemise õppetundi ja Teie väärisite teda. Teisel ajal ei 
oleks Teid see laps saanudki valida, see oleks hoopis teistsugune laps olnud. 
Aga see teine ei hakanud Teid kõige kallimaks pidama. Ärge unustage, et 
sarnane otsib sarnast. 


See, kes on sündinud oma ema energiakõverale vastupidises võnkes, 
saab oma elu eesmärgi — muutuda vastupidiseks oma ema negatiivsusele - 
kergema vaevaga saavutada. See laps on seesmiselt tugevam, kindlameelsem 
ja usaldab ennast isegi siis, kui ema teda pidevalt halvaks tembeldab, sest ta 
ei allu ema ülemvõimule. Tavaelus ei sobi selline laps oma emaga, neil on 
elust erinev arusaam, nende konfliktid on vältimatud, sest need on põhimõt- 
telised ja eriliselt mõlemapoolselt haigettegevad. Pisiriidusid on vähem. Aga 
kui laps on ise juba soliidses vanuses, siis on ta edukus vanemategi jaoks 
aupaiste, millega seltskonnas särada. Kahjuks on andestamatuid ilmaelu 
mittemõistvaid vanemaid palju ja omavahelistes suhetes peavad nad oma last 
ikka halvaks ja sõnakuulmatuks, isegi kui nende laps on maailma jaoks targa 
avastuse teinud. Sellised kiuslikud vanemad on igavesti oma lapse vaimseks 
proovikiviks. Emad rohkem, isad vähem, aga mida kauem nad koos elavad, 
seda rohkem isad emade sarnaseks muutuvad. Naiste võim juba kord toimib 


selliselt. 
Esmatähtis on vaimu areng. Aga vaim on alati meessoost. Mida 


suuremas kriisis on Maa, seda rohkem peavad kannatama materialistid. 
Praegune aeg tingib kiiret vaimset arengut, et ellu jääda. 


Vastavalt eluseadustele saab mahajääjast ettepääseja. Sõltumata soost, 
on edasimineja oma tulevase elu kujundaja. Tänane mahajääja — naine — on 
rebimas end mehest ette. Aga niikaua, kuni inimesed ei mõista elu seadusi, 
ei saa nende maised igatsused täituda. 

Mees oli, on ja jääb eesminejaks. Naine on minekuks energiat andev 
generaator. 

Kui vaim saab minna, sest hing toidab teda, siis läheb keha kindlasti 
kaasa. 

Kui hing vaimu ei toida, siis jääb keha seisma. Ja ükskõik, kas me 
nimetame meest laisaks, ükskõikseks, apaatseks, loiuks jne., minna ta ei saa. 
Naine võib meest kuidas tahes piitsutada ja taga ajada, aga liikuma paneb 
mehe ainult armastus. 

Kui mees on üksi mineja, siis naine ei lähe kunagi üksi. Sest naine tahab 
kõigile seda head, mis temal on. Naine tahab meest ja peret tõmmata kaasa, 
aga teised ei tule. Mida suurem on vastupanu, seda suurem on naise tahe nad 


päästa. Tekib võitlus, mis hävitab pere. 


Siin aitab vaid suur töö iseendaga. Paljud jahmuvad: “Aga ma pean siis 
oma iseloomu muutma! See on võimatu!” 


Ei ole võimatu. See teeb Teid õnnelikuks samapalju, kui enne tegi Teid 
õnnetuks. 


Iseloomu muutmine tähendab elu ümberhindamist, targa inimese 
kombel halvast vabanemist, et igatsetud eesmärgile jõuda. See on 
keerulisem, kui Te arvate ja lihtsam, kui Te kardate. Aga see, kes targa 
kombel ei õpi, see peab kannatuste läbi õppima. Mõni inimene tuleb 
korduvaid elusid piinlema, et mõnda nn. iseloomujoont muuta. 


Kristus tuli õpetama meile enda muutmise inimväärikat võimalust. Aga 
inimkond millegipärast ainult räägib inimväärikusest. See, kes nõuab inim- 
väärikust, ei pea seda saama, sest nõudmisega saab hea ainult kaduda. 
Näiline, isegi seadustega tagatud inimväärikus, on järjekordne inimkonna 
vale iseendale. 

Ainult siis, kui igaüks ise vabastab enda stressid, saab pere säilida. Pere 
vajab säilitamist. 


Kes lõi pere, see vajas täiuslikuks saamise õppetundi. Me ei oska 
mõista, mida tähendab naise ja mehe üheks saamine. Me ilmtingimata 
mõtleme selle all kõigepealt voodisse minekut. Sest me ei oska hingesid 


ühendada. 


Kes lahku läheb, see ei oska enam hingelist tasakaalu saavutada. 
Pettumused sunnivad hindama vastassugupoolt vastavalt oma valusatele 
kogemustele. Hingerahu tuleb ainult Jäbi vigade teadvustamise. Selleks on 
vaja kõigepealt andestada oma stressidele, siis abikaasale jne. 


Kes on leidnud endale 7 aastat vanema või 7 aastat noorema abikaasa, 
sellel on märgatavalt kergem temaga ühist keelt leida. Järgmine vanusevahe 
on 21. Need õppetunnid, mis selle abikaasa kaudu vajavad äraõppimist, on 
nii suured, et kui teid pingestaks veel ealine vastasseis, siis te neid ei suudaks 
ära õppida. Olete veel liiga nõrgad. Naine ja mees on igas olukorras tervikut 
moodustavad vastandid, kelle tasakaalustamine üheks saamiseni on selle 
tsivilisatsiooni ilus eesmärk ja lagi. Kes selle saavutab, sellel on kõrgemale 


minekuks tee lahti. 

See on kättesaadav ainult arukatele inimestele, kes oskavad oma tundeid 
ja mõistust tasakaalustada. Aga arukaks õppida võib igaüks. Ka armastama 
õppida võib igaüks. Alustuseks peab teadma, et mida rohkem me arvame end 
oskavat, seda vähem me oskame. Aga kui vähe me oskame, seda mõistame 
alles siis, kui oleme õppinud rohkem oskama. 


Mind jahmatas, kui esimest korda kuulsin vastuväidet: “Miks ma pean 
võõrast inimest armastama? Ma armastan oma abikaasat!” — “Kas sellest 
mitte ei ole vähe,” küsisin. “Inimene peab teadma oma kohust,” oli vastus. 
Nägin, et ta oleks tahtnud küsida, mis minu mees minu ebamoraalitusest 
arvab. Olin hädas selgitamisega, et tark inimene ei tohiks taandada ligime- 
searmastust vaid seksuaalsete ihade ja nende füüsilise realiseerimise tasandile 
ja arvata, et ta väga kindlalt teab inimese kohustusi. Ta ei teadnud, et mida 
suurem on inimese tingimusteta hingearmastus inimeste ja elu vastu, seda 
tugevam on ta täiuslik armastus abikaasa vastu. Täiuslik armastus kindlustab 
truuduse. Selline täiuslik inimene teab oma kohta elus. 


Külm. Soe. Kuum, kuum. 


Küllap on kõik seda mängu lapsena mänginud. Elus mängime seda 
pidevalt edasi, oskamata talle vajalikku ja õpetlikku tähelepanu pöörata. 


Inimene on terve, kui tema positiivne ja negatiivne energia on liikuvas 
tasakaalus. Kahjuks oleme harjunud elu võitluseks pidama. Ilma vihata 
eluvõitlust pole olemas ja nii kuhjub viha, mis kriitilisel piiril hävitab keha. 
Keha püüab hävingut takistada. 


Kuidas? 


Imestusega vaatame tervete laste külmataluvust. Peame seda karasta- 
tuseks. Vanade inimeste, eriti naiste, soojalembesus on samuti loomulik. 
Imetleme pühakuid, kes igas olukorras vastu peavad, sest nemad on ju 
imeinimesed. Need on harjumuspärased tõekspidamised. 


Me peame keha termoregulatsiooni automaatseks ja ei mõtle kauge- 
male. Keha temperatuur räägib meile veel ühest viha tasakaalustamise 
abinõust füüsilisel tasandil. Kes mõelda ei oska, seda keha aitab. 


Normaalne kehatemperatuur ei tähenda, et inimeses ei ole viha. See 

tähendab, et see inimene laseb oma viha kisa ja karjumisena välja või ei lase 
ja ei kavatsegi välja lasta. Ta tahab võitlusvõimeline olla ja korjab viha enda 
sisse, et kunagi hiljem raske haigusena seda õppida, mis veel õppimata on. 


On väga külmeakartlikke inimesi, kes oma puudust lapseea liigse soojaga 
poputamisega põhjendavad ja neil on õigus. Vanematekodu viha täis õhkkond 
on selle inimese pidevalt kriisi piiril elavaks teinud. Väike tuuletõmme ja 
kohe on haigus platsis. Teine võib jääpurikaks külmuda ja ikka terveks jääda. 
Andestage oma vanematele, tehke seda kaua ja põhjalikult ning Teie 
külmaõrnus hakkab tasapisi kaduma. 


Kuum toob viha kehast välja. 
Külm suleb viha väljavoolu. 
Haige on see keha, milles viha on kuhjunud üle kriitilise piiri. 


Kui kehasse on palju viha kogunenud, siis tõuseb palavik — keha 
puhastustuli. Kriitilisel piiril vallandub higivool, mis veelgi aitab kehal 
puhastuda mittevajalikust ja palavik langeb. Nii aitas kuum vihal väljuda. Kui 
keha juba higistama hakkab, siis on kriis möödas, siis on keha tervenemise 
teel. Higivool vallandub momentaalselt kui olete oma haigestumise põhjusest 
aru saanud ja oma vead kehalt andeks palunud. 


Alateadlik abi kehale on alati olnud sooja armastamine. Põhjamaade 
inimesed tahavad puhkust veeta lõunas. See on samuti nagu puhastustulest 
läbikäimine. Kuum kliima toob viha välja. 


Eestlane on aegadest aega käinud oma luuvalu ja paljusid muid vaevusi 
saunalaval välja vihtlemas. Suurepärane efekt, eriti kui ta korrapäraselt 
toimub. Et see on vihast puhastumine, seda me ei mõtle. Me ütleme, et saun 
rahustab meeli. Ütleme, et saun puhastab. See, kellele saunaskäimine on 


rituaaliks, saab satnas igas mõttes puhtaks. 


Vaadake kuidas tüüpilised eesti mehed saunas käivad. Kõigepealt 
eelsoojendus laval, siis korralik vihtlemine nii, et higi lendab. Siis istutakse 
eesruumis ja juuakse õlut. Mis on kesvamärjuke? Õlu on kõigepealt teravili, 
mitte alkohol. Teravili tõstab üldiselt vastutust maailma ees, oder annab 
enesekindlust, seega on õlu suurte elutarkuste ja elu edasiviimise jõu tõstja, 


kui temaga ei liialdata. 


Mehed joovad õlut. Siis areneb vestlus elu ja maailma asjade, majan- 
duse ja poliitika üle. Hääled kõvenevad. Kui õiguse jaluleseadmine liiga 
valjuks läheb, siis üks mees ütleb: “Mehed, lähme lavale!” Kõik kui üks 

mees lähevad. Jälle ja jälle vihutakse viha välja, siis juuakse veel õlut ja 
vaieldakse, kuni lõpuks on mehed rammestunud ja lähevad tuppa. Keha on 
ammu puhas, aga hing on alles nüüd kergeks saanud. Sellepärast on talumees 
alati oodanud laupäeva õhtut ja sauna. 


Vanasti ei riielnud naised, et mehed lähevad sauna ainult jooma, sest 
naisedki vihtusid viha välja, tegid seda nagu igat teist töödki, mõnuga. Nad 
võtsid endale aega seda püha tööd teha ja iseennast selles nautida. Tänapäeva 
inimene on unustanud saunakultuuri, tema ainult kiirustab ja ei märkagi, et 
jookseb tühja tuult. keha puhas, kaunis, lõhnapilv ümber hõljumas, aga 


saastakoorem hinges. 


Seega, kes armastab kuuma, see tahab vihast vabaneda. Kuumas langeb 
söögiisu, eriti liha söömise vajadus ja alaneb kehakaal. 


Külm toimib vastupidiselt. Külm suleb viha väljavoolu ja viha peab 
kehasse kogunema. Kui kuumas muutub inimene energiliseks, tempera- 
mentseks, kärarikkaks, siis külmas tekib rahunemine. Näiline tasakaalukus ja 
vaoshoitus on vaid väline efekt. 


Vaadake oma keha pärast kuuma vanni või saunas olles. Keha on 
punase ja valge laiguline. Hirm on valge, viha on punane. Kuum on toonud 
Teie vihad ja hirmud kontrastselt nähtavale. Mida rohkem vihtlete, seda 
väiksemaks muutuvad valged laigud — hirmud pisenevad, sest viha voolab 
higiga välja. Aga mõni koht ei lähe kunagi punaseks. Põhjenduseks võib 
öelda, et kuum ei ulatu voldivahedesse, rindade alla, kaenla alla, aga 
tegelikult näitab see vastavat hirmu, mida inimene häbeneb välja rääkida ja 
mis seetõttu kehast ei välju. Need on need kõige varjatumad vihad, mida 
hirmust saada naeruvääristatud, kunagi välja ei räägita. 


Kui saunalaval tunnete külmavärinaid, siis on hirmu energia liikuma - 
hakanud. Vihagi saab higina välja voolama hakata. Kõike seda teadvustades 
võib ju endast tundidepikkuselt saunas kuumutades tohutult palju viha välja 
vihelda, aga liialdamine on alati ohtlik, võite endale halba teha. Õigem on 
viha siiski mõtlemisega vabastada, et siis saunas oma keha reageerimise 


muutusi imetleda. 


Koht, mis saunas valgeks jääb, on haigustest ohustatud koht. Sageli on 
see ristluu ümbrus, mis näitab, et inimene ei kasuta oma kirglikku sek- 
suaalenergiat ära ja tema majandusprobleemid hirmutavad ka. Kirg ja 
rahakott on alati käsikäes käinud. Valged rinnad tähendavad kuhjunud 
süüdistamisi. Valged käed ja kael suhtlemisprableeme. Jne. Nii diagnoosib ja 
ennustab saun Teile haigusi. Võtke ta abi vastu, siis ei pea hiljem ütlema: 

“Kui ma oleksin teadnud...” 


Pealz külmetumist haigestutakse palavikuhaigusesse. Nii võimaldab 
keha kogunenud vihal väljuda. 


Inimene, kes end sihipäraselt külmaga karastab, on rahulik, tugev ja 
võitlusvõimeline. Ometi on temas varjatud agressiivsus. Kui karastamine 
toimub ilma meeleparanduseta, ainult elulise tugevuse ja võitlusvõime tõst- 
miseks, siis kasvab inimese löögivalmidus. Füüsiliselt karastatu vihapotentsi- 


aal on Suur. 
Liigne on alati kahjulik. 


Ülemäärane või kiirelt toimiv kuum tekitab kuumarabanduse või päike- 
sepiste. See tähendab, et kui liiga palju viha hakkab korraga välja voolama, 
siis füüsiline keha ei suuda seda taluda. Kui niigi palavikus põletikukoldele 
panna kuuma, siis laieneb kolle kogu kehale ja muutub eluohtlikuks. 
Põletikukolle vajab alguses mahajahutamist ja siis alles mõõdukat soojen- 


damist. 


Ülemäärane külm blokeerib viha väljavoolu. Kogunev viha ähvardab 
inimese seesmiselt hävitada. See hirmutab keha. Ta püüab keha aidata viha 
väljapaiskumisega - tekib soojatunne. Kes ohu teadvustab, see pääseb 
külmumisest. Aga külmunud inimese kuuma vanni panemine viib surmale, 
sest ülemääraselt kiire viha väljutamine on talumatu. 


Lamage üleni külmas vannis nii, et ainult nägu on väljas ja jälgige enda 
tundeid. Vähesed suudavad nii, enamik kargab kisaga külmast veest välja. 
Ühel on külmakartlikum kõht, teisel selg — ikka vastavalt viha kogunemisele. 
Need. kelles on vähe vihasid või kes on tugevad tasakaalus mõttemaail maga 
inimesed, suudavad külmas vees ilma haigestumata pikalt olla. Ainult hea 
eesmärgi nimel suudetakse seda. Kui kuum “päästab” inimese, siis külmas 
peab inimene seda ise tegema. Külm sunnib ellujäämise nimel mõtlema. Kes 
seda ei tea, see hakkab hirmuga rabelema, kulutab enda jõu mõttetule 


võitlusele ja hukkub. 


Et olla tasakaalus tugev inimene, peab end ühtviisi hästi harjutama nii 
külmas kui kuumas olema. Kes hakkab viha vabastama, sellel ei ole pakases 
enam liiga külm ja kõrbekuumuses enam liiga palav. Temperatuuri kõiku- 
mised teda enam haigeks ei tee. 


Aus viha ja valelik viha 


Kõik me teame, kuidas käitub vihane inimene. Talitsematu on kasvata- 
matu ja avalik hukkamõist sunnib ta raamidesse. 


Allasurutud viha kaotab teravuse ja selguse, tema hävitav jõud muutub 
aeglaseks ja salakavalaks. 


Mida rohkem inimene siiruse ja kasvatamatuse üheks arvab ning mida 
rohkem ta vaoshoitust intelligentsuseks peab, seda enam kasvatab ta viha 
oma välise korralikkuse taga põlguseks. 


Võrrelge kahte naist. Räägin neile naise ja mehe elu põhiülesannetest. 


Esimene naine purskab ilma pikemalt mõtlemata: “Ei! Sellist meest ei 
saa keegi armastada! Ta on igavene joodik ja laisk. Kui ta ei jooks, siis oleks 
kõik korras.” Kui ma ta mehe positiivseid külgi loetlen, siis ta jääb nõusse ja 
mehest loobuda ta ka ei taha. Ta tahab ainult, et mees oleks korralik inimene. 
Sellel naisel on sapikivid. Ja aegajalt mingi imelik nahahaigus, mis ise üle 
läheb ja mida arstid peavad allergiaks. 


Tema mees on naljahammas, kes aeg-ajalt teeb joomaperioode, aga 
pärast seda sukeldub tegemata töödesse ja töömehena on ta hinnatud. (Sel 
perioodil naise nahahaigus ajutiselt kaob.) Naise käskudele hakkab vastu, 
olgugi, et hiljem käsu täidab. Naist ärritab väga, et mees teda rumalaks 
tembeldab ja sokke kududa käsib, kui naine teda õpetab. Mees räägib õigust, 
aga naine ei usu meest, sest tänapäeva naine tahab end köögist ja käsitööst 
lahti võidelda, mõistmata, et hävitab sellega enda naiselikkust. Otstarbeka 
töökorralduse asemel tahab kaasaegne naine köögist vabaneda, sest elu 
võidujooksus on toit oma tähtsuse kaotanud. Seevastu lapsed ja lapselapsed 
unistavad pirukalõhnalisest sooja südamega emast ja vanaemast, kelle keede- 
tud toit armastab sööjat ja on maailma parim. 


Teine naine küsib malbe põlglikkusega: “Öelge, kuidas saab sellist 
meest armastada. Ta pole ju seda väärt. Ma pean teda ainult kaastundest ja 
selleks, et ta on mu laste isa. Me peame oma tütre peret abistama, sest tal on 
sünnipäraselt haige laps.” Sellel naisel on rinnavähk. 


Tema mees on abitu allaandliku olemisega ja kustunud silmadega napi 
jutuga mees, kes teeb küll naise käsu järgi, aga kui õllepudeli juurde eksib, 
siis naljalt seda lõbu lõpetada ei saa. Kui jõuga pudelit ära ei võta, siis ise 
seda teha ei taipa. Naise arvates ei oska mees oma teiste inimeste poolt 

lugupeetud naist hinnata. Kaastundest sellise armetu mehe vastu ütleb see 
naine olevat oma mehe võtnud, aga et ta teistsugust endale ligi ei tõmmanud, 
sest ta vajas just sellist õppetundi, ta ei saa tunnistada. Ta näeb, et tema on 
end eluvõitluses üles töötanud, oma mehe tuge ta ei näe. Samas ei naudi ta 
enda saavutusi. Tema mõtted keerlevad aina oma äbarikust mehe ümber, sest 
ta ei või taluda, et ta mees teda oma selgrootusega häbistab. 


Mõlemad naised annavad mehele armastuse asemel viha. Esimeselt 
tuleb kärarikas avalik viha, teiselt põlglik, et iseennast näotu sõimuga mitte 
määrida. 

Esimesel naisel on oma vihast kerge vabaneda, sest ta tunnistab kohe 
oma vigu ja oskab ka mehe häid külgi hinnata. Ta mäletab veel, et abielludes 
oli see mees kena poiss ja alguses oli elu ilus. Ta ei taha ennast mehest 
paremana näidata, ta tahab elu korda teha. Meest peab ta ikka veel 
perekonnapeaks, kes ei tohi alanduda. Ta ei ole teadnud enda osast mehe 
allakäigus. Ta on kohe nõus oma viha vabadusse laskma, kui mees sellest 
muutuks ja ta ise oma sapikividest lahti saaks. Esialgu ei saa ta oma 
kangekaelsusest veel täielikult vabaneda, sest ta on nii harjunud, et elu on 
ilmtingimata võitlus, kus keegi peab võitma ja keegi olema allaandja. Teda 
isegi huvitab, kuidas see õige armastamine siis toimuma peaks. 


Teise naise probleem on märgatavalt raskem, sest põlguse varjatud 
juurestik on peenelt ja keerukalt kinnitunud. Tema haiguski näitab seda. Ta 
ei avane rõõmuga andestamise õpetusele — ta ei tunne seda endas ära. See 
naine ei oska näha, et ta suhtub kerge põlgusega kõigesse, mida ta ei mõista 
ja mis on väljaspool materialistlikke arusaamu. Põlgus ei vaja teise ausse 
tõstmist, tema tahab ise särama lüüa. Reserveeritud põlgus tema näol ajab 
ühel judinad nahale, aga teisel rusikad sügelema. Ja kui ta ühe või teise läbi 
kannatab, siis tema ise on enda arvates õige inimene. Aga elu seadused seda 


ei küsi, nemad aina õpetavad. 

Põlgus kasvab aeglaselt. Keha püüab inimest aidata puhastuda ja viskab 
põlgust välja palavikuna. Inimene paneb sellele nimeks külmetushaiguse või 
viirustõve ja elab pimeduses edasi. Mida rohkem tahab inimene raskustest ja 
teistest inimestest üle olla, seda vähem on palavikul mõtet tulla. See inimene 
ei taha ju nii lihtlabast õppetundi vastu võtta. Ta väärib suuremat. 


Põlgus on alandav viha. E 
Alandamine on tahtlik paha soovimine. 


Seega - põlgus on pahasoovlik viha. 

Pahasoovlik viha tekitab vähki. 


Mida rohkem inimene oma põlgust varjab, seda varjatumalt areneb 
tema vähktõbi. 


Pahasoovlik viha on ikka suunatud näilisele pahategijale. Kui ei ole 
nähtavat alust tema üle kohut mõista, aga tänapäeva inimene vähemaga ei 
lepi, siis hakatakse teda põlgusega kohtlema küsimata, kasta on üldse midagi 
teinud. Väga sageli algab vihavaen ainult kahtlusest, mille keegi keelepeksja 
on välja mõelnud. Mida intelligentsem tahab õnnetu kannataja olla, seda 
enam ta oma põlgust varjab. Kumbki pool ei saa öelda, et nende vahel oleks 
vihavaenu või tüli. Põlguse lahtimõtestamine ei tule kellelegi pähegi. 


Kuidas põlgust ära tunda? 


Vaadake teisi inimesi. Kui Te kardate üleolevaid põlglikke eneseimetle- 
jaid või teiste väljanaerjaid, siis Te tõmbate põlgust ligi. Kui ärritute, 
vihastate või saate solvatud ja kuidagi ei saa seda unustada, siis ongi Teis 
põlgus, mis terava vihana lõkkele lõi. Tänage solvajat — ta aitas Teid oma 
põlguse ära tunda. 


See, mida Te põlgate, tuleb Teid oma põlgusega ärritama. Näiteks kui 
noor mees põlgab vanu naisi, eriti veel vanade naiste tarkust, siis need vanad 
naised tulevad teda ilmtingimata õpetama ja teevad seda veel erilise sooja 
õlalepatsutamisega või haaravad käevangu, et emalikult armsale poisile 
tarkust jagada. Kui noor naine põlgab vanu mehi, siis need tulevad teda 
erilise poisiliku galantsusega või elumehelikkusega näiteks tantsule paluma ja 
saavad pahaseks, kui tütarlaps ei lähe. Üks põlgab matslikkust, teine 
peenutsemist, kolmas lihtsat tööd, neljas teadustööd, viies passiivsust, kuues 
üliagarust jne. 


Vabastage oma põlgus — oma hirm ja viha põlglike vastu. See ohtlik 
stress kustutab kasvades järjest enam kenade tagasihoidlike ja intelligentsete 
inimeste eluküünlaid. Ja kui palavik Teid voodisse sunnib, siis tänage teda, 
et ta hädapasunat puhus ja vajaliku tee Teile näpuga ette näitas. 


Põlgus saab alguse lapsepõlvekodust. Vanemate või lapse kasvatajate 
suhtumine ellu ja inimestesse suurendab lapses loomupärast vajadust teha 
oma vanematele head, kaitsta ja hoida neid. Eriti kui vanemate meelest 
elavad ümberringi pahad või rumalad inimesed, kes lõpmatult aina halba 
teevad. Last õpetatakse, et vanemate jutud ei tohi kodust välja minna, sest 
see teeks vanematele halba. Armastus vanemate vastu sunnib protesti alla 
suruma, peitu panema. Ongi tekkinud viisaka inimese viha -- vaikiv põlgus 

<õikvõimalike ebameeldivate asjade vastu. Sageli on ebameeldiv viletsus, 
vaesus jm. väline halb. 


Ohutunne ja vajadus hoiatada annavad endast minus märku, kui näen 
uhkeid kiirelt rikastunud inimesi, kes väliselt justkui millegagi oma majan- 
duslikku seisu ei reeda. Mehele annab rikkus, mille ta ise on saanud, 
enesekindluse. Pime enesekindlus jäigastab ja viib ootamatult murdumisele. 
Naised ei suuda oma rikkuse rõõmu väljendamata jätta. 


Ja mõlemale ma peaksin ütlema: “Pidage kinni, kallid inimesed, Te 
tõmbate oma saamahimu kasvades endale ligi õnnetust! Kui Te olete pimes- 
tatud oma edukusest, kui Te kõigele ülevalt alla vaatate, siis juba ongi Teie 
poole teel see, millele rahaga vastu ei saa — haigus. Kui olete oma 
ülekohtuga vähe halba teinud, siis kannatate ise. Kui olete palju halba 
teinud, siis kannatab Teie laps. Kui olete väga palju halba teinud, siis 
kannatab Teie lapselaps. Ja ikka nii, et mida valusam tegu, seda valusam 
palk. Mõõdupuu peab asuma igaühe hinges.” 


Rahakate vanemate lapsed on harva tasakaalus hingeeluga. Vanemate 
põlglik suhtumine maailma lööb varem või hiljem välja ja siis algavad 
kannatused, sest seal, kus on palju raha on vähe armastust. 

Elutarku inimesi, kelle juurde rikkus ise tuleb, on maailmas vähe. 
Nende varandused kasvavad vaatamata näilisele mõttetule laialipildumisele 
haridusele, kultuurile, traditsioonidele, igaveste väärtuste loomise finantsee- 
rimisele. Nende lapsed jätkavad eluküpsuse saabudes oma vanemate 
jälgedes. Neis on nende vanemate lugupidav suhtumine kõigisse elu väljen- 
dusvormidesse. 


Põlgus on õpetaja, mis sunnib inimest just nimelt sellega tegelema, 
mida ta põlgab, et elutarkust omandada. Põlgus on armutu õpetaja. 


Kui laps põlgab ülekohtuseid, siis ta saab ülekohtu käes kannatada ja ta 
läheb õppima õigusteadust, et kohtunikuna õigust mõista. Ta jõuab oma töös 
sageli tupikusse, tema kohtuprotsessid venivad, tema õigusemõistmine ei 
edene. Põlgus kasvab põlguseks kurjategija või õigusemõistmise süsteemi 
vastu. 

Kui laps põlgab haigeid, siis ta on sageli haige ja õpib arstiks, et haigusi 
hävitada. Aga tema haiged ei parane või on neil ravimatud haigused. Põlgus 
pöördub haige või meditsiini vastu. 

Kui laps põlgab inetut maja, siis ta peab elama inetus majas või sellise 
läheduses ja ta õpib arhitektiks, et ilusaid maju projekteerida. Ometi peab ta 

ise elama inetus majas. Ta hakkab põlgama elutingimusi ja riigikorda. 


Kui laps põlgab rahapuudust, siis ta kannatab selle käes ja ta õpib 
pankuriks, et suure raha sees olla. Vähetasuvat tööd ta põlgab, aga nii suurt 
palka, kui ta unistanud on, ta ei saa. Ta hakkab põlgama endast rikkamaid 
nende rikkuse pärast ja endast vaesemaid nende vaesuse pärast. 


Kui laps põlgab vanemate tülisid, siis ta saab tülides kannatada ja 
hakkab oma elus ükskõik mis hinnaga tülisid vältima, kasvõi enda ohver- 
damise hinnaga ja satub aina rohkem tülidesse. Ta satub kindlasti konflikt- 
sesse kollektiivi. Ta hakkab põlgama neid, kes teistele liiga teevad või neid, 


kes endale liiga teha lasevad. 


Ka omandatud amet hakkab noort varsti ärritama, sest ta pole-osanud 
vabastada oma põlgust raskuste vastu. Aga töö on, teatavasti, nagu iga elu 
õppetund, raske. Vastumeelselt teevad inimesed oma igapäevast tööd, mille 
äraõppimiseks on väga palju pingutanud, aga see töö kurnab ja vihastab neid, 
sesti nad ei oska oma tööd armastada. Põlgus kasvab suureks, aga ta hiilib 
vaikselt nagu õhtune udu ja teda on raske takistajaks tunnistada. 


Tahtejõulised löövad eesmärgi nimel selja sirgu ja nende pingutused 
kannavad vilju. Kahjuks hakkavad nad väga ruttu põlgama vähem tahte- 
jõulisi, argasid, saamatuid, rumalaid, teisitimõtlejaid, vaikijaid jne. ja kul- 
davad ise ennast nii üle, et varsti ei saa enam aru, et valjuhäälselt õpetavad 
endast targemaid, pidades neid rumalateks. Aga põlgus teeb vaikselt oma 
hävitustööd. 

Need inimesed kohtavad kõikjal takistusi. Näiteks tuleb mulle kabinetti 
patsient ja ütleb: “Ma tahan teada, mis on minu eksistentsi alus?” Liiga tark 
küsimus, et ilma inimest solvamata kolme sõnaga vastata saaks. Näen hirmu 
alandamise ees, mis parem ründab ja põlglikku tõrksust, aga ometi küsin: 
“Mida Te selle all mõtlete? Püüdke lihtsamalt, ma ei saa Teist aru.” Aga nii 


madalale ta ei lasku. 

Üleolevaid inimesi on raske aidata, sest nad tunnistavad vaid enda 
tarkust. 

Õigem on põlgust varakult vabastama hakata, hiljem võib see osutuda 
kaelamurdvaks takistuseks. % 

Hetke pärast astub kabinetti soojust kiirgav inimene, kelles näen 
tarkust. Valmistun keerukale küsimusele vastama, sest ei ole veel unustanud 


eelmise käitumist. “Ma tahaksin endast rohkem teada. Ma vabanesin küll 
raamatu abil haigustest. aga tahaksin edasi minna,” üleb tema lihtsalt. Mul 

on talle piisavalt palju rääkida ja ta rõõmustab. Selgub, et oma erialal on ta 
väga kõrgelt haritud, aga hingeharidust ei pea alandavaks teise käest küsima 
tulla. Kõigest hingest annan talle nii palju kui oskan ja tänan teda inimeseks 
olemise eest. 


Ja siis räägin talle põlgusest, et ta teaks ennast hoida. 


Meestest ja meestele 


Raamatus on rõhutatud naise osa. Kuna kõik oleme erinevates eludes 
kord naised kord mehed, siis on tarvis teada, et ennekõike oleme inimesed, 
kellel ei ole õigust teisele näpuga näidata. Paljud mehed haaravad nagu 
õlekõrrest, kui kuulevad, et naine ei oska armastada meest. Süüdistamine on 
meil harjumuspäraselt veres, ainult et see on rumala õigustus. 


Tahan meestele eraldi rõhutada nende osa. 


Kuna mehed on eelmistes eludes olnud naised ja saavad seda ka 
järgmistes eludes olema, kuni täiuslikkus on saavutatud, siis, kui Te juba 
praegu vaatate elu ka teise inimese silmadega. sealhulgas kä naise omadega, 
siis on Teil endal selgem ja kergem. Nii on näha elu kaks äärmust, mis on 
hädavajalikud terviku moodustamisel. 


Tark mees saab austusega suhtuda naiselikesse pisiasjadesse, sest 
pisiasjadest moodustub suur. Mees on suurte asjade tegija ja nägija. Ometi ei 
ole maja veel kodu. Kodu saab majast naiselikkude pisiasjade kaudu. See 
mees, kes arvab, et suurest saab alati väikest teha, see purustab maja osadeks 
ja istub koos perega rusuhunnikul. 


Mees peab teadma. mis on tema mehelik osa elus ja jätma naisele 
naiseliku osa. Kui kaob usaldamatus. siis usaldatakse teineteisele ka vas- 
taspoole tööd. Vaid arukalt paindlik abielupaar on igas olukorras väljapääsu 


leidja. 
Inimeses on Jumala kolmainsus — vaim, hing ja keha. 


Isa on tema vaim, kes on sümboolselt luustik, pea, mõistus, arukus, 
edukus, tugevus, jõukus. Isa järgi hinnatakse meessugu. 


Hing on ema, kes on sümboolselt pehmed koed. kael. emotsioonid, 

tundelisus, südameheadus, paindlikkus, iseloom. 


Keha on isa ja ema summa. mis tõmbab ligi seda, mis temas juba on. 
Oppige end selle teadmise järgi tundma ja parandama. 


Naissugu hinnatakse ema järgi. Niikaua, kuni mees seda ei mõista, 
iseloomustab mees naist subjektiivselt ja see hinnang iseloomustab teda 
ennast. Naises on ämma negatiivsus tavaliselt võimendatud kujul, et selle 
mehe elu õppetunnid põhjalikult õpitud saaks. Või on naine risti vastupidine 
tänu oma ämma mõnele äärmuslikule negatiivsusele, mis naises enam 
suuremaks kasvada ei saa, aga Te hindate teda ikka sama mõõdupuuga. 


Emotsioonid on naiselikkuse osa. Emotsioonidest tekivad stressid. Kõik 
stressid, mida Te endas kinni hoiate, viivad lõpuks keha hävinemisele. Naine 
saab meest armastada, aga mehe stresse ta ka kõige parema tahtmise juures 
vabastada ei saa. see on mehe enda teha. 


Mees, kes sukeldub liigsetesse naiselikesse emotsioonidesse, minetab 
mehelikkuse ja hävineb. 


Mehelik mees ei eita emotsioone ja stresse, ta teadvustab neid kui elu 
osa, mis mõõdukas koguses on elu edasiviijad, aga liigsena nõrgestavad, 
blokeerivad ja hävitavad. 

Meest iseloomustab arukus. Mehelik mees ei pirtsuta, ei vihasta, ei 
jookse ära, ei hüsteeritse, ei nürista oma tundeid nikotiini, alkoholi, ravimite 
ega narkootikumidega. Mees, kes nii käitub, on loodusõnnetus. Aga loodus- 
õnnetusi on praegu järjest enam. Igaühel endal on võimalik sellist õnnetust 
ennetada või kõrvaldada. Mees peab teadma, et alati ja kõike võib, saab ja 
peab parandama -- selleks on elu antud. 


Kui mees ei vabasta endast hirmu, et mind ei armastata või selle hirmu 
erinevaid vorme, siis ei ole ta suuteline naise armastust täiuslikult vastu 
võtma. See hirm suleb arukuse, loogika, mälu, mõistuse. Ta tekitab alaväär- 
suskompleksi. Selle hirmuga mees kaotab pinna jalge alt. Ta tunneb, et ei 
täida oma kohta elus, et ta pole peremees majas. See mees hakkab elama 


teiste arvamuste järgi. 


Kõige suuremate süütunnetega inimene on kõige suurem süüdistaja. 
Vabastage oma süütunded, hirmud ja vihad, siis Teid ei süüdistata, ei 
hirmutata ja ei vihastata ning Te ise ei tee seda teiste suhtes. Süütunne ja 
süüdistamine teevad inimese nõrgaks nii vaimselt kui füüsiliselt ja temas! 
vallandub stresside laviin. 


Mees, kes elumeheliku suurelisusega naisi alandab, saab ise märkama- 
tult alandatud, sest ta ei tea, millest tema mehelikkus elujõudu saab. Mees, 
kes naisele hingeliselt või ihuliselt haiget teeb, peab teadma, et nähtamatult 
tõmbab ta endale karistuse. mis tema enda tehtu mitmekordselt ületab. Veel 
suurem karistus tuleb läbi laste ja jääb järgnema järgmises elus. Kui Teie 
praegune elu on raske, siis olete sellise vea juba eelmises elus teinud, ärge 
enam korrake. 


Mees võtab naise, et saada selle naise kaudu täiuslikuks. Sellel täius- 
likkuse alustoel seistes saab mees olla elu edasiviija. Mehe mõistus on 
varandus, mida ei tohi tülidele kulutada. Targem õpib andestama. Kes tülist 
ärajooksmise abil loodab vabaneda, see jookseb veel tülikamasse tülisse, sest 
tema elu õppetükid on analoogsed ja peavad saama ära õpitud. Kes vaikiva 
põlguse relva naise vastu kasutab, see saab ise selle läbi kannatada. 


Mees, kes tahab oma naisega õnnelik olla, peab ennekõike andestama 
oma emale tema vead ja õppima oma ema armastama. Oma ema hindamisel 
püüdke emotsioonid jätta kõrvale, sest Te vajate lihtsat tõde. Oma vanemad 
olete ise valinud, sest nende vigade kaudu olete tulnud õppima. See on 
möödapääsmatu vajadus. 


Naine kasvatab lapsi — see on raskeim töö üldse. Aga mees on 
mõõdupuu, kelle toel naise töö tiivad saab. Kui mees mõistab seda ja võtab 
arvesse perekonnaelus paratamatult vahelduvaid tõuse ja mõõne, siis la- 
henevad probleemid kergesti. Kiirustamine ja kannatamatus naise ning mehe 
vahel hävitavad lapsed. Abielu peab olema perele õnnistav, aga kui ta hävitav 
on, siis tuleb temast otsida võimalikult vähe haiget tegev väljapääs. 


Praeguses maailmas on meeste armastuse vaegus juba oma emast nii 
suur, et enne kui kooselu naisega on korda seatud, hakatakse armastust 
mujalt otsima. Kohe tekib naiseski pettumus ja hävineb seegi armastus, mis 
esialgselt oli. Jääb ainult valuline füüsiline armastus ja rahulolematus. See 
olukord näitab inimeste teadmiste puudust ja oskamatust iseennast mõista. 


Naiste alandamine, orjastamine ja asjana kasutamine on olnud ja 
kahjuks ikka veel on meeste kättemaks naissoole, kus mõlemad pooled 
kaotajaks jäävad. 


On küsitud: “Te räägite, et kui mees enne sureb, siis ei osanud naine 
meest armastada. Aga mis see tähendab, kui naine enne sureb? Mõni mees 
matab mitu naisi.” Siis see mees ei ole osanud naiste armastust vastu võtta. 
Naise kõige suurem vajadus on armastada meest. Oskamatus anda oma 
armastust väi suutmatus mehepoolset seina lätida tekitab naises seesmise 

plahvatuse. “Kuidas see mees siis ilma naiste armastuseta elab?” See mees 
annab oma armastuse tööle, loodusele või loomadele jne. Ta kardab armas- 
tada inimest. Ju on ta eelmistest eludest sellise hirmuga tulnud. Võib-olla on 
ta liiga suure enastohverdusega kedagi armastanud nii, et teine ei suutnud 
tema omavat armastust taluda ja suri. Või on teda nii armastatud, et ta ei 
pidanud vastu. Ta ei tea, et elukatsumustes puruneb ainult emotsionaalne 
armastus. Hingearmastus on purunematu. Kui ta alguses oli olemas, siis 
eluraskustes ta vaid karastub. 


Liigse hea halb 


Inimene läheb. Läheb oma lõputut eluteed, õppides seda, mis tema 
jaoks on vajalik. Ta on praegu vaim, aga tahab kehasse tulla, et õppida selle 
ajastu õppetundi. Tahab väga, aga ei saa tulla, sest need kaks inimest, kelle 
kaudu ta soov täituks, ei lase teda tulla. Nad ise ei tea seda, sest nad ei 


mõista elu. 


See naine ja mees on väsinud ootamast last, kes on nende elu igatsetud 
eesmärk. Nad on tema nimel valmis kõigiks ohvriteks. Vaatamata püüdlus - 
tele ei ole nende ilus eesmärk täitunud. Nad ei mõista, miks. Nad on lapse 
tulekuks parima teinud. Võrreldes teistega tuleks nende lapsel ju kuldne elu. 
Nende hea soov on ohtlikult suur - nad ei tea, et kuldsel eluteel saab käia 
ainult idioot. Laps ei taha idioodiks sündida, parem ootab ja õpetab oma 
mittetulemisega tulevasi vanemaid, et ta ei vaja mõttetut arulagedat elu. 


Ta on piisavalt tark vaim, et mitte korrata nende vigu, kes oma 
vanemaid ahviarmastusega armastavad ja vanemate omandiks muutuvad. Ta 
teab, et praegu suudab ta olukorda kõrvalt vaadata ja oma tegemisi ise 
määrata. Eelmistes eludes omandatud eneseväärikus ei luba tal manipuleeri- 
tavaks arulagedaks iluasjaks sündida. Vajadus tegelikku elu ise kogeda on 
üles kaalunud näiliselt ilusa elu sära. 


Lapse seisukohast võetuna on lastetuse probleem selline. Tegelikult 
määrabki laps ise oma tuleku konkreetsetele vanematele, öeldes oma 
tulekuga kui õige või vale on vanemate elutõde. Laps tuleb saama risti 
vastupidiseks vanematele niivõrd, kuivõrd ta oma elu jooksul jõuab õppida. 
Teda piirab füüsilise elu ajafaktor. Ükski vaim ei võta endale liigset 
ebareaalset ülesannet. Ta võib küll loota paremat ja seda mitte saada, aga ta 

teab, et põhimõtteliselt oleks tema soovitu reaalne. 


Iga vaim teab, et ta on oma eelmiste eludega oma saatuse määranud, 
aga vajadus vigu parandada on tal samuti. Saatuse löökide pehmendamine 
sõltub oskusest mõista nende õpetlikkust. 


Kui laps tuleks liigset head unistavatele vanematele, siis peaks ta saama 
tavapärases mõistes äärmuslikult halvaks. Seda ta ei taha ja ei vääri. Kes on 
väärinud, see on ka tulnud ja neid on järjest rohkem. 


Lastetutel on vajalik ise endale selgeks teha, mis on nende jaoks hea, 
mis oma liigses heasoovimises on lapse jaoks takistuseks. 


Liigne halb tekitab keha füüsilisi haigusi. 
Liigne hea tekitab vaimu haigusi ehk vaimuhaigusi. 


Kuna vaimne tasand määrab füüsilise tasandi, siis on enamik vaimselt 
haigeid ka füüsiliselt haiged. Ehk teisiti öeldes — vaesuse viha tekitab füüsilisi 
haigusi, rikkuse viha tekitab vaimseid haigusi. Suur hirm vaeseks jääda ja 
suur soov rikkaks saada on peaaegu samased vaesuse ja rikkusega. Tehke ise 
järeldus kumba kergem on ravida, kas vaest või rikast. Ehk hindate nüüd 
oma igatsused veidikenegi ümber. 


Eluenergia liigub sinusoidaalselt võnkudes nii, et iga hea kasvab 
kõrgpunktini, siis laskub halva poole niikaua, kuni halva kõige sügavamasse 
kuristikku kukub. Sealt algab uuesti tõus hea poole. Selle võnkumise kiiruse 
määrab inimese elulaad, seega arusaamad ehk mõttelaad. Igale halvale on 
tasakaalustavaks täpselt samaväärne hea ja igale heale halb. 


Hea ja halb on suhtelised. Sellest oleme eespool pidevalt rääkinud ja 
üldiselt seda teoreetiliselt mõistetakse. Kahjuks ununeb elukarussellis teooria 
ja praktikas toimub hindamine elu näilist petlikkust mõõtes. 


Inimene võtab endale õiguse hinnata maailmas kõike enda nägemise 
tasandilt, aga endal on nägemishäired! Just nimelt nägemishäiretega inimesed 
peaksid arvesse võtma tõsiasja, et nad näevad elu enda jaoks valesti, muidu 
ei oleks neil nägemishäireid. Kuulmishäiretega inimesed kuulevad elu 
valesti, haistmishäiretega inimesed haistavad elu valesti, käimishäiretega 
inimesed kõnnivad mööda eluteed valesti jne. Neis kõigis on üks iseloomulik 
joon — nad on elu suhtes vaenulikud. 


Aga kui üks meeleelund lakkab täielikult töötamast, siis teised võtavad 
tema töö enda kanda, et inimene edasi elada saaks, kui ta elu vastu enam huvi 
tunneb. Sellisel teel on avanenud paljude geeniuste geniaalsus. Näiteks 

pimedate muusikute nägemisfunktsioon kandub üle läbi muusika maa- 
ilmanägemiseks. Nende maailmatunnetus on palju õigem nn. normaalsete 
inimeste saamahimulisest nägemisest. Piiratud nägemisega inimesed on 
sageli väga eesmärgikindlad. Nad rõõmustavad, naudivad ja armastavad oma 
eesmärki, muud elu küljed on neile tähtsusetud pisiasjad, mida ei peagi 
nägema. Kui edu kahanedes jääb rõõm saavutatust, siis nägemine püsib ühel 
tasemel. Aga kui tekib viha nähtavate takistuste vastu, siis halveneb ka 
nägemine. 


Elu on liikumine halva heastamise teel. Seda mõistmata ütleb inimkond 
nagu ühest suust: “Aga ma ju tahangi, et halba ei oleks! Halb tuleb 
eemaldada, kõrvaldada, isoleerida, purustada, hävitada...” 


Kes on selle tegija? Kus on see tegija? 


Vaadake enda ümber! Kas on kedagi, kes teab täpse:t, mis on Teile halb 
ja kas ta oskab seda nii teha, et Teil oleks hea? Te võite näpuga näidata 
Jumalale, riigile, poliitikutele, majandusmeestele, ülemustele, perele... 


Neist ükski ei tea seda täpselt, seega ei saa ka Teiz soovi õigesti täita, 
isegi kui väga tahaksid. Ja kui me sunnime kellegi vastavalt seaduses 
ettenähtud korrale seda tegema, siis see võib saada tehtud, aga nõudja elu 
sellest oluliselt ja jäädavalt paremaks ei muutu. 


See, kes ise ei tee, sellele teise tehtu ei ole meele järele. 


Vaadake hädasolijaid ja Te näete selle väite paikapidavust — väge 
üksikud on siiralt tänulikud, kui nad jalule aidata. Aga need üksikud lähevad 
kindlasti ise edasi endaga oma kukkumise põhjuste pärast aru pidades. 
Enamik kukkujaid on oma süüdlaste otsijad, kes ei taha mõista, et nende 
süüdistamine tabab tõesti süüdlast, seega iseennast. Nad ei oska abistaja! 
südamest tänada, nad mõtlevad süüdlase karistamisele. 


On vaja mõistma hakata, et igaühe halb on takistus tema eluteel. 
tema oma, tema jaoks. See on tema õnnetus, mida ta õnneks tuli tegema. 
Mida suurem on olnud ta õnnetus, seda suurem saaks ta õnn olema, kui ainult 
oskaks elu mõista. d 


Meid ajab segadusse see, et me õpime kogu inimkonnaga suhteliselt 
sarnast õppetundi, mille õppimiseta edasi ei saa. Igaühel on seal lisaks oma 
õppetükk, milleta tema ei saa. Sarnasus peibutab meid mõõtu võtma teistest, 
nii on ju kergem. Ennast nägema ei ole me veel õppinud. Nii oleme harjunud 
hindama ühte heaks ja teist halvaks, olgu see siis asi, inimene, pere, valitsus 
või riik, mõistmata, et nad on vaid vaataja enda mõistmatuse peegelpilt. 

Oleme majanduslikult kõrgeltarenenud riigid heaks nimetanud ja arengumaad 
halvaks pannud, oskamata nende tõelist probleemistikku mõista. Veelgi enam 
- kes on majanduslikult paremal järjel, see peab end ise paremaks teistest ja 
halvemal järjel olijad peavad end vabatahtlikult halvemateks. 


Eksimine on inimlik. 


Elu on liikumine, areng, targemaks saamine. Kes seda liikumist õnneks 
peab, on õnnelik. Materiaalse maailma areng on pisike osa elu liikumisest. 
Aeg on seda mõista ja oma piiramatute võimaluste üle rõõmu tunda. Praegu 
õpime veel läbi kannatuste, kuna ei oska mõista, mis on hea ja mis on halb. 
Veel ei mõista me kui halb on liigne hea. 


Võtame ühe pisikese näite inimesest, kes tahab, et kõik oleks väga hästi 
ja selle nimel arutult rabeleb. Ta ei tea, et mitte kunagi ei saa ega tohi kõik 
liiga hea olla, siis jääks elu seisma. Tema hirm, et mind ei armastata, teeb ta 
üliagaraks. Kiirustamisest tuleb viga. Korraks juhitakse ta tähelepanu juh- 
tunule ja tema solvumine on igavene. Solvumine tekitab nohu. Oma liial- 
damistes on ta äärmiselt hell. Pidev solvumisaldis inimene näeb teistes enda 
pidevaid jälgijaid, kes ei usu, et ta hea on. Ta püüab aina rohkem head teha 
ja kardab aega lasta tühja joosta. Nagu ta õhtul magama heidab, nii tekib tal 
nina limaskesta turse, mis võib isegi lämbumistunnet tekitada. Liialdamise 
viha tekitab turset ja igasugust muud suurenemist. Haigus sunnib teda üleval 
olema ja head suuremaks tegema või mõistma, et ainuüksi töötegemisest õnn 
ei koosne. Enne see vaev ei kao kui inimene oma solvumistunnet ei ole 
piisavalt vabastanud nii, et mõistab oma vale mõttelaadi. Aga kui inimene 
solvub plahvatuslikult, siis avaneb talle abiks väljapääsuventiil - ninavere- 
jooks - et vältida ohtlikumat võimalust — sisemist verejooksu ajusse. Haigus 
õpetab armastama iseennast elu lõputus voolus. 

Eespool kõnelesime takistusteta kuldsel eluteel kõndijast, kes pahaaima- 
matult ka kuristikule naeratab enne kui sinna sisse astub, et seal sügaval 
mõista, milleks ta üldse siia ilma tuli. Läbi valu ja vaeva, läbi suremise peab 
ta mõistma, et ta tuli halba heastama. Halb on olemas. Kui teda ei oleks, ei 
oleks ka head. See, et ta halba ei ole näinud, ongi tema viga, mis vajab 


parandamist. 
Eluline naiivsus, täiskasvanute lapsemeelsus, halva eitamine, tahtmatus 
halvaga kokku puutuda lõpevad elukuristikus. 


Kes end elukuristikust ise välja upitavad on targaks saanud. Keda 
välja upitatakse, need kukuvad varsti uuesti, sest nad pole oma kukku- 


mise põhjust mõistnud. 

Inimese eluline mõistmatus on minule kõige masendavam vaatepilt. 


Näiteks soovist aidata selgitan ja õpetan noort naist, kellel on äsja 
opereeritud rinnavähki. Ta on enda meelest nii heatahtlik, sest ta kelleski ega 
milleski halba ei näe. Just nimelt — ei näe. Ja ei tahagi näha. “Arstid aitasid, 
eks nad aitavad ka edaspidi, ” ütleb ta abitu sarkastiline naeruvirve näos. “Ja 
eks inimesed ole ju kõik surelikud,” räägib ta käibefraase, aga e nda teadvusse 
see ei jõua, sest ta ei suuda mõista, et sama jutt kehtib ka tema enda kohta. 
“Miks Te tahate mind pahaks tembeldada,” on tema nägemus minu jutust. 
Minu õpetamine toimib nagu hane selga vesi, sest see inimene ei talu 
sundimist, aga minu jutt tekitab temasse sundolukorra -- ta peab nüüd 
mõtlema hakkama. Ta on minus pettunud. Mõtles, et tuleb hea tervekstegija 


juurde, aga... 


Viisaka inimese mõistev ja heasoovlik naeratus väliselt ning betoonmüü- 
rina tugev tõrkumine sisemiselt annavad summeerudes ümmarguse nulli. 
Veenda heategijat oma halba nägema on tõeline vägitükk. Tema tahab ju, et 
kõik oleks hea. Halva eitamine on paljude inimeste pimesikumäng, milles 
puudub eluline ohutunne. See on lapsikus. 


Lapsi õpetatakse elu tundma -- läbi kogemuste mõtet arendama, et saada 
täisväärtuslikuks inimeseks. Kool seda ei õpeta. Vanemad, kes teevad seda 
nii, et laps saab võimete piiril pingutades raskusi tunda, on arukad. 


Vanemad, kes elutarkust väärtustavad, õpetavad lapsi karmilt, aga 
õiglaselt, et elu veel karmimalt ei õpetaks. Nõudmised peavad käima alati 
inimesest eespool, et inimene oma võimeid arendaks. Teineteist armastavad 
vanemad tunnetavad piiri, kus takistus võib lapsele kaelamurdvalt raskeks 
osutuda ja pidurdavad lapse hulljulgust. Au ja kuulsuse nimel ei piitsuta nad 
oma niigi kohusetundliku lapse vastutustunnet. 


Teineteist armastavad vanemad ei muutu ka kunagi liigselt hellitavateks. 
Nad tunnetavad alateadlikult liigse piiri ära, sest neid ei kannusta 
saamahimu. Need vanemad ei nõua inimväärikust, nad on inimväärikad - 
elavad ise ja lasevad lastel elada. Väärikas vanem ei sunni last oma käsu järgi 
elama, ta ütleb: “Vaata, kallis laps, minul on selline halb viga küljes, ma 
olen selle pärast palju kannatanud ja tahan, et sina seda viga ei jätkaks. Aga 
kui sa tahad jätkata, siis tea, et sinu õppetunnile mina takistusi teha ei saa 
muudmoodi kui karistan sind.” Oma vigade aus tunnistamine tõstab vanema 
lapse silmis ausse. 


Hingearmastusega ei saa kunagi liigselt ära hellitada. Seevastu ahvi- 
armastus ei tunne piire. Ta kasvab võrdeliselt saamahimuga. Kontrollimatu 


329 


kasv väljub märkamatult reaalsuse piiridest ja hävitab lapse. Seeläbi saabuski 
piir. Ukski õnnetus ei tule ilma ette ütlemata, tema ennustajaks on meie 


halvad mõtted. 


Lõplik eesmärk on alati piiriks. 


Piir vangistab vabaduse. 


Kes vahetab liikumise eluteel unistustes oleva eesmärgi vastu, see võib 
saavutada küll eesmärgi, aga samas hukkuda, sest lõplikkus on elu seisku- 
mine. Inimene, kes oskab etapi lõpust kui uue etapi algusest rõõmu tunda, on 


õnnelik. 


Naiste ja meeste maailmanägemine on erinevad. Naiselikkus on näha 
nähtavat, seega elu pisiasju, milleks on kogu materiaalse maailma objektid, 
olgu see siis nööp või pilvelõhkuja. Mehelikkus on näha nähtamatut, milleks 
on mittemateriaaine maailm oma ideede, plaanide ja tegutsemisega nende 
realiseerimiseks. Iga plaan, mille mees teoks teeb, saab naiste maailmaks, 


kus kohe algab hindamine. 


Kui naine armastab meest ja mees armastab naist, siis ühendavad nad 
oma nägemised täiuslikuks tervikuks. Naiste maailm on piiridega, meeste 
maailm piirideta, seepärast unistavad naised ilusatest eesmärkidest, mehed 
ideedest. Ebareaalsete st. liigselt suurte eesmärkide seadmisest tulevad 


füüsilised kannatused. 


Kes seab enda eesmärgiks liikumise eluteel, kus homne jääb alati 
olema oma heas ja halvas, mida iga päev heastada, see on ise liikumine 
eluteel. Tema kõige suurem varandus on elutarkus. 


Kes seab enda eesmärgiks saamise, ükskõik kas on see vaimne või 
füüsiline varandus, see hakkab aina enam kiirustama ja ei märka, et eesmärk 
liigub koos kiirustajaga st. mitte kunagi ta soovitut ei saa. Ja kui ta midagi 
saab, siis ei ole see kunagi see, millega ta rahul on - tema soovid kasvavad 
võrdeliselt kiirustamisega niikaua, kuni ta keha oma haigustega tema jooksud 
lõpetab, et lõpuks cmeti leiaks aja mõtlema hakkamiseks. 


Me elame materiaalses maailmas, kus naine ja mees saavad ehitada 
terviku, millel on materiaalsed piirjooned, aga lõputu liikumise olemus. Seal 
teel läheb mees, kes läbiva valguskiirena valgustab teed ettepoole. Tema 
olemuses on kiirustamine edasi. Tema selja taga tuleb naine, kes mehe liigset 
kiirustamist takistab kogu vaatevälja nägemise ja kaasahaaramisega, sest 
vastasel juhul jookseks mees end puruks. Kogu silmapiir on täis suuremaid ja 
väiksemaid inimkonna õppetunde, mida need kaks seal teel vajavad. Et kõike 

mõista peab aeglaselt kiirustama. 


Üks vaatab sügavuti ja teine laiuti. Nende armastus liidab selle täiuseks, 
kus iga asi leiab oma õige koha. Nende minejate elutarkus on kannatlikkus, 
mitte kannatus. Nende eesmärk on tulevik. Nad on inimesed, mitte inglid ja 
seda teab ka laps, kes nende kannul oma ellu astuda saab. 


Läbi oma vanemate saab see laps teada, et kõik, mis maailmas on, see 
on vajalik. Ta hakkab mõistma, et isegi iga mõte, rääkimata tegudest, on 
kahe otsaga — hea ja halvaga. Inimkonda edasiviiv vastutustunne matab 
liigselt suureks kasvades inimese enda alla. Inimese ohutunnet kui enesesäili- 
tamise instinkti kujundav hirm tõmbab liigselt suureks kasvades ligi halva, 
mis — hävitab. Selle tsivilisatsiooni õppetundide läbimiseks = vajalik 
võitlusvõime andja ja tõstja on viha, mis liigselt suureks kasvades hävitab 
ennast ja teisi. Iga inimene, kes õpib nägema kõike tema heas ja halvas, on 
tasakaalukas, terve, õnnelik. 


Õnnelik saab olla vaid see, kelle hingearmastus voolab temast 
kõigesse. Kõiksusesse. Jumalasse. 


Lapsed sünnivad suudlusest 


Noorena pidasin seda tõsiasjaks, mille üle ei vaielda, rohkemgi veel - 
ei laskuta isegi väitlusse. Hiljem, juba arsti tõsiseid teadmisi omades, ei ole 
ma endale vastupidist tõestanud. Ma ei vajanud teistsugust tõde. Kümmekond 
aastat tagasi naljatleti kellegi idamaade filosoofi tarkuse üle, kus suudlus oli 
nimetatud kõige intiimsemaks armastuseks. Kuna tol ajal mul veel oma 
arvamust ei olnud, siis alles nüüd saan öelda, et tal oli ja on õigus. 


Kuidas ma seda nii kindlalt tean? Avastasin selle tarkuse lastetuid naisi 
ravides. 


] grupp naisi rasestus kohe peale esimest visiiti. Olin neile selgitanud 
nende mõttelaadi vigu, millega nad olid ise enda alateadvusele pannud 
tööprogrammi peale - ma nagunii ei saa lapsi, ma olen halb ema, hirm haige 
lapse ees, majanduslik võimetus lapsele head eli võimaldada. selle mehega 
ma last ei taha. ootan paremaid aegu jne. Kõik hirmud toimivad vastavasse 
piirkonda sealset energiat blokeerivalt ja laps ei saa tulla, aga kui tuleb, siis 

ei saa energiapuuduses edasi kasvada ning läheb juba esimese mensesega ära. 
Kõige tähtsam on osata armastada ja majanduses mehe mõistuse peale loota. 
Vee:isin neid oma mehes head nägema. Paari päeva või nädala pärast need 


naised rasestusid. 


IT grupp naisi rasestus poole aasta jooksul. Nemad vajasid eelnevalt oma 
põletikulistest protsessidest ja nende tagajärgedest vabanemist. Ikka tooni- 
tasin kõige tähtsamat - armastus teeb imet. Tunnista endale oma halbu 
mõt:eid, vabasta nad endast ja armasta, siis saab kõik korda. Ma panin nende 
hinges helisema keele, mis alateadlikult oli neile endilegi selge. Enamiku 
rasedused kulgesid normaalselt. Mõned üksikud katkesid, sest need naised 
olid võimukad, hüsteerilised, mitteemalikud. Lapsed näitasid oma lahku- 
misega, et nad kardavad sellist ema ja parem lähevad ära. 

Kohe tekkis küsimus: “Aga lapse tark vaim näeb kõike ette. Miks ta siis 
üldse tuleb?” 

Vaimude vajadus füüsilise elu tarkusi õppima tulla on väga suur. Aga 
kuna inimkond elu loomulikku kulgu rasestumisvastaste vahenditega takistab, 
siis on vaimude valikuvõimalus väike ja see sunnib neid kiirustama. Vaimud 
õpivad, seega on inimvaimud veel oma madaluses ekslikud ja selline poolik 
ning valus õppetundki on vajalik. Nad loodavad paremat, aga ema, kes oma 
mõitemaailma oli vaevunud parandama ainult selleks ja ainult seniks, kuni 
rasestus, et siis jälle endiseks muutuda, peletab lapse minema. Enamik 
lahkujaid olid poeglapsed, kes ei talunud ema saamahimu ja agressiivsust 
meessoo suhtes. 

Enamik praegusaja naisi koputab mehe vastutustundele, sest tema 
karmab mehe sigitatud last ja mees on kohustatud sellepärast kõike naise 
tujude järele tegema. Laps, kes ei taha, et isa tema pärast alandatakse, 
lahkub. Suur armastaja, kellele armastus on vabadus, ohverdab parem enda, 
kui laseb teise vangitseda. 


TII grupp naisi on kombekad, targad ja intelligentsed, sageli ärinaised. 
Nii nagu kõik jaotuvad ka nemad kaheks. Ühed, kellel töö on tähtsam kõigest 
ja kes pikka venitamist ei salli. Aeg on raha, mõtted kuulugu raha tegemise 
juurde! Laps ja tarbijalik mentaliteet kokku ei kuulu. Kiirustamisega ei saa 
kunagi midagi väärtuslikku. Laps teab, et sellistele vanematele sündides tal 
vanemaid ei saaks olema, oleksid vaid elu klapperjahis ringijooksjad, 


seepärast ta ei tulegi. 


Teised naised on kannatlikud otsijad. Jõukus ja edukus on head asjad 
küll, aga sisetunne ütleb, et laps on parem. Rääkides tulevase lapse vaimuga 

juhib laps oma tulevase ema tähelepanu ema puudustele -- kellele õpetatakse 
tasakaalutunnet, kellele leplikkust. kellele pirukate küpsetamist, keda 
käsitööd tegema või isa armastama, möödunu vigu parandama. Paljudel 
naistel on olnud rohkem kui üks seksuaalpartner ja see tema sündimata 
lapsele ei meeldi, sest laps näeb, et ema pole ikka veel õppinud isa 


armastama. Jne. 


See on pannud naised jahmuma. Nad ei ole oma puudusi puudusteks 
pidanud. Laste vaimud ütlevad selgelt, et see naine ei ole veel emaks 


saamiseks valmis. 


Tunded teevad naisest naise. Plikakene oma naiivsuses ei ole veel naine. 
Ärinaine oma kasulike tehingutega ei ole enam naine. Noor armunud neiu, 
kes armastatu vigasidki armastab, jääb kõige kergemini rasedaks. Kui tal siis 
ainult lastaks sünnitada... Paraku on vanemad siis oma hilinenud õppetunniga 
lapse ja lapselapse elu hävitamiseks ühel nõul. 


Rasedus on sümboolselt armastuse materialiseerumine. Kui naine annab 
mehele oma hingelise armastuse, siis mees saab anda naisele oma füüsilise 
armastuse, siis avaneb naise füüsiline armastus ja mehes vallandub hingear- 


mastus. 


Suguelundid on pehmekoelised, seega väljendavad nad ema olemust 
- ema suhtumist maailma. 


Rõhutan: emast küll sõltub iga inimese pehmete kudede tervis, aga 
igaühest endast sõltub, kas ta hakkab ema negatiivsust suurendama või 


vähendama. 


Kõiges olemasolevas eksisteerib vastandite ühtsus, seega igas tervikus 
on nais ja meespool. 


Rasedus kasvab emakas. Emakas kui tervik on sümboolselt ema = 
emadus. Selline, kui on Teie emakas, selline on Teie ema ja Teie ise kui 
ema. Emaka vasak pool väljendab Teie ema suhtumist meesscosse. Emaka 
parem pool väljendab Teie ema suhtumist naissoosse. Emaka eessein väl- 
jendab Teie ema tundeelu, tagasein väljendab Teie ema tahtejõudu. Emaka 
ülaosas on tuleviku ja vaimsuse probleemid, alaosas mineviku ja majandus- 
probleemid. Emakaõõne seisund väljendab vastavalt Teie ema varjatud 
mõtteid. Eluvõitluse suurus, ka tema häbi ja viha laste seksuaalsuse pärast, 
on tütre emakas vastavalt mingi uudismoodustisena, mis veritseb, kui ema 
selle vastu võitleb. ja on varjatult, kui ema tütre probleemidest midagi 
kuuldagi ei taha. Aga kui ema on enesesse sulguv, kui ta oma oskamatust ja 

häbisid ainult varjata tahab ja kui tütar seda ema iseloomujoont veelgi 
suurendab, siis lakkavad mensesed. 


Liialdatud emalikkus on liialdatud naiselikkus ehk liialdatud emot- 
sioonikus ehk liigse emakasse kogumine, seega kasvajate tekkimine. Mida 
nähtavam on see liigne emalikkus, seda enam kasvab müoom väljapoole, 
tekitades isegi nn. jala peal sõlmi. Mida varjatum on liigne emalikkus ehk 
mida vähem on naisel võimalik emalik olla, seda enam tekib kasv emakaõõne 


suunas. 


Kui rasestute, siis emakoogi kinnituskoht näitab, millest saab Teie laps 
enam toitu - kui emakook kinnitub emaka eesseinale, siis saab laps ema 
tunde jõust toitu, kui tagaseinale, siis on emas jõulisem pool tahtejõud. Aga 
kui ema peab laste kasvatamise kõige tähtsamaks tingimuseks jõukust, mille 
nimel ta ise ja mees ööd ja päevad tööd rabavad ning laste vaimsete vajaduste 
rahuldamise peale üldse ei tule, siis kinnitub lapse emakook emaka alaosale 
ja laps peab sündima keisrilõikega. Vastasel juhul hukkuksid mõlemad. 
Praegusaja ultraheli diagnostikaga saab täpselt emakoogi asendit määrata. 
Oma mõtete parandamisega saate tema vale asendit muuta. 


Naissuguelundite kui süsteemse terviku naispool on munajuhad, 
meespool on munasarjad. Nende tervis räägib meile väga tähtsat juttu ema 
arusaamade valitsemishimulisest toimest pereliikmetesse: 

— parema munajuha tervis näitab, kuidas ema on tahtnud näha oma 
tütre ja naissoo suhteid 


— vasaku munajuha tervis näitab, kuidas ema on tahtnud näha oma 
tütre ja meessoo suhteid 


— parema munasarja tervis näitab, kuidas ema on suhtunud oma 
poega 


— vasaku munasarja tervis näitab, kuidas ema on suhtunud kõigisse 
teistesse meestesse, sealhulgas oma mehesse ja väimehesse. 


Kui organ on kirurgiliselt eemaldatud, siis see tähendab ema vastavat 
eitavat suhtumist, mida tütar on veelgi suurendanud kuni mõtteline eitamine 
muutus materiaalseks eituseks. 


Emakaväline rasedus tekib kui naine tahab last ainult omale. See on 
emalik kadedus, mis keelab kellelgi teisel last omamast. 


Normaalseks raseduse tekkeks peavad naisel füüsiliselt olema emakas, 
munajuha ja munasari. 

Munarakk valmib munasarjas Munajuha liigub munaraku küpsemise 
hetkeks munasarja juurde ja laskub oma narmalise otsaga munasarja pinnale. 
Küps munarakk haaratakse munajuha lahtisest otsast sisse ja munajuha 
lainetav liikumine kannab teda raseduseks eitevalmistunud emaka poole. 
Liikumisvõimet omavad spermatosoidid kohtavad munarakku murajuhas ja 
üks neist on viljastaja. Kiiresti arenema hakkav rasedus kantakse emaduse 
hälli -- emakasse, mis peaks ootama ja armastama seda, kelle jaoks ta loodud 


on - last. 


Nähtamatuses räägib naise emakas, kuidas tema ema emaks olemisse ja 
sealhulgas ka oma tütre emadusse suhtub. On emasid, kes oma tütrele 
rasedust soovivad, on neid, kes põhimõtteliselt oma tütrele mitte kunagi 
rasedust ei taha. Igal emal on arusaamad vastavalt oma kogemustele ja 
tõekspidamistele. Enamik näevad tütart rasedana enda jaoks teatud õigetel 
tingimustel. Tütre emakas näitab, kuidas tütar ema mõttelaadiga elab, on 
seda paremaks või halvemaks muutnud. Kui ema on seksuaalsust eitanud, siis 
on ka tütre emakas seksuaalsuse, sealhulgas raseduse tõrjumine. 


Paljud füüsiliste puudusteta naised ja mehed on lastetud. Miks ei viljasta 
mees naist, mis takistab spermatosoidi munarakuga ühinemast? 


Ühel päeval õppisin vaatama lastetu naise munasarja ja munaraku 
omavahelist suhtlemist. Tegin seda väljaspool tavalist aega ja ruumi. Naisel 
oli paremas munasar jas näha küps munarakk. Munajuha lähenes munasarjale 
nagu noor ilus naine. Juha otstes asuvad lahtised narmad asetusid nagu 
sõrmed munasarja pinnale ja munajuha jäi ootele, millal munasari = mees 
oma töö ära teeb. See oli nagu tükitöö, kus üks teeb oma osa, teine tehku 
oma. Munasarja kapsel jäigastus hirmust, sisemus tõmbus pingesse ja ta 
siserõhk hakkas tõusma. Munasarja pind hakkas seestpoolt tuleva väikese 
vulkaanina munarakku vabastades rebenema. Lootsin näha kuidas munarakk 
siseneb munajuhasse, aga minu imestuseks ja kurvastuseks libises val- 
lapääsenud munarakk koos teda ümbritseva vedelikuga munasarjalt nagu 
kurbusepisarakene kõhuõõne pimedusse. Munajuha seda ei märgantd — tema 
huvi oli mujale pööratud. Ma olin nähtust vapustatud. Ühe keha organid 
käitusid teineteise suhtes nagu võõrad ehk see naine ja mees temas käitusid 
nagu võõrad. 

Mida nad väljendasid? 

Parema poole munajuha ja munasari näitasid, kuidas naine ehk õde ja 
tema vend omavahel suhtlesid. Jahedad sundolukorda iseloomustavad suhted. 
Õde ei osanud venda hellitada ja ei õppinud venna kaudu naiseks saamist. 


Selle naise vasak munajuha ei lähenenud samuti munasarjale kunagi 
täielikult, kõik munarakud kadusid kõhuõõnde ja hukkusid. Niisugused olid 
selle tütre suhted oma isaga - võõrad ja kauged. Selle naise ema oskamatus 
armastada meest oli pere elu teinud külmaks ja arvestuslikuks. Tema tütar ei 
osanud armastada ei isa, venda ega mehi. Ta ei osanud mehega üheks saada. 
Selliste naiste munaraku vabanemine on nagu rebenemine ovulatsiooni ajal, 
mis võib tekitada munasarja verejooksu ja naine satub operatsioonilauale. 


Kohe sain võrrelda kolme lapsega naise organite tööd. 


Tema parem munajuha oli kui sooja südamega haldjas, kes lähenes 
munasarjale ja siis jäi väreldes ootele. Ta armastusekutse oli vastupan- 
damatu. Hetk hiljem elavnes munasari — ta oli kutse vastu võtnud — ja hakkas 
muna juhale vastu tõusma. Nad ühinesid kiiresti ja pehmelt nagu teineteist 
embav armastajapaar. Selles ühinemises oli kummaline jõud, mis ei lasknud 
neid teineteisest eemaiduda. Erutav pinge tõusis ja ootamatult hakkas muna- 
juha otsa servadest erituma kleepuvat eritist, mis liimis ühenduse lahuta- 
matuks ja hermeetiliseks, valgudes üle munasarja laiali. Eritis oli fermente 
sisaldav. Selle toimel sulas munasarja munarakku kattev kilekene üles ja 
vabanenud munarakk nagu imeti vaakuumiga kiirelt sügavale munajuhasse. 


Sel hetkel teadsin - see oli suudluse vägi, mis pani liimja eritise 
munajuha otstest erituma nii, nagu huuledki eritavad. Selle naise muna- 
juha suudles munasarja armastusega nii, nagu ta ise suudles oma venda. 
Tema suudlus on viljastav. Armastus vabastas fermentide erituse, mis 
vabastas teelt takistavad vaheseinad. Vasaku poole munajuha oli rohkem 
pingeliselt ootav ja kartlik, aga ometi sooja armastusega ja leebe hellusega 
nagu luba küsiv ja siiralt rõõmustav kui keeldu ei näe, ligi kiirustav. Selle 
naise vanemad olid lahutatud, isa oli ema poolt lapsele tabu - temast ei 
räägitud kunagi, aga tütre igatsuseks oli armastada oma isa. Ta oli oma 
unistustes juba pisikese tüdrukuna istunud oma kalli isa süles, kallistanud ja 
musitanud oma maailma parimat isa nii, et isa musidest kaetud nägu ei 
saanud enam murelik olla. Vaatamata kõigele oli tütar pühaduse oma hinges 


alles hoidnud. 


Kui naine oskab suudlusega kogu oma hingearmastuse mehesse saata, 
siis tema munajuha väljendab sama tegevust. See on terve naise terve 
munajuha. Olen vaimus vaadanud lastetute naiste suudlemisoskust ja panen 
naised imestama kui ütlen, mida naised suudlusega mehele öelda tahavad. 
Kõige sagedamini on suudluses harjumus, ootus, pettumus, kibestumine, 
lootusetus, käsk, suunamine, tõrjumine, kohusetunne, tüdimus, nali, filmide 
matkimine. Rutiinsetel abielusuhetel on suudlemisest loobumine tavaline - 

seksida võib ka suudlemiseta. Suudlemisoskus on lapsepõlvest pärit ja 
sõltumata soost väljendab ta hingearmastust. 


Armastuseta seks on sajandi suurmood. Huuled võib kreemitada, 
suguelundid võib õlitada, raseduse võib katseklaasis kasvatada, aga see ei ole 
normaalne. Inimese vaimne ja füüsiline keha vajavad mõlemad õiget toitu. 
Looduslikud eritised, mis keha õiget funktsiooni märgivad, peavad kehast 
väljuda saama. Vastasel juhul teevad nad halba. Kõikvõimalikud kunstlikud 
abivahendid võivad küll emotsioone esile kutsuda, aga looduslikku loomu 
likku intiimvahekorda nad ei taga. 


Kui naine on äärmuslik oma negatiivses suhtumises ja eitab seksi ning 
hirmuga tõsimeelselt seda väldib, sest ta kogemused on ebameeldivad, siis 
tema mees käiks iga kord nagu naist vägistamas. Armastuseta seks tekitab 
naisel varem või hiljem välissuguelundite ja tupe limaskestade kuivamise, 
mis naist väga vaevab. Kui naine oma hädas ja vastumeelsuses meest 
vihkama hakkab ja talle paha soovib, siis tal tekib välissuguelundite vähk. 
Aga tema tütre vaginism, tupe kramp, võib hävitada tütre võime suguelu 
elada ja tema emaõnne olematuks teha. Kui selline ema vähemalt tütre ja isa 
ilusat hingearmastust moraali nime all ära ei keelaks. 


Väike poeg saab emalt musi ja õpib selle läbi naist armastama. Väike 
tütar musitab isa ja õpib meest armastama. Musi on tõsine õppetund, kus 
õpitakse endast armastust andma. Armastuse mängu õpitakse mängima 
lapsepõlves, et suurena seda õigesti osata. Vanemad, kes selle mängu lastele 
häbistavaks nimetavad, sest näevad seal ebanormaalsust, hävitavad normaal 
sust. Hirm perverssuste ees ei tohi hävitada inimeste elu. Puhas hingearmas- 


tus väldib kõike inetut. 


Kui siiras lapsesüda armastab oma isa, siis ei häbene väike tütar isa 
kallistada, hellitada ega musitada. Tütre kasvades hellitused lihtsalt muu- 
davad väljendusvormi, aga armastus jääb. Tütre armastus õnnestab isagi. 
Seda väljendab vasaku munasarja ja munajuha täiuslik koostöö. Õe ja venna 
täiuslik võltshäbita hingearmastus ei lähe kunagi seksuaalseks. Õe armastus 
venna vastu, tema kaisutused ja musi on armastuse soojuse ja toe väljendus, 
ometi on see naise armastus mehe vastu. Nii õpib vend läbi õe naise 
armastust vastu võtma ja see teeb ta täiseas õnnelikuks. Parema munajuha ja 
munasar ja koostöö on selle läbi täiuslikud. Kes lapsena ei ole õppinud, seda 
soovitan oma mõtetes tagasi lapsepõlve minna ja oma viga parandada, et 
täiskasvanuks saamist ära õppida. Aga kellel ei ole venda. see õppigu 
armastama oma olematut venda või olematuks muutunud venda, kes võib olla 
ema abordi läbi lahkuma pidi. Kõigilt asjaosalistelt paluge oma vead andeks 

ja andke neile andeks. 


Naise suguelundite tööd iseloomustab pidev muutlikkus. Aga naine peab 
pidevalt mehele hingearmastust andma, et mehe füüsilist armastust vastu 
võtta saaks. Mehe suguelundid on võimelised töötama stabiilselt kõrge 
vanuseni, nende tervise määrab mehe mõttelaad, mis omakorda saab aluse 
tema vanemate ellusuhtumisest ja mida ainult mees ise muuta saab. Kui mees 
peab olema pidev meeleheitlik oma seksuaalse suutlikkuse tõestaja, siis ta 


kaua ei seksi. 


Eesnääre on isaduse organ. Eesnäärme tervis väljendab tema ema 
suhtumist mehesse ja meestesse kui isadusse ja poja reageerimist oma ema 
elunägemisse. Ema armastus, austus ja lugupidamine mehe suhtes tagavad 
pojale terve eesnäirme. Mehe suguelundite töö aluseks on hea ja kiirelt 
muutuv verevarusi": .Verevarustus on sõltuv süütunnetest. Tööjõudlusega, 
jõukusega, edukusegii, mehelikkusega, armastusega, naisele seksuaalse 
rahulduse pakkumisega jms. seotud süütunded halvendavad suguelundite 
tööd. Suguelundid asuvad majandusprobleemide valitsemise piirkonnas. 


Väljaelamata isalikkus tekitab eesnäärme kasvu. Isa, kes ei saa või ei 
tohi või ei julge oma isalikkust näidata ja teostada, sest tunneb end tõrjutult, 
kogub oma hingevalu endasse. Liiga vähesed emad oskavad mõista isa 
mõtteid ja armastust laste vastu. Lapsesse tuleb maailm läbi ema. Hea, kui 
ema on peegliks, halb, kui ta on kõverpeegliks suhtlemisel isaga. 


Kui naine armastab mehe ürgset jõulisust, siis ta tõmbab endale ligi 
“üüsiliselt hästiarenenud atleedi. 


Kui naisele küll meeldivad suurekasvulised mehelikud mehed, aga tal 
on selliste meeste suhtes enda või teiste naiste hirmutavad kogemused, siis ta 
sellist meest endale ei vali või kui silmapete arukusest üle on, siis peab ta 
sellise mehe kaudu hirmu tundma. 


Kui naisel on kaitsetuse tunne, hirm oma nõrkuse pärast ja kui ta 
seetõttu kardab endale nõrka meest saada, siis ta saab omale kaasaks väliselt 
nõrga mehe, kelle tugevus kasvab ja avaldub ka väliselt ainult siis, kui naise 
armastus hirmust suuremaks saab. Ükski mees ei ole väeti oma kasvu pärast. 
Väikesekasvuliste meeste tugevus on nende alateadlik tunnetus, geniaalne 
mõistus ja tahtejõud. Naise armastusest ja lugupidamisest sünnib mehe 
tugevus. 


Kui naine põlgab, jälestab ja vihkab väikesekasvulisi, otsustusvõimetuid 
või liiga õrnatundelisi mehi, siis peab ta sellise mehe kaudu kannatama. 

Naise viha hävitab mehes selle, mida ta selles mehes vihkab. Ise hävitab. et 
siis aja möödudes pettunult oma elu pärast käega lüüa ja öelda: “Ah, ta on 
alati selline olnud!” Missugune põlgus, milline tahtmatus oma vigu näha on 
selles õnnetus naises! Ja missugune mürgine viha! Aga see on hästi ainult 
kõrvaltvaatajale näha. 


Mees, kes juba oma ema võimutsemise all on alandlikuks vajutatud, 
läheneb oma naisele ebaledes, sest ta kardab surmaotsusena kõlavaid sõnu: 
“Ma ei armasta sind. Ma ei vaja sind.” Oma vanematekodust pärit koge- 
mused ei lase noortel teineteist tundma õppima asuda. Mees läheneb naisele, 
etsee ta meheks teeksja naine ootab meest, et seeta naiseks teeks. Hirm, et 
ei armastata, takistab naisel armastada meest ja mehel tulla naise juurde 
hoogsalt ja valjult oma armastust väljendades nii, nagu naised ootavad. 
Kumbki ei tea, et oma mõtetega, oma tahtmistele ja meeldimistele vastupidi- 
selt käitudes endale haiget teevad. Nad ei tea, et mees ja naine on kõiges 
vastandid, kes leplikkusega teineteise läbi täiuseks saavad. Mõlemapoolne 
esimene pettumus ongi käes ja hakkab kasvama. Naine ei armasta sellist 
meest ja mees ei oma jõudu armastada. 


Kuulmine on esimene tundemeel. Seepärast armastab naine kõrvadega. 
Ta tahab kuulda, et ta armastust vajatakse. Aga tegelikult tahab ta keha 
kuulata, kuidas naise armastus üle kogu keha mehe kehasse voolab. See 
voolamine heliseb. See helin täidab armastajad, väljub kehadest ja kaigub 
kaugele — lõputusse. See on kõigepealt vaimus üheks saamine. Tema mahe 
vaikimine räägib naisele: “Sa oled naine, kes armastab meest ja see teebki 
sinust naise.” Selle kõne kuulamiseks peab olema vaikus. Aegluubis tunneb 
naine, kuidas ta siseneb täielikult mehesse. Ta ei tahagi midagi kuulata, isegi 
kui räägitakse, sest ta tahab kuulata oma armastuse voolamist mehesse, kelle 
läbi ta naiseks saab. Ei olegi tarvidust midagi kuulda, sest naine tundis 


armastuse ise ära. 


Nägemine on teine tundemeel, seepärast armastab mees silmadega. Ta 
tahab näha tõde. Mehele on väga tähtis kuulda ja näha, et tema armastust 
vajatakse, et ta armastus õnnestab naise. Kuulmise, nägemise ja armastuse 
organi vahel asuv suhtlemisorgan — kõri - ei ole seal mitte juhuslikult. 
Sõltumata soost toimub tingimusteta armastuse väljavool läbi suhtlemise 
tšakra. Oskusest oma armastust sõnades väljendada sõltub enamiku inimeste 
perekonnaelu niikaua, kuni ei õpita teineteise mõtteid lugema. Aga kui mees 
tunneb kohustust rääkida, siis ta ei ole armastades vaba. Hirm armastuses 
pettuda on suur nii naistel kui meestel. Hirm tõmbab hirmutavat ligi, ilusad 
sõnad ei aita. Heal juhul mõistetakse alles aastate möödudes, et sõnad olid 

vaid emotsiconid. 


Olen ikka naistele öelnud: “Kuidas saab Teie mees Teile öelda, et ta 
armastab, kui ta tõesti armastab?” Sõnad väljendavad ju vaid emotsioone. 
Kui mees vaikib, siis ta armastab. Laske lahti oma hirm ja viha, et mind ei 
armastata, siis saate sellest aru. 


Mees on süüdlane, naine on süüdistaja. Isegi kui naine häbeneb oma 
arvamust välja öelda, aga tujukuse ja pirtsutamistega elu segaseks teeb, 
kannatab mehe seksuaalsus, sest mehe alateadvus registreerib kõik ennast- 
alandava II tšakrasse. See, mis mehes on emalt, tõmbab ligi analoogset 
naiselt. 


Keha vedelike koostis ja liikuvus sõltub südame tööst, seega süütun- 
netest. Süütunnete kuhjudes muutuvad keha vedelikud paksemaks. Ka sperma 
muutub viskoossenraks, tema kogus seeläbi väheneb. Spermatosoidide liiku- 
vus järjest tihenevas spermas pidevalt aeglustub kuni seiskub. Järkjärgult 
hakkavad spermatosoidid hävinema. Alguses võib muutuda nende kuju, siis 
heidavad sabad ära, lõpuks lagunevad täielikult. Mehe meeleheide ja viha 
oma keha vastu kiirendab seda protsessi. Selline sperma on viljas- 
tamisvõimetu. 


Niisugune varjatud impotentsus areneb varem või hiljem võimetuseks 
seksuaalsuhetesse astuda. Suguti ergastumine sõltub vere liikumisest sugu- 
elundites. Veri on sümboolselt naine. Suguti kõvastub arterite täitumisest 
verega. Arterid on naine. Suguti lõdvestub, kui veenid verepaisu lahendavad. 
Veenid on mees, kes naise soovide täitmisest rahulduse saab. Järelikult sõltub 
mehe suguelundite töötamine täielikult sellest, kuidas toimib naine mehe sees 
ehk ema suhtumine isasse määrab poja seksuaalfunktsiooni. 


Poeglastel jäävad munandid laskumata, kui ema oma mehe sugutun- 
nustesse irconiaga suhtub. Poeglaps, kes kardab oma sugutunnuseid emale 
näidata -- äkki ema naerab välja — jätab oma munandid laskumata. Ka eelmise 
elu samasugune alandus või vastupidi — mehe alandamine — võib karmavõlana 
lunastamiseks olla. Ema, kes oma meest naeruvääristab, suunab oma 
ülevoolava armastuse pojasse ja võib oma liigse hoolitsusega poja mehe: 
likkuse ära hirmutada nii, et poja genitaalid on ebanormaalselt väikesed. 
Pisipoja paljast peput hellusega laksutav ema on armastus, aga pisikese poisi 
paljast mehetunnust nägeva ema tõsiselt pahandav häbistamine võib lapse 
kogu eluks ära ehmatada. 


Kõiges kehtib reegel — hirm kahandab, viha kasvatab. Aktiivsete ja 
agressiivsete meeste suguti ja munandid on suuremad kui hirmust tagasi- 

hoidlike meeste omad. Aga kes liiga agressiivseks muutub. see saab endale 
haigused. 
Mees, kes kasvõi oma seksuaalsetes pettumustes: 
— otsib süüd naistes, 
— leiab, et süüdi on naised, 
— on kindel, et süüdi on naine, 
— hindab kõik naised ühtviisi halvaks, 
— tunneb, et tema peab sellepärast kannatama, 
saab suguelundite põletiku. Viha suurenedes tekib veelgi suurem hai- 
gus. 
Genitaalidesse tüsistuvad sageli poeglaste viirushaigused. Kui ema ei 


saa isast muudmoodi jagu, siis ta lööb oma sõnade või mõtetega mehele 
allapoole vööd - mehe kõige õrnemasse kohta. Ema viha omapära määrab 


tüsistuse omapära: 

— mumpSs - võimetuse viha, 

— tuulerõuged - loobumise viha, 
leetrid -- kahjurõõm, 


— - gripp - masendus. 


Mida suurem viha, seda raskem haigus. Kui vanemad tülitsevad ja oma 
viha välja karjuvad, siis jääb lapsel kurk haigeks. Mida rohkem on tüli 
põhjustajaks liialdused, seda vähem viha tülis läbi põleb ja seda raskem on 
tüsistus. Liialduse viha tekitab turset. Kõige hullem on tüsistustest seetõttu 
mumps, sest see, kes tunneb enda alla jäämist, ei suuda vabaneda enda vihast. 
Võitja muutub läbi võidu suuremeelseks, allaandja viha kogub jõudu “a ootab 
sobivat hetke. 


Paluge oma kehalt andeks, et ei ole teda enne abistada osanud, kuna 
pole osanud oma elu õppetunde näha. Andke oma emale ja isale nende vead 


andeks. 


NÄIDE ELUST. 


Vaatasin lastetu naise lastetuse anatoomiat ja füsioloogia:. Pilku 
kõitis veidi ebaharilik pilt. Tavaliselt ei oska naised meest armastada, 
aga selle naise vasak munasari oli nagu naist mittenägev eiusse ja 
töösse kiindunud ning väliselt igati tubli ja töökas mees. Vasak 

munajuha oli nagu nukralt isa poole igatsedes vaatav tütar, keda 
kiivalt jälgis väliselt ülimoraalne, tegelikult armukade ema. Läbi tütre 


munasar ja sisenesin vaatama tema isa. 


See oli liigse karmusega kasvatatud poiss, kes oli mehena igatpidi 
tubli ja lugupeetud, aga tema naist segas mingi seletamatu takistus, 
mis pani varjatult võrsuma naise armukadeduse. Ta ei osanud öelda, 
et mees ei võta tema armastust vastu, sest tal ei olnud vastavaid 
kogemusi teiste meestega. Korralike inimestena sukeldusid nad mõle- 
mad töösse. Naine hakkas oma pealetükkivat armastust järjest kee- 
lama. Töö muutus elu sisuks, sest lapsed olid juba sündinud. 


Tütre vasak munasari oli nagu isa, kes kõike enda ümber näeb, 
oskab, teeb ja suudab, aga mitte kunagi ei taipa enda sisse vaadata ja 
seda sealt vilja anda, mis on kõige väärtuslikum elus - hingearmas- 
tust. Ja kui jusike tütar oma isa sülle ronis, et isa armastada, siis isa 
ajas last hüpitades kellegi teisega juttu, sest maailma asjad olid 
tähtsamad. Kõigiti hea perekonna suhted olid tegelikult võõristavad ja 
pingsad. Tütre armastust ei võetud vastu ja ta õppis ennast tagasi 
hoidma, sest nii arvas ta meeldivat oma isale. Mees võetakse isaga 
sarnane. Meest suudeldes tunnetab naine väga teravalt, kui mehe 
mõtted on mujal, see solvab teda. Ta tunneb, et mees ei vaja tema 
armastust ja hoiab end tagasi, mõistmata, et peaks hoopis vastupidi - 
kuumalt. aga välist kirge tagasi hoides — meest suudlema. Tema mees 
on enesessesulgunud oma emast haiget saanud laps, kelle usaldus 
naiste vastu on visa taastuma. Õnneks on selles naises arukust ja 
püsivust. 

Igal tagajärjel on põhjus. 4-aastasena oli isa juba tore mehehakatis, 
kelle eneseväärikus oli haavatav nagu varaküpsetel ja tõsimeelsetel 
lastel ikka. Ühel päeval sai väikese mehe suur varvas tõsiselt viga. 
Kannatliku lapse kannatlikkuse piir oli ületatud, ta vajas ema hellitavat 
armastust. Aga pisikesse varbavalusse tuimalt suhtuv ema kõndis 
mööda öeldes, »t mehel ei kõlba niimoodi viriseda. See ei olnud 
esimene kord, selline oli pere elustiil. Lapse kannatuste karikas oli 
täis. Ta oli anunud emalt armastust, oli seda sõnakuuleliku lapsena ära 
teeninud, aga kuna seda ei saanud, siis ta sulgus igavesti naise 
armastuse ees. Kui ei saa, siis pole tarviski. Küllap saan ilma 
hakkama. Selline lõplik ja karm otsus on paljude pettunud inimeste 
eneserahustuse võimalus. 


Ring oli täis. Vanaema ükskõiksus meesinimeste vastu väljendub 


pojatütre lastetuses. Üks poeglaps ootab, kuni ta tulevane ema kolme 
põlvkonna vead läbi enda stresside vabastamise parandab. 


Elu käsiraamat 


Keha on kui käsiraamat, mida lugedes peab mõtet arendama, et teda 
laiemalt mõista ja õigesti kasutada. Küllap olete seda juba isegi mõistnud. 
Sõltumata kehaosast on keha jutt põhimõtteliselt ühesugune. See võõrkeel 
vajab omandamist. 


I. Vaatleme käsi. Millest nad meile räägivad? Nad räägivad 
suhtlemisest. 


Käed väljuvad kehast suhtlemistšakra kõrgusel, järelikult on seotud 
andmise ja saamisega. Vasak pool on isa ja meessugu, aga ka majandus ja 
minevik. Parem pool on ema ja naissugu, aga ka tunded ja tulevik. Luustik 
on isa, pehmed koed on ema. Kui vasaku käe pehmed koed on haiged, siis on 
see ema, kes oma vihadega on isa poolele tulnud võimutsema. Kui parema 
poole luustik on saanud viga, siis on see isa, kes on tulnud ema poolele 
võimutsema. Inimene võib tunda nii andmisest kui ka saamisest pahameelt. 


Ema taandub naissooks. Isa taandub meessooks. 


Te olete tulnud siia ilma oma vanemate halba heastama. Kui Te ei ole 
seda teinud, siis olete oma vanemate vigasid suurendanud ja olete seetõttu 
haiguse saanud. Inimese haigus on alati tema enda vigade tagajärg. 


Kui olete veel terve, siis õppige oma elu arusaamu muutma. Teie 
negatiivsus ennustab Teile tulevikku. 


Tavamõisteliselt on helde ja lahke inimese käsi ilusate pikkade paindlike 
sõrmedega. Paindlikud sõrmed kaarduvad vaevata käe selgmisele poolele. 
Saamahimulise ja kasuahne inimese käsi on nagu lai ja lühikeste omapoole 
kõverdunud haarmetega kokkukraapimise konks. Esimene käetüüp on 
noortele iseloomulik, sest nende rnõttemaailm on veel puhas, nende oskama- 
tus hirmu tunda välistab ka majandusliku vaenulikkuse. Mida kiiremini 
kasvab saamahimu ja mida rohkem mittesaamine tigedaks teeb, seda kiire- 
mini muudab käsi kuju. Haiguslikult lühenenud sõrmed märgistavad hir- 
munud inimese varjatud vihast kokkuhoidu, koonerdamist. Konksus ja 

deformeerunud sõrmed -- elu ausaid sirgjoonelisi põhimõtteid eirav 
saamahimu. Käe kuju muutusi on väga erinevaid. Põhimõtteliselt väljendab 
käe moondumist iseloomustav sõna saamahimu iseärasusi. 


Näiteks kui helde inimese heldus on tahtmisest armastusväärne olla, siis 
teda kasutatakse ära ja tema pettumuste ja kurvastuse viha — “Enam kunagi ei 
anna,” — mida ta välja ei ela, koguneb nagu saamahimus kokkutõmbunud 
korts muidu graatsilise käe sõrmeliigestesse ja näitab, kuidas tekkinud 
saamahimu ilusat heldet inimest inetuks teeb. Nii väga tahab keha seda 
inimest eksiteelt ära juhtida. Saamahimu sunnib inimesi ka kõikvõimalikes 
ebainimlikes tingimustes töötama, peaasi, et hästi tasutakse. Ka sellest jäävad 


kätele märgid. 


Küüned on sümboolselt kui inimese aken suhtlemise maailma ehk tema 
maailmanägemine. 


Küüne laius — elu laiuti nägemine ehk naiselik elu pisiasjade nägemine, 
materialistlik elu mõistmine. 


Küüne loomulik pikkus — elu sügavuti nägemine ehk mehelik nägemine. 


Elukeerises naised mehestuvad ja mehed naisestuvad ja küünte kuju 
muutus toob selle nähtavale. Mida suhteliselt lühem ja laiem on küüs, seda 
materiaalsem ja vaimselt piiratum on maailmanägemine. Tugev ja paindlik 
küüs — tugev ja paindlik aken maailma. Pehme ja rabe küüs — pehme ja rabe 
maailmanägemine. Paksenev küüs — enda elu halvemaks tegemine, langenud 
huvi elu vastu, mõttetuse tunne. Sellel inimesel on kindlasti ka halb 


silmanägemine. 


Vaadake ka iga sõrme küünt eraldi ja tehke järeldus. Nendel, kelle 
pöidla küüs on suur ja pikkus ületab laiuse, on kerge järeldusi teha, sest ta 
isalt pärit arukus on suurem. Lühikese ja laia pöidlaküünega inimene peab 
loogilist mõtlemist teadlikult arendama, muidu on ta elu raske. 


Pöial on kui isa, nimetissõrm on kui ema ja lil sõrm olete ise. IV sõrm 
on õed-vennad, V sõrm on inimesed. Päkk on kui isa, peopesa on kui ema. 
Tugevalt väljaarenenud päkk näitab tugeva loomusega isa. Suur, sügav ja 
pehme peopesa näitab samasugust ema, kelle kaissu hästi ära mahtus. Parem 
käsi näitab suhtlemist naispoolelt vaadatuna. Vasak käsi — meespoolelt 
vaadatuna. Vaadake, kui lähedale või kaugele hoiduvad Teie kokkupigistatud 
ja sirutatud sõrmed üksteisest ja Te mõistate kui lähedased või kauged on 
Teie suhted vastavate inimestega. Sõrmede kõverdumine näitab, kelle poole 
Te rohkem hoiate ja kelle poolt ära pöärdute. Vaadake haavaarme, moondu- 

misi ja puuduvaid sõrmi ning tehke oma vanematest alanud ja Teis suure- 
nenud vihadest järeldus. Tuletan meelde. et liiges on ema, kes teeb isast 
mehe kui elu tugeva toe. Kui liiges on moondunud, siis on see ema viha isa 
nõrkuse vastu, mida Teie viha on veelgi kasvatanud. 


Isa on Teie füüsilise elu tugevuse alus. Paindlik ja tugev pöial näitab, et 
Teil on selline isa. Pöial on eemalasuv, ta on ju minemine. 


Aga kui nimetissõrm — suunaja — kuhugi näitab, siis mida sirgemaks ja 
nõudlikumaks pingutate nimetissõrme, seda enam sulguvad teised sõrmed 
rusikasse — ema nõudmised koondavad pere kokku. Sõrmega näitamine on 
ebaviisakas, sest see on käskimine. Käsk on vabaduse piiramine. Sellepärast 
ei näita väärikas inimene näpuga, isegi kui ta mõttes käsib. Selle asemel teeb 
ta käeviipe. See on kaval vabaduse andmine: “Tee nii, nagu sinul parem on.” 
See tähendab, et pisiasjades oled vaba, aga põhiplaanis teed sa ju nii. nagu 
mina vajan — sa ju tahad mulle hea olla. Teiegi olete viisakas inimene. Tehke 
praegu üks viisakas suunav žest ja pange tähele, missugune sõrm on Teie 
viipe keskne sõrm. Kas mitte kolmas? 


Hõõruge käsi kokku või pange tähele, kuidas Te seebitate või kreemi- 
tare käsi. Jälgige selle liigutuse alguse ja lõpu iseärasusi, kiirust või aeglust, 
silitavat või pigistavat vajutust, ühe käega teise käe defektide puudutamist ja 
palju muud - nii suhtlevad Teis naine ja mees. Nii alustate Te suhtlemist 
teistega. Kui Teie käte liikumine on energiline, siis tükite ka vestluspartnerit 
ägedalt kohtlema ja võite enda ees suletud seina tunda. Aga kui Teie käed on 
arglikult õrnad, siis peate vastasvestleja aktiivsuse käes kannatama. Vaadelge 
teisi inimesi nende toimingute ajal ja Te võite veenduda suhtlemise ja käte 


liikumise sarnasuses. 


Elus on ka võitlusi. Kui lüüa on vaja, siis Teie rusikasse surutud 
sõrmede le annab löögijõu pöial — isa, kes löögi raskuse endale võtab. Pange 
mõtlemata ja kiirelt käsi rusikasse ja vaadake oma võitlemise iseärasusi. Kas 
pöial on kaitsmas teisi sõrmi? Missuguseid? Või toetub ta hoopis ise teistele 
sõrmedele? Või puges ta hoopis pihku teiste sõrmede alla? Kui peitu puges, 
siis andestage oma isale tema argus. Pihkupeidetud pöidlaga rusikas on nõrk. 
Analoogselt saate lahti mõtestada käte liikumise erinevaid iseärasusi. 


Isa on jäikus. ema on paindlikkus. Liigne jäikus teeb hapraks, liigne 
paindlikkus orjaks. Tasakaalus ühendus teeb tugevaks. Tasakaalukuse annab 
hingearmastus. Hingearmastuse puudusest sünnivad haigused ja haiged 
lapsed. Rasediiseaegsed vanematevahelised tülid niisama lihtsalt vääraren- 
guid ei tekita. Viltane soov saada üha rohkem võib anda lisadetaile kätele, 

lisasõrmi, mis tavaliselt on pehmekoelised. Aga tige karistamise ähvardus 
või kadedusest ajendatud kättemaksuhimu võivad hoopis lapse sõrmedeta 
jätta. 

Käelabal on selgmine pool = isa ja pihkmine pool = ema. Pihkmisel 
poolel on päkk = isa ja peopesa = ema. Nagu ikka — isa on ka kogu 
meessugu, ema on kogunaissugu. 


Randmed räägivad eluvõitlusest. Tasakaalustatud eluvõitlus on terved 
randmed. Päris ilma võitluseta see tsivilisatsioon elada ei saa. See, kes 
rusikaid viibutades elu elab, selle halb on väljanähtav ja tema saab oma ausas 
vihas kakeldes viha suurusele vastavaid traumasid. Aga see, kes rusikad hea 
inimese kombel selja taha peidab, kandes hinges tahtmist parema meelega 
teisele virutada, et end korra majja löömises selgemini väljendada, saab 
randmete haiguse. See on võitlusvõimetuse viha. Näiteks sageli esinev 
karpaalkanalite sündroom, mille puhul kõõlustuped põletikuliselt ummistuvad 
ja lisaks piinavale valule võtavad ka käe liikumisvõime ära, räägivad selget 
keelt: “Ära taha kakelda! Ära taha teist oma käe läbi alandada! Saa targaks, 
et sa ei peaks rumala kombel kunagi kellegi vastu kätt tõsima.” Käe 
haigestumine takistab inimesel hingelises kriisis kuritegu toime panemast. 
Mida haigem on käsi, seda suuremat potentsiaalset kuritegu on hea inimene 
enesele teadvustamata endasse kogunud. 


Küünarliigesed iseloomustavad inimese elulist edasiliikumismoodust. 
Elu on tervis, kui inimene mõistab suhelda. Karjarahvaks olemise üks 
tunnustest on küünarnukitunde tundmise vajadus. Kes karja liikumise kii- 
rusega rahul on ehk, teisiti öeldes, rahuldub teistega sarnane olemisega, 
sellel on küünarnukitundest mõnus toekas olemine ja isiksuseks saamisest ta 
ei unistagi. Tema küünarliigesed on terved. Aga kes tahab teistest paremaks 
saada, teistest ette jõuda, see peab väga palju karjale mõjusalt ja veenvalt 
toimivat hinge jõudu omama, et terveks jäädes karjast ette minna. Kari ei lase 
niisama ühte eksinud lambukest juhtloomaks. Kari sunnib kõiki ühe- 
sugusteks. Oskamata mõelda, aga tahtes ette saada, hakatakse trügides teed 
rajama ja see teeb küünarliigesed haigeks. Kui tahate küünarliigeseid terveks 
saada, siis laske vabadusse elulise trügimise viha. 


TI. Nüüd vaatleme oma jalgu. Millest nemad räägivad? 


Nad räägivad põhimõtteliselt samuti suhtlemisest, ainult majan- 
duselust lähtuva alatekstiga. 


Ülakeha on naispool, alakeha on meespool. Tänapäeva naisele naise- 
likkust lisada ja mehele mehelikkust lisada ei tee paha, aga vastupidine teeb 

haigeks. 


Kes toetub kannale, selle jalad ütlevad, et ta majanduslik edukus on 
pärit isa mõttelaadist. Kes kõrged kontsad jalga paneb, see toetub paratama- 
tult päkkadele ehk korraldab majanduselu emalikult — naiseliku't. Elu 
õppetunnid muudavad inimese mõttelaadi. Mitte ilmaasjata ei hakka naised 
vananedes madalaid ja mugavaid jalanõusid kandma, nad tahavad end 
majanduslikult kindlustatult tunda. Ometi on igal asjal piirid ja see naine, kes 
isegi peol enam kõrgeid kontsi kanda ei taha, on naiselikkuse juba ohtlikult 
minetanud. Iga naine peaks ka väga vanana aegajalt kõrged kontsad alla 
panema. Pidevalt sussides käija on juba allaandja. Mees ei pea naiseks 
muutuma, temale ei tee pidev kandadele toetumine halba. 


Talla luustik moodustab ristivõlvi ja pikivõlvi. Lamenenud talla- 
võlvidega inimesed on lampjalgsed. See tähendab mehelikku allaandmist, 
masendust, tahtmatust või võimetust elu majandusraskusi ületada. Tallavõlv 
on nagu sild üle jõe. Kes kardab või ei looda sillale, selle tallavõlv minetab 
sillaks olemise. Ristivõlv on sillaks päka piirkonnas. Kui ema end naiseelu 
elamises tugevaks peab ja rõõmuga oma tegemisi teeb, siis lapse talla 
ristivõlv on toekas. Aga kui ema hakkab isa mitteabistamises süüdistama, 
meest tuhvlialuseks koolutama, siis lameneb ristivõlv, sest isa jääb nõrge- 
maks. Ristivõlvi lamenemine kisub kaasa ka pikivõlvi. Pikivõlv on nagu sild 
ema ja isa vahel. Kui ema isasse üldse ei looda, temast lugu ei pea ja isale ei 
toetu, siis vajub lapse jalg lapse kasvades üha enam vormituks köndiks, mis 
oma funktsiooni ei suuda täita. Aga kui isa kasvõi oma au nimel ikka 
kindlameelselt töötab, et elu edasi viia, siis lapse tallavõlv ei vaju kunagi 
päris lõdvaks. Väliselt riiakas peres, kus kisa on taevani, ag hinges siiski 
teineteist kasvõi tüli vaheaegadel armastatakse, lapsed sellisel kombel ei 
kannata. Nende jalad peavad nahatäiest pääsemiseks kiiresti joosta jõudma. 


Vastupidine olukord on kodudes, kus vanematevaheline sõnatu nõud- 
likkus on väga suur. Nende lapsel võivad tallavõlvid olla nii kramplikult üles 
kerkinud, et tekib komppöid. Luustikku pingutavad lihased ja kõõlused. Kui 
vanemad teineteist võrdväärselt piitsutavad ja nii enda kui ka teise tahtejõudu 
äärmuslikult pingestavad, siis tekib lapsel mõlemapoolne komppöid. Kui 
tekib ühepoolne komppöid, siis vastavalt on üks vanematest oma saamahimu 
rohkem realiseerida püüdnud. 

Elu alus on liikumine. Vajame nii vaimset kui ka füüsilist liikumist. 
Meie keha on Kõiksuse mudel. Jälgige oma kõndimist. Ikka tallalt päkale, 
siis kerge tõuge varvastelt ja ongi samm tehtud. Keegi ei saa pikalt käia 
ainult kandadel või varvastel, samuti nagu heas peres ei orjastata ema või isa. 

Isa on nagu kand, inis on küll toekas, aga mis ilma päkata kuidagi edasi ei 
saa. Varbad -— kõik pere liikmed - annavad omakorda sammule õige tunde ja 
mineku. Kand annab toe, päkk annab suuna ja varbad vaatavad igaüks sinna, 
kuhu hing igatseb. Ometi kuuluvad nad kõik ühte. 


Nüüd hakake jooksma ja jälgige jalalaba liikumist. Päkk koos var- 
vastega kannab jooksmise koormust nagu naine, kes küll ise võtab suurema 
ülesande endale, aga ega keegi temaga koos jooksmast ei pääse. Ja kui päkk 
rabelemast väsib, siis toetub ta kannale. Küll on hea toetuda kannale, mis 
tänu päkale toekalt kogu keha kannab. Jooksmine on vajalik nii hingele kui 
ihule. See on parim sport, mis töötleb läbi kogu keha. Kõik vedelikud saavad 
kiirelt voolama hakata ja paranemisprotsesse kiirendada. Puhastumine 
toimub kõigi eritiste abil. Eriti tähtis on higi väljavool. Mida rohkem higi, 
seda suurem rahuldus on jooksust, sest viha vabaneb. 


Harjumused saavad alguse kodust. Lustiga jooksvad vanemad päran- 
davad jooksmisharjumuse ka lastele. Aga vastupidi on seal peres, kus ema on 
oma hirmude või saamahimuga liigne kiirustaja. Tema lapsed tõrguvad 
jooksmast. Kui lapse jalad ei saa haiguse tõttu joosta, siis on probleemid 
põhimõtteliselt sarnased. Mõtestage oma jalgade vaevused lahti ja kui vaeva 
veel ei ole, siis ennetage seda. Ja kui Te kuidagi joosta ei saa, siis kõndige 
kikivarvul, jalad vajavad seda. Teadke, et igal kehaosal on oma funktsioon, 
mida nad tahavad täita. Näiteks hüppeliigesed tahavad hüppamist või vähe- 
malt varvastel vetrumist ja kui nad ainult sussides peavad käima, siis nad 
jäävad kangeks. Tarvitseb selle peale vihastada, kui juba on valugi kohal. 


Üks suurepärane liikumine on tantsimine. See, kes tantsida tahab, saal: 
ja võib, on tervete jalgadega. Tantsimise põhiolemus on rõõm. Elurõõmus 
inimene ei ole tige vanade kingade, moest läinud riiete, iseenda välimuse egž 
peosaali peale. Iseenda lauluhääl orkestriks, enda head paljad jalad ja pehme 
muru või ruutmeetrikene toanurgas — milline rikkus! Kui Teil on tahtmist ni: 
tantsida, siis Te jalad haigeks ei jää. Aga igasuguste ettekäänete otsija 
jäävad. Vabastage oma viha kõige vastu, mis Teie tantsimist segavad ja Teie 
jalad saavad paranema hakata. 


Vaadake varbaid! 


Suur varvas on isa, II varvas on ema, [II varvas olete Teie, IV varvas 
on õed-vennad, V varvas on inimesed. 


Suur ja pikk suur varvas on olemuselt suur ja pikk isa. Püstise otsaga 
suur varvas tähendab uhket isa. Kui varba ots nii püsti on, et haiget teeb, siis 
on isa uhkus upsakuseks kasvanud. Andestage talle. 

Kui II varvas on esimesest pikem, siis ema võimutseb isa üle. See 
fõhjustab jalavaevusi. Sellisel juhul hakkab tavaliselt suure varba põhiliiges 
paksenema, sinna võib isegi kasvada kõhr, mis surub suure varba teistele 
peale või alla. See jala kuju moondumine tähendab, et isa püüab tugevamaks 
kasvada, aga ei märkagi kuidas naisele vihasena peale vajub. Omas vihas ta 
kas võimutseb naise üle või hoopis annab liiga alla. Paremal jalal näitab 
selline muutus pereprobleeme naispoolelt vaadatuna. Vasakul jalal 
meespoolelt vaadatuna. Kõik haigused on ju elu välisest ehk valest hindami- 
sast. 


Kui II[ varvas on kõige pikemaks veninud, siis ta näitab, et olete end 
kõige tähtsamaks tahtnud pidada. Jala vaevused on vastavuses Teie soovi 
suurusele. 


Sundolukord mõjutab elus edasiminekut igaühel erinevalt nagu halb 
kingki — ühele hõõrub villi varbasse, teisele kanda. Varjatud mõttelaad 
avaldub hädas nagu jala vaev kitsas kingas. Vaadake missugune varvas 
teisele kukile ronib või missugune teiste alla poeb. Poeb ta ise või teised 
lükkavad? Mõtestage oma elu lahti. Ajage oma varbaid laiali, siis näete kui 
lähedased te omavahel olete. Kelle varbad lähevad hästi harali, see on teistest 
nii heas kui halvas vähem sõltuv. Tuletan meelde, et jalalaba on sümboolselt 
kõige kaugem minevik oma majandusprobleemidega. Kõik saab alguse 
vanematest, aga Teie olete Oma vanemate vigu suurendanud, kui olete haige. 


Ei ole häda, mis poleks mõttelaadiga seotud. Näiteks paljudel kasvavad 
varbaküüned lihasse. Olete valesti küüni lõiganud, ei tohi külgedelt lõigata, 
õpetatakse. See on sama kui panna hobusele silmaklapid või inimesele 
keelata ära silmanurgast piilumine. Küüs on aken maailma ja kui inimest 
huvitab just nimelt see, mida ta niimoodi luurates näeb, sest nii õpib tema 
kuidas ei tohi, siis varba küüs nagu laiendab laiemaks kasvades oma 
vaatevälja. Kui see on haigettegev, siis on piilumine juba nuhkimiseks 
muutunud ja küüs õpetab: “Jäta oma nina teiste asjadesse toppimine, jäta 
liigne tarbetu uudishimu, sinust ei saa kunagi Sherlock Holmes'i! Kui saaks, 
siis me aina kasvaksime ja ei takistaks sind sinu tegemistes.” 


Hüppeliigesed väljendavad elulisi ja majanduslikke hüppeid. Õigesti 
rnõtleval inimesel on terved hüppeliigesed isegi siis, kui ta neid külmetab ja 
teiste meelest mõttetult palju kulutab. Mõni võib iga päev kümneid kilomeet- 
reid joosta, teine haigestub juba käimisest, sest ta kannab endas viha teiste 
majandusliku õnnestumise vastu. Küllap olete kuulnud, et haigestutakse teise 
ootamatust õnnest. Kui teine kiitleb ja oma saavutustega keksib, siis viha 
kiitlejate. viha enda suutmatuse vastu esile tõusta, teeb kuulaja hüppeliigesed 

haigeks. Nii nagu ikka on viha suurus ja iseloom vastavuses hüppeliigeste 
haiguse suuruse ja iseloomuga. Nii nagu vihaga hüppav sportlane saab 
sporditrauma, nii jääb haigeks ka elulistesse majanduslikesse hüpetesse 
vihaga suhtuja. 

Elu on nagu tõkkejooks. Kes vihaga läheb, see ajab tõkke põlvega 
maha. Tõke küll kukkus, aga põlv sai viga. Kes teab, kas ta kunagi enam 


päris terveks saabki. 


Jalad on vahendid, millega minnakse nii otseses kui kaudses mõttes. 
Igaüks läheb omamoodi, kes valesti läheb, selle jalad jäävad haigeks. Kes 
jalaga takistust eest tahab virutada, see on vihane ja tema jalad peavad väga 
haigeks jääma. Kes tahab meestele põlvega virutada, sellel jääb vasak põlv 
haigeks. Kes tahab naiste vastu sellist alatut võtet kasutada, sest endal ei jätku 
mõistust, sellel jääb parem põlv haigeks. Mida agressiivsem selline inimene 
on, mida rohkem ta teisi endale allutada tahab, seda kõverikumaks lähevad ta 
põlved. 

Ärge unustage - see ei ole kaklemise kirjeldus, mille peale mõni 
inimene tuleb ütlema, et ta pole kunagi kedagi löönud. Löönud ei ole, aga 
tahtnud lüüa olete väga. Ega Te lööjast parem ei ole. Vahe on selles, et tema 
lõi, sai aga kohe kõvemini vastu nii, et löömise isu kadus igaveseks ära. 
Tema õppetund õpetas avalikult. Teie kogute oma viha aina edasi ja mõtlete, 
ci tema on halb. 


On inimesi, kellel on väga suur vastumeelsus, seega viha, igasuguste 
vägivallavõtete vastu. Nad tahaksid nii väga, et maailmas oleks kõik 
ideaalne. Sellise inimese soov saada äärmuslikku head on tegelikult soov 
hävitada maailm, sest äärmuslik hea saab edasi areneda vaid äärmusliku 
halvana. Hirm head tehes kohata oma teel halba kuhjub vihaks halva vastu. 
See viha tekitab tahtmise minna samaaegselt hea nimel edasi, aga hirmu 
pärast tagasi. Tulemuseks on inimesel põlved, mis painduvad tagurpidi. Mida 
suurem ja purustavam on viha, seda suuremad on purustavad muutused 
põlveliigestes. Nooruses imetletakse ilusaid eriliselt paindlikke põlvi. Vane- 


mas eas ollakse hädas liikumisega. 


Tuletan meelde, et liiges on jäiga luustiku ühinemine liikuvaks elastseks 
ja tugevaks süsteemiks, millel seisab üleval füüsiline keha. Teisiti öeldes on 
iga liiges ema, kes teeb isast mehe. Liiges on tõde minu ema ja isa suhete 
kohta, ükskõik missugused nad pealtnäha välja on paistnud. Jalaliigesed 
iseloomustavad vastavalt minu vanemate majanduslikku edasiminekut ja 
nende probleemide lahendust lapsepõlvekadus. 

Sagedane häda on puusa ja põlveliigeste jäigastumine. Vaagen on 
sümboolselt pere, mille tugevuse aluseks on mees, kelle teeb meheks naine 
oma armastusega. Puusaliiges näitab perekondlikku majanduselu paindlikkust 
ja liikuvust. Kui ema on majandusasjades järeleandmatu = jäik ja isa muutub 
sellest tigedaks, siis jäigastub vasak puusaliiges. Luugi hävineb. Kui ema 
oma järeleandmatusega enda ja pere vastu tigedaks muutub, siis jäigastub 
parem puusaliiges. Kui isa ema rahulolematuse vihaga kaasa läheb, siis 
hävineb ka luukude. Põlveliigesed tähendavad majanduslikku edasiminekut. 
Aga kui laps oma vanemate vigu ei suurenda, hoopis vähendab, siis tema 
tervisele ta vanemate majanduselu lahkhelid ei mõju. 


X-jalgadega inimene on kooner. Mida suurem kooner, seda kõveramad 
põlved. Kui sünnipäraselt X-jalad elu jooksul veelgi kõverduvad, siis on 
vanematelt päritud koonerdamine temas kasvanud. Aga kui nad valutavad, 
siis teeb koonerdamine viha. Kui sünnist sirgete jalgadega inimesel vajub üks 
jalg X-ks, siis on kooner vastavalt kas mees või naine ja see jalg teeb 
kindlasti haiget. 


O-jalgadega inimene on helde. Mida rohkem ta oma heldusega liiale 
läheb, seda rohkem haiguslikuks selle inimese majanduslik seis läheb. Mida 
rohkem vara ülbe üleoleku näitamiseks mõttetult tuulde lendab, seda 
tigedamaks inimene läheb ja seda enam ta põlved valutavad. Või võtavad ta 
lähikondsed endasse viha tema vastu, sest ta paneb teised rahapuuduses 
kannatama. Kui endasse on võetud viha priiskava meessoo vastu, siis 
kannatab vasak põlv. Kui inimene leiab, et naised on rahapuuduses süüdi, 
siis haigestub parem põlv. 

Sirged jalad on majandusliku tasakaalukuse näita jad. Aga kui majandus- 
likku tasakaalukust koonerdamisega saavutatakse, siis võib majandus põhja 
hakata vajuma ja põlvede liigespilude ahenemine = vajumine väljendab 
majandusliku mõõnaga seotud viha. Mida õhemaks jääb rahakott, seda 
vihasemaks läheb tema omanik ja seda lühemaks muutuvad jalad. Põlve- 
liigesed hakkavad tasapisi kokku vajuma, siis jämedaks moonduma. Valu, 
mis sellega kaasa käib sunnib paigale jääma, sunnib mõtisklema. et oma vigu 
parandada. 


NÄIDE ELUST. 
Arutleme veidi. 


Ühel mehel olid vasaku jala IV ja V varvas nimmer-ristluu 

radikuliidist tuimad. Tähendab tal olid isaga ja iseenda kui mehega 
seotult õdede-vendade ja inimestega nii suured probleemid, et tekkisid 
juba ärajäämanähud. Seega neid inimesi kas ei olegi või on ta neis nii 
kibestunud, et ei taha tundagi. Mees käib varbad sissepoole. Seega on 
ta väga enesessesulgunud inimene. Vasaku jala tallavõlv on ülepinges. 
Tähendab ema nõudnised olid suuremad kui isa suutis. 


Parema mõistmise nimel vaatleme jalgu üleni. Mees tunneb, et 
vasak jalg oleks nagu lühem. Tunne ei peta, nii see tõepoolest ka on. 
Vasaku jala eesmine lihas on lõdvalt lontis. Seega naine on mehe 
poole peal lõdvalt lontis = lootusetu. Mees toetub rohkem paremale 
jalale. Seega majanduslikult toetub mees naisele, kuigi peaks vastupidi 


olema. 


Et veel paremini mõista, vaatleme ka vaagnat. Vaagen on süm- 
boolselt perz. Luustik on isa. Mehe vaagen on muutunud kujuga. 
Vaagna vasak pool on alla vajunud. Seega on tema isa majanduslikult 
olnud alandatud seisuses. Kuna poeg on haige, siis tähendab see, et ta 
ei ole oma isa vigu parandanud, vaid suurendanud. Vaagna vasak pool 
hoidub ettepoole. Seega püüab mees oma puudujääki tasa teha liigse 
edasipüüdlikkusega, mõistmata, et ilma eneseväärikust taastamata ta 


seda ei suuda. 


s 


Selliselt muutunud kujuga vaagen on lülisambale halb tugi. II-III- 
IV nimmelüli on nihkunud igaüks veidi ise suunas, sest mehe enese- 
süüdistused on ka väga erinevate majandusprobleemidega seotud. 
Lülide nihkumine tekitab närvijuurte pitsumise. Liikumisvõime kao- 
tuse tinginud valu märgib kriitiliseks kogunenud viha suurust. 


Miks mees haigestus? See on üsna igapäevane lugu. Ta on lapsena 
vanemateta jäänud, alkohoolikute kasuvanemate poolt üles kasvatatud 
alandatud liiga heasüdamlik mees, kes ei ole julgenud ka oma peres 
pead tõsta. Tema põhiolemus on ootamine, aga mees on loodud 
minema. Pere lagunes. Armastus naise ja laste vastu püsib ning paneb 
ennast süüdistania. Mees on ohverdaja, iseenese vajaduste eitaja, 
teistele hea tegemise nimel elaja. Ja kui kästakse ära minna, siis 
läheb. Tema kaeblemised on sügavale armsa ja häbeliku naeratuse 


taha peidetud, aga nad on olemas. 
Kurbuse kogunedes läks ta üha sagedamini vaikiva vihaga raskele 


tööle kallale, ise mõeldes: “Milleks! Mulle pole midagi tarvis!” 
Käärid tema mõtlemise ja olemise vahel aina süvenesid. Järjekordse 


raskuse tõstmise ajal, kui ta tundis teravalt enda alandatust, käis seljas 
nõks ja nii andis tema keha talle järelemõtlemise aja = haiguse. 
Hirmude vabanedes hakkas pidev lihaspinge tema kehast vähenema ja 
ta mõistis, et ta pole kunagi osanud enda lihaseid lõdvestada. Hirmude 
vähenedes suutis ta mõistma hakata ka oma vale mõttelaadi. Vane- 
matele ja kasuvanematele andestades taipas ta, et mõlemad vanemad 
olid nii nagu see ikka on — sarnased, sest ta ise on nad oma elu 
õppetundide tarbeks sellised ligi tõmmanud. Ta paranes visalt, sest 
alandatud inimese mõte on kinnine. Aga aeglusel on üks hea omadus 
- ta annab põhjalikud teadmised. 


Alles siis, kui vaagen on tasakaalu tõstetud ehk alles siis, kui 
vanemate väärikus on taastatud, saab lülisammas ja luustik olla 
tasakaalukas ja pingeteta kangisüsteem. Alles siis on lülisammas elu 
ausate ja kindlate põhimõtete väljendaja, mis peaenergiakanalit 
väärikalt kaitseb. 


III. Mõelge oma seedimise peale. Millest tema räägib? 


Ta räägib elutarkuste omastamisest ehk targaks saamisest, aga ka 
üldiselt saamisest. Saamahimu ja tema materialiseerumine on elus ja 
inimkehas kõige varjatum. Saamahimu on väga raske tasakaalus hoida, 
seepärast on seedetrakti haigusi järjest enam ja nad avastatakse sageli liiga 
hilja. 

Nii, kuidas toit Teie seedekulglast läbi käib, nii käivad elutarkused Teist 
läbi. Te kas omastate midagi või lasete elu tõelised väärtused endast lihtsalt 
läbi joosta, oskate eraldada terasid sõkaldest või jätate kiivalt ja valikuta ka 
mittevajaliku omale — võimalused on suured. Helde, lahke ja elurõõmsa 
inimese seedetrakt töötab laitmatult. Stressides inimese seedetrakti haigused 
väljendavad omaniku mõttemaailma. 


Toit, mis suhu pannakse on sümboolselt nagu plaan, mis tuleb hästi 
läbi mõelda. Hammastega närimine on nagu plaani pisikestesse osadesse 
jaotamine, et ülevaadet saada, et töö otstarbekalt ja hästi teoks saaks. Kes 
plaanisse armastusega süveneb, see ei tee enam töö käigus vigu. See, kes 
peab elu halvaks, mõttetuks, igavaks ja kõlbmatuks, sellel keerleb ka toit 
samamoodi suus ringi ja teeb suuõõne haigeks. Kes plaanipidamist ei oska 
tähtsaks pidada, sest on harjunud oma pisiasju võrdsustama suurte töödega, 
see ei pea ka hoolikat mälumist tähtsaks. Ta ei tunne õieti toidu maitsetki, nii 
nagu ei oska ka elu maitset - rõõmu - tunda. Samuti ei tunne toidu maitset 
see, kes ainult tulemust väärtuseks peab ja kiirustades õgib. 


Mõistus on isast. Hambad on sümboolselt isa mõistus. Plaanipidamine 
on meheliku mõistuse osa. Tugevate hammastega inimene saab häid plaane 
teha, tal on isalt hea mõistus. Kes isa ja meeste mõistuse, sealhulgas 
loomulikult ka meeste plaanide väljanaermisega oma hambaid teritab, selle 
purihambad hakkavad lagunema. Kes meeste mõistust mingil põhjusel 
vihkab, selle hambad teevad talle palju haiget. Kes teisi soost sõltumata oma 
sõnadega hammustab, selle lõikehambad hävinevad. Aga kes teisi inimesi 
oma õelusega alandada tahab, see saab parodontoosi — hambajuurte põletiku, 
millest ta hambad võivad isegi välja kukkuda, et ta suu enam sõjapidamise 


riistaks ei oleks. 


Kes pidevalt midagi närida tahab, see inimene vajab millegi suure ja 
tähtsa töö alustamist. See on lakkamatu plaanide tegemise stress. Iga vaimu 
kõige suurem eesmärk on targemaks saamine, mille hulka kuulub suurim töö 
— enda muutmine. Niikaua, kuni stress on vabastamata, ei suuda ta pea 
midagi tarka ja tegemisväärset välja mõelda. Tema stressi suurus võib 
sümboolselt ainult tema kehakaalu suurusega võistelda. 


Algus määrab lõpu nagu põhjusele järgneb tagajärg. Toidu liikumine 
söögitorus on nagu plaani töösse rakendamine, talle head teed soovimine. 
Kelle! on tahtmine oma otsusest veel viimasel minutil loobuda ehk tal on usu 
puudus oma töö tulemuslikkusesse, selle luksatus võib toidu söögitorust suhu 
tagasi tuua. Mõttemürki täis toit jätkab seedekulgla reostust. See, kes kardab 
edasiminekut, selle söögitoru tõmbab aegajalt kramplikult kokku. Aga kes 
elu takistuste pärast vihastab, sest tahab liiga kiiresti edasi minna, selle 
söögitoru võib sellise kahjustuse saada, millest ta alatiseks kitsaks jääb. 
Näiteks söögitoru söövitused. Aga kes elu kardab ja hea meelega end raskete 
olukordade eest ära peidab, sellel tekivad söögitoru divertiiklid. Need on 
nagu nišid, millesse toit kinni tahab jääda. Kes söögitoru hingamisteedega 
sassi ajab ehk toitu trahheasse tõmbab, see ajab töötegemise vabadusega ja 
armastamisega sassi. Sümboolselt töö lämmatab vabaduse. 


Magu on sümboolselt nagu töö algus. Kellel on hirm algust teha, selle 
magu on spastiline. K:>s ei taha algust teha, selle magu ei erita seedemahlu. 
Aga kes vihaga tööle ja tegemistele kallale asub, selle magu saab alguses 
limaskesta põletiku - gastriidi, aga viha suurenedes haavandtõve, mis viha 
pahasoovlikuks kasvades vähktõveks muutub. Teisiti öeldes — süütunnete 
ülekasv süüdistamiseks tekitab mao ülihappesuse sõltumata sellest, kas see 
inimene süüdistab ennast või teisi. Vahe on selles, et enesesüüdistusest tuleb 
sügavam ja valulikum haavand. See, kes peab ülemust või käsku vaenlaseks, 
kellele ilmtingimata kasvõi mõttes vastu hakata, selle magu ei saa terve olla. 

Vastumeelsele tööle peab end alati sundima. Sundimine on sihipärane 
pahasoovimine, seega enesele paha soovimine. Kes vanu häid aegu tagasi 
tahab või tuleviku vastu protestib, selle magu paiskab oma sisu oksena tagasi. 


Sooltrakti naispool on peensool, meespool on jämesool. 


Soolestikus jätkub seedimine ja algab toitainete imendumine ehk süm- 
boolselt elutarkuste omandamine. Alguses on peensool ehk elutarkuste 
omandamine algab pisiasjade mõistmisest, millest kasvab välja elu suurte 
asjade mõistmine. 


12-sõrmiksool on sümboolselt nagu laiaulatusliku töö alustamine, 
kuhu kõik asjaosalised kaasa haaratakse. 12-sõrmiksool paikneb kohe peale 
magu peensoole alguses. Ta seisukord näitab, kuidas see inimene elu 
järjepidevuses pisiasjadesse ja naissoosse suhtub. Ta näitab ka kuidas ini- 
mene oskab kõik jõud töö tegemisse mobiliseerida. 


Kui mees tunneb end nii mehena, et ta ainult töö alustamist enda auks 
peab, aga töö jätkamise tahab visata vihaselt kellelegi teisele, näiteks naisele, 
siis ta saab endale 12-sõrmiksoole põletiku või haavandtõve. See ütleb talle, 
et elu pisiasjadega tegelemine õpetab ka meest targemaks. Ta ütleb: “ Võib- 
olla teisele mehele ei ole see vajalik, aga sinule on. Kui sa neid asju ära ei 
õpi, siis sul saab paha olema.” 


Naistele on töö jätkamine ja lõpuleviimine tavaliselt rohkem meele 
järgi, seepärast on neil ka 12-sõrmiksoole haigusi vähem. Aga kui naine 
vihkab elu pisiasjadega tegelemist, siis ta haavandtõbi püüab teda uuesti 
naiselikult mõtlema panna. 


Vanade halbade asjade meeldetuletamine on elule sapi lisamine. Ühis- 
sapijuha suubub 12-sõrmiksoolde ja liigne sapieritus teeb halbade meenutuste 
heieta ja 12-sõrmiksoole veel haigemaks. Sinna avaneb ka kõhunäärme juha. 
Kui sapp on nagu naiselik resoluutsus ja nõudlikkus, millega liialdamine teeb 
haiget, siis kõhunäärme seedefermendid on nagu mehelik hellus ja õmnus, 
mille puudus ei luba seedida ehk peeni elutarkusi omandada. Aga kui naine 
on liialt vähenõudlik, siis sapieritus väheneb. Kui mees on hellusega tööl 
liiga helde, kui ta oma tegemistes naiselikult painduvaks ja naistest mõju- 
tatavaks muutub, siis kõhunäärme eritus suureneb ja lisaks seedehäiretele 
veresuhkur langeb. Imendumine ehk elutarkuste omandamine väheneb jär- 


sult. 


12-sõrmiksool on seedetrakti süda ehk keskne organ. Oskus kollek- 
tiivselt tööd teha, et midagi suurt saavutada, tagab terve 12-sõrmiksoole. 

Hambad Süljenäärmed 


Keel 


Söögitoru 


Maks 
Magu 
Sapp 


Kõhunääre 
Kaksteist- 
sõmmiksool 


Ristikäärsool 
Alanev käärsool 


Ülenev käärsool 
Peensool 


Pimesool Sigmakäärsool 


Ussjätke Pärasool 


Pärak 


Seedeelundid 


(Jämesool = pimesool + käärsool + pärasool) 


356 


Peensool on sümboolselt nagu igapäevane töö, mis kõigile teadaole- 
valt pisiasjadest koosneb. Kogu peensool iseloomustab elu ja töö keskmist 
perioodi. Sellel, kes elu pisiasjadega heameelega tegeleb ja igapäevast tööd 
pahaks ei pane, on peensool terve. Aga kes kiirustab, sellel tulevad peensoole 
tüüpi kõhulahtisused — vaevalt saab söödud kui jookseb tualetti. Kes vihkab 
elu pisiasju, eriti kui naine neid vihkab, aga vabaneda neist ka ei taha, see 
tunneb naba ümbruses pidevat valu ja vaeva, sest naine on elu pisiasjade 
jaoks rohkem kui mees. Mehel, kes on vihane naiselike tööde peale, on 
samasugune häda. Mehe sekkumine naiselikesse elu pisiasjadesse võib olla 
veel väike, kui juba peensool märku annab, et mees on mehe rolli minetanud. 
Peensool läheb kõhu paremal alaosas üle jämesooleks. 


Jämesool on sümboolselt nagu töö tõsine ja riskantne osa, kus enam 
nalja ei ole. Jämesoole umbset otsa nimetatakse pimesooleks ja sinna suubub 
ussripiku ava. Ussripik on kui naiselike häirivate pisiasjade varjulepanemise 
koht, mis ummikseisuks kuhjudes põletiku näol viha kriitilist suurust märgib. 
Ta on kui naine, kes vihasid endasse kogudes ummikseisu satub ja siis 
mehesse selle kõik tühjendada mõtleb, aga on õige aja mööda lasknud. 
Ägedat appenditsiiti meeleparandusega ravida on riskantne, aga võimalik. 
Kroonilist appenditsiiti seevastu saab hästi ravida, sest seal ei kiirusta aeg 
tagant. Praegu on kroonilist appenditsiiti sageli noortel, kes omma vanemate 
elu raskusi vaadates ja kooliprobleemide lahenduste puuduses kuidagi 
kroonilisest ummikseisust väljapääsu ei leia. Krooniline põletik levib varja- 
tult ka kõrvalasuvatele organitele, tekitades organite funktsiooni langusega 
kõhuõõne liitelist haigust. Pidevalt vaevav, kord nõrgenev, kord tugevnev, 
valu paremal alakõhus on psüühikat kurnav. 


Jämesoole ehk meheliku mõtteviisi ummikseisu koht asub pime- 
sooles sõltumata sellest, kas mehelikult mõtleb mees või naine. Kui inimene 
oma hirmust suurt täöd ette võtta seda aina edasi lükkab, siis haigestub 


pimesool. 


Oskamatus edasi minna, sest ei oska elu õigesti näha ja edasi 
minna, tekitab vaevusi ülenevas käärsooles. Kui inimene kardab riski, edu 
ja tõusu ametiredelil, sest tunnetab enda ebakompetentsust, aga sunnib end 
sellele riskile minema, siis tal haigestub paremal kõhupoolel asuv ülenev 
käärsool. See on hirmust üle olemise vihaga auahnuse ärateenimine. 


Jämesool väljendab suhtumist elu suurtesse tõsistesse asjadesse. 
Ettevõtlik lootusrikas inimene teostab oma suuri plaane arukalt. Mehelikult 
tasakaalukas ja elu loomulikku kulgu ajas arvestav naine või mees ei põe 
jämesoole haigusi. Aga kes hakkab kiirustama, see saab tigedaks ja hatges 

tub. Kes vihkab tõsiseid ja suuri ettevõtmisi, sest tunneb ennast sellises töös 
ebakindlalt või vihkab meeste vähetasuvat tööd, selle jämesool haigestub. 
Kes vihaseks kogujaks, koonerdajaks, kõrvalepanijaks, omakasupüüdlikuks, 
liigkasuvõt jaks või vargaks muutub või oma saamahimus teist selliseks püüab 
teha, selle jämesool hakkab samamoodi oma seinale saasta koguma, mis võib 
muutuda lihtsalt soolt blokeerivaks saastaseinaks, mis takistab imendumis- 
protsesse, aga võib ka tasapisi tulena tuha all hõõgudes kasvajaks kuhjuda. 
Kõik sõltub viha suurusest ja iseloomust. Ainult viha kasvatab. 


Ristikäärsool on otsustusvõimetuse, kahtlemiste ja kasu kaalumise 
paik. Kes vihastab edasimineku takistuste peale, sest kardab ja trotsib 
tagasiminekut, aga ometi peab tagasi minema või kes parem läheb tagasi, sest 
tema edasiminekust võidaks keegi rohkem kui ta ise, sellel on väljapääsma- 
tuse tunne, mis !Ceb haigeks ristikäärsoole. See on lühidalt väljendatult 
olukord, kus ise ti Saa ja teistele ei anna ehk ahnuse ja kadeduse haigus. 
Täistunne ja vaev roidekaare all on selle tunnuseks. Kes elus buldooserit 
mängib, hambad risti end piitsutades oma teed rajab, sellel laieneb ristikäär- 
sool pidevast gaaside kogunemisest ja ülakõht on nähtavalt suur. 


Alanev käärsool väljendab oskust eesmärke saavutada ja elu mõõ- 
naperioode üle elada. Mõnele inimesele on pisikene saavutus suurem rõõm 
kui teisele suur. Suurus on suhteline mõiste. Vihaga oma viimset jõudu 
kokku võttes mineja võib seletamatul põhjusel ja kõige ebasobivamal mo- 
mendil kõhulahtisuse saada, sest tema hirmude ja vihade võitluses jääb 
võitjaks negatiivsem, see on viha. Keha aitab vihast sellisel viisil vabaneda. 
Rooja vänge hais märgib rahulolematust töö tulemuste vastu. Seda pärasoole 
osa ohustab loobumise viha ehk kaotaja viha. Oskus õigel ajal ja õiges kohas 
alla anda või taanduda tagab alaneva käärsoole tervise. Kramplik kinnihoid- 
mine omast, tahtmatus loobuda oma ilisatest eesmärkidest, tahtmine riskides 
rohkem saada tekitavad alanevas käärsooles saasta peetumise ja kuhjumise. 
Allaandja vihast saab alguse põletik, aga kes võitjale halba soovib, see 
kasvatab endale vähki. Viha lõpetamata tööde, lahendamata probleemide, 
saavutamatute unistuste pärast koguneb jämesoolde. Mida konkreetsem on 
takistus, seda konkreetsem on viha. Pahasoovlikuks kuhjunud viha tekitab 
vähi. 

Sigmasooles on ebaaususe elupaik. Kui inimene vihaga elu ebaõnnes- 
tumiste varjamiseks kõrvalteid otsib, siis haigestub sigmasool. Vaim on aus 
ja kui inimene eesmärgi saavutamiseks ebaausaid võtteid kasutama hakkab, 
siis jääb sigmasool haigeks. Ka koonerdamine on majanduslikult ebaaus 
tehing nagu igasugune majanduslik teiste alttõmbamise mängki. 

Pärasool näitab, kuidas inimene tööd lõpetab. Kes rõõmuga töö 
lõppu naudib, selle pärasool on terve. Aga kes töö tulemuste üle viriseb, 
ennast või teisi süüdistab, selle pärasool haigestub. Kes nagu tahaks sama 
tööd uuesti teha või parandada, sest hirm on uut alustada, selle anus'es on 
pidev lõpetamatuse vaev. Hirm viimast võimalust käest lasta, vihane sellest 
võimalusest kinnihoidmine või traagiline, näiteks, töökoha kaotus, vallan- 
davad pärasoole haiguse. Mida rohkem on olnud tigedaid liialdusi, seda 
suurem on põletikuline turse. Kui on kättemaksuhimu, siis tekib ka vereeri- 
tus. Kui on pahasoovlikkus kellegi vastu, sest see keegi on rohkem kasu 
saanud, siis tekib pahasoovijale vähk. 


Kõhukinnisusest kui koonerdamise välisest näost oli eespool juttu. 
Tahtmine kokkuhoiuga midagi suurt ära teha viib koonerdamisele ja kõhukin- 
nisusele. Iga inimvaim tuleb siia ilma, et midagi suurt ära teha, aga sundijat 
näeb teises. Kui vastuhakk = viha suurtele tegudele sundijate ees vaheldub 
hirmuga sellise või ükskõik millise sundija ees, siis kõhukinnisus vaheldub 
vastavalt kõhulahtisusega. Mida äkilisemad on viha ja hirm, seda ägedam on 
seedetrakti reaktsioon. Ärritajaks võib olla inimene, aga ka olukord, 
tingimus, eesmärk ja nad kõik summeeruvad kannatajasse. Kui vabaneb hirm 
ja viha võimutseva sundi ja ees ja vastu, siis kaovad kõhukorratused. 


Kõhugaasid on sümboolselt sõjakus. Iga katel, mis liigse kuumuse 
käes peab keema, sest keegi pole osanud olukorrale vastavalt tuld kohendada, 
ajab vähem või rohkem auru. Kõhugaasid ongi nagu aur, mis vastavalt 
keetmise perioodile erinevalt lõhnab. Mida enam inimene kiirustab, seda 
rohkem gaase tekib. Mida enam ta hambad vihast risti tormab, seda haisvam 
pilv temaga kaasas käib. 


Röhatised näitavad, et inimene trotsib sõjakalt algust. Suhtlemis- 
probleemide puhul, kui inimene peab end teistele teiste heaolu nimel peale 
suruma ehk ühiskonna nimel teistele vägisi oma head peale sundima, võib 
gaaside väljumine suust nii sage olla, et sunnib inimese teisele tööle minema. 
Nii päästab keha inimese võimu kuritarvitamisest. Võib olla, et röhatised 
takistavad inimest hoopis liialt kaugele minemast. 


NÄIDE ELUST. 


Üks mees tõi oma õnnetu naabrimehe hädas abistamiseks. 
Naabrimees oli äkki paar kuud tagasi haigestunud tundmatusse tõppe, 
mis ajas meest juba iga poole minuti tagant mahukalt ja häälekalt 
rõhatama. “Mis mul viga on,” küsis õnnetu ja abitu mees. “Mis Teil 

viga on? Oleksite nagu aurumasina alla neelanud,” püüdsin naljatada. 
Nali naljaks, häda oli hull. Mees julges ainult omas kodus olla, ta oli 
piinatud emotsionaalsest tähelepanust, aga teda mitte tähele panna oli 
võimatu. Ainult kurt võis neid krookse mitte kuulda. 


Läksin möödunusse ja nägin, kuidas mees oma lopsaka suuvärgiga 
ühe noore naise prinkis tagapoolt ja selle iseärasusi meeste lõbuks 
kommenteerib. Naine ei jää solvajale sõnadega võlgu. Tema viha 
lärtsatab sajatusena mehele parajasse paika. 


Esimesed röhatised olid harvad, siis üha sagenesid. Kuu aega 
haiglaravi jäi tulemusteta. Mees kujutles õudusega, kuidas ta elu 
lõpuni sellise hädaga elama peab. Ta tunnistas oma viga, palus oma 
hinges andeks sellelt naiselt, andis talle ta sajatuse andeks, andis 
endale oma hammaste teritamise andeks ja palus oma kehalt andeks. 
Rõhatised iakkasid momentaalselt. Siis läksid naabrimehed kenasti 


koju. 

Teine mees rääkis hiljem kuidas nad terve kodutee olid maailma 
asju arutanud. Kodu lähedal oli ta ootamatult küsinud: “Kuule, mis me 
seal Haapsalus käisime?” Naabrimees oli hämmeldunult öelnud: “Zi 
tea.” Ja siis oli parandanud: “Kuule, õigus, me käisime ju arstil.” Ta 
oli oma häda juba unustanud — meestejutud vajasid rääkimist. 


Küsitakse: “Mis su pea siis välja mõtles?” Mõttetöö kui seedimine on 
elutarkuste lahtimõtestamine ja enda tarbeks kasutamine. Igaüks sööb ja 
omastab toitu erinevalt. Mis ühele hea, see võib teisele halb olla. 
Tasakaalukale inimesele on iga toit söödav, seeditav ja vajalik. Samuti on iga 
eluprobleemi lahendamine vajalik. 

Kaasaeg sünnitab inimesi, kes kõike tahavad kergelt saada. Sageli 
tahaks küsida: “Aga milleks Teil oma pea on?” Loetakse, kuulatakse, justkui 
õpitakse ja tormatakse ikka teiselt küsima, nõudma, saama ja pahaks 
panema, kui soovitu ei tule. Minu raamatu lugemine ja loengute kuulamine 
ei ole erand. Loogiline mõtlemine on asendunud teise pisivigade otsimisega. 
Harjumus kõike kergelt saada laieneb igale eluvaldkonnale. 


Pinnapealse kiirustaja seedetraktist käib toit läbi analoogselt tema 
mõttelaadile st. kiirelt ja oluliselt midagi peale kalorite andmata. 


Kellel ei ole huvi midagi ise saavutada, selle seedetrakt ei omasta 


vitamiine. 

Kellel ei ole iseolemise tugevuse vajadust, sellel on mineraalide 
puudus. 


Kindel teadmine, et mina ise loon oma tuleviku, kinnistab kehasse 
kaltsiumi. 


Kes tahab õppida eristama tähtsat ebatähtsast, selle kehas on 
piisavalt magneesiumi. 


C-vitamiin, magneesium ja kaltsium on füüsilise keha hädavajalikud 
baaselemendid, mille piisavus tagab teiste ainete imendumise toidust kehasse. 
Teisiti öeldes on nad iseolemise huvi, tahtmine ja tegemine. Inimvaim tuleb 
füüsilisse kehasse ju ainult selleks, et igas elus midagi tähtsat ja igavest 
omandada ehk midagi suurt ise korda saata. Mõni oskab pisias ja imeks teha, 
teine ei võta vaevaks kergelt kätte tulnud suurt asja tundmagi õppida. Nii 
juhtubki, et aganaleival võib kasvada üles geenius, aga mitmekülgselt 
rikkaliku söögilaua taga üles kasvanu on verevaene ja hädine. 


Mõtte kvaliteet on tähtsam toiduainete kvaliteedist, kvantiteedist 
rääkimata, sest mõte juhib meie toidu kulgu kehas. Söödud toidu kogus on 
võrdeline ahnuse suurusega. Ahnus on alati liialdamine. Mis liialdamine 
kehale teeb, seda Te juba teate. 


IV. Millest räägivad hingamisorganid? 


Miks ei või hingamine lakata? Miks peavad hingamisteed alati vabad 
olema? Miks on lämbumistunne nii kohutav? 


Sellepärast, et hingamine on vabadus. Vabadus on elu. Kui inimene on 
vaba, siis ta kopsumaht on suur ja kops on terve. Vaba inimene teeb kõike 
tasakaalukalt. Vaatamata maksimaalselt avatud kopsudele on tema hingamine 
vaevumärgatav ehk pindmine. sest ta ei vaja igaks juhuks varuks hingamist, 
nagu teeb hirmunud inimene. Hirm sunnib inimest lõõtsutama. Nii meenutab 
hirmunud inimese hingamine viimast võimalust ellu jääda. Kogu keha on 
hapnikuga varustatud, aga lämbumise ehk surmahirm sunnib edasi lõõtsu- 
tama. Keha ei vaja liigset hapnikku, sest liigne on alati halb, aga hirm ajab 
hulluks ja nii teeb inimene, nagu igas muuski olukorras, risti vastupidiselt 
vajadusele. Selle asemel, et läbitöötatud ehk mittevajalikud gaasid kui 
negatiivne energia välja hingata, et siis vajalik ehk positiivne sisse hingata, 
ahmib hirmunud inimene hapnikku liigselt sisse. Saamahimuline teeb alati 
nii, et ise oma saamahimu kätte lämbub. 


Keha hingab vabadust. Vabadus on Jumalast, Vale mõtlemisega 
võtame vabaduse endalt ära ise 

Kui inimesel on tunne, et ta mängumaa on piiratud, et elu ja olud ei lase 
teda hingata, et ta on kellegi või millegi võimu vangis, siis ta hirm tekitab 
kopsudes spasmi ja tunde, et ei saa hingata. Sec on hirm mitte vabaks saada, 
mis füüsilises kehas väljendub võimetusena vabalt hingata. Ori kas hukkub 
hirmust või läheb tigedaks. Mida rohkem ta ahistavaid olusid kardab, seda 
rohkem surub ta enda vabaduse vajaduse alla ja muutub vihaseks. 


Sundolukord suleb päikesepõimiku tahtepoole ja inimene tunneb, e! ta 
on võimetu end võimu alt vabastama. Ta ei julge, kuna kardab süüdi olla. 
Alateadvuses on teada, et süüdi jäämine viib ju vangitsemiseni - nii on 
aegadest aega tehtud. Aga et hingeline vang olla on hullem füüsilisest 
vanglast, seda tänapäeva inimene ei mõtle, kuna ta end kurjategijana kujutada 
ei oska. Haigust vanglaga võrrelda ka ei oska. Milleks, ra ju pole midagi 
paha teinud, pole kellegi vastu kunagi kätt tõstnud! Nii kogunebki hea 
inimese sisse realiseerumata vabadusvõitluse viha, mille suurus ja iseloom 
määravad tema haiguse suuruse ja iseloomu. 


Olete kindlasti tundnud ängistust ja enda hingamise muutust õhu- 
puudustundeni välja, kui keegi Teie lähedal hingamisega vaevleb. See näitab, 
kui kiiresti me vabaduse puudusele reageerime. Vajadus vaba olla on iga 
vaimu põhivajadus, mida ta ei taha keelata ka teistele. Kui kellegi vabadus on 
piiratud, siis mõjub see halvasti kõigile. Tõmmake paralleele ühiskonnaga ja 
Te mõistate, miks kõigil on halb, kui keegi on vanglas. 


Kes oma vabadusvõitluse viha valesti tegemise ehk süüdiolemise ees 
hirmuga alla surub, sest kardab halba suhtumist endasse, see haigestub 
astmasse. See on lämmatatud viha haigus. Vihagi vajab vabadust. Astmahoo 
alates hoidke oma hingamist teadlikult kinni ja mõelge, mis Teid praegu 
vihastas ja missuguse hirmu pärast Te seda viha välja ei elanud. Esimene 
mõte ütleb vastuse ja astmahoog möödub enne järgmise hingetömbe vajadust. 
Ei mingit astmahoogu, ainult üks inimest säästlikuks ja targaks õpetav 
hingetõmme! Astma on allergiline haigus. Allergia on protestiviha ehk 


allasurutud vabadusvõitluse viha. 
Kes hirmust viha välja öelda või karjuda hädaldama hakkab ja sellisel 


kombel mõtleb ennast ja teisi ära petta, see saab kopsutuberkuloasi. 
Hädaldamisega ta toob küllalt palju oma viha välja. Viha hädalda jatc vastu 


toimib samuti. 


Kes vihaselt oma vabaduseideaalidest kinni hoiab, selle kops jäigastub, 
sest vabadus on liikumine, mitte seadusega tagatud kord. Aga kes hakkab 
teistele ja endale oma eesmärke liigselt peale suruma, et elu enda tneelest 


parandada, see saab bronhektaasiatõve. Seda teeb tema dogmaatiline tahe 
elu hingamispinda oma tõekspidamiste järgi lahedamaks, vabamaks ja avara- 
maks teha. 


Kelles on pahasoovlik viha, see saab vähi, sest ta ei mõista, kes on tema 
tegelik vabaduse röövija. Kuna inimene on ise oma mõtetega enda orjastaja, 
siis tema viha oma vabaduse piiraja vastu pöördub nähtamatuses temasse 
endasse ja tekitab talle endale vähi. Ka see, kes teisele oma hinges hea 
inimese vaiksel moel karistust ihkab, kasvõi Jumalat karistama kutsub, aga 
ise oma käsi määrimast hoidub, on pahasoovija. 


Kelles on äge viha süüdistamise vastu, sellele tuleb äge kopsupõletik. 
Ka kõrvaltvaatajana teiste tülisse vaikiva kohtusüüdistajana sekkudes võib 
haigestuda. 


Kes pidevalt vihastab süüdistajate peale või ise süüdistab, sellel on 
krooniline kopsupõletik. Süüdistav viha, mis ei anna rahu, sest teine ei 
võtnud süüd omaks, ei lase kopsul paraneda. 


Kes end süüdlasena tunneb ja seda süüdistamisena välja purskab, sellel 
on vastavalt kas äge või krooniline bronhiit. Inimene, kes tunneb end 
kohustatud olema tõe eest võitlema, seda välja karjuma, sellel ei saa bronhid 
enne rahu, kui tõde on jalule seatud. Kui ainult teaks kelle tõde. Aga kes 
liialdab, selle bronhidesse hakkab pidevast tursest tasapisi kasvaja kerkima. 


Kelles on viha vabaduse piiramise vastu, see saab kopsukelme 
põletiku. Kes oma vabaduse piiramise pärast nutta tahaks, aga nutmata jätab, 
selle kopsukelme eritab palju liigset vedelikku, mistõttu haiguse nimeks on 
märg pleuriit. Kui inimeses on kangekaelne kinnihoidmine oma arvamusest, 
siis tekivad liited. Seega, kui inimene arvab vihaselt ja järjekindlalt, et tema 
vabadust ahistatakse, siis talle tekivad kopsukelme liited. 


Trahhea haigestub neil, kes vihaga enda arvates õiguse eest võitlevad. 


Häälepaelad on nagu ruupor, mille kaudu võib rõõmu hõisata, aga ka 
hädaohtu kuulutada. Kes liiga palju peab rääkima ja tunneb sisemist protesti, 
sellel läheb hääl ära. “Ei raha” on alati viha ja kui inimene ei taha rääkida, 
siis keha tuleb talle appi, et ta midagi väga halba ei ütleks. Väljaütlemist 
vajavate vihade enda sisse kogumisest tekib häälepaelte põletik. Aga kui 
inimene palju ja vihaselt karjub, kui ta süüdistused liiale lähevad, siis tekib ta 
häälepaeltele kasvaja. Niikaua, kuni karjumine ei ole kättemaksuhimuline ja 
pahatahtlik, ta vähiks ei lähe. Aga kui sellise karjuja võimutsemise all olija 
kar jujale paha soovib, siis ootab teda sama saatus. 


363 


Igaüks peab oma vabaduse endale ise andma. See, kes vabadust kätte 
võidelda tahab, see jääb vabadusest ilma, sest võitlemine on viha. Andke 
andeks vabaduse puudumisele, sundolukorrale, mis Teile vabaduse puuduse 
tunde tekitas. Andestamise käigus võite tunda valu alumistes rinnalülides, 
mis tasapisi läheb üle lülisamba liikuvuse suurenemiseks. Tulemuseks on 
vabalt hingavad kopsud ja hea enesetunne. 


Targaks ilma kannatusteta 


Inimesed on oma sarnasuses väga erinevad. 


Ühed räägivad: “Mina muretsen kõige pärast ja mulle läheb kõik 
südamesse.” Mida see tähendab? Mure on hirm, südames elavad süütunded. 
See tähendab, et see inimene kardab kõige pärast ja tunneb end süüdi, et ei 
ole hirmutavast vabanenud ehk oma halbu mõtteid endast vabastanud. 


Teine äärmus räägib: “Mina lasen kõik kõrvust mööda, midagi ei ole 
vaja südamesse võtta.” 


Esimesed täituvad negatiivsusest, kannatavad, aga samal ajal õpivad 
elu. Teised ei kannata, aga ei õpi ka midagi. 


Kuidas teha nii, et ei kannata, aga saad targaks? 


Kujutage ette, et Te olete sõel. Mitte mingi vana mõlkis aukudega 
kopsik, vaid ilus uus peente kapronniitidega sõel, millest kõik läbi läheb. 
Teie' poole tuiskab pöörane viha. Ta tormab Teist läbi, Te õppisite teda 
tundma, saite targaks, aga kui sõela sisse vaatate, siis seal ei ole midagi. 
Proovige olla selline sõel. Ükskõik missugune halb mõte tuleviku suunas või 
halb meenutus minevikust - laske nad sel kombel endast läbi. Oskamatusest 
võite alguses halva siiski endasse jätta, siis tunnete vastavas kohas rõhuvat 
halba tunnet, mis ei taha enam ära minna. Siis rääkige temaga, paluge temalt 
andeks, et ei osanud teda vabalt endast läbi voolata lasta. Paluge kehalt 
andeks ja proovige uuesti. Mõtestage lahti see õppetund, sest ta ei vaeva Teid 
ilmaasjata. 


Har jutades suudate varsti kõike halba endast rõõmuga läbi lasta. Enam 
ei ole Teil vaja enda säästmise huvides halvast eemale hoida või jalga lasta. 
Enam ei blokeeri Te end kaitsva energeetilise seinaga, nagu sageli 


364 


õpetatakse, mõistmata, et selline sein toimib nagu kõike kõrvust möödalask ja 
kavalus. 


Usaldage enda tundeid, nad ei valeta. 


Peatuge hetkeks ja tunnetage oma kaela, turja, õlgu. On seal hea või 
halb tunne? 


Kui on halb, siis on Teis rahulolematus iseendaga. Proovige seda 
endast läbi voolama panna. Rahulolematuses iseendaga sisaldub nii süütunne, 
hirm kui ka süüdistamise viha. 


Rahulolematus iseendaga tähendab oskamatust suhelda iseendaga, 
mõista iseenda tõelisi vajadusi, oskamatus oma elu korraldada. 


Kes ei mõista iseennast, see ei mõista kindlasti ka teisi. 


Enamikul eestlastest on kaela ja turja vaevused. Seal ongi vangis Teie 
rahulolematus iseendaga, mis on tulnud Teid õpetama iseenda ja maailma 
täiusliku nägemise oskust. Aga Teie olete oma hirmuga, et ainust sellisena 
kui olen ei peeta lugu. hakanud oma keha, enda olemiste ja tegemiste üle 
nurisema ja ei märkagi, kuidas Teie nõudmised kõige ja kõigi suhtes aina 
kasvavad. Nii piitsutate oma tahet, võtate liigsed koormad õlule, et kõik 
saaks olema nagu Teile meeldib, sest nii meeldib teistele, aga selleni ei jõua 
Te enne, kui ei ole vabadusse lasknud rahulolematust iseendaga. Tasapisi 
väsite, aga rahulolu tehtust ei ole ja siis lööte käega. Ongi tekkinud tahtmatus 
midagi teha, lootusetus, mõttetus, elu eitamine. Tunnete, et Te ei ole vajalik 


sellisena nagu olete. 

Rahulolematus iseendaga koguneb Teie suhtlemistšakra selgmisele - 
tahte poolele. Ta näitab, et Te ei oska ega taha suhelda iseendaga ega 
teistega. 


Mis on suhtlemine? Suhtlemine on tingimusteta armastus. 


Aga kuidas räägivad inimesed? Nad ütlevad: “Ma armastan sind, sa 
oled nii hea.” Aga kui ei ole hea, või vahel ei ole hea? Selline tingimustega 
armastus ei olegi armastus. Armastusväärset armastada on kerge, sest temas 
on niigi armastus. 

Elu on õppimine läbi selle halva, mis on inimese teele tulnud. Ta on 


halb seepärast, et temas ei ole armastust. Selle inimese teel on ta 
seepärast, et ta vajab just nimelt selle inimese armastust, et heaks 


muutudes anda talle elu õppetund. 

See, kes halva on heaks teinud, on ise vaimus kasvanud, sest ta on 
armastuse endast välja voolama pannud. Mida kiiremini voolab inimesest 
armastus, seda väärikam on inimene. Iga halb eluteel on tegelikult inimesele 
vajalik halb. Eluteel on väga erinevat halba — mõte, olukord, sündmus, tegu, 
inimene, kollektiiv, tervis jne. Kõik nad tulevad midagi õpetama. Mida, 
seda peab igaüks ise mõistma. 


Ühelgi juhul ei tule eluteel kohatav halb teiste halba tõestama, vaid 
teiste halva kaudu Teie veale tähelepanu juhtima. 


See, kes ei oska tingimusteta armastada iseenda vigu, kuidas oskab 
ta armastada teisi? 


Aga mis on armastus? 


Sõprus, kiindumine, armumine, kirg, seks, hoolitsemine, muretse- 
mine, truudus, kooselu — palju arvamusi, aga ükski neist ei ole armastus. 


Tundepuhanguid on palju, aga tunne on üksainus — armastus. 


[gale emotsioonile on seletus, aga armastust ei ole keegi osanud 
defineerida, sest emotsioonide väljenda jaks on sõnad, aga tunnete väljenda- 


jaks on vaikimine. 

Annastus on vaikimine. Armastus annab inimesele hingerahu ja sõnu 
polegi vaja. 

Oleme harjunud ja uhkedki kiirustamisele ja ei märka kuidas armastu- 


sest mööda jookseme ja ta tuulde kulutame. Kiirustamises võib tunda vaid 
emotsioone. Õigustatult ütlevad inimesed, et nad ei teagi, mis on armastus. 


Te tunnete armastuse ära, kui kulutate mõned minutid näiteks hom- 
mikusele lahkuminemis-kallistusele. Hetk vaikivat teineteise embuses seis- 
mist ja teineteisele selle sooja tunde andmist - ning Te tunnete, et Teil on 
hea. Vaikiv silmavaatamine ja teise sügavale peitunud helluse äratundmine 
— ning veel parem hakkas. Enam polegi tööle jooksmine kõige tähtsam. 
Olete tundnud andmise õnne. On tekkinud vajadus seda tunnet tunda veel ja 
veel. Andes olete saanud. See päev on Teil parem päev. Töö sujub ja õhtul 
on koduteel tiivad. Armastus ootab kodus. 


Kõige rohkem aetakse armastust segi seksiga. Eriti saavad selle läbi 
haiget noored ja kogenematud, sest nende vanemad pole lastega kunagi ei 
armastusest ega seksist rääkinud. Vanematel on oma valehäbile kohe 
õigustus — ei oska isegi. Õppima siia ilma tulemegi. Kui oskaksime, siis 
meid praegu siin poleks. Kui me oma oskamatust ka lastele tunnistaksime ja 

oma vähestki oskust avaldaksime, siis saaks lapsed selle läbi targemaks. 
Vanem, kes lapsele tunnistab, et abikaasa teda oma teoga küll vihastas, aga 
armas on ta ikkagi, kasvõi selle pärast, mis on nooruses olnud, annab lapsele 
mõtlemisainet. Tavaliselt hakkab vihane täiskasvanu vihkama ühes vaen- 
laseks kujunenud abikaasaga nii seksi kui ka armastust. 


Ei teata, et kellel on hingearmastus esiplaanil, selle seksuaalkontak- 
tid on harvad, aga naudingurohked. 


Kes hingearmastust tähtsustada ei oska, selle seksuaalne aktiivsus 
võib hulluseks minna, aga naudingud jäävad tulemata. 


Paluge oma kuhjunud rahulolematuse käest andeks, et ei ole teda varem 
vabaks lasknud, paluge oma suhtlemistšakralt, eriti tema selgmiselt poolelt - 
kaelalt ja turjalt -- oma viga andeks ja paluge ka pealt andeks, et olete 
armastuse voolu südamest pähe sellega blokeerinud ja pea on seepärast 
pidanud kannatama. Teie migreen või muu haigus peas viitavad Teie 
oskamatusele õigest kohast häda põhjust otsida. Pea näitab õige koha kätte - 
temas on aju, millest saab alguse vale mõtlemine. Kui rahulolematus 
iseendaga on vabanenud, siis ei kurna Te end tööga üle, et siis ahastades 
öelda: “Ma ei taha midagi, ma ei taha elada!” 


Andestusega vabaneb keha kiht-kihilt negatiivsusest. Iga vabanemine 
toob muutuse harjumuspärasesse ellu, millega peab kohanema. Ärge kii- 
rustage, varuge püsivust ja Te saate rõõmu tunda. Kes kiirustab, see peab 
kiirustamise kriisi taluma. 


Edaspidi õppige oma rahulolematust iseendaga laskma endast nii läbi 
voolata, et ta Teie sisse enam haiget tegema ei saaks jääda. Nii saate tasapisi 
ilma kannatusteta targemaks. Aga kui Te pahaaimamatult oma rahulolema- 
tust kogute, siis varsti hakkate nõudma, et keegi elu heaks teeks. Ja isegi kui 
keegi teeb, siis ei ole Te rahul nii, nagu enamik hea elu peale jõudnutest, sest 
tõeliselt hea on ainult see, mille inimene ise halba heastades teeb. Iga enda 
saavutus on õpitud õppetund ja vaimu igavene tarkus, mis annab rahulolu ja 
õnnetunde. 

Olge sõel, kes teab, et kui mina pole halva jaoks takistus, siis tema 
pole minu jaoks halb. 

Halb muutub halvaks siis, kui ta kohtab oma teel vastupanu, takistust. 
Seega - võitlus halva vastu suurendab halba, aga armastus halva vastu 


vähendab halba. Mida rohkem ma halba armastan, seda paremaks saal» 
halb. Halb on armastuse puudus ja mina olen see, kes leina armastuse 

puuduse korvab. 


Kui Te olete selleks suuteline, siis ei ole Teis enam rahulolematust ei 
iseendaga ega maailmaga. 


Kõigel on kaks otsa. 


Liigne rahulolu iseendaga teeb inimese eneseimetlejaks. Halb, mis tema 
ümber teda õpetama on tulnud, läheb tal kõrvust ja silmist mööda. Ta ei 
vaata nii madalale, sest see pole tema jaoks, temal on ju kõik hästi. Aga halb 
on tulnud tema teele... Miks? 


Inimene, kelle rõõm oma heast elust teeb ta kurdiks ja pimedaks, ei 
hakka mõtlema. Kas tema elu õppetükid jäävad õppimata? Tavaliselt mitte. 
Tema üleolev ükskõiksus muutub varem või hiljem ettevaatamatuseks ja ühel 
päeval tuleb see talle omale kõik kätte. Kui ta ei mõistnud, mida tema 
ükskõiksus teistele teeb, siis ta tunneb, mida teiste ükskõiksus tema hädade 
vastu temale teeb. Juhtub see kodus, tööl või meditsiiniasutuses, õpetamata 
see ei jää. Teadvustab see inimene endale oma vea või vihastab teiste peale 
- tema vaim sai läbi keha kogemuste ometi targemaks. Enne ränka katsumust 
koguneb ainult teistele nähtav kõrk üleolek kõigist, harjumus kõike vas- 
tavalt oma tahtmistele saada ja kui ei saa, siis kättemaksmine sellele, kes ta 
saamahimu ei rahuldanud. Oma negatiivsuse eitamine teeb asja ainult 


halvemaks. 


Kui Teie teele jääb selline ennast teistest paremaks pidaja, siis on ta 
Teie õppetund. Kõik emotsioonid, mis Teis vallanduvad, on Teie stressid, 


mis ootavad vabastamist. 


Me arvame teadvat, mida tähendab hädaohutunne. Aga kui hingepõhjast 
vallandub tõsine: “Ma ei raha!” — kas see on hädaoht? On küll, see on suur 


hädaoht. “Ei taha!” on viha. 
Inimene saab kõik, mis ta tahab. Ainult kui ta valesti mõtleb, siis ta 
saab risti vastupidiselt loodetule, sest: 
— hirm pärsib tahte, 
— viha hävitab tahte. 
Keha tagapoolel asub tahteenergia. See liigub lülisambas asuvas pea- 
energiakanalis ülalt alla ja alt üles. Suuremad tahteenergia hävitajad on: 
— vastumeelsus - asukoht nimmes, 
-- sundolukord — asukohaks alumised rinnalülid, 

- nõudlikkus - asukohaks ülemised rinnalülid, 
— rahulolematus - asukohaks kael, 
— tahtmine olla teistest parem - asukohaks ülemised kaelalülid. 


Tasakaalus olles annavad need stressid elule mõtte ja mineku, aga 
liigseks kasvades hävitavad, kui inimene õppust ei võta. 


Toon joonisel ära tahteenergia hävitajate asukohad ja nende toime 
mõjususe laienemise. Igaüks neist sisaldab Teie jaoks midagi palju enamat 
kui põgusal lugemisel tundub. Otsige ja Te leiate nad oma kehast. Mõelge ja 
Te mõistate, mida nad õpetada tahavad. 


Sundolukord ja rahulolematus on eespool lahti räägitud (Ik. 292, 365). 


Vastumeelsus tuleb õpetama inimest meelsasti tegema seda, mida ta 
enne vastumeelselt tegi. Ta ütleb: “Kallis inimene! Elutee on täis takistusi. 
Õpi vastumeelsuse asemel neid hea meelega ületama, siis mõistad, mida nad 
õpetavad. Siis ei pea su jalad vastumeelsust trotsides tõrksalt takerduma ja 
lõpuks hoopis liikumast loobuma.” 


Nõudlikkus tahab õpetada inimest vähenõudlikuks. Ta ütleb: “Kes 
vähesest oskab rõõmu tunda, see tõmbab ka suurt rõõmu enda ligi. Aga kes 
kohe suurt ihkab, see jääb vähesestki ilma, sest ta ei oska õnne hinnata ega 
hoida.” 


Tahtmine teistest parem olla on nii loomulik vajadus, et seda halvaks 
ei arvata. Otse vastupidi — iga inimene peabki teistest parem olema - 
õpetatakse lapsi. Elu tõestab vastupidist. Miks? 


Oleme harjunud karjas jooksma, kõik ühesugused olema. Kui keegi 
tahab teistest parem olla, siis ta peab end ette rebima. Toimub see teisi 
tallates või kõrvale trügides, igal juhul saavad mõlemad osapooled haiget. 


Nii tekib kadedus. 


See, kes ees tormab, saab kadedusest kurnatud ja varem või hiljem 
lahvatab temas viha kadetsejate vastu. Sellest algab tema häving. Ta jõud 
raugeb, jooks aeglustub ja kari tormab tast üle, märkamata seda, kes kunagi 
oli keegi. Niisugune on horisontaaltasandi areng. 


Inimene, kes vabastab tahtmise teistest parem olla, hakkab arenema 
vertikaaltasandil. Ta areneb iseendast järjest paremaks ja tõuseb uuele 
teadvuse tasandile, kus ei ole väiklast võrdlemist ega hindamist. Seal ei häiri 


teda teiste eluvõitlus. 

See on hingerahu õnnistatud kõrgem elutasand. Oleme sinna teel. 


Tulevik 


Tahtmine olla 
teistest parem 


Nõudlikkus 


Sundolukord 


Vastumeelsus 


Minzvik 

Lõpetuseks 


Mõte juhib elu. Hea mõte teeb head, halb halba. 


Tsivilisatsiooni probleemiks on naine, aga igaühe mõtted on tema 
isiklikud. Mõtete abil oleme ühendatud oma eelmiste eludega, kus olime kord 
mehed, kord naised. Oma meeleparanduse eest peab iga inimene ise hoolit- 
sema, mitte viga teises otsima. 


Kui füüsiline haigus kunstlikult kõrvaldada, st. ravimitega või 
kirurgiliselt, siis on keha oma õpetamise võimalusest ilma jäänud. Teie häda 
murrab välja psüühikasse. Teie oskamatus järgida mõtte õpetlikkust viis 
hingevaevade kuhjumisele füüsiliseks haiguseks, mis omakorda viib vaim- 
setele kõrvalekalletele, kui Te ikka keha õpetust vastu ei võta. Teie keha on 
hinge ja vaimu ühendav sild. Selle silla tugevuse määrab Teie arukus, mis on 
Jumalast antud igaveseks arenema tulevikku. 


Selleks tuleb õppida vestlema kõige targemaga - iseendaga. 


Olete raamatu lõppu jõudnud, aga kui ikkagi tunnete, et Teie tegemised 
ei õnnestu, siis vabastage veel oskamatus armastada eesmärki ja oskamatus 
avada hingearmastust. Tasapisi hakkavad Teie tegemised õnnestuma ja 
soovid täituvad vabanenud armastuse väel, mis Teist teistesse voolab. Tõelist 
õnne saab tunda ainult andja. Vabastage oma ahastus, et minu armastust ei 
vajata, ja Te näete, et vajatakse. Oma stressidest pimestatuna olete lakanud 
nägemast head. Kui õpite elu tingimusteta armastama, siis lakkab halb Teie 
jaoks olemast halb. Ta muutub mõistetavaks ja vajalikuks elu koostisosaks. 


Onnelik on see inimene, kelle armastus voolab. 


Õnnelikuks saab inimene, kes andestusega armastuse voolama 
päästab. 


See raamat on andestamise piiramatutest võimalustest 
ja armastuse vabastamisest. 
hingepuhtusest, hingevalgusest, hingesoojusest 


ja hingeõnnistusest. 

